
Padmasambhava 


Cuvânt înainte 


Jig-me Gyal-wai Nyu-gu, care a fost unul dintre discipolii eminenţi ai lui Jig-me 
Ling-pa, exponent al Dzog-pa Chen-po Long-chen Nying-thig, i-a dat o învăţătură 
orală lui Long-chen Nying-thig, iar discipolul acestuia Dza Pal-trul Rinpoche a 
transcris-o, întitulând-o: KUNSANG LA-MAI ZHAL-LUNG. 

Se spune în învăţăturile Marii Perfecţiuni că nimeni nu poate deveni iluminat 
printr-o minte elaborată; mai curând, mintea fundamentală trebuie identificată, în 
relaţie cu care toate fenomenele trebuie înţelese ca sport al minţii. Apoi are loc 
familiarizarea continuă şi unidirecţionată cu această constatare. Totuşi, pentru a 
avea o înţelegere deplină a acesteia nu este suficientă simpla lectură a cărților; este 
nevoie de o întreagă practică pregătitoare a sistemului Nying-ma şi, în completare, 
învăţătura specializată a unui maestru Nying-ma calificat ca şi binecuvântările sale. 
Discipolul trebuie de asemenea să fi acumulat mari merite. Acesta este motivul 
pentru care marii maeştri ai şcolii Nying-ma precum Jig-me Ling-pa şi Do-drup- 
chen au muncit atât de greu. 

Traducerea unor astfel de lucrări conţinând preliminariile practicii Dzogchen va 
fi de o valoare nemăsurată în aceste vremuri. Felicit Padmakara Translation Group 
pentru realizarea acestei lucrări în engleză şi franceză. Sunt sigur că această 
autentică lucrare preliminară îi va ajuta pe toţi cei interesaţi de Dzog-chen. 


23 noiembrie 1990 Dalai Lama 

Longchenpa (1308-1363) 

Cel mai strălucit învăţător al descendenţei Nyingma. Longchen Rabjampa a adunat laolaltă 
Esenţa-lnimă a învățăturilor lui Padmasambhava, Vimalamitra şi Yeshe Tsogyal. El a transmis 
toate aceste învățături lui Jigme Lingpa într-o serie de viziuni precum Esenţa-inimă a 
Spațiului Vast. 

Cuvânt înainte 


de Dilgo Khyentse Rinpoche 


Cuvintele Preţiosului Meu Învățător, o Călăuză în Preliminariile la Profunda 
Esenţă a Nemărginitului Câmp al Marii Perfecţiuni, expune căile celor patru şcoli 
principale ale buddhismului tibetan fără vreun conflict între ele. 

Lucrarea conţine toate învăţăturile, inclusiv Paşii pe Cale pentru cei aparţinând 
celor trei nivele de înțelegere, împreună cu Cele Trei Aspecte Principale ale Căii; cele 
Trei Percepţii, preliminarii pentru Cale şi Fruct; Natura de Buddha ca şi cauză, 
preţioasa existență umană ca suport, prietenul spiritual ca impuls, instrucţiunile sale 
ca metodă şi corpurile (kâya) şi înţelepciunile ca rezultat, acestea reprezentând 
confluenţa tradiţiilor Kadampa şi Mahâmudră; iar calea Nyingma în termenii 
determinării de a fi liber prin dezgustul faţă de samsăra, credinţa prin încrederea în 
efectele acţiunilor, bodhicitta prin străduinţa de a-i ajuta pe ceilalţi şi percepţia pură 
a purității desăvârşite a tot ceea ce există. 

Pentru toate învăţăturile asupra tuturor practicilor, fie că sunt preliminare sau 
principale, acest text este indispensabil. Acesta este motivul pentru care, în această 
vreme norocoasă în care preţioasa doctrină a lui Buddha începe să-şi răspândească 
lumina în întreaga lume, această carte a fost tradusă din speranţa profundă că — 
având o valoare imensă şi puţină primejdie şi acoperind aşa cum o face toate 
aspectele esenţiale ale căii — toate contactele cu ea pot fi rodnice şi că ea poate 
deveni obiect de studiu, reflecţie şi meditaţie. Ca adepţii Dharmei să predice sau să 
asculte acest text este de o mare importanţă. 

Mulţumirile traducătorilor 


Conform tradiţiei tibetane, traducătorii ar dori să aducă mulţumiri învăţătorilor 
descendenţei: defuncții Dudjom Rinpoche, Dilgo Khyentse Rinpoche şi Kangyur 
Rinpoche, a căror extraordinară inspirație alcătuieşte baza tuturor eforturilor 
noastre de a înțelege aceste învățături; şi de asemenea altor numeroşi preoţi (lama) 
care au răspuns întrebărilor noastre şi ne-au încurajat — Dodrup Chen Rinpoche, 
Nyoshul Khenpo Rinpoche, Dzogchen Khenpo Thubten, Zenkar Rinpoche, Khetsun 
Zangpo Rinpoche, Lama Sönam Tobgyal şi mulți alții. 

Padmakara Translation Group este constituit din studenți ai buddhismului 
tibetan din numeroase ţări şi discipline, lucrând sub direcția lui Pema Wangyal 
Rinpoche şi Jigme Khyentse Rinpoche, la Centre d'Etude de Chanteloube din 
Dordogne, în sud-vestul Franței. 

Istoria acestui proiect particular merge în paralel cu evoluția grupului, mulți 
membri ai acestuia începând studiul lui Kunzang Lamai Shelung al lui Patrul 
Rinpoche la mijlocul anilor "70, deopotrivă în India şi în Europa. Ei au învățat apoi 
în detaliu din acesta, ca fundament al practicării de către ei a căii Vajrayâna în 
cursul retragerilor meditative tradiţionale care au început în 1980 la Chanteloube. 
Textul a fost tradus în franceză de către membrii grupului călăuziţi de către 
învățătorii lor tibetani şi publicat sub numele de Le Chemin de la Grande Perfection 
de către pe-atunci proaspăt constituitul Editions Padamkara în 1987. 

Primul stadiu al versiunii englezeşti a fost o ciornă de traducere din franceză în 
engleză de către Michael Dickman. Acesta a fost punctul de plecare pentru o nouă 
traducere după originalul tibetan. Acesta a fost pregătit, cu numeroase revizuiri, de 
către Christian Bruyat, Charles Hastings şi John Canti. Stephen Gethin a furnizat 
sprijin editorial şi a pregătit indexul. 

Traducătorii sunt recunoscători cititorilor Michael Abrams, Wulstan Flectcher, 
Helena Blankleder, Rinchen Lhamo, Elissa Mannheimer şi Vivian Kurz pentru 
valoroasele lor sugestii şi lui Jill Herald pentru sprijinul în dactilografierea 
manuscrisului. 

În final, adresăm cele mai calde mulţumiri lui Kerry Brown de la International 
Sacred Literature Trust pentru încurajarea sa neîntreruptă şi plină de răbdare. 

Prefaţă la ediţia a doua 


Necesitatea încurajantă ca această carte să fie retipărită a făcut posibile o serie de 
modificări. O prefaţă scrisă de către Dilgo Khyentse Rinpoche pentru prima ediţie 
franceză a fost inclusă, de asemenea o postfață scrisă de către Jamgân Kongtrul cel 
Mare pentru chiar prima tipărire gravată a acesti cărți în tibetană cu un secol în 
urmă. Calitatea ilustraţiilor a fost îmbunătăţită, notele şi glosarul au fost dezvoltate 
şi revizuite, iar cuvintele sanscrite au fost redate cu ortografia de transliteraţie 
standard. 

Totuşi, principala schimbare este o revizuire a textului însuşi, rodul unei 
istorvitoare re-lecturări în detaliu de către Pema Wangyal Rinpoche. Numeroasele 
sale comentarii, clarificări şi întrebări — în medie trei sau patru per pagină — ne-au 
dat posibilitatea de a avea o viziune critică asupra acurateţii traducerii noastre şi de 
a o aduce încă şi mai aproape de ceea ce Patrul Rinpoche dorea să spună în realitate. 
Cititorii primei ediţii pot fi asiguraţi că nu am găsit erori evidente în substanţa 
instrucţiunilor şi practicilor explicate. Cu toate acestea, într-un text atât de, pe bună 
dreptate, renumit pentru extraordinara sa bogăţie de detalii şi povestiri, sperăm că, 
tocmai prin acele mici detalii, traducerea a câştigat în autenticitate şi acuratețe. 

Nici o traducere nu va fi vreodată definitivă. Speranţa noastră este să putem 
continua să îmbunătăţim traducerea acestui text în viitor, mai ales întrucât — aşa 
cum au arătat-o numeroase scrisori încurajatoare pe care le-am primit din întreaga 
lume -— acesta este folosit intensiv de către numeroşi cititori individuali şi grupuri 
buddhiste ca un instrument pentru studiu şi practică. Dacă timpul ne-ar fi permis-o, 
ne-ar fi plăcut să întreprindem o meticuloasă revizuire a notelor de final în lumina 
unei noi traduceri a unuia dintre principalele izvoare din care acestea au fost 
compilate, Notele lui Khenpo Ngawang Palzang, aflată acum în curs sub direcţia lui 
Alak Zenkar (cu participarea a numeroşi membri ai Padmakara Translation Group, 
vezi bibliografia). Din păcate însă, aceasta va trebui să aştepte o a treia ediţie. 

Toate modificările la această ediţie au fost compilate, editate şi introduse de către 
John Canti, cu un valoros sprijin din partea lui Maria Jesus Hervas, a cărui muncă 
asiduă în pregătirea apropiatei traduceri în spaniolă a descoperit o serie de erori şi 
omisiuni în engleză şi de la cititorii Helena Blankleder, Charles Hastings, Steven 
Gethin şi Wulstan Fletcher. 

Încă odată suntem recunoscătrori pentru interesul şi sprijinul continuu al Sacred 
Literature Trust şi directorilor săi succesivi, Paul Seto şi Malcolm Gerratt — şi mai 
ales pentru răbdarea lor care, prin amânările în pregătirea acestei a doua ediţii, 
trebuie să fi fost în mod extrem încercată. 

Jigme Lingpa (1729-1798) 
Jigme Lingpa a primit transmiterea învățăturlor Esenței-inimă a Spațiului Vast de la 
Longchenpa. El le-a practicat în solitudine, iar ulterior le-a transmis propriilor săi discipoli. 


Introducerea traducătorilor 


Cuvintele Desăvârşitului Meu Învățător este una dintre cele mai îndrăgite 
introduceri la fundamentele buddhismului tibetan, în mod constant recomandată de 
către Sfinția Sa Dalai Lama şi alți învățători eminenți. Ea furnizează un ghid 
amănunțit la metodele prin care o persoană obişnuită îşi poate transforma 
conştiinţa şi porni pe calea spre starea de Buddha, starea trezirii şi eliberării. Prima 
jumătate a cărţii conţine o serie de contemplaţii asupra frustrării şi profundei 
suferinţe a samsărei, ciclul existenţei bazate pe ignoranță şi emoţii amăgitoare şi 
enorma valoare a existenţei noastre umane, care furnizează o oportunitate unică de 
a obţine starea de Buddha. Cea de-a doua jumătate explică primii paşi ai Vajrayânei, 
„Vehiculul de Diamant” ale cărui puternice metode de transformare furnizează 
caracterul distinctiv al tradiţiei tibetane a buddhismului. 

Lucrarea lui Patrul Rinpoche nu este un tratat pentru experţi, ci un manual de 
sfaturi practice pentru oricine doreşte cu sinceritate să practice Dharma. El l-a scris 
într-un stil care se poate adresa la fel de uşor nomazilor şi sătenilor aspri precum şi 
preoţilor (lama) şi călugărilor. De fapt el susţine că la urma urmei aceasta nu a fost 
cu adevărat o compoziţie literară, ci că a expus pur şi simplu instrucţiunile orale ale 
propriului său învăţător aşa cum el însuşi le-a auzit. Magia particulară a acestei cărți 
este că simţim că suntem propriii studenţi ai lui Patrul Rinpoche, ascultând sfatul 
său sincer, bazat pe tradiţia orală pe care el a primit-o de la propriul său învăţător şi 
experienţa profundă a anilor de practică. 

El explică tot ceea ce avem nevoie să cunoaştem pentru a practica învăţăturile — 
şi de asemenea, adesea cu devastatoare ironie, numeroasele greşeli care pot fi făcute 
pe calea spirituală. Limbajul variază de la cel înalt poetic la cel vădit comun. Fiecare 
aspect este ilustrat de numeroase citate, exemple realiste din viaţa cotidiană şi o 
mulţime de povestiri. Unele dintre aceste povestiri merg în trecut chiar până la 
originile buddhismului în secolul al VI-lea î.e.n şi chiar mai departe; unele sunt 
extrase din vieţile extrordinare ale marilor maeştri din India şi Tibet; altele se ocupă 
de faptele oamenilor obişnuiţi din Kham, ţinutul natal al lui Patrul Rinpoche. 

Patrul Rinpoche era faimos pentru maniera directă cu care proba profunzimile 
minţilor discipolilor săi. El era un credincios ferm al dictonului lui Atisa, „Cel mai 
bun prieten spiritual este cel care îţi atacă greşelile ascunse.” Deşi lucrarea sa este în 
mod vădit adaptată audienței sale specifice, cu puţin efort de transpunere putem 
vedea că natura umană rămâne în mod remarcabil aceeaşi indiferent de timp şi 
cultură. Simţim că hăţişurile propriului nostru caracter sunt expuse şi suntem forţaţi 
să punem sub semnul întrebării propriile noastre obiceiuri de a gândi şi să ne 
deschidem minţile spre noi posibilităţi. 

În capitolul său final autorul îşi descrie opera după cum urmează: 


În considerarea acestor învățături nu am fost călăuzit în primul rând de 
consideraţii literare sau estetice. Principalul meu scop a fost numai de a înregistra 
fidel instrucţiunile orale ale respectatului meu învăţător într-o manieră care este 
lesne de înţeles şi folositoare minţii. Am făcut tot ce am putut să nu le stric 
amestecându-le cu propriile mele cuvinte şi idei. Cu ocazii diferite, învățătorul 
meu obişnuia de asemenea să dea numeroase instrucţiuni speciale pentru 
demascarea greşelilor ascunse şi am adăugat tot ceea ce am fost în stare să-mi 
aduc aminte dintre acestea, în cele mai adecvate locuri. Nu le luaţi ca pe o 

fereastră prin care să vedeţi greşelile celorlalţi, ci mai curând ca pe o oglindă 
pentru examinarea celor proprii. Priviţi cu atenţie în interior vostru pentru a 
vedea dacă aveţi sau nu greşeli ascunse. Dacă le aveţi, recunoaşteţi-le şi lepădaţi- 
le. Corectaţi-vă mintea şi aşezaţi-o în tihnă pe calea cea bună... 


Pentru buddhismul Vajrayâna, iluminarea nu este un ideal îndepărtat, ci ceva 
care, cu metodele adecvate şi un efort suprem, poate fi obţinut aici şi acum, în chiar 
această viaţă. În tradiţia vie a înţelepciunii Tibetului, fiecare scriptură, fiecare 
practică meditativă şi antrenarea minţii este trecută de la învăţător la discipol, iar 
apoi interiorizată până ce devine o parte integrantă a experienţei acelei persoane. 
Unul dintre cuvintele tibetane pentru practica spirituală este nyamlen, literal 
„preluare în experienţă.” Cel care poate fi considerat un deţinător al descendențţei, 
un învăţător spiritual cu adevărat calificat, trebuie să fi obţinut efectiv realizarea. 
Patrul Rinpoche deţinea o linie continuă a transmisiei venind de la Buddha însuşi. 
Această descendență a fost trecută neîntrerupt de la un învăţător realizat la 
următorul, până în zilele noastre. 


Patrul Rinpoche şi tradiţia pe care a moştenit-o 

În şcoala Nyingmapa, căreia Patrul Rinpoche îi aparţinea, şi care este cea mai 
veche tradiţie a buddhismului tibetan, există două feluri de trasmitere. Una este 
Kahma (bka'ma) sau descendența orală, trecută de la învăţător la discipol de-a 
lungul secolelor, iar alta este miraculoasa descendență directă a Terma (gter ma) 
sau Tezaurele Spirituale. Acestea au fost ascunse în secolul al VIII-lea de către 
Padmasambhava şi marea sa discipolă Yeshe Tshogyal, pentru a fi descoperite în 
epocile ulterioare la momentul potrivit. Cuvintele Desăvârşitului Meu Învățător 
este o explicare a practicilor preliminarii din Longchen Nyingtik (klong chen snying 
thig), Esenţa-inimă a Spaţiului Vast, un tezaur spiritual descoperit de către Rigdzin 
Jigme Lingpa (1729-1798). 

Jigme Lingpa a fost o raritate care a devenit extrem de învățăt aproape fără 
studiu, prin trezirea minţii sale înțelepciune după o serie de îndelungi retrageri 
meditative. El a primit Esenţa-inimă a Spaţiului Vast printr-o serie de viziuni de la 
Longchenpa, un mare lama din secolul al XIV-lea. 

Longchenpa a sistematizat doctrinele Nyingmapa în remarcabila sa Şapte 
Tezaure (mdzod bdun, vezi bibliografia) şi alte lucrări, care acoperă toate aspectele 
învățăturilor buddhiste şi în particular discută în totalitate subiilităţile din 
Dzogchen, Marea Perfecţiune. A scris de asemenea mult asupra învățăturilor 
celorlalte şcoli, însă aceste lucrări s-au pierdut. Deşi Longchenpa a trăit cu mai 
multe secole înaintea sa, acesta a fost de fapt principalul învăţător al lui Jigme 
Lingpa. 

Mai întâi, Jigme Lingpa a practicat şi stăpânit învăţăturile pe care le-a descoperit, 
apoi le-a trecut câtorva discipoli apropiaţi care erau capabili să devină deținători 
puri ai doctrinei. Unul dintre aceştia a fost învățătorul lui Patrul Rinpoche, Jigme 
Gyalwai Nyugu, care după ce a petrecut o perioadă considerabilă împreună cu Jigme 
Lingpa în Tibetul central, s-a întors în Kham (regiunea răsăriteană a ţării). Acolo a 
urmat practica a ceea ce Jigme Lingpa l-a învăţat, trăind într-o regiune muntoasă 
singuratică într-o simplă depresiune din ţinut, fără a avea măcar o grotă ca adăpost 
şi având doar plante sălbatice drept hrană. Era indiferent la confort şi avantaje, 
hotărât să abandoneze toate consideraţiile lumești şi să se concentreze asupra ţelului 
realizării ultime. Treptat, discipolii s-a adunat în jurul său, trăind în corturi pe 

coasta bătută de vânturi a dealului. Unul dintre aceştia era tânărul Patrul, care a 
primit de la el, de nu mai puţin de patrusprezece ori, învăţăturile conţinute în 
această carte. Ulterior Patrul a studiat de asemenea cu mulţi alți mari lama ai 
vremii, incluzându-l pe extrem de neconvenţionalul Do Khyentse Yeshe Dorje, care 
l-a introdus în mod direct în natura minţii. 


NENS | 
ED 
za | = 
a pera a R Ana aaan S: 
ES E A 


=== Si z 


Jigme Gyalwai Nyugu 
Desăvârşitul învățător al lui Patrul Rinpoche. Patrul Rinpoche a ascultat explicația sa 
privind Esenţa-inimă a Spațiului Vast de mai multe ori şi a afirmat că lucrarea Cuvintele 
Desăvârşitului Meu Învățător nu era nici mai mult nici mi puțin decât un compendiu fidel a 
ceea ce a auzit cu aceste diferite ocazii. 

De-a lungul vieţii sale Patrul Rinpoche a imitat simplitatea intransigentă a 
maestrului său. Deşi a fost recunoscut în copilăria sa ca un lama încarnat, sau tulku 
— numele său este o abreviere a lui Palgye Tulku - şi ar fi deţinut în mod normal o 
poziţie înaltă într-un stabiliment monastic, el şi-a petrecut viaţa hoinărind din loc în 
loc, făcând tabără în aer liber, în ţinuta unui cerşetor obişnuit. Dacă i se oferea aur 
sau argint, adesea îl lăsa doar să zacă în ţărână, considerând că averea era doar un 
izvor de necaz. Chiar şi atunci când a devenit un învățător faimos, călătorea 
nerecunoscut, trăind în aceeaşi manieră simplă şi lipsită de griji. Există chiar o 
povestire a unui lama pe care l-a întâlnit în călătoriile sale care, considerându-l un 
bun tovarăş care ar putea beneficia de pe urma unei atât de extraordinare învățături, 
i-a predicat chiar acest text. Cu altă ocazie a călătorit împreună cu o văduvă săracă, 
ajutând-o să gătească şi având grijă de copiii acesteia, purtându-i în propria spinare. 
Când au ajuns la destinaţie, Patrul Rinpoche s-a scuzat, spunând că avea ceva 
important de făcut. Femeia auzi că marele Patrul Rinpoche predica la mănăstire. A 
mers acolo ca să asiste şi a fost surprinsă să-şi vadă tovarăşul de călătorie pe tron, 
instruind o vastă mulţime. La sfârşitul predicii el a cerut ca toate ofrandele să-i fie 
date acesteia. 

Faţă de discipolii săi era extrem de bun, dar de asemenea extrem de aspru. Îi 
trata pe cerşetori şi pe regi în exact acelaşi fel. În toate situaţiile singura sa 
preocupare era să aducă beneficiu celorlalţi şi întotdeauna spunea ceea ce era cel 
mai folositor, indiferent la rafinamentele sociale. 


Stadiile practicii 

Cuvintele Desăvârşitului Meu Învățător aparţine unei categorii de literatură 
cunoscută drept „ghiduri scrise” (khrid yig), care imită şi suplinesc explicaţiile orale 
necesare pentru a elucida un text de meditaţie. În acest caz textul în chestiune este 
practica preliminară din Esenţa-inimă a Spaţiului Vast. 

Ciclul de învățături al Esenţei-inimă a Spaţiului Vast pe care Longchenpa l-a 
transmis lui Jigme Lingpa a devenit unul dintre cele mai larg practicate în şcoala 
Nyingmapa. El conţine o cale Vajrayâna completă, începând cu stadiul de începător 
cu practicile preliminarii (sngon'gro). Apoi vine practica principală (dngos gzhi), 
care are trei părți principale, stadiul generării (bskyed rim), stadiul perfecțiunii 
(rdzogs rim) şi Marea Perfecţiune (rdzogs pa chen po). 

Practicile preliminarii au o secţiune exterioară şi o secţiune interioară, iar textul 
nostru este în consecinţă divizat în două. Prima parte, preliminariile obişnuite sau 
exterioare, tratează despre 1) libertăţile şi avantajele oferite de viața umană, 2) 
nepermanenţa, 3) suferințele samsărei, 4) modalitatea în care karma, principiul 
cauzei şi efectului, se aplică tuturor acţiunilor noastre, 5) beneficiile eliberării şi 6) 
cum se urmează un învăţător spiritual. Aceste elemente sunt fundamentale pentru o 
înţelegere adecvată a valorilor buddhiste. Ele sunt generale deoarece sunt 
fundamentele buddhismului în general. Contemplaţiile din această secţiune pot fi 
practicate de către oricine, buddhist sau nu. 

Cea de-a doua parte, preliminariile interioare, încep cu luarea refugiului — a 
învăţa cum să ai încredere în Buddha, Dharma (învăţătura sa) şi Sangha 
(comunitatea buddhistă). Aceasta este baza angajamentului buddhist comun tuturor 
tradiţiilor. Apoi urmează generarea bodhicittei, „mintea iluminării.” Această 
atitudine de dragoste şi compasiune necondiționată, care caută să aducă toate 
fiinţele la eliberarea desăvârşită, este fundamentul Mahâyânei. Ea este urmată de 
practici pentru purificarea efectelor acţiunilor trecute negative şi pentru acumularea 

energiei pozitive necesare pentru progresul pe cale. Aceste practici folosesc mai 
amplu tehnicile vizualizării şi mantre specifice abordării Vajrayâna. 

În cele din urmă vine Guru Yoga, unirea minţii proprii cu mintea învățătorului. 
Guru Yoga este chiar rădăcina Vajrayânei, în care puritatea legăturii dintre învăţător 
şi discipol este de o importanţă suverană. Inclusă aici de asemenea este practica 
phowa, sau transferul conştiinţei, o metodă scurtătură pentru a da posibilitatea 
celor care nu pot să urmeze calea până la capăt, să fie eliberaţi totuşi în momentul 
morţii. 

Pentru practicile din Partea a Doua, este necesară călăuzirea de către un învăţător 
calificat. Mai mult, aceasta este recomandabilă pentru orice practică spirituală. În 
Tibetul precomunist aproape toţi tibetanii se considerau a fi buddhişti şi încercau să 
urmeze etica buddhistă, să facă ofrande şi să recite unele rugăciuni şi mantra. 
Aceasta a rămas în mare măsura valabil chiar şi în Tibetul ocupat din zilele noastre. 
Un mic număr al celor care sunt buddhişti în acest sens general, iau apoi decizia de a 
urma calea spirituală în mod activ, iar aceştia sunt persoanele care vor întreprinde 
aceste practici, de obicei repetând fiecare element de o sută de mii de ori. 

Apoi vin practicile stadiilor generării şi perfecțiunii, culminând cu Marea 
Perfecţiune. În tradiţia tibetană călătoria interioară este cartografiată cu o precizie 
surprinzătoare. Pentru fiecare stadiu al practicii există explicaţii orale şi texte 
explicative. Vajrayâna este o ştiinţă a minţii, în care un învăţător priceput înţelege în 
totalitate semnificaţia fiecărei experienţe şi soluţia pentru fiecare greşeală. Textul 
nostru de faţă nu intră în detalii asupra restului căii, însă vom da aici o scurtă 
perspectivă, pentru a oferi o idee a progresiei care urmează după preliminarii. 


Practica preliminară 

Preliminariile exterioare cuprind cele patru contemplaţii care îndepărtează de 
samsâra. 

Preliminariile interioare sunt 1) luarea refugiului, 2) bodhicitta, 3) purificarea 
prin practica lui Vajrasattva, 4) acumularea de merit prin ofranda mandalei, şi 5) 
Guru Yoga. 

Uneori există elemente adiţionale, precum în Esenţa-inimă a Spaţiului Vast. 
Textul ritual poate fi foarte lung sau foarte scurt. Totuşi, aceasta este structura 
generală. 


Stadiul generării 

În stadiul generării se învaţă dezvoltarea unei viziuni iluminate a lumii prin 
vizualizarea propriei persoane ca Buddha şi a celor înconjurătoare ca un tărâm 
buddhic imaculat, în timp ce se recită mantra adecvată. Acest proces este la început 
artificial, ceva ce este dezvoltat sau generat, dar vizualizările corespund experienţei 
vizionare a fiinţelor iluminate. Adoptând aceste noi obiceiuri ale percepţiei, se pot 
slăbi obiceiurile obişnuite ale percepţiei grosiere bazată pe ignoranță şi tendinţe 
emoţionale şi se aşează persoana în contact cu un nivel mai subtil al experienţei. 
Aceste practici iau forma unor sădhana, ale căror texte rituale sunt uneori 
extraordinar de poetice. 


Stadiul perfecțiunii 

Odată ce viziunea sacră devine o experienţă vie, stadiul perfecțiunii completează 
procesul, luându-l la un nivel mai interior prin lucrul cu energiile subtile ale 
corpului, prin stăpânirea respirației, posturi fizice şi alte yoga. 


29 


Marea Perfecţiune 

În stadiile generării şi perfecțiunii se obţine înţelepciunea ilustrativă (dpe'i ye 
shes) prin experienţe meditative care servesc ca indicatori pentru a arăta natura 
ultimă a minţii. În Dzogchen — Marea Perfecţiune — natura minţii este indusă în 
mod direct şi pe neaşteptate de către învăţător. Aceasta este o recunoaştere 
experimentală nemijlocită a însăşi naturii de Buddha. Practica ulterioară constă în 
mod esenţial din a determina obişnuinţa cu acea experienţă şi dezvoltarea ei într-o 
manieră vastă tot mai sporită. Aici se obţine înțelepciunea adevărată sau absolută 
(don gyi ye shes), experienţa directă a adevărului ultim. 


Într-un sens, fiecare nivel al practicii se construieşte pe cel anterior, dar în acelaşi 
timp, el leapădă în continuare învelişurile amăgirii, lăsând o experienţă tot mai 
dezgolită a realităţii. Fiecare practică este de asemenea o cale completă în sine 
însăşi, în care — pentru cei care au înţelepciunea să o vadă — toate celelalte sunt 
incluse. Chiar şi preliminariile şi desigur elementele individuale ale preliminariilor, 
pot constitui, prin ele însele, o cale completă spre iluminare. 

În particular, Guru Yoga este esenţa tuturor căilor. Învăţătorii descendenţei spun 
adesea că toate practicile trebuie făcute în maniera practicii Guru Yoga. Completa 
deschidere şi devoțiune faţă de un învăţător realizat este cea mai sigură şi rapidă 
cale spre progres. 

Patrul Rinpoche exprimă această importanţă capitală a învățătorului spiritual în 
chiar titlul cărţii sale, Kunzang Lamai Shelung, pe care noi l-am tradus liber prin 
Cuvintele Desăvârşitului Meu Învățător. 

Kunzang înseamnă „desăvârşit în toate” sau „permanent desăvârşit.” Este forma 
abreviată a lui Kuntuzangpo (în sanscrită, Samantabhadra), Buddha primordial, 
izvor al tuturor descendenţelor. Kuntuzangpo este prezentat iconografic ca un 
Buddha gol, de culoarea albastră închis a cerului. Totuşi acest simbol nu reprezintă o 
persoană, ci însăşi natura de Buddha, puritatea neschimbătoare a minţii care este 
natura fundamentală a tuturor fiinţelor. În mod normal această natură este ascunsă 
şi doar învățătorul care a realizat-o el însuşi este cel care ne poate conduce la 
descoperirea ei în noi înşine, în toată glorioasa ei nuditate. Lama înseamnă literal, 
„nimic mai presus.” Aceasta este expresia tibetană pentru cuvântul indian Guru. 
Ambele cuvinte au devenit suprautilizate în vorbirea curentă, dar, după cum Patru 
Rinpoche explică, pentru noi, învățătorul spiritual este asemeni lui Buddha însuşi. 
El ne aduce transmiterea Buddha-şilor din trecut, întruchipează pentru noi Buddha- 
şii din prezent, iar prin învăţătura sa este izvorul Buddha-şilor din viitor. Patrul 
Rinpoche spune că Guru Yoga este într-un sens superioară stadiilor generării şi 
perfecțiunii, deoarece ea deschide direct calea spre înțelepciunea ultimă prin 
binecuvântările învățătorului. 


Originea acestei traduceri 

Tibetanii au păstrat toate aspectele buddhismului indian intacte din secolul al 
VIII-lea până în cel cel de-al XX-lea. Aceasta nu a fost, totuşi, o simplă păstrare 
statică a comorilor sacre. Buddha Dharma a fost principala preocupare a celor mai 
alese minţi ale Tibetului timp de secole, dând naştere unui extraordinar lanţ de 
literatură filozofică, poetică, academică şi inspiraţională, precum şi unei moşteniri 
artistice şi arhitecturale distincte şi magnifice. Dar dincolo de toate, tibetanii au 
folosit învățăturile buddhiste pentru adevăratul lor scop, ca un instrument pentru 

transformarea minţii umane, iar mii de practicanți, unii dintre ei învăţători 
renumiţi, alții yogini necunoscuţi, şi-au atins țelul final. 

Cineva şi-ar putea imagina că cea mai mare glorie a Tibetului aparţine trecutului 
îndepărtat şi că secolele recente reprezintă o perioadă de declin, însă în nici un caz 
nu aceasta este situaţia. În realitate fiecare secol (inclusiv prezentul) şi fiecare 
generaţie a produs cota proprie de giganţi spirituali. Secolul al XIX-lea, spre 
exemplu, a văzut un soi particular de renaştere. Patrul Rinpoche a fost un 
participant la rime sau mişcarea nonsectariană, inaugurată de către Jamyang 
Khyentse Wangpo, Jamgön Kongtrul şi alţii, care căutau să spargă barierele care s- 
au cristalizat între diferitele şcoli buddhiste, studiindu-le şi predicându-le pe toate în 
mod imparţial. 

Acest spirit este viu încă, exemplificat de către Sfinţia Sa Dalai Lama, şi defunctul 
Dilgo Khyentse Rinpoche, care a fost încarnarea lui Jamyang Khyentse Wangpo. 

Dilgo Khyentse Rinpoche, asemeni lui Patrul a venit din Tibetul răsăritean. El şi- 
a petrecut douăzeci de ani ai vieții în retrageri meditative, adesea în cele mai umile 
condiții. A studiat cu un mare număr de învățători, întâlnindu-i în tinerețea sa chiar 
şi pe unii dintre dicipolii lui Patrul Rinpoche. A ripostat la teribila distrugere a 
Tibetului din anii '50 şi '60, lucrând neobosit pentru a găsi, păstra şi retipări textele 
pierdute, pentru a întemeia comunităţi monastice în exil şi dincolo de toate pentru a 
învăţa şi inspira noua generaţie. El l-a considerat pe Patrul Rinpoche ca fiind 
exemplul perfect al unui practicant Dzogchen, şi a încurajat şi ajutat traducătorii 
acestei cărţi, pe care el o considera ghidul perfect pentru discipolii care se îmbarcă 
pe calea buddhistă. 

Traducerea noastră vine direct din sânul tradiţiei. Într-un sens ea are propria 
descendență. Dudjom Rinpoche, Dilgo Khyentse Rinpoche, Kangyur Rinpoche, 
Nyoshul Khenpo Rinpoche şi alți lama care ne-au predicat oral întregul text — iar în 
cursul traducerii ne-au dat sfatul lor asupra aspectelor dificile ale cărții — sunt 
deținători realizați ai învățăturii lui Patrul Rinpoche. 

Deşi aderarea apropiată la cuvintele exacte ale unui text original impune un 
anumit respect în cercurile tibetane, am constatat că astfel de traduceri fac adesea 
ideile care sunt perfect lucide şi rezonabile în tibetană să pară inutil de obscure şi 
chiar bizare în limba engleză. Pentru această carte mai ales, o astfel de metodă nu ar 
putea reflecta niciodată stilul autohton extraordinar de vioi şi umorul originalului. 
Astfel că deşi am încercat să fim consecvenţi în traducerea de către noi a termenilor 
tehnici, am avut ca scop să reflectăm nu doar cuvintele, ci de asemenea atmosfera şi 
stilul, prin redarea ideilor într-o engleză naturală, ţinând cât mai aproape posibil de 
tibetană, însă nu cu preţul clarităţii şi curgerii întregului. 

Explicaţiile scurte care am simţit că ar putea fi de ajutor pentru mulţi cititori apar 
ca note de subol. Există de asemenea un mare număr de note finale, care nu sunt 
toate de interes pentru cititorul obişnuit. Totuşi am simţit că este necesar să le 
includem, întrucât acestea conţin comentarii fascinante din notele discipolilor lui 
Patrul Rinpoche şi interpretări ale aspectelor mai dificile date de Dilgo Khyentse 
Rinpoche şi alţi învăţători. Ele vor ajuta cititorul să evite unele neînţelegeri comune 
despre ideile buddhiste; iar pentru practicantul buddhist cu unele cunoştinţe 
anterioare asupra subiectului, aceste comentarii dau o revelatoare dimensiune 
suplimentară cărții. 

O scurtă introducere istorică la 
buddhismul tibetan 


Gautama Eliberatul (Buddha) s-a născut în India nordică în cel de-al cincilea 
secol î.e.n., fiu al unui rege care l-a crescut ca moştenitor al tronului. Naşterea şi 
tinereţea i-au fost remarcabile şi a fost limpede de la început că tânărul prinţ 
Siddhartha era destinat să fie o fiinţă extraordinară. Prima parte a vieţii sale şi-a 
petrecut-o în luxul de la palat, cu puţine griji şi necazuri şi a excelat în toate 
îndeletnicirile vremii sale, deopotrivă academice şi sportive. 

Totuşi, nu peste multă vreme, a început să se îndoiască de validitatea acestei vieți 
lumești. Fugind din palatul tatălui său a căutat o viaţă mai semnificativă, studiind cu 
câţiva maeştri extrem de recunoscuţi de filozofie şi meditaţie. Atât de sinceră îi era 
căutarea încât a obţinut cu rapiditate cele mai înalte realizări meditative pe care 
aceşti maeştri îl puteau învăţa, dar nu era încă satisfăcut. În ciuda anilor de practică 
ascetică dificilă a constatat că nici unul dintre aceste sisteme nu putea să îl ia dincolo 
de limitele existenţei condiţionate. A decis să-şi continue căutarea singur şi, prin 
propriile eforturi a obţinut în cele din urmă iluminarea în actualul Bodh Gaya. Ceea 
ce descoperise era atât de profund şi vast încât la început a şovăit să dezvăluie 
altcuiva, temându-se că nimeni nu putea să înţeleagă. Ulterior a început totuşi să 
predice şi curând a atras o mare mulţime de discipoli, dintre care mulţi au devenit 
extrem de realizaţi în meditaţie. 

Diversitatea oamenilor care au venit la Buddha pentru a-i primi învăţătura şi 
pentru a-i practica calea a solicitat o diversitate corespunzătoare în maniera în care 
el predica şi diferiţi indivizi sau diferite grupuri au primit instrucţiuni diferenţiate, 
adecvate respectivelor temperamente şi capacităţi intelectuale. Învățăturile pe care 
Buddha le-a predicat de-a lungul vieţii pot prin urmare să fie în linii mari divizate în 
trei categorii — cele care au fost ulterior adunate laolaltă în Canonul Pali şi alcătuiesc 
baza pentru ceea ce este astăzi cunoscut drept Şcoala Theravada, accentuând 
disciplina morală şi etica; învăţăturile Mahăyâna sau Marele Vehicul, care 
accentuează compasiunea şi preocuparea pentru ceilalți; şi învăţăturile tantrice ale 
Vajrayânei şi Secretei Mantrayâna, care folosesc o enormă varietate de mijloace 
iscusite pentru a determina realizarea profundă într-un timp relativ scurt. Cele din 
urmă au fost date de către Buddha însuşi numai la o scară limitată, dar a prezis că 
ele vor fi răspândite în această lume de alte fiinţe iluminate, care vor apare mai 
târziu. Acesta este motivul pentru care Vajrayâna nu este mai puţin o învățătură 
buddhistă decât celelalte două şcoli, chiar dacă ea nu a fost predicată pe scară largă 
în timpul vieţii lui Buddha. 

După moartea sa diferenţele dintre diversele învățături pe care le-a dat au devenit 
aparent mai rigide, astfel încât şcoli şi tradiţii diferite au început să se contureze. 
Actuala tradiţie Theravada, spre exemplu, îşi are originea într-un grup al discipolilor 
lui Buddha care ulterior s-a divizat în optsprezece şcoli. Mahăyâna în mod 
asemănător s-a diversificat în câteva tradiţii, fiecare cu propriile diferenţe filozofice 
subtile individuale. Acelaşi lucru este adevărat despre Vajrayâna, în care există o 
imensă varietate de practici, dintre care multe au fost iniţial transmise unui singur 
individ. 

De-a lungul secolelor care au urmat, aceste tradiţii diferite au fost răspândite 
treptat în întreaga Indie şi dincolo de aceasta, până ce buddhismul şi-a extins 


32 


influenţa în cea mai mare parte a Asiei Centrale, Estice şi Sudice şi chiar până în 
Indonezia. Unele tradiţii s-au pierdut în întregime, altele s-au unit în noi forme de 
buddhism. În secolul al XIII-lea, sosirea Islamului şi schimbările politice din 
societatea indiană au alungat Buddhadharma din ţara sa de origine, iar învăţăturile 
s-au păstrat în alte ţări — Theravada în Sri Lankă, Burma, Thailanda şi Cambodgia, 
Mahâyâna în China, Japonia, Coreea şi Indochina, iar Vajrayâna mai ales în Tibet. 
Tibetul a fost de două ori norocos. Nu numai că a fost una dintre puţinele ţări în care 
Vajrayâna a continuat să fie practicată, dar a fost de asemenea una în care întreaga 
suită de învățături, din toate cele trei tradiţii, a fost transmisă şi păstrată. 

Peste secole aceste numeroase fire ale învăţăturii lui Buddha au fost transmise de 
la maestru la discipol în numeroasele descendenţe care cuprind cele patru şcoli 
principale ale buddhismului tibetan pe care le cunoaştem astăzi. Membrii acestor 
descendenţe nu erau simpli erudiţi învăţaţi care studiau învăţăturile pe care le-au 
primit, ci persoane pe deplin realizate care au practicat şi stăpânit ceea ce li s-a 
transmis şi erau astfel deplin calificate să-şi transmită învăţăturile propriilor lor 
discipoli. 

Dintre acestea patru, şcoala Nyingma (al cărui nume derivă din termenul tibetan 
pentru „vechi”) umează tradiţiile care au fost introduse iniţial în secolul al VIII-lea 
de către maeştrii indieni precum Sântarakşita, Vimalamitra şi Padmasambhava, pe 
care tibetanii îl numesc Guru Rinpoche, „Preţiosul Învățător,” şi transmise prin 
maeştri deplin realizaţi precum Longchenpa, Jigme Lingpa şi Jamyang Khyentse 
Wangpo. Descendenţele care au fost transmise celorlalte trei şcoli principale — 
Kagyupa, Sakyapa şi Gelugpa -— au fost introduse în Tibet după secolul al X-lea 
urmând încercărilor unui rege anti-buddhist de a distruge Dharma în Tibet. Aşa cum 
diferitele forme de buddhism din alte părţi ale Asiei au fost adoptate şi au evoluat 
pentru a întâmpina nevoile unor oameni şi culturi diferite, fiecare dintre aceste şcoli 
şi-au avut originile şi dezvoltarea în situaţii în mare măsură divergente — istorice, 
geografice şi chiar politice — care au servit ca o prismă pentru a separa lumina 
învăţăturii lui Buddha într-un spectru multicolor de tradiţii şi descendenţe. (Din 
nefericire, unii buddhisti au tins să uite că această lumină are o singură sursă şi, la 
fel ca în alte mari religii ale lumii, diviziuni sectariene au mascat uneori adevăratul 
mesaj al buddhismului.) 

Învățăturile păstrate în descendenţele buddhismului tibetan sunt cuprinse în 
enorma literatură sacră a acestei tradiţii. Kangyur, constând din mai mult de o sută 
de volume, conţine scripturile datând din vremea lui Buddha şi este divizat în 
Vinaya tratând despre etică şi disciplină, Sūtra, care se ocupă de meditaţie şi 
Abhidharma, care acoperă filozofia buddhistă. Numeroasele comentarii la acestea şi 
alte lucrări buddhiste majore scrise ulterior alcătuiesc cele peste două sute de 
volume ale Tangyur. Atât Kangyur cât şi Tangyur au fost traduse în tibetană în 
special din sanscrită şi alcătuiesc Canonul Buddhist Tibetan. În completare la acesta, 
există un mare număr de alte lucrări: învățături introduse în Tibet din India 
începând din secolul al VIII-lea (incluzând multe dintre învăţăturile Vajrayâna) şi 
nenumărate comentarii asupra tuturor celor trei vehicule (Srâvakayâna, Mahăyâna 
şi Vajrayâna) scrise de maeştri tibetani. 

Şirul enorm de învățături care se găseşte în buddhismul tibetan poate fi totuşi 
rezumat de Cele Patru Nobile Adevăruri, pe care Buddha le-a expus la scurtă vreme 
după iluminarea sa. Primul dintre acestea arată că existența noastră condiţionată nu 
este niciodată lipsită de o stare de suferinţă, niciodată cu adevărat satisfăcătoare. 
Orice fericire pe care o avem este numai temporară şi din această cauză dă curs 

suferinţei. Motivul pentru aceasta, după cum este explicat de către al doilea adevăr 
este că orice acţiune ar întreprinde cineva, cu vorba sau cu gândul dă naştere unui 
rezultat care va fi experimentat fie mai târziu în viaţă, fie într-o viaţă viitoare. Într- 
adevăr, renaşterea este rezultatul propriilor acţiuni, iar condiţiile în care cineva se 
naşte într-o viaţă sunt direct dependente de acţiunile pe care le-a săvârşit în vieţile 
anterioare şi mai ales de motivele şi atitudinile implicate. Aceasta, principiul cauzei 
şi efectului, explică de ce, spre exemplu, unii oameni rămân săraci întreaga lor viaţă 
în ciuda eforturilor lor de a deveni bogaţi, în vreme ce alţii au tot ce şi-ar putea dori 
deşi nu fac nimic pentru a obţine ceva. Cel de-a doilea adevăr continuă prin a arăta 
că forţa motrice din spatele acţiunilor noastre o constituie emoţiile negative precum 
ura, ataşamentul, mândria, invidia şi, mai ales, isnoranţa, care este rădăcina tuturor 
celorlalte. Ignoranţa priveşte nu doar lipsa înţelepciunii în modul în care acţionăm, 
ci ignoranța fundamentală din spatele modului în care percepem întregul existenţei 
şi devenim în mod constant prinşi de ataşamentul nostru faţă de ideea propriilor 
noastre ego-uri şi a lumii exterioare ca fiind trainică şi durabilă. Deoarece nu există 
un sfârşit al acţiunilor noastre, nu poate exista un sfârşit al continuității renaşterii 
noastre în ciclul existenţei condiţionate. Numai atunci când încetăm să mai 
acţionăm prin ignoranță acest ciclu poate fi întrerupt, după cum s-a arătat de către 
cel de-al treilea adevăr care expune încetarea suferinţei şi eliberarea de existenţa 
condiţionată. 

Cel de-al patrulea adevăr explică modul prin care aceasta poate fi obţinută. 
Mijloacele esenţiale, pe de altă parte, acumularea de acţiuni pozitive, precum 
venerarea şi aducerea de ofrande lui Buddha, Dharmei (învăţătura acestuia) şi 
Sangha-i (comunitatea practicanţilor) şi practicarea carităţii şi aşa mai departe; şi pe 
de altă parte, practica meditaţiei, care poate risipi în mod direct ignoranţa 
fundamentală care este cauza suferinţei. Un practicant care urmează această cale 
având în minte doar propria-i eliberare poate obţine un înalt grad al realizării şi 
deveni un Arhat care şi-a înfrânt emoţiile negative). Însă aceasta nu este iluminarea 
deplină. Numai aceia care au drept motivaţie binele şi iluminarea ultimă a tuturor 
celorlalte fiinţe pot obţine starea de Buddha finală. Astfel de practicanți, care 
urmează calea Marelui Vehicul bazată pe compasiune sunt cunoscuţi drept 
bodhisattva-şi. Un bodhisattva care practică pe lângă aceasta profundele şi iscusitele 
învățături ale Vajrayânei este capabil să devină complet iluminat într-un timp foarte 
scurt. 

În cursul vieţii sale, Buddha a creat o comunitate de călugări şi maici care au 
devenit esenţiali pentru susținerea şi continuitatea învățăturilor. Aceasta nu exclude 
totuşi laicii, bărbaţi şi femei, ca adepţi serioşi ai căii, iar acest lucru este reflectat în 
Tibet unde, din secolul al VIII-lea încoace, comunitatea practicanţilor cuprindea 
două congregaţii complementare: pe de o parte, o foarte numeroasă comunitate 
monastică, iar pe de altă parte o puternică tradiţie de practicanți cu hirotonisire 
laică, fie yogini, fie capi de familie, dintre care mulţi ar părea că duc vieţi obişnuite 
în timp ce urmează o cale spirituală interioară obţinând ulterior deplina realizare.” 
În cadrul tradiţiei Nyingmapa hirotonisirea monastică este considerată unu sprijin 
foarte folositor pentru practică, dar în nici un caz singura cale de a progresa în 
meditaţie. Acest lucru este încurajator pentru cei care doresc cu seriozitate să pună 


* Comunitatea „celibatarilor cu robe roşii” (rab byung ngur smrigs sde) şi „comunitatea celor 
înveştmântaţi în alb cu părul lung împletit” (gos dkar Icang lo can kyi sde). 

învăţăturile în practică dar sunt incapabili să se implice într-un mod de viaţă 
monastic. 

Albert Einstein a arătat odată că buddhismul este tradiţia care el simţea că 
îndeplineşte criteriul pe care el îl considera necesar pentru o cale spirituală adaptată 
la secolul al XX-lea. Astăzi fizicienii moderni trag concluzii care se apropie de 
doctrinele pe care Buddha le-a expus cu două mii cinci sute de ani în urmă. În timp 
ce atracțiile materialismului au avut un efect advers asupra vieţii spirituale 
tradiţionale în întreaga Asie, există un număr sporit de oameni în Occident care 
manifestă o preocupare pentru posibilităţile oferite de studiul şi practica 
buddhismului. 

Când continuitatea descendenţelor buddhiste a fost ameninţată de schimbările 
politice din Tibet din anii '50, numeroşi lama calificaţi, care nu numai că au primit 
trasmiterile adecvate ale descendenţei de la învățătorii lor, ci de asemenea, prin 
studiu şi meditaţie, au obţinut deplina înţelegere a învățăturilor, au căutat să le 
păstreze aducându-le în India. În acelaşi timp, unii vizitatori occidentali ai Indiei au 
început să manifeste un interes pentru aceşti lama şi moştenirea lor spirituală. 
Întrucât s-a spus de către Guru Rinpoche că, dintre învăţăturile lui Buddha, 
Vajrayâna se va dovedi în mod special puternică şi efectivă pentru persoanele care 
vor trăi într-o vreme în care emoţiile sunt mai puternice decât oricând, numeroşi 
învăţători au simţit că ar fi potrivit să introducă aceste învățături în Occident. 
Vajrayâna este în mod particular flexibilă şi adaptabilă categoriilor de situaţii în care 
se găsesc oamenii moderni, şi, fără a-şi pierde forma tradiţională, a fost de-acum 
predicată la o mare masă de oameni din întreaga lume. 

Patrul Rinpoche (1808-1887) 


CUVINTELE DESĂVÂRŞITULUI MEU 
ÎNVĂȚĂTOR 


un ghid la preliminariile pentru Esenţa-inimă a 


Spațtului Vast 
din Marea Perfecțiune 

Prolog 


Venerabili învăţători a căror compasiune este nemărginită şi necondiționată, mă 
prosternez înaintea voastră a tuturor. 


Cuceritori ai descendenţei minţii; Vidyădhara-şi ai descendenţei simbol; 
Cele mai norocoase dintre ființele obişnuite care, 

Călăuzite de către cei iluminaţi, au dobândit dublul ţel — 

Învăţători ai celor trei descendenţe, mă prosternez înaintea voastră. 


În spaţiul în care toate fenomenele ajung la epuizare, ai întâlnit înţelepciunea 
dharmakâyei; 

În lumina clară a spaţiului gol ai văzut ivindu-se câmpurile buddhice din 
sambhogakăya; 

Spre a sluji bunăstării ființelor ai apărut acestora sub forma nirmânakăyei. 
Atotcunoscător Suveran al Dharmei," mă prosternez înaintea ta. 


În înţelepciunea ta tu ai văzut adevărata natură a tot ceea ce poate fi cunoscut; 
Lumina dragostei tale a răspândit binefacere asupra tuturor ființelor; 

Ai lămurit învăţăturile profundei căi, creştet al tuturor vehiculelor. 

Rigdzin Jigme Lingpa, mă prosternez înaintea ta. 


Ai fost însuşi Domnul Avalokitesvara sub forma unui prieten spiritual; 

Oricine te-a auzit vorbind a fost statornicit pe calea eliberării; 

Pentru a îndeplini nevoile tuturor ființelor, activitatea ta a fost fără de margini; 
Milostiv învăţător rădăcină, mă prosternez înaintea ta. 


Scrierile atotştiutorului Longchenpa şi descendența sa conţine toate învăţăturile 
lui Buddha: 

Învățăturile esenţiale care aduc starea de Buddha în cursul unei singure vieţi, 
Preliminariile obişnuite, exterioare şi interioare ale căii 

Şi sfaturile suplimentare asupra căii rapide a transferului. 


Fie ca cei ce sunt Buddha şi învățătorii să mă binecuvânteze 
Pentru a putea lămuri definitiv aşa cum mi le-am păstrat în minte, 
Extrem de profund, la fel de limpede şi uşor de înţeles — 
Infailibilele cuvinte ale desăvârşitului meu învăţător. 


Această fidelă înregistrare a învățăturilor imaculatului meu învăţător asupra 
preliminariilor generale exterioare şi interioare la Esenţa-inimă a Spaţiului Vast din 
Marea Perfecţiune este divizată în trei părţi: preliminariile obişnuite exterioare; 
preliminariile extraordinare interioare; şi ca parte ale practicii principale, calea 
rapidă a transferului. 


* Longchenpa. 

Partea întâi 


PRELIMINARIILE OBIŞNUITE SAU 
EXTERIOARE 


DIFICULTATEA DE A GĂSI LIBERTĂŢILE ŞI AVANTAJELE 
NEPERMANENȚA VIEŢII 
IMPERFECŢIUNILE SAMSĂREI 
FAPTELE: PRINCIPIUL CAUZEI ŞI EFECTULUI 
AVANTAJELE ELIBERĂRII 


CUM SĂ URMEZI UN PRIETEN SPIRITUAL 

Jamyang Khyentse Wangpo (1820-1892) 

Primul Khyentse. Unu dintre principalii deținători ai Esenței-inimă a Spațiului Vast. A fost 
unul dintre fondatorii mişcării ecumenice în care învățăturile specifice tuturor tradițiilor 
buddhismului tibetan sunt studiate imparţial, creând o renaştere spirituală în Tibet. El a salvat 
numeroase învățături ale căror descendenţe erau pe cale să dispară. 

CAPITOLULI 


Dificultatea găsirii 
libertăţilor şi avantajelor 


Subiectul principal al capitolului, învăţătura asupra dificultății găsirii libertăţilor 
şi avantajelor este precedată de o lămurire a manierei adecvate de ascultare a 
oricărei învățături spirituale. 


I. MANIERA ADECVATĂ DE ASCULTARE A 
ÎNVĂȚĂTURII SPIRITUALE 


Maniera adecvată de ascultare a învățăturilor are două aspecte: atitudinea 
corectă şi conduita corectă. 


1. Atitudinea 


Atitudinea corectă combină nemărginita atitudine a bodhicittei, mintea 
iluminării şi nemărginita iscusinţă în căile Secretei Mantrayâna. 


1.1. NEMĂRGINITA ATITUDINE A BODHICITTEI 


Nu există o singură ființă în samsâra, acest imens ocean al suferinţei, care în 
cursul vremii fără de început să nu ne fi fost tată sau mamă. Când au fost părinţii 
noştrii, singurul gând al acestor ființe a fost de a ne creşte cu cea mai mare bunătate 
posibilă, protejându-ne cu mare dragoste şi dându-ne cei mai bun din hrana şi 
veştmintele lor. 

Toate aceste fiinţe, care au fost atât de bune cu noi, doresc să fie fericite şi totuşi 
nu au idee cum să pună în practică ceea ce aduce fericirea şi anume, cele zece acţiuni 
pozitive. Niciuna dintre ele nu doreşte să sufere, însă ele nu ştiu cum să abandoneze 
cele zece acţiuni negative de la rădăcina tuturor suferințelor. Dorinţele lor cele mai 
profunde şi ceea ce ele fac în realitate se contrazic reciproc. Biete fiinţe, pierdute şi 
confuze, asemeni unui orb abandonat în mijloc unui câmp pustiu! 

Spuneţi-vă vouă înşivă: „Tocmai pentru bunăstarea lor voi merge şi voi asculta 
profunda dharma şi o voi pune în aplicare. Voi călăuzi toate aceste fiinţe, părinţii 
mei, chinuiţi de nenorocirile celor şase tărâmuri ale existenţei, la starea atot- 
cunoscătoare de Buddha, eliberându-i de toate fenomenele karmice, de toate 
tiparele şi suferinţele curente ale oricăruia dintre cele şase tărâmuri.” Este important 
să aveţi această atitudine ori de câte ori ascultați sau practicaţi învăţăturile. 

Ori de câte ori săvârşiţi ceva pozitiv, indiferent că este de o importanță majoră 
sau minoră este indispensabil să sporiţi această acţiune prin cele trei metode 
suverane. Înainte de a începe, generaţi bodhicitta ca mijloc iscusit de a vă asigura că 
acea faptă va deveni izvor de bine în viitor. În timp ce o duceţi la îndeplinire, evitaţi 
antrenarea în orice conceptualizare,! astfel încât meritul să nu fie distrus de 

circumstanţe.? La sfârşit, închideţi acţiunea în mod adecvat, dedicând meritul, ceea 
ce va garanta sporirea continuă a acestuia.3 

Modul în care ascultați Dharma este foarte important. Însă chiar mai importantă 
este motivaţia cu care o ascultați. 


Ce face ca o acţiune să fie bună sau rea? 
Nu modul în care arată, nici faptul că este mare sau mică, 
Ci motivaţia bună sau rea din spatele ei. 


Indiferent câte învățături aţi auzit, a fi motivaţi de griji obişnuite — precum 
dorinţa de mărire, faimă sau altele de acest fel — nu este calea adevăratei dharma. 
Astfel că, înainte de toate, cel mai important este să vă întoarceţi spre voi înşivă şi să 
vă schimbaţi motivaţia. Dacă reuşiţi să vă corectaţi atitudinea, mijloacele iscusite vă 
vor pătrunde acţiunile pozitive şi veți fi pus pe calea marilor fiinţe. Dacă nu reuşiți 
este posibil să mai credeţi că studiaţi şi practicaţi dharma, însă aceasta nu va fi nimic 
mai mult decât o asemănare cu un lucru real. Prin urmare, ori de câte ori ascultați 
învăţăturile şi ori de câte ori le practicaţi, indiferent că meditaţi asupra unei zeități, 
practicaţi prosternări şi circumambulaţii sau că recitaţi mantra — chiar şi un simplu 
mani — este întotdeauna esenţial să generaţi bodhicitta. 


1.2. NEMĂRGINITA ISCUSINȚĂ ÎN MIJLOACE: ATITUDINEA TAINICEI 
MANTRAYANA 


Torța celor Trei Metode spune despre Tainica Mantrayâna: 


Ea are acelaşi ţel dar este liberă de toată confuzia,4 
Este bogată în metode şi lipsită de dificultăţi.s 
Este pentru cei cu înzestrări ascuţite, 

Vehiculul Mantra este o cale sublimă. 


În Mantrayâna se poate păşi pe mai multe căi. Ea conţine numeroase metode 
pentru acumularea de merit şi înţelepciune şi mijloace iscusite profunde pentru a da 
la iveală potenţialul din noi7 fără să traversăm mari dificultăţi. Temelia acestor 
metode este modul în care ne direcţionăm aspiraţiile: 


Totul este condiţionat de împrejurări 
Şi depinde în întregime de propria aspirație. 


Nu consideraţi locul în care este predicată dharma, învățătorul şi învăţăturile şi 
aşa mai departe ca fiind impure. În timp ce ascultați, păstraţi cele cinci perfecţiuni 
cu claritate în minte: 

Locul desăvârşit este citadela spaţiului absolut, numit Akaniștha, „Neîntrecutul”. 
Învățătorul desăvârşit este Samantabhadra, dharmakâăya. Comunitatea desăvârşită 
constă din bodhisattva masculini şi feminini şi zeităţile8 descendenţei-minte a 
cuceritorilor şi descendenţei-simbol a vidyădhara-şilor. 

Sau puteţi considera că locul în care este predicată dharma este Palatul Lumină 
de Lotus al Minunatului Munte de culoarea Aramei, că învățătorul care predică este 

Padmasambhava din Oddiyâna, iar noi, audiența, suntem Cei Opt Vidyadhara, cei 
Douăzeci şi Cinci Discipoli, Dăka-şi şi Dâkini. 

Sau consideraţi că acest loc desăvârşit este tărâmul buddhic răsăritean, Bucuria 
Clară, în care desăvârşitul învăţător Vajrasattva, desăvârşitul sambhogakăya predică 
comunităţii divinităţilor familiei Vajra şi bodhisattva-şilor masculini şi feminini. 

În acelaşi mod, desăvârşitul loc în care este predicată dharma, poate fi tărâmul 
buddhic apusean, al Beatitudinii, desăvârşitul învăţător poate fi Buddha Amităbha, 
iar comunitatea bodhisattva-şii masculini şi feminini şi zeitățile familiei Padma. 

În orice situaţie, învățătura este aceea a Marelui Vehicul, iar momentul este 
roata veşnic mişcătoare a eternității. 

Aceste vizualizări” sunt pentru a ne ajuta să înțelegem cum sunt lucrurile în 
realitate. Nu înseamnă că creăm vremelnic ceva ce nu există în realitate. 

Învățătorul întruchipează esenţa tuturor celor ce sunt Buddha în cele trei 
răstimpuri. El este uniunea Celor Trei Nestemate: corpul său este Sangha, cuvântul 
său este Dharma, mintea sa este Buddha. El este uniunea Celor Trei Rădăcini: 
corpul său este învățătorul, cuvântul său este yidam-ul, mintea sa este dăkini. El este 
uniunea celor trei kâya: corpul său este nirmânakâya, cuvântul său este 
sambhogakăya, mintea sa este dharmakâya. Este întruparea tuturor Buddha-şilor 
din trecut, izvor al tuturor Buddha-şilor din viitor şi reprezentant al tuturor Buddha- 
şilor din prezent. Întrucât el îşi ia ca discipoli fiinţe degenerate ca noi, pe care nici 
unul dintre cei o mie de Buddha ai Bunei Kalpa” nu le poate ajuta, compasiunea şi 
mărinimia sa o depăşeşte pe cea a tuturor celor ce sunt Buddha. 


Învățătorul este Buddha, învățătorul este Dharma, 
Învățătorul este de asemenea Sangha. 

Învățătorul este cel care realizează totul. 
Învățătorul este Minunatul Vajradhara. 


Noi, în calitatea de comunitate adunată pentru a asculta învăţăturile, folosim 
temelia propriei noastre naturi buddhice, suportul preţioasei noastre vieţi umane, 


circumstanța de a avea un prieten spiritual şi metoda urmării sfatului său, pentru a 
deveni Buddha ai viitorului. Aşa cum Hevajra Tantra spune: 


Toate fiinţele sunt Buddha, 


Însă acest lucru este ascuns de întinări accidentale. 
Când întinările lor sunt purificate, natura lor buddhică este dezvăluită. 


2. Conduita 


Conduita corectă în timpul în care sunt ascultate învăţăturile este descrisă prin 
termenii a ceea ce este de evitat şi a ceea ce este de făcut. 


2.1. CE TREBUIE EVITAT 


Conduita evitării include cele trei defecte ale recipientului, cele şase întinări şi 
cele cinci modalităţi greşite ale amintirii. 

2.1.1. Cele trei defecte ale recipientului 


A nu asculta înseamnă a fi asemeni unui recipient întors cu gura în jos. A nu fi 
capabili să reţineţi ceea ce auziţi înseamnă a fi asemeni unui recipient găurit. A 
amesteca emoţii negative cu ceea ce auziţi înseamnă a fi asemeni unui recipient ce 
conţine otravă. 

Recipientul cu gura în jos. Când ascultați învăţăturile, fiţi atenţi la ceea ce se 
spune şi nu vă lăsaţi distraşi de nimic altceva. Altminteri veţi fi asemeni unui 
recipient cu gura în jos, din care lichidul s-a scurs. Deşi sunteţi prezenţi fizic, nu 
auziţi nici un cuvânt din învăţătură. 

Recipientul găurit. Dacă doar ascultați, fără a vă aminti ceva din ceea ce auziţi 
sau înţelegeţi, veţi fi asemeni unui recipient care are o spărtură: oricât de mult lichid 
se toarnă în el, nu rămâne nimic. Indiferent câte învățături ascultați, niciodată nu le 
veţi putea asimila sau pune în aplicare. 

Recipientul ce conţine otravă. Dacă ascultați învăţătura cu o atitudine greşită, 
cum ar fi dorinţa de a deveni mare sau faimos sau cu o minte plină de cele cinci 
otrăvuri, Dharma nu numai că va eşua în a vă ajuta mintea; ci va fi de asemenea 
preschimbată în ceva ce nu este tocmai Dharma, asemeni nectarului turnat într-un 
vas care conţine otravă. 

Acesta este motivul pentru care înțeleptul indian Padampa Sangye, spunea: 


Ascultaţi învățăturile asemeni unui cerb care ascultă muzică; 
Contemplaţi-le aşa cum un nomad din nord tunde oile; 
Meditaţi asupra lor aşa cum un mut savurează hrana;! 
Practicaţi-le aşa cum un yak flămând paşte iarba; 

Atingeţi-le efectul, aşa cum soarele răsare din spatele norilor. 


Când ascultați învăţăturile, veţi fi asemeni cerbului care încântat de sunetul lăutei 
nu bagă de seamă vânătorul ascuns care trage spre el săgeata otrăvită. Puneţi-vă 
mâinile împreună palmă în palmă şi ascultați, cu fiecare por al corpului vostru 
tremurând şi cu ochii umezi de lacrimi, nepermiţând nici unui alt gând să apară. 

Nu este bine să ascultați prezent doar cu corpul, în vreme ce mintea hoinăreşte 
urmându-vă gândurile, iar gura slobozeşte bârfe din belşug, zicând vrute şi nevrute 
şi privind peste tot în jur. Când ascultați învăţăturile, vă veţi opri chiar şi din 
recitarea rugăciunilor, numărarea mantrelor sau din orice alte activități meritorii pe 
care s-ar întâmpla să le faceți. 

După ce aţi ascultat corespunzător o învăţătură în acest mod este apoi de 
asemenea important să memoraţi semnificaţia a ceea ce s-a spus fără să o uitaţi 
vreodată şi să o puneţi neîncetat în practică. Căci, aşa cum însuşi Marele Înţelept 
spunea: 


V-am arătat metodele 

Ce duc la eliberare. 

Însă trebuie să ştiţi 

Că eliberarea depinde de voi înşivă. 


* A y zi à A, $ IPA 
Ceea ce înseamnă, cu meticulozitate, în ansamblul lor şi fără distragere. 

İt Un mut poate gusta, dar nu poate descrie aromele pe care le gustă. În acelaşi mod, gustul adevăratei 

meditații este dincolo de orice descriere sau concepte. 

Învățătorul conferă discipolului învățături explicându-i cum să asculte Dharma şi 
cum să o aplice, cum să abandoneze acţiunile negative, cum să le înfăptuiască pe cele 
pozitive şi cum să practice. Este de datoria discipolului să ţină minte acele 
învățături, neuitând nimic; să le pună în practică; şi să le realizeze. 

Simpla ascultare a Dharmei aduce poate un oarecare beneficiu prin sine însăşi. 
Dar fără să vă amintiţi ceea ce auziţi, nu veţi avea nici cea mai mică cunoaştere a 
cuvintelor sau semnificației învățăturii — ceea ce la urma urmei nu se deosebeşte de 
neascultarea ei. 

Dacă vă amintiţi învăţăturile dar le amestecați cu propriile emoţii negative, ele nu 
vor fi niciodată imaculata Dharma. Aşa cum neîntrecutul Dagpo Rinpoche spunea: 


Fără să practicaţi Dharma conform Dharmei, 
Dharma însăşi devine cauză a renaşterilor rele. 


Eliberaţi-vă de orice gând incorect cu privire la învăţător şi Dharma, nu 
dezaprobaţi şi nu abuzaţi de fraţii şi însoțitorii voştri spirituali, fiți lipsiţi de mândrie 
şi dispreţ, lepădaţi toate gândurile rele. Căci toate acestea determină renaşteri 
inferioare. 


2.1.2 Cele şase întinări 
În Argumentarea Bine Explicată, se spune: 


Mândria, lipsa credinţei şi absenţa efortului, 
Distragerea exterioară, tensiunea interioară şi descurajarea; 
Acestea sunt cele şase întinări. 


Evitaţi-le pe acestea şase: a vă considera cu mândrie superior învățătorului care 
explică Dharma, neîncrederea în învăţător şi în învăţăturile sale, eşecul în a vă 
dedica Dharmei, a deveni „distras de evenimente exterioare, a vă aţinti cele cinci 
simţuri prea concentrat spre interior şi a fi descurajat dacă, spre exemplu, o 
învăţătură este prea lungă. 

Dintre toate emoţiile negative, mândria şi invidia sunt cel mai dificil de 
recunoscut. Prin urmare, examinaţi-vă în permanenţă mintea. Orice sentiment care 
are chiar şi în cea mai mică măsură de-a face cu propriile voastre calităţi, lumeşti 
sau spirituale, vă va face orbi faţă de greşelile voastre şi inconştienţi de virtuțile 
celorlalţi. Aşadar renunţaţi la mândrie şi luaţi întotdeauna o poziţie umilă. 

Dacă nu aveţi credinţă, accesul la Dharma este blocat. Dintre cele patru tipuri de 
credinţă“, năzuinţa pentru credinţă este ireversibilă. 

Preocuparea? pentru Dharma este fundamentul a ceea ce veţi dobândi. Astfel că 
după cum gradul preocupării voastre este superior, mediu sau inferior, veţi deveni 
un practicant superior, mediu sau inferior. Iar dacă nu sunteţi câtuşi de puţin 
preocupat de Dharma, nu vor exista nici rezultate. Aşa cum proverbul o arată: 


Dharma nu este proprietatea nimănui. Ea aparţine celui ce se străduieşte mai 
mult. 

Buddha însuşi a obţinut învăţăturile cu preţul a sute de greutăţi. Pentru a obţine 
o singură strofă din patru stanţe şi-a scobit găuri în propria carne pentru a servi ca 
lămpi ofrandă, umplându-le cu ulei şi punând în ele mii de feştile arzânde. A trecut 
prin grote cuprinse de flăcări şi şi-a trecut prin corp piroane de fier. 13 


Chiar dacă trebuie să întâmpinați infernuri arzânde sau cuțite ascuţite-brici, 
Străduiţi-vă pentru Dharma până la moarte. 


Ascultaţi, prin urmare, învăţăturile, cu mare străduinţă, ignorând căldura frigul şi 
orice alte încercări. 

Tendinţa conştiinţei de a fi captivată de obiectele celor şase simțuri" este 
rădăcina tuturor nălucirilor samsârei şi izvorul tuturor suferințelor. Acesta este 
modul în care fluturele moare în flacăra lămpii, deoarece conştiinţa sa vizuală este 
atrasă de forme; modul în care cerbul este ucis de vânător deoarece auzul său este 
atras de sunete; modul în care albinele sunt înghiţite de plantele carnivore, seduse 
de mirosul lor; modul în care peştele este prins cu momeala, simţul său gustativ 
fiind atras de aroma acesteia; modul în care elefanții se scufundă în mlaştină 
deoarece îndrăgesc senzaţia fizică produsă de noroi. În acelaşi mod, ori de câte ori 
ascultați, predicaţi, meditaţi sau practicaţi Dharma este important să nu daţi curs 
tendinţelor din trecut, să nu întreţineţi emoţii cu privire la viitor şi să nu lăsaţi ca 
gândurile voastre actuale să fie distrase de nimic din jurul vostru Aşa cum Gyalse 
Rinpoche spunea: 


Bucuriile şi necazurile voastre trecute sunt asemeni figurilor pe apă: 

Nici urmă de ele nu va rămâne. Nu alergaţi după ele! 

Dar dacă vin în minte, reflectaţi asupra modului în care succesul şi eşecul vin şi 
pleacă. 

Este ceva în care să vă puteţi încrede în afara Dharmei, recitatori de mani?'5 


Proiectele şi planurile voastre viitoare sunt asemeni năvoadelor aruncate în 
patul unui râu secat: 

Nu vor aduce niciodată ceea ce doriţi. Limitaţi-vă dorinţele şi aspiraţiile! 

Dar dacă vin în minte, gândiţi-vă cât de incert este momentul morții voastre: 
Aveţi timp pentru altceva decât Dharma, recitatori de mani? 


Îndeletnicirea voastră prezentă este asemeni unei munci dintr-un vis. 
Deoarece orice astfel de eforturi sunt gără scop, puneţi-o deoparte. 
Consideraţi până şi cele mai oneste câştiguri ale voastre fără vreun ataşament. 
Activităţile sunt lipsite de esenţă, recitatori de mani! 


Între sesiunile de meditaţie, învăţaţi să vă controlaţi în acest fel toate gândurile 
ce apar din cele trei otrăvuri; 

Până ce toate gândurile şi percepțiile apar ca dharmakăya, 

Aceasta este indispensabil — să vi le amintiţi ori de câte ori este nevoie, 

Să nu daţi frâu liber gândurilor amăgitoare, recitatori de mani! 


Se spune de asemenea: 


Nu vă forţaţi norocul. Dacă o faceţi, 

Sunteţi asemeni tatălui Lună Faimoasă (Chandrakirti)! 


Aceasta se referă la povestea unui om sărac care a găsit o grămadă mare de orz. A 
pus-o într-un sac mare pe care l-a legat de o grindă, după care, întins dedesubt, a 
început să viseze cu ochii deschişi. 

„Acest orz mă va face cu adevărat bogat,” s-a gândit el. „Odată devenit bogat, îmi 
voi lua o soţie ... Ea va avea un băiat ... Cum îl voi numi?” 

Chiar atunci, răsări luna, iar el decise să îi spună Lună Faimoasă. Însă în tot acest 
timp, un şobolan rosese frânghia ce ţinea sacul legat. Deodată frânghia plesni, sacul 
căzu peste om şi îl ucise. 

Astfel de vise despre trecut şi viitor nu se vor îndeplini niciodată şi sunt doar 
distragere. Abandonaţi-le cu totul. Fiţi conştienţi şi ascultați cu atenţie şi grijă. 

Nu vă concentrați prea stăruitor, desluşind fiecare cuvând şi item în parte, 
asemeni unui urs dremo care sapă după marmote — de fiecare dată când deprindeţi 
un item uitându-l pe cel dinainte nu veţi dobândi niciodată înţelegerea întregului. O 
prea mare concentrare de asemenea vă poate duce spre somnolenţă. Mai degrabă 
menţineţi un echilibru între strâns şi slobod. 

Odată, pe vremuri, Ananda îl învăţa pe Srona să mediteze. Srona avea mari 
dificultăţi să o facă cum trebuie. Uneori era prea încordat, alteori prea relaxat. Srona 
se duse să discute problema cu Buddha, care îl întrebă: „Pe când erai laic erai un bun 
cântăreţ din lăută (vina), nu-i aşa?” 

„Da, cântam foarte bine.” 

„Lăuta (vina) ta suna cel mai bine când corzile erau foarte slăbite sau când erau 
foarte strânse?” 

„Suna cel mai bine atunci când nu erau nici prea slăbite, nici prea încordate.” 

„La fel este şi cu mintea ta,” spuse Buddha; şi practicând după acest sfat Srona îşi 
atinse scopul. 

Machik Labdrân spunea: 


Concentraţi-vă ferm şi relaxaţi-vă slobod::6 
Acesta este un aspect esenţial. 


Nu vă lăsa-ţi mintea să devină prea agitată sau prea concentrată spre interior; 
lăsaţi-vă simţurile în confortul lor natural, în echilibrul dintre încordare şi relaxare. 

Nu trebuie să vă obosiţi în ascultarea învățăturilor. Nu vă simţiţi descurajat când 
deveniți înfometat sau însetat în cursul unei învățături care durează prea mult sau 
când trebuie să suportaţi disconfortul provocat de vânt, soare, ploaie şi aşa mai 
departe. Doar bucuraţi-vă că posedaţi acum libertăţile şi avantajele unei vieţi 
umane, că aţi întâlnit un învățător autentic şi că puteţi asculta profundele sale 
învățături. 

Faptul că în acest moment ascultați profunda Dharma este fructul meritelor 
acumulate de-a lungul a nenumărate kalpa. Este ca şi cum aţi lua o masă atunci când 
luaţi doar una dintr-o sută de-a lungul întregii voastre vieți.. Astfel că este imperativ 
să ascultați cu bucurie, legându-vă să suportaţi căldura, frigul şi orice necazuri şi 
dificultăţi s-ar putea ivi, pentru a primi aceste învățături. 


2.1.3. Cele cinci căi eronate ale amintirii 


Evitaţi să vă amintiţi cuvintele uitând semnificaţia, 

Sau să vă amintiţi semnificaţia uitând cuvintele. 
Evitaţi să vi le amintiţi pe ambele, dar fără să le înţelegeţi, 
Amintindu-vi-le dezordonat sau amintindu-vi-le incorect. 


Nu acordaţi o importanţă exagerată curbelor elegante ale frazei fără a încerca să 
analizaţi semnificaţia profundă a cuvintelor, asemeni unui copil care culege flori. 
Cuvintele singure nu sunt de nici un folos pentru minte. Pe de altă parte, nu neglijaţi 
modul în care învăţăturile sunt exprimate, ca fiind doar cuvinte şi prin urmare 
neesenţiale. Căci atunci, chiar dacă prindeţi profunda semnificaţie, nu veţi mai avea 
mijloacele prin care să o exprimaţi. Cuvintele şi semnificaţia îşi vor pierde legătura.17 

Dacă vă amintiţi învăţătura fără să identificaţi diferitele nivele — semnificaţia la 
prima vedere, semnificaţia reală şi semnificaţia indirectă — veţi fi confuzi cu privire 
la ceea ce cuvintele se referă.18 Aceasta vă poate îndepărta de Dharma. Dacă vi le 
amintiţi în neorânduială, veți amesteca şirul propriu al învăţăturii şi de fiecare dată 
când o ascultați, o explicaţi sau meditaţi asupra ei, confuzia se va multiplica. Dacă vă 
amintiţi incorect ceea ce s-a spus, ideile greşite fără de sfârşit se vor înmulţi.!? 
Aceasta vă va strica mintea şi va devaloriza învățătura. Evitaţi toate aceste greşeli şi 
ţineţi minte totul — cuvintele, semnificaţia şi succesiunea învățăturilor — cum se 
cuvine şi fără nici o greşeală. 

Oricât de lungă şi dificilă ar fi învăţătura, nu vă simţiţi descumpănit şi nu vă 
întrebaţi dacă se va sfârşi vreodată; perseveraţi. Şi oricât de scurtă sau simplă ar 
putea fi, nu o subevaluaţi ca fiind doar elementară. 

A ţine minte perfect atât cuvintele cât şi semnificaţia, în ordinea dată şi cu toate 
legate cum trebuie laolaltă este prin urmare indispensabil. 


2.2. CE TREBUIE FĂCUT 


Conduita ce trebuie adoptată în timp ce ascultați învăţăturile este expusă sub 
forma celor patru metafore, a celor şase perfecţiuni transcendente şi a celorlalte 
moduri de conduită. 


2.2.1. Cele patru Metafore 
Sutra structurată ca un arbore spune: 


Nobile fiu, trebuie să te gândeşti la tine ca la cineva care este bolnav, 
La Dharma ca la un remediu, 

La prietenul tău spiritual ca la un medic iscusit 

Iar la practica sârguincioasă ca la calea spre tămăduire. 


Noi suntem bolnavi. Din vremuri străvechi, în acest imens ocean al suferinţei 
care este samsâra, am fost chinuiţi de boala celor trei otrăvuri şi a roadelor lor, cele 
trei feluri de suferinţă. 

Când oamenii sunt grav bolnavi, ei merg să consulte un medic bun. Urmează 
sfatul medicului, iau leacul care le este prescris şi fac tot ce pot pentru a înfrânge 
boala şi pentru a se face bine. În acelaşi mod, trebuie să vă trataţi de bolile karmei, 
emoţiilor negative şi suferinţei prin urmarea prescripţiilor acelui medic 
experimentat care este un învăţător autentic şi prin luarea leacului Dharmei. 

A urma un învăţător fără a face ceea ce el spune este la fel cu a nu urma sfatul 
medicului vostru, ceea ce vă lasă fără şansa de a vă vindeca boala. A nu lua leacul 
Dharmei — adică a nu o pune în practică — este ca şi cum aţi avea nenumărate leacuri 
şi prescripţii lângă pat şi a nu le atinge niciodată. Aceasta nu vă va tămădui niciodată 
boala. 

În zilele noastre, oamenii spun plini de optimism, „Lama, priveşte-mă cu 
compasiune!” crezând că deşi au săvârşit numeroase fapte groaznice, nu le vor 
suporta niciodată consecinţele. Ei cred că învățătorul, în compasiunea sa, îi va 
arunca până în tărâmurile paradisiace ca şi cum ar arunca o pietricică. Dar când 
spunem că un învățător ne cuprinde cu compasiunea sa, ceea ce aceasta înseamnă 
de fapt este că el ne-a acceptat plini de dragoste ca discipoli şi că ne acordă 
profundele sale învățături, ne deschide ochii spre ceea ce este de făcut şi spre ceea ce 
nu este de făcut şi ne arată calea spre eliberare, predicată de către Cel Victorios. Ce 
compasiune ar putea fi mai mare? Depinde de noi dacă vom folosi sau nu avantajul 
acestei compasiuni şi vom urma efectiv calea spre eliberare. 

Acum că am obţinut această naştere umană liberă şi bine înzestrată, acum când 
ştim ceea ce trebuie şi ceea ce nu trebuie făcut, decizia noastră în această situaţie, 
când avem libertatea de a alege, marchează cotitura care ne va determina destinul, 
spre mai bine sau spre mai rău, până departe în viitor.20 Este decisiv să alegem între 
samsăra şi nirvâna odată pentru totdeauna şi să punem în practică instrucţiunile 
învățătorului nostru. 

Cei care conduc ceremoniile religioase locale vă fac să credeţi că pe patul morţii 
puteţi merge în sus ori în jos ca şi cum aţi duce un cal de dârlogi. Însă în acel 
moment, dacă nu aţi ajuns încă să stăpâniţi calea, vântul sălbatic al acţiunilor 
voastre trecute vă va urmări, în vreme ce în fața voastră o înfricoşătoare întunecime 
neagră va goni înspre voi în timp ce sunteţi mânaţi fără de ajutor pe lunga şi 
primejdioasa cale a stării intermediare. Nenumăraţi acoliţi ai Domnului Morţii vă 
vor urmări strigând, „Ucide-l! Ucide-l! Loveşte-l! Loveşte-l!” Cum ar putea fi un 
astfel de moment — când nu există loc în care să fugiţi şi nici unde să vă ascundeţi, 
nu există refugiu şi nici speranţă, când sunteţi disperaţi şi nu aveţi idee ce să faceţi — 
cum ar putea fi un astfel de moment punctul de cotitură în care să puteţi hotărî dacă 
mergeţi în sus sau în jos? Aşa cum Marele Învățător din Oddiyâna spunea: 


Atunci când împuternicirea este dată fişei marcate cu numele vostru,2! este prea 
târziu! Conştiinţa voastră, ce hoinăreşte deja prin starea intermediară asemeni 
unui câine zăpăcit, va constata că este foarte greu chiar şi numai să se gândească 
la tărâmurile înalte. 


De fapt punctul de cotitură, singurul moment în care puteţi cu adevărat să vă 
direcţionaţi în sus sau în jos ca şi cum aţi cârmi un cal cu ajutorul dârlogilor este 
chiar acum, cât sunteţi încă în viaţă. 

Ca fiinţă umană, faptele voastre pozitive sunt mult mai puternice decât cele ale 
altor categorii de fiinţe. Aceasta vă conferă, pe de o parte, o oportunitate aici şi acum 
în chiar această viaţă să abandonaţi renaşterea odată pentru totdeauna.22 Însă 
faptele voastre negative sunt de asemenea mai puternice; astfel sunteţi de asemenea, 
pe de altă parte, deplin capabili să capătaţi certitudinea că nu vă veţi elibera 
niciodată de adâncimile tărâmurilor inferioare. Astfel că acum când l-aţi întâlnit pe 
învăţător, medicul iscusit şi Dharma, elixirul care cucereşte moartea, acesta este 

momentul să aplicaţi cele patru metafore, punând în practică învăţăturile pe care le- 
aţi ascultat şi mergând pe calea eliberării. 

Comoara Însuşirilor Preţioase descrie patru noţiuni false ce trebuie evitate, care 
sunt opuse celor patru metafore pe care le-am menţionat: 


Oameni cu vorbe goale şi răi prin natură 

Se apropie de învăţător ca şi cum acesta ar fi un cerb-moscat. 
După ce au extras moscul, desăvârşita Dharma, plini de bucurie 
Ei zâmbesc dispreţuitor la samaya. 


Astfel de oameni se comportă ca şi cum învățătorul lor spiritual ar fi un cerb- 
moscat, Dharma fiind moscul, ei înşişi vânătorii, iar practica intensă calea de a ucide 
cerbul cu o săgeată sau cu o capcană. Ei nu practică învăţăturile pe care le-au primit 
şi nu simt mulţumire faţă de învăţător. Ei folosesc Dharma pentru a acumula fapte 
rele, care îi va târâ asemeni unei pietre de moară spre tărâmurile inferioare. 


2.2.2. Cele Şase Perfecţiuni Transcendente 


În Tantra Profundei Înţelegeri a Învăţăturilor asupra tuturor Practicilor 
Dharmei se spune: 


Aduceţi ofrande desăvârşite precum flori şi perne, 

Puneţi locul în ordine şi verificaţi-vă conduita, 

Nu vătămaţi nici o fiinţă vie, 

Aveţi credinţă sinceră în învățătorul vostru, 

Ascultaţi-i învăţăturile fără distragere 

Şi întrebaţi-l pentru a vă risipi îndoielile; 

Acestea sunt cele şase perfecţiuni transcendente ale unui ascultător. 


O persoană care ascultă învăţăturile va practica cele şase perfecţiuni 
transcendente după cum urmează: 

Pregătiţi locul unde se aşază învățătorul, aranjaţi pernele pe acesta, oferiţi o 
mandala de flori şi alte ofrande. Aceasta este practica generozității. 

Curăţaţi locul sau camera după ce aţi sedimentat cu atenţie praful cu apă şi 
abţineţi-vă de la orice conduită lipsită de respect. Acestea este practica disciplinei. 

Evitaţi vătămarea ființelor vii, chiar şi a celor mai mărunte insecte şi suportaţi 
căldura, frigul şi alte dificultăţi. Aceasta este practica răbdării. 

Abandonaţi vederile greşite cu privire la învăţător şi învăţătură şi ascultați 
fericiţi, cu credinţă sinceră. Aceasta este practica sârguinței. 

Ascultaţi învățăturile lui Lama fără distragere. Aceasta este practica concentrării. 

Puneţi întrebări pentru a vă clarifica orice ezitări sau îndoieli. Aceasta este 
practica înțelepciunii. 


2.2.3. Alte moduri de conduită 
Toate formele de conduită nerespectuoasă vor fi evitate. Vinaya spune: 
Nu îi învăţaţi pe cei lipsiţi de respect, 


Pe cei ce îşi acoperă capetele deşi sunt sănătoşi, 

Pe cei ce poartă bastoane, arme sau umbrele, 
Sau pe cei ale căror capete sunt învelite în turbane. 


Iar Jataka grăieşte: 


Ocupaţi locul cel mai de jos. 

Cultivaţi conduita respectabilă a disciplinei desăvârşite. 
Cu ochii plini de veselie, 

Sorbiţi din cuvinte precum nectarul 

Şi cu desăvârşire concentrați. 

Acesta este modul de a asculta învăţătura. 


II. ÎNVĂȚĂTURA ÎNSĂŞI: O EXPLICARE A DIFICULTĂȚI DE A GĂSI 
LIBERTĂȚI ŞI AVANTAJE 


Subiectul principal al acestui capitol este explicat în patru secţiuni: reflecția 
asupra naturii libertăţii, reflecţia asupra avantajelor particulare legate de Dharma, 
reflecția asupra imaginilor care arată cât de dificil este a găsi libertăţi şi avantaje, 
reflecţia asupra comparaţiilor numerice. 


1. Reflecţia asupra naturii libertăţii 


În general, aici, „eliberare” înseamnă a avea oportunitatea de a practica Dharma 
şi nu a fi născut într-una dintre cele opt stări lipsite de această oportunitate. 
„Absența libertăţii” se referă la cele opt stări în care nu există o astfel de 
oportunitate: 


Născut în infernuri, în tărâmul ființelor preta, 

Ca animal, zeu longeviv sau ca barbar, 

Având vederi greşite, născut într-un timp în care nu există un Buddha, 
Sau născut surd sau mut; acestea sunt cele opt stări lipsite de libertate. 


Fiinţele născute în infern nu au oportunitatea practicării Dharmei deoarece sunt 
în permanenţă chinuite de friguri sau călduri intense. 

Preta nu au oportunitatea de a practica Dharma deoarece sunt supuse sclaviei şi 
suferă de pe urma atacurilor altor animale. 

Zeii longevivi nu au oportunitatea de a practica Dharma deoarece îşi petrec 
timpul într-o stare de gol mental.23 

Cei născuţi în ţinuturi mărginaşe nu au oportunitatea de practica Dharma 
deoarece doctrina lui Buddha nu este cunoscută prin astfel de locuri. 

Cei născuţi ca tirthika* sau având vederi greşite asemănătoare acestora nu au 
oportunitatea de a practica Dharma deoarece minţile lor sunt astfel influențate de 
acele credinţe eronate. 


* Tirthika (mu rtegs pa): un adept al tradiţiilor religioase şi filozofice nebuddhiste, implicând vederile 
greşite descrise în Partea Întâi, Capitolul al patrulea, 1.10. 

Cei născuţi în cursul unei epoci (kalpa) întunecate nu au oportunitatea de a 
practica Dharma deoarece ei nici măcar nu aud vreodată despre cele Trei Nestemate 
şi nu pot distinge binele de rău. 

Cei născuţi muţi sau deficienţi mental nu au oportunitatea de a practica Dharma 
deoarece facultăţile lor sunt deficiente. 


Locuitorii celor trei tărâmuri inferioare suferă în permanenţă de căldură, frig, 
sete şi alte suferințe, ca urmare a acţiunilor lor negative trecute; ei nu au 
oportunitatea de a practica Dharma. 

„Barbari” sunt cei care locuiesc în cele treizeci şi două ţinuturi mărginaşe, precum 
Lo Khatha,?4 şi toţi cei care consideră vătămarea ceilorlalţi drept un act de credinţă 
sau ale căror credinţe sălbatice consideră luarea vieţii un bine. Aceşti oameni ce 
locuiesc teritoriile periferice au înfăţişare umană, însă minţile lor sunt lipsite de 
dispoziţia adecvată, ei neputându-se conforma Dharmei. Moştenind de la strămoşi 
obiceiuri vătămătoare precum căsătoria cu mamele lor, ei trăiesc într-un mod 
extrem de contrar practicării Dharmei. Tot ceea ce aceştia fac este rău, ei excelând 
cu adevărat tocmai în practicarea unor activităţi dăunătoare precum uciderea 
insectelor şi vânătoarea fiarelor sălbatice. Mulţi dintre ei cad în tărâmurile inferioare 
deîndată ce mor. Pentru astfel de oameni nu există nici o oportunitate de a practica 
Dharma. 

Zeii longevivi sunt acei zei care sunt absorbiți într-o stare de gol mental. Fiinţele 
se nasc în acest tărâm ca urmare a credinţei lor că eliberarea este o stare în care 
toate activităţile mentale, bune sau rele, sunt absente şi a meditaţiei asupra acelei 
stări. Ei rămân în astfel de stări de concentrare până ce marile kalpa se sfârşesc. Dar 
odată ce efectul acţiunilor trecute care au produs acea condiţie s-a epuizat la rândul 
său, ei renasc în tărâmurile inferioare datorită vederilor lor greşite. Aceştia, de 
asemenea, sunt lipsiţi de orice oportunitate de a practica Dharma. 

Termenul „vederi greşite” include, în general, credinţele eternaliste şi nihiliste, 
care sunt vederi contrare şi exterioare învăţăturii lui Buddha. Astfel de vederi ne 
contaminează mintea şi ne împiedică să aspirăm la Dharma autentică, într-atât încât 
nu mai avem oportunitatea de a o practica. Aici în Tibet, deoarece al doilea Buddha, 
Padmasambhava din Oddiyâna, a încredinţat protecţia ținutului celor douăsprezece 
Tenma, nici chiar adepţii tirthika nu au fost cu adevărat capabili să pătrundă. Totuşi, 
toţi cei a căror înţelegere este asemeni celei a adepților tirthika şi contrară celei a 
Dharmei autentice şi învăţătorilor autentici, vor fi prin aceasta lipsiţi de 
oportunitatea de a practica în conformitate cu adevăratele învățături ale acestora. 
Călugărul Sunakşatra a petrecut douăzeci şi cinci ani ca adept al Domnului Buddha 
şi totuşi, întrucât nu avea nici cea mai mică credinţă şi întreținea doar puncte de 
vedere greşite, a sfârşit prin a renaşte ca preta într-o grădină de flori. 

Născut într-o epocă întunecată înseamnă a fi născut într-o perioadă în care nu 
există nici un Buddha. Într-un univers în care nici un Buddha nu a apărut, nimeni 
nu a auzit măcar despre Cele Trei Nestemate. Întrucât acolo nu există Dharma, nu 
există nici oportunitatea a o practica. 

Mintea unei persoane născute surde şi mute nu poate funcţiona corespunzător, 
iar procesul de ascultare a învățăturilor, expunerii lor, reflectării asupra lor şi 
punerii lor în practică este împiedicat. Calificativul „surdomut” se aplică de obicei 
unei disfuncţionalităţi a vorbirii. Ea devine o condiţie lipsită de oportunitatea pentru 
Dharma când abilitatea umană obişnuită de a folosi şi înţelege limbajul este absentă. 

Prin urmare, această categorie include de asemenea învăţăturile şi astfel privează de 
oportunitatea de a le practica. 


2. Reflecţia asupra avantajelor particulare legate de Dharma 


Sub acest titlu sunt incluse cele cinci avantaje individuale şi cele cinci avantaje 
circumstanţiale. 


2.1. CELE CINCI AVANTAJE INDIVIDUALE 


Nagărjuna le descrie după cum urmează: 
Născut ca ființă umană, într-un loc central, în deplinătatea facultăţilor, 
Fără un mod de viaţă contradictoriu şi cu credinţă în Dharma. 


Fără o viață umană, nu ar fi posibilă nici măcar întâlnirea cu Dharma. Astfel că 
acest corp uman este avantajul suportului. 

Fiind născut într-un loc îndepărtat în care nu s-a auzit despre Dharma, nu veţi 
ajunge niciodată în tangenţă cu ea. Însă regiunea în care v-aţi născut este accesibilă 
în ceea ce priveşte Dharma şi astfel dispuneţi de avantajul locului. 

A nu vă afla în deplinătatea facultăţilor ar fi o piedică pentru practicarea 
Dharmei. Dacă sunteţi lipsit de astfel de incapacităţi, aveţi avantajul deplinătății 
facultăților. 

Dacă aveţi un mod de viaţă contradictoriu, veţi fi în permanenţă cufundaţi în 
acţiuni negative şi contrare Dharmei. Întrucât acum aveţi dorinţa de a înfăptui 
acţiuni pozitive, acesta este avantajul intenției. 

Dacă nu aveţi credinţă în învăţăturile lui Buddha, nu veţi simţi nici o înclinaţie 
pentru Dharma. Având capacitatea de a vă îndrepta mintea, aşa cum o faceţi acum, 
constituie avantajul credinţei. 

Deoarece aceste cinci avantaje sunt absolut necesare constituţiei adeptului, ele au 
fost numite cele cinci avantaje individuale. 

Pentru a practica Dharma adevărată, autentică este absolut necesar să fiţi o ființă 
umană. Acum, presupuneţi că nu aveţi suportul unui corp uman, ci cea mai înaltă 
formă de viaţă din cele trei tărâmuri inferioare, cea a unui animal — chiar cel mai 
frumos şi mai prețuit animal cunoscut de om. Dacă cineva vă spune „Recitaţi Oz 
mani padme hūm odată şi veţi deveni un Buddha,” veţi fi cu desăvârşire incapabili 
să-i înțelegeţi cuvintele sau să le pricepeţi înțelesul şi nici nu veţi fi în stare să rostiţi 
un cuvânt. De fapt, chiar dacă aţi fi pe cale să muriţi de frig, aţi fi incapabili să vă 
gândiţi să faceţi altceva decât să zăceţi grămadă — în vreme ce un om, indiferent cât 
de slab ar fi, ar şti cum să se adăpostească într-o hrubă sau sub un copac şi ar aduna 
lemne făcând un foc pentru a-şi încălzi faţa şi mâinile. Dacă animalele sunt 
incapabile până şi de lucruri atât de simple, cum ar putea ele concepe măcar să 
practice Dharma. 

Zeii şi alte fiinţe de acelaşi fel, oricât de superioare le-ar fi forma fizică, nu dispun 
de cerinţele necesare pentru luarea legămintelor Prâtimokșa şi prin urmare nu pot 
asimila Dharma în totalitatea ei. 

Cât despre ceea ce se înţelege printr-o „regiune accesibilă,” se va face distincţia 
între o regiune accesibilă geografic şi un loc care este accesibil în relație cu Dharma. 

Geografic vorbind, regiune centrală se spune că este în general Locul Vajra de la 
Bodh Gaya? în India, din centrul Jambudvipa, Continentul Sudic. Miile de Buddha 
ai acestei Bune Kalpa au atins cu toţii eliberarea acolo. Chiar şi în distrugerea 
universală de la sfârşitul acestei kalpa, cele patru elemente nu-l vor putea vătăma, 
acesta rămânând în acelaşi loc, suspendat în spaţiu. În centrul său creşte Arborele 
Iluminării. Acest loc, cu toate oraşele Indiei din jur, este prin urmare considerat 
regiune centrală în termeni geografici. 

În termenii Dharmei, un loc central este orice loc în care Dharma — învăţătura lui 
Buddha -— există. Despre toate celelalte regiuni se spune că sunt periferice. 

În trecutul îndepărtat, din vremea când Domnul Buddha a venit în această lume 
şi câtă vreme doctrina sa a mai persistat în India, acel loc a fost central, atât din 
punct de vedere geografic, cât şi din punctul de vedere al Dharmei. Totuşi, acum că 
acest loc a căzut în mâinile adepților tirthika, iar doctrina Victoriosului a dispărut 
din această regiune, din punctul de vedere al Dharmei chiar şi Bodh Gaya se află 
într-un loc periferic. 

În zilele lui Buddha, Tibetul, Ținutul Zăpezilor, era numit „ţinutul de frontieră al 
Tibetului,” deoarece era un ţinut slab populat, în care doctrina nu fusese încă 
răspândită. Ulterior, populaţia a sporit puţin câte puţin şi au domnit acolo mai mulţi 
regi care erau emanaţii ale celor ce sunt Buddha. Dharma a apărut pentru prima 
oară în Tibet în timpul domniei lui Lha-Thothori Nyentsen, când Sūtra Celor O Sută 
de Invocaţii, un mulaj tsa tsa şi alte obiecte sacre au căzut pe acoperişul palatului 
acestuia. 

Cinci generaţii mai târziu, conform profeţiilor pe care acesta le-ar fi desprins din 
înţelesul siitrei, a apărut acolo Regele Dharmei Songtsen Gampo, o emanaţie a 
Sublimului Cel Plin de Compasiune.* În cursul domniei lui Songtsen Gampo, 
traducătorul Thönmi Sambhota a fost trimis în India pentru a-i studia limbile şi 
scrierile. La întoarcere a introdus pentru prima dată un alfabet în Tibet. El a tradus 
în tibetană douăzeci şi una de siitre şi tantre ale lui Avalokitesvara, Secretul 
Redutabil şi diverse alte texte. Regele însuşi apărea în diverse forme şi împreună cu 
sfetnicul său Gartongtsen, folosea mijloace miraculoase pentru a apăra ţara. El şi-a 
luat ca regine două prințese, una chinezoaică, iar alta din Nepal, care au adus cu ele 
numeroase reprezentări ale corpului, cuvântului şi minţii lui Buddha, incluzând 
statuetele numite Jowo Miky5 Dorje şi Jowo Săkyamuni, reprezentări efective ale lui 
Buddha.2 Regele a construit o serie de temple cunoscute precum Thadul şi Yangdul, 
printre care cel mai important a fost Rasa Trulnang.?7 În acest fel, el a statornicit 
buddhismul în Tibet. 

Cel de-al cincilea succesor al său, Regele Trisong Detsen, a invitat o sută opt 
pandita în Tibet, incluzându-l pe Padmasambhava, Maestrul din Oddiyâna, cel mai 
mare dintre deţinătorii tradiţiei mantra, fără egal în cele trei lumi. Pentru a susţine 
reprezentările corpului lui Buddha, Trisong Detsen a construit temple, printre care 
„neschimbătorul, ce apare spontan” Samye. Pentru a sprijini cuvântul lui Buddha, 
autentica Dharma, o sută opt traducători, inclusiv marele Vairotsana, au învăţat arta 
traducerii şi au tradus toate sitrele, tantrele şi săstrele majore existente pe-atunci în 
nobilul ţinut al Indiei. Cei „Şapte oameni de probă” şi alții au fost hirotoniți călugări, 
alcătuind Sangha, pentru a susține mintea lui Buddha. 

Începând cu acea dată şi până astăzi, învăţăturile lui Buddha au strălucit asemeni 
soarelui în Tibet şi, cu toate suişurile şi coborâşurile, doctrina Victoriosului nu a fost 


* Avalokitesvara, Bodhisattva al Compasiunii. 

niciodată pierdută în aspectul, transmisia şi realizarea ei. Astfel, Tibetul — din 
punctul de vedere al Dharmei — este un ţinut central. 

O persoană lipsită de vreuna dintre cele cinci facultăţi ale simţurilor nu 
îndeplineşte cerințele necesare pentru a primi legămintele monastice. Mai mult, 
cineva care nu are şansa cea bună de a fi capabil să vadă reprezentările Victoriosului 
pentru a-i inspira devoţiunea sau pentru a citi şi asculta preţioasele şi excelentele 
învățături ca material pentru studiu şi reflecţie, nu va fi cu desăvârşire capabil să 
primească Dharma. 

Dacă nu aveţi credinţă în învăţăturile lui Buddha, ci în zeii puternici, năga şi aşa 
mai departe, sau în alte doctrine precum cele ale adepților tirthika, atunci, indiferent 
de câtă credinţă aţi putea avea în ei, nici unul dintre aceştia nu vă va putea proteja 
de suferinţele samsărei sau de renaşterea în tărâmurile inferioare. Dar dacă aţi 
dobândit o credinţa întemeiată corespunzătoare în doctrina Victoriosului, care 
uneşte transmisia cu realizarea, sunteţi fără îndoială un recipient potrivit pentru 
adevărata Dharma. Şi acesta este cel mai mare dintre cele cinci avantaje individuale. 


2.2. CELE CINCI AVANTAJE CIRCUMSTANȚIALE 


Un Buddha a apărut şi a predicat Dharma 
Învățăturile sale există încă şi pot fi urmate, 
Acolo sunt cei plini de compasiune faţă de ceilalți. 


Cei care nu sunt născuţi într-o kalpa strălucitoare, una în care nu a apărut nici un 
Buddha, nici măcar nu au auzit despre Dharma. Însă noi ne aflăm acum într-o eră 
(kalpa) în care a venit un Buddha şi astfel avem avantajul prezenţei unui anumit 
învățător. 

Chiar dacă Buddha a venit, dacă el nu ar fi predicat, nimeni nu ar fi avut vreun 
folos. Dar întrucât Buddha a întors Roata Dharmei conform celor trei nivele, avem 
avantajul învăţăturii Dharmei. 

Chiar dacă el a predicat, dacă doctrina sa ar fi pierit, ea nu ar mai fi fost aici 
pentru a ne fi de folos. Însă perioada în care doctrina va mai exista nu s-a încheiat 
încă, aşadar avem avantajul momentului. 

Deşi învăţăturile există încă, fără a le urma, ele nu ne pot aduce nici un beneficiu. 
Dar întrucât am urmat Dharma, avem avantajul şansei favorabile. 

Deşi am urmat Dharma, fără circumstanţele favorabile de a fi acceptaţi de un 
prieten spiritual nu am fi ajuns niciodată să ştim ce este Dharma în realitate. Dar 
întrucât am fost acceptaţi de către un prieten spiritual, avem avantajul 
extraordinarei sale compasiuni. 

Deoarece aceşti cinci factori sunt necesari de îndeplinit cu privire la 
circumstanţe, altele decât cele proprii, ei sunt numiţi cele cinci avantaje 
circumstanţiale. 

Intervalul de timp necesar formării universului, existenţei sale, distrugerii şi 
rămânerii lui în starea de vacuitate este denumit o kalpa. O kalpa în care un Buddha 
desăvârşit apare în lume se numeşte o „kalpa strălucitoare”; pe când una în care un 
Buddha nu apare se numeşte o „kalpa întunecată”. Cu multă vreme în urmă, în 
timpul Marii Kalpa a Bucuriei Clare, au apărut 33.000 de Buddha. O sută de kalpa 
întunecate i-au urmat. Apoi, în cursul Kalpei Desăvârşite, 800 milioane de Buddha 
au apărut, urmată din nou de o sută de kalpa fără Dharma. Apoi 840 milioane de 
Buddha au apărut în cursul Excelentei Kalpa, după care au fost 500 de kalpa 

întunecate. În cursul Kalpei Încântătoare la Vedere, au apărut 800 milioane de 
Buddha, iar apoi au existat 700 kalpa de întuneric. Şaizeci de mii de Buddha au 
apărut în cursul Kalpei Vesele. A venit apoi propria noastră kalpa, Kalpa Bună. 

Înainte de a începe kalpa noastră, acest cosmos cu un miliard de universuri era 
un imens ocean la suprafața căruia au apărut o mie de lotuşi înfloriţi. Zeii lumii lui 
Brahmă, întrebându-se ce-ar putea fi aceasta, prin clarviziune au înţeles că 
înseamnă că în cursul aceste epoci (kalpa) vor apare o mie de Buddha. „Aceasta va fi 
o epocă bună,” au spus ei şi „bună” a devenit numele ei. 

Din vremea când longevitatea ființelor era de optzeci mii de ani şi până ce 
Buddha Distrugătorul Samsârei a apărut, apoi până la vremea când ființele vor trăi 
incalculabil de mult, iar Buddha Infinitei Aspiraţii va veni, o mie de Buddha vor fi 
trecut prin această lume prin Locul Vajra din centrul continentului Jambudvipa. 
Fiecare dintre ei vor fi atins desăvârşita stare de Buddha acolo şi vor fi întors Roata 
Dharmei. Prin urmare, epoca (kalpa) noastră actuală este o eră strălucitoare. 

Ea va fi urmată de şaizeci de epoci periferice, epoci (kalpa) rele, iar după aceea, în 
Epoca (kalpa) Numerelor Vaste, vor apare zece mii de Buddha. Apoi vor urma alte 
zece mii de kalpa rele. În această alternanță de epoci (kalpa) strălucitoare şi 
întunecate, dacă se va întâmpla să renaştem în cursul unei epoci întunecate, nici 
măcar nu vom auzi vreodată că au existat lucruri precum Cele Trei Nestemate. 

Mai mult, aşa cum Marele Învățător din Oddiyâna a arătat, Mantra Secretă 
Vajrayâna mai ales este conferită doar extrem de rar: 


Cu multă vreme în urmă, în chiar cursul primei kalpa, Kalpa Şirului Desăvârşit, 
învăţăturile Căii Mantrei Secrete (Mantrayâna) au fost răspândite de către un 
Buddha cunoscut drept Regele-Venit-Odionioară şi au dobândit o largă 
recunoaştere. Învățăturile cunoscute nouă, ale actualului Buddha Săkyamuni, 
includ de asemenea Calea Mantrei Secrete. În cursul a zece mii de kalpa, de-a 
lungul Kalpei Şirului de Flori, va veni Buddha Mañjuśrī, aşa cum am venit eu 
astăzi, pentru a dezvălui învăţăturile Mantrei Secrete la scară largă. Aceasta este 
astfel deoarece ființele din aceste trei kalpa sunt recipiente potrivite pentru 
Mantrele Secrete, iar motivul pentru care învăţăturile Mantrayânei nu apar în 
alte vremuri este că ființele acelor vremuri nu sunt capabile să le folosească.28 


În această Bună Kalpa, în care lungimea vieţii umane este de o sută ani, 
desăvârşitul Buddha Sâkyamuni a venit în această lume şi astfel aceasta este o epocă 
strălucită. 


Să presupunem că un Buddha a venit, dar se află deocamdată în meditaţie şi nu a 
predicat încă Dharma. Câtă vreme lumina Dharmei sale nu a apărut, venirea sa nu 
contează pentru noi. Ar fi ca şi cum de fapt nici nu ar fi venit. 

În momentul dobândirii completei şi desăvârşitei stări de Buddha în Locul Vajra, 
Învățătorul nostru a exclamat: 


Am găsit o Dharma asemeni ambroziei, 

Profundă, calmă, simplă, necompusă, strălucitoare. 
Dacă o voi explica nimeni nu o va înţelege, 

Aşadar voi rămâne aici tăcut în pădure. 

În consecinţă, timp de şapte săptămâni nu a predicat, până ce Brahmă şi Indra l- 
au rugat să pornească Roata Legii. 

În plus, dacă cei care deţin învăţătura autentică nu o explică este dificil ca 
Dharma să fie de un real folos fiinţelor. Un exemplu îl constituie marele Smrtijiiâna 
din India, care a venit în Tibet deoarece mama sa a renăscut într-unul dintre 
infernurile trecătoare. Interpretul său a murit în cursul călătoriei, iar Smytijñāna, 
care colinda prin provincia Kham incapabil să rostească un cuvânt a devenit cioban 
şi a murit acolo fără să fi fost de prea mult folos cuiva. Ulterior, când Jowo Atisa a 
sosit în Tibet şi a aflat ce s-a întâmplat, el a strigat: „Ce trist! Tibetanilor, slab vă este 
meritul! Nicăieri în India, din est până în vest, nu a fost un pandita mai bun decât 
Smrtijfiâna” şi împreunându-şi mâinile a izbucnit în plâns. 

Pentru noi, Buddha Sâkyamuni a pornit Roata Dharmei la trei nivele şi, 
manifestând un inimaginabil număr de forme conform nevoilor şi capacităţilor celor 
ce trebuiau ajutaţi, i-a condus pe discipoli prin cele nouă vehicule ale învăţăturii 
spre maturare şi eliberare. 


Chiar şi într-o kalpa în care un Buddha a apărut şi şi-a predicat învăţăturile, 
odată împlinită vremea dăinuirii învăţăturile acestuia, iar Dharma autentică pe care 
acesta predicat-o dispare, se întâmplă exact ca într-o kalpa întunecată. Perioada 
dintre dispariţia învățăturilor unui Buddha şi învăţăturile următorului Buddha este 
descrisă ca fiind „lipsită de Dharma”. În locurile binecuvântate în care fiinţele au 
meritul corespunzător, apar adepţi pratyekabuddha, însă doctrina lor nu este 
predicată sau practicată. 

În aceste zile noi avem încă învăţăturile lui Buddha Săkyamuni. Gradul lor de 
supravieţuire urmează o succesiune cu zece ramuri. Mai întâi există trei perioade, 
fiecare cu cinci sute părţi.2 În cursul acestei perioade, apar „învăţăturile esenței lui 
Samantabhadra,” care este fructul.3 Apoi vin trei perioade de cinci sute de părţi 
pentru realizare.3! Acestea sunt urmate de trei perioade de cinci sute părţi pentru 
transmitere. În cele din urmă, apare o perioadă de cinci sute părţi când numai 
simbolurile sunt păstrate. Cu totul fac zece perioade, fiecare de câte cinci sute de 
părţi. În prezent am atins a şaptea sau a opta perioadă. Trăim într-o epocă a sporirii 
celor cinci degenerări — a longevităţii, credinţei, emoţiilor, timpului şi ființelor. Cu 
toate acestea, doctrina transmisiei şi realizării se păstrează încă. Câtă vreme nu a 
pierit avem încă avantajul de a avea Dharma în întregul ei. 


Faptul că Doctrina este prezentă încă, este totuşi irelevant în afara cazului în care 
în care o folosiţi — aşa cum soarele răsărind, deşi luminează întreaga lume, nu are 
nici cea mai mică importanţă pentru un orb. Şi aşa cum apele marelui lac nu pot 
potoli setea călătorului ajuns pe malurile sale fără ca acesta să bea efectiv din ele, 
Dharma transmisiei şi realizării nu se poate infiltra singură în mintea voastră. 

A adopta Dharma doar pentru a vă proteja de boală şi influenţe negative în 
această viaţă sau deoarece vă este teamă de suferinţele celor trei tărâmuri inferioare 
în vieţile viitoare se numeşte „Dharma ca protecţie împotriva temerilor” şi nu este 
calea potrivită de a aborda calea. 

A adopta Dharma pur şi simplu pentru a avea hrană, îmbrăcăminte şi aşa mai 
departe în această viaţă sau pentru a obţine recompensa plăcută a unei renaşteri 
divine sau umane în următoarea se numeşte „Dharma ca şi căutare a desăvârşirii.” 

A adopta Dharma înțelegând că întreaga samsâra nu are sens, străduindu-vă să 
găsiţi o cale pentru a vă elibera de ea, se numeşte „luarea învăţăturii pentru a ajunge 
la intrarea pe cale.” 


Chiar dacă începeţi să practicaţi Dharma, dacă nu aţi fost acceptat de către un 
prieten spiritual, nu vă va fi de nici un folos. Înţelepciunea Transcendentă pe Scurt 
spune: 


Buddha şi învăţăturile depind de prietenul spiritual. 
Astfel spune Victoriosul, suprema întrupare a tuturor virtuţilor. 


Învățătura lui Buddha este imensă, transmisiile sale sunt numeroase, iar ea 
acoperă o gamă inepuizabilă de subiecte. Fără încrederea în instrucţiunile esenţiale 
ale unui învăţător nu am şti niciodată să condensăm aspectele esenţiale ale acestor 
învățături şi să le punem în practică. 

Odată, când Jowo Atisa se afla în Tibet, Khu, Ngok şi Drom* l-au întrebat: 
„Pentru cel dornic să obţină eliberarea şi desăvârşita omniscienţă ce este mai 
important — scripturile canonice şi comentariile lor sau instrucţiunile orale ale 
învățătorului? 

„Instrucţiunile învățătorului,” a răspuns Atisa. 

„De ce?” 

„Deoarece atunci când vine vremea aplicării în practică — chiar dacă puteţi 
explica întreaga Tripiţaka din memorie şi sunteţi foarte iscusiţi în metafizică — fără 
călăuzirea practică a învățătorului, voi şi Dharma veţi umbla pe căi diferite.” 

„Atunci,” continuară ei, „este principalul aspect al instrucţiunilor învățătorului 
păstrarea celor trei legăminte şi străduința de a face bine cu corpul, cuvântul şi 
mintea?” 

„Aceasta nu este de cel mai neînsemnat folos,” răspunse Atisa. 

„Cum se poate asta?” exclamară ei. 

„Puteţi fi capabili să ţineţi cele trei legăminte în mod desăvârşit, dar dacă nu 
sunteți hotărâți să vă eliberaţi de cele trei lumi ale samsârei, aceasta doar va crea 
cauze suplimentare pentru renaşterea în samsâra. Puteţi fi capabili să vă străduiţi zi 
şi noapte să faceţi bine cu corpul, cuvântul şi mintea, dar fără a şti cum să dedicați 
meritul desăvârşitei iluminări, două sau trei gânduri greşite sunt suficiente pentru a- 
l distruge în întregime. Puteţi fi învăţători sau meditatori, plini de smerenie şi 
învăţătură, dar fără ca minţile voastre să fie întoarse de la cele opt griji lumeşti, tot 
ceea ce faceţi va fi doar pentru această viaţă şi nu veţi întâlni calea care ajută pentru 
vieţile viitoare.” 

Aceasta ilustrează cât de important este să fii luat în grija unui învăţător, a unui 
prieten spiritual. 


Dacă cercetându-vă viaţa şi împrejurările pentru fiecare dintre cele opt libertăţi şi 
zece avantaje, găsiţi că sunt prezente toate aceste condiţii favorabile, aveţi ceea ce 
este cunoscut drept „o viaţă umană înzestrată cu cele optsprezece libertăţi şi 
avantaje.” Totuşi, Regele Atotştiutor al Dharmei, Longchenpa, în lucrarea sa 
Comoara care  Îndeplineşte  Dorinţele, menţionează şaisprezece condiţii 
suplimentare care înlătură orice oportunitate de a practica Dharma - opt 


* Cei trei discipoli principali ai lui Atīśa (vezi glosarul). 

circumstanţe nedorite? şi opt slăbiciuni incompatibile — sub influenţa cărora este 
important să nu cazi. Cu cuvintele sale: 


Răvăşeala celor cinci emoţii, stupiditatea, dominarea de către influenţe rele, 
Trândăvia, inundarea de către efectele faptelor negative din trecut, 

Înrobirea faţă de alţii, căutarea protecţiei în faţa primejdiilor şi practicarea 
ipocriziei: 

Acestea sunt cele opt circumstanţe nedorite care nu permit libertatea. 


A fi legat de propriile obligaţii, depravarea flagrantă, 

Lipsa insatisfacţiei față de samsâra, completa lipsă a credinţei, 

A găsi plăcere în acţiuni negative, lipsa de interes pentru Dharma, 
Nepăsarea faţă de legăminte şi faţă de samaya: 

Acestea sunt cele opt slăbiciuni incompatibile care nu permit libertatea. 


2.3. Cele opt circumstanţe nedorite care nu permit libertatea de a practica 
Dharma 


Oamenii în care cele cinci otrăvuri — şi anume, emoţiile negative precum ura faţă 
de duşmani, nebunia după prieteni şi legături şi aşa mai departe — sunt extrem de 
puternice, pot dori din când în când să poată practica unele feluri ale adevăratei 
Dharma. Dar cele cinci otrăvuri sunt prea puternice, dominându-le minţile în cea 
mai mare parte a timpului şi împiedicându-i să realizeze Dharma în mod 
corespunzător. 

Fiinţe foarte stupide, lipsite chiar şi de cea mai mică licărire a inteligenţei, pot 
adopta Dharma, dar fiind incapabile să înţeleagă un singur cuvânt al învăţăturii sau 
semnificaţia acesteia, ele nu vor fi niciodată capabile să o studieze sau să reflecte şi 
să mediteze asupra ei. 

Odată ce anumiţi oameni au fost luaţi ca discipoli de către un fals prieten 
spiritual care predică viziunea şi acționează într-o manieră pervertită, minţile lor vor 
fi conduse pe căi greşite şi nu vor fi în acord cu adevărata Dharma. 

Oamenii care doresc să înveţe Dharma dar sunt prea trândavi, fără măcar o urmă 
de străduinţă, nu o vor realiza niciodată deoarece sunt atât de prinşi în capcana 
propriei lor indolenţe şi amânări. 

Acţiunile negative şi întunecările anumitor oameni sunt astfel încât, în ciuda 
efortului pe care îl depun pentru Dharma, ei eşuează să dezvolte vreuna dintre 
dreptele virtuţi în minţile lor. Rezerva lor de fapte negative i-a copleşit, iar ei îşi vor 
pierde încrederea în învățături fără să-şi dea seama că totul este datorită propriilor 
acţiuni trecute. 

Cei care se află în servitudinea altcuiva şi şi-au pierdut autonomia, pot dori să 
adopte Dharma; însă persoanele care le domină nu le permit să practice. 

Unii oameni adoptă Dharma din teama faţă de această viaţă prezentă — pentru că 
este posibil să fie lipsiţi de hrană sau veştminte sau experimentează alte necazuri. 
Însă deoarece nu au încredere profundă în Dharma ei se dedau vechilor lor obiceiuri 
şi se implică în treburi care nu sunt Dharma. 

Alţii sunt impostori care, printr-o pretenţie de religiozitate, încearcă să 
dobândescă posesiuni, servicii şi prestigiu. În faţa celorlalţi, ei afişează masca 
practicanţilor, dar în minţile lor sunt interesaţi doar de această viaţă, astfel că sunt 
departe de calea eliberării. 

Acestea sunt cele opt circumstanţe care fac imposibilă continuarea practicării 
Dharmei. 


2.4. Cele opt slăbiciuni incompatibile care nu permit libertatea de a practica 
Dharma 


Oamenii care sunt strâns legaţi de angajamentele lor lumești, avere, plăceri, 
copii, rude şi aşa mai departe sunt atât de preocupaţi de eforturile dificile 
determinate de aceste lucruri încât nu au timp să practice Dharma. 

Unii oamenii sunt lipsţi de orice urmă de omenie, iar natura lor este atât de 
depravată încât sunt incapabili să-şi îmbunătăţească conduita. Chiar un autentic 
învăţător spiritual ar găsi că este foarte dificil să îi aducă pe nobila cale. Aşa cum 
sublimele ființe din trecut au spus, „Abilităţile unui discipol pot fi modelate, dar nu 
şi caracterul său fundamental.” 

O persoană care nu simte nici cea mai mică spaimă indiferent că aude despre 
renaşteri inferioare sau despre relele samsârei sau care în faţa suferințelor acestei 
vieţi prezente, nu are nici un fel de determinare de a se elibera de samsăra şi prin 
urmare nici motivaţia pentru a se angaja în practica Dharmei. 

A nu avea câtuşi de puţin credinţă, nici în adevărata Dharma, nici în învăţător 
închide orice acces la învățături şi împiedică orice intrare pe calea eliberării. 

Oamenii care găsesc plăcere în acţiuni vătămătoare sau negative şi care eşuează 
în a-şi controla gândurile, cuvintele şi faptele sunt lipsiţi de orice virtuţi nobile şi şi- 
au întors spatele spre Dharma. 

Unii oameni nu sunt mai interesaţi de valorile spirituale şi Dharma decât un 
câine de mâncatul ierbii. Întrucât ei nu simt entuziasm pentru Dharma, virtuțile 
acesteia nu se vor dezvolta niciodată în minţile lor. 

Oricine care, odată intrat în Vehiculul de Bază, îşi calcă legămintele şi 
angajamentele față de bodhicita, nu va obţine nimic altceva decât tărâmurile 
inferioare. El nu va scăpa de stările în care nu există oportunitatea de a practica 
Dharma. 

Oricine care, intrat în Vehiculul Mantrei Secrete, îşi calcă legămintele samaya 
faţă de învățătorul său şi față de fraţii şi surorile sale spirituale, va prilejui propria 
ruină şi a celorlalţi, distrugând orice şansă de desăvârşire. 

Acestea sunt cele opt slăbiciuni care conduc departe de Dharma şi sting lampa 
eliberării. 


Înainte ca aceşti şaisprezece factori care nu lasă oportunitate practicii să fi fost cu 
atenţie eliminaţi, oamenii acestor vremuri decadente pot arăta ca şi cum ar avea 
toate libertăţile şi avantajele şi că sunt adevăraţi practicanți ai Dharmei. Totuşi, 
căpetenia pe tronul său, lama sub umbreluţa sa,34 sihastrul în solitudinea sa 
montană, omul care, a renunţat la afacerile statului şi oricine care ar putea avea o 
înaltă opinie despre propria-i valoare — fiecare poate crede că el practică Dharma, 
dar câtă vreme se află sub stăpânirea acestor condiţii limitative suplimentare, el nu 
se află pe calea cea dreaptă. 

Astfel că, înainte de a vă atribui orbeşte stări de religiozitate, verificaţi-vă mai 
întâi cu atenţie propria stare pentru a vedea dacă posedaţi sau nu toate cele treizeci 
şi patru aspecte ale libertăţilor şi avantajelor. Dacă le aveţi pe toate, bucuraţi-vă şi 
reflectaţi profund asupra lor din nou, în repetate rânduri. Amintiţi-vă că, acum că aţi 
dobândit în cele din urmă aceste libertăţi şi avantaje care sunt atât de dificil de 

obţinut, nu trebuie să le irosiţi; orice s-ar întâmpla, sunteţi pe cale să practicaţi 
adevărata Dharma. Dacă veţi găsi, totuşi, că unele aspecte lipsesc, încercaţi să le 
dobândiţi prin orice mijloace posibil. 

Trebuie să faceţi în permanenţă eforturi pentru a examina cu atenţie dacă 
posedaţi sau nu toate elementele libertăţilor şi avantajelor. Dacă eşuaţi în a verifica, 
şi oricare dintre aceste elemente va lăsa de dorit, veţi pierde şansa de a practica 
Dharma cu adevărat. În definitiv, chiar şi execuţia unei singure sarcini zilnice 
minore necesită întrunirea a numeroase materiale şi condiţii dependente reciproc. 
Este de mirare că realizarea scopului nostru fundamental —- Dharma - este 
imposibilă fără întrunirea mai multor factori interconectaţi? 

Imaginaţi-vă un călător care doreşte să bea nişte ceai. Pregătirea ceaiului implică 
ma multe elemente diferite — vasul, apa, lemnul, focul şi aşa mai departe. Dintre 
acestea, numai flacăra focului singură este imposibil de obţinut fără o cremene, 
amnar, ceva iască, mâinile călătorului şi aşa mai departe. Dacă doar una singură 
lipseşte, iasca spre exemplu, atunci faptul că omul le are pe toate celelalte nu-i este 
în nici un fel de vreun folos. El pur şi simplu nu are ceea ce îi trebuie să pregătească 
ceaiul. În acelşi fel, dacă doar un element al libertăţilor şi avantajelor este pierdut, 
nu există în definitiv şansa de a practica adevărata Dharma. 

Dacă vă vegheaţi mintea cu atenţie, veţi vedea că până şi cele opt libertăţi şi cele 
zece avantaje fundamentale sunt foarte dificil de dobândit şi că a avea toate cele zece 
avantaje este chiar mai dificil decât a poseda cele opt libertăţi. 

Cineva născut ca ființă umană, cu toate facultăţile intacte şi într-o regiune 
centrală, dar care devine implicat într-un mod de viață aflat în contradicţie cu 
Dharma şi care nu are credinţă în învăţătura Victoriosului, are doar trei dintre 
avantaje. Obţinând pe oricare dintre celelalte două, ar avea doar patru. Aşadar, a 
avea un mod de viaţă care nu contrazice în nici un fel Dharma este extrem de dificil. 
Dacă oricare dintre gândurile, cuvintele şi faptele persoanei sunt negative, iar 
motivațiile sale sunt legate de această viaţă, atunci de fapt, chiar dacă are reputaţia 
unui om bun şi învăţat, modul său de viaţă se află în conflict cu Dharma. 

Acelaşi lucru se aplică celor cinci avantaje circumstanţiale. Dacă un Buddha a 
venit, a predicat Dharma, iar învăţăturile există, dacă o persoană nu a adoptat 
Dharma, acea persoană are doar trei dintre aceste avantaje. Atunci, din nou, 
„adoptarea Dharmei” nu înseamnă pur şi simplu doar a cere învăţătura şi a-i fi dată. 
Punctul de plecare al căii spre eliberare este convingerea că întreaga samsăra este 
fără sens şi hotărârea fermă de a fi eliberat de ea. Fără aceasta, simpla recitare a 
rugăciunilor şi purtarea veştmintelor galbene nu este o dovadă că aţi adoptat 
Dharma. 

Fiţi siguri că ştiţi cum să identificaţi fiecare dintre aceste libertăţi şi avantaje şi 
cum să verificaţi dacă le posedaţi voi înşivă. Aceasta este de o importanţă decisivă. 


3. Reflecţia asupra imaginilor ce arată cât de dificil este de a găsi 
libertăţile şi avantajele 


Buddha spune că este mai dificil pentru o fiinţă să obţină o naştere umană decât 
ar fi pentru o ţestoasă ce iese din adâncimile oceanului să nimerească din întâmplare 
cu gâtul prin deschizătura unui jug de lemn legănat de valurile uriaşe de la 
suprafaţă. 

Imaginaţi-vă întregul cosmos cu un miliard de universuri la fel de imens ca 
oceanul. Plutind la suprafaţa sa se află un jug, o bucată de lemn cu o gaură în el care 
poate fi fixat în jurul coarnelor unui bou de tracţiune. Acest jug, legănat încolo şi- 
ncoace de valuri, uneori spre est, alteori spre vest, nu stă în acelaşi loc nici măcar 
preţ de o clipă. La adâncime, în profunzimile oceanului trăieşte o ţestoasă oarbă care 
vine la suprafaţă doar odată la fiecare o sută de ani.35 Ca jugul şi ţestoasa să se 
întâlnească este extrem de improbabil. Jugul însuşi este lipsit de viaţă; testoasa nu îl 
caută intenţionat. Țestoasa fiind oarbă este lipsită de vedere pentru a localiza jugul. 
Dacă jugul ar sta într-un loc, ar exista şansa întâlnirii lor; însă acesta este în 
continuă mişcare. Dacă ţestoasa şi-ar petrece întregul timp înotând la suprafaţă, și- 
ar putea, probabil, intersecta drumul cu jugul; însă ea vine la suprafaţă doar odată la 
o sută de ani. Şansele ca jugul şi ţestoasa să se întâlnească sunt prin urmare extrem 
de mici. Cu toate acestea, prin pur noroc ţestoasa şi-ar putea strecura gâtul prin jug. 
Însă este chiar mai dificil de atât, spun siitrele, să obţineţi o existenţă umană 
înzestrată cu libertăţi şi avantaje. Năgârjuna exprimă aceasta în al său Sfat către 
Regele Surabhibhadra:55 


Este extrem de improbabil ca o ţestoasă să poată, prin noroc, să se ridice printr- 
un jug legănat pe o întinsă mare; 

Şi în plus, faţă de o naştere animală există o chiar şi mai mică şansă 

A obţinerii unei vieţi umane. În consecinţă, tu domn al oamenilor, 

Practică Dharma autentică pentru aţi face norocul să rodească! 


Iar Sântideva spune: 


Buddha a declarat că aşa cum o ţestoasă prin noroc 
Şi-ar putea trece capul printr-un jug aflat în voia valurilor pe o întinsă mare, 
Această naştere umană este dificil de obţinut. 


Dificultatea de a obţine naşterea umană este de asemenea comparată cu cea a 
fixării în vârful unui băț a unei boabe uscate de mazăre aruncată pe un zid neted sau 
cu cea a aşezării în echilibru a unui şirag de boabe de mazăre pe vârful unui ac — 
ceea ce este chiar mai dificil decât a unui singur bob de mazăre! Este importantă 
cunoaşterea acestor comparații, care sunt din Nirvâna Sūtra, precum şi a celor 
asemănătoare din alte texte. 


4. Reflecţia asupra comparaţiilor numerice 


Când luaţi în considerare numărul relativ al diferitelor feluri de fiinţe, puteţi 
aprecia că a te naşte ca ființă umană este în definitiv cu greu posibil. Ilustrativ, se 
spune că locuitorii infernurilor sunt la fel de numeroşi ca stelele cerului nocturn, 
preta ar fi nu mult mai numeroşi decât stelele cerului diurn; că dacă există atâţia 
preta câte stele noaptea, ar exista atâtea animale câte stele ziua; iar dacă există 
atâtea animale câte stele noaptea, ar fi doar atâţia zei şi oameni câte stele sunt în 
timpul zilei. 

Se spune de asemenea că există atâtea fiinţe în infern câte fire de praf în întreaga 
lume, atâţia preta câte particule de nisip în Gange, atâtea animale câte grăunţe într- 

un butoi de bere37 şi atâţia asura câți fulgi de zăpadă într-un viscol — dar că zeii şi 
oamenii sunt la fel de puţini ca particulele de praf de pe unghia unui deget. 

A vă naşte ca oricare dintre ființele tărâmurilor superioare este deja destul de rar, 
însă chiar mai rară este o viață umană desăvârşită cu toate libertăţile şi avantajele. 
Putem vedea singuri în orice moment cât de puţine fiinţe umane sunt în comparaţie 
cu animalele. Gândiţi-vă câte insecte trăiesc într-un bulgăre de pământ în timpul 
verii sau furnici într-un singur muşuroi — abia există atâţia oameni în întreaga lume. 
Dar chiar în cadrul omenirii, putem vedea că, faţă de toţi acei oameni născuţi în 
regiuni depărtate de centru, în care învăţăturile nu au apărut niciodată, cei născuţi 
în locuri în care Dharma s-a răspândit sunt extrem de rari. Şi chiar printre aceştia, 
există doar câţiva care au toate libertăţile şi avantajele. 

Cu toate aceste perspective în minte, ar trebui să fiţi plini de bucurie că sunteţi 
desăvârşiţi cu toate libertăţile şi avantajele. 


O viață umană poate fi numită o „viaţă umană prețioasă” numai atunci când este 
desăvârşită cu toate aspectele libertăţilor şi avantajelor şi de atunci înainte ea devine 
cu adevărat prețioasă. Însă atâta vreme cât oricare dintre aceste aspecte sunt 
nedesăvârşite, atunci, oricât de vastă v-ar fi cunoaşterea, învăţătura şi talentul în 
treburi obişnuite, nu aveţi o viaţă umană prețioasă. Aveţi ceea ce se numeşte o viaţă 
umană obişnuită, o simplă viaţă umană, o viaţă umană nefericită, o viaţă umană 
lipsită de sens sau o viață umană din care vă întoarceţi cu mâna goală. Este asemeni 
eşecului în a folosi o nestemată care împlineşte dorinţele deşi o ţineţi în mână sau 
asemeni reîntoarcerii cu mâna goală dintr-un ţinut plin cu aur strălucitor. 


A găsi o prețioasă nestemată 

Este nimic față de găsirea acestei preţioase vieți umane. 
Priviţi-i pe cei mâhniţi de samsâra 

Irosindu-şi viaţa! 


A dobândi un întreg regat 

Este nimic faţă de întâlnirea unui învăţător desăvârşit, 
Priviţi cum cei lipsiţi de devoțiune 

ÎL tratează pe învăţător ca pe egalul lor! 


A vă fi încredinţată guvernarea unui ţinut 

Este nimic faţă de obţinerea legăminelor unui bodhisattva. 
Priviţi cum cei lipsiţi de compasiune 

Îşi aruncă legămintele cât colo! 


A stăpâni întregul univers 

Este nimic faţă de obţinerea unei împuterniciri tantrice. 
Priviţi cum cei care nu ţin legămintele samaya 

Se leapădă de promisiuni! 


A vedea imaginea unui Buddha 
Este nimic faţă de vederea adevăratei naturi a minţii. 
Priviţi-i pe cei lipiţi de hotărâre 
Cufundându-se înapoi în iluzie! 

Aceste libertăţi şi avantaje nu vin prin noroc sau coincidenţă. Ele sunt rezultatul 
unei acumulări de merit şi înţelepciune clădită timp de multe epoci kalpa. Marele 
învăţat Trakpa Gyaltsen spunea: 


Această existență umană liberă şi privilegiată 
Nu este rezultatul ingeniozităţii voastre. 
Ea vine din meritul pe care l-aţi acumulat. 


A fi dobândit o viață umană numai pentru a fi în întregime cufundați în activităţi 
negative, fără cea mai mică idee despre Dharma înseamnă a fi mai inferiori decât 
tărâmurile inferioare. Aşa cum Jetsun Mila i-a spus vânătorului Gönpo Dorje: 

De obicei se spune că a avea libertăţile şi şansele unei vieţi umane este preţios 
Însă când văd pe cineva ca tine nu pare preţios deloc. 


Nimic nu are atâta putere să vă atragă spre tărâmurile inferioare ca viața umană. 
Ceea ce faceţi cu ea, chiar acum, decideţi doar voi singuri: 


Bine folosit, acest corp este pluta noastră către libertate: 
Rău folosit, acest corp ne agaţă de samsâra. 
Acest corp răspunde deopotrivă solicitărilor binelui şi răului. 


Este prin puterea întregului merit pe care l-aţi acumulat în trecut că aţi obţinut 
această viaţă umană desăvârşită cu cele optsprezece libertăţi şi avantaje ale sale. A 
desconsidera singurul lucru esenţial — suprema Dharma -— pierzându-vă în schimb 
întreaga viață pentru a obţine hrană şi veştminte şi complăcându-vă în cele opt griji 
lumești ar fi o inutilă pierdere a acestor libertăţi şi avantaje. Cât de zadarnic este să 
aşteptaţi până ce moartea este asupra voastră şi atunci să vă baţi în piept cu 
remuşcare! Căci aţi făcut alegerea greşită, aşa cum se spune în Calea lui 
Bodhisattva: 


Astfel, găsind libertăţile unei vieţi umane, 
Dacă acum dau greş în a mă instrui în virtute, 
Ce nebunie poate fi mai mare? 

Cum m-aş putea înşela mai mult? 


Această viață de acum este, prin urmare, punctul de cotitură în care puteţi alege 
între binele veşnic şi răul veşnic. Dacă nu vă folosiţi bine de el chiar acum pentru a 
asedia fortăreaţa naturii absolute în timpul acestei vieţi, în vieţile ce vin va fi foarte 
greu să obţineţi o astfel de libertate din nou. Odată ce v-aţi născut în oricare dintre 
formele de viaţă din tărâmurile inferioare, nici o idee privitoare la Dharma nu vă va 
apărea vreodată. Prea confuzi pentru a şti ce să faceţi şi ce să nu faceți, veți cădea la 
nesfârşit tot mai departe şi mai departe spre veşnicele tărâmuri inferioare. Aşadar, 
spunându-vă că acum este momentul pentru a face un efort, meditaţi iarăşi şi iarăşi 
din nou, aplicând cele trei metode supreme: începeţi cu gândul bodhicittei, realizaţi 
doar practica însăşi fără nici o conceptualizare, iar la sfârşit dedicați meritul 
acesteia. 

Ca o ilustrare a cât de mult ne-a convins cu adevărat această practică, am putea fi 
asemeni lui Geshe Chengawa, cel care şi-a petrecut tot timpul practicând, 


66 


nedormind niciodată. Geshe Tânpa i-a spus: „Mai bine odihneşte-te, fiule. Te vei 
îmbolnăvi.” 

„Da, m-aş putea odihni,” a răspuns Chengawa. „Dar când mă gândesc cât de 
dificil este să găsim libertăţile şi avantajele pe care le avem, nu am timp să mă 
odihnesc.” El a recitat nouă sute de milioane de mantra ale lui Miyowa şi a practicat 
fără a dormi de-a lungul întregii sale vieţi. Ar trebui să medităm până ce tocmai 
acest fel de convingere apare în minţile noastre. 


Deşi am dobândit aceste libertăţi, sărac sunt în Dharma care este esenţa lor. 
Deşi am intrat pe calea Dharmei, îmi pierd timpul făcând alte lucruri. 
Binecuvântează-mă pe mine şi fiinţele aiurite asemeni mie 

Pentru a putea dobâni însăşi esenţa libertăţilor şi avantajelor. 

4 Piri S CE: avv I gire „PP sei oA 


J mames eT oai ea hako e a aia keg 


Regele Trisong Detsen (790-844) 
Regele care i-a invitat în Tibet pe învățatul Śāntarakşita şi pe învățătorul tantric 
Padmasambhava. A construit Samye, prima mănăstire din Tibet şi a fost responsabil pentru 
aşezarea învățăturilor buddhiste pe o bază solidă. 

CAPITOLUL AL DOILEA 


Nepermanenţa vieţii 


Văzând acestă întreită lume ca pe o iluzie trecătoare, 

Ai lăsat grijile acestei lumi în urmă ca pe un scuipat în praf. 
Acceptând toate greutăţile, ai urmat paşii maeştrilor din vechime. 
Neîntrecut Învățător, la picioarele tale mă închin. 


Modul de ascultare a învăţăturii este aşa cum a fost descris în Capitolul Întâi. 
Conţinutul subiectului prezent constă din cele şapte meditații: nepermanenţa 
universului exterior în care ființele trăiesc, nepermanenţa fiinţelor care trăiesc în el, 
nepermanenţa ființelor sfinte, nepermanenţa celor care deţin poziţii puternice, alte 
exemple de nepermanenţă, incertitudinea împrejurărilor morţii şi conştiinţa intensă 
a nepermanenţei. 


I. NEPERMANENȚA UNIVERSULUI 
EXTERIOR IN CARE FIINȚELE TRAIESC 


Lumea noastră, acest univers exterior adaptat karmei bune a fiinţelor, cu 
structura sa fermă şi solidă cuprinzând cele patru continente, Muntele Meru şi 
tărâmurile celeste, durează doar timp de o kalpa. Este fără îndoială nepermanent şi 
nu va scăpa distrugerii finale de către şapte stadii ale focului şi unul al apei. 

Deoarece prezenta mare kalpa este tot mai aproape de vremea distrugerii, ființele 
locuind fiecare tărâm inferior tărâmului divin al primei stări meditative vor dispare 
progresiv, tărâm după tărâm, până ce nu va mai rămâne nici măcar o singură fiinţă. 

Atunci, unul după altul, şapte sori vor apare pe cer. Primul soare va arde toţi 
arborii purtători de fructe şi pădurile. Al doilea va evapora toate izvoarele, pâraiele şi 
lacurile; al treilea va seca toate râurile; iar al patrulea toate marile lacuri, chiar şi 
Manasarovar. Când al cincilea soare va apare, marile oceane, de asemenea se vor 
evapora treptat, mai întâi până la o adâncime de o sută de leghe, apoi până la două 
sute, şapte sute, o mie, zece mii şi în cele din urmă optzeci de mii de leghe. Apa mării 
rămasă se va restrânge de la o leghe până la o bătaie a auzului, până ce nu va mai 
rămâne nici cât să umpli amprenta unui picior. În momentul în care apar şase sori, 
toţi strălucind laolaltă, întregul pământ şi munţii acoperiţi cu zăpadă vor izbucni în 
flăcări. Iar când al şaptelea apare, Muntele Meru însuşi se va aprinde, împreună cu 
cele patru continente, cele opt subcontinente, cei şapte munţi de aur şi lanţul 
circular de munţi de la capătul lumii. Totul se va contopi într-o vastă masă de foc. 
Când se va revărsa în jos, va consuma toate tărâmurile infernale. Când va izbucni în 
sus va învălui palatul celest al lui Brahmă deja demult abandonat. Deasupra, zeii mai 
tineri ai tărâmului Luminii Clare vor striga înspăimântați, „Ce incendiu imens!” însă 

zeii vârstnici îi vor linişti, spunând, „N-aveţi teamă! Odată ce atinge lumea lui 
Brahmă, va ceda. Aşa s-a întâmplat şi mai înainte.” 

După şapte astfel de distrugeri prin foc, nori de ploaie se vor forma în tărâmul 
zeilor celei de-a doua concentrări şi va cădea o ploaie torențială cu adâncimea de un 
jug, urmată de una cu adâncimea unui plug. Asemeni sării dizolvându-se în apă, 
totul până mai sus de tărâmul zeilor Luminii Clare se va dezintegra. 

După ce a şaptea pustiire de acest fel s-a terminat, se va înălța sceptrul (vajra) 
încrucişat al vânturilor de la baza universului. Asemeni prafului împrăştiat de vânt, 
totul până deasupra tărâmului zeilor celei de-a treia concentrări meditative va fi 
devastat cu totul. 

Reflectă profund şi sincer — dacă fiecare dintre miliardele de universuri care 
alcătuiesc cosmosul, fiecare cu propriul Munte Meru, patru continente şi ceruri, vor 
fi distruse simultan în acest fel, lăsând doar spaţiul în urmă, cum ar putea aceste 
corpuri umane ale noastre, care sunt asemeni muştelor la sfârşitul anotimpului 
(cald), să aibă vreo permanenţă sau stabilitate. 


II. NEPERMANENȚA FIINȚELOR VII DIN UNIVERS 


De pe culmea celor mai înalte ceruri până în cele mai profunde adâncimi ale 
infernului, nu există măcar o singură fiinţă care poate scăpa de moarte. După cum 
Răvaşul Mângâierii spune: 


Văzut-aţi vreodată, pe pământ sau în ceruri, 

O fiinţă care nu va pieri? 

Sau auzit-aţi ca un astfel de lucru să se fi întâmplat? 
Sau măcar bănuit că ar fi posibil? 


Tot ce se naşte este sortit pieirii. Nimeni nu a văzut pe cineva sau auzit despre 
cineva în nici-un tărâm — nici chiar în tărâmul zeilor — care s-a născut, dar nu a 
murit niciodată. Este o certitudine. Mai ales pentru noi, născuţi cum suntem la 
sfârşitul unei ere! într-o lume în care lungimea vieţii este imprevizibilă, moartea va 
veni curând. Ea vine mai aproape, tot mai aproape din momentul în care ne-am 
născut. Viaţa se poate doar scurta, niciodată prelungi. Necruţătoare, moartea se 
apropie, nefăcând pauză nici o clipă, asemeni umbrei unui munte în amurg. 

Puteţi şti cu siguranță când veţi muri, sau unde? S-ar putea întâmpla mâine sau 
la noapte? Puteţi fi siguri că nu sunteţi pe cale să muriţi chiar acum, între această 
respiraţie şi următoarea? După cum se spune în Culegerea enunţurilor chibzuite: 


Cine este sigur că va trăi până mâine? 
Astăzi este momentul să fiți pregătiţi, 
Căci legiunile morţii 

Nu sunt de partea noastră. 


Iar Năgârjuna spunea, de asemenea: 


* Aceste stadii ale distrugerii au toate loc într-o kalpa, însă chiar şi aceşti zei longevivi pot îmbătrâni 
între prima şi cea de-a şaptea distrugere, prin foc, după care tărâmurile lor — parte a celei de-a doua 
concentrări — vor fi distruse de apă. 

i Sfârşitul unei ere este o perioadă de declin în care viaţa este mai fragilă. 

Viaţa pâlpâie în vârtejul a mii de maladii, 

Mai fragilă decât o bulă într-un pârâu. 

În somn, fiecare respiraţie se depărtează şi este iarăşi trasă înăuntru; 
Ce minunat este că ne trezim încă vii! 


Respirând gingaş, oamenii se bucură de somnul lor. Dar între o suflare şi 
următoarea nu există garanţia că moartea nu va surveni. A te trezi sănătos este un 
eveniment care cu siguranță merită să fie considerat miraculos, chiar dacă îl luăm 
complet gratuit. 

Cu toate că ştim că suntem pe cale să murim într-o zi, nu lăsăm cu adevărat 
atitudinea noastră faţă de viaţă să fie afectată de veşnic-prezenta posibilitate a 
morţii. Încă ne pierdem timpul sperând şi făcându-ne griji pentru mijloacele viitoare 
de trai, ca şi cum am fi pe cale să trăim veşnic. Rămânem complet cufundaţi în lupta 
noastră pentru bunăstare, fericire şi statut social — până când, brusc, suntem 
confruntaţi cu Moartea mânuindu-şi laţul negru, scrâşnind feroce din buza 
inferioară şi dezvelindu-şi colții. 

Nimic nu ne poate ajuta. Nici oştirea de soldaţi, nici poruncile stăpânirii, nici 
averea celui bogat, nici strălucirea învățatului, nici farmecul frumuseţii, nici 
agilitatea alergătorului — nimic nu este de folos. Putem să ne închidem într-o 
impenetrabilă cămaşă blindată de metal, păziţi de sute de mii de oameni puternici 
amenințând cu sulițe şi săgeți ascuţite; dar nici aceasta nu va oferi mai multă 
protecţie sau tăinuire decât un fir de păr. Odată ce Domnul Morţii şi-a pus laţul 
negru în jurul gâtului nostru, fața începe să ne pălească, ochii noştri să privească 
înlăcrimaţi, capul şi membrele încep să ne amorţească şi suntem traşi vrând- 
nevrând pe drumul către viaţa următoare. 

Cu moartea nu poate lupta nici un războinic, comandat de cel puternic sau plătit 
de cel bogat. Din faţa morţii nu ai unde să fugi, nu ai unde să te ascunzi, nu ai 
refugiu, nici apărător, nici călăuză. Moartea rezistă oricărui apel la iscusinţă sau 
compasiune. Odată ce viaţa noastră s-a sfârşit, chiar dacă însuşi Buddha 
Tămăduitorul ar apărea în persoană, ar fi incapabil de a amâna momentul morții. 


III. NEPERMANENȚA FIINȚELOR SFINTE 


În actuala Eră Bună, Vipasyin, Sikhim şi cinci alţi Buddha au apărut deja, fiecare 
cu propriul lor cerc de adepţi Śrāvaka şi Arhaţi inimaginabili la număr. Fiecare a 
lucrat pentru a aduce beneficiu pentru nenumărate fiinţe prin învăţăturile Celor Trei 
Vehicule. Însă în zilele noastre tot ce avem este ceea ce mai rămas din învăţătura lui 
Buddha Săkyamuni. Altminteri, toţi acei Buddha au trecut în nirvâna şi toate 
imaculatele învățături ale Dharmei date de ei au dispărut treptat. 

Unul după altul, numeroşi mari Srăvaka ai prezentului sistem religios de 
asemenea, fiecare cu anturajul propriu de cinci sute arhaţi, au trecut dincolo de 
suferinţă în starea în care nimic nu mai rămâne din agregate. 

În India, au trăit cândva cinci sute de arhaţi care au alcătuit cuvintele lui Buddha. 
Au fost Cele Şase Podoabe şi Cei Doi Supremi, Cei Opt Siddha şi mulţi alţii, care au 
stăpânit toate atributele căilor şi nivelurilor şi au posedat nemărginită clarviziune şi 
puteri miraculoase. Dar tot ce rămâne de la ei astăzi sunt povestirile istorisind 
despre modul în care ei au trăit. 

Aici în Tibet, Ținutul Zăpezilor, de asemenea, când cel de-Al Doilea Buddha dn 
Oddiyâna' a pus în mişcare Roata Dharmei pentru a pregăti şi elibera fiinţele, au 
trăit toţi adepţii săi, precum cei douăzeci şi cinci discipoli cunoscuţi drept Rege şi 
supuşi şi cei Opt Siddha din Yerpa. Ulterior au venit maeştrii Vechii Tradiţii din 
clanurile So, Zur şi Nub; Marpa şi Milarepa şi Dagpo din Noua Tradiţie; şi 
nenumărați alţi învăţaţi şi fiinţe înzestrate. Mulţi dintre ei au dobândit niveluri 
înalte ale realizării şi au stăpânit cele patru elemente. Ei puteau produce toate 
soiurile de transformări miraculoase. Puteau face obiectele tangibile să apară din 
nimic şi să dispară în nimic. Nu puteau fi arşi de flăcări, măturaţi de apă, striviţi de 
pământ sau cădea în gol în râpe — ei erau pur şi simplu liberi de orice vătămare pe 
care cele patru elemente ar fi putut-o produce. 

Odată, spre exemplu, Jetsun Milarepa medita în tăcere în peştera Nyeshangkatya 
din Nepal când o ceată de vânători trecea pe-acolo. Văzându-l aşezat acolo, aceştia l- 
au întrebat dacă era om sau stafie. Milarepa a rămas nemişcat, cu privirea fixată 
înainte şi nu a răspuns. Vânătorii au tras o salvă de săgeți otrăvite spre el, însă 
niciuna nu a reuşit să îi străpungă pielea. Ei l-au aruncat în râu, iar apoi de pe buza 
unei prăpăstii — însă de fiecare dată a revenit, aşezându-se în locul pe care stătuse 
anterior. În cele din urmă au adunat lemn de foc în jurul lui şi le-au aprins, dar focul 
nu l-a ars. Au existat numeroase fiinţe care au dobândit astfel de puteri. Dar în cele 
din urmă, ele toate au ales să demonstreze că totul este nepermanent,! iar astăzi tot 
ceea ce rămâne de la ei sunt poveştile lor. 

Cât despre noi, faptele noastre negative, purtate mai departe de vântul stărilor 
negative în direcţia predominantă a tendinţelor noastre negative, ne-au condus aici 
în această mizerabilă stare făcută din cele patru elemente, în care suntem prinşi şi de 
care depinde existența noastră sensibilă — şi întrucât nu putem fi niciodată siguri 
când sau unde această momâie a unui corp iluzoriu se va dezintegra este important 
ca începând din chiar acest moment înainte să ne însufleţim cu gânduri, cuvinte şi 
fapte care sunt întotdeauna pozitive. Având aceasta în minte, meditaţi asupra 
nepermanenţei. 


IV. NEPERMANENȚA CELOR AFLAŢI ÎN POZIŢII PUTERNICE 


Există zei şi înţelepţi (rşi) măreţi ce pot trăi vreme de o întreagă kalpa. Însă nici 
măcar ei nu pot scăpa morţii. Cei ce domnesc asupra fiinţelor, precum Brahmă, 
Indra, Vişnu, ISvara şi alţi mari zei care trăiesc o întreagă kalpa, cu staturi măsurate 
în leghe sau bătăi ale auzului şi cu o putere şi o strălucire care întrec soarele şi luna, 
nu sunt cu toate acestea dincolo de atingerea morţii. Aşa cum Comoara virtuţilor o 
spune: 


Nici măcar Brahmă, Indra, Mahesvara şi monarhii universali 
Nu pot în nici un fel scăpa Demonului Morţii. 


În cele din urmă, nici măcar înţelepţii divini sau umani cu cinci feluri de 
clarviziune şi puterea de a zbura prin aer nu pot scăpa morţii. Răvaşul Mângâierii 
spune: 


* Padmasambhava este considerat adesea ca fiind al doilea Buddha al erei noastre, continuând lucrarea 
lui Sâkyamuni. 

i Fiinţele de acest fel sunt considerate ca fiind dincolo de naştere şi moarte. Însă, asemeni lui Buddha 
Săkyamuni, ele au ales totuşi să moară pentru a le aminti ființelor nepermanența. 

Marii înţelepţi (şi) cu ale lor cinci feluri de putere 
Pot zbura în lung şi-n lat prin ceruri, 

Dar nu vor atinge niciodată un tărâm 

În care nemurirea să fie stăpână. 


Aici în lumea noastră umană au existat împărați care au atins chiar apogeul 
puterii şi bunăstării materiale. În ţinutul sfânt al Indiei, începând cu Mahăsammata, 
nenumărați împărați au guvernat întregul continent. Mai târziu cei trei Pâlas, cei 
treizeci şi şapte Candras şi mulţi alți regi bogaţi şi puternici au domnit deopotrivă în 
India estică şi vestică. 

În Tibet, Ținutul Zăpezilor, primul rege, Nyatri Tsenpo, a fost din descendență 
divină, o emanaţie a lui Bodhisattva Nivăranavișkambhin. Apoi au domnit cei şapte 
regi celeşti numiţi Tri, cei şase regi pământeni numiţi Lek, cei opt regi de mijloc 
numiţi De, cei cinci regi verigă numiţi Tsen, cei doisprezece regi şi jumătate38 ai 
Dinastiei Favorizate incluzându-i pe cei cinci ai Dinastiei Extrem de Favorizate şi 
alţii de asemenea. Sub domnia Regelui Dharmei Songtsen Gampo, o oştire magică a 
supus toate ţinuturile din Nepal până în China. Regele Trisong Detsen a adus două 
treimi din Jambudvipa' sub stăpânirea sa, şi, în timpul domniei lui Ralpachen, o 
coloană de fier a fost ridicată pe malurile Gangelui, marcând frontiera dintre India şi 
Tibet. Tibetul a exercitat putere în multe regiuni din India, China, Gesar, Tadjikistan 
şi alte ţări. La festivalul de Anul Nou, ambasadori din toate acele ţări trebuiau să 
petreacă o zi în Lhasa. Astfel a fost puterea Tibetului în trecut. Însă aceasta nu a 
durat, iar în zilele noastre în afara relatărilor istorice, nu a rămas nimic. 

Reflectaţi asupra acestor splendori trecute. Comparate cu ele, propriile noastre 
case, bunuri, servitori, poziţii sociale şi tot ceea ce preţuim par toate laolaltă cu 
nimic mai semnificative decât un stup de albine. Meditaţi profund şi întrebaţi-vă 
cum aţi fi putut crede că acele lucruri vor dura pentru totdeauna şi nu se vor 
schimba niciodată. 


V. ALTE EXEMPLE ALE NEPERMANENŢEI 


Ca exemplu al nepermanenţei, chibzuiţi asupra ciclului creşterii şi declinului care 
are loc de-a lungul unei kalpa. Cu multă vreme în urmă, în prima vârstă a acestei 
kalpa, nu exista nici soare, nici lună pe cer şi toate ființele umane erau luminate de 
propria lor strălucire intrinsecă. Ele puteau să se deplaseze miraculos prin spaţiu. 
Erau înalte de mai multe leghe. Se hrăneau cu nectar divin şi se bucurau de o 
desăvârşită fericire şi bunăstare, comparabilă cu cea a zeilor. Treptat, totuşi, sub 
influența emoţiilor negative şi faptelor nedemne, rasa umană a degenerat încet până 
la starea sa actuală. Chiar şi astăzi, deoarece acele emoţii au devenit tot mai grosiere, 
longevitatea umană şi şansa favorabilă sunt încă în scădere. Acest proces va 
continua până când durata vieţii umane nu va fi mai mare de zece ani. Cele mai 
multe dintre fiinţele care trăiesc în lume vor dispare în timpul acestor perioade de 
pacoste, război şi foamete. Atunci, supravieţuitorilor, o emanaţie a lui Buddha 
Maitreya le va predica abţinerea de la ucidere. La acea vreme, oamenii vor fi înalți 
doar de un cot. Începând din acel moment longevitatea lor va spori la douăzeci de 
ani, iar apoi treptat va devenit tot mai lungă şi mai lungă, până când va atinge 
optzeci de mii de ani. În acel moment Buddha Maitreya va apare în persoană, va 
deveni Buddha şi va pune în mişcare Roata Dharmei. Când optsprezece astfel de 


* Aici acest termen ar părea să se refere la Asia de Sud, Mongolia şi China. 

cicluri de creştere şi declin vor fi avut loc, iar fiinţele umane vor trăi un număr 
incalculabil de ani, Buddha al Aspiraţiei Infinite va apare şi va trăi un interval cât 
alți o mie de Buddha ai Bunei Kalpa laolaltă. Activităţile sale pentru bunăstarea 
fiinţelor, de asemenea le va egala pe toate ale acestora puse laolaltă. În cele din 
urmă, această kalpa se va sfârşi prin distrugere. Examinând aceste schimbări, puteţi 
vedea că până şi la această scară vastă nu este nimic dincolo de limitele 
nepermanenţei. 

Privind la schimbarea celor patru anotimpuri, de asemenea puteţi vedea cum 
totul este nepermanent. În timpul verii, păşunile sunt verzi şi luxuriante sub 
nectarul ploilor de vară şi toate fiinţele vii se încălzesc în strălucirea bunăstării şi 
fericirii. Nenumărate varietăţi de flori răsar şi întregul peisaj înfloreşte într-un 
paradis ceresc de alb şi auriu, roşu şi albastru. Apoi, pe măsură ce vânturile toamnei 
devin tot mai reci, păşunile verzi îşi schimbă culoarea. Fructele şi florile, una câte 
una, se usucă şi se vestejesc. Iarna vine curând şi întregul pământ devine la fel de 
tare şi sfărâmicios ca piatra. lazurile şi râurile îngheaţă bocnă, iar vânturile 
îngheţate cutreieră ţinutul. Ai putea umbla zile în şir căutând după toate acele flori 
ale verii fără să vezi una singură. Şi astfel vine fiecare anotimp la rând, vara făcând 
loc toamnei, toamna iernii şi iarna primăverii, fiecare diferit de cel dinainte şi fiecare 
la fel de trecător. Priviţi cât de repede trec ieri şi astăzi, această dimineaţă şi deseară, 
acest an şi anul viitor, toate unul după altul. Nimic nu durează vreodată, nimic nu 
este de nădejde. 

Gândiţi-vă la satul vostru sau la comunitatea monastică sau la locul în care trăiţi. 
Oamenii care până nu demult erau prosperi şi la adăpost, acum dintr-odată se 
trezesc îndreptându-se spre ruină; alţii, cândva săraci şi fără ajutor, vorbesc acum cu 
autoritate şi sunt puternici şi bogaţi. Nimic nu rămâne la fel pentru totdeauna. În 
propria voastră familie, fiecare generaţie succesivă de părinţi, bunici şi străbunici au 
pierit cu toţii, unul câte unul. Ei sunt doar nume pentru voi acum. Şi pe măsură ce 
vine vremea lor, fraţi, surori şi alte rude au murit de asemenea şi nimeni nu ştie 
unde s-au dus şi unde sunt ei acum. Dintre cei mai puternici, bogaţi şi prosperi 
oameni care doar anul trecut erau cei mai eminenţi din ţinut, în acest an mulţi sunt 
deja doar nume. Cine ştie dacă cei a căror avere şi importanţă actuală îi face invidia 
oamenilor de rând se vor mai afla în aceeaşi poziţie la această vreme din anul viitor 
— sau chiar în luna care vine? Dintre propriile voastre animale domestice — oi, capre, 
câini — câte au murit în trecut şi câte mai sunt încă în viaţă? Dacă vă gândiţi la tot ce 
s-a întâmplat în toate aceste cazuri, puteţi vedea că nimic nu rămâne la fel pentru 
totdeauna. Dintre toţi oamenii care au trăit cu mai bine de o sută de ani în urmă, 
nici măcar unul singur nu a scăpat morţii. Şi după încă o sută de ani de acum 
înainte, fiecare persoană care trăieşte acum în lume va fi murit. Niciunul nu va mai 
rămâne. 

Nu există prin urmare absolut nimic în univers, animat sau neanimat, care să 
aibă stabilitate sau permanenţă. 


Tot ceea ce se naşte este nepermanent şi se îndreaptă către moarte. 

Tot ceea ce este economisit este nepermanent şi se îndreaptă spre irosire. 

Tot ceea ce se alătură este nepermanent şi se îndreaptă spre despărțire. 

Tot ceea ce se construieşte este nepermanent şi se îndreaptă spre ruină. 

Tot ceea ce se ridică este nepermanent şi merge spre cădere. 

Tot astfel, prietenia şi duşmănia, bunăstarea şi necazul, binele şi răul, toate 
gândurile care vă aleargă prin minte — totul este veşnic în schimbare. 

Puteţi fi la fel de exaltaţi precum paradisurile, la fel de puternici ca un trăznet. La 
fel de bogaţi precum un năga, la fel de arătoşi precum un zeu sau la fel de gingaşi 
precum un curcubeu — însă indiferent cine sau ce sunteţi, când moartea se iveşte din 
senin nu este nimic ce puteți face în această privinţă nici măcar o clipă. Nu aveţi de 
ales decât să mergeţi, goi şi reci, cu mâinile goale încleştate ţeapăn sub propriile 
subsuori. Oricât de insuportabil ar putea fi gândul despărțirii de bani, de posesiunile 
dragi, de prieteni, de cei dragi, de slujitori, discipoli, ţară, pământuri, supuşi, 
proprietăţi, mâncare, băutură şi avere, doar veţi lăsa totul în urmă, precum un fir de 
păr îndepărtat de pe o bucată de unt." Puteţi fi principalul lama peste o mie de 
călugări, însă nu veţi putea lua nici măcar unul cu voi. Puteţi fi domnitor peste 
corturile a mii de oameni, însă nu puteţi lua măcar unul singur să vă fie servitor. Nici 
măcar toată averea din lume nu vă va da puterea de a lua cât un ac şi o aţă. 

Scumpul vostru corp atât de îndrăgit, de asemenea urmează să fie lăsat în urmă. 
Chiar acest corp care a fost învăluit în timpul vieţii în mătase şi brocart, care a fost 
din plin ţinut cu ceai şi bere şi care cândva arăta la fel de frumos şi de distins ca un 
zeu, se numeşte acum cadavru şi este părăsit zăcând deoparte înfiorător de vânăt, 
greu şi deformat. Spunea Jetsun Mila: 


Acest lucru pe care îl numim cadavru, atât de înspăimântător la vedere 
Este deja chiar aici — propriul nostru corp. 


Corpul vostru este fixat cu o frânghie şi acoperit cu o cuvertură, ţinut la un loc cu 
pământ şi pietre. Castronul vostru este întors cu susul în jos pe perna voastră. 
Indiferent cât de preţios şi de îndrăgit aţi fost, astăzi inspirați groază şi greață. Când 
cei vii se întind ca să doarmă, chiar şi pe grămezi de blănuri şi pături moi de piele de 
oaie, după o vreme încep să se simtă neconfortabil şi trebuie să se întoarcă de pe o 
parte pe alta. Însă odată morţi, doar veţi sta întinşi acolo cu obrazul către o piatră 
sau către un smoc de iarbă, cu părul împroşcat cu ţărână. 

Unii dintre voi care sunteţi capi de familii sau şefi de clan veţi fi poate îngrijoraţi 
pentru oamenii aflaţi în grija voastră. Odată ce nu veţi mai fi acolo să le purtaţi de 
grijă, oare nu vor pieri mai uşor de foame sau frig, ucişi de duşmani sau aruncaţi în 
râu? Nu depinde de voi toată averea, confortul şi bunăstarea lor? În realitate, oricum 
ar fi, după moartea voastră, ei nu vor simţi nimic decât uşurare după ce vor isprăvi 
de lepădat corpul vostru prin cremaţie, aruncare într-un râu sau îngropare în 
cimitir. 

Când muriţi, nu aveţi de ales decât să rătăciţi cu totul singuri în starea 
intermediară, fără nici un însoțitor. În acel moment singurul vostru refugiu va fi 
Dharma. Astfel că spuneţi-vă vouă înşivă în repetate rânduri că de acum înainte 
trebuie să faceţi efort pentru realizarea măcar a unei practici a autenticei Dharma. 

Tot ceea ce este stocat merge către risipă. Un rege poate stăpâni întreaga lume şi 
totuşi să o sfârşească ca un vagabond. Mulţi îşi încep viaţa înconjurați de avere şi o 
sfârşesc ca muritori de foame, după ce au pierdut totul. Oameni care au cirezi de 
sute de animale într-un an, pot fi reduşi la sărăcie în următorul de către epidemii 
sau zăpezi abundente, iar cineva care era bogat şi puternic cu o zi înainte s-ar putea 
afla dintr-odată cerşind pomeni deoarece duşmanii i-au distrus tot avutul. Că toate 
aceste lucruri se întâmplă puteţi verifica singuri; este imposibil să vă bizuiţi pe 


* Untul nu se lipeşte păr. Numai urma scobită a părului rămâne. 

averea şi posesiunile voastre pentru vecie. Nu uitaţi niciodată că generozitatea este 
cel mai important capital de edificat.” 


Padampa Sangye (secolele al XI-lea — al XII-lea) 
Faimosul yogin (siddha) indian care a răspândit învățături prin India, China şi Tibet. El şi 
discipolul său Machik Labdrân au întemeiat descendenţele învățăturilor Chö din Tibet. 


Nici o uniune nu poate dura pentru vecie. Ea va sfârşi întotdeauna în despărţire. 
Suntem precum locuitorii unor locuri diferite adunaţi cu miile sau chiar zecile de mii 
pentru un mare târg sau pentru un important festival religios, doar pentru a ne 
despărţi iarăşi şi a ne întoarce fiecare acasă. Orice relaţie de afecţiune de care ne 
bucurăm astăzi — învăţători şi discipoli, maeştri şi ucenici, patroni şi protejaţii lor, 


* Adică capitalul meritului. Acest concept este explicat în Partea a doua, Capitolul 4. 

prieteni spirituali, fraţi şi surori, soţi şi soţii — nu există nici o cale prin care să 
evităm în cele din urmă despărţirea. Nu putem fi siguri nici măcar că moartea sau 
vreun alt eveniment nu ar putea să ne despartă pe neaşteptate chiar acum. Întrucât 
însoțitorii spirituali, cuplurile şi aşa mai departe s-a putea despărți pe neaşteptate în 
orice moment, mai bine să evităm mânia şi certurile, cuvintele aspre şi lupta. Nu 
ştim niciodată câtă vreme vom putea fi împreună, astfel că ne vom pregăti minţile să 
fie grijulii şi iubitoare pentru scurtul răgaz care ne-a mai rămas. După cum Padampa 
Sangye spunea: 


Familiile sunt la fel de trecătoare precum o gloată în ziua târgului; 
Oameni din Tingri, nu vă ciondrăniţi şi nu vă încăieraţi! 


Toate clădirile construite sunt sortite ruinei. Sate şi mănăstiri care au fost cândva 
înfloritoare şi prospere stau astăzi goale şi abandonate, iar acolo unde trăiau cândva 
proprietarii lor grijuli, astăzi doar păsările îşi fac cuiburi. Chiar şi templul central cu 
trei etaje din Samye, construit de către lucrători emanaţi miraculos în cursul 
domniei Regelui Trisong Detsen şi consacrat de către Cel de-al doilea Buddha din 
Oddiyâna a fost distrus de foc într-o singură noapte. Palatul Muntelui Roşu care a 
existat în vremea Regelui Songtsen Gampo rivaliza cu palatul lui Indra însuşi, însă 
acum nici măcar pietrele fundaţiei n-au mai rămas. În comparaţie, propriile noastre 
oraşe, case şi mănăstiri actuale sunt ca tot atâtea cuiburi de insecte. Atunci de ce le 
ataşăm, atâta importanţă? Ar fi mai bine să ne îndreptăm inima spre a urma tocmai 
exemplul acelor Kagyupa din vechime, care şi-au lăsat în urmă locurile natale şi au 
luat calea pustiei. Aceştia se adăposteau la picioarele ţancurilor stâncoase având 
doar animale sălbatice drept însoțitori şi, fără cea mai măruntă grijă pentru hrană, 
îmbrăcăminte sau recunoaştere, au îmbrăţişat cele patru țeluri fundamentale ale 
adepților Kadampa: 


Aşezaţi-vă temelia minţii pe Dharma, 

Aşezaţi-vă temelia Dharmei pe o viaţă umilă, 
Aşezaţi-vă temelia vieţii umile pe gândul morţii, 
Aşezaţi-vă temelia morţii într-o vale pustie şi seacă." 


Marile moşii şi oştirile puternice nu durează niciodată. Măndhâtri, monarhul 
universal a întors roata de aur care i-a dat putere peste patru continente; a guvernat 
asupra cerurilor zeilor Celor-Treizeci-şi-Trei; a avut parte chiar şi de tronul lui 
Indra, regele zeilor şi i-a putut înfrânge pe asura-şi în bătălie. Dar în cele din urmă a 
căzut la pământ şi a murit, cu ambițiile încă nesatisfăcute. Puteţi vedea singuri că 
toţi aceia care au exercitat putere şi autoritate — chiar şi în preajma regilor, preoţilor 
(ama), domnitorilor sau guvernelor — nici măcar unul singur nu şi-a putut păstra 
puterea pe vecie; şi că mulţi oameni puternici, care într-un an le impuneau celorlalţi, 
pe următorul şi-l petreceau tânjind în temniţă. La ce folos v-ar putea fi o astfel de 
putere trecătoare? Condiţia desăvârşitei stări de Buddha, pe de altă parte, nu poate 
fi niciodată diminuată sau distrusă şi este demnă de ofrandele zeilor şi oamenilor. 
Aceasta este cea pe care ar trebui să fiți hotărâți să o dobândiţi. 

Prietenia şi duşmănia, de asemenea, sunt departe de a fi veşnice. Într-o zi pe când 
arhatul Kătyâyana se afla la cerşit pomeni a întâlnit un om cu un copil pe genunchi. 


* Adică să mori singur într-un loc singuratic unde nimic nu te poate tulbura. 

Omul mânca peşte cu multă poftă şi arunca cu pietre spre o prostituată care încerca 
să ia oasele. Insă ceea ce învățătorul văzu prin clarviziunea sa era aceasta. Peştele 
fusese chiar tatăl omului în cursul acelei vieţi, iar prostituata îi fusese mamă. Un 
duşman pe care îl ucisese în existența trecută a renăscut ca fiu al său, drept 
răscumpărare karmică pentru viaţa pe care omul o luase. Kătyâyana exclamă: 


Mănâncă carnea propriul tată şi îşi alungă propria mamă, 

Îşi leagănă pe genunchi duşmanul pe care l-a ucis; 

Soţia roade oasele soţului ei. 

Nu pot decât să râd văzând ce se arată în spectacolul samsârei. 


Chiar şi în cursul unei singure vieţi, se întâmplă adesea că duşmani declaraţi 
ulterior se împacă şi devin prieteni. Ei pot ajunge chiar să se înrudească şi să o 
sfârşească mai apropiaţi decât oricine altcineva. Pe de altă parte, persoane legate 
intim prin sânge sau mariaj adesea se ceartă şi îşi fac unii altora cât de mult rău pot, 
de dragul unor posesiuni neînsemnate sau a unor moşteniri mărunte. Cupluri sau 
prieteni dragi se pot separa din cele mai neînsemnate motive, sfârşind uneori chiar 
şi prin crimă. Văzând că toate prieteniile şi duşmăniile sunt atât de efemere, 
amintiţi-vă iarăşi şi iarăşi să îi trataţi pe toţi ceilalţi cu dragoste şi compasiune. 

Bunăstarea şi privaţiunea nu vor dura niciodată veşnic. Există numeroşi oameni 
care şi-au început vieţile în confort şi belşug şi au sfârşit în sărăcie şi suferință. Alţii 
au început în mizerie cruntă, iar mai târziu au fost fericiţi şi cu stare. Au existat chiar 
oameni care au început ca cerşetori şi au sfârşit ca regi. Există nenumărate exemple 
de astfel de inversări ale sorții. Unchiul lui Milarepa, spre exemplu, a dat într-o 
dimineaţă o petrecere de nuntă pentru nora sa, însă la căderea serii casa i s-a 
prăbuşit, iar el a fost cuprins de mâhnire. Atunci când Dharma îţi aduce dificultăţi, 
oricât de multe feluri de suferinţe ai avea de traversat, asemeni lui Jetsun Mila şi 
Victorioşilor din trecut, în cele din urmă fericirea îţi va fi fără egal. Însă când faptele 
rele te fac bogat, atunci orice fericire ai putea obține temporar, în final suferinţa îţi 
va fi nemărginită. 

Bunăstarea şi mâhnirea sunt astfel impredictibile. Cu multă vreme în urmă în 
regatul Aparântaka a fost o ploaie cu grâne care a durat şapte zile, urmată de o 
ploaie cu veştminte timp de alte şapte zile şi o ploaie cu giuvaeruri nestemate încă 
şapte zile — iar în final a fost o ploaie cu pământ care a îngropat întreaga populaţie şi 
toţi morţii au renăscut în tărâmuri inferioare. Nu este de nici un folos să încercaţi, 
plini de speranţe şi temeri, să controlaţi o fericire şi o suferință atât de 
schimbătoare. Mai bine, lăsaţi pur şi simplu toate conforturile, averea şi plăcerile 
acestei lumi în urmă, la fel ca pe un scuipat în praf. Luaţi hotărârea de a urma paşii 
Victorioşilor din trecut, acceptând cu curaj orice greutăţi aţi avea de îndurat de 
dragul Dharmei. 

Excelenţa şi mediocritatea sunt de asemenea nepermanente. În viaţa lumească, 
oricât de plin de autoritate şi de elocvent aţi putea fi, oricât de erudit şi de talentat, 
oricât de puternic şi de iscusit, vine vremea când aceste calităţi apun. Odată ce 
meritul acumulat în trecut este epuizat, tot ceea ce gândiţi este discutabil şi nimic 
din ceea ce faceţi nu mai reuşeşte. Sunteţi combătuţi din toate părţile. Veţi deveni 
jalnici şi toţi vă vor dispreţui. Unii oameni pierd toate micile avantaje pe care le-au 
avut vreodată şi sfârşesc prin a nu mai avea nici măcar unul. Alţii, consideraţi 
cândva escroci şi mincinoşi lipsiţi de talent şi bun simţ sunt mai târziu bogaţi şi 

confortabili, bucurându-se de încrederea tuturor şi respectaţi ca oameni buni şi de 
încredere. După cum spune proverbul „Vechile înşelăciuni spurcă mândria locului.” 

În viaţa religioasă, de asemenea, după cum zice proverbul „La bătrâneţe, 
înţelepţii devin discipoli, pustnicii strâng avere, preceptorii devin capi de familie.” 
Oameni care au renunțat de timpuriu în viaţă la toate activităţile lumeşti pot fi 
întâlniți strângând bogății şi averi la sfârşit. Alţii încep predicând şi explicând 
Dharma, însă o sfârşesc ca vânători, tâlhari sau bandiți. Preceptori monastici 
învăţaţi care în tinereţea lor au păstrat toate legămintele Vinaya pot, la bătrâneţe, să 
aibă copii. Pe de altă parte, există de asemenea numeroşi oameni care îşi pierd toţi 
anii timpurii săvârşind doar păcate care însă, la sfârşit, se dedică în totalitate 
practicii Sfintei Dharma şi fie dobândind realizarea fie, dacă nu, cel puţin aflându-se 
pe cale atunci când mor merg spre renaşteri tot mai înalte şi mai înalte. 

Aşadar, dacă cineva pare să fie bun sau rău doar în acest moment, aceasta este 
doar o impresie momentană care nu are nici permanenţă, nici durată. Este posibil să 
vă simţiţi uşor deziluzionat de samsâra, să dezvoltați o vagă determinare de a vă 
elibera de ea şi să căpătaţi asemănarea unui student al Dharmei până într-atât încât 
oamenii obişnuiţi să fie foarte impresionați şi să dorească să vă devină patroni şi 
discipoli. Însă în acel moment, dacă nu vă priviţi riguros pe voi înşivă, aţi putea cu 
uşurinţă să începeţi să vă gândiţi că sunteţi într-adevăr aşa cum ceilalți oameni vă 
văd. Umflaţi de mândrie, deveniți complet duşi de aparenţe şi începeţi să credeţi că 
puteţi face tot ceea ce doriți. Aţi fost complet înşelaţi de forţele negative. Astfel că, 
alungaţi toate credințele egocentriste şi cultivați înţelepciunea absenței egoului.* 
Până ce dobândiţi nivelurile sublime de Bodhisattva, nici o aparenţă, fie ea bună sau 
rea, nu va dura. Meditaţi constant asupra morţii şi nepermanenţei. Analizaţi-vă 
propriile greşeli şi ocupați întotdeauna locul cel mai de jos. Cultivaţi detaşarea faţă 
de samsăra şi dorinţa eliberării. Antrenaţi-vă să deveniți paşnic, disciplinat şi 
conştiincios. Dezvoltaţi constant un sentiment de tristețe pătrunzătoare şi profundă 
la gândul caracterului trecător al tuturor lucrurilor compuse şi suferințelor samsărei, 
asemeni lui Jetsun Milarepa: 


Într-o peşteră stâncoasă dintr-un ţinut pustiu 
Tristeţea-mi este neînduplecată. 

Neîncetat tânjesc după tine, 

Învățătorul meu, Buddha al celor trei timpuri. 


Fără să păstraţi constant această experienţă, nu se ştie unde vor duce toate 
gândurile veşnic schimbătoare ce apar. A fost odată un om care, după ce s-a certat cu 
rudele a apucat pe calea Dharmei şi a devenit cunoscut ca Gelong Thangpa 
Practicianul. A învăţat să-şi controleze energiile şi mintea,3 şi era capabil să zboare 
prin aer. Într-o zi, văzând un mare stol de porumbei adunaţi să mănânce ofrandele 
de hrană pe care le aşezase, îi veni gândul că cu o oaste de tot atâţia oameni el şi-ar 
putea extermina duşmanii. El făcu greşeala de a lua acest gând greşit pe cale,40 şi 
prin urmare, atunci când se întoarse în cele din urmă în ţinutul său natal, deveni 
comandant al unei oştiri. 

Pentru moment, mulţumită învățătorului vostru şi însoţitorilor voştri spirituali, 
puteţi avea o sensibilitate superficială pentru Dharma. Dar având în minte cât de 


.- . : POET 
Înţelepciunea care vede vacuitatea sinelui şi fenomenelor. 

puţină vreme durează sentimentele unei persoane, eliberaţi-vă cu ajutorul Dharmei 
până când mai puteţi şi luaţi hotărârea de a practica tot timpul vieţii. 

Dacă reflectaţi asupra numeroaselor exemple date aici, nu vă veţi mai îndoi că 
nimic, de la cele mai înalte stări de existenţă, până la cele mai de jos infernuri, nu 
are nici măcar o fărâmitură de permanenţă sau de stabilitate. Totul este supus 
schimbării, totul devine şi trece. 


VI. INCERTITUDINEA CIRCUMSTANŢELOR+ MORŢII 


Odată ce s-a născut, orice ființă umană din lume va muri cu siguranţă. Dar cum, 
de ce, când şi unde vom muri nu poate fi prezis. Niciunul dintre noi nu poate spune 
cu siguranţă că moartea noastră va veni într-un anumit moment sau loc, într-un 
anumit mod sau ca un rezultat al acestei sau cutărei cauze. 

Există puţine lucruri în această lume care favorizează viaţa şi multe care o pun în 
primejdie, după a arătat maestrul Aryadeva: 


Cauzele morţii sunt numeroase; 
Cauzele vieţii sunt doar câteva, 
Şi chiar ele pot deveni cauze ale morţii. 


Focul, apa, otrăvurile, râpele, sălbaticii, fiarele sălbatice — tot soiul de primejdii 
mortale sunt din abundență, dar numai foarte puţine lucruri pot prelungi viaţa. 
Până şi hrana, îmbrăcămintea şi alte lucruri care sunt de obicei considerate drept 
susținătoare ale vieţii pot uneori deveni cauze ale morţii. Numeroase nenorociri 
survin ca rezultat al mâncării — hrana poate fi contaminată; sau se poate ca ceva să 
fie consumat pentru proprietăţile sale benefice, dar să devină toxic sub anumite 
circumstanţe;42 sau ar putea fi o mâncare nepotrivită pentru un anumit individ. În 
special, în zilele noastre cei mai mulţi oameni tânjesc după carne şi consumă carnea 
şi sângele fără să se gândească, complet neatenţi la toate bolile provocate de carnea 
învechită43 sau la spiritele vătămătoare ale cărnii. Dietele şi modurile de viaţă 
nesănătoase pot de asemenea da naştere la tumori, tulburări ale flegmei, hidropizie 
şi alte boli, provocând nenumărate morţi, în mod asemănător, căutarea faimei şi 
altor străluciri îi incită pe oameni să poarte bătălii, să înfrunte fiare sălbatice, să 
traverseze cu nesăbuinţă râuri şi să rişte nenumărate alte situaţii care le pot aduce 
moartea. 

În plus, momentul în care oricare dintre aceste numeroase cauze diferite ale 
morţii ar putea surveni este cu totul impredictibil. Unii mor în pântecele mamei lor, 
alţii la naştere, unii înainte de a învăţa să meargă de-a buşilea. Unii mor tineri, alții 
mor bătrâni şi ramoliţi. Unii mor înainte de a-şi primi leacul sau ajutor. Alţii 
zăbovesc, lipiţi de paturile lor cu ani de boală, văzând viaţa cu ochii morţii; la 
vremea morţii, ei sunt doar schelete acoperite cu piele. Mulţi oameni mor pe 
neaşteptate sau prin accident, în timp ce mănâncă, vorbesc sau lucrează. Unii chiar 
îşi iau singuri vieţile. 

Înconjuraţi de atâtea cauze ale morţii, viaţa voastră are o mică şansă să dureze 
asemeni unei flăcări de lumânare în vânt. Nu există garanţie că moartea nu va lovi 
brusc chiar acum şi că mâine nu vă veţi renaşte ca un animal cu coarne pe cap sau 
fildeşi în gură. Puteţi fi foarte siguri că momentul în care veţi muri este impredictibil 
şi că nu se ştie unde vă veţi naşte după aceea. 

VII. CONŞTIINŢA INTENSĂ A NEPERMANENȚEI 


Meditaţi cu mintea aţintită asupra morții, tot timpul şi în orice împrejurare. În 
timp ce staţi în picioare, aşezaţi sau culcaţi, spuneţi-vă: „Acesta este ultima mea 
faptă în această lume,” şi meditaţi asupra acestui gând cu convingere totală. Pe 
drumul vostru oriunde v-aţi duce, spuneţi-vă vouă înşivă: „Poate voi muri acolo. Nu 
există siguranță că mă voi întoarce vreodată.” Oriunde v-aţi afla, ar trebui să vă 
întrebaţi dacă ar putea fi acesta locul în care veţi muri. Noaptea, când staţi culcat, 
întrebaţi-vă dacă s-ar putea să muriti în pat în timpul nopţii sau dacă puteţi fi sigur 
că vă veţi trezi dimineaţa. Când vă treziţi, întrebaţi-vă dacă s-ar putea să muriţi 
cândva în timpul zilei şi reflectaţi că nu există certitudine la urma urmei că vă veţi 
mai duce la culcare deseară. 

Meditaţi doar asupra morţii, cu sârguinţă şi din adâncul inimii voastre. Practicaţi 
asemeni învăţaţilor (geshe) Kadampa din vechime, care se gândeau veşnic la moarte, 
în fiecare moment. Seara îşi întorceau bolurile cu gura în jos; şi gândind că în ziua 
următoare s-ar putea să nu mai fie nevoie să aprindă un foc, nu acopereau niciodată 
tăciunii pe timpul nopții. 

Totuşi, doar a medita asupra morţii nu va fi suficient. Singurul lucru de vreun 
folos în momentul morţii este Dharma, astfel încât trebuie de asemenea să vă 
încurajați să practicaţi într-o manieră autentică, fără a aluneca vreodată în 
neglijenţă sau pierderea vigilenţei, amintindu-vă permanent că activităţile samsârei 
sunt trecătoare şi fără cel mai neînsemnat sens. În esenţă, această uniune a corpului 
şi minţii este nepermanentă, astfel că nu contaţi pe ea ca şi cum ar fi a voastră 
proprie; este doar un împrumut. 

Toate drumurile şi cărările sunt nepermanente, astfel că ori de câte ori mergeţi 
undeva îndreptaţi-vă paşii spre Dharma. După cum se spune în Înţelepciunea 
Transcendentă pe Scurt: 


Dacă mergeţi privind cu atenţie la o lungime de un jug înaintea voastră, mintea 
nu vă va fi amăgită. 


Oriunde vă aflaţi, toate locurile sunt nepermanente, astfel că păstraţi în minte 
imaculatele tărâmuri buddhice. Hrana, băutura şi toate cele ce vă plac sunt 
nepermanente, hrăniţi aşadar concentrarea profundă. Somnul este nepermanent, 
aşadar în timp ce dormiţi purificaţi mirajele somnului în lumina clară.+ Averea, 
dacă o aveţi, este nepermanentă, aşadar străduiţi-vă pentru cele şapte bogății 
nobile.! Cei dragi, prietenii şi familia sunt nepermanente, aşadar într-un loc 
singuratic cultivați dorinţa eliberării. Statutul înalt şi celebritatea sunt 
nepermanente, aşadar ocupați întotdeauna o poziţie umilă. Vorbirea este 
nepermanentă, aşadar inspiraţi-vă să recitaţi mantre şi rugăciuni. Credinţa şi 
dorinţa eliberării sunt nepermanente, astfel că străduiţi-vă să vă faceţi legămintele 
de nezdruncinat. Ideile şi gândurile sunt nepermanente, munciţi aşadar pentru 
dezvoltarea unei naturi bune. Experiențele meditative şi realizările sunt 
nepermanente, astfel că mergeţi până ce atingeţi punctul în care totul se dizolvă în 
natura realităţii. În acel moment, legătura dintre moarte şi renaştere“ slăbeşte şi 


PRR : mai i , ; i : 
A întoarce bolul cuiva cu gura în jos era printre tibetani un semn că acesta a murit. 

i 'phags pa'i nor bdun: Credinţa, disciplina, învățătura, generozitatea, conştiinciozitatea, modestia şi 

înţelepciunea. 

ajungeţi la o asemenea încredere încât sunteţi cu desăvârşire pregătiţi pentru 
moarte. Aţi cucerit cetatea nemuririi; sunteţi asemeni vulturului, liberi să vă 
avântaţi spre înălțimile cerurilor. După aceea nu mai este nevoie de nici o meditaţie 
întristată asupra apropiatei voastre morți. 


Un discipol laic l-a întrebat pe Geshe Potowa ce practică a Dharmei este cea mai 
importantă dacă cineva ar alege una singură. Geshe a răspuns: 


După cum Jetsun Milarepa cânta: 


Temându-mă de moarte, m-am retras în munţi, 

Am meditat mereu asupra impredictibile-i veniri a morţii, 

Şi am cucerit fortăreaţa naturii neschimbătoare fără de moarte. 
Acum am pierdut-o şi sunt dus dincolo de orice teamă de moarte! 


Iar imaculatul Dagpo Rinpoche spunea: 


La început veţi fi mânaţi de teama de naştere şi moarte precum un cerb scăpat 
din laţ. Pe parcurs, nu veţi avea nimic de regretat chiar dacă muriţi, asemeni 
unui ţăran care şi-a lucrat câmpul cum se cuvine. La sfârşit, veţi şti că nu a mai 
rămas nimic de făcut, asemeni cuiva care tocmai a terminat o treabă 
extraordinară. 


La început, veţi şti că nu este timp de pierdut, precum cineva rănit mortal de o 
săgeată. Pe parcurs, veţi medita asupra morții fără să vă gândiţi la nimic altceva, 
asemeni unei mame al cărei copil a murit. La sfârşit, veţi şti că nu a mai rămas 
nimic de făcut, asemeni unui cioban ale cărui oi au fost luate de duşman. 


Meditaţi cu mintea concentrată asupra morţii şi nepermanenţei până ce atingeţi 


acel stadiu. 


Buddha spunea: 


A medita stăruitor asupra nepermanenţei înseamnă să aduceţi ofrande tuturor 
celor ce sunt Buddha. 

A medita stăruitor asupra nepermanenţei înseamnă să fiţi salvat din suferinţă 
de către toţi cei ce sunt Budddha. 

A medita stăruitor asupra nepermanenţei înseamnă să fiți călăuziţi de către toţi 
cei ce sunt Buddha. 


Dacă doreşti să foloseşti o singură practică Dharma, a medita asupra 
nepermanenţei este cel mai important. 


La început meditaţia asupra morții şi nepermanenţei te face să urmezi Dharma; 
pe parcurs contribuie la practica pozitivă; în final te ajută să realizezi 
uniformitatea tuturor fenomenelor. 


La început meditaţia asupra nepermanenţei te face să-ţi tai legăturile față de 
lucrurile acestei vieţi; pe parcurs contribuie la lepădarea de toate ataşamentele 
faţă de samsâra; în final te ajută să urmezi calea spre nirvâna. 


La început meditaţia asupra nepermanenţei te face să-ţi dezvolţi credinţa; pe 
parcurs contribuie la sârguinţa în practică; în final te ajută să dai naştere 
înţelepciunii. 


La început meditaţia asupra nepermanenţei, până ce eşti deplin convins, te face 
să cauţi Dharma; pe parcurs ea contribuie la practică; în final te ajută să obţii 
scopul fundamental. 


La început meditaţia asupra nepermanenţei, până când eşti pe deplin convins, 
te face să practici cu o sârguinţă care te protejează precum o armură; pe parcurs 
ea contribuie la practică cu sârguinţa în acţiune; în final te ajută să practici cu o 
sârguinţă care este insaţiabilă.40 


Iar Padampa Sangye spunea: 
La început, a fi deplin încredinţaţi de nepermanenţă vă face să urmaţi Dharma; 
pe parcurs, vă stimulează sârguinţa; iar în final, vă duce la strălucitoarea 


dharmakăya. 


Fără a simţi această sinceră încredințare în principiul nepermanenţei, orice 


A medita stăruitor asupra nepermanenţei înseamnă să fiţi binecuvântaţi de 
către toţi cei ce sunt Buddha. 


învăţătură pe care puteţi crede că aţi primit-o şi pus-o în practică doar vă va face tot 
mai impenetrabil+7 faţă de Dharma. Padampa Sangye spunea de asemenea: 


Dintre toate urmele de picior, ale elefantului sunt cele mai remarcabile; la fel, N-am văzut niciodată un singur practicant tibetan care să se gândească la 
dintre toate subiectele de meditaţie pentru un adept al celor ce sunt Buddha, ideea moarte; 
nepermanenţei este neîntrecută. Nici n-am văzut vreodată vreunul care să trăiască veşnic! 
Judecând după pornirea lor de a strânge avere îndată ce au îmbrăcat roba 
portocalie, mă întreb — 
Vor oare să plătească Moartea prin hrană şi bani? 
Văzând modul în care strâng cele mai bune obiecte de valoare, mă întreb — 
Vor oare să dea mită în infern? 
Ha-ha! Să-i văd pe acei practicanți tibetani mă face să râd! 
Cei mai învăţaţi sunt cei mai mândri, 
Cei mai buni meditatori îngrămădesc provizii şi avuţii, 


Iar în Vinaya el spunea: 


A vă aduce aminte pentru o clipă nepermanenţa tuturor lucrurilor compuse este 
mai mult decât să dăruiţi hrană şi ofrande la o sută dintre discipolii mei care 
sunt recipiente desăvârşite, precum bhikșu Săriputra şi Maudgalyâyana. 


* Adică, perfect capabil de a primi învățături în mod corect şi de a le folosi. 

Pustnicii solitari sunt absorbiți de căutări meschine, 

Cei ce au renunţat la casă şi la ţară nu cunosc ruşinea. 

Acei oameni sunt imuni la Dharma! 

Ei se desfată în păcat. 

Îi văd pe ceilalți murind dar nu au înţeles că ei înşişi sunt pe cale să moară. 
Aceasta este prima lor greşeală. 


Meditaţia asupra nepermanenţei este prin urmare preludiul ce deschide calea 
spre toate practicile Dharmei. Când i s-au cerut învățături asupra modului în care să 
fie înlăturate circumstanţele potrivnice, Geshe Potowa a răspuns cu următoarele 
cuvinte: 


Gândiţi-vă îndelung la moarte şi nepermanenţă. Odată ce sunteţi încredinţaţi că 
sunteţi pe cale să muriţi, nu veţi mai găsi că este greu să daţi la o parte faptele 
vătămătoare, nici că este dificil să faceţi ceea ce se cuvine. 

După aceea, meditaţi îndelung asupra iubirii şi compasiunii. După ce dragostea 
vă umple inima nu veţi mai găsi că este greu să acţionaţi în folosul celorlalți. 
Meditaţi apoi îndelung asupra vacuităţii, starea naturală a tuturor fenomenelor. 
Odată ce aţi înţeles pe deplin vacuitatea, nu veţi mai găsi că este greu să vă 
lepădaţi de toate amăgirile. 


Odată ce am obţinut o astfel de încredințare asupra nepermanenţei, toate 
activităţile obişnuite ale acestei vieţi ajung să pară ca fiind la fel de profund 
dezgustătoare precum o mâncare unsuroasă cuiva care suferă de greață. Veneratul 
meu Învățător obişnuia să spună adesea: 


Nimic din ceea ce văd a avea rang înalt, putere sau frumuseţe în această lume nu 
stârneşte dorință în mine. Aceasta deoarece, văzând cum nobilele fiinţe din 
vechime şi-au petrecut vieţile, am doar o mică înţelegere a nepermanenţei. Nu 
am nici o învăţătură mai profundă să vă ofer. 


Aşadar, cât de profund aţi fost pătrunşi măcar de acest gând al nepermanenţei? 
Ar trebui să fiți asemeni lui Geshe Kharak Gomchung, care a mers să mediteze în 
solitudinile montane din Jomo Kharak din provincia Tsang. În faţa peşterii sale era 
un tufiş spinos care i se tot prindea de veştminte. 

La început gândi, „Poate o să-l tai,” însă apoi îşi spuse sieşi, „Dar la urma umei, e 
posibil să mor în această peşteră. Nu pot spune cu adevărat că voi mai ieşi vreodată 
viu. În mod evident este mai important pentru mine să-mi continui practica.” 

Când a ieşit din nou, a avut aceeaşi problemă cu spinii. De astă gândi, „La urma 
urmei nu este sigur că mă voi întoarce vreodată înăuntru;” şi astfel au trecut 
numeroşi ani până ce a devenit un maestru desăvârşit. Când a plecat, tufişul era încă 
netăiat. 

Rigdzin Jigme Lingpa îşi petrecea întotdeauna perioada constelaţiei Riși, toamna, 
la un anumit izvor termal. Malurile bazinului nu aveau trepte, fiind foarte dificil 
pentru el să coboare în apă şi să se aşeze în ea. Discipolii săi s-au oferit să sape nişte 
trepte, însă el a răspuns: „La ce atâta osteneală când nu ştim dacă vom mai fi pe aici 
în anul următor?” Întotdeauna vorbea despre nepermanenţă în acest fel, îmi spunea 
Învățătorul meu. 

Noi de asemenea, câtă vreme nu am asimilat pe deplin o astfel de atitudine, 
trebuie să medităm asupra ei. Începând prin a genera bodhicitta şi deoarece practica 
principală ne instruieşte mintea în toate aceste variate mijloace până ce 
nepermanenţa vă pătrunde fiecare gând. În cele din urmă, încheiaţi prin pecetluirea 
practicii cu dedicaţia de merit. Practicând în acest fel, străduiţi-vă cât mai bine în 
capacitatea voastră a de a rivaliza cu marile fiinţe din trecut. 


Nepermanenţa este pretutindeni, dar încă mă gândesc că lucrurile vor dura. 
Am atins porţile bătrâneţii, totuşi mă pretind încă tânăr. 
Binecuvântează-mă pe mine şi fiinţele rău călăuzite asemeni mie, 

Astfel încât să înțelegem cu adevărat nepermanenţa. 

Jetsun Trakpa Gyaltsen (1147-1216) 
Un mare învăţat şi învăţător timpuriu al şcolii Sakya 

CAPITOLUL AL TREILEA 


Defectele samsărei 


Înţelegând că activităţile lumeşti sunt goale de sens, 

Cu mare compasiune, te străduieşti doar pentru beneficiul celorlalți. 

Fără ataşament faţă de samsăra sau nirvâna, acționezi conform Marelui 
Vehicul. 

Neîntrecut Învățător, la picioarele tale mă închin. 


Ascultaţi acest capitol cu aceeaşi atitudine ca şi capitolele anterioare. El cuprinde 
o reflecţie generală asupra suferințelor samsârei şi reflecţii asupra suferințelor 
particulare ale fiecăruia dintre cele şase tărâmuri ale existenţei. 


I. SUFERINŢELE SAMSÂREI ÎN GENERAL 


După cum am arătat deja, este posibil să avem acum o viaţă înzestrată cu libertăţi 
şi avantaje care sunt dificil de obţinut, însă aceasta nu va dura multă vreme. Curând 
vom cădea sub forţa nepermanenţei şi morţii. Dacă după aceea doar am dispare 
precum un foc care se stinge sau precum o apă care se evaporă, totul s-ar termina. 
Însă după moarte nu dispărem în nimic. Suntem constrânşi să luăm o nouă naştere 
— ceea ce înseamnă că suntem încă în samsăra şi nicăieri altundeva. 

Termenul samsâra, roata sau cercul existenţei, este folosit aici pentru a semnifica 
trecerea în lanţ dintr-un loc în altul într-un cerc, precum o roată de olar sau precum 
roata unei mori de apă. Când o muscă este prinsă într-un borcan închis, indiferent 
unde ar zbura nu poate ieşi afară. În acelaşi fel, indiferent că ne naştem în tărâmuri 
superioare sau inferioare, nu suntem niciodată în afara samsârei. 

Partea superioară a borcanului este asemeni tărâmurilor superioare ale zeilor şi 
oamenilor, iar partea inferioară asemeni tărâmurilor nefericite. Se spune că samsâra 
este un cerc deoarece ne întoarcem mereu şi mereu, renăscându-ne la rând prin cele 
şase tărâmuri ca urmare a propriilor noastre acţiuni care, indiferent că sunt pozitive 
sau negative sunt contaminate de ataşament. 

Am hoinărit din vremuri fără de început în aceste lumi samsărice în care fiecare 
fiinţă, fără excepţie, a avut relaţii de afecţiune, duşmănie şi indiferenţă cu fiecare 
altă fiinţă. Fiecare a fost tatăl şi mama altuia. În scrierile sūtra se spune că dacă 
doriţi să numărați în urmă generaţiile de mame din familia voastră, spunând „Ea a 
fost mama mamei mele; mama ei a fost aşa şi aşa ...” şi aşa mai departe, folosind 
mici grăunţe de pământ de mărimea unui fruct de ienupăr pentru a le număra, 
întregul pământ ar fi folosit înainte să le numărați pe toate. După cum Domnul 
Nāgārjuna spunea: 


S-ar isprăvi pământul încercând să le numărăm pe mamele noastre 
Cu grăunţe de ţărână de mărimea fructelor de ienupăr. 

Nu există o singură fomă de viaţă pe care să nu o fi luat de-a lungul samsârei fără 
de început până în prezent. Dorinţele noastre ne-au condus de nenumărate ori spre 
tăierea mâinilor sau capului. Dacă am încerca să adunăm într-un loc toate membrele 
pe care le-am pierdut pe când eram furnici şi alte mici insecte, grămada ar fi mai 
mare decât Muntele Meru. Lacrimile pe care le-am vărsat de frig, foame şi sete când 
am fost fără hrană şi îmbrăcăminte, dacă nu s-ar usca, s-ar face un ocean mai mare 
decât toate marile oceane ce înconjoară lumea. Până şi cantitatea de aramă topită pe 
care am înghiţit-o în infernuri ar fi mai mare decât cele patru oceane. În plus toate 
fiinţele legate de tărâmurile samsărei prin dorinţa şi ataşamentele lor, neavând 
niciodată vreo clipă de remuşcare, vor avea de petrecut încă multe suferinţe în acest 
cerc fără de sfârşit. 

Chiar dacă am fi capabili, prin fructul norocos al vreunei acţiuni virtuoase, să 
dobândim viaţă lungă, un corp perfect, avere şi gloria lui Indra sau Brahmă, la 
sfârşit tot nu am fi în stare să amânăm moartea; iar după moarte am avea din nou de 
experimentat suferinţele tărâmurilor inferioare. În această viaţă prezentă, toate 
micile avantaje ale puterii, averii, sănătăţii şi altor lucruri de care ne bucurăm ne pot 
înşela preţ de câţiva ani, luni sau zile. Însă odată ce efectul oricăror acţiuni bune 
provocate de aceste stări fericite s-a epuizat, fie că vrem sau nu, vom avea de suferit 
sărăcia şi necazul suferințelor insuportabile ale tărâmurilor inferioare. 

Ce sens se află în acel soi de fericire? Este precum un vis care se opreşte la mijloc 
atunci când vă treziţi. Cei care, urmare a unei neînsemate acţiuni pozitive, par să fie 
fericiţi şi confortabili într-un moment, nu vor fi capabili să păstreze acea stare nici 
măcar o clipă mai mult odată ce efectul acelei acţiuni s-a terminat. Regii zeilor, 
aşezaţi pe tronurile lor înalte de pietre preţioase aşternute cu mătăsuri divine, se 
bucură de toate plăcerile celor cinci simţuri. Însă odată ce durata vieţii lor s-a 
epuizat, într-o clipire de ochi sunt aruncaţi în suferinţă şi cad cu capul în jos în 
metalul arzând al infernului. Chiar şi zeii soarelui şi lunii,48 care luminează cele 
patru continente, pot sfârşi prin a renaşte undeva prin chiar acele patru continente, 
într-un întuneric atât de profund încât nu ar putea vedea dacă propriile lor membre 
sunt întinse sau îndoite. 

Astfel nu vă puneţi încrederea în bucuriile aparente ale samsărei. Hotărâţi-vă ca, 
în chiar această viaţă, să vă eliberaţi din marele ocean al suferințelor sale şi să 
dobândiţi adevărata şi constanta fericire a desăvârşitei stări de Buddha. Faceţi din 
acest gând practica voastră, folosind metodele adecvate pentru început, cuprins şi 
încheiere. 


II. SUFERINŢELE PARTICULARE de ni 
EXPERIMENTATE DE FIINȚELE CELOR ŞASE TARAMURI 


1. Cele optsprezece infernuri 

1.1. CELE OPT INFERNURI FIERBINŢI 

Aceste opt infernuri fierbinţi sunt aşezate unul peste altul precum etajele unei 
clădiri de la Infernul-reînvierii din vârf, în jos până la Infernul-suferinţei-ultime de 
la bază. În fiecare, solul şi ambianța sunt asemeni fierului incandescent al unui 


fierar — nu există de fapt nici un loc în care ţi-ai putea pune piciorul în siguranţă. 
Totul este un spaţiu dogoritor de flacără incandescentă arzând. 

1.1.1. Infernul-reînvierii 


Aici, în mijlocul tăciunilor aprinşi ce acoperă solul din metal incandescent, fiinţe 
la fel de numeroase ca fulgii de zăpadă ai unui viscol sunt adunate laolaltă prin forţa 
faptelor lor. Întrucât faptele care le-au mânat au fost motivate de ură, efectul similar 
cauzei îi face să se vadă unele pe altele ca duşmani de moarte şi pline de furie se 
luptă între ele. Agitând arme de neconceput — un arsenal fantomă creat de karmele 
lor — ele lovesc unele într-altele până ce fiecare este ucisă. Atunci o voce din cer 
spune, „Reînviaţi!” iar ele revin imediat la viaţă şi încep să lupte din nou. Şi astfel ele 
suferă, murind şi reînviind continuu. 

Cât timp trăiesc ele acolo? Cincizeci de ani umani sunt egali cu o zi în tărâmul- 
zeilor-celor-patru-mari-regi. Treizeci astfel de zile fac o lună, iar douăsprezece luni 
fac un an; cinci sute astfel de ani echivalează cu o zi în Infernul-reînvierii, în care din 
nou, douăsprezece luni, fiecare de treizeci de zile fac un an. Ele suferă acolo timp de 
cinci sute astfel de ani. 


1.1.2. Infernul-liniei-negre 


Aici acoliţii lui Yama îşi întind victimele pe solul de metal incandescent ca tot 
atâtea bare din fier înroşite în foc şi le trasează corpurile cu linii negre — patru, opt, 
saisprezece, treizeci şi două şi aşa mai departe — pe care le folosesc ca linii 
călăuzitoare pentru a le tăia cu fierăstraie incandescente. Numai ce le termină de 
tăiat corpurile lor în bucăţi, că imediat acestea devin iarăşi întregi doar pentru a fi 
din nou ciopârțţite şi fărâmiţate, în repetate rânduri. 

Cât despre durata vieţii lor acolo, o sută de ani umani corespund unei zile pentru 
zeii din Paradisul-celor-treizeci-şi-trei, iar o mie de ani în Paradisul-celor-treizeci-şi- 
trei sunt egali cu o zi în acest infern. La această scară, ființele trăiesc acolo timp de o 
mie de ani. 


1.1.3. Infernul-îngrămădirii-şi-zdrobirii 


În acest infern, fiinţele cu milioanele sunt aruncate în mojare uriaşe din oţel de 
mărimea unor văi întregi. Acoliţii lui Yama, Domnul Morţii învârtind în jurul 
capului ciocane uriaşe de metal roşu incandescent la fel de mari precum Muntele 
Meru îşi zdrobesc victimele cu acestea. Aceste ființe sunt zdrobite până ce mor, 
urlând şi plângând într-o inimaginabilă agonie şi teroare. Când ciocanele sunt 
ridicate, ele revin la viață, numai pentru a suferi acelaşi chin din nou, în repetate 
rânduri. 

Uneori munţii din ambele părţi ale văii se preschimbă în capetele cerbilor, 
căpriorilor, caprelor, oilor şi celorlalte animale pe care fiinţele din infern le-au ucis 
în vieţile lor trecute. Fiarele sălbatice se aţintesc unele pe altele cu vârfurile 
coarnelor aruncând foc şi nenumăratele fiinţe din infern aduse aici prin forţa 
acţiunilor lor sunt toate zdrobite până la moarte. Atunci, încă odată, când munţii se 
separă, ele reînvie numai pentru a fi zdrobite din nou. 

Două sute de ani umani sunt echivalenți ai unei zile pentru zeii din Paradisul- 
fără-luptă. Două mii de ani în acel tărâm corespund unei singure zile în Infernul- 
îngrămădirii-şi-zdrobirii, iar fiinţele din acel infern trăiesc timp de două mii de ani. 

1.1.4. Infernul-urletului 


Aici ființele suferă prin faptul că sunt prăjite în clădiri din metal roşu 
incandescent fără ieşire. Ele urlă şi strigă, simțind că nu vor scăpa niciodată. 

Patru sute de ani umani sunt egali cu o zi în Tărâmul-bucuriei. Patru mii de ani în 
acel paradis sunt echivalenți cu o zi în Infernul-urletului, unde viaţa durează timp de 
patru mii de ani. 


1.1.5. Marele-infern-urlător 


O mare ceată de acoliţi ai lui Yama, înarmaţi şi înfricoşători, împing victimle cu 
milioanele în încăperi cu ziduri duble ce ard în flăcări, bătându-le cu ciocane şi alte 
arme. Atât uşile interioare cât şi cele exterioare sunt închise cu metal topit, iar 
fiinţele din infern urlă de durere gândind că, chiar dacă ar putea trece de prima uşă, 
nu ar fi niciodată capabili să treacă prin a doua. 

Opt mii de ani umani corespund unei zile din Paradisul-magiei-fericite. Opt mii 
de ani acolo sunt egali cu o zi în Marele-infern-urlător. Fiinţele sale au o durată a 
vieţii de opt mii ani. 


1.1.6. Infernul-arzător 


Aici, nenumărate fiinţe suferă prin faptul că sunt fierte în uriaşe cazane din oţel 
de mărimea unui întreg cosmos al unui miliard de lumi, unde acestea fierb în bronz 
topit. Ori de câte ori vin la suprafaţă, ele sunt apucate de lucrători cu cârlige din 
metal şi bătute în cap cu ciocane, uneori pierzându-şi cunoştinţa; ideea lor de 
fericire constă din aceste momente rare când nu mai simt durere. Altminteri, ele 
experimentează în mod continuu o imensă suferință. 

Şaisprezece ani umani sunt egali cu o zi printre zeii-care-se-bucură-de- 
emanațţiile-celorlalţi. Şaisprezece mii de ani ai acestor zei corespund cu o zi din 
Infernul-arzător, iar ființele stau acolo şaisprezece mii de ani. 


1.1.7. Infernul-căldurii-extreme 


Fiinţele din acest infern sunt prinse în case din metal incandescent, iar acoliţii lui 
Yama le înțeapă prin călcâi şi anus cu tridenţi de oţel înroşit incandescent, până ce 
vârfurile le ies prin umeri şi prin creştetul capului. În acelaşi timp corpurile lor sunt 
îmbrăcate în cămăşi din fier incandescent. Câtă durere au de suportat! Aceasta 
continuă timp de o jumătate de eră (kalpa) intermediară, o perioadă de timp 
nemăsurabilă în ani omeneşti. 


1.1.8. Infernul-suferinţei-ultime 


Acesta este un imens edificiu din metal fierbinte incandescent, înconjurat de 
şaisprezece infernuri învecinate. În el acoliţii lui Yama aruncă mulţimi incalculabile 
de fiinţe în mijlocul unui munte din bucăţi de fiare înroşite în foc strălucind asemeni 
unor cărbuni vii. Ei stimulează flăcările cu foale din piele de tigru şi leopard, până ce 
corpurile victimelor lor şi focul devin imposibil de deosebit. Suferinţa lor este 
teribilă. În afara strigătelor de durere, nu mai există nici o indicație a prezenţei 
efective a corpurilor lor. Ele speră mereu că vor scăpa, dar aceasta nu se întâmplă 

niciodată. Uneori există o mică spărtură în flăcări şi ele cred că pot ieşi, însă 
lucrătorii le lovesc cu sulițe, măciuci, ciocane şi alte arme şi sunt supuse la toate 
agoniile celor şapte infernuri precedente, precum turnarea de bronz topit în guri. 

Durata vieţii aici este o întreagă eră (kalpa) intermediară. Este numit Infernul 
Suferinţei Ultime deoarece o suferință mai rea nu ar putea exista altundeva. Este 
infernul în care renasc cei care au comis cele cinci păcate cu pedeapsă imediată şi 
practicienii Mantrayâna care dezvoltă vederi ostile față de Maestrul Vajra. Nici o altă 
acţiune nu are puterea de a determina renaşterea aici. 


1.1.9. Infernurile învecinate 


În jurul Infernului Suferinţei Ultime, în fiecare dintre cele patru puncte cardinale 
există un şanţ de tăciuni incandescenţi, o mlaştină de cadavre putrezite, o câmpie de 
arme ascuţite şi o pădure cu arbori cu frunzele tăioase ca briciul. Există câte unul din 
fiecare în nord, sud, est şi vest, făcând şaisprezece cu toate. În fiecare dintre 
direcţiile intermediare, sud-est, sud-vest, nord-vest şi nord-est — se află câte o colină 
cu arbori sâlmali din fier. 

Groapa cu tăciuni aprinşi. Când fiinţele care şi-au purificat cea mai mare parte a 
rezultatelor faptelor legate de Infernul Suferinţei Ultime şi ies din acesta, ei văd, în 
depărtare, ceva ce arată ca un şanţ umbros. Ele sar în acesta cu bucurie, doar pentru 
a se trezi scufundaţi într-o groapă cu tăciuni aprinşi care le arde carnea şi oasele. 

Mlaştina cadavrelor în putrefacție. Apoi văd un râu. După ce au fost prăjiţi în 
jăratic timp de o întreagă kalpa, ei sunt atât de însetaţi încât vederea apei îi umple cu 
bucurie şi aleargă spre acesta pentru a-şi potoli setea. Dar desigur că nu este apă. Nu 
este nimic decât cadavre de cai, cadavre de câini — toate descompuse şi pline de 
insecte care le descompun, emanând cele mai urât mirositoare duhori. Ele se 
scufundă în această mizerie până ce le trece peste cap, în timp ce viermi cu ciocuri 
din fier îi devorează. 

Câmpia de lame tăioase. Când ies din această mlaştină sunt înfiorate la vederea 
unei plăcute câmpii verzi. Dar când ajung acolo, ele constată că aceasta este plină de 
arme. Întregul teren este acoperit cu lame subţiri din metal fierbinte incandescent 
strălucind precum iarba, care le împunge picioarele la fiecare pas. Fiecare picior se 
vindecă de cum îl ridică doar pentru a fi tăiat chinuitor de cum îl pun jos. 

Pădurea de săbii. Odată eliberate din nou, ele se bucură văzând o frumoasă 
pădure şi aleargă spre aceasta. Dar când ajung aici, nici urmă de pădure frumoasă. 
Ea se preschimbă într-un desiş ai cărui arbori au săbii crescând pe ramurile lor din 
metal în locul frunzelor. După cum sunt mişcate de vânt, săbiile taie corpurile acelor 
fiinţe în mici bucăţi. Corpurile lor se reconstituie singure şi sunt ciopârţite din nou, 
în repetate rânduri. 

Colina arborilor sălmali din fier. Acesta este locul în care renasc călugării şi 
călugărițele iresponsabile care şi-au călcat legămintele de castitate şi persoanele care 
se dedau la o conduită sexuală greşită. Efectele unor astfel de fapte îi aduce la 
poalele înfricoşătoarei coline a arborilor sălmali din fier. În vârful acesteia ele îşi pot 
vedea vechii amanți chemându-le. În timp ce se caţără cu înflăcărare pentru a-i 
întâlni, toate frunzele arborilor de metal se îndreaptă în jos şi le străpung carnea. 
Când ajung în vârf, ele găsesc corbi, vulturi şi altele asemenea care le scot ochii 
pentru a le suge grăsimea. Din nou îşi zăresc prietenii chemându-le, acum de la 
poalele colinei. Ele coboară, iar frunzele se întorc în sus, străpungându-le pieptul în 
repetate rânduri. Odată ce ajung jos, bărbaţi şi femei metalice hidoase le 

îmbrăţişează, muşcându-le capetele şi mestecându-le până ce creierii li se scurg pe la 
colţurile gurii. De acest fel sunt chinurile experimentate aici. 


Reţineţi toate detaliile durerilor celor opt infernuri fierbinţi, celor şaisprezece 
vecinătăţi şi infernuri suplimentare şi ale colinei cu arbori sâlmali din fier. Retraşi 
într-un loc liniştit, închideţi-vă ochii şi imaginaţi-vă că trăiţi cu adevărat în 
tărâmurile infernale. Când simţiţi atâta teroare şi durere cât aţi simţi dacă aţi fi cu 
adevărat acolo, cultivați următorul gând în mintea voastră: 

„Simt o atât de intensă teroare şi suferință doar când îmi imaginez toată acea 
durere, chiar dacă nu sunt în realitate acolo. Există nenumărate fiinţe trăind în acele 
tărâmuri chiar în acest moment şi ele toate au fost părinţii mei în vieţile trecute. Nu 
se ştie dacă părinţii mei, cei dragi şi prietenii mei din această viață nu vor renaşte 
acolo odată ce vor muri. Renaşterea în acele tărâmuri este provocată în primul rând 
de fapte ce apar din ură, iar eu însumi am acumulat un număr incalculabil de astfel 
de fapte în această viaţă actuală precum şi în toate vieţile mele trecute. Pot fi sigur că 
eu însumi voi renaşte în acele infernuri mai devreme sau mai târziu. 

„În acest moment, am o viaţă umană înzestrată cu toate libertăţile şi avantajele. 
Am întâlnit un învăţător spiritual autentic şi am primit instrucţiunile profunde care 
oferă posibilitatea dobândirii stării de Buddha. Astfel că trebuie să fac totul pentru a 
practica metodele care mă vor salva de la a renaşte vreodată iarăşi în acele tărâmuri 
inferioare.” 

Din nou, în repetate rânduri, reflectaţi în acest fel asupra suferinţei din infernuri. 
Mărturisiţi-vă păcatele trecute cu intensă remuşcare şi luaţi hotărârea de 
nestrămutat că, chiar şi cu riscul vieţii, nu veţi mai comite niciodată din nou fapte 
care conduc la renaşterea în tărâmuri infernale. Cu imensă compasiune pentru 
fiinţele care sunt acum acolo, rugaţi-vă ca ele să fie eliberate din tărâmurile infernale 
în chiar această clipă. Puneţi învăţătura în practică, realizând-o cu metodele pentru 
început, cuprins şi încheiere. 


1.2. CELE OPT INFERNURI RECI 


În toate aceste infernuri, mediul este în întregime compus din munţi înzăpeziţi şi 
ghețari, veşnic învăluiţi de viscole cu zăpadă. 

Fiinţele de acolo, cu desăvârşire goale, sunt chinuite de frig. În Infernul-băşicilor, 
frigul face băşicile să erupă pe corpurile lor. În Infernul-băşicilor-plesnite, băşicile 
plesnite se deschid. În Infernul-dinţilor-strânşi, frigul muşcător este intolerabil, iar 
dinţii fiinţelor de acolo sunt strâns încleştaţi. În Infernul-plângerilor, plângerea lor 
nu se sfârşeşte niciodată. În Infernul-gemetelor, vocile lor sunt sparte şi gemete 
prelungi le scapă de pe buze. În Infernul-plesnirilor-asemeni-lotusului-Utpala, 
pielea lor devine albastră şi se rupe în bucăţi ce seamănă cu patru petale. În 
Infernul-plesnirilor-asemeni-lotusului, carnea lor roşie crudă devine vizibilă, iar 
frigul o face să se rupă în opt bucăţi. În cele din urmă, în Infernul-plesnirilor- 
asemeni-Marelui-Lotus, carnea lor devine de un roşu întunecat şi se rupe în 
şaisprezece, treizeci şi două, iar apoi în nenumărate bucăţi. Viermii pătrund carnea 
crăpată şi o devorează cu ciocurile lor din metal. Denumirile acestor opt infernuri 
derivă din diversele suferinţe îndurate de către fiinţele din ele. 


92 


Cât despre durata vieţii în aceste infernuri reci, imaginaţi-vă un recipient care ar 
putea conţine două sute de măsuri Koșala,” umplută cu seminţe de susan. Viaţa în 
Infernul-băşicilor durează atât cât ar lua să goleşti acel recipient prin îndepărtarea 
unei singure grăunţe la fiecare sută de ani. 

Pentru celelalte infernuri reci, durata vieţii şi suferinţele sporesc prin înmulţirea 
cu douăzeci pentru fiecare. Viaţa durează astfel de douăzeci de ori mai mult în 
Infernul-băşicilor-plesnite decât în Infernul-băşicilor; de douăzeci de ori mai mult 
de-atât în Infernul-dinţilor-strânşi; şi aşa mai departe. 

Luaţi mental aceste suferinţe asupra voastră şi meditaţi asupra lor în acelaşi fel ca 
în cazul infernurilor fiebinţi. Gândiţi-vă ce frig insuportabil este resimţit stând 
dezbrăcat în vântul de iarnă chiar şi pentru o clipă în această lume umană prezentă. 
Cum aţi putea să o suportaţi dacă v-aţi naşte în acele tărâmuri? Mărturisiţi-vă 
greşelile şi promiteţi că niciodată nu le veţi mai săvârşi din nou. Apoi generaţi 
compasiune pentru toate fiinţele ce trăiesc în acele lumi. Practicaţi ca mai înainte, 
folosind fiecare dintre metodele pentru început, cuprins şi încheiere. 


1.3. INFERNURILE EFEMERE 


Infernurile efemere există în tot soiul de locaţii, iar suferinţele experimentate în 
ele variază de asemeneea considerabil. Fiinţele pot fi strivite între stânci sau prinse 
într-o stâncă, îngheţate în gheaţă, opărite în apă fiartă sau arse în flăcări. Unii simt 
că, atunci când cineva taie un arbore, ei sunt arborele care are membrele tăiate. Unii 
suferă prin identificarea corpurilor lor cu obiecte care sunt folosite constant, precum 
mojare, mături, tigăi, uşi, stâlpi, poliţe şi frânghii. 

Exemple de poveşti despre aceste infernuri sunt relatările despre peştele văzut de 
către Lingje Repa în Lacul Yamdrok şi despre broasca pe care siddha Tangtong 
Gyalpo a găsit-o într-o piatră. 

Yutso Ngonmo, Lacul Albastru de Turcoaz a apărut pe când Dâkini Yeshe Tsogyal 
medita în Yamdrok, când o bucată de aur pur aruncată de către un Bânpo s-a 
transformat în apă. Este unul dintre cele patru lacuri faimoase ale Tibetului şi este 
atât de lung încât să mergi de la capătul său în Lung Kangchen şi până unde se 
termină la Zemaguru este cale de mai multe zile. Într-o zi marele siddha Lingje Repa 
privea în acest lac, când a început să plângă exclamând, „Biată ființă! Nu abuzaţi de 
ofrande! Nu abuzaţi de ofrande!”49 

Când oamenii care erau împreună cu el i-au cerut să explice, el spuse: „Conştiinţa 
unui lama care a abuzat de ofrande a renăscut într-un infern efemer din acest lac şi 
suferă cumplit.” 

Ei au dorit să vadă, astfel că siddha a secat în mod miraculos lacul într-o clipă, 
dând la iveală un peşte uriaş atât de mare încât corpul său acoperea întreaga 
lungime şi lăţime a lacului. Se vânzolea în agonie deoarece era acoperit complet cu 
mici creaturi care îl mâncau de viu. Însoţitorii lui Lingje Repa l-au întrebat cine era 
cel care avea o karma atât de rea, iar acesta a răspuns că era Tsangla Tanakchen, 
Lama Cal Negru din Tsang. Acesta fusese un lama al cărui cuvânt avea o mare putere 
şi binecuvântare.5 O simplă privire a lui era suficientă pentru a trata pe cineva 
necăjit de spirite. Din acest motiv era foarte venerat în cele patru provincii U şi 
Tsang. Însă când îndeplinea transferul conştiinţei la ceremoniile funerare, pentru 


* Străveche unitate de măsură numită după oraşul indian Koșala (lângă actualul Ayodhyâ). 

fiecare „P'et!”* pe care îl rostea lua drept plată un mare număr de cai şi vite 
aparţinând decedatului. 

Într-o zi siddha Tangtong Gyalpo practica exerciţiile yoga ale canalelor şi 
energiilor pe o stâncă mare. Stânca s-a spart în două. Înăuntru se afla o broască 
uriaşă. Nenumărate creaturi mici erau prinse de ea şi o mâncau de vie, făcând-o să 
deschidă şi să închidă gura neagră într-o durere insuportabilă. Când însoțitorii săi l- 
au întrebat de ce se întâmpla aceasta, Tangtong Gyalpo a explicat că fiinţa care 
renăscuse în acea formă fusese un preot care sacrifica animale. 

Priviţi-i pe preoţii (lama) de astăzi! De fiecare dată când un patron sacrifică o 
oaie frumoasă şi grasă şi îi găteşte gâtul, rinichii şi alte organe împreună cu carnea şi 
sângele, servindu-le îngrămădite laolaltă cu bucăţile de carne încă fremătânde ale 
unui yak, preoţii (lama) noştrii îşi trag eşarfele robelor deasupra capetelor şi sug la 
măruntaie asemeni unor copilaşi la sânul mamei lor. Apoi taie ei înşişi felii din 
carnea de la exterior cu propriile lor cuțite şi le molfăie în tihnă. Odată ce au 
terminat, capetele lor ies din nou la iveală, fierbinţi şi transpirate. Gurile lor lucesc 
de grăsime, iar mustăţile au căpătat o tentă roşiatică. Însă ei vor avea o mare 
problemă în viaţa viitoare, într-unul dintre infernurile efemere, când vor avea de 
plătit îndărăt cu propriile lor corpuri tot ce au mâncat de atâtea ori în aceasta viaţă. 

Odată Palden Chökyong, Marele Stareţ din Ngor se afla la Derge. El a postat 
numeroşi călugări de-a lungul malurilor râului Ngulda, poruncindu-le să nu lase să 
treacă nimic mai departe. Spre seară, aceştia au zărit un mare trunchi de copac 
plutind pe apă, astfel că l-au tras la mal şi l-au dus stareţului, spunându-i că nu au 
văzut altceva. 

„Acesta trebuie să fie,” spuse el. „Despicaţi-l în două.” 

Înăuntru au găsit o broască mare mâncată de vie de o mulţime de insecte. După 
ce a făcut un ritual de purificare, stareţul spuse că broasca fusese un trezorier din 
Derge pe nume Pogye. În aceste zile ei ar putea părea atotputernici, însă toţi aceşti 
şefi şi înalți demnitari care se înfruptă din banii publici ar trebui să se gândească la 
infernurile efemere şi să fie atenţi. 

Pe vremea lui Buddha, exista un măcelar dintr-o aşezare care a făcut un legământ 
ca niciodată să nu ucidă animale noaptea. El a renăscut într-un infern efemer. Pe 
timpul nopţii plăcerea sa nu cunoştea margini. Trăia într-o casă frumoasă, cu patru 
femei încântătoare asaltându-l cu mâncare, băutură şi alte plăceri. În timpul zilei, 
însă, zidurile casei sale se transformau în metal fierbinte incandescent, iar cele patru 
femei în câini bruni înspăimântători care se hrăneau din corpul său. 

Cu multă vreme în urmă, Srona a văzut un adulteros care jurase să se abţină de la 
infidelitate doar pe timpul zilei. În contrast cu măcelarul, el suferea numai noaptea. 

A fost odată o mănăstire încântătoare, adăpostind vreo cinci sute de călugări. 
Când clopotul suna în jurul amiezii, iar călugării se adunau pentru a mânca, 
mănăstirea se transforma într-o casă din metal arzător. Bolurile de cerşit ale 
călugărilor, paharele şi celelalte se transformau în arme, iar călugării se băteau unii 

e alţii cu ele. Odată ce ora prânzuilui trecea, ei se despărţeau şi îşi luau locurile lor. 
În zilele lui Buddha Kăsyapa, mulţi călugări se certau în timpul mesei de prânz, iar 
acesta era pur şi simplu coacerea acelui efect.* 


* Una dintre utilizările silabei Per este de pentru a proiecta conştiinţa în practica transferului (discutată 
în Partea a treia). 
t Acest lucru va fi explicat în capitolul care urmează. 

Aceste opt infernuri fierbinţi, opt infernuri reci, infernurile învecinate şi 
infernurile efemere sunt numite împreună cele optesprezece tărâmuri infernale. 
Studiaţi-le cu atenţie numărul, lungimea timpului petrecută în ele, suferinţele lor şi 
cauzele renaşterii acolo şi meditaţi cu compasiune asupra fiinţelor născute în ele. 
Străduiţi-vă să vă asiguraţi că niciunul, nici voi, nici nimeni altcineva nu va renaşte 
vreodată în acele tărâmuri. 

Dacă vă mulţumiţi doar să ascultați şi să ştiţi toate acestea intelectual, fără a o 
face o experienţă vie, veţi deveni doar unul dintre acei practicieni îndărătnici 
criticaţi de fiinţele sublime şi condamnaţi de către cel înţelept. 

A fost odată un călugăr a cărui conduită era exemplară dar a cărui mândrie era 
uriaşă. El a venit în vizită la Shang Rinpoche, care l-a întrebat ce Dharma cunoştea. 

„Am ascultat multe învățături,” răspunse călugărul. 

„Atunci spune-mi care sunt cele optsprezece infernuri,” spuse Shang Rinpoche. 

„Cele opt infernuri fiebinţi şi cele opt infernuri reci ... asta face şaisprezece ... şi 
optsprezece dacă îi adaugi pe Karmapa ai turbanelor negre şi roşii. 

Nu a fost o lipsă de respect cea care l-a determinat să-i numere pe Învăţătorii 
(ama) Karmapa printre infernuri. El pur şi simplu uitase denumirile infernurilor 
efemere şi învecinate şi întrucât karmapa ai turbanelor roşii şi negre erau foarte 
cunoscuţi în acea vreme, el le-a adăugat din impulsivitate. Ei bine, dacă aţi practicat 
sau nu învăţăturile pe care le-aţi primit este un lucru, dar a nu cunoaşte cel puţin 
cuvintele şi termenii implicaţi este cu adevărat ruşinos. 


2. Fiinţele Preta 


Există două categorii de ființe preta: cele care trăiesc colectiv şi cele care se 
deplasează prin spaţiu. 


2.1. PRETA CARE TRĂIESC COLECTIV 
Aceste preta suferă de întunecări exterioare, interioare sau specifice 
2.1.1 Preta care suferă de întunecări exterioare 


Aceste preta sunt chinuite de foame şi sete extreme. Secole trec fără ca ele să 
audă măcar pomenindu-se de apă. Permanent obsedate de mâncare şi băutură, ele le 
caută la nesfârşit, fără a găsi nici cea mai mică urmă. Din vreme în vreme, în 
depărtare, ele prind priveliştea vreunui pârâu cu apă curată, limpede. Însă 
articulațiile lor sunt prea fragile pentru a suporta greutatea pântecelui lor. Pornesc 
într-acolo numai cu o mare durere şi ajung total epuizate — doar pentru a suferi şi 
mai mult când descoperă că apa a secat complet, nelăsând decât patul pietros al unui 
râu. 

Uneori zăresc în depărtare o livadă de pomi fructiferi. Ca şi mai înainte, ele se 
apropie, dar când ajung descoperă că pomii uriaşi sunt toţi uscați şi veştejiți. Alteori 
văd o mulţime de mâncăruri şi băuturi şi alte lucruri plăcute, dar când ajung în 
apropiere constată că acestea sunt păzite de un mare număr de persoane înarmate 
care le alungă şi le bat cu armele lor, provocându-le o mare suferinţă. 

În timpul verii, chiar şi lumina lunii o simt fierbinte şi le arde; în timpul iernii, 
chiar şi soarele li se pare rece. Senzaţiile le torturează teribil. 

Odată, când Srona se afla în tărâmul fiinţelor preta a constat că avariţia lor este 
atât de otrăvitoare, încât i-a produs febră, iar gura i-a devenit complet uscată. El a 
ajuns la un castel din fier la porţile căruia stătea o apariţie întunecată cu ochii roşii. 

„Unde se poate găsi nişte apă?” întrebă Srona. 

La aceste cuvinte, o mulţime de preta, toate arătând precum nişte bucăţi de 
tăciuni s-au adunat zâmbind în jurul lui, cerşind, „mare fiinţă desăvârşită, dă-ne 
nişte apă!” 

„Nu am găsit nici eu,” răspunse el. „ şi tocmai ceream de la voi.” 

„Ce vrei să spui?” răspunseră fiinţele preta. „Noi ne-am născut în acest ţinut cu 
doisprezece ani în urmă şi până astăzi nici nu am auzit măcar pomenindu-se de 

apă. 
2.1.2. Preta care suferă de întunecări interioare 


Aceste preta au gurile nu mai mari decât ochiul unui ac de cusut. Chiar dacă ar 
bea toată apa din marile oceane, atunci când ar trece prin gâtlejurile lor, care sunt 
atât de înguste ca firul părului de cal, căldura respirației lor ar face-o să se evapore. 
Chiar dacă ar înghiți cumva puțină, stomacurile lor, care sunt de mărimea unui 
întreg ţinut, nu s-ar putea umple niciodată. Chiar dacă — în cele din urmă — ar 
ajunge vreodată în stomacurile lor suficient pentru a le sătura, acesta ar izbucni în 
flăcări în timpul nopții şi le-ar arde plămânii, inima şi măruntaiele. Când doresc să 
se deplaseze, ele nu-şi pot ridica pântecele uriaşe cu membrele lor asemeni firelor de 
iarbă, iar aceasta le provoacă o suferință imensă. 


2.1.3. Preta care suferă de întunecări specifice 


Aceste preta au tot soiul de experienţe diferite care variază de la una la alta şi 
sunt variabile ca intensitate. Spre exemplu, unele au numeroase creaturi care trăiesc 
pe corpurile lor şi le devorează. 

Odată, pe când călătorea prin tărâmul fiinţelor preta, Srona ajunse la un palat 
unde întâlni o femeie frumoasă. Minunată la înfăţişare şi gătită cu pietre preţioase, 
ea era încântătoare la privit. De fiecare picior al tronului ei era legat un preta. Ea i-a 
oferit lui Srona ceva de mâncare, avertizându-l să nu le dea celorlalte preta nici cea 
mai mică fărâmitură chiar dacă s-ar ruga pentru ea. Când Srona începu să mănânce 
ele începură să se roage. El dădu ceva mâncare uneia dintre ele, iar aceasta se 
transformă în pleavă; ceea ce i-a dat celei de-a doua se transformă într-o bucată de 
fier; cea de-a treia începu să-şi mănânce propria carne, iar ceea ce i-a dat celei de-a 
patra deveni puroi şi sânge. 

Când femeia se întoarse, ea se jeli, „Nu ţi-am spus să nu le dai nimic! Crezi că eşti 
mai plin de compasiune decât sunt eu însămi?” 

„Care este legătura dintre tine şi acestea patru?” o întrebă Srona. 

„Acesta a fost soțul meu; acela a fost fiul meu, aceea a fost nora mea, iar cea de-a 
patra mi-a fost servitoare.” 

„Ce fapte trecute v-au adus aici?” 

„Oamenii din Jambudvipa sunt prea neîncrezători,” răspunse femeia. „Nu mă vei 
crede niciodată.” 

„Cum aş putea să nu te cred, când o văd cu propriii mei ochi?” 

Astfel femeia îi istorisi lui Srona povestea ei. „Am fost o femeie brahmană dintr-o 
aşezare. Într-o seară, am pregătit o mâncare delicioasă deoarece era o zi auspicioasă. 

Se întâmplă ca marele şi sublimul Kātyāyana să vină strângând pomeni. Am simţit 
încredere în el şi i-am dat o ofrandă de hrană. Atunci m-am gândit în sinea mea că 
probabil soţului meu i-ar plăcea să împărtăşească meritul. „Bucură-te împreună cu 
mine că am dat pomeni marelui şi sublimului Kâtyâyana, succesorul lui Buddha, i- 
am spus. Însă el fu cuprins de furie. „Nu ai oferit încă hrană brahmanilor şi nici 
măcar nu ţi-ai prezentat respectele față de familia şi prietenii tăi şi îi dai prima parte 
a hranei acestui călugăr cu capul ras! De ce nu-şi poate umple gura cu tărâţe? 

„Am făcut aceeaşi propunere fiului meu, care de asemenea se mânie: „De ce nu 
mănâncă capul ăla chel bucăţi de fier? strigă el. 

„În acea seară, părinţii mei mi-au trimis nişte mâncare delicioasă, însă nora mea 
o mâncă lăsându-mi cele mai rele firmituri. Când am întrebat-o „Tu mi-ai mâncat 
partea bună a hranei lăsându-mi doar cele mai rele firmituri?”, ea mă minţi: „Mai 
curând mi-aş mânca propria carne, spuse ea, „decât să ating o mâncare destinată 
ţie! 

„În mod asemănător, când servitoarea mea a consumat hrana pe care trebuia să o 
ducă familiei mele, ea îmi spuse că mai degrabă ar bea sânge şi puroi decât să fure 
hrană de la mine. 

„Eu însumi am devenit o preta puternică deoarece mi-am dorit să renasc astfel 
încât să pot vedea ce s-a întâmplat cu ei ca urmare a faptelor lor. Dacă nu aş fi 
exprimat o astfel de dorinţă aş fi renăscut printre zeii Paradisului-celor-treizeci-şi- 
trei, deoarece am dat pomeni unei fiinţe sublime. 

„Dacă treci vreodată prin satul nostru, spune-i fiicei mele, care este o prostituată, 
că i-ai văzut pe părinţii ei şi că ţi-a fost încredinţat să-i spui că ceea ce face va avea 
efecte negative, că acesta este un mod greşit de a trăi şi să părăsească aceste căi rele. 

„Dacă nu te crede, spune-i că în vechea casă a tatălui ei se află patru vase din fier 
pline cu aur, un baston din aur şi un vas pentru abluţiuni pentru călugări. Spune-i să 
le ia şi să-i facă din când în când ofrande marelui şi sublimului Kâtyâyana şi să 
dedice meritul în numele nostru. Acest lucru ne va reduce karma până ce în cele din 
urmă aceasta va fi epuizată.” 

Odată, pe când maestrul Jetări călătorea, a întâlnit o femeie preta cu un corp 
respingător, care era mama a cinci sute de copii. 

„Soţul meu a plecat la Bodh Gaya cu doisprezece ani în urmă, după hrană. Încă 
nu s-a întors. Dacă mergi într-acolo, spune-i că dacă nu se întoarce curând, copiii 
noştri vor fi morţi de foame.” 

„Cum arată soţul tău?” întrebă maestrul. „Toţi preta arată la fel; cum îl voi 
recunoaşte?” 

„Nu poţi să nu îl recunoşti,” spuse ea. „Are o gură uriaşă, un nas turtit, este orb de 
un ochi şi are toate cele nouă semne ale urâţeniei.” 

Când Jetări ajunse la Bodh Gaya, văzu un călugăr novice aruncând afară mai 
multe ofrande torma de hrană şi apă. Când novicele plecă, o hoardă de preta se 
înghesui să le ia. Printre ei se afla şi cel pe care îl căuta, astfel că îi transmise mesajul 
soţiei sale. 

Preta răspunse, „Am hoinărit pe aici timp de doisprezece ani, dar niciodată nu am 
obţinut nimic — exceptând o singură dată, când un călugăr pur a lăsat să cadă o 
firmitură, însă nu am obţinut prea mult de-acolo deoarece erau o mulţime dintre noi 
care luptau pentru ea.” Iar în timpul acelei bătălii pentru o firmitură, adăugă 
maestrul când istorisi povestea, preta a fost teribil rănit de către ceilalți. 

Luaţi mental asupra voastră diferitele suferinţe care chinuie ființele preta oriunde 
s-ar naşte ele, în special foamea şi setea lor. Gândiţi-vă cât de mult suferiţi când nu 

mâncaţi sau beţi într-o singură dimineaţă. Cum v-aţi simţi dacă aţi renaşte într-un 
loc unde cu anii nici măcar n-aţi auzi pomenindu-se de apă? 

Reflectaţi că principalele cauze ale renaşterii ca preta sunt zgârcenia şi opoziţia 
faţă de generozitatea celorlalţi. Noi de asemenea am săvârşit astfel de fapte de 
nenumărate ori, astfel că trebuie să facem tot ce putem pentru a evita să ne naştem 
acolo. Meditaţi în acest fel din străfundurile inimii voastre cu cele trei metode ale 
începutului, cuprinsului şi încheierii. 


2.2. PRETA CARE SE DEPLASEAZĂ PRIN AER 


Acestea sunt tsen, gyalpo, shindre, jungpo, mamo, theurang* şi aşa mai departe, 
toate acestea petrecându-şi vieţile în permanentă teroare şi iluzie. Negândindu-se la 
nimic decât la rău, ele fac întotdeauna tot ce pot pentru a aduce vătămare celorlalţi 
şi multe dintre ele cad în tărâmuri chiar mai inferioare, precum infernurile, deîndată 
ce mor. Mai ales că, în fiecare săptămână ele retrăiesc toată durerea morţii lor 
anterioare de boală, arme, forţe malefice sau oricum ar fi fost. Tot ceea ce ele doresc 
este să-şi descarce durerea asupra celorlalţi, astfel că oriunde s-ar duce, nu fac decât 
rău. Ba prin aceasta chiar eşuează în a face orice fel de bine. Chiar şi atunci când 
pline de bucurie îşi vizitează vechi prieteni şi pe cei dragi, le aduce doar boală, 
nebunie şi alte suferinţe nedorite. 

Aceste preta suferă o tortură permanentă. Magicieni puternici le înmormântează 
şi îndeplinesc ritualuri prin care îndreaptă toate soiurile de arme imaginare 
împotriva lor.5! Ei le închid sub pământ în întuneric timp de mai multe kalpa, le ard 
în focurile ofrandă, le bat cu seminţe de muştar, pietre pulverizate şi altele asemeni. 
Le sparg capetele în sute de bucăţi, iar corpurile în mii de fragmente. 

Ca toate fiinţele preta, acestea de asemenea au percepții distorsionate: iarna, 
soarele este resimţit ca fiind rece; vara, luna le arde. Unele iau forma unei păsări, 
câine sau altor animale, hidoase la înfăţişare. Pe scurt, suferinţele ființelor preta 
sunt inimaginabile. 

Practicaţi ca şi mai înainte, meditând cu metodele începutului, cuprinsului şi 
încheierii. Luaţi mental suferințele acestor ființe şi cultivați dragostea şi 
compasiunea față de ele. 


3. Animalele 


Există două categorii de animale: cele care trăiesc în adâncuri şi cele răspândite 
prin diverse locuri. 


3.1. ANIMALELE CE TRĂIESC ÎN ADÂNCURI 


Marile oceane exterioare mişună de peşti, reptile, țestoase, crustacee, viermi şi 
alte creaturi, la fel de numeroase ca grăunţele de malţ pe fundul unui butoi de bere. 
Există şerpi şi monştri atât de mari încât corpurile lor se pot învârti de mai multe ori 
în jurul Muntelui Meru. Alte creaturi sunt la fel de mici ca particulele de praf sau 
vârful unui ac. 

Ele toate trec printr-o imensă suferință. Cel mai mari le înghit pe cele mai mici. 
Cele mici îşi sapă vizuini în cele mari şi le mănâncă de vii la rândul lor. Toate 


* Diferite categorii de spirite fără denumiri echivalente în alte limbi. 

animalele mari au mai multe dintre cele mici care trăiesc înăuntrul lor, hrănindu-se 
din carnea acestora. Unele dintre aceste creaturi sunt născute între continente, acolo 
unde soarele nu străluceşte şi unde ele nu pot vedea nici măcar dacă membrele le 
sunt îndoite sau întinse. Proaste şi ignorante ele nu înţeleg ce să facă şi ce să nu facă. 
Ele renasc în locuri în care suferința nu cunoaşte limite. 


3.2. ANIMALELE CARE TRĂIESC RĂSPÂNDITE PRIN DIVERSE LOCURI 


Animalele care trăiesc în tărâmurile zeilor şi oamenilor suferă în permanență de 
pe urma stupidităţii lor şi pentru faptul că sunt exploatate, în timp ce fiinţele nāga52 
îşi petrec vieţile în suferinţă fiind chinuite de către fiinţele garuda şi ploi de nisip 
arzător. În plus ele sunt stupide, agresive şi veninoase. 

Animalele sălbatice care împărtăşesc lumea noastră umană, mai ales, trăiesc într- 
o teamă constantă. Nu pot consuma o singură îmbucătură de hrană fără a se păzi. 
Ele au duşmani de moarte, căci toate animalele sunt prada celorlalte şi întotdeauna 
există vânători, fiare de pradă şi alte primejdii pentru viaţă. Şoimii ucid păsările 
mici, păsările mici ucid insecte şi aşa mai departe fără întrerupere adunându-se 
fapte negative într-un cerc fără de sfârşit de a ucide şi a fi ucis. 

Vânătorii sunt experţi în toate metodele de tortură şi ucidere a acestor animale. 
Ei le primejduiesc vieţile cu toate felurile de unelte incorecte — plase, curse, capcane 
şi arme. Unele animale sunt ucise pentru coarnele, blana, pielea lor şi pentru alte 
produse ale corpului lor. Stridiile sunt ucise pentru perle, elefanții pentru colții şi 
oasele lor, tigrii şi leoparzii, castorii şi vulpile pentru blănurile lor; boii moscaţi 
pentru moscul lor; măgarii sălbatici şi iacii pentru carnea şi sângele lor. Este o 
nenorocire teribilă faptul că tocmai corpul cu care acestea se nasc este motivul 
pentru care sunt ucise. 

Cât despre animalele domesticite de om, acestea sunt atât de stupide încât atunci 
când călăul se apropie, cu cuțitul în mână, pot doar să se holbeze cu ochii deschişi, 
fără ca măcar să se gândească să scape. Ele sunt mulse, încărcate cu poveri, castrate, 
găurite în nări şi înjugate la plug. Nici una dintre ele nu scapă acestui permanent 
cerc al sclaviei. Caii şi iacii continuă să fie încărcați şi călăriţi chiar şi atunci când 
spinarea lor nu este altceva decât o mare rană. Atunci când nu mai pot merge mai 
departe sunt biciuiţi şi loviți cu pietre. Faptul că s-ar putea ca aceştia să sufere sau să 
se simtă prost nu pare să treacă vreodată prin minţile proprietarilor lor. 

Vitele şi oile sunt explotate până ce mor. Odată ce sunt prea bătrâne sunt vândute 
sau ucise de către chiar proprietarii lor. Oricare ar fi situaţia ele sunt destinate 
măcelarului, iar o moarte naturală le este necunoscută. 

Animalele experimentează, aşadar, chinuri inimaginabile. Ori de câte ori vedeţi 
animale torturate în acest mod, puneţi-vă în locul lor şi imaginaţi-vă pe îndelete 
toate prin câte au de trecut. Meditaţi cu compasiune aprigă asupra tuturor celor ce 
renasc ca animale. Şi mai ales, dacă aveţi propriile voastre animale trataţi-le cu 
bunătate şi dragoste. Căci toate animalele, chiar până la cele mai mici insecte, au 
sentimente de plăcere şi durere şi întrucât ele au fost cu toate, taţii şi mamele 
noastre, dezvoltați faţă de ele dragoste şi compasiune, combinând practica voastră 
cu metodele pentru început, cuprins şi încheiere. 


Indiferent unde în aceste trei tărâmuri inferioare ar renaşte fiinţele, ele 


experimentează toate felurile de suferințe intense şi de lungă durată. Fiinţele 
născute acolo sunt stupide, ignorante şi fără vreo idee despre dharma şi pot doar 

crea cauze suplimentare pentru chiar mai multe vieţi în tărâmurile inferioare. Astfel, 
odată născut acolo este dificil de ieşit. În aceasta viaţă a noastră prezentă şi în 
celelalte vieţi trecute, am acumulat numeroase fapte care fără îndoială ne vor 
conduce la renaşterea în acele stări. Astfel trebuie să ne aplecăm cu mare sinceritate 
asupra regretării faptelor noastre greşite din trecut, mărturisindu-le şi făcând 
legământul de a le evita de acum înainte. 

Gândindu-vă cu mare compasiune la ființele care trăiesc în aceste lumi, dedicați- 
le lor efectele tuturor acţiunilor pozitive pe care l-aţi acumulat de-a lungul celor trei 
intervale de timp. Rugaţi-vă ca ele să fie eliberate din acele tărâmuri rele: „Acum că 
am întâlnit Dharma Marelui Vehicul şi am şansa de a practica calea ce aduce un 
beneficiu real atât pentru mine cât şi pentru ceilalţi, voi practica această Dharma cu 
curaj, dispreţuind toate dificultăţile şi conducând toate acele fiinţe ale celor trei 
tărâmuri inferioare spre tărâmurile buddhice.” Odată ce aţi cultivat bodhicitta cu 
acest gând, rugaţi-vă de învățătorul şi zeitățile voastre, cerându-le ajutorul şi 
sprijinul, gândind, „Fie ca învățătorul meu şi Cele Trei Nestemate să mă 
binecuvânteze astfel încât să realizez acest obiectiv!” dedicați meritul spre beneficiul 
fiinţelor practicând în acest fel cele trei metode supreme. 


Deşi renaşterea în cele trei tărâmuri inferioare determină în mod natural 
suferinţă, cineva s-ar putea aştepta ca cele trei tărâmuri superioare să fie fericite şi 
plăcute. Dar în realitate, nici chiar în cele mai înalte tărâmuri nu există fericire. 


4. Tărâmul oamenilor 


Fiinţele umane suferă de cele cele trei tipuri de suferinţă fundamentale şi de 
asemenea de cei patru mari curenţi ai suferinţei: naşterea, bătrâneţea, boala şi 
moartea. Celelalte suferințe umane sunt spaima de a-i întâlni pe inamicii duşmăniţi 
sau pierderea celor dragi şi suferința de a nu obţine cele dorite sau întâmpinarea 
celor nedorite. 


4.1. CELE TREI TIPURI FUNDAMENTALE DE SUFERINŢĂ 
4.1.1. Suferinţa schimbării 


Suferinţa schimbării este suferinţa pe care o resimţim atunci când o stare de 
fericire se schimbă brusc în suferinţă. Într-o clipă ne simţim bine, satisfăcuţi şi 
împliniţi după o masă bună, iar apoi suntem dintr-odată ruinaţi de spasme violente 
datorită paraziţilor din stomacul nostru. Într-un moment suntem fericiţi, iar în clipa 
următoare un duşman ne pradă bunurile sau cirezile; sau un foc ne arde casa; sau 
suntem dintr-odată loviți de boală sau de influenţe nefaste; sau primim nişte veşti 
teribile şi imediat suntem aruncaţi în suferință. 

Căci într-adevăr, orice confort, fericire sau prestigiu aparent care se poate găsi 
aici în samsâra este lipsit de cea mai mică urmă de constanţă sau stabilitate, iar pe 
termen lung nu poate rezista cercului suferinţei. Prin urmare, cultivați detaşarea faţă 
de toate. 


4.1.2. Suferința suprapusă suferinţei 
Experimentăm suferința suprapusă suferinţei atunci când, înainte ca o suferinţă 
să fie terminată, suntem supuşi alteia. Ne îmbolnăvim de lepră, iar apoi izbucnesc de 


asemenea furunculele; iar apoi, de cum izbucnesc furunculele, ne accidentăm. Tatăl 

nostru moare, iar apoi mama noastră moare curând după aceea. Suntem urmăriţi de 
duşmani şi pe deasupra, cineva drag moare; şi aşa mai departe. Nu contează unde 
renaştem în samsăra, tot timpul nostru este petrecut într-o suferință peste alta, fără 
şansa vreunui moment de fericire. 


4.1.3. Suferinţa tuturor celor compuse53 


Acum, unii dintre noi ar putea crede că lucrurile merg destul de bine pentru noi 
în acest moment şi că nu părem să suferim prea mult. În realitate, suntem pe deplin 
cufundaţi în cauzele suferinţei. Căci până şi hrana şi îmbrăcămintea noastră, casele 
noastre, podoabele şi sărbătorile care ne fac plăcere, sunt toate produse cu acţiuni 
vătămătoare. Deoarece tot ceea ce facem este doar un amestec de acţiuni negative, 
aceasta poate duce numai la suferinţă. Ca exemple să luăm ceaiul şi tsampa.” 

Acolo unde creşte ceaiul, în China, numărul micilor ființe care sunt ucise în timp 
ce acesta este semănat, când frunzele sunt culese şi aşa mai departe ar fi imposbil de 
numărat. Ceaiul este apoi tranportat cât de-aici până la Dartsedo de către hamali. 
Fiecare hamal poartă o încărcătură de douăzeci şi şase de pachete de forma unei 
cărămizi, purtând greutatea printr-o bandă de-a curmezişul frunţii, care le roade 
pielea. Dar chiar şi atunci când craniul lor se arată vederii, tot alb, ei cară mai 
departe. De la Dotok mai departe este transbordat pe dzo, iaci şi catâri, a căror 
spinare este zdrobită, al căror pântece este perforat cu tăieturi şi ale căror petece de 
păr se freacă continuu. Ei suferă teribil de pe urma servitudinii lor. Trocul cu ceai nu 
implică nimic altceva decât o serie de promisiuni încălcate, înşelăciune şi ceartă, 
până ce în final ceaiul îşi schimbă proprietarul, de obicei la schimb pentru produse 
animale precum lână şi piei de miel. Apoi lâna, vara înainte de tuns, mişună de 
purici, căpuşe şi alte mici fiinţe la fel de numeroase ca însăşi şuviţele de lână. În 
timpul tunsului, cele mai multe dintre aceste insecte sunt decapitate, tăiate în două 
sau spintecate. Cele care nu sunt ucise rămân cufundate în lână şi sufocate. Toate 
acestea pot duce doar la renaşteri inferioare. Cât despre pieile de miel, amintiţi-vă că 
mieii nou-născuţi au toate organele de simţ şi că ei simt plăcere şi durere. Deîndată 
ce se bucură de primele momente ale vieţii în sănătate deplină, ei sunt ucişi. 
Probabil că aceştia sunt doar animale proaste, dar cu toate acestea nu doresc să 
moară — iubesc viaţa şi suferă atunci când sunt torturați şi măcelăriți. Cât despre 
oile ai căror pui au fost ucişi, acestea sunt exemple vii ale suferinţei experimentate 
de o mamă care-şi pierde unicul copil. Astfel că atunci când ne gândim la producţia 
şi negoţul unor astfel de produse, înțelegem că până şi o singură sorbitură de ceai nu 
poate decât să contribuie la renaşterea în tărâmurile inferioare. 

Acum uitaţi-vă la tsampa. Înainte de a semăna orzul, câmpul trebuie arat, ceea ce 
scoate la suprafaţă toţi viermii şi insectele ce trăiesc în pământ şi le îngroapă 
dedesubt pe toate cele care trăiesc la suprafaţă. Oriunde merg boii plugarilor, ei sunt 
urmaţi de ciori şi mici păsări care se hrănesc neîncetat cu toate aceste mici fiinţe. 
Când câmpurile sunt irigate, toate animalele acvatice din apă sunt aruncate pe uscat 
şi toate fiinţele vii de pe uscat sunt înecate. În acelaşi fel, la fiecare stadiul de 
semănat, recoltat şi treierat, numărul ființelor ucise este nemăsurat. Dacă vă gândiţi 
la aceasta este aproape ca şi cum am mânca insecte măcinate. 


* Ceaiul şi tsampa, făină de orz prăjită, sunt cele două produse principale din întregul Tibet. Ceaiul 
tibetan este amestecat cu lapte şi unt şi consumat frecvent în timpul zilei. Tsampa este amestecată cu 
acesta pentru a face un aliment instant. 

În acelaşi fel, untul, laptele şi celelalte alimente, cele „trei alimente albe” şi cele 
„trei alimente dulci” pe care le considerăm pure şi nepătate de acţiuni vătămătoare, 
nu sunt câtuşi de puţin astfel. Majoritatea puilor de iak, viței şi viţele sunt ucişi. Cei 
care nu sunt, deîndată ce sunt născuţi şi înainte de a avea şansa de a suge măcar o 
înghiţitură din laptele dulce al mamelor lor, au o frânghie legată în jurul gâturilor lor 
şi stau priponiţi de un ţăruş în timpul popasurilor din drum şi unii de alţii în timpul 
călătoriilor, astfel încât fiecare înghiţitură de lapte — hrana şi băutura lor 
îndreptăţită — să poată fi furată pentru a face lapte şi brânză. Luând esenţa corpului 
mamei, atât de vitală pentru copii, îi lăsăm pe aceştia la jumătatea drumului dintre 
viaţă şi moarte. Când vine primăvara, animalele mame bătrâne sunt atât de slăbite 
încât nici măcar nu-şi pot părăsi grajdurile. Oile tinere şi mieii sunt aproape morţi 
de foame. Supraviețuitorii, slabi şi asemeni unor schelete, se bălăbănesc aproape 
morţi. 

Toţi aceşti factori pe care acum îi vedem ca şi constituind bunăstarea noastră — 
hrana de mâncat, veştmintele de îmbrăcat şi orice bunuri şi materiale la care ne 
gândim — sunt de asemenea produse numai prin acţiuni negative. Rezultatul final al 
tuturor acestor lucruri poate fi doar chinuri nemărginite în tărâmurile inferioare. 
Astfel că tot ce pare să reprezinte fericire astăzi este, de fapt, suferinţa tuturor 
lucrurilor alcătuitoare. 


4.2. SUFERINŢELE NAŞTERII, BOLII, BĂTRÂNEȚII ŞI MORŢII 
4.2.1. Suferinţa naşterii 


Pentru ființele umane din această lume, naşterea este din uter.54 Conştiinţa unei 
fiinţe din starea intermediară s-a interpus mai întâi în uniunea sămânţei tatălui şi 
sângelui mamei. Ea trece apoi prin experienţele dureroase ale diferitelor stadii 
embrionare: substanţă gelatinoasă rotundă, elipsă vâscoasă, formaţiune prelungă 
densă, elipsoid tare, bulgăre sferic tare,55 şi aşa mai departe. Odată ce membrele, 
anexele şi organele de simţ sunt formate, fetusul, închis în uterul întunecat, 
luxuriant şi sufocant, suferă asemeni cuiva aruncat în temniţă. Când mama mănâncă 
hrană caldă, fetusul suferă durere ca şi cum ar fi ars de foc. Când mănâncă hrană 
rece, el simte ca şi cum ar fi aruncat în apă îngheţată; când ea se întinde, este ca şi 
cum ar fi îngropat sub greutatea unei coline, când stomacul ei este plin, ca şi cum ar 
fi prins între stânci, când ea este flămândă, ca şi cum ar cădea într-o râpă; când ea se 
plimbă sau se aşează, ca şi cum ar fi lovit de vânt. 

Când sarcina ajunge la termen, forța existenţei karmice5* întoarce capul copilului 
în jos, gata pentru a se naşte. Întrucât copilul este împins în jos către colul uterin, el 
suferă ca şi cum un gigant puternic l-ar ţine de picioare şi l-ar trânti de un zid. 
Întrucât este strâmtorat de structura osoasă a pelvisului, copilul simte ca şi cum ar fi 
împins printr-o gaură dintr-o filieră de trefilare.57 Dacă deschizătura este prea 
îngustă, el nu poate fi născut şi moare. Ba chiar, atât mama cât şi copilul pot muri în 
timpul travaliului şi chiar dacă supraviețuiesc ei experimentează toată durerea prin 
care trece cineva aflat pe moarte. După cum marele Maestru din Oddiyâna spunea: 


Atât mama cât şi copilul fac jumătate din drumul spre tărâmul morţii, 
Şi toate încheieturile mamei, exceptând fălcile sunt smulse într-o parte şi alta. 

Tot ceea ce noul-născut experimentează este dureros. Căderea pe saltea după ce 
este născut este resimţită ca o cădere într-o groapă plină cu spini. Ştergerea 
mucozităţii de pe spatele său o simte ca şi cum ar fi jupuit de viu. Spălatul pentru a-l 
face curat îl simte ca şi cum ar fi bătut cu spini. Când este luat din poala mamei sale 
o simte ca şi cum ar fi o mică pasăre purtată de către un vultur. Masajul cu unt pe 
creştetul capuluiss îl simte ca şi cum ar fi legat şi aruncat într-o văgăună. Când este 
pus în leagăn este ca şi cum ar fi aşezat într-un noroi murdar. Ori de câte ori nou- 
născutul suferă de foame, sete, boală şi aşa mai departe tot ceea ce poate face este să 
plângă. 

De la naştere mai departe, pe măsură ce ne maturizăm în tinereţea noastră avem 
sentimentul de creştere şi sporire. Dar ceea ce se întâmplă în realitate este că viaţa 
noastră se scurtează, zi după zi, pe măsură ce ne apropiem tot mai mult de moarte. 
Suntem prinşi în treburile obişnuite ale acestei vieţi, una după alta, nici una 
neajungând vreodată la vreo finalitate, urmând una alteia precum valurile apei. 
Întrucât acestea toate se bazează doar pe acţiuni negative, rezultatul lor este cu 
siguranţă renaşterile inferioare, o suferinţă fără de sfârşit. 


4.2.2. Suferinţa bătrâneţii 


În timp ce ne ocupăm cu aceste inconsecvente şi veşnic neterminate treburi 
lumeşti, suferinţa bătrâneţii se strecoară spre noi neobservată. Puțin câte puţin 
corpul îşi pierde vigoarea. Nu mai putem digera hrana care ne place. Văzul ni se 
diminuează şi nu mai putem vedea cu claritate obiectele mici sau pe cele aflate în 
depărtare. Auzul nostru începe să scadă şi nu mai putem distinge corect sunetele şi 
vorbirea. Limba noastră nu mai poate simţi gustul a ceea ce mâncăm sau bem, nici 
articula adecvat ceea ce dorim să spunem. Întrucât facultăţile noastre mentale 
slăbesc, memoria ne părăseşte şi cădem în confuzie şi uitare. Dinţii ne cad, astfel 
încât nu mai putem mesteca hrană solidă şi tot ceea ce spunem devine un mormăit 
neinteligibil. Corpul nostru îşi pierde căldura şi nu mai simţim confort în 
îmbrăcăminte uşoară. Vigoarea noastră scade şi nu mai putem purta nimic greu. 
Deşi mai avem încă gust pentru plăcere şi distracţie, nu mai avem energie. Întrucât 
canalele şi energiile noastre degenerează devenim . iritabil şi nerăbdători. 
Desconsideraţi de toţi, devenim depresivi şi trişti. Elementele corpului îşi pierd 
echilibrul, aducând o mulţime de boli şi probleme. Trebuie să luptăm pentru toate 
mişcările noastre, precum mersul şi aşezatul, care au devenit treburi aproape 
imposibile. Jetsun Mila cânta: 


Unu, te ridici în picioare ca şi cum ai trage un ţăruş din pământ, 
Doi, te târăşti ca şi cum ai pândi o pasăre; 

Trei, te aşezi ca un sac care este trântit. 

Când aceste trei lucruri vin laolaltă, bunicule, 

Eşti un bătrânel trist al cărui corp iluzoriu se risipeşte. 


Unu, pe din afară pielea-ţi atârnă în zbârcituri; 

Doi, dinăuntru ies în afară oasele acolo unde carnea şi sângele s-au zbârcit; 
Trei, pe lângă acestea eşti stupid, surd, orb şi zăpăcit. 

Când aceste trei lucruri vin laolaltă, bunicule, 

Faţa ţi se încruntă cu zbârcituri urâte. 

Unu, veştmintele-ţi sunt atât de aspre şi grele; 

Doi, mâncarea şi băutura este insipidă şi rece; 

Trei, stai pe rogojina ta cu pielea lăsată în cele patru părți. 

Când aceste trei lucruri vin laolaltă, bunicule, 

Eşti asemeni unui yogin realizat care a fost călcat în picioare de oameni şi câini. 


La bătrâneţe, când dorim să ne ridicăm în picioare nu putem să o facem normal, 
totul dintr-o mişcare. Trebuie să punem ambele mâini pe podea ca şi cum am 
încerca să smulgem un ţăruş din pământul tare. Când mergem stăm aplecaţi de 
mijloc şi nu ne putem ridica capetele; şi nefiind capabili să ne ridicăm şi să ne 
punem picioarele jos destul de repede, ne strecurăm mai departe tiptil precum un 
copil care pândeşte o pasăre. Toate încheieturile braţelor şi picioarelor ne sunt atât 
de artritice încât nu ne putem aşeza treptat. Dimpotrivă, ne lăsăm toată greutatea să 
cadă dintr-odată precum un sac de cartofi, când i se rupe sfoara de care este atârnat. 

Întrucât carnea ni se rispeşte, pielea ne devine flască, iar corpurile şi feţele ni se 
acoperă cu zbârcituri. Având mai puţină carne şi sânge în jurul lor, toate articulațiile 
noastre devin mai proeminente. Oasele feţei noastre şi toate celelalte protuberanţe 
osoase se proiectează în afară pe sub piele. Memoria ne slăbeşte şi devenim tâmpiţi, 
surzi şi orbi, nu putem gândi limpede şi ne simţim buimaci. Odată cu declinul forței 
noastre fizice avem puţine motive să arătăm cât mai bine, astfel că veştmintele pe 
care le purtăm sunt întotdeauna rele şi în dezordine. Ne hrănim cu resturi şi nu 
avem simţul gustului; toată hrana pe care o consumăm este anostă şi searbădă. Ne 
simţim atât de greoi încât totul este dificil de făcut. Ne sprijinim de pat în toate cele 
patru colţuri şi nu putem să ne ridicăm. În acel moment, degradarea noastră fizică 
atrage după sine depresie şi o teribilă suferință mentală. Toată frumuseţea şi 
strălucirea fețelor noastre s-a ofilit, pielea ne este acoperită de zbârcituri, frunţile ne 
sunt dungate de liniile urâte ale unei dispoziţii nesănătoase. Toţi ne dispreţuiesc şi 
chiar dacă oamenii ne calcă în picioare nu ne putem ridica. Nu mai reacționăm. Este 
ca şi cum am fi nişte yogini realizaţi pentru care purul şi impurul nu mai există.59 
Incapabili de a suporta suferinţa bătrâneţii, ne dorim moartea, dar în realitate cu cât 
ne apropiem de moarte cu atât suntem mai înspăimântați de ea. 

Toate acestea fac suferinţa pe care o avem de îndurat la bătrâneţe nu foarte 
diferită de chinurile fiinţelor din tărâmurile inferioare. 


4.2.3. Suferinţa bolii 


Când cele patru elemente care constituie corpul nostru ajung în dezechilibru, 
toate soiurile de boli — cele ale vântului, bilei, flegmei şi aşa mai departe — se ivesc, 
iar senzațiile de durere şi suferinţă ne chinuie. 

De cum lovesc primele junghiuri dureroase ale bolii — oricât de tineri am fi la 
trup şi minte, oricât de puternici şi de plini de sănătate, oricât de mult am fi în 
perioada noastră de înflorire — ne zgribulim ca nişte mici păsări lovite de o piatră. 

Vigoarea ni se evaporă. Ne scufundăm în adâncimile aşternuturilor noastre şi 
orice mişcare, oricât de uşoară este dificilă. Chiar şi să răspundem când cineva ne 
întreabă care este necazul este dificil; vocea pare să ne vină din adâncuri dinăuntru 
şi îi este greu să iasă afară. Încercăm să ne lungim pe partea dreaptă, apoi pe partea 
stângă, pe spate sau pe burtă. Dar nu reuşim niciodată să ne simţim confortabil. Ne 
pierdem tot apetitul pentru mâncare şi băutură şi nu mai putem dormi noaptea. În 
timpul zilei, zilele ne par fără sfârşit; noaptea, nopţile par fără sfârşit. Trebuie să 

suportăm leacuri amare, iuți sau acide, cu luări de sânge, cauterizări şi tot felul de 
tratamente neplăcute. Gândul că această boală ar putea sfârşi dintr-odată în moarte 
ne înspăimântă. Sub puterea influențelor morbide şi propriei noastre lipse a 
integrităţii ne putem pierde controlul corpului şi minţii deopotrivă şi la apogeul 
amăgirii percepţiilor noastre normale începem să halucinăm. Uneori cei bolnavi 
chiar îşi iau propriile vieţi. Oamenii suferind de boli precum lepra şi epilepsia sunt 
abandonaţi de către toţi şi lăsaţi să îşi contemple propria soartă; ei devin tot mai 
agitaţi şi mai critici, iar dacă boala lor durează tot mai mult, oamenii obosesc să le 
poarte de grijă şi nu mai fac ceea ce ei cer. Disconforturile provocate de boală îi 
chinuie în permanenţă. 


4.2.4. Suferința morţii 


Pe măsură ce moartea se apropie, vă prăbuşiţi în patul vostru şi nu mai aveţi 
puterea de a vă ridica. Chiar şi atunci când vedeţi hrană şi băutură, nu simţiţi 
dorinţă pentru ele. Chinuiţi de senzațiile morţii, vă simţiţi tot mai depresivi şi tot 
curajul şi încrederea voastră se evaporă. Experimentaţi presimţiri şi halucinaţii a 
ceea ce vă aşteaptă. Vremea voastră pentru marea plecare a venit. Familia şi 
prietenii se adună în jurul vostru, dar nu este nimic ce ei să poată face ca să vă 
amâne plecarea — treceţi prin suferința morţii singur, cu totul singur. Nici nu este 
vreo cale să vă luaţi posesiunile cu voi, oricât de nelimitate ar fi ele. Nu vă puteţi 
pune în situaţia să renunţaţi la ele, dar ştiţi că nici nu le puteţi păstra. Remuşcările 
vă covârşesc când vă amintiţi acţiunile negative pe care le-aţi săvârşit. Când vă 
gândiţi la suferinţele tărâmurilor inferioare, sunteţi înspăimântați. Moartea este 
dintr-odată aici. Spaima pune stăpânire pe voi, percepțiile vieţii dispar şi încet 
deveniți tot mai rece. 

Când păcătosul moare, el se prinde de piept, acoperindu-şi pielea cu urmele 
unghiilor de la degete. Amintindu-şi toate faptele sale negative, el este înspăimântat 
de renaşterea în tărâmurile inferioare. Este plin de regret că nu a practicat Dharma 
pe când avea libertatea de-a o face, întrucât este singurul lucru care i-ar fi fost de 
folos în momentul morţii. Când realizează aceasta, el simte o teribilă durere. Acesta 
este motivul pentru care îşi bate pieptul şi îl acoperă cu urmele unghiilor atunci când 
moare. Se spune: 


Priviţi un om rău aflat pe moarte; 
El este un învăţător demonstrându-ne efectele faptelor. 


Chiar şi înainte de moarte, tărâmurile inferioare se apropie de el. Tot ceea ce 
percepe devine ameninţător. Toate senzațiile sale îl fac să sufere. Elementele 
corpului său se dizolvă, suflarea îi devine zgomotoasă, iar membrele îi amorţesc. 
Începe să halucineze. Ochii i se întorc. Şi pe măsură ce trece dincolo de această viaţă, 
Moartea vine să îl întâlnească. Aparițiile stării intermediare apar, însă el nu are 
protector sau refugiu. 

Nu există în cele din urmă nici o garanţie că clipa noastră pentru părăsirea acestei 
vieţi, goi şi cu mâinile goale, nu va veni astăzi. Când aceasta se întâmplă, singurul 
lucru care ne ajută cu adevărat este Dharma. Nu există alt refugiu. Se spune: 


În pântecele mamei tale, întoarceţi mintea spre Dharma; 
Deîndată ce te-ai născut aminteşte-ţi Dharma pentru moarte. 

Întrucât moartea vine atât de brusc, la tineri, ca şi la bătrâni, se cuvine să 
începem să practicăm Dharma din chiar momentul naşterii noastre, căci numai 
Dharma ne va ajuta în momentul morţii. Dar până în acest moment am uitat de 
moarte, fiind prea ocupați să ne înfrângem adversarii şi să ne ajutăm prietenii, să 
avem grijă de casele şi posesiunile noastre, ocupându-ne de prieteni şi familie. Dar a 
vă petrece timpul în acest mod, cufundaţi în ataşament, ignoranță şi duşmănie de 
dragul prietenilor şi celor dragi, dacă staţi să vă gândiţi, este o mare greşeală. 


4. 3. CELELALTE SUFERINȚE UMANE 


4.3.1. Teama de inamicii duşmăniţi 

Ne-am putea pierde tot timpul purtând grija averii şi proprietăţii noastre şi să 
punem pază peste ea zi şi noapte. Dar nici chiar aceasta nu ne va păzi de împărţirea 
ei ulterioară cu duşmanii noştrii. Tâlhari ziua, spărgători noaptea, câini sălbatici, 
lupi şi alte animale feroce pot toate să se năpustească asupra noastră fără 
avertisment. În mod evident, cu cât mai multă avere şi bunăstare avem, cu atât mai 
multe griji sunt necesare pentru a o obţine, proteja şi încerca să o sporim. 


Nāgārjuna scria: 


Adunarea averii, păzirea şi sporirea ei vă vor epuiza. 
Înţelegeţi că bogăţiile aduc nesfârşită ruină şi distrugere. 


Jetsun Milarepa spunea: 


La început averea vă face fericit şi invidiat; 

Dar oricât de mult aveţi, niciodată nu pare destul. 

Pe parcurs zgârcenia îşi strânge laţul în jurul vostru: 

Nu puteţi suporta să o risipiţi pe ofrande şi acte caritabile. 

Averea voastră atrage duşmani şi forțe negative, 

Şi tot ceea ce aţi strâns ajunge să fie folosit până la ultima picătură de alţii. 
În final, averea este un demon care vă pune viaţa în pericol. 

Cât de amăgitor este să porţi grija averii pentru duşmanii tăi! 

Am aruncat această piatră de moară care ne trage jos în samsăra. 

Nu vreau nimic din ispita acestor demoni. 


Suferințele noastre sunt direct proporţionale cu mărimea posesiunilor noastre. 
Spre exemplu, dacă aţi avut un cal, aţi fost îngrijorat că ar putea fi luat de un 
duşman sau furat de un hoţ; v-aţi întrebat dacă a mâncat suficient fân şi aşa mai 
departe. Doar un singur cal aduce o mulţime de griji. Dacă aţi avut o oaie, aţi avut 
griji pe măsura unei oi. Dacă tot ceea ce aţi avut a fost un pachet de ceai" încă puteţi 
fi siguri că aveţi necaz pe măsura unui pachet de ceai. 

Astfel că reflectaţi şi meditaţi asupra a cât de important este să trăiţi în pace, 
urmând vechea zicală „fără avere, nu sunt duşmani.” Inspiraţi-vă din poveştile celor 
care au fost Buddha în trecut şi dezrădăcinaţi întregul vostru ataşament faţă de bani 


* PRE NEAN ; ERAS 
Aceasta este o traducere liberă a termenului ja’khor, o unitate de măsură ce corespunde cu patru 
cărămizi de ceai tibetan presat. 

şi posesiuni. Trăiți din ceea ce găsiți asemeni păsărilor şi dedicați-vă în întregime 
practicării Dharmei. 


4.3.2. Teama pierderii celor dragi 


Noi cei care trăim în această lume a samsārei simțim cu toții ataşament față de 
cei cu care ne punem alături şi ostilitate față de ceilalți. De dragul familiilor, 
însoţitorilor, compatrioţilor, prietenilor şi iubiților noştri, suntem pregătiți să 
trecem prin toate felurile de suferințe. Niciunul dintre cei cu care avem legături de 
rudenie sau prietenie nu poate trăi pentru vecie şi mai devreme sau mai târziu ne 
îndreptăm spre despărțirea de ei. Ei mor sau merg spre alte țări sau sunt amenințați 
de duşmani şi alte pericole — iar suferința prin care trec ne afectează mai mult decât 
a noastră proprie. Părinţii, mai ales, au multă grijă de copiii lor şi sunt constant 
îngrijoraţi că acestora le-ar putea fi frig, foame sau sete, sau că s-ar putea îmbolnăvi 
sau muri. Într-adevăr, ei îşi iubesc copiii într-atât încât mai degrabă ar muri ei înşişi 
decât să-i lase să sufere, iar de dragul lor suferă o mare cantitate de necaz. 

Dar deşi suferim atât de mult de această teamă de a fi despărțiți de prietenii şi 
rudele pe care le iubim, trebuie să o analizăm cu atenţie. Putem fi siguri că cei dragi 
nouă ne sunt atât de dragi pe cât credem? Spre exemplu, părinţii noştrii susţin că ne 
iubesc ca şi copii ai lor, însă modul lor de a iubi este greşit călăuzit şi are un efect 
care este în cele din urmă vătămător. Prin încercarea de a ne da avere şi proprietăţi 
şi de a ne căsători, ei intensifică strânsoarea samsărei asupra noastră. Ei ne învaţă 
tot ce avem nevoie să ştim despre cum să o ducem mai bine decât duşmanii noştrii, 
cum să avem grijă de prietenii noştri, cum să devenim bogaţi şi toatele celelalte 
cursuri vătămătoare ale faptelor care doar ne vor asigura că vom rămâne fără 
scăpare prinşi în tărâmurile inferioare. Ei n-ar putea face mai mult rău decât atât. 

Cât despre copiii noştri, deopotrivă băieţi şi fete, la început ne golesc de esenţa 
vieţii, pe parcurs ne iau hrana de la gură, iar în final ne iau averea din mâini. În 
schimbul dragostei noastre se răzvrătesc împotriva noastră. 

Fiilor noştri le dăm toată averea pe care am obținut-o de-a lungul vieților noastre, 
fără a socoti costul şi fără să ţinem seama de toate acţiunile negative, suferința şi 
dezaprobarea prin care am avut de trecut — iar ei nu sunt totuşi în cea mai mică 
măsură mulţumiţi. Chiar dacă le facem cadou o măsură întreagă de argint chinezesc, 
ei sunt mai puţin mulţumiţi decât ar fi oricare persoană căreia i-am da un smoc de 
frunze de ceai. Ei cred doar că tot ceea ce aparţine tatălui lor le aparţine în mod 
automat. 

Surorile şi fiicele noastre, de asemenea, ne înghit câştigurile fără nici o 
mulţumire. Cu cât le dăm mai mult, cu atât vor mai mult. Dacă avem doar un 
turcoaz fals ca piesă a rozariului nostru, ne vor convinge să-l dăm şi pe acela, de 
asemenea. În cel mai bun caz, ele doar contribuie la prosperitatea altor oameni, însă 
nouă nu ne aduc nimic. Iar dacă lucrurile merg prost, se vor întoarce acasă, aducând 
dezonoare şi tristeţe familiei lor.” 

Cât despre toate celelalte rude şi prieteni, ei ne tratează ca pe nişte zei — câtă 
vreme suntem prosperi şi fericiți şi totul merge strălucitor. 

Ei fac tot ce pot să ne ajute şi ne dau tot felul de lucruri de care nu avem nevoie. 
Dar dacă vin peste noi vremuri grele, deşi nu le-am făcut în realitate nici un rău, ne 

În culturile asiatice tradiționale o mireasă, însoțită de zestrea ei, se alătură familiei soțului. Dacă 
mariajul eşuează ea se va întoarce în casa părinților ei. 

tratează ca pe nişte duşmani şi întorc prin răutate toată bunătatea pe care le-am 
arătat-o. 

Toate acestea ajung să arate că nu este nimic de valoare în fii, fiice, familie şi 
prieteni, după cum Jetsun Milarepa a exprimat în cântecul său: 


La început, fiul vostru este un mic zeu fermecător; 

ÎL iubiţi atât de mult încât nu puteţi suporta. 

Pe parcurs el îşi cere sălbatic ceea ce i se cuvine; 

Îi daţi totul, dar el nu este niciodată mulţumit. 

Aduce în casă pe fiica altcuiva, 

Împingându-şi afară părinţii binevoitori. 

Când tatăl său îl cheamă, el nu catadicseşte să răspundă. 
Când mama sa îl cheamă, el nici măcar nu aude. 

În cele din urmă este asemeni unui vecin îndepărtat. 

Vă distrugeţi pe voi înşivă hrănind un pungaş precum acesta. 
Cât de amăgitor este să-ţi zămisleşti propriii tăi duşmani! 
Am lepădat aceste hamuri care ne priponesc în samsâra. 
Nu doresc nimic din aceşti fii lumești. 


Apoi, el continuă: 


La început o fiică este o mică zeiţă surâzătoare, 
Monopolizându-vă în mod imperios toate posesiunile. 
Pe parcurs, ea îşi cere fără încetare cele ce i se cuvin: 
Îi cere deschis lucruri tatălui ei, 

Şi le şterpeleşte mamei în taină. 

Niciodată satisfăcută cu ceea ce i s-a dat, 

Ea este un izvor disperare pentru binevoitorii săi părinţi. 
În cele din urmă este o căpcăună cu faţa roşie: 

În cel mai bun caz, un lucru de preţ pentru altcineva, 
În cel mai rău caz, aduce asupra voastră necazul. 

Cât de amăgitoare este ea, acest monstru devastator! 
Am lepădat acest necaz incurabil. 

Nu vreau o fiică care să mă conducă la ruină. 


În cele din urmă: 


La început prietenii vă întâlnesc cu bucurie, ei râd 

Şi întreaga vale răsună de „Vino înăuntru!” şi „Stai jos!” 

Pe parcurs ei îţi întorc ospitalitatea cu carne şi bere, 

Bucată pentru bucată, cu exactitate câte una pentru fiecare. 

În final, ei provoacă dezbinare bazată pe ură şi ataşament. 

Cât de amăgitori sunt ei, aceşti prieteni nefaşti cu toate certurile lor! 
Mi-am lepădat comesenii din zilele bune. 

Nu vreau nici un prieten lumesc. 

4.3.3. Suferinţa de a nu obţine cele dorite 


Nu există nimeni dintre noi cei din lume care să nu dorească să fie fericit şi să se 
simtă bine; şi totuşi niciunul dintre noi nu obţinem ceea ce dorim. Spre exemplu, o 
familie încercând să se facă confortabilă construieşte o casă, dar aceasta se 
prăbuşeşte peste ei şi îi ucide. O persoană poate mânca pentru a-şi satisface foamea, 
dar hrana îl poate îmbolnăvi şi să-i primejduiască viaţa. Soldaţii merg la luptă 
sperând în izbândă şi curând după aceea sunt ucişi. Nişte negustori pornesc într-o 
expediţie comercială cu mari speranţe de profit, dar sunt atacați şi reduși la sărăcie 
lucie. Indiferent cât de mult efort şi energie pierdem în speranţa de a deveni fericiţi 
şi bogaţi în această viaţă, fără ca faptele din vieţile noastre trecute să fi creat acel 
potenţial nu vom fi capabili nici măcar să ne satisfacem foamea imediată. Tot ce vom 
face este să ne creăm necaz nouă şi celorlalţi. Singurul rezultat pe care putem fi 
siguri că nu-l vom obţine este că nu ne vom elibera de adâncimile tărâmurilor 
inferioare. Acesta este motivul pentru care o singură fărâmitură de merit este mai 
valoroasă decât un munte de efort. 

La ce bun sunt activităţile samsărice care nu se vor încheia niciodată? Tot efortul 
pe care l-a făcut din vremuri fără de început în samsăra, încercând să obţinem ceea 
ce dorim, nu ne-a adus decât suferință. Dacă am fi luat toată energia dedicată în 
trecut scopurilor lumeşti doar de-a lungul primei părţi sau doar a ultimei părți a 
unei singure vieţi şi dacă în loc de aceasta am fi dedicat această energie Dharmei, am 
fi fost deja de pe-acum nişte Buddha. Sau dacă nu, atunci cel puţin nu am mai fi fost 
supuşi vreodată iarăşi suferințelor tărâmurilor inferioare. 

Trebuie să medităm după cum urmează: acum când cunoaştem diferenţa dintre 
ceea ce trebuie şi ceea ce nu trebuie făcut, fie ca noi să încetăm să ne punem mari 
speranţe în întreprinderile lumeşti care nu vor fi realizate niciodată — şi în loc de 
aceasta, să practicăm adevărata Dharma, în care realizarea este sigură. 


4.3.4. Suferinţa de a întâmpina cele nedorite 


Nu este nici unul dintre noi cei din lume care să dorească vreuna dintre 
suferinţele descrise aici şi totuşi acestea sunt ceea ce experimentăm tot timpul, fie că 
ne place, fie că nu. Există oameni care, spre exemplu, datorită acţiunilor lor trecute 
au devenit supuşi ai unui anume guvernator sau sclavi ai vreunei persoane bogate. 
Împotriva dorinţei lor, ei sunt cu desăvârşire subordonați voinţei stăpânilor lor, fără 
nici o clipă de libertate. Ei ar putea fi pedepsiţi teribil pentru cele mai mici greşeli şi 
totuşi nu este nimic ce ei să poată face. Chiar dacă ar fi conduşi chiar acum la locul 
execuţiei, ei ar şti că nu pot scăpa. 

Întotdeauna întâmpinăm cele nedorite. După cum Marele Atotcunoscător“ 
spunea: 


V-ar place să staţi cu familia şi cu cei dragi 

Pentru totdeauna, dar este sigur că îi veţi părăsi. 

V-ar place să vă păstraţi frumoasa casă 

Pentru totdeauna, dar este sigur că o veţi lăsa în urmă. 
V-ar place să vă bucuraţi de fericire, avere şi confort 
Pentru totdeauna, dar cu siguranţă le veţi pierde. 

V-ar place să păstraţi această excelentă viață umană cu libertăţile şi avantajele ei 
Pentru totdeauna, dar este sigur că veți muri. 

V-ar place să studiaţi Dharma cu minunatul vostru învăţător 

Pentru totdeauna, dar este sigur că veţi pleca. 

V-ar place să fiți împreună cu bunii voştri prieteni spirituali 

Pentru totdeauna, dar vă veţi despărţi cu siguranţă. 


Oh prieteni care vă simţiţi deziluzionaţi de samsâra, 

Eu, cerşetor lipsit de Dharma," vă sfătuiesc: 

Începând de azi puneţi-vă armura efortului, căci va veni vremea 

Să mergeţi spre tărâmul marii beatitudini unde nu există despărțire. 


Averea, posesiunile, fericirea şi popularitatea sunt toate efecte ale acţiunilor 
pozitive trecute, dacă aţi acumulat acţiuni pozitive în trecut, toate aceste lucruri vor 
veni la voi natural ca o răsplată, indiferent că le vreţi sau nu. Dar fără aceste acţiuni 
pozitive, nici o cantitate de efort nu vă va aduce vreodată ceea ce doriţi. Tot ceea ce 
veţi obţine va fi ceea ce doriţi cel mai puţin. Astfel că atunci când practicaţi Dharma, 
bizuiţi-vă pe averea inepuizabilă de a fi mulţumit cu tot ceea ce vine. Altminteri, 
odată ce începeţi să practicaţi, ambițiile voastre lumeşti pentru această viaţă vă vor 
aduce cu siguranţă necaz şi dezaprobarea ființelor sfinte. Jetsun Mila cânta: 


Ceea ce Domnul Oamenilor, Victoriosul, a predicat mai ales 

A fost cum să se depăşească opt preocupări lumeşti. 

Însă cei care se consideră învăţaţi în aceste zile — 

Nu-şi au preocupările lumeşti sporite chiar mai mult decât înainte? 


Victoriosul a predicat ca regulile de disciplină să fie urmate 
Astfel încât să poată fi lepădate toate îndeletnicirile lumeşti. 
Însă călugărilor de astăzi care urmează aceste reguli — 

Nu le sunt treburile lumești chiar mai multe decât înainte? 


El a predicat cum să se trăiască asemeni riși-lor din vechime 

Astfel încât să se poată tăia legăturile cu prieteni şi rude. 

Însă cei ce trăiesc asemeni înţelepţilor în aceste zile — 

Nu le pasă de modul cum sunt priviţi de ceilalţi chiar mai mult decât înainte? 


Pe scurt, practicată fără gândul morţii, 
Orice Dharma este fără de folos. 


Fiinţele umane trăind în aceste vremuri degenerate în cele patru continente ale 
acestei lumi, dar mai ales aici în Jambudvipa, sunt lipsite chiar şi de cea mai 
măruntă oportunitate pentru fericire. Vieţile lor sunt pline de suferinţă. În zilele 
noastre degenerarea sporeşte cu fiecare an ce trece, cu fiecare lună şi cu fiecare zi, cu 
fiecare prânz, cu fiecare dimineaţă şi cu fiecare seară. Kalpa devine de la rea la şi mai 
rea. Învățătura lui Buddha şi fericirea fiinţelor decade tot mai mult. Gândiţi-vă la 
acestea şi dezvoltați un sentiment de deziluzionare. Mai mult, acest continent al 
Jambudvipa conferă o forţă specială asupra efectelor acţiunilor“ care face ca totul — 

bine şi rău, plăcut şi neplăcut, înalt şi jos, conform dharmei sau nu — să fie extrem de 
impredictibil. Trebuie să vedeţi voi înşivă cum sunt lucrurile cu adevărat şi să vă fie 
limpede în minte ceea ce este de făcut şi ceea ce este de evitat. Puneţi în practică 
sfatul Atotcunoscătorului Longchenpa: 


Examinaţi uneori ceea ce percepeţi ca fiind favorabil; 

Dacă ştiţi că este doar percepţie, tot ceea ce experimentați va sfârşi prin a fi de 
ajutor.6: 

Examinaţi uneori ceea ce percepeţi ca fiind ostil şi vătămător; 

Aceasta este vital, făcându-vă să vă îngroziţi de modul amăgitor în care vedeţi 
lucrurile. 

Examinaţi uneori prietenii voştri şi învățătorii altora; 

Distingând binele de rău vă va inspira să practicaţi.62 

Examinaţi uneori miraculoasa afişare a celor patru elemente în spaţiu; 

Veţi vedea cum efortul descreşte în adevărata natură a minţii.63 

Examinaţi uneori ţinutul vostru natal, casa şi posesiunile voastre; 

Ştiind că sunt iluzorii, veţi simţi dezgust față de modul amăgitor în care le 
percepeţi. 

Examinaţi uneori averea şi posesiunile celorlalți; 

Văzând cât de jalnici sunt, veţi lepăda ambițiile lumești. 

Pe scurt, examinând natura tuturor lucrurilor în multiplicitatea lor, 

Veţi distruge iluzia atşamentului față de vreunul ca fiind real. 


5. Demonii (asura) 


Plăcerile şi abundența de care se bucură demonii (asura), semizeii, rivalizează cu 
cea a zeilor. Totuşi, din vieţile anterioare ei au o puternică aplecare spre invidie, 
ceartă şi luptă. Efectul acestor acţiuni negative trecute este că deîndată ce îşi iau 
înfăţişarea actuală, ei încep să experimenteze sentimente intense de invidie. 

Chiar şi în tărâmurile lor, există dispute între teritorii şi provincii, iar ei îşi pierd 
tot timpul luptând şi certându-se între ei pe seama unor dezacorduri de acest fel. 

Dar mai rău, privind în sus spre tărâmurile zeilor, ei pot vedea că zeii au ultimul 
cuvânt de spus în privinţa averii şi posesiunilor. Ei văd de asemenea că toate 
dorinţele şi nevoile zeilor sunt asigurate de către un arbore care îndeplineşte 
dorinţele — ale cărui rădăcini sunt altminteri, în propriul lor tărâm. La aceasta, ei 
sunt cuprinşi de un resentiment insuportabil. Îmbrăcându-şi armurile şi apucându- 
şi armele se pregătesc să ducă război împotriva zeilor. Deîndată ce zeii văd ce se 
întâmplă, se îndreaptă spre Pădurea Agresiunii,54 şi la rândul lor se îmbracă în 
armuri şi îşi iau armele. Zeii au un elefant cu treizeci şi trei de capete numit Cel-mai- 
Ferm. Regele lor, Indra călăreşte pe capul din centru, cu toţi miniştrii săi în jurul lui 
pe celelalte treizeci şi două de capete. Legiuni divine inimaginabile de o irezistibilă 
strălucire îi înconjoară, înălțând puternicul lor strigăt de bătălie. Când bătălia începe 
ei slobozesc o ploaie de arme — vajra, roţi, lănci, săgeți gigantice şi aşa mai departe. 
Forţa lor magică le dă tăria de a apuca munţi uriaşi şi de a-i zvârli ca pe nişte 
proiectile. Datorită acţiunilor lor trecute, zeii sunt de şapte ori mai înalţi decât 
oamenii, dar semizeii sunt mult mai mici decât zeii. Zeii pot fi ucişi numai prin 
retezarea capetelor; orice alte răni pe care le primesc sunt imediat vindecate de 
divina lor ambrozie. Însă semizeii mor, asemeni oamenilor, atunci când un organ 
vital este atins. Ei sunt prin urmare sortiţi să piardă cele mai multe bătălii care au 

loc. Atunci când, dintre numeroasele lor strategii, zeii trimit un elefant numit 
Atotprotectorul, înnebunit cu alcool, având o roată de săbii legată de trunchi, 
semizeii mor cu sutele şi miile. Cadavrele lor se rostogolesc pe pantele Muntelui 
Meru pentru a cădea în Marile Lacuri Luxuriante de dedesubt, ale căror ape sunt 
pline de culoarea sângelui. 

În acest tărâm al demonilor (asura), cu constantele lor lupte şi certuri, nu există 
eliberare de suferinţă. 


6. Zeii 


Zeii se bucură de deplină sănătate, confort, avere şi fericire în toate vieţile lor. 
Totuşi, ei îşi pierd timpul în distracţii, iar ideea de a practica Dharma nu apare 
niciodată printre ei. De-a lungul vieților lor, care pot dura o întreagă kalpa, ei nu au 
acest gând nici măcar preţ de-o clipă. Atunci, după ce şi-au risipit întreaga viaţă în 
distracţie, ei sunt dintr-odată confruntaţi cu moartea. Toţi zeii celor şase paradisuri 
ale Lumii Dorinţei, de la cel al celor Patru Mari Regi, până la cel numit al-celor-ce- 
se-bucură-de-emanaţiile-celorlalţi, au de trecut prin suferințele morţii şi 
transmigraţiei. 

Există cinci semne care prevestesc moartea unui zeu. Strălucirea intrinsecă a 
corpului său, de obicei vizibilă de la o leghe sau mai multe mile distanţă, începe să 
scadă. Tronul său, pe care el niciodată înainte nu s-a simţit obosit să se aşeze, nu îi 
mai place; se simte lipsit de confort şi bolnav cu uşurinţă. Ghirlandele sale de flori, 
care înainte nu s-au ofilit niciodată oricât de mult timp a trecut, se veştejesc. 
Veştmintele sale, care întotdeauna au rămas curate şi proaspete oricât de mult le-a 
purtat, devin învechite şi murdare şi încep să miroasă. Corpul său, care niciodată nu 
a transpirat anterior, începe să asude. Când aceste cinci semne ale apropierii morţii 
apar, zeul este chinuit de cunoaşterea faptul că el, de asemenea, va pieri curând. 
Însoţitorii săi divini şi de asemenea iubitele sale ştiu ce este pe cale să i se întâmple; 
ei nu mai pot să se apropie, dar aruncă flori de la distanţă şi îşi strigă urările, 
spunând, „Când mori şi treci din această lume, fie ca tu să renaşti printre oameni. 
Fie ca tu să săvârşeşti fapte bune şi să renaşti iarăşi printre zei.” Cu aceasta, ei îl 
părăsesc. Complet singur, zeul muribund este învăluit de tristeţe. Cu ochii săi divini 
el priveşte locul în care este pe cale să renască. Dacă este într-un tărâm al suferinţei, 
chinurile căderii îl covârşesc chiar înainte ca cele ale transmigrării sale să se încheie. 
Întrucât aceste agonii devin de două ori şi apoi de trei ori atât de intense, el disperă 
şi este silit să petreacă mai multe zile de-ale zeilor abătut. Şapte zile printre zeii 
Paradisului Celor Treizeci şi Trei sunt şapte sute de ani umani. În acel timp, privind 
înapoi, amintindu-şi toată bunăstarea şi fericirea de care s-a bucurat şi realizând că 
este lipsit de puterea de a mai rămâne, el experimentează suferința transmigrării; şi 
privind înainte, deja chinuit de viziunea viitorului său loc al naşterii, experimentează 
suferinţa căderii sale. Chinul mental al acestei duble suferinţe este mai rău decât cel 
al infernurilor. 

În cele mai înalte două tărâmuri divine,65 nu există suferinţe evidente ale morţii 
şi transmigrării. Totuşi, atunci când efectul acţiunilor care i-a trimis acolo s-a 
epuizat, aceşti zei cad în tărâmurile inferioare ca şi cum s-ar trezi din somn. De acest 
fel este suferinţa lor. După cum Domnul Năgârjuna spunea: 


Află că până şi Brahmă însuşi 
După ce obţine fericirea eliberată de ataşament 

La rândul său va îndura neîncetata suferință 
Ca şi combustibil pentru Infernule Suferinței Ultime. 


Oriunde ne-am naşte în cele şase tărâmuri, prin urmare, totul are natura 
suferinţei, totul multiplică suferința, totul este o maşină a suferinţei — şi nu este 
nimic altceva decât suferință. Este precum o groapă de foc, o insulă de căpcăuni 
criminali, un abis oceanic, vârful unui cuţit sau o hazna. Nu este de găsit nici o 
minusculă clipă de pace. Conform Sutrei Sublimei Dharma a Amintirii Clare: 


Fiinţele din infern suferă din cauza focurilor infernului, 
Fiinţele preta suferă de foame şi sete, 

Animalele suferă pentru că sunt mâncate unele de către altele, 
Fiinţele umane suferă pentru că au o viaţă scurtă, 

Demonii (asura) suferă din cauza războaielor şi certurilor, 

Iar zeii suferă de pe urma lipsei lor de rațiune. 

În samsăra nu există fericire nici cât un vârf de ac. 


Iar Domnul Maitreya spunea: 


Aşa cum nu este miros plăcut într-o hazna, 
Tot aşa nu este fericire printre cele cinci categorii de fiinţe.56 


Marele Învățător din Oddiyâna spunea: 


Se spune că în această samsăra 

Nu poţi găsi atâta fericire cât un vârf de ac. 

Dar dacă s-ar întâmpla ca cineva să găsească puţină, 
Aceea va conţine suferinţa schimbării. 


Cu cât mai mult reflectaţi asupra acestora şi altor pasaje asemănătoare, cu atât 
mai mult veţi realiza că indiferent unde veţi renaşte, din creştetul existenţei până în 
cel mai profund infern, nu există nici cel mai mic răgaz de confort sau fericire 
adevărată. Totul este lipsit de vreun sens. Reflectaţi asupra samsârei şi suferințelor 
sale până ce nu mai aveţi deloc dorință pentru ea, precum cineva cu ficatul bolnav 
căruia i se oferă o hrană grasă. 

Nu vă mulţumiţi cu simpla ascultare despre aceste chinuri, ci înțelegeţi-le 
intelectual. Luaţi-le mental asupra voastră şi experimentaţi-le cu toată imaginaţia 
voastră până ce sunteţi cu adevărat convinşi de ele. Înarmaţi cu acel grad de 
certitudine, evitarea acţiunilor negative şi găsirea plăcerii în cele pozitive va veni 
spre voi în mod natural, fără să vă străduiţi. 

Nanda, vărul Domnului Buddha, era foarte ataşat de soţia sa şi nu voia să renunţe 
la lume. Deşi, prin mijloace iscusite, Domnul Buddha l-a convins să intre pe calea 
Dharmei şi să devină călugăr, el nu urma preceptele. Era pe cale să fugă, când 
Buddha l-a transportat în mod miraculos pe vârful unui munte şi i-a arătat o 
maimuţă cu un singur ochi. 

Buddha la întrebat pe Nanda: „Pe care o găseşti mai frumoasă, pe această 
maimuţă sau pe soţia ta Pundarikâ?” 

„Pe soţia mea,” răspunse Nanda. „De o sută sau o mie de ori mai mult 

„Bine,” răspunse Buddha. „Acum să mergem în tărâmul zeilor.” 

Când ajunseră, Buddha se aşeză şi îi spuse lui Nanda să meargă să se uite prin 
împrejurimi. Fiecare zeu trăia în palatul său, înconjurat de numeroase zeițe tinere şi 
se bucura de plăcere, fericire şi abundență inimaginabile. Totuşi, era acolo un palat 
cu numeroase zeițe, dar fără zeu. Nanda întrebă de ce şi i se spuse, „În tărâmul 
oamenilor se află un om pe nume Nanda, un văr de-al lui Buddha, care urmează 
disciplina monastică. Această acţiune îl va conduce la renaşterea printre zei, iar 
acest palat va fi atunci al său.” 

Nanda fu încântat la culme. Se duse înapoi la Buddha care îl întrebă, „Ai văzut 
tărâmul zeilor?” 

„Cu siguranţă am făcut-o!” 

„Bine. Pe care le găseşti mai frumoase, pe soţia ta sau pe tinerele zeițe?” 

„Fiicele zeilor sunt mult mai frumoase,” răspunse Nanda; „într-adevăr, 
frumuseţea lor o întrece pe cea a lui Pundarikă tot aşa cum frumuseţea ei o întrece 
pe cea a maimuţei cu un singur ochi pe care am văzut-o anterior.” 

Odată întors pe pământ, Nanda respectă disciplina monastică în totalitate. 

Atunci Buddha se adresă călugărilor. „Nanda a renunţa la viața lumească pentru 
a renaşte în tărâmurile divine,” spuse el, „însă voi toți aţi devenit călugări pentru a 
trece dincolo de suferinţă. Voi şi el nu vă aflaţi pe aceaşi cale. Nu mai vorbiţi cu el 
niciodată. Nu deveniți apropiaţi ai săi. Nici măcar nu vă aşezaţi în acelaşi loc cu el!” 

Toţi călugării se supuseră, iar Nanda era foarte tulburat. El gândi, „Ananda este 
fratele meu mai mic; cel puţin el va mai avea ceva afecţiune pentru mine.” Dar când 
merse să-l vadă pe fratele său, Ananda se ridică de pe locul său şi plecă de-acolo. 
Nanda îl întrebă de ce, iar Ananda îi spuse ce spusese Buddha. Nanda suferi cumplit. 

În cele din urmă Buddha veni la el şi spuse, „Nanda, vii să vezi infernurile?” 
Nanda fu de acord, iar Buddha îi transportă pe amândoi acolo prin puterile sale 
miraculoase. „Du-te şi te uită prin împrejurimi,” îi spuse. 

Astfel că Nanda merse să exploreze, vizitând toate tărâmurile infernului, până ce 
ajunse într-un loc la un cazan gol cu un foc strălucitor troznind înăuntru şi cu un 
mare număr de acoliţi ai Domnului Morţii de jur împreujur. El îi întrebă de ce nu se 
află nimeni în cazan. 

„Există un văr tânăr al lui Buddha pe nume Nanda,” răspunseră ei, „care practică 
disciplina monastică cu intenţia de a renaşte ca zeu. După ce se va bucura de 
fericirea tărâmului celest, atunci când meritul său va fi epuizat, el va renaşte aici.” 

Nanda fu îngrozit. Se întoarse şi cugetă asupra lucrurilor. A renaşte printre zei în 
viitor şi a sfârşi apoi în tărâmurile infernale nu avea rost, astfel că dezvoltă o 
hotărâre reală de a căuta eliberarea de samsăra. Văzând infernurile cu propriii săi 
ochi, el nu făcu niciodată nimic ce încălca preceptele nici măcar în cea mai mică 
măsură. lar Buddha îl preamnări ca discipolul cu cel mai mare control asupra 
porţilor simţurilor.” 

Noi nu avem nevoie să mergem atât de departe încât să vedem infernurile cu 
propriii noştri ochi. Un simplu tablou este suficient pentru a ne înspăimânta şi a ne 
consolida dorinţa de eliberare. Acesta este motivul pentru care Buddha a cerut ca 
roata cu cinci ramuri reprezentând samsâra să fie pictată pe porţile sălilor adunării 
monastice (sangha).' După cum Domnul Nāgārjuna spunea: 


Dacă doar văzând imagini ale infernurilor, auzind descrierile, 
Sau citind şi gândind asupra lor vă produce o asemenea spaimă, 


* Controlul porţilor simţurilor înseamnă a nu te lăsa sedus de obiectele simţurilor. 
i Această diagramă poate fi văzută de obicei la intrarea în templele tibetane. 

Ce veţi face atunci când veţi experimenta acolo 
Pe deplin, efectele inexorabile ale faptelor voastre? 


Reflectaţi, aşadar, asupra tuturor diferitelor feluri de suferinţă din samsăra. Din 
profunzimile inimii voastre, lepădaţi toate scopurile lumeşti ale acestei vieţi. Fără să 
abandonaţi cu desăvârşire activităţile lumeşti, orice Dharma pe care pretindeţi că o 
practicaţi nu va fi o treabă adevărată. 

Pe când Atisa era pe cale să părăsească această lume, un yogi veni la el cu o 
întrebare. „După ce vei muri, mai trebuie să meditez?” 

„Chiar dacă o faci, va fi aceasta Dharma cu adevărat?” îl întrebă Atisa. 

„Bine atunci, ar trebui să predic?” 

Maestrul îi răspunse cu aceeaşi întrebare. 

„Atunci ce-ar trebui să fac?” întrebă yoginul. 

„Tot ceea ce trebuie să faci este să te încrezi cu desăvârşire în Tönpa şi să renunțţi 
în mod sincer la această viaţă,” răspunse Atisa. 

O altă povestire vorbeşte despre un călugăr care dădea ocol mănăstirii Radreng, 
când îl întâlni pe Geshe Tânpa. Geshe spuse, „Venerabile călugăr, a da ocol 
mănăstirii este un lucru bun, însă nu ar fi mai bine să practici adevărata Dharma? 

Călugărul gândi în sine, „Poate este mai important să citesc siitrele Mahāyāna 
decât să dau ocol mănăstirii.” Astfel că se apucă să citească siitre în balconul ce 
dădea spre curtea în care se acordau învăţăurile. 

După o vreme, Geshe Tânpa îi spuse, „Este de asemenea un lucru bun să citeşti 
învăţăturile, însă nu ar fi mai bine să practici adevărata Dharma?” 

Călugărul reflectă din nou. „Aceasta trebuie să însemne că ar fi mai bine să 
practic meditaţia decât să citesc sutre.” Astfel că puse deoparte cititul pentru 
altădată şi începu să-şi petreacă timpul şezând pe pat cu ochii pe jumătate închişi. 

Încă odată Tânpa îi spuse, „Este de asemenea un lucru bun să meditezi, însă nu 
ar fi mai bine să practici adevărata Dharma?” 

La capătul răbdării, călugărul strigă, „Venerabile Geshe, ce ar trebui să fac, 
atunci, pentru a practica Dharma?” 

„Venerabile călugăr,” răspunse Geshe, „renunţă la această viață! Renunţă la 
această viaţă!” 

Activităţile şi angajamentele noastre obişnuite limitate la preocupările acestei 
vieţi sunt cele care ne împiedică să ne eliberăm de tărâmurile suferințelor din 
samsăra, acum şi întotdeauna. Fără un învăţător autentic, nimeni nu ne poate arăta 
ce trebuie făcut pentru a tăia frânghiile care ne ţin de această viață şi pentru a 
dobândi iluminarea în vieţile noatre viitoare. Lăsaţi în urmă toate preocupările 
acestei vieţi — părinţi, rude şi prieteni, însoțitori şi iubiţi, hrană, avere şi posesiuni — 
ca pe tot atâta scuipat în praf." Fiţi satisfăcuţi cu orice hrană şi veştminte care vă vin 
în cale şi dedicaţi-vă în totalitate Dharmei. Padampa Sangye spunea: 


Obiectele materiale sunt asemeni norilor şi ceţii; să nu credeţi că ele ar putea 
dura. 

Popularitatea este asemeni unui ecou; nu urmăriţi stima, urmăriţi adevărata ei 
natură. 


* Ceea ce este sugerat aici (explicit în alte capitole) nu este un refuz al responsabilităţilor cuiva față de 
părinţi, copii etc., ci o transformare a egoului mărginit bazat pe ataşament şi preocupare într-o iubire 
autentică care se extinde de asemenea asupra tuturor fiinţelor. 

Veştmintele frumoase sunt asemeni culorilor dintr-un curcubeu; îmbrăcaţi-vă 
simplu şi dedicaţi-vă practicii. 

Acest corp al vostru este un sac de sânge, puroi şi limfă; nu îl îndrăgiţi. 

Chiar şi mâncărurile delicioase se transformă în excremente; nu acordaţi mare 
importanţă hranei. 

Lumea fenomenală apare precum duşmanii; rămâneţi în sihăstrii sau în munţi. 
Spinii percepţiei iluzorii sfâşie mintea; experimentaţi-i ca având o natură egală." 
Dorinţele şi nevoile vin toate din voi înşivă; păstraţi adevărata natură a minţii. 
Cea mai prețioasă nestemată este în voi; nu tânjiţi după hrană şi avere. 

Vorba multă aduce doar certuri; acţionaţi ca şi cum aţi fi mut. 

Mintea îşi are propria aplicabilitate naturală;%7 nu urmaţi poruncile stomacului 
vostru. 

Binecuvântările apar din minte; rugaţi-vă învățătorului (lama) şi yidam-ului 
vostru. 

Dacă staţi prea mult într-un loc, veţi găsi cusur chiar şi lui Buddha; nu rămâneţi 
prea mult nicăieri. 

Trebuie să acţionaţi într-o manieră umilă; abandonaţi mândria poziţiei voastre. 
Nu veţi rămâne prea mult aici; practicaţi acum fără amânare. 

Sunteţi asemeni unui călător în această viaţă; nu construiți un castel unde să vă 
odihniţi doar pentru o vreme. 

Nici o acţiune nu este de nici un folos; puneţi realizarea în practică. 

Nu veţi şti niciodată când corpul vostru va deveni hrană pentru viermi sau va 
dispare pur şi simplu; nu vă lăsaţi distraşi de aparențele acestei vieţi. 

Prietenii şi rudele sunt asemeni unor mici păsări pe o ramură; nu vă ataşaţi de 
de ele. 

Credinţa plină de convingere este asemeni unei excelente temelii; nu o 
abandonaţi în mizeria emoţiilor negative. 

Această formă umană este precum o prețioasă nestemată ce îndeplineşte 
dorinţele; nu o lăsaţi pe mâna duşmanului vostru, mânia. 

Samaya este precum un turn de veghe;68 nu o contaminaţi cu greşeli. 

În timp ce Maestrul Vajra se află încă printre voi, nu lăsaţi Dharma să fie 
purtată spre delăsare. 


Pentru adevărata practică şi experienţă a Dharmei este esenţial să realizaţi cât de 
lipsit de sens este totul în samsâra. Singura cale de a dezvolta această realizare este 
această meditaţie asupra relelor samsârei. Reflectaţi asupra ei până ce sunteți deplin 
convinşi că samsâra este plină de suferinţă. 

Semnul că meditaţia a prins cu adevărat rădăcină în voi este să simţiţi precum 
Geshe Langri Thangpa. Într-o zi unul dintre însoțitorii său apropiaţi îi spuse, 
„Ceilalţi îţi spun Langri Thangpa Faţă-întunecată.” 

„Cum mi-ar putea fi faţa strălucitoare şi veselă când mă gândesc la suferinţele 
celor trei lumi ale samsârei? răspunse Geshe. 

Se spune că Langri Thangpa a zâmbit doar o singură dată. A văzut un şoarece 
încercând să ducă un turcoaz din mandala sa. Însă şoarecele nu a putut urni 
turcoazul, astfel că făcu, „Chiţ! Chiţ!,” iar un alt şoarece veni să-l ajute. Un şoarece 
împingea turcoazul, iar celălalt îl trăgea. Aceasta l-a făcut pe Langri Thangpa să 
zâmbească. 


* În cele din urmă toate percepțiile au aceeaşi natură, care este vacuitatea. 

Această meditaţie asupra suferinței samsărei este baza şi suportul tuturor 
bunelor virtuţi ale căii. Ea vă întoarce mintea spre Dharma. Vă dă încrederea în 
principiul cauzei şi efectului în toate acţiunile voastre. Vă face să vă lepădaţi de 
scopurile acestei vieţi. Şi vă face să simţiţi dragoste şi compasiune faţă de toate 
ființele. 

Buddha însuşi, arătând cât de important este să se recunoască suferinţa, îşi 
începea fiecare învăţătură asupra celor trei întoarceri ale roții Dharmei cu aceste 
cuvinte: „Călugări, această viaţă este suferinţă.” 

Puneţi-o în practică până ce deveniți cu desăvârşire convinşi şi siguri de ea. 


Văd că sa msăra este suferință, dar încă tânjesc după ea. 

Mă tem de abisul tărâmurilor inferioare, dar continui să greşesc. 
Binecuvântează-mă pe mine şi pe cei care merg pe alături asemeni mie 
Pentru ca noi să putem renunţa cu sinceritate la lucrurile acestei vieți. 


=> a 


| a tăcut AC 

Agentin eee 


Gampopa (1079-1153) 
Cunoscut de asemenea ca Dagpo Rinpoche. Unul dintre principalii discipoli ai lui Milarepa 
şi un important maestru al descendenţelor Kagyu. 


118 


CAPITOLUL PATRU 


Acţiunile:* principiul cauzei 
şi efectului 


Renunţaţi la rău şi faceți binele, ca în învăţăturile privind cauza şi efectul. 
Fapta voastră urmează înaintarea Vehiculelor.69 

Prin viziunea voastră desăvârşită sunteți eliberaţi de tot ataşamentul. 
Neîntrecut Învățător, la picioarele tale mă închin. 


Maniera în care acest capitol va fi explicat şi studiat este cu aceeaşi atitudine ca şi 
în cazul celorlalte. Subiectul este explicat sub trei titluri: faptele negative ce trebuie 
abandonate; faptele pozitive ce trebuie adoptate; şi însuşirea atot-determinantă a 
faptelor. 


I. ACŢIUNILE NEGATIVE DE ABANDONAT 


Ceea ce ne determină să renaştem în tărâmurile superioare sau inferioare ale 
samsărei sunt faptele bune şi rele pe care noi înşine le-am acumulat. Samsâra însăşi 
este produsă de acţiuni şi constă în întregime din efectele acţiunilor — nu există 
nimic altceva care să ne dea pe mâna tărâmurilor mai înalte sau mai joase. Nimic nu 
este doar întâmplare. În toate momentele, vom examina efectele acţiunilor pozitive 
şi negative şi vom încerca să le evităm pe toate cele ce sunt nefavorabile şi să le 
adoptăm pe cele favorabile. 


1. Cele zece acţiuni negative care trebuie evitate 


Trei dintre aceste zece sunt acţiuni fizice: luarea vieţii, luarea a ceea ce nu a fost 
dat şi conduita sexuală greşită; patru dintre ele sunt acţiuni verbale: minciuna, 
semănarea discordiei, jignirea şi flecăreala inutilă; iar trei sunt acţiuni mentale: 
lăcomia, a dori rău altora şi punctele de vedere greşite. 


1.1 LUAREA VIEŢII 


A lua viaţa înseamnă orice act intenţionat menit să pună capăt vieţii unei alte 
fiinţe, fie ea umană, animală sau orice altă fiinţă vie. 

Un războinic ucigând un duşman în bătălie este un exemplu de ucidere din ură. 
Uciderea unui animal pentru a-i consuma carnea sau îmbrăca pielea este ucidere din 
dorinţă. Uciderea fără cunoaşterea consecinţelor binelui şi răului — sau, precum 


* Termenul sanscrit karma (tib. las), folosit acum adesea în engleză pentru a desemna rezultatul faptelor 
noastre trecute, înseamnă de fapt pur şi simplu „acțiune.” Totuşi, tibetanii folosesc termenul las în 
vorbirea curentă, de asemenea pentru a desemna întregul proces, sau principiu al cauzei şi efectului 
karmic, rgyu 'bras, care este subiectul acestui capitol. 

anumiţi tirthika, din credinţa că este un lucru virtuos de făcut — este ucidere din 
ignoranță. 

Există trei exemple de ucidere care sunt numite acte cu retribuție imediată, 
deoarece conduc la renaşterea imediată în Infernul Suferinței Ultime fără a trece 
prin stări intermediare: uciderea propriului tată, uciderea propriei mame şi uciderea 
unui arhat.70 

Unii dintre noi, doar gândindu-ne la actul specific al uciderii cu propriile noastre 
mâini, ne-am putea imagina că suntem nevinovaţi de a fi luat vreodată viaţa. Dar 
dintru început, nu este nimeni, mare sau mic, puternic sau slab, care să nu fie 
vinovat de zdrobirea sub picioare a nenumărate mici insecte în timpul mersului. 

Mai exact, preoţii (lama) şi călugării vizitând casele donatorilor sunt serviţi cu 
carne şi sânge de animale care au fost tăiate şi gătite pentru ei şi de aşa natură este 
predilecţia lor pentru gustul cărnii încât, fără nici cea mai mică remuşcare sau 
compasiune pentru animalele ucise, ei hăpăie totul cu mult avânt. În astfel de cazuri, 
efectul karmic negativ al uciderii cade deopotrivă asupra donatorului şi oaspetelui 
fără deosebire. 

Când oameni importanţi şi oficiali guvernamentali călătoresc, oriunde merg, 
nenumărate animale sunt ucise pentru petrecerile şi recepţiile lor. De regulă, cei 
bogaţi ucid nenumărate animale. Din toate turmele lor, excepţie făcând animalele 
sălbatice răspândite ici-colo, ei nu lasă niciuna să moară de moarte naturală, 
ucigându-le pe toate pe rând, atunci când ating vârsta. Mai mult, în timpul verii, 
chiar aceste vite şi oi, în timp ce pasc, ucid nenumărate insecte, muşte, furnici şi 
chiar mici peşti şi broaşte înghiţindu-le împreună cu iarba, zdrobindu-le sub copite 
sau îngropându-le în bălegarul lor. Efectele karmice negative ale tuturor acestor acte 
revin atât proprietarului cât şi animalului. Prin comparaţie cu caii, vitele şi celelalte 
animale, oile sunt în mod special o prolifică sursă de vătămare. Atunci când acestea 
pasc, ele consumă tot soiul de mici animale — broaşte, şerpi, pui de pasăre şi aşa mai 
departe. În timpul verii, la vremea tunsului, sute şi mii de insecte purtate de fiecare 
oaie în propria lână, mor toate. Iarna, la fătatul mieilor, nu sunt păstraţi mai mult de 
jumătate dintre miei; ceilalți sunt ucişi la naştere. Oile mame sunt folosite pentru 
laptele lor şi pentru a naşte miei până când devin prea bătrâne sau epuizate, 
moment în care sunt toate ucise pentru carnea şi pieile lor. Şi nici măcar un singur 
berbec, castrat sau nu, nu ajunge la maturitate fără a fi ucis chiar atunci. Dacă oaia 
are păduchi, milioane dintre aceştia sunt ucişi odată cu fiecare oaie. Oricine deţine 
turme de o sută sau mai multe oi poate fi sigur de cel puţin o renaştere în infern. 

Pentru fiecare nuntă, nenumărate oi sunt ucise atunci când este trimisă zestrea, 
când este însoţită mireasa şi când este primită de către socrii. După aceea, de fiecare 
dată când o tânără mireasă merge înapoi în vizită la propria-i familie, un alt animal 
este ucis cu siguranţă. Dacă prietenii şi rudele sale o invită şi îi servesc orice altceva 
în afară de carne, ea acuză o bruscă pierdere a apetitului şi mănâncă cu un dispreţ 
teatral de parcă ar fi uitat cum se mestecă.7: Dar ucideţi o oaie grasă şi aşezaţi în faţa 
ei o mare grămadă de carne din piept şi măruntaie şi micul monstru cu faţa roşie se 
va aşeza cu seriozitate, îşi va scoate micul cuţitaş şi va înfuleca totul cu un plescăit al 
buzelor. În ziua următoare, ea se pregăteşte încărcată cu carcasa sângerândă, 
precum un vânător care se întoarce acasă — dar cel mai rău este că de fiecare dată 
când se duce, ea este sigură că nu se va întoarce cu mâna goală. 

Copiii, de asemenea, provoacă moartea a nenumărate animale în timp ce se joacă, 
fie că sunt conştienţi de aceasta, fie că nu. În timpul verii, spre exemplu, ei ucid 

numeroase insecte doar bătând pământul cu o nuia de salcie sau cu un bici de piele 
în timp ce merg. 

Astfel că, în realitate, toate fiinţele umane îşi petrec întreaga vreme luând viaţa, 
asemeni unor căpcăuni. Într-adevăr — luând în considerare modul în care ne ucidem 
vitele pentru a ne bucura de carnea şi sângele lor în timp ce ele şi-au petrecut 
întreaga viaţă servindu-ne şi hrănindu-ne cu laptele lor ca şi cum ar fi fost mamele 
noastre — suntem mai răi decât orice căpcăun. 

Actul luării vieţii este complet atunci când include toate cele patru elemente ale 
acţiunii negative. Luaţi exemplul unui vânător care ucide un animal sălbatic. Mai 
întâi de toate, el vede efectiv un cerb sau un mosc sau orice alt animal şi identifică 
animalul dincolo de orice îndoială: faptul că el ştie că acesta este o ființă vie este 
baza faptei. Apoi, apare dorinţa de a ucide: ideea uciderii este intenția de a săvârşi 
fapta. Apoi trage spre animal într-un punct vital, cu o armă, arc şi săgeată sau orice 
altă armă: acţiunea fizică a uciderii este executarea faptei. După care funcţiile vitale 
ale animalului încetează, iar uniunea corpului şi minţii sale este întreruptă; aceasta 
este desăvârşirea finală a acţiunii luării vieţii. 

Un alt exemplu: uciderea unei oi crescută pentru carne de către proprietarul ei. 
Mai întâi, stăpânul casei îi spune unui servitor sau unui măcelar să taie o oaie. Baza 
este că el ştie că în aceasta este implicată o fiinţă vie — o oaie. Intenţia, ideea de a o 
ucide, este prezentă deîndată ce el decide să taie cutare sau cutare oaie. Executarea 
actului efectiv al uciderii are loc atunci când casapul îşi apucă laţul şi dintr-odată 
prinde oaia care va fi omorâtă, o întoarce pe spate, îi leagă picioarele strâns laolaltă 
cu curele de piele şi îi înoadă o frânghie în jurul gurii până ce o sufocă. În agonia 
violentă a morţii, animalul încetează să mai respire, iar ochii săi holbaţi devin 
albaştri şi se înceţoşează, vărsând lacrimi. Corpul îi este tras spre casă, iar faza 
finală, punerea capătului vieţii sale, atinge desăvârşirea. După ce animalul este 
jupuit cu un cuţit, carnea sa încă tremură deoarece „forţa atotpătrunzătoare”” nu a 
avut încă răgaz să-i părăsească corpul; este ca şi cum animalul ar fi încă viu. Curând 
după aceea este prăjit deasupra focului sau gătit în cuptor, iar apoi mâncat. Când te 
gândeşti la asta, astfel de animale sunt practic consumate de vii, iar noi oamenii nu 
suntem diferiţi de animalele de pradă. 

Să presupunem că intenţionaţi să ucideţi un animal astăzi sau că spuneţi că aţi 
dori să o faceţi, dar în realitate nu o faceţi. Ar exista deja baza, cunoaşterea faptului 
că acesta este o ființă conştientă şi intenţia, ideea de o ucide. Două dintre elementele 
acţiunii negative ar fi prin urmare realizate şi deşi răul ar fi mai puţin grav decât 
dacă aţi fi înfăptuit în realitate actul uciderii, pata faptei negative, asemeni unei 
reflexii apărând într-o oglindă, ar rămâne totuşi. 

Unii oameni îşi imaginează că numai persoana care îndeplineşte actul uciderii are 
parte de efectul karmic negativ şi că persoana care doar a dat ordinele nu îl 
împărtăşeşte — sau, dacă totuşi îl împărtăşeşte, acesta este doar într-o mică măsură. 
Dar să ştiţi că acelaşi rezultat karmic vine asupra fiecăruia dintre cei implicaţi, chiar 
asupra oricui simte plăcere de pe urma acestuia — astfel că nu se pune problema 
privind persoana care în realitate a ordonat ca uciderea să fie îndeplinită. Fiecare 
persoană preia întregul efect karmic al uciderii unui animal. Nu este ca şi cum un act 
al uciderii ar putea fi împărţit între mai mulţi oameni. 


* Una dintre cele cinci energii subtile (rlung), sau „sufluri,” din corp (vezi glosarul). 

1.2. LUAREA A CEEA CE NU ESTE DAT 


Luarea a ceea ce nu este dat este de trei feluri: luarea cu forţa, luarea pe ascuns şi 
luarea prin înşelăciune. 

Luarea cu forţa. Numită de asemenea luare prin constrângere, aceasta înseamnă 
confiscarea forțată a posesiunilor sau proprietăţii de către un individ puternic 
precum un rege, fără a avea drept legal asupra lor. Aceasta include de asemenea jaful 
prin forţa numerică, ca de exemplu, prin intermediul unei oştiri. 

Luarea pe ascuns. Aceasta înseamnă a lua în posesie lucrurile în taină, precum 
un spărgător, fără a fi văzut de către proprietar. 

Luarea prin înşelăciune. Acesta înseamnă a lua bunurile celorlalţi, printr-o 
negociere de afaceri, de exemplu minţind cealaltă parte, folosind greutăţi şi unităţi 
de măsură false sau alte astfel de subterfugii. 

În zilele noastre, nu ne trece prin minte ideea că în afaceri sau şi în alte contexte 
ar fi greşit să obţinem lucruri de la ceilalţi prin escrocherie şi înşelăciune, atâta 
vreme cât nu furăm în mod făţiş. Dar în realitate, nici un profit pe care îl facem prin 
înşelarea celorlalţi oameni nu este diferit de furtul pe faţă. 

În particular, preoţii (lama) şi călugării din zilele noastre nu consideră că este rău 
sau greşit să faci afaceri; într-adevăr, ei îşi petrec întreaga viaţă cu aceasta şi se simt 
mai degrabă mândri de iscusinţa lor. Absorbiţi de tranzaţiile lor, ei simt puţină 
aplecare spre urmarea studiilor sau spre a lucra pentru a-şi purifica întunecările — şi 
oricum nu mai rămâne timp pentru astfel de lucruri. Toate ceasurile lor de trezie 
până când se întind seara să doarmă sunt petrecute în cercetarea socotelilor lor. 
Orice idee de devoțiune, renunțare sau compasiune este dezrădăcinată, iar amăgirea 
constantă îi covârşeşte. 

Jetsun Milarepa a ajuns într-o seară la o mănăstire şi s-a aşezat să doarmă în fața 
uşii unei chilii. Călugărul care trăia în chilie era întins pe pat gândindu-se cum să 
facă să vândă carcasa unei vite pe care plănuia să o taie în ziua următoare: „Voi lua 
atât pentru cap ... omoplatul face mai mult de-atât, iar umărul însuşi face atât ... 
atâta pentru pentru muşchi şi picioare ..” El continua să calculeze valoarea fiecărei 
părţi a vacii, interioare şi exterioare. La ivirea zorilor, el nu dormise o clipă, dar 
calculase totul cu excepţia preţului pe care urma să-l ceară pentru coadă. Se sculă, îşi 
termină devoţiunile şi făcu ofrande torma. 

Când păşi afară dădu peste Jetsun încă adormit şi dispreţuitor se răsti la el, „Te 
pretinzi un practicant al Dharmei şi la această oră tu încă dormi! Nu îndeplineşti 
nici o practică sau cel puţin o recitare?” 

„Nu dorm întotdeauna ca şi acum,” răspune Jetsun Mila. „Aceasta este pentru că 
mi-am petrecut toată noaptea gândindu-mă cum să vând o vacă de-a mea care 
urmează să fie tăiată. Abia am adormit cu puţin timp în urmă ...” Şi astfel, 
demascând defectele tăinuite ale călugărului, el plecă. 

Asemeni călugărului din acestă poveste, cei ale căror vieţi sunt dedicate la un 
moment dat numai afacerilor îşi pierd ziua şi noaptea cu desăvârşire implicaţi în 
socotelile lor. Aceştia sunt atât de absorbiți în amăgire încât, chiar şi atunci când 
moartea vine, ei mor la fel de amăgiţi ca întotdeauna. Mai mult, comerțul implică tot 
soiul de acţiuni negative. Oamenii care au marfă de vândut, oricât de proastă în 
realitate, îi proslăvesc însuşirile în toate felurile în care vor. Ei mint făţiş cum cutare 
sau cutare dintre potenţialii cumpărători tocmai a oferit cutare sumă pentru ea, 
sumă pe care ei au refuzat-o; sau cum ei înşişi au cumpărat-o iniţial pentru cutare 
sau cutare sumă uriaşă. Încercând să cumpere ceva ce este deja subiect al 

negocierilor între alţi doi oameni, ei recurg la calomnie pentru a provoca dezacord 
între cele două părţi. Ei folosesc cuvinte aspre pentru a ponegri mărfurile 
competitorilor lor, pentru a stoarce bani şi aşa mai departe. Se complac în bârfă 
inutilă cerând preţuri ridicole sau tocmindu-se pentru lucruri pe care nu au intenţia 
să le cumpere. Ei invidiază şi pizmuiesc posesiunile altor oameni, încercând totul 
pentru a le reveni lor. Doresc răul concurenţilor lor, vrând întotdeauna să o ducă 
mai bine decât aceştia. Dacă fac negoţ cu animale, sunt implicaţi în ucidere. Astfel 
afacerile implică, în realitate, toate cele zece acţiuni negative exceptând poate 
punctele de vedere eronate şi conduita sexuală greşită. Apoi, când afacerile le merg 
prost, ambele părţi pierzându-şi bunurile, fiecare suferă, iar negustori o pot sfârşi ca 
muritori de foame, aducând necaz atât asupra lor cât şi asupra omologilor lor. Dar 
dacă vor avea vreun succes, oricât de mult ar obţine nu este niciodată suficient. 
Chiar şi cei care ajung atât de bogaţi ca Vaisravana găsesc încă plăcere în afacerile 
lor păcătoase. Întrucât moartea li se apropie în cele din urmă, ei se vor bate în piept 
de necaz, căci întreaga lor viaţă umană a fost petrecută în astfel de obsesii, care 
acum au devenit pietre de moară ca să-i tragă spre tărâmurile inferioare. 

Nimic nu ar putea fi mai eficace decât negoţul şi comerţul pentru a strânge 
nesfârşite acţiuni negative şi pentru a vă corupe în profunzime. Vă veţi trezi gândind 
constant la căi de a-i înşela pe ceilalţi ca şi cum aţi privi peste o colecţie de cuțite, 
sule şi ace pentru a găsi scula cea mai ascuţită. Clocind la nesfârşit astfel de gânduri 
vătămătoare, întoarceţi spatele idealului minţii iluminate (bodhicitta) de a-i ajuta pe 
ceilalţi, iar faptele voastre dăunătoare se înmulţesc la infinit. 

A lua ceea ce nu este dat include cele patru elemente deja explicate pentru ca 
acţiunea negativă să fie desăvârşită. Totuşi, orice participare, până la simpla oferire 
de hrană vânătorilor şi tâlharilor pentru expediţia lor, este suficientă pentru a vă 
aduce o parte egală de efect al faptei lor rele de ucidere şi tâlhărie. 


1.3 CONDUITA SEXUALĂ GREŞITĂ 


Regulile care urmează sunt pentru laici. În Tibet, în timpul regelui Dharmei 
Songtsen Gampo, au fost consacrate legi bazate pe cele zece acţiuni pozitive 
cuprinzând deopotrivă reguli pentru laici şi reguli pentru comunitatea religioasă. 
Aici, ne referim la acele restricţii asupra conduitei destinate pentru laici, care, ca şi 
capi de familie, vor urma o etică corespunzătoare. Călugării şi călugărițele, în ceea 
ce-i priveşte, este de aşteptat să evite actul sexual cu desăvârşire. 

Cea mai gravă conduită sexuală greşită aceea de a determina o altă persoană să-şi 
încalce legămintele. Conduita sexuală greşită include de asemenea fapte asociate 
anumitor persoane, locuri şi circumstanțe: masturbarea, relaţiile sexuale cu o 
persoană măritată sau promisă altcuiva; sau cu o persoană care este liberă, dar ziua 
în amiaza mare, în timpul respectării legământului de o zi, în timpul bolii, necazului, 
sarcinii, a unei pierderi grele, menstruației sau recuperării după naştere; într-un loc 
în care sunt prezente reprezentările fizice ale Celor Trei Nestemate; cu părinţii, cu 
alți membri interzişi ai familiei sau cu un copil înainte de pubertate; în gură sau 
anus şi aşa mai departe. 


1.4. MINCIUNA 


Minciuna este de trei feluri: minciuni obişnuite, minciuni majore şi minciunile 
unor falşi lama. 

Minciunile obişnuite. Acestea sunt afirmaţii neadevărate, făcute cu intenţia de a 
înşela alţi oameni. 

Minciunile majore. Acestea sunt afirmaţii precum, spre exemplu, că nu este nici 
un beneficiu din acţiunile pozitive şi nici un rău din cele negative, că nu există 
fericire în tărâmurile buddhice şi nici suferinţă în tărâmurile inferioare, sau că cei ce 
sunt Buddha nu au virtuţi. Ele sunt numite minciuni majore deoarece nici o altă 
minciună n-ar putea avea consecințe mai devastator de amăgitoare. 

Minciunile falşilor lama. Acestea cuprind toate pretenţiile neadevărate de a 
poseda cutare calităţi şi capacităţi precum, spre exemplu, de a fi dobândit nivelurile 
de Bodhisattva sau de a avea puterea clarviziunii. Impostorii din zilele noastre au 
mai mult succes decât maeştrii veritabili, iar gândurile şi acţiunile celorlalţi sunt 
uşor de influenţat. Astfel, unii oameni se declară pe ei înşişi maeştrii sau siddha în 
efortul de a-i înşela pe ceilalţi. Ei pretind că au avut viziunea unei anumite zeități şi 
îi aduc ofrande de mulţumire sau că au văzut un spirit şi că l-au pedepsit aspru. 
Deoarece acestea sunt în cea mai mare parte doar minciuni ale unor falşi lama, fiţi 
aşadar atenţi să nu credeţi orbeşte astfel de trişori şi şarlatani. Afectând cum se 
întâmplă deopotrivă această viaţă şi cea următoare este important să vă puneţi 
încrederea într-un practicant al dharmei pe care îl cunoaşteţi bine, care este umil şi 
a cărui natură interioară şi conduită exterioară este corespunzătoare. 

General vorbind, există oameni obişnuiţi care au un anumit grad de clarviziune 
limitată de concepte, dar este intermitentă şi validă doar sporadic. Clarviziunea pură 
este dobândită numai de către cei care au atins niveluri sublime şi este prin urmare 
extrem de dificil de obținut.72 


1.5. SEMĂNAREA DISCORDIEI 


Semănarea discordiei poate fi atât pe faţă, cât şi tăinuită. 

Semănarea pe faţă a discordiei. Aceasta este o strategie folosită de persoane care 
deţin o anumită autoritate. Ea constă din crearea unui conflict între două persoane 
prezente spunându-i deschis uneia că cealaltă l-a vorbit de rău pe la spate, ajungând 
să descrie ceea ce prima persoană a spus sau a făcut pentru a-i face rău celei de-a 
doua — iar apoi întrebându-i probabil pe amândoi de ce astăzi se mai comportă ca şi 
cum astfel de lucruri nu s-ar fi întâmplat între ei. 

Semănarea tăinuită a discordiei. Aceasta înseamnă despărțirea a două persoane 
care se înțeleg bine, mergând la una dintre ele, fără ştirea celuilalt, pentru a-i aduce 
la cunoştinţă ce lucruri teribile ar fi spus celălalt, de care acestuia îi pasă atât de 
mult, despre el. 

Cel mai rău exemplu de semănare a discordiei este a provoca un conflict între 
membrii comunităţii religioase (sangha). Este în mod particular grav să provoci un 
conflict între un învăţător al Secretei Mantrayâna şi discipolii săi, sau în cercul 
fraţilor şi surorilor spirituale. 


1.6. JIGNIREA 
Jignirea constă, spre exemplu, din a face remarci nepoliticoase cu privire la 
defecte fizice neplăcute ale altor persoane, numindu-le în mod deschis chior, surd, 


orb şi aşa mai departe. Ea include dezvăluirea altor neajunsuri ascunse ale altora, 
vorbele aspre de tot felul şi, de fapt, orice cuvinte care-i fac pe ceilalți oameni 

nefericiţi sau neconfortabili, chiar dacă sunt spuse mai curând agreabil decât 
supărător. 

În particular, a vorbi ofensator în faţa propriului învăţător, a unui prieten 
spiritual sau a unei ființe sfinte este o greşeală extrem de gravă. 


1.7. FLECĂREALA INUTILĂ 


Flecăreala inutilă înseamnă a vorbi mult şi fără rost: de exemplu a expune ceea ce 
cineva îşi imaginează că este Dharma dar nu este — precum sunt ritualurile 
brahmanilor;73 sau a vorbi fără rost despre subiecte care stârnesc ataşament şi 
antipatie, precum istorisirea de poveşti cu prostituate, cântatul de cântece frivole 
sau a discuta despre tâlhărie şi război. Mai ales a tulbura rugăciunile sau recitările 
oamenilor distrăgându-i cu o avalanşă de vorbe inutile este în mod special dăunător, 
întrucât îi împiedică să acumuleze merit. 

Bârfele care par să vină mai curând natural şi spontan sunt în cea mai mare 
parte, atunci când le priviţi mai îndeaproape motivate de dorinţă sau antipatie, iar 
gravitatea greşelii va fi proporţională cu cantitatea de ataşament sau antipatie din 
propria minte sau a celorlalţi. 

În timp ce spuneţi rugăciuni şi recitaţi mantra, amestecarea lor cu vorbe 
irelevante va înceta să le mai facă purtătoare ale vreunui fruct, indiferent cât de 
multe aţi spus. Aceasta se aplică mai ales diferitelor forme de bârfe care circulă în 
rândurile adunării comunităţii monastice (sangha), iar Buddha nu a permis nimănui 
să facă astfel. Dar în zilele noastre oamenii învaţă unul sau două ritualuri tantrice şi 
câtă vreme pot să le recite, ei încep să folosească orice ofrande primejdioase74 pe 
care le pot obţine. Fără să fi primit împuterniciri, fără să fi menţinut toate 
legămintele samaya, fără să fi stăpânit stadiile generării şi perfecțiunii şi fără să fi 
îndeplinit cerinţele pentru recitarea de mantra, a obţine ofrande prin îndeplinirea 
ritualurior tantrice — doar cântând maşinal mantre secrete precum vrăjitorii bânpo 
— este o încălcare gravă. A folosi aceste primejdioase donaţii este comparabil cu 
înghiţirea unor grămezi de fier înroşit: dacă oamenii obişnuiţi se folosesc de ele fără 
a avea fălcile de fontă ale uniunii stadiilor generării şi perfecțiunii, ei vor arde 
complet şi vor fi distruşi. După cum se spune: 


Ofrandele primejdioase sunt lame mortal de ascuţite, 
Consumă-le şi ele vor tăia artera vitală a eliberării. 


Departe de a avea vreo stăpânire a celor două stadii ale meditaţiei, astfel de 
oameni, care pot cel mult să cunoască cuvintele ritualului, nu-şi bat capul nici măcar 
să le recite pe acestea corespunzător. Ba chiar mai rău, momentul în care încep să 
recite mantra — cea mai importantă parte — ei încep să flecărească şi lasă slobod un 
nesfârşit şir de bârfe inutile pline de dorinţă şi agresiune pentru tot intervalul de 
timp alocat. Acest lucru este dezastruos pentru ei înşişi şi pentru ceilalți. Este extrem 
de importantă abandonarea acestui gen de flecăreală de către călugări şi preoţi 
(ama) şi concentrarea lor asupra recitării mantrelor lor fără a vorbi. 


1.8. LĂCOMIA 


Lăcomia include toate gândurile achizitive sau pline de dorinţă, chiar şi cele mai 
uşoare, pe care le-am putea avea față de proprietatea altei persoane. Contemplând 

cât de plăcut ar fi dacă acele minunate posesiuni ale acestora ar fi ale noastre, ne 
imaginăm în repetate rânduri posedându-le, născocind scheme de a pune stăpânire 
pe ele şi aşa mai departe. 


1.9. A DORI RĂU ALTORA 


Aceasta se referă la toate gândurile răutăcioase pe care le-am putea avea despre 
alte persoane. De exemplu, a cloci cu antipatie sau mânie asupra modului în care le- 
am putea dăuna; simţindu-ne dezamăgiţi când ei prosperă sau reuşesc; dorind ca 
aceştia să fie mai puţin confortabili, mai puţin fericiţi sau mai puţin talentaţi; sau 
simțind bucurie atunci când li se întâmplă lucruri neplăcute. 


1.10. PUNCTELE DE VEDERE GREȘITE 


Punctele de vedere greşite cuprind opinia că acţiunile nu determină efect karmic 
şi punctele de vedere ale eternalismului şi nihilismului. 

Conform opiniei că acţiunile nu au efect karmic, acţiunile pozitive nu aduc 
beneficiu, iar acţiunile negative nu dăunează. Opiniile eternalismului şi nihilismului 
cuprind toate diferitele opinii ale adepților tirthika, care, deşi pot fi împărţite în trei 
sute şaizeci de vederi false sau şaizeci şi două vederi greşite, pot fi rezumate la cele 
două categorii ale eternalismului şi nihilismului. 

Eternaliştii cred într-un sine permanent şi într-un creator existent etern al 
universului, precum ISvara sau Vişnu. Nihiliştii cred că toate lucrurile doar apar prin 
ele însele şi că nu există vieţi trecute şi viitoare, nici karma, nici eliberare, nici 
libertate.75 După cum se spune în doctrina lui ISvara cel Negru: 


Răsăritul soarelui, curgerea la vale a apei, 

Rotunjimea boabelor de mazăre, zbârlirea şi ascuţimea spinilor, 
Frumuseţea ochilor irizanţi ai cozilor de păun: 

Nimeni nu le-a creat, ele toate apar în mod natural. 


Ei susţin că atunci când soarele răsare la est, nu este nimeni acolo care să-l facă 
să răsară. Când un râu curge la vale, nimeni nu îl conduce în jos. Nimeni nu a 
rotunjit boabele de mazăre pentru a le face pe toate atât de rotunde sau a asucuţit 
toate acele lungi şi ţepoase ale spinilor. Frumoşii ochi multicolori de pe coada 
păunului nu au fost pictaţi de către nimeni. Toate aceste lucruri sunt astfel prin 
propria lor natură şi la fel se întâmplă cu toate din această lume indiferent că sunt 
plăcute sau neplăcute, bune sau rele — toate fenomenele doar apar în mod spontan. 
Nu există karma trecută, nu există vieţi anterioare, nici vieţi viitoare.70 

A considera textele unor astfel de doctrine ca fiind adevărate şi a le urma, sau 
chiar nefăcând astfel, a considera că învăţăturile lui Buddha, instrucţiunile 
învățătorului vostru sau textele comentatorilor învăţaţi sunt greşite şi a manifesta 
îndoială şi a le critica, sunt toate incluse în ceea ce se înţelege prin puncte de vedere 
greşite.77 


Cele mai rele dintre cele zece acţiuni negative sunt luarea vieţii şi punctele de 
vedere greşite. După cum se spune: 


Nu este acţiune mai rea decât luarea vieţii cuiva; 

Dintre cele zece acte nevirtuoase, punctul de vedere greşit este cel mai grav. 


Exceptându-le pe cele din infern, nu există fiinţă care să nu se teamă de moarte şi 
care să nu-şi pună viaţa proprie mai presus de orice altceva. Astfel că a distruge o 
viaţă este o acţiune negativă particulară. În Sūtra Sublimei Dharma a Amintirii 
Clare, se spune că pentru fiecare viaţă luată se va plăti cu cinci sute de vieţi proprii, 
iar pentru uciderea unei singure fiinţe, ucigaşul va petrece o kalpa intermediară în 
infernuri. 

Chiar mai rău este a lua o lucrare meritorie în care sunteţi poate implicaţi, 
precum construirea unei reprezentări a Celor Trei Nestemate, drept scuză pentru 
comiterea de acţiuni vătămătoare precum uciderea. Padampa Sangye a spus: 


A construi un suport Celor Trei Nestemate în timp ce provocaţi vătămare şi 
suferință 
Înseamnă a vă risipi viaţa viitoare în vânt. 


Este în egală măsură greşită, ideea eronată că faceţi ceva meritoriu, sacrificând 
animale şi oferindu-le carnea şi sângele preoţilor (lama) invitaţi în casa voastră sau 
unei adunări de călugări. Efectul karmic negativ al uciderii se răsfrânge deopotrivă 
asupra donatorilor şi primitorilor. Donatorul, deşi furnizează hrană, face o ofradă 
impură; cei care o primesc acceptă o hrană nepotrivită. Orice efect pozitiv este 
contrabalansat de cel negativ. Într-adevăr, fără a avea puterea de a vă resuscita 
victimele pe loc, nu există nici o situaţie în care actul uciderii să nu vă pângărească 
ca o acţiune negativă. Puteţi fi de asemenea siguri că acesta va vătăma vieţile şi 
acţiunile învăţătorilor78 voştri. Dacă nu sunteţi capabili să transferați conştiinţa 
fiinţelor în stări de mare beatitudine, trebuie să faceţi tot efortul de a evita să le luaţi 
vieţile. 

A întreţine puncte de vedere greşite, chiar şi preţ de-o clipă, înseamnă a vă 
încălca toate legămintele şi a vă separa de comunitatea buddhistă. Aceasta neagă de 
asemenea libertatea de a practica Dharma în această existență umană. Din 
momentul în care mintea voastră este contaminată de puncte de vedere greşite, 
chiar şi binele pe care îl faceţi nu mai conduce la eliberare, iar răul pe care îl faceţi 
nu mai poate fi mărturisit.79 


2. Efectele celor zece acţiuni negative 


Fiecare acţiune negativă produce patru feluri de efecte karmice: efectul deplin 
maturat, efectul asemănător cauzei, efectul condiţionant şi efectul proliferant. 


2.1. EFECTUL DEPLIN MATURATS 


Comiterea unuia dintre cele zece acte vătămătoare în timp ce sunteţi motivaţi de 
antipatie conduce la naşterea în infernuri. Comiterea unuia dintre ele din dorinţă 
conduce la naşterea ca fiinţă preta, iar din ignoranță, la naşterea ca animal. Odată 
renăscuţi în tărâmurile inferioare, avem de îndurat suferinţe specifice acestora. 

De asemenea, un foarte puternic impuls — dorinţa, mânia sau ignoranţa foarte 
puternică — motivând o lungă şi continuă acumulare de acţiuni, determină naşterea 
în infernuri. Dacă impulsul este mai puţin puternic, iar numărul acţiunilor mai mic, 

el determină renaşterea ca ființă preta; iar dacă este mai puţin puternic şi mai puţin 
numeros, ca animal. 


2.2. EFECTUL ASEMĂNĂTOR CAUZEI 


Chiar şi atunci când în cele din urmă ieşim din tărâmul inferior în care efectul 
deplin maturat ne-a determinat să ne naştem şi obținem o formă umană, continuăm 
să experimentăm efectul asemănător cauzei. De fapt, în tărâmurile inferioare există, 
de asemenea, numeroase feluri de suferinţă care sunt asemănătoare anumitor cauze. 
Aceste efecte care sunt asemănătoare cauzei sunt de două feluri: acţiuni 
asemănătoare cauzei şi experienţe asemănătoare cauzei. 


2.2.1. Acţiuni asemănătoare cauzei 

Acest efect este o predilectie pentru acelaşi fel de acţiuni ca şi cauza iniţială. Dacă 
am ucis anterior, ne place încă să ucidem; dacă am furat, ne place să luăm ceea ce nu 
ne este dat; şi aşa mai departe. Aceasta explică de ce, de exemplu, anumiţi oameni 
din fragedă copilărie ucid toate insectele şi muştele pe care le văd. O astfel de 
predilecție pentru ucidere corespunde actelor asemănătoare săvârşite în vieţi 
anterioare. Încă din leagăn, fiecare dintre noi acţionează în mod foarte diferit, 
mânaţi de diferite impulsuri karmice. Unora le place să ucidă, altora le place să fure, 
pe când alţii iarăşi nu simt nici o afinitate pentru astfel de acţiuni, ci dimpotrivă le 
place să facă bine. 

Toate tendinţele de acest fel sunt reziduu al acţiunilor din trecut sau cu alte 
cuvinte efectul asemănător cauzei. Din această cauză se spune: 


Pentru a vedea ce ai făcut anterior, uită-te la ceea ce eşti acum. 

Pentru a vedea unde eşti pe cale să te naşti în viitor, uită-te la ceea ce faci 
81 

acum. 


Acelaşi lucru este adevărat de asemenea pentru animale. Instinctul unor animale, 
precum şoimii şi lupii, de a ucide sau al şoarecilor de a fura, este în fiecare dintre 
cazuri un efect asemănător şi provocat de acţiunile lor din trecut. 


2.2.2. Experienţe asemănătoare cauzei 

Fiecare dintre cele zece acţiuni dăunătoare rezultă într-o pereche de efecte asupra 
experienţelor noastre ulterioare. 

Luarea vieţii. Dacă am ucis într-o viață anterioară nu numai că viaţa noastră 
actuală este mai scurtă, ci de asemenea supusă îmbolnăvirilor frecvente. Uneori 
copiii nou născuţi mor ca un efect asemănător cauzei de a fi ucis într-o viaţă trecută; 
timp de mai multe vieţi ei o pot ţine în morţi deîndată ce se nasc, în repetate 
rânduri. Există de asemenea persoane care supraviețuiesc până la maturitate, însă 
din fragedă copilărie sunt chinuite de boli, una după alta fără răgaz până la moartea 
lor, tot ca rezultat al faptului că au ucis şi i-au agresat pe ceilalţi într-o viaţă 
anterioară. În faţa unor astfel de circumstanţe, este mult mai important să se 
mărturisească cu regret acţiunile trecute care i-au adus aici, decât să se caute căi de a 
modifica fiecare problemă imediată. Trebuie să mărturisim cu regret şi să ne legăm 
să renunțăm la astfel de acţiuni; iar ca un antidot la efectele lor, să facem eforturi 
pentru a întreprinde acţiuni pozitive şi să le abandonăm pe cele dăunătoare. 

Luarea a cea ce nu este dat. Faptul că am furat nu numai că ne face săraci, ci de 
asemenea susceptibili la jaf, tâlhărie sau alte calamităţi care risipesc printre 
duşmani şi rivali oricât de puţine posesiuni am avea. Din acest motiv, oricine este 
lipsit de bani şi proprietăţi ar face mai bine să creeze chiar şi doar o mică frântură de 
merit decât să mişte munţii din loc pentru a se îmbogăţi. Dacă nu este destinul 
vostru să deveniți bogaţi datorită lipsei voastre de generozitate din vieţile anterioare, 
nici o cantitate de efort în această viaţă nu va fi de ajutor. Priviţi la prada pe care cei 
mai mulţi tâlhari sau bandiți o iau la fiecare dintre incursiunile lor — adesea aproape 
mai mult decât ar putea ţine însuşi pământul. Totuşi oamenii care trăiesc din jaf o 
sfârşesc întotdeauna ca muritori de foame. Să observăm de asemenea, maniera în 
care negustorii sau cei care îşi însuşesc bunurile comunităţii religioase (sangha) 
eşuează în a profita de pe urma câştigurilor lor, oricât de mari ar fi. Pe de altă parte, 
persoanele care acum experimentează efectele generozităţii lor trecute, niciodată nu 
sunt lipsite de avere în toată viaţa lor şi pentru mulţi dintre ei aceasta se întâmplă 
fără a face cel mai mic efort. Astfel, dacă aveţi speranţe să deveniți bogaţi, dedicați- 
vă eforturile actelor de caritate şi aducerii de ofrande. 

Acest continent Jambudvipa conferă o forţă particulară efectelor acţiunilor, 
astfel încât ceea ce facem timpuriu în viaţă este foarte probabil să aibă efect mai 
târziu în aceeaşi viaţă — sau chiar imediat dacă este făcut în anumite împrejurări 
excepţionale. Astfel că a recurge la furt, înşelăciune sau alte maniere de a lua ceea ce 
nu a fost dat cu speranţa de a deveni bogat înseamnă a realiza tocmai opusul a ceea 
am intenţionat. Efectul karmic ne va ataşa lumii fiinţelor preta timp de mai multe 
kalpa. Chiar şi spre sfârşitul acestei vieţi, acesta va începe să ne afecteze şi ne va face 
tot mai sărăciţi, tot mai necăjiţi. Vom fi lipsiţi de orice control asupra celor câteva 
posesiuni care ne-au mai rămas. Avariţia ne va face să ne simţim tot mai nevoiaşi şi 
mai lipsiţi, oricât de bogaţi s-ar nimeri să fim. Posesiunile noastre vor deveni cauza 
acţiunilor dăunătoare. Vom fi asemeni fiinţelor preta care păzesc comori însă sunt 
incapabile să folosească ceea ce posedă. Priviţi îndeaproape oamenii care sunt 
aparent bogaţi. Dacă nu-şi folosesc cu generozitate averea pentru Dharma, care este 
izvorul fericirii şi bunăstării în această viaţă şi în vieţile ce vor veni, sau măcar 
pentru hrană şi îmbrăcăminte, ei sunt în realitate mai săraci decât cei săraci. 
Experienţa lor, asemeni fiinţelor preta, este chiar acum un efect karmic asemănător 
cauzei, rezultând din generozitatea lor impură din trecut.82 

Conduita sexuală greşită. A ne complace într-o conduită sexuală greşită, se 
spune, ne va determina să avem o soţie care nu doar că va fi neatrăgătoare, dar care 
de asemenea se va comporta într-o manieră imorală şi ostilă. Când cuplurile nu se 
pot opri din a se certa şi lupta, de obicei fiecare partener pune vina pe seama 
caracterului urât al celuilalt. De fapt, ei experimentează fiecare efectul asemănător 
cauzei, rezultând din conduita lor sexuală greşită din trecut. În loc să se urască 
reciproc, mai bine ar recunoaşte că este efectul acţiunilor lor negative din trecut şi să 
fie răbdători unul cu celălalt. Domnul Padampa Sangye spunea: 


Familiile sunt la fel de trecătoare precum aglomeraţia din ziua târgului; 
Oameni din Tingri, nu vă ciondrăniţi şi nu vă certaţi! 


Minciuna. Experienţa asemănătoare cauzei rezultată din faptul că am minţit în 
vieţile trecute este aceea că pe lângă faptul că suntem adesea criticaţi şi depreciaţi, 
suntem de asemenea minţiţi adesea de către ceilalți. Dacă sunteţi în mod fals acuzaţi 
şi criticaţi acum, acesta este efectul minciunilor pe care le-aţi spus în trecut. În loc să 

vă supăraţi şi de a arunca insulte asupra oamenilor care spun astfel de lucruri despre 
voi, mai bine să le fiţi recunoscători pentru că vă ajută să epuizați efectele a 
numeroase acţiuni negative. Ar trebui să vă simțţiţi fericiţi. Rigdzin Lingpa spunea: 


Un duşman care vă întoarce binele cu rău, vă face să progresaţi în practică. 
Acuzaţiile sale nedrepte sunt un bici care vă călăuzeşte spre virtute. 

El este învățătorul care distruge toate ataşamentele şi dorinţele voastre. 
Priviţi la marea sa bunătate pe care nu o veţi putea răsplăti niciodată! 


Semănarea discordiei. Efectul asemănător cauzei semănării discordiei nu este 
doar acela că asociaţii şi servitorii noştri nu pot trăi în armonie unii cu ceilalţi, ci de 
asemenea că sunt certăreţi şi recalcitranţi faţă de noi. Căci cea mai mare parte a 
călugărilor ce-i urmează pe preoţi (lama), subordonații căpeteniilor sau servitorii 
capilor de familie nu trăiesc în armonie unii cu alţii şi ori de câte ori li se cere să facă 
ceva, ei refuză să se supună şi se opun insolent. Servitorii angajaţi ai oamenilor 
simpli pretind că nu au auzit atunci când li se cere să-şi facă treburile, chiar şi pe 
cele uşoare. Stăpânul casei trebuie să repete ordinul de două sau trei ori şi abia când 
se mânie şi le vorbeşte aspru ei fac ceea ce li s-a cerut, încet şi în silă. Chiar şi când 
au terminat, ei nu-şi bat capul să se întoarcă şi să-i spună. Ei sunt în permanenţă 
prost dispuşi. Însă stăpânul îşi coace doar fructele discordiei pe care el însuşi le-a 
semănat în trecut. El îşi va regreta, prin urmare, propriile acţiuni negative şi va lucra 
pentru reconcilierea dezacordurilor proprii şi ale celorlalți. 

Jignirile. A fi adresat cuvinte jignitoare în vieţile trecute nu numai că face ofensiv 
şi insultător tot ceea ce ni se spune, dar de asemenea va avea drept efect faptul că tot 
cea ce spunem va provoca certuri. 

Limbajul jignitor este cel mai rău dintre cele zece acţiuni negative ale vorbirii. 
După cu arată proverbul: 


Cuvintele nu au săgeți nici săbii, totuşi ele sfâşie minţile oamenilor în bucăţi. 


A provoca brusc antipatia unei alte persoane, sau — chiar mai rău — a spune chiar 
şi un singur cuvânt ofensator unei ființe sfinte, determină numeroase vieţi petrecute 
în tărâmurile inferioare fără vreo şansă de a fi eliberat. Se spune că un brahman pe 
nume Kapila i-a insultat odată pe călugării lui Buddha Kâsyapa, numindu-i „cap-de- 
cal,” sau „cap-de-bou” sau în alte astfel de moduri. El a renăscut ca un monstru 
marin asemeni unui peşte cu optsprezece capete. El nu a fost eliberat din acea stare 
preţ de o întreagă kalpa şi chiar după aceea a renăscut în infern. O călugăriţă care a 
făcut-o pe altă călugăriţă târfă a renăscut ea însăşi ca târfă de cinci sute de ori. Există 
numeroase povestiri asemănătoare. Astfel că învăţaţi să vorbiţi amabil de fiecare 
dată. Mai mult, întrucât nu puteţi şti niciodată cine ar putea fi o fiinţă sfântă sau un 
bodhisattva, instruiţi-vă să percepeţi toate fiinţele ca fiind pure. Învăţaţi să le 
preţuiţi şi să le preamăriţi virtuțile şi realizările. Se spune că a critica şi a vorbi 
ofensator unui bodhisattva este mai rău decât a ucide toate fiinţele din cele trei lumi: 


A denigra un bodhisattva este un păcat mai mare 

Decât a ucide toate fiinţele din cele trei lumi; 

Toate marile şi inutilele greşeli de acest fel pe care le-am acumulat, le 
mărturisesc. 

Flecăreala inutilă. Efectul asemănător cauzei flecărelii inutile este nu numai că 
tot ceea ce vom spune nu va avea greutate, ci de asemenea vom fi lipsiţi de orice 
hotărâre şi încredere în sine. Nimeni nu va mai avea încredere în noi nici chiar 
atunci când spunem adevărul şi nu vom avea siguranţă de sine atunci când vorbim 
în faţa mulţimii. 

Lăcomia. Efectul lăcomiei nu numai că zădărniceşte tot ceea ce ne dorim cel mai 
mult, ci de asemenea crează toate circumstanţele pentru ceea ce ne dorim cel mai 
puţin. 

A dori rău altora. Dorind rău altora, nu numai că vom trăi într-o teamă 
constantă, dar de asemenea vom suferi daune frecvente. 

Punctele de vedere greşite. Efectul faptului de a fi întreţinut puncte de vedere 
greşite este acela că nu numai că vom persista în astfel de credinţe dăunătoare, dar 
de asemenea mintea noastră va fi tulburată de amăgire şi concepții greşite. 


2.3. EFECTUL CONDIŢIONANT 


Efectul condiţionant acţionează asupra mediului nostru. Luarea vieţii determină 
renaşterea în tărâmuri sinistre, triste, pline de râpe şi prăpăstii primejdioase de 
moarte. Luarea a ceea ce nu este dat determină renaşterea în regiuni lovite de 
foamete, în care frigul şi grindina distruge recoltele, iar arborii sunt lipsiţi de fructe. 
Conduita sexuală greşită ne obligă să trăim în locuri respingătoare, pline de 
excremente şi bălegar, mlaştini nămoloase şi aşa mai departe. Minciuna ne aduce 
insecuritate materială, panică mentală constantă şi ciocnirea de lucruri şi situații 
terifiante. Semănarea discordiei ne face să locuim în regiuni dificil de traversat, 
tăiate de râpe adânci, chei stâncoase şi altele asemenea. Jignirea determină 
renaşterea într-o regiune aridă, plină de stânci, bolovani şi spini. Vorbirea fără 
noimă provoacă renaşterea într-un ţinut uscat şi nefertil care nu produce nimic deşi 
este lucrat; anotimpurile sunt neregulate şi impredictibile. Lăcomia va determina 
recolte slabe şi toate celelalte multe neajunsuri ale locurilor şi timpurilor. A dori rău 
celorlalţi conduce la renaşterea în locuri ale constantei temeri cu numeroase năpaste 
de tot felul. Punctele de vedere greşite provoacă renaşterea în circumstanţe sărace, 
fără vreun refugiu sau protectori. 


2.4. EFECTUL PROLIFERANT 


Efectul proliferant este orice acţiune pe care am săvârşit-o anterior, pe care 
tindem să o repetăm iarăşi şi iarăşi. Aceasta aduce o nesfârşită succesiune de 
suferinţe de-a lungul tuturor vieților noastre ulterioare. Acţiunile noastre negative 
proliferează în continuare şi ne face să hoinărim la nesfârşit prin samsăra. 


II. ACȚIUNILE POZITIVE DE ADOPTAT 


Într-un sens general, cele zece acţiuni pozitive cuprind legământul necondiţionat 
că nu vom mai comite niciodată niciuna dintre cele zece acţiuni negative, precum 
luarea vieţii, luarea a ceea ce nu este dat şi aşa mai departe, odată ce am înţeles 
efectele lor dăunătoare. 

A face un astfel de legământ în fața unui învăţător sau preceptor nu este cu 
stricteţe necesar; pe când a decide pe cont propriu să evitaţi să luaţi viaţa de acum 
înainte, spre exemplu — sau să evitaţi să luaţi viaţa într-un anumit loc sau în anumite 

momente, sau să evitaţi uciderea anumitor animale — este prin ea însăşi o acţiune 
pozitivă. Totuşi, realizarea acestei promisiuni în prezenţa unui învățător, a unui 
prieten spiritual sau a unei reprezentări a Celor Trei Nestemate este în mod deosebit 
plină de forţă. 

Nu este suficient ca doar să încetaţi să luaţi viaţa sau să vă abţineţi de la celelalte 
acţiuni negative. Ceea ce contează este să vă angajaţi printr-un legământ să evitaţi 
aceste acțiuni negative, orice s-ar întâmpla. Astfel, chiar şi persoanele laice care sunt 
incapabile să se abţină cu desăvârşire de la luarea vieţii, pot încă să obţină un mare 
beneficiu din facerea legământului de a nu ucide într-o perioadă a fiecărui an, fie în 
cursul primei luni, Luna Miracolelor; sau în cursul celei de-a patra luni, cunoscută 
drept Vaiśākha; sau la fiecare lună plină sau nouă sau pentru un anumit an, lună sau 
zi. 

Cu multă vreme în urmă, măcelarul unei aşezări a făcut un legământ în prezenţa 
nobilului Kătyăyana că nu va ucide în timpul nopţii. El a renăscut într-unul din 
infernurile efemere, unde în fiecare zi era chinuit pe toată durata zilei într-o casă din 
metal înroşit în foc. Dar îşi petrecea fiecare noapte într-un palat, fericit şi 
confortabil, în compania a patru zeițe. 

Cele zece acţiuni pozitive constau, atunci, din abandonarea celor zece acţiuni 
negative şi practicarea antidoturilor lor pozitive. 

Cele trei acţiuni pozitive ale corpului sunt: (1) renunţarea la ucidere şi în locul ei, 
protejarea vieților ființelor vii; (2) renunţarea la a lua ceea ce nu este dat şi în locul 
ei, practicarea generozităţii; şi (3) abandonarea conduitei sexuale greşite şi în locul 
ei, urmarea regulilor disciplinei. 

Cele patru acţiuni pozitive ale cuvântului sunt: (1) renunţarea la minciună şi în 
locul ei, rostirea adevărului; (2) renunţarea la semănarea discordiei şi în locul ei, 
reconcilierea disputelor; (3) abandonarea cuvintelor jignitoare şi în locul ei, vorbirea 
amabilă; şi (4) încetarea flecărelii inutile şi în locul ei, recitarea de rugăciuni. 

Cele trei acţiuni pozitive ale minţii sunt: (1) renunţarea la lăcomie şi în locul ei, a 
învăţa să fiţi generoşi; (2) abandonarea atitudinii răuvoitoare faţă de ceilalţi şi în 
locul ei, cultivarea dorinţei de a-i ajuta; şi (3) a pune capăt punctelor de vedere 
greşite şi în locul lor, statornicirea în voi înşivă a opiniei adevărate şi autentice. 

Efectul deplin copt al acestei acţiuni este acela că veţi renaşte într-unul dintre 
cele trei tărâmuri superioare. 

Efectul asemănător cauzei ca acțiune este acela că găsiţi plăcere din a face bine în 
toate vieţile voastre ulterioare, astfel încât meritul vostru progresează şi sporeşte. 

Efectul asemănător cauzei ca experienţă pentru fiecare dintre cele zece sunt după 
cum urmează: pentru abandonarea luării vieţii, o viaţă lungă cu boli puţine; pentru 
abandonarea luării a aceea ce nu este dat, prosperitate şi lipsa hoţilor sau tâlharilor; 
pentru abandonarea conduitei sexuale greşite, un partener atractiv şi rivali puţini; 
pentru renunțarea la minciună, prețuirea şi iubirea tuturor; pentru abandonarea 
semănării discordiei, un cerc respectuos de prieteni şi servitori; pentru abandonarea 
cuvintelor jignitoare, auzirea doar de vorbe plăcute; pentru abandonarea flecărelii 
inutile, a fi ascultat cu seriozitate; pentru abandonarea lăcomiei, îndeplinirea 
dorințelor voastre; pentru abandonarea gândurilor vătămătoare, lipsa vătămării; şi 
pentru abandonarea punctelor de vedere greşite, sporirea punctelor de vedere juste 
în mintea voastră. 

Efectul condiţionant este, în fiecare situaţie, opusul efectului negativ 
corespunzător: sunteţi născuţi în locurile care au cele mai desăvârşite circumstanţe. 

Efectul proliferant este acela că orice acţiuni bune faceţi, ele se vor înmulți, 
aducându-vă o neîntreruptă bunăstare. 


III. CALITATEA ATOT-DETERMINANTĂ A ACŢIUNILOR 


În toată varietatea lor neverosimilă, plăcerile şi necazurile pe care fiecare individ 
le experimentează — de la culmea existenţei până la cea mai de jos adâncime a 
infernului — provine numai din acţiunile pozitive şi negative pe care fiecare le-a 
acumulat în trecut. Se spune în Sūtra Celor O Sută de Acţiuni: 


Bucuriile şi necazurile fiinţelor 

Vin toate din acţiunile lor, spunea Buddha. 
Diversitatea acţiunilor 

Crează diversitatea ființelor 

Şi impulsionează diversele lor rătăciri. 

Vastă este într-adevăr această reţea a acţiunilor! 


De orice tărie, putere, avere sau posesiuni ne-am bucura acum, nimic dintre 
acestea nu ne vor urma atunci când vom muri. Vom lua cu noi doar acţiunile 
pozitive sau negative strânse în timpul vieţii, care apoi ne vor propulsa mai departe 
spre tărâmuri samsârice mai înalte sau mai inferioare. În Sutra Învăţăturilor date 
Regelui citim: 


Când vine momentul să pleci, tu rege, 

Nici posesiunile, nici prietenii, nici familia nu te pot urma. 
Dar indiferent de unde vin fiinţele şi indiferent unde pleacă 
Faptele lor le urmează precum propriile umbre. 


Efectele acţiunilor noastre pozitive sau negative pot să nu fie deîndată evidente 
sau identificabile; însă ele nici nu dispar. Le vom experimenta pe fiecare, atunci 
când condiţiile potrivite se vor întruni. 


Chiar şi după o sută de kalpa 

Acţiunile fiinţelor nu sunt niciodată pierdute. 
Când condiţiile se întrunesc, 

Fructul lor se va coace pe deplin, 


după cum spune Sutra celor O Sută de Acţiuni. lar în Comoara Virtuţilor 
Preţioase găsim următoarele: 


Când vulturul se avântă în sus, departe deasupra pământului, 
Pentru o vreme umbra-i, nu este nicăieri de văzut; 

Dar pasărea şi umbra sunt încă legate. La fel şi cu acţiunile noastre: 
Când condiţiile se întrunesc, efectele lor se văd cu claritate. 


Când o pasăre se îndepărtează şi zboară spre înaltul cerului, umbra sa pare să 
dispară. Însă aceasta nu înseamnă că umbra nu mai există. Oriunde aterizează 
pasărea în cele din urmă, acolo se află şi umbra sa din nou, la fel de întunecată şi de 
distinctă ca şi mai înainte. În acelaşi fel, chiar dacă acţiunile noastre trecute, bune 

sau rele pot fi momentan invizibile, ele nu dau greş în a se întoarce, în cele din urmă, 
la noi. 

Într-adevăr, cum ar putea aceasta să nu fie astfel pentru noi fiinţe obişnuite, când 
chiar şi cei ce sunt Buddha şi Arhaţi, care s-au eliberat de toate întunecările karmice 
şi emoţionale, au încă de acceptat efectele acţiunilor trecute? 

Într-o zi oştirile lui Viriidhaka, regele din Srăvasti, s-au abătut asupra cetăţii celor 
din neamul Săkya“ şi au masacrat optzeci de mii de oameni. În acel moment Buddha 
însuşi avea o durere de cap. Când discipolii săi l-au întrebat de ce s-a întâmplat 
aceasta, el a răspuns: 

„Cu multă vreme în urmă, acei Săkya erau pescari care trăiau prin uciderea şi 
consumul a numeroşi peşti. Într-o zi ei au prins doi peşti mari şi în loc să îi ucidă 
imediat, i-au lăsat legaţi de un ţăruş. În timp ce acei peşti scoşi din apă se zvârcoleau 
în agonie, ei gândeau: „Aceşti oameni ne ucid, deşi noi nu le-am făcut lor nici un rău. 
Fie ca în schimb să vină ziua în care noi să-i ucidem pe ei, fără ca ei să ne fi făcut 
vreun rău. Efectul gândului celor doi peşti mari a fost că ei au renăscut ca regele 
Virudhaka şi ministrul său Mătropakăra, în timp ce toţi ceilalți peşti ucişi de către 
pescari au devenit oştirile lor. Astăzi ei i-au masacrat pe cei din Sâkya. 

„În acea vreme, eu însumi eram copilul unuia dintre acei pescari şi, privindu-i pe 
cei care agăţau peştii să se zvârcolescă în agonie insuportabilă în timp ce se uscau, 
am râs. Efectul acelei acţiuni este acela că astăzi am o durere de cap. Dar dacă nu aş 
fi dobândit virtuţiless pe care le posed acum, eu, de asemenea, aş fi fost ucis de 
trupele lui Viriidhaka.” 

Cu altă ocazie, piciorul lui Buddha a fost rănit de o aşchie de salcâm84 — rezultat 
al faptului că l-a ucis pe Lăncierul Negru în cursul uneia dintre vieţile sale anterioare 
ca bodhisattva.”! 

Dintre toţi discipolii śrāvaka ai lui Buddha, Maudgalyăyana poseda cele mai mari 
puteri miraculoase. Cu toate acestea, ele a fost ucis de către adepţii parivrâjika, 
datorită forţei acţiunilor sale trecute. S-a întâmplat după cum urmează. 

Sublimul Săriputra şi marele Maudgalyăyana obişnuiau adesea să călătorească în 
alte lumi, precum tărâmuile infernale sau tărâmul fiinţelor preta, pentru a lucra în 
beneficiul fiinţelor din aceste lumi. Într-o zi, pe când se aflau în infernuri, au dat 
peste un învăţător tirthika pe nume Purnakăsyapa care a renăscut acolo şi trecea 
printr-o mulţime de chinuri diferite. 

El le-a spus, „Mărinimoşilor, la întoarcerea în tărâmul uman, vă rog spuneţi-le 
foştilor mei discipoli că gurul lor, Purnakăsyapa a renăscut în infern. Spuneţi-le din 
partea mea că legea adepților parivrăjaka nu este calea virtuţii. Calea virtuţii stă în 
doctrina lui Buddha Sâkya. Calea noastră este greşită; trebuie ca ei să o abandoneze 
şi să înveţe să-l urmeze pe Săkyamuni. Şi transmiteţi-le, mai presus de toate, că ori 
de câte ori aduc ofrande relicvarului pe care l-au construit pentru oasele mele, o 
ploaie de metal topit cade asupra mea. Spuneţi-le, vă rog, să nu mai facă acele 
ofrande niciodată.” 

Cei doi nobili însoțitori s-au întors în tărâmul uman. Săriputra a ajuns primul şi a 
mers să le dea adepților tirthika mesajul gurului lor însă, condiţia karmică necesară 
fiind absentă, ei nu l-au ascultat. Când Maudgalyâyana a ajuns, el l-a întrebat pe 
Săriputra dacă le-a dus adepților tirthika mesajul lui Purnakâsyapa. 

“Da,” răspunse Săriputra, „însă ei nu au spus o vorbă.” 


* Tribul lui Buddha, care trăia pe graniţele dintre actualele India şi Nepal. 
i Vezi pagina 138. 

Maudgalyăyana spuse, „Întrucât nu s-au luat după ceea ce le-ai spus tu, le voi 
vorbi eu însumi.” Şi se duse să le spună ceea ce spusese Purnakăsyapa. 

Însă adepţii tirthika erau furioşi. „Nu se mulţumeşte să ne insulte pe noi, îl critică 
pe învățătorul (guru) nostru!” spuseră ei. „Bateţi-l!” Ei tăbărâră asupra lui, îl bătură 
măr şi îl lăsară zăcând acolo. 

Ei bine, până în acel moment nici chiar un atac conjugat din toate cele trei lumi 
laolaltă, ca să nu mai vorbim de învălmăşeala adepților parivrâjika, nu ar fi putut 
atinge un singur fir de păr din capul lui Maudgalyâyana. Dar în acel moment, zdrobit 
de greutatea acţiunilor sale trecute, el a cedat asemeni unui om obişnuit. 

„Nici nu m-aş fi putut gândi să folosesc puterile magice, darmite să o fac,” spuse 
el. Săriputra îl înveli în veştmintele sale şi îl duse de-acolo. 

Când ajunseră în crângul Jeta, Săriputra se jelui, „Chiar şi să aud vestea morţii 
pietenului meu ar fi fost insuportabil! Dar să o privesc întâmplându-se?” şi trecu în 
nirvâna împreună cu numeroşi alţi arhaţi. Imediat după aceea, Maudgalyayâna de 
asemenea trecu şi el dincolo de suferinţă. 

Odată, în Kashmir trăia un călugăr pe nume Ravati, care avea numeroşi discipoli. 
Acesta era clarvăzător şi avea puteri miraculoase. Într-o zi îşi vopsea veştmintele de 
călugăr cu şofran într-o întindere deasă de codru. În acelaşi timp, un laic trăind în 
apropiere umbla după un vițel rătăcit. Acesta zări fumul ridicându-se din pădurea 
deasă şi se duse să vadă ce se întâmplă. 

Găsindu-l pe călugăr scormonind focul, îl întrebă: „Ce faci aici?” 

„Îmi vopsesc veştmintele,” răspunse călugărul. 

Laicul ridică capacul cazanului de vopsea şi privi înăuntru. 

„Este carne!” strigă el şi într-adevăr când călugărul se uită în cazan luă de 
asemenea ceea ce era înăuntru drept carne. 

Laicul îl luă pe călugăr şi îl dădu pe mâna regelui, spunând, „Maiestate, acest 
călugăr mi-a furat viţelul. Te rog pedepseşte-l.” regele îl aruncă pe Ravati într-o 
temniţă. 

Totuşi, câteva zile mai târziu se întâmplă că vaca laicului să-şi găsească ea însăşi 
viţelul pierdut. Laicul merse înapoi să-l vadă pe rege şi spuse, „Maiestate, călugărul 
nu mi-a furat de fapt viţelul; te rog eliberează-l.” 

Însă regele s-a luat cu altele şi a uitat să îl elibereze pe Ravati. Timp de şase luni, 
nu făcu nimic cu el. 

Într-o zi un mare grup de discipoli ai călugărului, care dobândiseră ei înşişi puteri 
miraculoase, veniră zburând prin aer şi aterizară înaintea regelui. 

„Ravati este un călugăr pur şi nevinovat,” îi spuseră ei regelui. Te rugăm pune-l în 
libertate.” 

Regele se duse să îl elibereze pe călugăr şi când văzu starea deplorabilă în care 
Ravati se afla, se umplu de o mare remuşcare. 

„Voiam să vin mai curând, însă am tot amânat,” exlamă el. „Am comis un păcat 
teribil!” 

„Nici un păcat nu a fost săvârşit,” răspunse călugărul. „totul a fost fructul 
propriilor mele fapte.” 

„Ce fel de fapte?” întrebă regele. 

„În cursul unei vieţi anterioare eram tâlhar şi odată am furat un vițel. Când 
proprietarul a venit după mine, am fugit, lăsând animalul lângă un pratyekabuddha 
care se întâmpla să mediteze într-un crâng. Proprietarul l-a luat pe pratyekabuddha 
şi l-a aruncat într-o temniţă timp de şase zile. Ca efect deplin maturat al faptei mele, 

am trecut deja prin numeroase vieţi de suferinţă în tărâmurile inferioare. Suferințele 
pe care tocmai le-am experimentat în această viaţă au fost cele din urmă.” 

Un alt exemplu este povestea fiului lui Surabhibhadra,85 un rege indian. Într-o zi, 
mama prințului i-a dat acestuia o haină de mătase fără cusături. El n-a dorit să o 
poarte imediat, spunând, „O voi îmbrăca în ziua în care voi moşteni regatul.” 

„Tu nu vei moşteni nicicând regatul,” îi spuse mama sa. „Acesta s-ar putea 
întâmpla numai dacă tatăl tău, regele, moare. Însă tatăl tău şi învățătorul Nagârjuna 
au aceeaşi forță vitală,86 astfel că nu există şansa ca el să moară câtă vreme 
Nagărjuna este încă în viaţă. Şi întrucât Năgărjuna are putere asupra propriei sale 
longevităţi, tatăl tău nu va muri niciodată. Acesta este motivul pentru care mai mulţi 
dintre fraţii tăi vârstnici au murit deja fără a moşteni regatul.” 

„Atunci ce pot să fac?” întrebă fiul său. 

„Du-te să-l vezi pe învățătorul Nāgārjuna şi cere-i să-ţi dea propriul său cap. El va 
fi de acord, întrucât este un Bodhisattva. Nu pot vedea altă soluţie.” 

Băiatul merse la Nâgârjuna şi îi cerul capul. „Taie-l şi ia-l,” spuse maestrul. 
Băiatul luă o sabie şi lovi peste gâtul lui Năgârjuna. Însă nimic nu se întâmplă. A fost 
ca şi cum paloşul său ar fi trecut prin aer. 

„Armele nu mă pot vătăma,” explică maestrul, „deoarece cu cinci sute de vieţi în 
urmă m-am purificat în întregime de toate efectele deplin maturate ale folosirii 
armelor. Totuşi, am ucis o insectă într-o zi în timp ce tăiam iarbă kusa. Efectul 
maturat al acelui act nu s-a ivit încă, astfel că dacă foloseşti o lamă de iarbă kusa vei 
fi capabil să îmi tai capul.” În consecinţă, băiatul smulse o lamă de iarbă kusa şi tăie 
capul lui Năgârjuna, care căzu pe pământ. Năgârjuna intră în nirvâna spunând, 


Plec acum spre Tărâmul Binecuvântat; 
Dar mai târziu mă voi întoarce în chiar acest corp.87 


Dacă până şi indivizi excepţionali precum aceştia au de experimentat efectele 
propriilor lor acţiuni trecute, cum am putea noi — cei ale căror acţiuni negative 
acumulate de-a lungul timpului fără de început în rătăcirile noastre prin tărâmurile 
samsărei sunt deja nenumărate — spera măcar să ne eliberăm din samsâra în vreme 
ce continuăm încă să le acumulăm? Chiar a scăpa din tărâmurile inferioare ar fi 
dificil. Astfel că trebuie să evităm cu toate eforturile până şi cel mai mic păcat, oricât 
de minuscul şi să ne concentrăm în a face tot binele pe care-l putem face, indiferent 
cât de nesemnificativ ar putea părea. Câtă vreme nu facem acest efort, fiecare clipă 
de acţiune negativă ne conduce spre multe kalpa de viață în lumile inferioare. 
Niciodată să nu subestimaţi nici cea mai mică faptă păcătoasă, gândind că aceasta 
nu va face mult rău. După cum Bodhisattva Sântideva spune: 


Dacă doar actele păcătoase ale unei singure clipe 

Conduc la o kalpa în cel mai adânc infern, 

Despre păcatele pe care le-am comis din vremuri fără de început — 

Nu mai este nevoie să spun că mă vor ţine departe de tărâmurile superioare! 


Iar în Sūtra Înţeleptului şi Nesăbuitului găsim: 
Nu luaţi cu uşurinţă micile fapte rele, 


Crezând că ele nu fac rău: 
Chiar şi o mică scânteie de foc 

Poate aprinde un munte de fân. 


În acelaşi fel, chiar şi cele mai mici acte pozitive aduc un beneficiu mare. Nu le 
discreditaţi pe nici unul, cu ideea că nu este mult sens în a le face. 

Regele Măndhătri era în viaţa anterioară un om sărac. Într-o zi, pe când se afla în 
drumul său spre o nuntă cu un pumn de boabe de fasole în mâini, îl întâlni pe 
Buddha Kșântisarana, care trecea prin sat. Mânat de o intensă devoțiune îi aruncă 
acestuia boabele. Patru boabe căzură în bolul de pomeni al lui Buddha, iar alte două 
atinseră inima acestuia. Maturarea acestui act a fost că el a renăscut ca împărat 
universal asupra continentului Jambu. Datorită celor patru boabe care au căzut în 
bol, el a domnit peste cele patru continente timp de optzeci de mii de ani. Datorită 
unuia dintre cele două care i-au atins inima, el a devenit suveran peste tărâmul celor 
Patru Mari Regi pentru alţi optzeci de mii de ani; iar datorită celui de-al doilea a 
împărtăşit în mod egal cu cei treizeci şi şapte de Indra succesivi suveranitatea lor 
asupra Paradisului-celor-treizeci-şi-trei. 

Se spune de asemenea că şi numai a-l vizualiza pe Buddha şi a arunca o floare 
spre cer va rezulta în împărtăşirea de către voi a domniei lui Indra pentru o durată 
de timp dificil de imaginat. Acestea este motivul pentru care Sūtra Înţeleptului şi 
Nesăbuitului spune: 


Nu luaţi cu uşurinţă micile fapte bune, 
Crezând că ele cu greu ar putea ajuta: 
Căci picăturile de apă una câte una 
Pot umple în timp un vas uriaş. 


Iar Comoara Virtuţilor Preţioase grăieşte: 


Din seminţe nu mai mari decât o grăunţă de muştar 
Cresc marii arbori ashota care doar într-un an 

Pot răspândi ramuri fiecare de câte o leghe lungime. 
Dar chiar mai mare este sporirea binelui şi răului. 


Sămânţa arborelui ashota nu este mai mare decât sămânţa unui muştar, dar 
arborele se dezvoltă atât de rapid încât ramurile sale cresc până la o leghe într-un 
an. Însă chiar şi această imagine este inadecvată pentru a descrie sporirea 
abundentă a roadelor acţiunilor pozitive şi negative. 

Cea mai mică încălcare a preceptelor dă naştere, de asemenea, unor mari păcate. 
Într-o zi Elapatra, regele fiinţelor năga, a venit să-l vadă pe Buddha deghizat ca un 
Împărat Universal. 

Buddha l-a mustrat: „Nu este răul pe care l-ai făcut învățăturilor lui Buddha 
Kasyapa suficient pentru tine? Acum doreşti să-mi faci rău de asemenea şi mie? 
Ascultă Dharma în propria-ţi înfăţişare!” 

„Prea multe ființe mă vor vătăma dacă aş face-o astfel,” răspunse năga; astfel că 
Buddha îl puse sunt protecţia lui Vajrapâni, iar el se preschimbă într-un şarpe uriaş, 
de mai multe leghe lungime. Pe capul său creştea un mare arbore elapatra, 
zdrobindu-l sub greutatea lui, rădăcinile acestuia mişunând de insecte care îi 
provocau o suferinţă teribilă. 

Buddha fu întrebat de ce era astfel şi răspunse, „Cu multă vreme în urmă, în 
timpul epocii învățăturilor lui Buddha Kâsyapa, el era un călugăr. Într-o zi haina i se 

agăţă de un mare arbore elapatra care creştea acolo şi îi fu smulsă. El deveni extrem 
de mânios şi încălcându-şi preceptele88 tărie arborele. Ceea ce vedeţi acum este 
efectul acelui fapt.” 

Pentru toate acţiunile bune sau rele, intenţia este de departe cel mai important 
factor care determină dacă ele sunt pozitive sau negative, grele sau uşoare. Este 
asemeni unui arbore: dacă rădăcina este tămăduitoare, trunchiul şi frunzele vor fi de 
asemenea tămăduitoare. Dacă rădăcina este otrăvitoare, trunchiul şi frunzele vor fi 
de asemenea otrăvitoare. Frunzele medicinale nu pot creşte dintr-o rădăcină 
otrăvitoare. În acelaşi fel, dacă o intenţie se dezvoltă din agresiune şi ataşament şi 
prin urmare nu este cu totul pură, acţiunea care îi urmează este sortită să fie 
negativă, oricât de pozitivă ar părea. Pe de altă parte, dacă intenţia este pură, chiar şi 
actele care par negative vor fi de fapt pozitive. În Comoara Virtuţilor Preţioase se 
spune: 


Dacă o rădăcină este tămăduitoare, la fel îi sunt lăstarii. 

Dacă este orăvitoare, nu este nevoie să mai spunem că lăstarii îi vor fi la fel. 
Ceea ce face un act pozitiv sau negativ nu este cum arată, 

Sau mărimea sa, ci intenţia bună sau rea din spatele ei. 


Din acest motiv există vremuri în care bodhisattva-şilor, urmaşii Victorioşilor, li 
se permite de fapt să comită cele şapte acte vătămătoare ale corpului şi cuvântului, 
câtă vreme minţile lor sunt pure, libere de orice dorință egoistă. Acest fapt este 
ilustrat de exemplele căpitanului Inimă-plină-de-compasiune care l-a ucis pe 
Lăncierul-negru sau ale tânărului brahman lubitul-stelelor care şi-a încălcat 
legămintele de castitate cu o tânără brahmană. 

Odată, într-o viață anterioară, Buddha era un căpitan de navă pe nume Inimă- 
plină-de-compasiune. El călătorea pe ocean împreună cu cinci sute de negustori, 
când a apărut hainul pirat Lăncierul-negru, amenințând să-i ucidă pe toţi. Căpitanul 
realiză că aceşti negustori erau cu toţii bodhisattva-şi fără întoarcere" şi că dacă un 
singur om i-ar ucide pe toţi ar avea de suferit un număr nemăsurat de kalpa în 
infernuri. Mişcat de un sentiment intens de compasiune, el gândi: „Dacă îl ucid, el 
nu va merge în infern. Astfel că nu am de ales, chiar dacă aceasta înseamnă că voi 
merge în infern eu însumi.” Cu marele său curaj, el ucise piratul şi făcând astfel 
dobândi la fel de mult merit cât în mod normal i-ar fi luat şaptezeci de mii de kalpa 
pentru a obţine. În aparenţă, fapta sa a fost una vătămătoare, întrucât Bodhisattva a 
comis actul fizic al crimei. Însă acesta a fost făcut fără cea mai mică motivaţie 
egoistă. Pe termen scurt, el a salvat vieţile a cinci sute de negustori. Iar pe termen 
lung l-a salvat pe Lăncierul Negru de la suferinţele din infern. Prin urmare, aceasta a 
fost de fapt o faptă pozitivă extrem de puternică. 

Altădată, era un brahman pe nume Iubitul Stelelor care trăia în pădure de mulţi 
ani, ţinând legământul de castitate. Într-o zi el merse la cerşit într-o aşezare. O fată 
de brahman se îndrăgosti atât de fără speranţă de el încât era pe cale să se sinucidă. 
Mişcat de compasiunea pentru ea, el o luă în căsătorie, ceea ce îi aduse patru zeci de 
mii de kalpa de merit. 

Luarea vieţii sau încălcarea legământului castităţii sunt permise pentru astfel de 
fiinţe. Pe de altă parte, aceleaşi fapte săvârşite cu o motivaţie egoistă, din dorinţă, 
ură sau ignoranță nu sunt permise nimănui. 


* y 5 : ; TEE OORE ai 
Bodhisattva care au atins un nivel de la care nu mai sunt obligați să se întoarcă în existența samsārică. 

Un bodhisattva cu o minte vastă şi fără urmă de dorință personală de asemenea 
fură de la cei bogați şi avari şi, în numele lor aduce ofrande Celor Trei Nestemate sau 
le dă celor aflaţi în nevoie. 

A minţi pentru a proteja pe cineva pe cale să fie ucis sau pentru a proteja bunuri 
aparţinând Celor Trei Nestemate este de asemenea permis. Dar nu este niciodată 
corect să-i înşeli pe ceilalţi în propriul tău interes. 

Semănarea discordiei, spre exemplu între doi prieteni apropiaţi, între care unul 
este păcătos pe când celuilalt îi place să facă binele, ar fi permisă dacă ar exista 
pericolul coruperii celui bun de către caracterul mai puternic al celui rău. Totuşi nu 
este permisă pur şi simplu depărțirea a doi oameni care o duc bine împreună. 

Cuvintele jignitoare ar putea fi folosite, spre exemplu, ca mijloace mai puternice 
de a aduce dharma celor pe care o abordare mai blândă nu-i impresionează — sau în 
sfatul dat unui discipol pentru a-i arăta greşelile tăinuite. După cum Atisa spunea: 


Cel mai bun învăţător este cel care vă atacă greşelile tăinuite; 
Cea mai bună învăţătură este cea aţintită direct spre acele greşeli ascunse. 


Totuşi, cuvintele jignitoare spuse doar pentru a-i insulta pe ceilalți nu sunt 
justificate. 

Flecăreala inutilă ar putea fi folosită ca mijloace iscuite ale prezentării dharmei 
oamenilor cărora le place să vorbească şi care altminteri nu pot fi întorşi spre 
Dharma. Însă nu este justificată pur şi simplu pentru a crea distracţie pentru sine şi 
ceilalți. 

Cât despre cele trei acţiuni mentale negative, ele nu sunt niciodată permise 
nimănui deoarece nu conţin nici o intenţie care să le ducă spre ceva pozitiv. Odată ce 
un gând negativ a apărut el se dezvoltă întotdeauna în ceva negativ. 


Mintea este singurul generator al binelui şi răului. Există numeroase ocazii în 
care gândurile ce apar în minte, chiar dacă nu sunt traduse în cuvinte sau fapte, au 
un foarte puternic efect pozitiv sau negativ. Astfel că examinaţi-vă mintea în 
permanenţă. Dacă gândurile voastre sunt pozitive, fiţi bucuroşi şi faceți tot mai mult 
bine. Dacă sunt negative, mărturisiţi-le imediat, simţindu-vă rău şi ruşinaţi că 
întreţineţi astfel de gânduri în ciuda tuturor învățăturilor pe care le-aţi primit şi 
spunându-vă că de-acum înainte trebuie să faceţi tot ce puteţi pentru a nu lăsa astfel 
de gânduri să vă vină în minte. Chiar şi atunci când faceţi ceva pozitiv, verificaţi-vă 
motivaţia cu atenţie. Dacă intenţia voastră este bună, acţionaţi. Dacă motivaţia 
voastră este de a impresiona oamenii sau se bazează pe rivalitate sau pe setea de 
faimă, asiguraţi-vă că o schimbaţi şi o inspirați cu bodhicitta. Dacă sunteţi total 
incapabil să vă transformați motivaţia, ar fi mai bine să amânaţi actele meritorii 
pentru mai târziu. 

Într-o zi Geshe Ben aştepta vizita unui mare număr dintre donatorii săi. În acea 
dimineaţă el a aranajat ofrandele din altarul său înaintea imaginilor Celor Trei 
Nestemate cu o grijă specială. Examinându-şi intenţiile, el realiză că acestea nu erau 
pure şi că doar doreşte să-şi impresioneze susținătorii; astfel că culese o mână plină 
de praf şi îl aruncă peste ofrande, spunând, „Călugărule, doar stai unde eşti şi nu-ţi 
mai da aere!” 

Când Padampa Sangye a auzit această povestire, a spus, „Acea mână de praf pe 
care Ben Kungyal a aruncat-o a fost cea mai bună ofrandă din întregul Tibet!” 

Astfel că analizaţi-vă întotdeauna mintea cu atenţie. La nivelul nostru, ca fiinţe 
obişnuite este imposibil să nu avem gânduri şi acţiuni care sunt inspirate de intenţii 
păcătoase. Dar dacă putem recunoaşte greşeala deîndată, să o mărturisim şi să 
facem legământ că nu o vom repeta, vom lepăda asocierea cu ea. 

Într-o altă zi, Geshe Ben se afla în casa unor donatori. La un moment dat gazdele 
sale părăsiră camera, iar Geshe gândi: „Nu mai am ceai. Voi fura puţin ca să-mi fierb 
când mă voi întoarce în sihăstrie.” 

Dar în momentul în care îşi băga mâna în sacul lor de ceai, el realiză dintr-odată 
ce făcea şi îşi chemă protectorii: „Veniţi să vedeţi ce fac! Tăiaţi-mi mâna jos!” 

Atisa spunea: „De când am făcut legămintele Pratimokşa, nu am fost pătat de cea 
mai mică greşeală. În practicarea preceptelor bodhicittei, am comis una sau două 
greşeli. Iar de când am urmat Calea Mantrei Secrete a Vajrayânei, chiar dacă am fost 
uneori împiedicat, totuşi nu am lăsat nici greşelile, nici căderile să rămână alături de 
mine timp de o întreagă zi.” 

Când călătorea, ori de câte ori îi veneau gânduri păcătoase lua mandala cioplită în 
lemn8 pe care o purta cu el şi îşi mărturisea gândurile rele, făcând legământ că nu le 
va lăsa să se repete niciodată. 

Într-o zi Geshe Ben se afla la o mare adunare de geshe la Penyulgyal. După o 
vreme, nişte lapte bătut le-a fost oferit oaspeţilor. Geshe Ben sta aşezat într-unul 
dintre rândurile din mijloc şi observă cum călugării din primul rând au primit porţii 
mari. 

„Acel lapte bătut arată delicios ...” gândi el pentru sine, „însă nu cred că-mi voi 
primi porţia cuvenită.” 

Deîndată puse stăpânire pe sine: „Consumator vicios de iaurt!” gândi el şi îşi 
întoarse bolul cu susul în jos. Când omul care servea laptele bătut veni şi îl întrebă 
dacă doreşte, el refuză. 

„Acest răutăcios şi-a primit deja porţia,” spuse el. 

Deşi nu era la urma urmei o greşeală în a împărtăşi ospăţul în gală măsură cu 
ceilalţi călugări imaculaţi, egocentrimul aşteptărilor sale față de acel delicios lapte 
bătut a fost cel care l-a determinat să-l refuze. 

Dacă vă examinaţi în permanenţă mintea în acest fel, adoptând ceea ce este 
virtuos şi respingând ceea ce este vătămător, mintea voastră va deveni realistă şi 
toate gândurile voastre vor deveni pozitive. 

Cu multă vreme în urmă era un brahman pe nume Ravi care-şi examina mintea 
tot timpul. Ori de câte ori un gând rău se ridica, punea deoparte o pietricică neagră 
şi ori de câte ori se ridica un gând bun punea deoparte o pietricică albă. La început 
toate pietricelele pe care le-a pus deoparte erau negre. Apoi, pe măsură ce a 
perseverat în dezvoltarea antidoturilor şi în adoptarea acţiunilor pozitive şi 
îndepărtarea celor negative, a venit vremea când grămezile sale de pietricele negre şi 
albe erau egale. În cele din urmă a avut numai pietricele albe. Acesta este modul în 
care trebuie să vă dezvoltați acţiunile pozitive ca antidot, cu atenţie deplină şi 
vigilenţă şi să nu vă contaminaţi nici măcar cu cele mai mărunte acțiuni 
vătămătoare. 

Chiar dacă nu aţi acumulat acţiuni negative în cursul prezentei vieţi, nu puteţi 
cunoaşte dimensiunea tuturor acţiunilor pe care le-aţi acumulat în samsăra fără de 
început sau imagina efectele celor pe care le mai aveţi încă de experimentat. Există 
prin urmare oameni care, deşi acum se dedică ei înşişi în întregime virtuţii şi 
practicii vacuităţii sunt cu toate acestea hăituiți de suferinţe. Efectul acţiunilor lor 
care altminteri ar fi rămas latent, dar ulterior s-ar fi manifestat prin renaşterea lor în 

tărâmuri inferioare, iese la suprafață datorită antidotului pe care ei îl aplică şi se 
coace în această viață. Vajracchedika Sūtra spune: 


Bodhisattva-şii care practică înțelepciunea transcendentă vor fi chinuiţi — într- 
adevăr, ei vor fi foarte chinuiţi — de acțiuni trecute care ar produce suferințe în 
vieți viitoare, dar care în schimb s-au pârguit în aceasta viață. 


Dimpotrivă, există unii oameni care fac numai rău, dar care experimentează 
fructul unei acțiuni pozitive imediat, o acțiune care altminteri s-ar fi pârguit mai 
târziu. Aceasta s-a întâmplat în ţinutul Aparântaka. Timp de şapte zile a fost o ploaie 
de pietre preţioase, apoi timp de şapte zile o ploaie de veştminte, iar timp de şapte 
zile o ploaie de grâne, iar la sfârşit a fost o ploaie de şapte zile cu pământ. Toţi 
oamenii au fost ucişi prin strivire şi au renăscut în infern. 

Astfel de situaţii, în care cei care fac bine suferă şi cei care fac rău prosperă, 
survin întotdeauna ca urmare a acţiunilor săvârşite în trecut. Acţiunile voastre 
prezente, bune sau rele, îşi vor avea efectele în viaţa următoare sau în cele care vor 
urma. Din acest motiv este vital să dezvoltați o convingere fermă despre efectul 
inevitabil al acţiunilor voastre şi să vă comportaţi întotdeauna în consecinţă. 

Nu folosiţi limbajul Dharmei celor mai înalte viziuni pentru a batjocori 
principiul cauzei şi efectului. Marele Maestru din Oddiyâna spunea: 


Mărite Rege, în această Secretă Mantrayâna a mea, viziunea este cel mai 
important lucru. Totuşi nu lăsaţi acţiunile voastre să alunece în direcţia viziunii. 
Dacă aceasta se întâmplă, veţi cădea în punctele de vedere nefaste ale 
demonilor, înşirând vorbe goale precum virtutea este vacuitate, păcatul este 
vacuitate. Însă nu lăsaţi nici ca viziunea voastră să alunece în direcţia acţiunii, 
căci veţi fi prinşi în materialism şi ideologie, iar eliberarea nu va mai veni 
niciodată ... 


Acesta este motivul pentru care viziunea mea este mai înaltă decât cerul, dar 
atenţia la acţiunile mele şi efectele lor este mai fină decât făina.! 


Astfel că oricât de complet aţi realizat în viziunea voastră natura realităţii, trebuie 
să acordaţi atenţie amănunţită acţiunilor voastre şi efectelor acestora. 

Cineva l-a întrebat odată pe Padampa Sangye, „Odată ce am realizat vacuitatea 
este vătămător pentru noi să comitem acte negative?” 

„Odată ce aţi realizat vacuitatea,” a răspuns Padampa Sangye, „ar fi absurd să mai 
faceţi ceva negativ. Când aţi realizat vacuitatea, compasiunea se ridică simultan 
odată cu ea.” 

Dacă doriţi să practicaţi Dharma în mod autentic, va trebui să acordaţi prioritate 
alegerii a ceea ce este conform cu principiul cauzei şi efectului. Viziunea şi fapta vor 
fi cultivate simultan. Semnul că aţi înţeles această învăţătură asupra efectelor 
acţiunilor înseamnă să fiți asemeni lui Jetsun Milarepa. 


* . pă f MEIN x RRE “iz 
dngos po dang mtshn ma, lit.substanţă şi particularităţi. Aceasta înseamnă că persoana respectivă nu va 

trece dincolo de abordarea conceptuală. 

i zhib înseamnă fin (precum făina) şi de asemenea meticulos, precis. 

Discipolii săi îi spuneau într-o zi: „Jetsun, toate faptele pe care vedem că le faci 
sunt dincolo de înţelegerea fiinţelor obişnuite. Preţiosule Jetsun, nu eşti tu o 
întrupare a lui Vajradhara sau a unui Buddha sau Bodhisattva chiar de la început?” 

„Dacă mă luaţi drept o întrupare a lui Vajradhara, a unui Buddha sau a unui 
Bodhisattva,” răspunse Jetsun, „aceasta arată că aveţi credinţă în mine — dar cu greu 
aţi putea avea o viziune mai greşită a dharmei! Eu am început prin acumularea unor 
acte extrem de negative, folosind vrăji şi producând grindină. Curând am realizat că 
nu este posibil să nu renasc în infern. Astfel că am practicat Dharma cu un 
neînduplecat zel. Mulțumită profundelor metode ale Secretei Mantrayâna, am 
dezvoltat calităţi excepţionale în mine. Atunci, dacă nu dezvoltați nici o determinare 
reală de a practica dharma este pentru că nu credeţi cu adevărat în principiul cauzei 
şi efectului. Oricine are puţină determinare ar putea dezvolta curaj ca şi mine, dacă 
are încredere adevărată şi sinceră în efectele acţiunilor lor. Apoi, ei vor dezvolta 
aceleaşi realizări — iar oamenii vor crede că ei sunt de asemenea manifestări ale 
Vajradhara, ale unui Buddha sau Bodhisattva.” 

Credinţa sa în cauză şi efect l-a convins deplin pe Jetsun Mila că odată comise 
actele dăunătoare ale tinereţii sale, ar renaşte în infernuri. Datorită acestei 
convingeri, el a practicat cu o asemenea hotărâre încât este dificil să se găsească vreo 
poveste în India sau în Tibet, care să egaleze povestea experienţelor şi eforturilor 
sale. 

Astfel că treziţi din profunzimile inimii voastre încrederea în acest aspect decisiv, 
principiul cauzei şi efectului. Faceţi în permanenţă atâtea acţiuni pozitive câte 
puteţi, indiferent cât de mici, aplicând cele trei metode supreme." Promiteţi-vă vouă 
înşivă să nu mai faceţi din nou nici măcar cel mai mic act negativ, nici chiar dacă 
viaţa vă este în cumpănă. 

Când vă treziţi dimineaţa, nu săriţi dintr-odată din pat precum o vacă sau o oaie 
din ţarcul ei. Până ce sunteţi încă în pat, relaxaţi-vă mintea; întoarceţi-o spre 
interior şi examinaţi-o cu atenţie. Dacă aţi săvârşit veun act negativ în timpul nopţii 
în visele voastre, regretaţi-l şi mărturisiţi-l. Pe de altă parte, dacă aţi săvârşit vreun 
act pozitiv, fiți bucuros şi dedicați meritul beneficiului tuturor fiinţelor. Treziţi 
bodhicitta, gândind „Astăzi voi realiza orice acţiune pozitivă cu putinţă şi voi face tot 
posibilul să evit săvârşirea vreunei acţiuni negative sau rele, astfel încât întreaga 
infinitate a ființelor să poată dobândi perfecta stare de Buddha.” 

Seara, când mergeţi la culcare, nu plonjaţi pur şi simplu în inconştienţă. Lăsaţi-vă 
timp să vă relaxaţi în pat şi examinaţi-vă pe voi înşivă în acelaşi fel: „Aşadar, care 
este folosul acestei zile? Ce am făcut pozitiv?” Dacă aţi făcut ceva bun, bucuraţi-vă şi 
dedicați meritul astfel încât toate fiinţele să poată dobândi starea de Buddha. Dacă 
aţi făcut vreun act rău gândiţi-vă, „Cât de groaznic am fost! Tocmai m-am ruinat pe 
mine însumi!” Mărturisiţi-l şi faceţi legământ că niciodată nu veţi mai acţiona în 
acest mod din nou. 

În fiecare moment, fiţi atent şi vigilent să nu vă ataşaţi de percepțiile voastre 
asupra universului şi fiinţelor din el, ca fiind reale şi durabile. Antrenaţi-vă să vedeţi 
totul ca pe un joc al apariţiilor ireale. A vă pacifica mintea păstrând-o permanent pe 
un curs bun şi onest este în mod esenţial scopul şi efectul a ceea ce am explicat şi 
anume practica celor patru gânduri care întorc mintea de la samsăra. În acest fel, 
toate acţiunile bune pe care le săvârşiţi vor fi în mod automat legate de cele trei 
metode supreme. După cum se spune: 


* Vezi pagina 66. 

O persoană care face bine este asemeni unei plante medicinale; 
Toţi cei care cred în ea beneficiază. 

O persoană care face rău este asemeni unei plante otrăvitoare; 
Toţi cei care cred în ea sunt distruşi. 


Având voi înşivă starea corectă a minţii, veţi fi capabili să întoarceţi minţile 
tuturor celor aflaţi în legătură cu voi” către adevărata dharma. Un imens merit 
pentru voi înşivă şi pentru ceilalţi va spori nelimitat. Nu veţi mai renaşte niciodată 
din nou în lumile inferioare în care perspectivele voastre vor merge din rău în mai 
rău, ci veţi avea întodeauna condiţiile unice ale vieţii unui zeu sau ale unei fiinţe 
umane. Ba chiar şi regiunea în care deţinătorul acestor învățături trăieşte va avea 
merit şi şansă favorabilă şi va fi veşnic protejată de zei. 


Cunosc toate detaliile karmei, dar nu cred cu adevărat în ea. 

Am auzit o mulţime despre Dharma, dar nu am pus-o în practică niciodată. 
Binecuvântează-mă pe mine şi pe cei păcătoşi asemeni mie 

Ca minţile noastre să se alăture Dharmei. 


143 


= 
A 


d dna ale 
mrp peria ryo Ai dy 


Drom Tönpa (1005-1064) 
Drom Tönpa a fost unul dintre principalii discipoli ai lui Atisa şi fondator al şcolii 
Kadampa, care a accentuat un mod de viaţă simplu şi antrenarea minţii în compasiune. 

CAPITOLUL AL CINCILEA 


Beneficiile eliberării 


Călăuzit de numeroşi învățați şi sublime fiinţe desăvârşite, 
Ai practicat şi experimentat instrucțiunile învăţătorilor tăi. 
Tu arăţi celorlalți sublima cale fără de greşeală. 
Neîntrecut Învățător, la picioarele tale mă închin. 


Maniera de a asculta această învățătură asupra beneficiilor eliberării şi capitolul 
următor asupra modului în care este urmat un prieten spiritual este după cum s-a 
explicat anterior. 


Ce este eliberarea? Este dificil de găsit eliberarea din acest ocean al suferinţei 
numit samsāra şi de a dobândi nivelul unui Srâvaka, al unui pratyekabuddha sau 
desăvârşita stare de Buddha. 


I. CAUZE CARE CONDUC LA ELIBERARE 


Cauzele dobândirii de către voi a eliberării sunt, mai întâi, pacificarea minţii 
voastre prin cele patru reflecţii care întorc mintea de la samsăra, începând cu 
dificultatea găsirii libertăţilor şi avantajelor; iar în al doilea rând, întreprinderea 
tuturor practicilor începând cu luarea refugiului, care este fundamentul tuturor 
căilor, până la epuizarea desăvârşită a practicii principale.92 

Beneficiile aceste practici sunt explicate în capitole relevante. 


II. REZULTATUL: CELE TREI NIVELE ALE ILUMINĂRII 


Indiferent dacă realizarea voastră este cea a unui śrāvaka, a unui pratyekabuddha 
sau a desăvârşitei stări de Buddha, rezultatul este plin de pace şi calm, eliberat de 
căile primejdioase ale suferinţei samsărice. Ce bucurie este aceasta! 

Întrucât dintre toate căile, Mahâyâna este cea pe care voi aţi urmat-o, toate 
practicile — cele zece acţiuni, cele patru virtuţi nemărginite, cele şase perfecţiuni 
transcendente, cele patru concentrări, cele patru stări fără formă, susţin calmul şi 
pătrunderea profundă — trebuie realizate având ca unic scop desăvârşita stare de 
Buddha şi împreună cu cele trei metode supreme: generarea bodhicittei ca pregătire, 
rămânerea într-o stare lipsită de conceptualizare în timpul meditaţiei efective şi 
încheierea prin rugăciunile dedicaţiei. 

Milarepa (1040-1123) 
Cel mai faimos yogin al Tibetului, recunoscut pentru modul său de viaţă ascetic în munţii 
înalţi din Tibetul meridional, pentru perseverenţa sa în meditaţie şi pentru cântecele spontane 
prin care predica deopotrivă vânătorilor şi gospodarilor. 

CAPITOLUL AL ŞASELEA 


Cum să urmaţi 
un prieten spiritual 


Nici sūtra, nici tantra nici scripturile (Săstra) nu vorbesc despre vreo fiinţă care să 
fi dobândit vreodată desăvârşita stare de Buddha fără să fi urmat un învăţător 
spiritual. Putem vedea noi înşine că nimeni nu a dezvoltat vreodată realizările 
aparţinând stadiilor şi căilor prin mijloacele propriei sale iscusințe şi îndemânări. 
Într-adevăr, toate fiinţele, inclusiv noi înşine, arătăm un talent particular în 
descoperirea unor căi greşite de urmat — pe când atunci când vine vremea să urmăm 
calea care conduce la eliberare şi omniscienţă suntem la fel de confuzi ca o persoană 
oarbă rătăcind singură în mijlocul unei câmpii pustii. 

Nimeni nu poate aduce nestematele dintr-o insulă a comorilor fără să se bizuie pe 
un navigator experimentat.” În acelaşi fel, un învăţător sau însoțitor spiritual este 
adevărata noastră călăuză spre eliberare şi omniscienţă şi trebuie să îl urmăm cu 
respect. Aceasta se realizează în trei faze: mai întâi prin examinarea învățătorului, 
apoi prin urmarea lui, iar în cele din urmă prin depăşirea realizării şi acţiunilor sale. 


I. EXAMINAREA ÎNVĂȚĂTORULUI 


Oameni obişnuiţi ca noi sunt, în cea mai mare parte, cu uşurinţă influenţaţi de 
oamenii şi circumstanţele din jurul nostru. Acesta este motivul pentru care ar trebui 
să urmăm întotdeauna un învăţător, un prieten spiritual. 

În pădurile de santal ale munţilor Mâlaya, când un arbore obişnuit se prăbuşeşte, 
lemnul său este treptat impregnat cu parfumul plăcut de santal. După câţiva ani, 
lemnul obişnuit ajunge să miroasă la fel de plăcut ca şi arborii de santal din jurul 
său. În acelaşi fel, dacă trăiţi şi studiaţi alături de un învăţător desăvârşit plin de 
virtuţi alese, veţi fi pătrunşi de parfumul acelor virtuţi şi în tot ceea ce faceţi veţi 
ajunge să îi semănați acestuia. 


Aşa cum trunchiul unui arbore obişnuit 

Zăcând în pădurile munţilor Mălaya 

Absoarbe parfumul de santal de la frunzele şi ramurile umede, 
Tot astfel veţi ajunge să vă asemănaţi celui pe care îl urmaţi.9 


Întrucât vremurile au degenerat, în zilele noastre este dificil să găsiţi un învăţător 
care are fiecare dintre virtuțile descrise în preţioasele tantra. Totuşi este 
indipensabil ca învățătorul pe care îl urmăm să posede cel puţin următoarele 
însuşiri. 

El trebuie să fie pur, să nu fi încălcat niciodată vreunul dintre angajamentele sau 
interdicțiile legate de cele trei tipuri de legământ — legămintele exterioare ale 
Prâtimokşa, legămintele interioare ale lui Bodhisattva şi legămintele secrete ale 


* O referire la aventurierii din vremurile străvechi care umblau să caute nestemate în insule îndepărtate. 

Secretei Mantrayâna. El trebuie să fie învăţat şi să nu fie lipsit de cunoaşterea 
tantrelor, siitrelor şi săstrelor. Faţă de vasta mulţime a ființelor, inima sa trebuie să 
fie atât de plină de compasiune încât să le iubească pe fiecare ca pe propriul şi unicul 
său copil. El va fi bine instruit în practicile rituale — la exterior ale Tripiţaka, iar la 
interior, ale celor patru secţiuni ale tantrelor. Prin punerea în aplicare a 
semnificației învățăturilor, el va fi realizat în el însuşi toate roadele eliberării şi 
realizării. Va fi generos, limbajul său va fi plăcut, va învăţa pe fiecare conform 
nevoilor proprii şi va acţiona în conformitate cu ceea ce predică; aceste patru moduri 
de a atrage fiinţele îl vor face capabil să adune în jurul său discipoli favorizați. 


Toate însuşirile complete conform celei mai pure Dharma 

Sunt dificil de găsit în aceste vremuri decadente. 

Dar încredeţi-vă în învățătorul care, pe baza respectării pure a celor trei 
legăminte, 

Este plin de învăţătură şi mare compasiune, 

Iscusit în ritualurile infinitelor piţaka şi tantra, 

Şi bogat în roadă, imaculata înţelepciune ce vine prin eliberare şi realizare. 
Atraşi de strălucitoarea floare a celor patru virtuţi atractive ale sale 

Discipolii norocoşi se vor aduna precum albinele spre a-l urma. 


Mai în amănunt, pentru învăţăturile asupra esenței profunde a învățăturilor de 
bază ale Mantrei Secrete Vajrayâna, tipul de maestru în care cineva se va încrede 
este după cum urmează. După cum este expus în preţioasele tantra, el trebuie să fi 
fost adus la maturitate printr-un şir de împuterniciri desăvârşite, curgând asupra lui 
printr-o descendență continuă neîntreruptă. El nu trebuie să fi încălcat samaya şi 
legămintele la care s-a angajat în momentul împuternicirii. Neavând multe emoţii şi 
gânduri turbulente negative, el va fi calm şi disciplinat. El trebuie să stăpânească 
întreaga semnificaţie a fundamentului, căii şi fructului tantrelor Mantrei Secrete 
Vajrayâna. El trebuie să fi obţinut toate semnele succesului în abordarea şi 
realizarea stadiilor practicii, precum vederea viziunilor yidam-ului. Odată ce a 
experimentat pentru sine natura realităţii, el însuşi trebuie să fie eliberat. 
Bunăstarea celorlalţi va fi singura sa preocupare, inima sa fiind plină de 
compasiune. El va avea puţine preocupări, deoarece a abandonat orice ataşament 
faţă de lucrurile obişnuite le acestei vieţi. Concentrându-se asupra vieților viitoare, 
singurul său gând decis este pentru Dharma. Privind samsâra ca suferinţă, el va 
simţi o mare tristeţe şi va încuraja acelaşi sentiment la ceilalţi. Va fi iscusit în a purta 
de grijă discipolilor săi şi va folosi metoda adecvată pentru fiecare dintre ei. 
Deoarece a realizat toate cerinţele învățătorului său, el trebuie să dețină 
binecuvântările descendenţei. 


Învățătorul remarcabil care conferă învăţăturile esenţiale 

A primit împuterniciri, a ţinut legămintele samaya şi este liniştit; 
Stăpâneşte semnificaţia tantrelor fundament, cale şi fruct; 

Are toate semnele accesului şi desăvârşirii şi este eliberat prin realizare; 
Nemărginita sa compasiune şi grijă este numai pentru ceilalți; 

Are puţine activităţi şi gândeşte cu fermitate, numai la Dharma; 

Este sătul de această lume şi îi călăuzeşte pe ceilalţi să simtă la fel; 

Este expert în metode şi are binecuvântările descendenței. 

Urmaţi un astfel de învăţător, iar realizarea va veni curând. 

Pe de altă parte, există anumite feluri de învăţători pe care îi vom evita. 
Caracteristicile lor sunt după cum urmează. 

Învăţători precum o piatră de moară făcută din lemn. Aceşti învăţători nu au 
nici urmă de calităţile izvorâte din studiu, reflecţie şi meditaţie. Considerându-i ca 
fiind sublimi pe fiul sau nepotul cutărui sau cutărui lama, că ei şi descendenţii lor 
trebuie să fie superiori oricui altcuiva, ei apără casta acestora asemeni brahmanilor. 
Chiar dacă au studiat, reflectat şi meditat puţin, ei au făcut-o fără vreo intenţie pură 
de a acţiona pentru vieţile viitoare, ci pentru motive mai lumești — precum oprirea 
feudei preoţeşti a cărei deținători sunt de la căderea în ruină. Cât despre instruirea 
discipolilor, ei sunt la fel de potriviţi să-şi îndeplinească funcţia cuvenită precum o 
piatră de moară făcută din lemn. 

Învăţători precum broasca ce trăieşte într-un puț. Învăţătorii de acest fel sunt 
lipsiţi de orice calitate specială care i-ar putea distinge de oamenii obişnuiţi. Însă 
ceilalți oamenii îi aşează pe un piedestal din credință oarbă, fără ca măcar să-i 
examineze. Umflaţi de mândrie datorită profiturilor şi onorurilor pe care le primesc, 
sunt ei înşişi mai curând inconştienţi de adevăratele virtuţi ale marilor învăţători. Ei 
sunt asemeni broaştei care trăieşte într-un puț. 

Într-o zi o broască bătrână care a trăit întotdeauna într-un puț a fost vizitată de o 
altă broască ce trăia pe țărmurile marelui ocean. 

„De unde eşti?” întrebă broasca ce trăia în puț. 

„Am venit din marele ocean,” răspunse vizitatoarea. 

„Cât de mare este acest ocean al tău?” întrebă broasca din puț. 

„Este enorm,” răspunse cealaltă. 

„Cam un sfert din mărimea puţului meu?” întrebă ea. 

„Oh! Mai mare de-atât!” exclamă broasca din ocean. 

„Jumătate ca mărime, atunci?” 

„Nu, mai mare de-atât!” 

„Atunci — de aceeaşi mărime cu puţul?” 

„Nu, nu! Mult, mult mai mare!” 

„Aceasta este imposibil!” spuse broasca ce trăia în puț. „Trebuie să văd aceasta cu 
ochii mei.” 

Astfel că cele două porniră împreună, iar povestea spune că atunci când broasca 
care trăia în puț a văzut oceanul, a leşinat, capul i s-a spart şi a murit. 

Călăuzitorii nebuni. Aceştia sunt învăţători care au foarte puţină cunoaştere, 
nefăcând niciodată efortul de a urma un maestru învăţat şi de a se instrui în siitre şi 
tantre. Puternicele lor emoţii negative împreună cu slaba lor înţelegere şi vigilenţă îi 
face neglijenţi în legămintele lor şi samaya. Deşi au o mentalitate inferioară 
oamenilor obişnuiţi, ei pozează în siddha-şi şi se comportă ca şi cum acţiunile lor ar 
fi mai înalte decât cerul..9+ Debordând de mânie şi invidie, ei încalcă linia dragostei 
şi compasiunii. Astfel de prieteni spirituali sunt numiţi călăuzitori nebuni şi îi 
conduc pe toţi cei care îi urmează, pe căi greşite. 

Călăuzitori orbi. În particular, un învăţător ale cărui însuşiri nu sunt în nici un 
fel superioare celor ale voastre şi care este lipsit de dragostea şi compasiunea 
bodhicittei nu va fi niciodată capabil să vă deschidă ochii spre ceea ce trebuie şi spre 
ceea ce nu trebuie făcut. Învăţătorii de acest fel sunt numiţi călăuze oarbe. 


Asemeni brahmanilor, unii îşi apără casta 
Ori în iazuri de griji pentru supraviețuirea feudei lor 

Se scaldă ei înşişi în false studii şi reflecții; 
Astfel de călăuzitori sunt precum o piatră de moară făcută din lemn. 


Alţii, deşi cu nimic diferiţi faţă de toată mulţimea obişnuită, 
Sunt în mod necugetat susținuți de credinţa idioată a oamenilor. 
Umflaţi de profit, ofrande şi onoruri, 

Prieteni precum aceştia sunt asemeni broaştei mărginite din puț. 


Unii au puţină învăţătură şi îşi neglijează samaya şi legămintele, 
Mentalitatea le este inferioară, conduita mult deasupra pământului, 

Ei au călcat linia dragostei şi compasiunii — 

Călăuzitori nebuni precum aceştia pot doar să răspândească mai mult rău. 


Şi mai ales, a-i urma pe cei care nu sunt mai buni decât voi înşivă, 

Care sunt lipsiţi de bodhicitta, atraşi doar de propria lor faimă, 

Ar fi o uriaşă greşeală; şi cu înşelăciuni precum acestea 

Asemeni călăuzitorilor voştri orbi, veţi rătăci tot mai profund în întuneric. 


Marele Maestru din Oddiyâna avertizează: 


A nu-l examina pe învăţător 
Este ca şi cum ai bea otravă; 

A nu-l examina pe discipol 

Este ca şi cum ai sări într-o râpă. 


Bizuiţi-vă pe învățătorul vostru pentru toate vieţile voastre viitoare. El este cel 
care vă va învăţa ce să faceţi şi ce să nu faceţi. Dacă întâlniți un fals prieten spiritual 
fără a-l examina corespunzător, veţi arunca posibilitatea pe care o are o persoană cu 
credinţă de a acumula merite timp de o întreagă viaţă, iar libertăţile şi avantajele 
existenţei umane pe care acum le-aţi obţinut vor fi risipite. Este ca şi cum aţi fi ucis 
de un şarpe veninos încolăcit sub un copac de care v-aţi apropiat crezând că ceea ce 
aţi zărit este doar umbra răcoritoare a arborelui. 


Prin ne-examinarea cu multă grijă a unui învăţător 

Cei credincioşi îşi pierd meritul acumulat. 

Luând un şarpe veninos drept umbră a unui copac, 
Înşelaţi, ei îşi pierd libertatea pe care tocmai au obținut-o. 


După ce l-aţi examinat cu atenţie şi aţi făcut o evaluare lipsită de greşeală, din 
momentul în care găsiţi că un învăţător are toate însuşirile pozitive menţionate nu 
veţi înceta niciodată să îl consideraţi ca fiind Buddha în persoană.9% Acest învăţător 
în care toate atributele sunt desăvârşite este întrupare a înțelepciunii pline de 
compasiune a tuturor celor ce sunt Buddha din cele zece direcţii, apărând în forma 
unui om obişnuit, doar pentru a fi de ajutor fiinţelor. 


Învățătorul cu nelimitate virtuţi desăvârşite 

Este înţelepciunea şi compasiunea tuturor celor ce sunt Buddha 
Apărând în formă umană de dragul fiinţelor. 

El este neasemuit izvor al tuturor desăvârşirilor. 

Aşadar un astfel de învățător adevărat poate călăuzi cu iscusinţă oamenii 
obişnuiţi care au nevoie de acest ajutor, el îşi face conduita de fiecare zi conformă 
celei a oamenilor obişnuiţi. Dar de fapt mintea sa înţeleaptă este cea a unui Buddha, 
astfel încât el este în totalitate diferit de oricine altcineva. Oricare dintre faptele sale 
este pur şi simplu acţiunea unei fiinţe realizate, fiind acordată naturii celor cărora le 
este de folos. El este aşadar nobil într-o manieră unică. Iscusit în dezrădăcinarea 
şovăielii şi îndoielii, el suportă cu răbdare toată ingratitudinea şi descurajarea 
discipolilor săi, precum o mamă faţă de unicul ei copil. 


În mod eficace, pentru a ne călăuzi, el acţionează precum noi toţi, 
În realitate el este cu desăvârşire diferit de noi toţi. 

Desăvârşirea sa îl face cel mai nobil dintre noi toți. 

Iscusit în a ne dezrădăcina îndoielile, el suportă cu răbdare 

Toată descurajarea şi lipsa noastră de gratitudine. 


Un învăţător cu toate aceste calităţi este precum un vas în care să traversaţi vastul 
ocean al samsârei. Precum un navigator, el ne arată neabătut calea spre eliberare şi 
omniscienţă. Precum o aversă de nectar, el domoleşte izbucnirea acţiunilor şi 
emoţiilor negative. Precum soarele şi luna, el radiază lumina Dharmei şi risipeşte 
întunericul dens al ignoranței. Precum pământul, el suportă cu răbdare 
ingratitudinea şi descurajarea, iar viziunea şi fapta sa sunt vaste în capacitatea lor. 
Precum copacul care îndeplineşte dorinţe, el este izvorul a tot ajutorul din această 
viaţă şi a toată fericirea din următoarea. Asemeni recipientului perfect, el este 
comoara întregii varietăţi inimaginabile a vehiculelor şi doctrinelor de care cineva ar 
putea avea vreodată nevoie. Precum nestemata care îndeplineşte dorinţe, el 
dezvăluie aspectele infinite ale celor patru activităţi conform nevoilor fiinţelor. 
Precum o mamă sau un tată, el iubeşte pe fiecare dintre nenumăratele fiinţe vii în 
mod egal, fără vreun ataşament faţă de cei din apropierea lui sau ură faţă de ceilalți. 
Precum un mare fluviu, compasiunea sa este atât de mare, încât cuprinde toate 
fiinţele la fel de nenumărate precum spaţiul şi atât de prompt încât poate ajuta pe 
oricine care suferă şi este lipsit de protector. Asemeni regelui munţilor, bucuria faţă 
de fercirea celorlalţi este atât de fermă încât nu poate fi preschimbată de invidie sau 
zguduită de vânturile credinţei în realitatea aparenţelor. Asemeni ploii care cade 
dintr-un nor, imparţialitatea sa nu este niciodată tulburată de ataşament sau 
aversiune. 


El este marele vas care ne poartă dincolo de marea existenţei samsărice,% 
Adevăratul navigator, arătând fără greşeală calea sublimă, 

Ploaia de nectar ce stinge infernul emoţiilor şi acţiunilor, 

Soarele şi luna risipind întunericul ignoranței. 

El este pământul, nemărginit în răbdare, 

Copacul care îndeplineşte dorinţe, izvor de ajutor şi fericire, 

Recipient desăvârşit conţinând comoara Dharmei. 

El furnizează toate lucrurile, mai mult decât o nestemată ce îndeplineşte 
dorinţele. 

El este tată şi mamă, iubindu-i pe toţi în mod egal. 


* Ploaia cade dintr-un nor peste tot ceea ce se află sub el, fără distincţie. 

Compasiunea sa este la fel de vastă şi de promptă ca un mare fluviu. 
Bucuria sa este nestrămutată precum regele munţilor. 
Imparţialitatea sa nu poate fi tulburată, asemeni ploii dintr-un nor. 


Un astfel de învăţător este egal tuturor celor ce sunt Buddha în compasiune şi 
binecuvântări. Cei care fac o conexiune pozitivă cu el, vor dobândi starea de Buddha 
în cursul unei singure vieţi. Chiar şi cei care fac o conexiune negativă cu el vor fi 
ulterior călăuziţi în afara samsârei. 


Un astfel de învăţător este egal tuturor celor ce sunt Buddha. 

Chiar şi cei care îl vatămă sunt puşi pe calea spre fericire, 

Iar asupra celor care se încred ei înşişi în el cu sinceră credinţă 

Se va abate aversa recompensei tărâmurilor superioare şi eliberării. 


II. URMAREA ÎNVĂȚĂTORULUI 
Fiu nobil, trebuie să te consideri pe tine ca pe cineva care este bolnav ... 


Astfel începe seria asemănărilor din Sutra rânduită precum un arbore. Oamenii 
bolnavi se pun sub atenţia unui medic iscusit. Călătorii pe căi primejdioase se bizuie 
pe escortă curajoasă. Puşi faţă în față cu primejdiile din partea duşmanilor, 
bandiţilor, fiarelor sălbatice şi altor asemenea, oamenii caută un însoțitor pentru 
protecţie. Negustorii îndreptându-se spre ţinuturile de peste ocean se încred într-un 
căpitan. Drumeţii ce i-au o barcă pentru a traversa un râu se încred în barcagiu. În 
acelaşi fel, pentru a fi protejaţi de moarte, renaştere şi emoţii negative, trebuie să 
urmăm un învăţător, un prieten spiritual. 


Întrucât bolnavul se bizuie pe medicul său, 

Călătorul pe escorta sa, 

Omul înspăimântat pe tovarăşul său, 

Negustorii pe căpetenia lor, 

Iar pasagerii pe barcagiul lor — 

Dacă naşterea, moartea şi emoţiile negative sunt duşmanii de care vă temeti, 
Bizuiţi-vă pe un învăţător. 


Un discipol curajos, înarmat cu hotărârea de a nu-şi nemulţumi învățătorul nici 
chiar cu preţul vieţii sale, atât de ferm încât să nu fie niciodată zguduit de 
circumstanţe imediate, care îşi serveşte învățătorul fără să-i pese de propria sănătate 
sau supravieţuire şi care se supune fiecărei porunci a acestuia fără cruţare faţă de 
sine — o astfel de persoană va fi eliberată prin simpla sa devoțiune faţă de învăţător. 


Cei care, bine înarmaţi şi neclintiţi în judecată, 

Servesc un învăţător, indiferenți la sănătatea şi la viaţa lor, 
Urmându-i învăţăturile fără să le pese de ei înşişi. 

Vor fi eliberaţi doar prin tăria devoţiunii. 


Pentru a urma un învăţător, trebuie să aveţi atât de multă încredere în el încât să 


îl percepeţi ca pe un adevărat Buddha. Trebuie să aveţi o astfel de discriminare şi 
cunoaştere a învățăturilor încât să puteţi recunoaşte înţelepciunea aflată la baza 

acţiunilor sale iscusite şi să asimilați tot ceea ce vă învaţă. Trebuie să nutriţi o 
imensă compasiune iubitoare pentru toţi cei care suferă fără cineva care să îi 
protejeze. Trebuie să respectaţi legămintele şi samaya pe care învățătorul vostru va 
spus să le păstraţi şi să fiți paşnic şi controlat în toate faptele, cuvintele şi gândurile 
voastre. Concepţia voastră trebuie să fie atât de largă încât să puteţi accepta tot ceea 
ce face învățătorul şi însoțitorii voştrii spirituali. Trebuie să fiți atât de generos încât 
să-i puteţi da învățătorului tot ceea ce posedaţi. Percepția voastră trebuie să fie pură, 
nu veşnic critică şi contaminată. Trebuie să vă abţineţi de la a face ceva vătămător 
sau negativ, din teama de a-l nemulţumi. 


Generaţi o mare credinţă, discriminare, cunoaştere şi compasiune. 
Respectaţi legămintele şi samaya. Controlaţi-vă corpul, cuvântul şi mintea. 
Fiţi largi în vederi şi generoşi. 

Generaţi o viziune pură şi un sentiment al stăpânirii de sine. 


Sutra aranjată precum un arbore şi alte texte ne spun de asemenea că atunci 
când urmăm un învăţător trebuie să fim asemeni unui cal perfect,” acţionând în 
permanenţă conform dorințelor învățătorului în orice situaţie, evitând cu iscusinţă 
orice i-ar displace, fără a ne mânia sau a fi nemulţumiţi vreodată chiar dacă acesta 
ne mustră cu severitate. Asemeni unei bărci, nu vom osteni niciodată în a ne duce 
încoace şi încolo pentru a lua mesaje şi alte servicii pentru el. Asemeni unui pod, nu 
va fi nimic ce să nu putem suporta, oricât de plăcute sau de neplăcute ar fi sarcinile 
pe care ne cere să le facem. Asemeni nicovalei unui meşter, vom răbda căldura, 
frigul şi toate celelalte greutăţi. Asemeni unui servitor, vom urma orice poruncă a sa. 
Asemeni unui măturător,' nu vom fi niciodată mândri, ci vom lua poziţia cea mai 
umilă. Asemeni unui taur cu coarnele rupte, vom abandona aroganţa şi îi vom 
respecta pe toţi ceilalți. 


Fiţi iscusiţi în a nu-l nemulţumi vreodată pe învăţător, 

Şi niciodată nu-i detestaţi dojana, asemeni unui cal desăvârşit. 

Nu osteniţi niciodată în a veni şi a merge, precum o barcă. 

Suportaţi tot ceea ce vine, bun sau rău, precum un pod. 

Răbdaţi căldura, frigul şi orice altceva, precum o nicovală. 

Urmaţi orice ordin al său, precum un servitor. 

Lepădaţi toată mândria, precum un măturător, 

Şi fiți eliberat de aroganță, precum un taur cu coarnele rupte. 

Acesta, spun scrierile pițaka, este modul în care se urmează un învăţător. 


Există trei moduri de a-l mulțumi pe învăţător şi de a-l servi. Cel mai bun mod 
este cunoscut drept ofranda practicii şi constă în a pune în practică cu hotărâre tot 
ceea ce el predică, fără a lua în seamă vreo dificultate. Calea mijlocie este cunoscută 
drept slujire cu corpul şi cuvântul şi implică servirea lui prin a face tot ceea ce el 
doreşte să faceţi, fizic, verbal sau mental. Calea cea mai inferioară este prin ofrande 
materiale, ceea ce înseamnă a vă mulţumi învățătorul prin oferirea lui de bunuri 
materiale, alimente, bani şi aşa mai departe. 


* În sistemul indian al castelor măturătorul avea un statut foarte inferior şi era de aşteptat să se comporte 
cu respect față de toți ceilalți. 

A oferi toată averea pe care o poţi avea celui ce este cea de-a Patra Nestemată,' 


A-l onora şi sluji cu corpul şi cuvântul, 
Niciuna dintre aceste fapte nu va fi vreodată zadarnică, 
Dar dintre cele trei moduri de a-l mulţumi, practica este cea mai bună. 


Oricât de neînțeles s-ar putea comporta un învăţător, menţineţi în permanenţă 
percepţia pură şi respectaţi modul său de a face lucrurile şi metodele sale iscusite. 

Marele pandita Năropa devenise deja foarte învăţat şi desăvârşit. Însă zeitatea sa 
tutelară (yidam) i-a spus că învățătorul său din vieţile anterioare este marele Tilopa 
şi că pentru a-l găsi trebuia să călătorească în India răsăriteană. Nâropa porni de 
îndată, dar ajungând în est nu avea nici o idee unde să-l găsească pe Tilopa. El îi 
întrebă pe localnici însă aceştia nu ştiau nimic. 

„Nu este nimeni prin aceste părţi pe nume Tilopa?” insistă el. 

„Este unul pe nume Tilopa Proscrisul sau Tilopa Cerşetorul.” 

Nāropa gândi, „Acţiunile siddha-şilor sunt de neînțeles, acela ar putea fi chiar el.” 
Întrebă unde trăia Tilopa Cerşetorul. 

„Lângă acel zid ruinat de acolo, de unde iese fum,” îi răspunseră ei. 

Când ajunse la locul arătat, îl găsi pe Tilopa aşezat în faţa unei albii de lemn plină 
cu peşti, dintre care unii erau încă vii, iar alţii morţi. Tilopa lua un peşte, îl prăjea 
deasupra focului şi îl băga în gură, pocnindu-şi degetele. Nâropa se prosternă 
înaintea lui şi îi ceru lui Tilopa să îl accepte ca discipol. 

„Despre ce vorbeşti?” spuse Tilopa. „Eu sunt doar un cerşetor!” însă Nâropa 
insistă, astfel că Tilopa îl acceptă. 

Însă, Tilopa nu ucisese acei peşti doar pentru că era flămând şi nu putea găsi 
altceva de mâncare. Peştii sunt cu desăvârşire ignoranţi în privinţa a ceea ce să facă 
sau să nu facă, fiinţe cu numeroase acţiuni negative, iar Tilopa avea puterea de a-i 
elibera. Consumându-le carnea, el stabilea o legătură cu conştiinţa lor, care putea fi 
transferată astfel într-un tărâm buddhic pur.! În mod asemănător, Saraha a trăit ca 
un meşter de săgeți, Săvaripa ca vânător, iar cei mai mulţi alţi puternici siddha din 
India, de asemenea, au adoptat moduri de viaţă extrem de inferioare, adesea pe cele 
ale unor paria. Este important aşadar să nu judecaţi în mod greşit niciuna dintre 
acţiunile învățătorului vostru: antrenaţi-vă pentru a avea doar o percepţie pură. 


Nu judecaţi greşit modul în care el acționează. 

Cei mai mulţi dintre siddha-şii indieni trăiau 

Ca păcătoşi de rând, paria inferiori, 

Mai degeneraţi decât cei mai inferiori dintre inferiori. 


Persoanele care ignoră acest aspect, interpretând greşit şi criticând în 
permanenţă ceea ce învățătorii lor fac, se spune că i-ar găsi cusur chiar şi lui 
Buddha, dacă ar trăi cu el suficient de mult. 

Călugărul Sunakşatra era fratele vitreg al lui Buddha. L-a slujit pe acesta timp de 
douăzeci şi patru de ani şi ştia pe de rost toate cele doisprezece categorii de 


* Învățătorul, ca întrupare a celor Trei Nestemate este considerat a fi Cea de-a Patra Nestermată. Vezi 
Partea a doua, Capitolul 1. 

i Pocnirea degetelor este parte a practicii pentru transferul conştiinţei altei ființe într-un tărâm pur. 
Practica transferului (pho ba) este discutată în Partea a Treia. 

învățături din piţaka.” Dar considera că tot ceea ce Buddha făcea era incorect, iar 
ulterior a ajuns la concluzia eronată că, în afara aurei largi de şase picioare, nu exista 
nici o diferenţă între Buddha şi sine. 


În afara luminii din jurul corpului tău, lată de şase picioare, 

Nu am văzut niciodată, în douăzeci şi patru de ani ca slujitor al tău, 

Nici măcar cât o grăunţă de susan vreo însuşire specială la tine. 

Cât despre Dharma, ştiu la fel de mult ca şi tine — aşa că nu-ţi voi mai fi servitor! 


Spunând astfel, el plecă. După aceea, Ananda a devenit asistent personal al lui 
Buddha. El îl întrebă pe Buddha unde va renaşte Sunakșatra. 

„În decurs de o săptămână,” răspunse Buddha, „viaţa lui Sunakgşatra se va isprăvi, 
iar el va renaşte sub forma unui unui preta într-o grădină de flori.” 

Ananda se duse să-l vadă pe Sunakșatra şi îi povesti ceea ce îi spusese Buddha. 
Sunakşatra gândi pentru sine, „Uneori, aceste minciuni ale sale se împlinesc, astfel 
că este bine ca vreme de şapte zile să fiu foarte atent. La sfârşitul săptămânii, îl voi 
face să-şi înghită cuvintele.” EI îşi petrecu săptămâna postind. În seara celei de-a 
şaptea zile, îşi simţi gâtul foarte uscat, astfel că bău nişte apă. Însă nu putu digera 
apa cum trebuie şi muri. El renăscu într-o grădină de flori sub forma unui preta cu 
toate cele nouă semne ale urâţeniei. 

Ori de câte ori consideraţi ca fiind greşit ceea ce face învățătorul vostru, ar trebui 
să vă simţiţi profund stânjeniţi şi ruşinaţi de voi înşivă. Reflectând asupra faptului că 
propria voastră viziune mentală este cea impură şi că toate acţiunile sale sunt cu 
totul desăvârşite şi fără de cusur, întăriţi-vă percepţia pură asupra lui şi sporiţi-vă 
credinţa. 


Fără să vă fi stăpânit propriile percepții, 

A căuta cusur celorlalţi este o nemăsurată greşeală. 

Deşi stia pe de rost cele douăsprezece feluri de învățături, 
Măcinat de forţa răului, călugărul Sunakșatra 

A considerat acţiunile lui Buddha ca fiind inorecte. 
Reflectaţi cu grijă asupra acestui fapt şi corectaţi-vă. 


Atunci când învățătorul pare să fie furios față de voi, nu vă mâniaţi. Mai bine, 
amintiţi-vă că este probabil ca acesta să fi zărit ceva greşit în voi şi să fi considerat că 
este momentul să vă corecteze printr-o astfel de izbucnire. Atunci când mânia sa s-a 
domolit, mergeţi la el, mărturisiţi-vă greşelile şi faceţi legământ că nu le veţi repeta. 


Dacă învățătorul vostru pare mânios, concluzionaţi că el a văzut 

O greşeală în voi, chibzuind să vă corecteze prin admonestările sale. 
Mărturisiţi-o şi faceţi legământ să nu o repetaţi. 

Astfel, cel înțelept nu va cădea sub puterea lui Māra. 


În prezenţa învățătorului vostru, ridicaţi-vă ori de câte ori el se ridică, în loc să 
rămâneţi aşezaţi. Când el se aşează, întrebaţi-l cum se simte. Atunci când credeţi că 
ar dori ceva, în chiar acel moment aduceţi-i orice l-ar mulțumi. 


* Piţaka: cele trei secţiuni ale învățăturilor lui Buddha. Vezi în glosar: Tripitaka. 

Atunci când mergeţi împreună cu el ca însoțitor, evitaţi să mergeţi înaintea lui, 
deoarece aceasta ar însemna să-i întoarceţi spatele. Totuşi, nu mergeţi în urma lui, 
întrucât aţi călca urmele paşilor săi.” Nici nu trebuie să mergeţi în dreapta sa, 
întrucât aceasta ar însemna să vă asumaţi locul de onoare. Dimpotrivă, rămâneţi 
respectuos în stânga sa şi uşor mai în urmă. Dacă drumul este primejdios, nu este 
greşit să îi cereţi permisiunea de a merge înainte. 

Cât despre locul învățătorului şi vehiculul său, niciodată nu vă aşezaţi pe perna 
lui şi nu încălecaţi sau călăriţi calul său. Nu deschideţi uşile cu violenţă şi nu le 
închideţi trântindu-le; mânuiţi-le cu blândeţe. Abţineţi-vă de la orice expresii ale 
vanităţii sau nemulțumirii în prezenţa sa. De asemenea, evitaţi minciuna, cuvintele 
nechibzuite şi nesincere, râsul şi gluma, maimuţăreala, flecăreala inutilă şi fără sens. 
Învăţaţi să vă comportaţi într-o manieră controlată, tratându-l cu respect şi 
venerație şi nu alunecaţi niciodată spre nepăsare. 


Nu rămâneţi aşezaţi atunci când învățătorul stă în picioare; 

Când el se aşează, cu solicitudine aduceţi-i toate cele necesare. 

Nu mergeţi niciodată înainte, în spate sau în dreapta lui. 

A nu avea respect pentru vehiculul sau locul său va dăuna meritului vostru. 
Nu trântiţi uşile; nu vă purtaţi arogant sau încruntat; 

Evitaţi minciunile, râsul, vorbirea inoportună şi inutilă: 

Slujiţi-l în pacea trupului, cuvântului şi minţii. 


Dacă vor fi oameni care îl critică sau îl urâsc pe învățătorul vostru, nu îi trataţi ca 
prieteni ai voştri. Dacă sunteţi capabili să schimbaţi atitudinea cuiva lipsit de 
credinţă în el sau care îl discreditează, faceţi-o. Dacă însă acest lucru este imposibil, 
evitaţi să fiți prea deschişi sau să aveţi conversații familiare cu astfel de oameni. 


Nu-i consideraţi prieteni pe cei care îl critică 

Sau îl urăsc pe învățătorul vostru. Schimbaţi-le părerea dacă puteţi. 
Dacă vorbiţi nestingherit cu ei, puternica influenţă 

A acţiunii lor greşite va dăuna propriilor voastre samaya. 


Oricât de mult timp aţi petrece cu anturajul învățătorului vostru sau cu fraţii şi 
surorile voastre vajra, niciodată să nu vă simţiţi plictisit sau iritat față de ei; simţiţi- 
vă comozi să fiţi împreună cu ei, ca şi cu o cingătoare confortabilă. Înlăturaţi propria 
autosuficienţă şi luaţi parte la tot ceea ce este de făcut, participând de la sine, 
precum sarea în hrană. Când oamenii vă vorbesc cu asprime sau caută ceartă, fiţi 
gata să suportaţi orice, asemeni unui stâlp de susţinere. 


Asemeni unei cingători, fiți un însoțitor confortabil; 
Asemeni sării, fiţi uşor dizolvabil; 

Asemeni unui pilon, neobosit suportaţi orice încărcătură; 
Slujiţi-vă fraţii vajra şi însoțitorii învățătorului vostru. 


* Întrucât învățătorul spiritual este Buddha, locul pe care piciorul său a călcat este binecuvântat. 

III. ÎNTRECEREA ÎNVĂȚĂTORULUI ÎN REALIZARE ŞI FAPTĂ98 


Când sunteţi cu desăvârşire versat în maniera în care să vă urmaţi învățătorul, 
trebuie să fiţi asemeni unei lebede alunecând lin pe un lac imaculat, bucurându-se 
de apele acestuia fără a le tulbura; sau asemeni unei albine dintr-o grădină de flori, 
luând nectarul florilor şi părăsindu-le fără a le altera culoarea sau mireasma. Făcând 
tot ceea ce el spune fără a vă simţi vreodată plictisit sau ostenit, fiţi receptiv faţă de 
învățătorul vostru, iar prin credinţa şi fermitatea voastră fiţi siguri că absorbiți toate 
virtuțile cunoaşterii, reflecţiei şi meditaţiei sale, asemeni conţinuturilor unui 
recipient perfect golit într-altul. 


Asemeni unei lebede înotând pe un lac desăvârşit, 

Sau unei albine gustând nectarul florilor, 

Fără a vă plânge vreodată, ci veşnic receptiv faţă de el, 

Slujiţi-vă întotdeauna învățătorul cu o conduită exemplară. 
Printr-o astfel de devoțiune veţi experimenta toate virtuțile sale. 


Ori de câte ori sublimul vostru învăţător acumulează mari valuri de merit şi 
înţelepciune prin activităţile sale bodhisattvice, participarea voastră cu cea mai mică 
ofrandă materială sau efort al corpului sau cuvântului, sau doar simpla voastră 
ofrandă a bucuriei pentru cel mai mărunt lucru făcut de el, vă va aduce tot atâta 
merit cât izvorăşte din propria sa intenţie neîntrecută. 

Odată doi bărbaţi călătoreau spre Tibetul central. Singura hrană pe care unul 
dintre ei o avea era o mână de făină (tsampa) brună făcută din fasole. El a dat-o 
însoţitorului său, amestecând-o cu provizia bogată a celuilalt de făină albă de orz. 
După mai multe zile, călătorul mai înstărit îi spuse însoţitorului, „Făina (tsampa) ta 
este probabil epuizată de-acum.” 

„Să aruncăm o privire,” spuse celălalt. Făcură astfel şi văzură că mai este încă 
ceva tsampa de fasole. Deşi verificară de mai multe ori, tsampa de fasole nu se 
isprăvi niciodată, astfel că în cele din urmă ei împărţiră toată tsampa în mod egal. 

În acelaşi fel, prin simpla ofrandă a unei mici contribuţii materiale la acţiunea 
pozitivă a altora sau participând fizic sau verbal, puteți dobândi tot atât de mult 
merit ca şi aceştia. Şi anume, prin slujirea nevoilor zilnice ale învăţătorlui vostru, 
purtând mesaje pentru el sau chiar şi numai făcând curăţenie în camera sa, 
constituie o manieră infailibilă de a acumula merit, astfel că încercaţi să faceți astfel 
de lucruri cât de mult puteți. 


Toate acţiunile compatibile cu ţelurile unui învăţător sfânt 

Cu adevărat angajat în activitatea bodhicittei 

Şi în acmularea de merit şi înţelepciune, toate eforturile 

De a-l sluji, de a-i purta mesajele sau chiar de a-i curăța pardoseala, 

Vor fi fructuoase — aceasta este cea mai bună cale a acumulării (virtuţilor). 


Dintre toate sursele supreme ale refugiului sau oportunităţilor pentru 
acumularea de merit nu este niciuna mai mare decât învățătorul. În special atunci 
când acesta conferă o împuternicire sau o învăţătură, compasiunea şi 
binecuvântările tuturor celor ce sunt Buddha şi Bodhisattva din cele zece direcţii se 
revarsă în sfânta sa persoană, iar el devine unul indivizibil cu toţi cei ce sunt 

Buddha. Prin urmare, oferindu-i chiar şi numai o înghiţitură de hrană într-un astfel 
de moment este mai mult decât sute sau mii de ofrande făcute în alte momente. 

În practicile zeităților din stadiul de generare, există numeroase forme ale 
anumitor zeități asupra cărora trebuie meditat, însă natura tuturor acestora nu este 
nimic altceva decât propriul vostru învăţător rădăcină. Dacă ştiţi aceasta, 
binecuvântările vor veni cu rapiditate. Toate modurile în care înţelepciunea se 
dezvoltă în stadiul perfecțiunii depind numai de forţa devoţiunii voastre față de 
învăţător şi de binecuvântările sale şi constau din a da naştere înţelepciunii realizării 
învățătorului vostru, în voi înşivă. Esenţa a ceea ce trebuie realizat în toate stadiile 
practicii, incluzându-le pe cele ale stadiilor realizării şi perfecțiunii este prin urmare 
întruchipată în învățătorul însuşi. Acesta este motivul pentru care toate siitrele şi 
tantrele îl descriu ca fiind Buddha în persoană. 


De ce este el refugiu şi câmp al meritului? 

Deoarece yoga exterioară şi yoga interioară ale învățătorului desvârşit 

Conţine esenţa a ceea ce trebuie realizat prin stadiile generării şi perfecțiunii. 
Acesta este motivul pentru care toate siitrele şi tantrele spun că el este Buddha 
însuşi. 


Deşi înţelepciunea minţii unui învăţător sublim este inseparabilă de cea a tuturor 
celor ce sunt Buddha, pentru a ne călăuzi pe noi, discipolii săi, impuri cum suntem, 
el a apărut într-o formă umană obişnuită. Astfel că, în timp ce noi îl avem pe el aici 
ca persoană, trebuie să facem tot posibilul să facem ceea ce el spune şi să ne unim 
minţile cu el prin cele trei feluri de slujire. 

Există persoane care, în loc să îşi slujească, să îşi respecte şi să se supună 
învățătorului lor câtă vreme acesta este încă în viaţă, pretind că acum când acesta a 
murit, meditează asupra unei imagini a acestuia făcută de altcineva. Există alţii care 
pretind că sunt absorbiți în contemplarea stării naturale şi caută după tot felul de 
profunzimi în altă parte, în loc să se roage cu devoțiune pentru a putea primi în ei 
înşişi virtuțile eliberării şi realizării din mintea înţeleaptă a învățătorului. Aceasta 
este cunoscută drept „practica neconformă practicii.” 

A-l întâlni şi a fi călăuzit de învățătorul vostru în starea intermediară poate avea 
loc numai datorită unei conexiuni deja create de nemărginita voastră devoțiune şi de 
forța compasiunii şi rugăciunilor învățătorului. Nu înseamnă că învățătorul este 
prezent fizic. Astfel, dacă sunteţi lipsiţi de devoțiune, oricât de desăvârşit ar fi 
învățătorul vostru, el nu se va afla acolo pentru a vă călăuzi în starea intermediară. 


Cei mai mulţi nechibzuiţi iau portretul său şi meditează asupră-i 

Dar nu îl venerează cât timp el este prezent în persoană. 

Ei pretind că meditează asupra stării naturale, însă nu cunosc mintea 
învățătorului. 

Ce năpastă să practici neconform practicii! 

Lipsiţi de devoțiune, a-l întâlni pe învăţător în starea intermediară ar fi o 
minune! 


În primul rând, trebuie să aveţi grijă să vă verificaţi învățătorul. Aceasta 
înseamnă că înainte de a vă încredința lui prin împuterniciri şi învățături, va trebui 
să îl examinaţi cu atenţie. Dacă veţi constata că el are toate caracteristicile unui 
învăţător, atunci urmaţi-l. Dacă unele dintre ele lipsesc, nu îl urmaţi. Însă, din 

momentul în care începeţi să îl urmaţi, învăţaţi să aveţi credinţă în el şi să-l priviţi cu 
percepţie pură, gândind doar la virtuțile sale şi considerând pozitiv tot ceea ce el 
face. A-i găsi cusururi vă va aduce doar inimaginabile necazuri. 

A-l examina pe învăţător într-un sens general înseamnă a verifica dacă are sau nu 
virtuțile descrise în sūtre şi tantre. În particular, ceea ce este în mod absolut necesar 
este dacă el posedă bodhicitta, mintea iluminării. Astfel examinarea unui învățător 
ar putea fi condensată într-o singură întrebare: posedă el sau nu, bodhicitta? Dacă o 
are, el va face tot ceea ce este mai bine pentru discipolii săi în această viaţă şi în cea 
care vine, iar urmarea lui de către ei, nu poate fi altfel decât benefică. Dharma 
consideră că un astfel de învăţător este legat de Marele Vehicul, şi poate călăuzi doar 
de-a lungul unei căi autentice. Pe de altă parte, un învăţător lipsit de bodhicitta are 
încă dorinţe egoiste şi nu poate transforma într-un mod corespunzător atitudinile 
discipolilor săi. Dharma pe care el o predică, oricât de profundă sau de uluitoare ar 
putea părea, va sfârşi prin a fi folositoare doar preocupărilor lumeşti ale acestei vieţi. 
Prin urmare această singură întrebare rezumă toate celelalte aspecte care trebuie 
verificate la un învăţător. Dacă inima unui învăţător este plină de bodhicitta, urmați- 
l, indiferent cum ar părea el la exterior. Dacă este lipsit de bodhicitta, nu-l urmaţi, 
oricât de excelentă ar părea să-i fie iniţial, dezamăgirea faţă de lume, hotărârea de fi 
liber, practica asiduă şi conduita. 

Pentru persoane obişnuite ca noi, totuşi, oricât de multă examinare atentă nu ne 
poate revela calităţile extraordinare ale acestor fiinţe divine care îşi ascund 
adevărata lor natură. Între timp, şarlatanii care pretind că sunt sfinţi abundă, 
iscusiţi în arta imposturii. Cel mai mare dintre învăţători este acela cu care avem 
legături din vieţile noastre anterioare. Cu el, examinarea este de prisos. Simplul fapt 
de a-l întâlni, simplul fapt de a-i auzi vocea — sau numai numele — poate transforma 
totul într-o clipă şi trezi o asemenea credinţă încât fiecare fir de păr de pe corpul 
nostru să se ridice. 

Rongtân Lhaga îi spunea lui Jetsun Milarepa,' „Lama din vieţile tale trecute este 
cel mai bun dintre toate fiinţele, regele traducătorilor cunoscut drept Marpa. El 
trăieşte într-o sihăstrie din Trowolung, în Sud. Du-te să-l întâlneşti!” 

Doar auzind numele lui Marpa a fost suficient să determine în Milarepa o 
credinţă extraordinară din străfundul fiinţei sale. El gândi, „Trebuie să-l întâlnesc pe 
acest lama şi să devin discipolul său, chiar dacă asta m-ar costa viaţa.” El ne 
povesteşte că în ziua în care s-au întâlnit, Marpa i-a venit în întâmpinare în timp ce 
chipurile, doar ara un ogor. Când Mila l-a zărit pentru întâia oară, nu l-a recunoscut 
ca fiind învățătorul său. Totuşi preţ de-o clipă toate neobositele sale gânduri lumeşti 
au încetat, iar el a rămas încremenit. 

General vorbind, învățătorul pe care îl întâlnim este determinat de puritatea sau 
impuritatea percepţiilor noastre şi de forţa acţiunilor noastre trecute. Astfel, 
indiferent ce fel de persoană ar putea fi acesta, nu încetaţi nici o clipă să-l 
consideraţi ca pe un adevărat Buddha, pe învățătorul prin a cărui bunătate aţi primit 
Dharma şi călăuzirea personală. Căci în absenţa condiţiei potrivite create de 
acţiunile voastre trecute nu veţi avea niciodată şansa favorabilă a întâlnirii unui 
învăţător desăvârşit. Mai mult, dacă percepțiile voastre sunt impure, l-aţi putea 
întâlni chiar pe Buddha în persoană şi să fiţi totuşi incapabili să-i vedeţi calităţile pe 
care le posedă. Învățătorul pe care l-aţi întâlnit prin forţa faptelor voastre trecute şi a 
cărui bunăvoință aţi primit-o este cel mai important dintre toţi. 


* Povestea lui Milarepa este istorisită în detaliu la sfârşitul acestui capitol. 

În faza de mijloc, urmându-l efectiv pe învăţător, supuneţi-vă lui în toate 
lucrurile, desconsiderând toate dificultăţile, căldura, frigul, foamea, setea şi aşa mai 
departe. Rugaţi-vă lui cu credinţă şi devoțiune. Cereţi-i sfatul în tot ceea ce faceți. 
Tot ceea ce vă spune, puneţi în practică, având încredere desăvârşită în el. 

Faza finală, întrecerea învățătorului în realizare şi faptă, constă din examinarea 
atentă a modului în care acesta se comportă şi din a proceda exact ca şi acesta. După 
cum spune zicala, „Fiecare acţiune este o imitație; cel care imită cel mai bine, acela 
acţionează cel mai bine.” S-ar putea spune că practica Dharmei constă din a-i imita 
pe Buddha-şii şi Bodhisattva-şii din trecut. Întrucât discipolul învaţă să fie asemeni 
învățătorului său, va fi nevoie ca el să asimileze cu adevărat realizarea celui din urmă 
şi modul său de comportare. Discipolul trebuie să fie precum o tsa-tsa din aluatul 
învățătorului. Aşa cum tsa-tsa reproduce cu fidelitate toate tiparele formei, în 
acelaşi fel discipolul trebuie să fie sigur că va dobândi calităţi identice sau cel puţin 
foarte apropiate celor ale învățătorului. 

Oricine îşi examinează pentru prima dată învățătorul cu atenţie, apoi îl urmează 
cu iscusinţă, iar în final egalează realizarea sa şi acţionează iscusit se va afla 
întotdeauna pe calea autentică, orice-ar fi. 


La început examinaţi-l pe învăţător cu iscusinţă; 

Pe parcurs, urmaţi-l cu iscusinţă; 

În cele din urmă, imitaţi-i cu pricepere realizarea şi fapta. 
Un discipol care face aceasta se află pe calea autentică. 


Odată ce aţi întâlnit un prieten spiritual nobil înzestrat cu toate însuşirile 
necesare, urmaţi-l fără nici-o preocupare pentru viața sau membrele voastre, aşa 
cum Bodhisattva Sadâprarudita l-a urmat pe Bodhisattva Dharmodgata, cum marele 
pandit Nāropa l-a urmat pe sublimul Tilopa, iar Jetsun Mila l-a urmat pe Marpa din 
Lhodrak. 


Mai întâi, iată povestea modului în care Bodhisattva Sadăprarudita a devenit 
discipol al lui Dharmodgata.” Sadăâprarudita căuta după Prajfiapâramită, învăţăturile 
asupra înţelepciunii transcendente. 

Într-o zi, căutarea sa îl aduse într-o pustietate singuratică, unde auzi o voce din 
cer spunându-i, „Tu fiu norocos, du-te spre răsărit şi vei auzi Prajfiapăramită. Mergi 
fără să acorzi atenţie oboselii trupeşti, somnului sau apatiei, căldurii sau frigului, 
indiferent că este zi sau noapte. Nu privi nici la dreapta, nici la stânga. Înainte să te 
aştepţi vei primi Prajiapăramită, fie conținută în cărţi, fie de la un călugăr care 
întruchipează şi predică Dharma. În acel moment, fiu norocos, urmează-l şi 
ataşează-te de cel care te învaţă Prajfiapăramită, consideră-l învăţător al tău şi 
venerează-i Dharma. Chiar dacă îl vezi bucurându-se de cele cinci plăceri ale 
simţurilor, realizează că Bodhisattva-şii sunt iscusiţi în mijloace şi nu-ţi pierde 
niciodată credinţa.” 

La acest cuvinte, Sadâprarudita se îndreptă spre est. Nu merse mult până ce 
realiză că uitase să întrebe vocea cât de departe trebuie să meargă — şi astfel nu avu 
idee cum să-l găsească pe cel care-l va învăța Prajfiapăramită. Lăcrimând şi 
tânguindu-se făcu legământ să ignore oboseala, foamea, setea şi somnul, zi sau 


* z PRE a RA a 5 i 
Numele Sadāprarudita înseamnă „Veşnic lăcrimând.” Dharmodgata înseamnă, „Sublima Dharma.” 

noapte, până ce va primi învăţătura. Era chinuit, precum o mamă care şi-a pierdut 
unicul copil. Era obsedat de o singură întrebare: când va auzi Prajfiapăramitâ? 

În acel moment, forma unui Tathăgata apăru înaintea sa şi preamări căutarea 
Dharmei. „La cinci sute de leghe de aici,” adăugă Tathâgata, „se află un oraş numit 
Oraşul Brizelor Încântătoare. Acesta este făcut din cele şapte substanţe preţioase. 
Este înconjurat de cinci sute de parcuri şi posedă toate însuşirile desăvârşite. În 
centrul acelui oraş, la intersecţia a patru bulevarde, se află sălaşul lui Bodhisattva 
Dharmodgata. Acesta este de asemenea făcut din cele şapte substanţe preţioase şi 
are o leghe circumferință. Acolo, în grădini şi alte locuri încântătoare, trăieşte 
Bodhisattva, marea ființă Dharmodgata, împreună cu anturajul său. În compania a 
şaizeci şi opt de mii de femei, el se bucură de plăcerile celor cinci simţuri, asupra 
cărora el are stăpânire totală, binecuvântat făcând tot ceea ce doreşte. El a predicat, 
predică şi va predica Prajfiapăramită celor care trăiesc acolo. Du-te la el şi vei putea 
asculta învăţătura asupra Prajăapâramită de la el!” 

Sadâprarudita nu se mai putea gândi la nimic decât la cele auzite. Din chiar acel 
loc în care se afla, îl putea auzi pe Bodhisattva Dharmodgata predicând 
Prajfiapăramită. Experimentă numeroase stări ale concentrării mentale. Percepu 
diferitele lumi din cele zece direcţii ale universului şi văzu nenumărați Buddha 
predicând Prajfiapăramită. Ei cântau omagii lui Dharmodgata înainte de a dispărea. 
Plin de bucurie, credință devoțiune față de Bodhisattva Dharmodgata, 
Sadâprarudita se întreba cum ar putea ajunge în prezenţa sa. 

„Sunt sărac,” gândi el, „nu am nimic cu care să-l onorez, nici veştminte, nici 
giuvaeruri, nici parfumuri sau ghirlande, niciunul dintre celelalte obiecte cu care să 
onorezi un prieten spiritual. Astfel că voi vinde carnea trupului meu, iar cu banii pe 
care îi voi primi, îl voi onora pe Bodhisattva Dharmodgata. De-a lungul samsârei 
fără de început, mi-am vândut carnea de nenumărate ori; de un număr infinit de ori, 
am fost deja tăiat bucăţi şi distrus în infernurile în care propriile mele dorinţe m-au 
târât — dar nu a fost niciodată pentru a primi o învăţătură precum aceasta sau 
pentru a onora un atât de sublim învăţător!” 

Merse în mijlocul unei pieţe şi începu să strige, „Cine doreşte un om? Cine 
doreşte să cumpere un om?” 

Însă duhurile rele, invidioase că Sadăprarudita va trece prin astfel de încercări de 
dragul Dharmei, i-au făcut pe toţi surzi la cuvintele sale. Sadăprarudita, constatând 
că nimeni nu doreşte să-l cumpere, se duse într-un colț şi se aşeză plângând, 
lacrimile curgându-i din ochi. 

Indra, regele zeilor, decise atunci să-i încerce hotărârea. Luând înfăţişarea unui 
tânăr brahman, el apăru înaintea lui Sadâprarudita şi spuse, „Nu am nevoie de un 
om întreg. Doresc numai nişte carne umană, nişte grăsime umană şi nişte măduvă a 
oaselor pentru a face o ofrandă. Dacă poţi să îmi vinzi asta, îi voi plăti pentru ele.” 

Încântat la culme, Sadăprarudita apucă un cuţit tăios şi tăie în braţul său drept 
până ce sângele izbucni. Tăie apoi toată carnea de pe pulpa sa dreaptă şi, în timp ce 
se pregătea să-şi zdrobească oasele de un zid, fiica unui negustor bogat îl zări de la 
etajul superior al casei sale şi alergă la el. 

„Mărinimosule, de ce îţi produci singur o asemenea suferinţă?” întrebă ea. 

El îi explică că dorea să-şi vândă carnea pentru a putea aduce o ofrandă lui 
Bodhisattva Dharmodgata. 

Când tânăra fată îl întrebă ce beneficiu ar obţine dintr-un astfel de omagiu, 
Sadâprarudita răspunse, „Mă va învăţa metodele iscusite ale Bodhisattva-şilor şi 
Prajfiapăramită. Dacă mă voi antrena apoi în acestea, voi dobândi omniscienţa, voi 

avea numeroasele virtuţi ale unui Buddha şi voi fi capabil să împărtăşesc Dharma 
tuturor fiinţelor.” 

„Este cu siguranţă adevărat,” spuse fata, „că fiecare dintre aceste virtuţi merită o 
ofrandă a tot atâtor trupuri câte fire de nisip sunt în Gange. Însă te rog nu te răni în 
acest mod! Îţi voi da eu însumi tot ce doreşti pentru a-l onora pe Bodhisattva 
Dharmodgata şi voi veni eu însumi cu tine pentru a-l vedea. Făcând astfel voi crea 
sămânţa meritului care mă va abilita să obţin de asemenea aceleaşi virtuţi.” 

Când ea isprăvi de vorbit, Indra îşi reluă propria înfăţişare şi îi spuse lui 
Sadăprarudita, „Sunt Indra, Regele Zeilor. Am venit să îţi încerc hotărârea. Îţi voi 
dau eu însumi tot ceea ce doreşti; trebuie doar să ceri.” 

„Conferă-mi neîntrecutele virtuţi ale celor ce sunt Buddha!” răspunse 
Sadâprarudita. 

„Acest lucru nu pot să ţi-l ofer,” spuse Indra. „Astfel de lucruri nu stau în puterea 
mea.” 

„În acest caz, nu este nevoie să te necăjeşti să îmi reîntregeşti trupul,” spuse 
Sadăprarudita. „Voi invoca binecuvântările adevărului. Prin binecuvântările 
predicţiei celor ce sunt Buddha că nu mă voi reîntoarce niciodată în samsâra, prin 
adevărul hotărârii mele supreme şi de nezdruncinat şi prin adevărul cuvintelor mele, 
fie ca trupul meu să îşi reia starea iniţială!” 

La aceste cuvinte, corpul său deveni exact cum fusese înainte. Iar Indra dispăru. 

Sadâprarudita merse împreună cu fiica negustorului la casa părinţilor acesteia, 
iar acolo le spuse acestora povestea lui. Ei îi furnizară numeroase materiale de care 
avea nevoie pentru ofranda lui. Apoi el, împreună cu fiica de negustor şi cu părinţii 
acesteia, însoţiţi de cinci sute de însoţitoare şi toată suita acestora porniră în trăsuri 
spre est şi ajunseră în Oraşul Brizelor Înmiresmate. Acolo el îl zări pe Bodhisattva 
Dharmodgata predicând dharma în faţa a mii de oameni. Priveliştea îl umplu de 
fericirea pe care un călugăr o experimentează atunci când este cufundat în absorbţie 
meditativă. Întregul grup păşi din trăsuri şi merse să-l întâlnească pe Dharmodgata. 

La acea dată, Dharmodgata construise un templu pentru Prajñapāramitā. Acesta 
era făcut din cele şapte substanţe preţioase şi era împodobit cu lemn roşu de santal 
şi acoperit cu un filigran de perle. În fiecare dintre cele patru direcţii erau aşezate 
nestemate care împlinesc dorinţele sub forma unor felinare şi cădelniţe de argint din 
care adiau ofrande înmiresmate sau miresme de lemn de aloe neagră. În mijlocul 
templului se aflau patru cufere împodobite cu nestemate conţinând volumele din 
Prajfiapăramită, făcute din aur şi scrise în cerneală de lapislazuli. 

Văzând deopotrivă zei şi oameni aducând ofande, Sadăprarudita se interesă, 
după care, însoţit de fată, negustor şi cele cinci sute de însoţitoare, aduse de 
asemenea ofrande minunate. 

Apoi ei se apropiară de Dharmodgata, care acorda învăţătură discipolilor săi şi îl 
onorau cu ofrandele lor. Fiica negustorului şi fecioarele acesteia luară legămintele 
sublimei bodhicitta. Sadăprarudita îl întrebă de unde sunt Buddha-şii pe care îi 
văzute mai înainte şi unde plecaseră. Dharmodgata îi răspunse cu capitolul care 
explică cum cei care sunt Buddha nici nu vin, nici nu pleacă.” Apoi îşi părăsi locul şi 
se retrase în încăperile sale, unde rămase în aceeaşi stare de concentrare continuă 
timp de şapte ani. De-a lungul acestei întregi perioade, Sadâprarudita, fiica 
negustorului şi cele cinci sute de servitoare renunţară deopotrivă la a sta aşezate şi 
culcate, rămânând permanent în picioare. Fie că doar stăteau sau umblau prin 


* Aceasta înseamnă că cei ce sunt Buddha nu sunt limitați de conceptele de loc. 

împrejurimi, minţile lor erau aţintite doar asupra momentului când Dharmodgata 
va ieşi din nou din concentrarea sa şi va predica iarăşi Dharma. 

Când cei şapte ani se aflau aproape de sfârşit, Sadăprarudita auzi zeii anunțând 
că în termen de şapte zile Bodhisattva Dharmodgata va ieşi din starea de 
concentrare şi va începe să predice din nou. Împreună cu cele cinci sute de fecioare 
servitoare, el mătură, cale de-o leghe în toate direcţiile, locul în care Dharmodgata 
era pe cale să predice. Când începu să arunce apă pe țărână pentru a se aşeza praful, 
Māra făcu toată apa să dispară. Astfel că Sadăprarudita îşi deschise venele şi stropi 
pământul cu propriul său sânge, iar fiica negustorului şi cele cinci sute de însoţitoare 
ale sale făcură la fel. Indra, Regele zeilor, le transformă sângele în lemnul roşu de 
santal al tărâmurilor celeste. 

În cele din urmă, Bodhisattva Dharmodgata ajunse şi se aşeză pe tronul de leu pe 
care Sadăprarudita şi ceilalți îl pregătiseră într-un mod atât de desăvârşit. El expuse 
Prajfiapăramită. Sadâprarudita experimentă şase milioane de stări de concentrare 
diferite şi avu viziunea unui număr infinit de Buddha - o viziune care nu-l mai 
părăsi niciodată, nici chiar în visele sale. Se spune că el trăieşte astăzi în prezenţa 
desăvârşitului Buddha numit Cel care Proclamă Dharma cu Voce Melodioasă 
Nesecată. 


Pe când îl urma pe Tilopa, marele pandita Năropa a trecut de asemenea prin 
dificultăţi inimaginabile. După cum am văzut anterior, Năropa l-a întâlnit pe Tilopa, 
care trăia ca cerşetor şi i-a cerut să îl accepte ca discipol al său. Tilopa i-a îndeplinit 
rugămintea şi îl lua cu el oriunde mergea, însă nu îi predica niciodată vreo Dharma. 

Într-o zi, Tilopa îl luă pe Năropa în vârful unui turn cu nouă etaje şi întrebă: „Este 
cineva care poate sări din vârful acestei clădiri pentru a se supune Învăţătorului 
său?” 

Nâropa se gândi, „Nu este nimeni altcineva aici, aşadar se referă la mine.” El sări 
din vârful clădirii, iar corpul său se izbi de pământ, provocându-i o durere şi o 
suferinţă teribilă. 

Tilopa veni jos la el şi îl întrebă, „Te doare?” 

„Nu este numai durerea,” gemu Nâropa. „Nu sunt cu nimic mai mult decât un 
cadavru ...” Însă Tilopa îl binecuvântă, iar corpul său fu complet vindecat. Tilopa îl 
duse pe Nâropa mai departe în călătoria lor. 

„Năropa, aprinde un foc!” îi porunci Tilopa într-una din zile. 

Când focul fu aprins, Tilopa pregăti mai multe aşchii lungi de bambus, ungându- 
le cu ulei şi punându-le în foc să se călească. 

„Dacă eşti pe cale să dai ascultare poruncilor învățătorului, trebuie de asemenea 
să treci prin încercări precum aceasta,” spuse el şi împinse aşchiile sub unghiile 
degetelor de la mâinile şi picioarele discipolului. 

Articulațiile lui Năropa deveniră toate cu desăvârşire rigide, iar el experimentă o 
durere şi o suferinţă insuportabilă. Guru îl părăsi. Când se întoarse câteva zile mai 
târziu, el îndepărtă aşchiile şi mari cantităţi de sânge şi puroi se scurse din rănile lui 
Nāropa. Din nou, Tilopa îl binecuvântă şi îşi continuară călătoria. 

„Năropa,” spuse el într-o altă zi, „Sunt flămând. Du-te şi cerşeşte nişte hrană 
pentru mine!” 

Nâropa merse într-un loc în care mânca o mare mulțime de muncitori de la fermă 
şi cerşi de la aceştia un bol făcut dintr-un craniu” plin cu supă, pe care îl duse 
învățătorului său. Tilopa mâncă cu o poftă grozavă şi păru încântat. 

Năropa se gândi, „În toată perioada îndelungată în care l-am slujit, nu mi-am 
văzut niciodată învățătorul atât de fericit. Poate dacă cer din nou, mai primesc încă 
puţin.” 

Se puse din nou la cerşit, cu bolul din craniu în mână. Între timp însă muncitorii 
se întoarseră la câmpurile lor, lăsând pe loc ce mai rămăsese din supă. 

„Singurul lucru de făcut este să o fur,” se gândi Nâropa, şi luă supa şi fugi cu ea. 

Însă muncitorii îl văzură. ÎI prinseră şi îl bătură, lăsându-l aproape mort. Avea 
asemenea dureri încât nu se putu ridica vreme de mai multe zile. Din nou 
învățătorul său veni, îl binecuvântă şi îşi continuară drumul ca şi mai înainte. 

„Năropa,” spuse el într-o altă zi, „Am nevoie de mulţi bani.% Du-te şi fură-mi 
câţiva.” 

Astfel că Năropa merse să fure bani de la un om bogat, însă a fost prins asupra 
faptului. A fost înconjurat şi bătut până ce a fost lăsat iarăşi ca mort. Mai multe zile 
trecură până ce Tilopa veni şi îl întrebă, „Te doare?” Primind acelaşi răspuns ca mai 
înainte, el îl binecuvântă pe Nāropa şi îşi continuară drumul din nou. 

Nāropa a trecut prin doisprezece încercări majore şi doisprezece încercări minore 
precum acestea — douăzeci şi patru de încercări pe care le-a avut de trecut în cursul 
unei vieţi. În cele din urmă, ele au ajuns la sfârşit. 

Într-o zi, Tilopa spuse, „Năropa, du-te şi adu nişte apă. Eu voi sta aici şi voi face 
focul.” 

Când Năropa se întoarse aducând apa, Tilopa sări de lângă focul pe care îl 
pregătea şi apucă capul lui Năropa cu mâna sa stângă. 

„Arată-mi fruntea ta,” îi porunci el. 

Cu mâna sa dreaptă îşi scoase sandaua şi îşi lovi discipolul peste frunte cu 
aceasta. Nâropa îşi pierdu conştiinţa. Când se trezi, toate virtuțile înţelepciunii 
minţii învățătorului său izvorâseră în el. Învățător şi discipol au devenit una în 
realizare. 

Întrucât cele douăzeci şi patru de încercări depăşite de marele pandit Năropa 
erau, de fapt, instrucţiunile învățătorului său, ele au devenit mijloacele iscusite prin 
care întunecările au fost eliminate. Ele păreau să fie doar dificultăţi fără rost pe care 
nimeni nu le-ar considera ca fiind Dharma. Într-adevăr, învățătorul nu rostise nici 
un singur cuvânt de învăţătură, iar discipolul nu făcuse nici un moment de practică, 
nici măcar o singură prosternare. Totuşi, îndată ce Nâropa a întâlnit un siddha 
realizat, el s-a supus fiecărei porunci a acestuia indiferent la dificultăţi şi făcând 
astfel a dobândit purificarea întunecărilor sale, astfel încât realizarea s-a deşteptat în 
el. 

Nu există nici o Dharma mai mare decât supunerea față de propriul învăţător. 
Beneficiile sunt imense, după cum putem vedea aici. Pe de altă parte, a nu vă supune 
lui, chiar şi preţ de-o clipă, este o greşeală extrem de gravă. 

Odată Tilopa i-a interzis lui Naropa să accepte postul de pandita-păzitor al porţii 
la Vikramasila.100 Dar când Năropa ajunse în Magadha la ceva vreme după aceea, 
unul dintre pandita care deţineau această poziţie tocmai murise. Întrucât nu era 
nimeni altcineva care să polemizeze cu adepţii tirthika, ei se rugară cu toţii de 


* thod phor (skt. kapăla). Un bol făcut dintr-un craniu uman. Partea superioară a unui craniu este folosită 
de către unii yoghini drept bol. El simbolizează absenţa egoismului. 

Nāropa să preia postul de protector al porţii de nord şi au stăruit atâta, până ce 
acesta a acceptat. Totuşi, când un tirthika s-a prezentat pentru polemică, Nāropa a 
discutat cu el timp de mai multe zile fără a fi capabil să-l învingă. El se rugă 
învățătorului său până ce în cele din urmă, într-o zi, Tilopa îi apăru privindu-l cu o 
privire străpungătoare. 

„Nu ai multă compasiune — de ce nu ai venit mai devreme?” se plânse Nāropa. 

„Nu ţi-am interzis să iei acest post de păzitor al porţii?” i-o întoarse Tilopa. 
„Totuşi, în timp ce discuţi, vizualizează-mă deasupra capului şi fă un gest 
ameninţător faţă de tirthika!” 

Nâropa făcu după cum Tilopa îi spusese, învinse în dezbatere şi puse capăt 
argumentelor adepților tirthika. 

În fine, iată cum l-a urmat Jetsun Milarepa pe Marpa din Lhodrak. În regiunea 
Ngari Gungthang, trăia un om bogat cu numele de Mila Sherab Gyaltsen. Acest om 
avea un fiu şi o fiică, iar fiul său, al cărui nume era Mila Thopa-ga, „Mila-Cel- 
Încântător-de-Ascultat” a fost cel care a devenit Jetsun Mila. Când cei doi copii erau 
încă mici, tatăl lor muri. Unchiul lor, al cărui nume era Yungdrun Gyaltsen, şi-a 
însuşit toată averea şi posesiunile lor. Cei doi copii şi mama lor, lăsaţi fără hrană şi 
bani, erau obligaţi să treacă prin numeroase dificultăţi. Mila învăţă artele aruncării 
de vrăji şi provocării de furtuni cu grindină de la magicienii Yungtân Throgyal din 
Tsang şi Lharje Nupchung şi provocă moartea fiului unchiului său şi a nurorii 
acestuia, împreună cu a altor treizeci şi trei persoane, făcând o casă să se 
prăbuşească. Când toţi localnicii s-au îndreptat mânioşi împotriva sa a provocat o 
asemenea furtună cu grindină încât gheaţa s-a aşternut pe pământ pe o grosime cât 
trei straturi de zid de lut.10: 

După aceea, căindu-se pentru faptele sale rele a luat decizia de a practica 
Dharma. Urmând sfatul lui Lama Yungtân, s-a dus să vadă un adept al Marii 
Perfecţiuni, cu numele de Rongtön Lhaga şi i-a cerut acestuia instruire. 

„Dharma pe care eu o predic,” răspunse lama, „este Marea Perfecţiune. Rădăcina 
ei este cucerirea începutului, culmea ei este cucerirea desăvârşirii, iar fructele sale 
cucerirea yogăi.102 Dacă cineva meditează asupra ei în timpul zilei, acela va deveni 
Buddha în chiar acea zi; dacă meditează asupra ei noaptea, va deveni Buddha în 
chiar acea noapte. Fiinţele norocoase ale căror acţiuni trecute au creat condiţii 
adecvate nici măcar nu trebuie să mediteze; ele vor fi eliberate pur şi simplu 
ascultând-o. Întrucât este o Dharma pentru cei cu facultăţi superioare în cel mai 
înalt grad, ţi-o voi acorda.” 

După ce a primit împuternicirile şi instrucţiunile, Mila se gândi, „Mi-au luat două 
săptămâni să obţin semnele principale ale succesului în rostirea de vrăji. Şapte zile 
mi-au fost suficiente pentru a provoca grindină. Acum se află aici o învăţătură chiar 
mai uşoară decât vrăjile şi grindina — dacă o meditezi ziua devii un Buddha în acea 
zi; dacă o meditezi noaptea, devii Buddha în acea noapte — iar dacă faptele tale 
trecute au creat condiţii adecvate, nici nu este nevoie să meditezi câtuşi de puţin.” 
Văzând cum am căpătat această învăţătură, trebuie în mod evident să fiu unul dintre 
cei cu acţiuni trecute favorabile.” 

Astfel că rămase în pat fără să mediteze şi astfel practicianul şi învăţătura nu 
avură parte unul de altul. 

„Este adevărat ceea ce mi-ai spus,” îi spuse lama după câteva zile. „Eşti cu 
adevărat un mare păcătos, iar eu mi-am prețuit învăţătura puţin prea mult. Astfel că 
nu te voi mai călăuzi. Trebuie să mergi în sihăstria Trowolung din Lhodrak, unde se 
află un discipol direct al însuşi yoginului (siddha) indian Nâropa. El este cel mai 

desăvârşit dintre învăţători, regele traducătorilor, Marpa. Este un siddha al Noii 
Tradiţii Mantra,!°3 şi este fără egal în cele trei lumi. Întrucât tu şi el aveţi o legătură 
izvorând din acţiunile vieților anterioare, du-te să-l întâlneşti!” 

Sunetul numelui lui Marpa Traducătorul a fost suficient să învăluie mintea lui 
Mila cu o inexprimabilă bucurie. Se umplu de o asemenea fericire încât fiecare por al 
corpului său tremura şi o imensă devoțiune se revărsă asupra lui, umplându-i ochii 
de lacrimi. Plecă, întrebându-se când îşi va întâlni învățătorul faţă în faţă. 

Între timp, Marpa şi soţia lui avură amândoi numeroase vise extraordinare, iar 
Marpa ştia că Jetsun se află pe drum. El cobori în vale pentru a-i aştepta sosirea, 
chipurile arându-şi ogorul. Mila l-a întâlnit mai întâi pe fiul lui Marpa Tarma Dodé 
care păştea vitele. Continuându-şi drumul puţin mai departe, îl văzu pe Marpa, care 
ara. În momentul în care Mila îl zări, el experimentă o extraordinară şi o 
inexprimabilă bucurie şi fericire; preţ de o clipă, toate gândurile sale lumeşti se 
opriră. Totuşi, el nu realiză că acesta era lama în persoană şi îi explică că venise să-l 
întâlnească pe Marpa. 

„Te voi prezenta lui, eu însumi,” îi răspunse Marpa. „Ară acest ogor pentru mine.” 
Lăsându-i un ulcior cu bere, el plecă. Mila, golind ulciorul până la ultima picătură, se 
puse pe treabă. Când isprăvi, fiul lui lama veni să îl cheme şi merseră împreună. 

Când Mila a fost dus în prezenţa lui lama, el a atins tălpile picioarelor lui Marpa 
cu creştetul capului şi a plâns, „Oh, Învăţătorule! Eu sunt un mare păcătos din vest! 
Mă ofer ţie, trup, cuvânt şi minte. Te rog dă-mi hrană şi îmbrăcăminte şi învaţă-mă 
Dharma. Acordă-mi şansa de a deveni Buddha în această viaţă!” 

„Nu este vina mea că recunoşti că eşti un om atât de rău,” i-a răspuns Marpa. „Eu 
nu ţi-am, cerut să acumulezi fapte rele din pricina mea! Care sunt aceste păcate pe 
care le-ai săvârşit?” 

Mila îi spuse amănunţit toată istoria. 

„Foarte bine,” încuviință Marpa, „în orice caz, a te oferi corp, cuvânt şi minte este 
un lucru bun. Cât despre hrană, îmbrăcăminte şi Dharma, totuşi, nu poţi să le ai pe 
toate trei. Fie îți dau hrană şi îmbrăcăminte şi cauţi Dharma în altă parte, fie 
primeşti Dharma de la mine şi iei restul din altă parte. Hotărăşte-te. Iar dacă este 
Dharma ceea ce alegi, dacă vei dobândi sau nu starea de Buddha în aceastiă viață va 
depinde de propria ta perseverenţă.” 

„Dacă astfel stau lucrurile,” spuse Mila, „întrucât am venit pentru Dharma, voi 
căuta provizii şi îmbrăcăminte în altă parte.” 

Rămase câteva zile, apoi plecă să cerşească în partea superioară şi inferioară a 
ținutului Lhodrak, ceea ce îi aduse douăzeci şi una măsuri de orz. El folosi 
patrusprezece dintre ele pentru a cumpăra un vas de aramă cu patru mânere. 
Punând şase măsuri într-un sac, se întoarse pentru a le oferi, împreună cu vasul, lui 
Marpa. 

Când puse orzul jos făcu camera să se cutremure. Marpa sări în sus. 

„Eşti un călugăraş puternic, nu-i aşa?” spuse el. „Vrei să ne omori pe toţi făcând 
casa să se dărâme cu mâinile goale? Ia acel sac de orz afară de aici!” Lovi sacul cu 
piciorul, iar Mila îl scoase afară. Apoi îi dădu lui Marpa vasul gol.104 

Într-o zi Marpa îi puse: „Oamenii din Yamdrok Taklung şi Lingpa atacă mulţi 
dintre disipolii mei devotați care vin să mă viziteze din provinciile U şi Tsang, 
jefuindu-le proviziile şi ofrandele. Lansează asupra lor nişte furtuni cu grindină! 
Întrucât aceasta este de asemenea un soi de Dharma, îţi voi da după aceea 
învăţăturile.” 

Mila făcu să cadă furtuni cu grindină devastatoare în amândouă regiunile, iar 
apoi merse să ceară învăţăturile.” 

„Crezi că o să-ţi dau învăţăturile pe care le-am adus din India cu un preţ atât de 
mare, în schimbul a trei sau patru grindini? Dacă doreşti cu adevărat Dharma, 
aruncă o vrajă asupra muntenilor din Lhodrak. Ei îmi atacă discipolii din Nyaloro şi 
mă tratează întotdeauna cu un dispreţ total. Când va fi un semn că vraja ta a 
funcţionat, îţi voi conferi instrucţiunile orale ale lui Năropa, care conduc la starea de 
Buddha în cursul unei singure vieți şi a unui singur trup.” 

Când semnele succesului vrăjii malefice apărură, Mila ceru Dharma. 

„Ha! Trebuie pesemne să acordăm respect acumulării de către tine a faptelor rele, 
dacă pretinzi să ceri aceste instrucţiuni orale pe care eu a trebuit să le caut, neluând 
deloc în considerare riscul propriului meu corp şi a propriei mele vieţi — aceste 
instrucţiuni încă încălzite de suflarea zeităților dâkini? Presupun că probabil 
glumeşti, însă găsesc asta puţin prea mult. Oricine altcineva decât mine te-ar ucide! 
Acum, adu-i pe acei munteni înapoi la viaţă şi returnează-le oamenilor din Yamdrok 
recoltele. Vei primi învăţăturile dacă o vei face — altminteri nu te mai învârti în 
preajma mea prea mult!” 

Mila, zdruncinat cu totul de aceste mustrări, se aşeză şi vărsă lacrimi amare. În 
dimineaţa următoare, Marpa veni să îl vadă. 

„Am fost puţin cam aspru aseară,” spuse el. „Nu fii trist. Îţi voi da învăţăturile 
puţin câte puţin. Doar ai răbdare! Întrucât tu eşti un bun muncitor, mi-ar place să- 
mi construieşti o casă pentru Tarma Dodé. Când ai terminat-o, îţi voi da învăţăturile 
şi îţi voi asigura de asemenea hrana şi îmbrăcămintea.” 

„Dar ce se va întâmpla dacă între timp voi muri, fără să fi primit Dharma?” 
întrebă Mila. 

„Îmi asum responsabilitatea de a te asigura că aceasta nu se va întâmpla,” spuse 
Marpa. „Învățăturile mele nu sunt doar vorbe în vânt şi întrucât tu ai în mod evident 
o extraordinară perseverenţă, când vei pune învăţăturile mele în practică vei vedea 
că poţi obţine starea de Buddha în cursul unei singure vieţi.” 

După alte încurajări pe acelaşi ton, Mila îi construi trei case una după alta: una 
circulară la poalele dealului răsăritean, una semicirculară în vest şi una 
triunghiulară în nord. Dar de fiecare dată, când casa era pe jumătate ridicată, Marpa 
îl dojenea pe Mila cu furie şi îl făcea să demoleze ceea ce construise şi să ducă tot 
pământul şi pietrele pe care le folosise înapoi acolo de unde le luase. O rană deschisă 
apăru pe spatele lui Mila, însă el gândi, „Dacă o voi arăta Învăţătorului, el mă va 
mustra din nou. Aş putea să o arăt soţiei sale însă aceasta ar produce doar 
frământare.” Astfel, lăcrimând, dar fără să-şi arate rănile, el o imploră pe soţia lui 
Marpa să-l ajute să ceară învăţăturile. 

Aceasta îi ceru lui Marpa să-l înveţe, iar Marpa răspunse, „Dă-i nişte mâncare 
bună şi adu-l aici!” el îi conferi lui Mila transmisia şi legămintele refugiului. 

„Toate acestea,” spuse el, „sunt Dharma fundamentală. Dacă doreşti învăţăturile 
extraordinare ale Secretei Mantrayâna, felul de lucruri prin care ai de trecut este 
acesta ...” şi îi relată o versiune scurtă a vieţii şi încercărilor lui Nāropa. „Va fi dificil 
pentru tine să faci la fel,” încheie el. 

La acest cuvinte, Mila simţi o devoțiune atât de intensă încât lacrimile îi curseră 
nestingherit şi cu o hotărâre nestrămutată jură să facă orice Învățătorul său i-ar 
cere. 

Câteva zile mai târziu, Marpa plecă într-o plimbare şi îl luă pe Mila cu el ca 
însoțitor. Se îndreptă spre sud-est şi, ajungând într-un loc bine situat, spuse, „Fă-mi 

aici un turn cenuşiu, pătrat, cu o înălțime de nouă etaje. Cu punctul de observaţie 
din vârf, zece. Această clădire nu va trebui să o dărâmi, iar când o vei termina îţi voi 
da învăţăturile. Îţi voi furniza de asemenea proviziile când vei merge în refugiu 
pentru a practica.” 

Mila săpase deja fundaţiile şi începu să construiască, când trei dintre discipolii 
mai avansați ai învățătorului său veniră pe-acolo. În joacă, ei rostogoliră până în acel 
loc un bolovan uriaş, iar Mila îl încorporă în fundaţii. Când termină primele două 
etaje, Marpa veni să îl vadă şi îl întrebă de unde era bolovanul cu pricina. Mila îi 
povesti ce se întâmplase. 

„Discipolii mei care practică yoga celor două stadii nu vor fi servitorii tăi!” strigă 
Marpa. „Ia acel bolovan de acolo şi du-l înapoi de unde a fost luat!” 

Mila demolă tot turnul, începând din vârf. Îndepărtă uriaşa piatră din fundaţie şi 
o duse înapoi de unde fusese adusă. 

Atunci Marpa îi spuse, „Acum adu-o din nou aici şi pune-o înapoi la loc.” 

Astfel că Mila o transportă înapoi şi o puse acolo unde fusese mai înainte. 
Continuă să construiască până ce termină al şaptelea etaj, moment în care avea o 
rană deschisă pe şold. 

„Acum lasă construcţia acestui turn,” îi spuse Marpa, „şi mai bine construieşte-mi 
un templu, cu o sală cu doisprezece piloni şi un altar înalt. 

Astfel că Mila construi templul, iar în momentul în care termină, o rană i se 
deschise în partea inferioară a spatelui. 

La acea dată, Metön Tsânpo din Tsarong îi ceru lui Marpa iniţierea Samvara, iar 
Tsurtân Wangé din Döl îi ceru iniţierea Guhyasamăja. În ambele rânduri, Mila, 
sperând că munca sa de construcţie i-a câştigat dreptul la iniţiere, îşi luă locul în 
adunare, însă tot ceea ce obţinu de la Marpa au fost lovituri şi mustrări şi a fost 
aruncat afară de fiecare dată. Spatele său era acum o rană uriaşă cu sânge şi puroi 
curgând in trei părți. Cu toate acestea a continuat să lucreze, cărând coşuri cu 
pământ, de astă dată în braţe. 

Când Ngoktân Châdor din Shung a venit să ceară iniţierea Hevajra, soţia lui 
Marpa i-a dat lui Milarepa un mare turcoaz din propria ei zestre. Folosindu-l ca 
ofrandă proprie pentru iniţiere, Mila se aşeză în rândul candidaţilor, însă ca şi mai 
înainte, învățătorul l-a ocărât şi l-a ciomăgit, şi nu a primit iniţierea. 

De aceată dată, el simţi că nu mai exista nici-o îndoială: nu va primi niciodată 
vreo învăţătură. Se porni să hoinărească fără ţintă. O familie din Lhodrak Khok îl 
angajă să citească Înţelepciunea Transcendentă în Opt Mii de Stanţe. Ajunse la 
povestea lui Sadâprarudita, iar aceasta îl făcu să se gândească. Realiză că, de dragul 
Dharmei, trebuia să accepte toate greutăţile şi să-şi mulțumească învățătorul făcând 
tot ceea ce i se cerea. 

Astfel că se întoarse, însă iarăşi Marpa îl primi doar cu injurii şi lovituri. Mila era 
atât de disperat, încât soţia lui Marpa îl trimise la Lama Ngokpa, care i-a dat unele 
învățături. Dar când medită, nu progresă deloc deoarece nu primise consimțământul 
învățătorului său. Marpa i-a poruncit să se întoarcă împreună cu Lama Ngokpa şi 
atunci a venit înapoi. 

Într-o zi, în timpul unui ospăț ofrandă, Marpa îl mustră aspru pe Lama Ngokpa şi 
pe câţiva alţi discipoli şi fu pe cale să-i ia la bătaie. 

Mila se gândi, „Cu karma mea negativă, nu sufăr doar eu însumi din cauza 
păcatelor mele grele şi profundelor întunecări, dar acum produc de asemenea 
dificultăţi lui Lama Ngokpa şi consoartei guru-lui meu. Întrucât nu fac decât să 

acumulez tot mai multe şi mai multe acţiuni negative fără a obţine vreo învăţătură, 
cel mai bine ar fi să mă sinucid.” 

Se pregăti să se sinucidă. Lama Ngokpa încercă să-l oprească când Marpa se 
calmă şi îi chemă pe amândoi. Îl acceptă pe Mila ca discipol, îi dădu multe 
îndemnuri bune şi îl numi Mila Dorje Gyaltsen, „Mila Stindardul Izbânzii 
Neclintite.” În timp ce îi dădea iniţierea Samvara, el făcu să apară cu claritate 
mandala celor şaizeci şi două de zeități. Mila a primit atunci numele de Shepa Dorje, 
„Zâmbetul neclintit,” iar Marpa îi conferi iniţierile şi învăţăturile aşa cum conţinutul 
unui vas este turnat într-un altul. După accea, Mila a practicat în cele mai aspre 
condiţii şi a dobândit toate realizările obişnuite şi supreme.195 


Chiar aceasta este maniera în care toţi pandita, siddha şi vidyădhara din trecut, 
deopotrivă din India şi din Tibet, au urmat un prieten spiritual care era un învăţător 
autentic şi făcând tot ceea ce acesta le-a cerut au dobândit realizarea inseparabilă de 
cea a învățătorului. 

Pe de altă parte este o greşeală foarte gravă să nu-l urmezi pe învăţător cu o minte 
cu desăvârşire sinceră, liberă de prefăcătorie. Nu consideraţi ca fiind negativă 
niciuna dintre acţiunile sale. Nu-i spuneţi niciodată nici cea mai mică minciună. 

Odată discipolul unui mare siddha predica Dharma unei mulţimi de discipoli. 
Învățătorul său sosi acolo, îmbrăcat precum un cerşetor. Discipolul a fost foarte 
stânjenit să se prosterneze înaintea lui în faţa mulţimii, astfel încât se făcu că nu-l 
vede. În aceeaşi seară, odată ce mulţimea se dispersă, el merse să-şi vadă învățătorul 
şi se prosternă înaintea lui. 

„De ce nu te-ai prosternat şi mai înainte?” întrebă învățătorul. 

„Nu te-am văzut,” minţi el. 

Îndată, ambii săi ochi căzură în ţărână. Îşi ceru iertare şi spuse adevărul, iar 
printr-o binecuvântare învățătorul i-a redat vederea. 

Există o poveste asemănătoare despre un mahăsiddha indian pe nume 
Krişnăcârya. Într-o zi, el naviga pe mare în compania a numeroşi discipoli, când în 
mintea sa răsări gândul că, „Învățătorul meu este un adevărat siddha, însă dintr-un 
punct de vedere lumesc eu sunt mai bun decât el, deoarece sunt mai bogat şi am mai 
mulţi discipoli.” 

Imediat, vasul său se scufundă în ocean. Zbătându-se disperat în apă, el se rugă 
învățătorului său, care apăru personal şi îl salvă de la înec. 

„Aceasta a fost răsplata pentru marea ta aroganță,” îi spuse învățătorul. „Dacă aş 
fi încercat să adun avere şi discipoli, i-aş fi avut de asemenea. Dar am ales să nu o 
fac.” 

Mulţimi inexprimabile de Buddha au venit deja, dar compasiunea lor nu a fost 
suficientă pentru a ne salva: ne aflăm încă în oceanul de suferință al samsărei. 
Mulţimi inimaginabile de mari învăţători au apărut din vremuri străvechi, dar nu 
am avut şansa norocoasă de a ne bucura de atenţia lor plină de compasiune sau 
măcar de a-i întâlni. În aceste zile, învăţăturile lui Buddha se apropie de final. Cele 
cinci degenerări sunt tot mai evidente şi chiar dacă am obţinut o viaţă umană, 
suntem cu totul în ghearele acţiunilor noastre negative şi confuzi cu privire la ceea ce 
trebuie sau nu trebuie făcut. În timp ce hoinărim precum un orb singur într-o 
câmpie pustie, prietenii noştri spirituali, învățătorii supremi, se gândesc la noi cu 
nesfârşita lor compasiune şi în conformitate cu nevoile fiecăruia apar în formă 
umană. Deşi în realizarea lor, ei sunt Buddha, în acţiunile lor, ei sunt acordaţi după 
cum suntem noi înşine. Cu mijloacele lor iscusite, ei ne acceptă ca discipoli, ne 

introduc în suprema Dharma autentică, ne deschid ochii asupra a ceea ce trebuie 
făcut şi asupra a ceea ce nu trebuie făcut şi ne arată fără greşeală cea mai bună cale 
spre eliberare şi omniscienţă. Cu adevărat ei nu sunt cu nimic diferiţi de Buddha 
însuşi; dar comparaţi cu Buddha, bunătatea lor în a ne purta de grijă este chiar mai 
mare. Să încercăm, aşadar, în permanenţă, să ne urmăm învățătorul în maniera 
cuvenită, cu cele trei feluri de credinţă.” 


Am întâlnit un învăţător sublim, dar sunt doborât de conduita mea negativă. 
Am găsit cea mai bună cale, dar hoinăresc pe drumuri prăpăstioase. 
Binecuvântează-mă pe mine şi pe toți cei cu un caracter rău asemeni mie 

Ca mințile noastre să fie îmblânzite de Dharma. 


Dilgo Khyentse Rinpoche (1910-1991) 

Una dintre încarnările lui Jamyang Khyentse Wangpo. A studiat cu o sută douăzeci de 
învăţători şi a petrecut în total douăzeci de ani în retragere meditativă. A dat adesea învățături, 
inclusiv pe cele ale Marii Perfecţiuni, lui Dalai Lama. Multe dintre generaţiile tinere de lama 
tibetani îl consideră învățătorul lor rădăcină. A predicat de asemenea mult în Europa şi 
America de Nord. 


* Acestea sunt explicate la începutul capitolului următor. 

Partea a doua 


PRELIMINARIILE EXTRAORDINARE 
SAU INTERIOARE 


LUAREA REFUGIUL, PIATRA DE TEMELIE A TUTUROR 
CAILOR 


TREZIREA BODHICITTEI, RĂDĂCINA MARELUI VEHICUL 


MEDITAREA ASUPRA ÎNVĂȚĂTORULUI CA VAJRASATTVA 
PENTRU A ÎNDEPĂRTA TOATE ÎNTUNECĂRILE 


OFERIREA MANDALEI 
PENTRU ACUMULAREA DE MERIT ŞI ÎNȚELEPCIUNE 


ACUMULAREA UNUI KUSALI: 5 
DISTRUGEREA CELOR PATRU DEMONI DINTR-O LOVITURA 


GURU YOGA, CALEA BINECUVÂNTĂRILOR | 
CALEA ULTIMĂ SPRE TREZIREA ÎNȚELEPCIUNII REALIZĂRII 

Zeităţile Refugiului 


Vizualizarea câmpului de merit pentru luarea refugiului conform Esenţei-inimă a Spațiului 
Vast. 

CAPITOLUL ÎNTÂI 


Luarea refugiului, 
piatra de temelie a tuturor căilor 


Încoronat cu cele Trei Nestemate ale refugiului interior, 
Ai realizat cu adevărat cele Trei Rădăcini, refugiul interior; 
Ai manifestat cele trei kăya, refugiul ultim. 

Învățător imaculat, la picioarele tale mă închin. 


Luarea refugiului,:% fundamentul de piatră al tuturor căilor,:07 este explicat în 
trei subcapitole: abordarea luării refugiului, cum se ia refugiului, preceptele şi 
beneficiile luării refugiului. 


I. ABORDAREA LUĂRII REFUGIULUI 
1. Credinţa 


Aşa cum luarea refugiului deschide poarta spre toate învăţăturile şi practicile, 
credinţa este cea care deschide poarta spre luarea refugiului. Prin urmare, ca prim 
pas în luarea refugiului este important să dezvoltăm o credinţă trainică şi stabilă. 
Credinţa însăşi este de trei feluri: credinţa însufleţită, credinţa înflăcărată şi credinţa 
încrezătoare. 


1.1. CREDINŢA ÎNSUFLEȚITĂ 


Credinţa însufleţită este credinţa care ne este inspirată gândindu-ne la imensa 
compasiune a celor ce sunt Buddha şi a marilor învăţători. Putem experimenta acest 
fel de credinţă la vizitarea unui templu conţinând numeroase reprezentări ale 
corpului, cuvântului şi minţii celor ce sunt Buddha sau după întâlnirea cu un mare 
învăţător sau prieten spiritual pe care tocmai l-am cunoscut personal sau ale cărui 
calităţi sau poveste a vieţii am auzit-o descrisă.108 


1.2. CREDINŢA ÎNFLĂCĂRATĂ 


Credinţa înflăcărată este strădania noastră de a ne elibera de suferinţele 
tărâmurilor inferioare atunci când le auzim descrise; strădania noastră de a trăi 
fericirea tărâmurilor superioare şi eliberarea atunci când aflăm ce sunt acestea; 
strădania noastră de a ne angaja în acţiuni pozitive atunci când aflăm ce beneficii 
aduc ele; şi strădania noastră de a evita acţiunile negative atunci când înţelegem ce 
rău produc ele. 

1.3. CREDINŢA ÎNCREZĂTOARE 


Credinţa încrezătoare este credința în Cele Trei Nestemate care răsare din 
adâncul inimilor noastre odată ce înțelegem calităţile lor extraordinare şi puterea 
binecuvântărilor acestora. Credinţa deplină în Cele Trei Nestemate este singura care 
vine din cunoaşterea faptului că ele sunt singurul refugiu de nădejde,:09 întotdeauna 
şi în toate împrejurările, fie că suntem fericiţi, trişti, în suferinţă, bolnavi, vii sau 
morţi." Preţiosul Domn din Oddiyâna spunea: 


Credinţa încrederii depline permite binecuvântărilor să vă pătrundă. 
Când mintea este lipsită de îndoială, tot ceea ce doriţi poate fi dobândit. 


Aşadar, credința este asemeni unei seminţe din care poate creşte orice lucru 
pozitiv. Dacă credinţa este absentă este ca şi cum acea sămânță a fost arsă. Siitrele 
spun: 


Din cei lipsiţi de credinţă 

Nimic pozitiv nu va izvori 

Precum dintr-o sămânță arsă 
Nimic verde nu va lăstări vreodată. 


Dintre cele şapte nobile bogății, credinţa este cea mai importantă. Se spune: 


Preţioasa roată a credinţei 
Se învârte zi şi noapte pe drumul virtuţii. 


Credinţa este cea mai prețioasă dintre toate resursele noastre. Ea aduce o 
inepuizabilă rezervă de virtuţi, asemeni unei comori. Ea ne poartă pe calea spre 
eliberare precum o pereche de picioare şi adună pentru noi toate forțele pozitive 
precum o pereche de braţe. 


Credinţa este cea mai mare avuţie şi comoară, cele mai bune picioare; 
Este fundamentul acumulării tuturor virtuţilor, asemeni unor braţe. 


Compasiunea şi binecuvântarea Celor Trei Nestemate sunt inimaginabile, dar cu 
toate acestea, capacitatea lor de a ajunge la noi depinde în întregime de credinţa şi 
devoţiunea noastră. Dacă aveţi imensă credință şi devoțiune, compasiunea şi 
binecuvântările pe care le primiţi de la învățătorul vostru şi de la Cele Trei 
Nestemate vor fi în egală măsură imense. Dacă credinţa şi devoţiunea voastră este 
doat moderată, compasiunea şi binecuvântările care vă vor atinge vor fi de asemenea 
moderate. Dacă aveţi doar puţină credinţă şi devoțiune, numai puţină compasiune şi 
binecuvântări vor ajunge până la voi. Dacă nu aveţi deloc credinţă şi devoțiune, nu 
veţi obţine absolut nimic. Fără credinţă, chiar şi a-l întâlni pe Buddha însuşi şi a fi 
acceptat ca discipol al său ar fi mai curând nefolositor, precum a fost pentru 


i A x x $ xA : = A > . 
Aceasta înseamnă că credința noastră în refugiu ne conferă capacitatea de a face față experiențelor 
stării intermediare (bar do) după moarte. 

călugărul Sunakşatra, a cărui poveste a fost spusă în capitolul precedent, şi pentru 
vărul lui Buddha, Devadatta. 

Chiar şi astăzi, ori de câte ori Buddha este invocat cu credinţă şi devoțiune 
sinceră, el este acolo, conferindu-şi binecuvântările. Căci compasiunea lui Buddha 
nu este nici aproape, nici departe. 


Pentru toţi cei care se gândesc la el cu credinţă 
Buddha este acolo în faţa lor 
Şi le va da iniţieri şi binecuvântări. 


Iar Marele Învățător din Oddiyâna spunea: 


Pentru toţi bărbaţii şi femeile cu credinţă în mine, eu, Padmasambhava, 
Nu am plecat niciodată — ci dorm la uşa lor.110 

Pentru mine nu există lucruri precum moartea; 

Înaintea fiecărei persoane care are credinţă, există un Padmasambhava. 


Când cineva are credinţă încrezătoare, compasiunea lui Buddha poate fi prezentă 
în orice. Acest fapt este ilustrat de povestea bătrânei credincioase care a fost ajutată 
să obţină starea de Buddha de dintele unui câine. 

Era odată o femeie bătrână al cărei fiu era negustor. El mergea adesea în India 
pentru afaceri. Bătrâna femeie îi spuse într-o zi. „Bodh Gaya se află în India şi acela 
este locul de unde a venit desăvârşit-iluminatul Buddha. Adu-mi vreo relicvă 
specială din India, astfel încât să îmi pot face prosternările înaintea ei.” Ea şi-a 
repetat rugămintea de mai multe ori, însă fiul ei continua să uite şi niciodată nu-i 
aducea ceea ce îi ceruse. 

Într-o zi, pe când se pregătea să plece din nou spre India, mama sa îi spuse, „De 
astă-dată, dacă vei uita să-mi aduci ceva pentru prosternările mele, mă voi sinucide 
înaintea ta!” 

Fiul călători spre India, îşi făcu târguielile pe care le avea în plan şi porni înapoi 
spre casă, uitând încă o dată rugămintea mamei sale. Dar când aproape ajunse 
acasă, îşi aminti cuvintele ei. 

„Ce să mă fac acum?” se gândi el. „Nu am adus nimic pentru prosternările 
mamei. Dacă mă voi întoarce acasă cu mâna goală, se va sinucide!” 

Uitându-se în jurul său, văzu un craniu de câine zăcând în țărână, în apropiere. 
Scoase unul dintre dinţi şi îl înveli în mătase. Ajungând acasă, îl dădu mamei sale, 
spunând, „Aici este unul dintre caninii lui Buddha. Poţi să îl foloseşti ca suport 
pentru rugăciunile tale.” 

Bătrâna femeie îl crezu. Ea avea mare încredere în dinte, ca şi cum ar fi fost cu 
adevărat al lui Buddha. Făcea permanent prosternări şi ofrande, iar din dintele de 
câine ieşeau numeroase perle miraculoase.” Când bătrâna muri, o aură luminoasă de 
culoarea curcubeului se afla în jurul ei, precum şi alte semne ale realizării. 

Dintele unui câine nu conţine nici o binecuvântare. Însă credinţa bătrânei femei 
era atât de puternică încât a fost convinsă că era cu adevărat dintele lui Buddha. Prin 
credinţa ei, dintele s-a îmbibat cu binecuvântările lui Buddha, până când în cele din 
urmă dintele acelui câine nu a mai fost cu nimic diferit de un adevărat dinte al lui 
Buddha. 


ring bsrel: obiecte sferice precum perle minuscule care ies din relicvele yoghinilor realizați. 

Odată, în provincia Kongpo, trăia un om naiv care mai apoi a devenit cunoscut ca 
Jowo Ben. El a făcut o călătorie spre Tibetul Central pentru a-l vedea pe Jowo 
Rinpoche." 

Când a ajuns pentru prima dată înaintea statuii, nu exista nici paznic, nici 
altcineva prin preajmă. Zărind ofrandele de hrană şi lămpile cu unt dinaintea statuii, 
îşi imagină că Jowo Rinpoche înmuia bucăţi din prăjiturile ofrandă în untul topit al 
lămpilor şi le mânca. Feştilele care ardeau în lămpi, crezu el, sunt pentru a menţine 
untul lichid. 

„Cred că mai bine mănânc şi eu ceva ca şi Jowo Rinpoche,” gândi el şi înmuind o 
bucată de cocă din ofrandele torma în unt, o mâncă. Privi spre faţa surâzătoare a lui 
Jowo. 

„Ce lama plăcut eşti,” spuse el. „Chiar şi atunci când câinii vin şi fură hrana care 
ţi-a fost oferită, tu zâmbeşti; când vântul face ca lămpile tale să sfârâie, rămâi 
zâmbitor. Îmi voi lăsa aici cizmele. Te rog să ai grijă de ele în timp ce merg 
împrejurul tău.” 

Îşi scoase cizmele şi le aşeză înaintea statuii. Pe când se preumbla în lungul căii 
de mijloc care înconjoară templul, paznicul zări cizmele. Era gata să le arunce când 
statuia vorbi. 

„Nu arunca acele cizme. Kongpo Ben mi le-a încredinţat!” 

Ulterior Ben se întoarse şi îşi luă cizmele. 

„Eşti cu adevărat ceea ce se numeşte un bun lama!” îi spuse el statuii. „De ce nu 
vii anul viitor să ne vizitezi. Voi tăia un porc bătrân şi îl voi găti pentru tine şi voi 
pune la fermentat o bere bună din orz vechi.” 

„Voi veni,” spuse Jowo. 

Ben se întoarse acasă şi îi spuse soţiei, „L-am invitat pe Jowo Rinpoche. Nu ştiu 
cu exactitate când vine, totuşi — nu uita să fii atentă la el.” 

Trecu un an. Într-o zi, pe când lua apă din râu, soţia lui Ben văzu limpede 
reflecţia lui Jowo Rinpoche în apă. 

Fugi imediat acasă şi îi spuse soţului: „Este ceva chiar aici, în râu ... Mă întreb 
dacă este persoana pe care ai invitat-o.” 

Ben alergă la râu şi-l văzu pe Jowo Rinpoche strălucind în apă. Crezând că acesta 
pesemne căzuse în râu, Ben sări în apă după el. Când apucă imaginea, constată că 
putea efectiv să o prindă şi o aduse cu sine. 

Pe când se îndreptau spre casa lui Ben, ajunseră înaintea unei stânci uriaşe de pe 
marginea drumului. Jowo nu voi să meargă mai departe. „Nu intru în casele 
laicilor,” spuse el, şi dispăru în stâncă. 

Acest loc, în care Jowo însuşi a fost văzut venind, se numeşte Jowo Dol, iar râul 
în care i-a apărut imaginea poartă numele de râul Jowo. Chiar şi în zilele noastre se 
spune că acest loc conferă aceleaşi binecuvântări ca şi Jowo din Lhasa şi toată lumea 
face prosternări şi aduce ofrande acolo. Forţa credinţei sale ferme a fost cea prin 
care Ben a experimentat compasiunea lui Buddha. Deşi a consumat untul din lămpi 
şi hrana din ofrande şi şi-a aşezat cizmele înaintea lui Jowo — acte, altminteri 
considerate păcătoase — forța credinţei sale le-a făcut pe toate pozitive. 

Mai mult decât atât, numai credinţa este singura de care depinde realizarea 
efectivă a adevărului absolut, starea naturală. S-a spus într-o sūtra: 


* Celebra statuie a lui Buddha din Lhasa. Vezi nota 295. 
i Consumul ofrandelor şi aşezarea cizmelor în faţa statuii lui Buddha este considerat un sacrilegiu 
scandalos. 

O Săâriputra, adevărul absolut se realizează numai prin credinţă. 


Dezvoltând o credință mult dincolo de cea obişnuită, prin forţa ei, 
binecuvântările învățătorului şi ale Celor Trei Nestemate vor pătrunde în voi. Atunci 
adevărata realizare va răsări şi veţi vedea starea naturală aşa cum este în realitate. 
Când se întâmplă aceasta veţi simţi o credinţă şi o încredere chiar mai extraordinară 
şi mai nestrămutată în învățătorul vostru şi în Cele Trei Nestemate. În acest fel, 
credinţa şi realizarea stării naturale se sprijină reciproc. 

Înainte de a-l părăsi pe Jetsun Mila, Dagpo Rinpoche l-a întrebat când să înceapă 
să predice. 

„Într-o zi,” îi răspunse Jetsun, vei avea o realizare care îţi va aduce o viziune 
extraordinar de clară a naturii minţii tale, cu totul diferită de cea pe care o ai acum. 
În acel moment, credinţa fermă va răsări în tine şi mă vei percepe pe mine, bătrânul 
tău părinte, ca pe un adevărat Buddha. Acesta este momentul în care trebuie să 
începi să predici.” 

Aşadar, capacitatea noastră de a primi compasiunea şi binecuvântările unui 
învăţător şi ale Celor Trei Nestemate depinde în întregime de devoțiune şi credinţă. 

Odată, un discipol l-a chemat pe învățătorul Jowo Atisa, „Jowo, oferă-mi 
binecuvântarea ta!” 

„Discipol leneş,” răspunse Atisa, „acordă-mi mai întâi devoţiunea ta ...” 

Astfel încrederea desăvârşită lipsită de ezitare este indispensabilă. Ea deschide 
poarta luării refugiului. 


2. Motivația 


Există trei nivele diferite ale motivaţiei pentru luarea refugiului cu acest fel de 
credinţă. 


2.1 REFUGIUL FIINȚELOR INFERIOARE 


Teama de suferinţele celor trei tărâmuri inferioare — tărâmul infernal, tărâmul 
fiinţelor preta şi tărâmul animal — ne motivează să căutăm refugiul, pur şi simplu cu 
ideea de a dobândi fericirea zeilor şi oamenilor. 


2.2 REFUGIUL FIINȚELOR MEDII 


Cunoaşterea faptului că oriunde ne-am naşte, în oricare dintre tărâmurile 
samsărei, superior sau inferior, nu există scăpare de suferință, ne motivează să 
căutăm refugiul în Cele Trei Nestemate doar cu scopul de a dobândi pentru noi 
înşine starea de nirvâna, pacea şi eliberarea de toate suferinţele samsărei. 


2.3 REFUGIUL FIINȚELOR SUPERIOARE 
Vederea tuturor ființelor cufundate în marele ocean al suferințelor infinitei 
samsăra şi suferind o inimaginabilă varietate de chinuri ne motivează să căutăm 


refugiul cu ideea de a le statornici pe toate acestea în natura neîntrecută şi 
omniscientă a desăvârşitei şi deplinei stări de Buddha. 

Dintre aceste trei niveluri ale motivaţiei, trebuie să alegem acum calea marilor 
fiinţe, luând refugiul din dorinţa de a statornici fiecare ființă din întreaga lor 
infinitate în condiţia desăvârşitei stări de Buddha. 

Fericirea zeilor şi oamenilor poate părea a fi, la prima vedere, adevărata fericire. 
În realitate, aceasta nu este totuşi lipsită de suferinţă; şi deîndată ce efectele faptelor 
bune care îi conduce la acele stări de fericire sunt epuizate, ei cad înapoi în 
tărâmurile inferioare. De ce să ne străduim să obţinem fericirea tărâmurilor 
superioare dacă aceasta durează doar pentru o clipă? Nirvâna adepților Srâvaka şi 
pratyekabuddha conferă pace şi fericire, dar numai pentru noi înşine; când toate 
fiinţele — mamele şi taţii noştri din vremuri fără de început — sunt cufundate în 
oceanul de suferinţe al nesfârşitei samsăra, a nu încerca să le ajutăm, nu ar fi drept. 
A lua refugiul în Cele Trei Nestemate cu dorinţa ca toate fiinţele să poată atinge 
starea de Buddha este aşadar calea marilor fiinţe şi poarta către merit nesfârşit. 
Aceasta este maniera pe care noi, de asemenea, trebuie să o adoptăm. În Ghirlanda 
Nestemată se spune: 


Aşa cum există infinite feluri de fiinţe 
Dorinţa de a le ajuta este, de asemenea, infinită. 


II. CUM SE IA REFUGIUL 


Conform Vehiculului de Bază, refugiul se ia în Buddha ca învăţător, în Doctrină 
(dharma) ca şi cale şi în Comunitate (sangha) ca însoțitori pe cale. 

Metoda generală a extraordinarului Vehicul al Mantrei Secrete este de a lua 
refugiu oferindu-ne trupul, cuvântul şi mintea învățătorului, luând zeitățile tutelare 
(yidam) ca suport, iar zeitățile dâkini ca însoțitori. 

Metoda sublimă specială a Esenţei Vajra este de a lua refugiu în calea rapidă prin 
care se pot folosi canalele ca nirmāņakāya, antrena energiile ca sambhogakâya şi 
purifica esenţele ca dharmakâăya. 

Refugiul ultim şi infailibil în starea naturală indestructibilă se bazează pe 
înţelepciunea primară înnăscută din refugiu. Această natură esenţială a înţelepciunii 
este vacuitatea; expresia ei naturală este claritatea; iar compasiunea ei este atot- 
pătrunzătoare." Luând refugiu în aceasta înseamnă a realiza în propriul curent al 
minţii, cu încredere totală, marea inseparabilitate a acestor trei aspecte ale 
înţelepciunii primordiale. 

Odată dobândită o înţelegere clară a tuturor acestor moduri în care refugiul 
trebuie luat, ajungem la practica efectivă a luării refugiului. Mai întâi, vizualizaţi 
câmpul meritului::2 în prezenţa căruia veţi lua refugiul. 

Consideraţi că locul în care vă aflaţi este în întregime un tărâm buddhic, frumos 
şi plăcut, făcut din tot soiul de substanţe preţioase. Pământul este la fel de lin 
precum suprafaţa unei oglinzi, fără dealuri, văi sau neregularități. În mijloc, înaintea 
voastră, creşte un arbore care îndeplineşte dorinţele, cu cinci mari ramuri 
ramificându-se din trunchi. Frunzele, florile şi fructele sale desăvârşite se întind atât 
de departe spre est, sud, vest şi nord încât umplu întregul cer şi de fiecare ramură şi 
rămurică atârnă o mulţime de nestemate încântătoare şi clopoței de tot soiul. 

Pe ramura centrală se află un tron împodobit cu nestemate, susținut de opt lei 
uriaşi. Aşezat pe tron, pe o pernă constând dintr-un lotus multicolor,':3 un soare şi o 
lună, se află gloriosul vostru învăţător, izvor incomparabil de compasiune, întrupare 
a tuturor celor ce sunt Buddha din trecut, prezent şi viitor, apărând sub forma 

marelui Vajradhara din Oddiyâna. Corpul său este de o fascinantă culoare albă cu o 
tentă trandafirie, el are o faţă, două braţe şi două picioare™4 şi este aşezat în postura 
regală." În mâna dreaptă, el ţine un vajra de aur cu cinci proeminențe, cu un gest 
ameninţător. În mâna stângă, care se odihneşte în postura de meditaţie, el ţine o 
cupă-craniu conţinând un vas plin cu ambrozia nemuritoarei înţelepciuni. Capacul 
vasului este încoronat de un arbore care îndeplineşte dorinţele. El poartă o mantie 
de brocart, robe monastice şi o tunică albastră prelungă cu mâneci, iar pe cap pălăria 
în formă de lotus, aşezat în uniune cu consoarta sa, Dâkini albă Yeshe Tsogyal, 
ţinând un cuţit încovoiat şi o cupă-craniu. 

Vizualizaţi-l în acest fel în spaţiul dinaintea voastră, cu faţa spre voi. Deasupra 
capului său sunt toţi lama ai descendenţei, aşezaţi unul deasupra celuilalt, fiecare 
fără a-l atinge pe cel de dedesubt. Învăţătorii transmisiei tantra generale sunt 
nenumărați, însă aici vom vizualiza în special principalele figuri ale descendenței 
Esenţa-lnimă a Marii Perfecţiuni: Samantabhadra, ca dharmakâya, Vajrasattva, ca 
sambhogakăya; Garab Dorje, ca Nirmāņakāya; învățătorul Mafijusrimitra; Guru Sri 
Simha; învățatul Jăanasutra; marele pandita, Vimalamitra; Padmasambhava din 
Oddiyâna şi cei trei discipoli ai săi mai apropiaţi, Regele, Supusul şi Consoarta — 
regele Dharmei Trisongdetsen, marele traducător Vairotsana şi Dăkini Yeshe 
Tsogyal; atotştiutorul Longchen Rabjampa; şi Rigdzin Jigme Lingpa. Fiecare dintre 
aceştia vor fi vizualizaţi cu podoabele şi atributele lor particulare. Ei sunt înconjurați 
de o inimaginabilă mulţime de zeități yidam ale celor patru secţiuni ale tantrei şi de 
zeități dāka şi dâkini. 

Pe ramura din faţă se află Buddha, Victoriosul Săkyamuni înconjurat de cei o mie 
doi Buddha desăvârşiţi ai acestei Bune Kalpa, precum şi de către toţi ceilalţi Buddha 
din trecut, prezent şi viitor şi din cele zece direcţii. Cu toţii au înfăţişarea supremei 
nirmânakăya, înveştmântaţi în robe monastice, purtând toate cele treizeci şi două 
însemne majore ale stării de Buddha — protuberanţa din creştet, cercurile întipărite 
în tălpile picioarelor şi aşa mai departe şi cele opt însemne minore. Ei sunt aşezaţi în 
postura vajra. Unii sunt albi, alţii galbeni, unii roşii, unii verzi, iar alţii albaştri. 
Nenumărate raze de lumină izvorăsc din corpurile lor. 

Pe ramura din dreapta, vizualizaţi cei Opt Mari Fii Apropiaţi,:5 conduşi de 
protectorii Bodhisattva ai celor Trei Familii — Mañjuśrī, Vajrapâni şi Avalokitesvara 
— şi înconjurați de întreaga nobilă comunitate (sangha) a Bodhisattva-şilor. Ei sunt 
albi, galbeni, roşii, verzi şi albaştri. Cu toţii poartă cele treisprezece podoabe ale 
sambhogakăya,":* şi stau în picioare neclintiţi cu ambele picioare apropiate. 

Pe ramura stângă vizualizaţi cei doi Srâvaka principali, Săriputra şi 
Maudgalyăyana, înconjurați de nobila comunitate (sangha) de srâvaka şi 
pratyekabuddha. Cu toţii au culoare albă şi sunt îmbrăcaţi cu cele trei robe 
monastice. Ei de asemenea stau în picioare, ţinând în mâini toiagurile monastice şi 
bolurile de cerşit.":7 

Pe ramura din spate vizualizaţi Nestemata Dharmei sub forma unor stive de cărți. 
Cele mai din vârf, învăluite într-o reţea de lumini, sunt cele şase milioane patru sute 
de mii de tantra ale Marii Perfecţiuni, titlul fiecărui volum fiind întors spre voi.! 


* rgyal po'i rol stabs: postura tihnei regale, cu jumătatea piciorului drept întinsă şi cu a celui stâng 
îndreptată spre interior. 

t Acestea sunt volumele tibetane prelungi cu foi nelegate, învelite în pânză, cu un titlu din pânză pliată 
în capătul din stânga. 

Toate aceste cărţi apar foarte clar şi distinct şi emit melodia spontană a vocalelor şi 
consoanelor. 

Între ramuri sunt toţi victorioşii protectori ai Dharmei, deopotrivă protectorii 
înţelepciunii şi protectorii constrânşi de efectul acţiunilor lor trecute.”8 Protectorii 
masculini privesc cu toţii spre exterior; activitatea lor este de a împiedica apariţia 
obstacolelor exterioare, protejându-ne de piedicile şi condiţiile nefavorabile 
practicării Dharmei şi dobândirii iluminării. Protectorii feminini sunt cu toţii cu faţa 
spre interior; activitatea lor este de a împiedica realizările interioare să se risipească 
la exterior. 

Consideraţi că toate aceste imagini ale refugiului, cu nemărginitele lor virtuţi ale 
cunoaşterii, iubirii şi puterii, vă călăuzesc ca singurul vostru mare călăuzitor. 

Imaginaţi-vă că tatăl vostru din această viaţă se află împreună cu voi în dreapta 
voastră, iar mama voastră în partea stângă. Înaintea voastră, adunate împreună într- 
o mulţime imensă acoperind suprafaţa pământului se află toate fiinţele din cele trei 
lumi şi din cele şase tărâmuri ale existenţei, primul rând cuprinzându-i pe toţi 
adversarii care vă detestă şi pe toţi întinzătorii de piedici care vă aduc vătămare. 
Toate aceste ființe împreună cu voi înşivă stau în picioare, cu palmele mâinilor 
împreunate. Exprimând respect prin postura corporală, faceţi prosternări. 
Exprimând respect prin cuvântul vostru, recitaţi rugăciunea refugiului. Exprimând 
respect prin mintea voastră, cultivați gândul care urmează: 

„Învăţătorule şi Voi Cele Trei Nestemate, orice mi s-a întâmpla, favorabil sau 
nefavorabil, plăcut sau dureros, bun sau rău, orice boală s-ar abate asupră-mi, nu 
am alt refugiu, nici altă protecţie în afara voastră. Sunteţi singurul meu protector, 
singura mea călăuză, singurul meu adăpost şi singura mea speranţă. Începând de 
acum şi până ce voi atinge însăşi esenţa iluminării,': îmi pun toată nădejdea şi 
credinţa în voi. Nu voi căuta nici sfatul tatălui meu, nici nu voi cere povaţa mamei 
mele, nici nu voi decide nimic pe cont propriu. Sunteţi voi, învățătorul meu şi Cele 
Trei Nestemate, cei pe care îi iau drept sprijin. Voi sunteţi cei cărora le aduc 
ofrandele mele. Doar vouă, mă dăruiesc cu totul. Nu am alt refugiu, nici altă 
speranţă în afara voastră!” 


Cu această arzândă convingere, recitaţi următorul text: 

În cei ce sunt Sugata ai Celor Trei Rădăcini, adevăratele Trei Nestemate,120 
În natura bodhicitta a canalelor, energiilor şi esenţelor 

Şi în mandala naturii esenţiale, expresiei naturale şi compasiunii, 

Îmi găsesc refugiu până ce voi atinge inima iluminării.121 


Spuneţi aceasta de câte ori este posibil în fiecare sesiune. Până ce o veţi fi spus de 
cel puţin o sută de mii de ori, asiguraţi-vă că o practicaţi în sesiuni distincte!22 şi 
faceţi din ea practica voastră constantă şi cea mai importantă. 

V-aţi putea întreba de ce duşmanilor voştri şi celor care vă întind obstacole le este 
acordată întâietate faţă de părinţii voştri în practica refugiului, întrucât aceştia sunt 
vizualizaţi în faţa mulţimii, în timp tatăl şi mama voastră alături de voi în spate. 
Motivul este acela că noi cei care am adoptat Marele Vehicul trebuie să avem 
dragostea şi compasiunea bodhicittei în mod egal pentru întreaga infinitate a 
fiinţelor. Mai mult decât atât, singura cale de a acumula o cantitate imensă de merit 
şi de a nu risipi tot ceea ce deja am acumulat este de a face din răbdare principala 
noastră practică. După cum se spune: 

Cum am putea practica răbdarea dacă nu ar fi nimeni care să ne supere? 


Este tocmai vătămarea provocată de duşmani şi de către cei care ne pun piedici 
cea care ne oferă oportunitatea de a dezvolta răbdarea. O observaţie atentă vă va 
arăta că, din punctul de vedere al Dharmei, duşmanii şi cei care vă pun piedici sunt 
mai buni faţă de voi decât propriii voştri părinţi. Părinţii voştri, învăţându-vă 
trucurile şi înşelăciunile necesare ca să reuşiţi în această lume, vă pot împiedica să 
vă eliberaţi de străfundurile tărâmurilor inferioare în vieţile voastre viitoare. Astfel, 
bunătatea lor nu este atât de mare precum pare. Pe de altă parte, duşmanii şi cei 
care vă pun piedici sunt extrem de buni cu voi. Este tocmai potrivnicia pe care 
duşmanii voştri v-o provoacă cea care vă furnizează motivaţia practicării răbdării. Ei 
vă despart, fie că vă place sau nu, de averea şi posesiunile voastre — legături care vă 
împiedică să vă eliberaţi vreodată din samsăra şi prin urmare de chiar izvorul 
întregii suferințe. Forţele negative şi cei care vă pun piedici, de asemenea, vă 
furnizează un ţel al practicării răbdării. Prin daunele şi suferinţele pe care vi le 
provoacă, numeroase fapte rele din trecut sunt purificate. Mai mult, duşmanii şi 
obstacolele vă conduc la Dharma, după cum i s-a întâmplat lui Jetsun Mila, ai cărui 
unchi şi mătuşă i-au jefuit toată averea şi călugăriţei Palmo care, deoarece a fost 
îmbolnăvită de lepră de către un demon năga, s-a dedicat practicii lui Avalokitesvara 
şi ulterior a dobândit suprema realizare. Atotştiutorul Longchenpa, Regele Dharmei, 
spunea: 


Asaltaţi de nenorociri, descoperim Dharma 

Şi găsim calea spre eliberare. Mulţumim vouă, forţe nefaste! 

Când necazurile invadează minea, descoperim Dharma 

Şi găsim fericirea durabilă. Mulţumim vouă, necazuri! 

Prin vătămarea provocată de duhuri descoperim Dharma 

Şi găsim neînfricarea. Mulţumim vouă, fantome şi demoni! 

Prin ura oamenilor descoperim Dharma 

Şi găsim beneficii şi fericire. Mulţumim vouă, celor care care ne urâţi! 
Prin nemiloasa potrivnicie, descoperim Dharma 

Şi găsim calea neschimbătoare. Mulţumim ţie, potrivnicie! 

Prin imboldul celorlalţi, descoperim Dharma 

Şi găsim semnificaţia esenţială. Mulţumim vouă, celor care ne mânaţi înainte! 
Dedicăm meritul nostru vouă tuturor, pentru a vă răsplăti bunătatea. 


Nu numai că duşmani voştri au fost, aşadar, foarte buni cu voi în această viaţă; ei 
au fost de asemenea părinţii voştri în vieţile voastre anterioare. Acesta este motivul 
pentru care trebuie să le acordaţi un loc atât de important în această practică. 

Când vine vremea să încheiaţi sesiunea, vizualizaţi cum devoţiunea voastră 
arzătoare face ca numeroase raze de lumină să izvorască din zeitățile refugiului. 
Razele vă ating pe voi şi toate fiinţele conştiente şi, asemeni unui stol de păsări 
împrăştiat de piatra unei praştii voi toţi vă luaţi zborul cu un sunet zbârnâitor şi vă 
dizolvaţi în adunarea zeităților. 

Apoi zeitățile înconjurătoare se transformă în lumină, dinspre exterior spre 
interior şi se dizolvă în inima învățătorului, întrupare a celor trei refugii. Toate 
zeitățile de deasupra capului învățătorul se dizolvă de asemenea în acesta. Apoi 
învățătorul se dizolvă şi dispare în lumină. Rămâneţi cât de mult timp puteţi în 

starea primordială liberă de toate elaborările, dharmakâya, fără nici o mişcare a 
gândului. 
Când ieşiţi din meditaţie, dedicați meritul infinităţii fiinţelor cu aceste cuvinte: 


Prin meritul acestei practici, 

Fie ca eu să realizez rapid Cele Trei Nestemate 
Şi să statornicesc fiecare fiinţă în parte 

Fără excepție, pe treapta acestora. 


Amintiţi-vă în mod constant zeitățile refugiului, în orice situaţie. Când mergeţi, 
vizualizaţi-le în spaţiul de deasupra umărului vostru drept şi imaginaţi-vă că vă rotiţi 
în jurul lor. Când vă aşezaţi, vizualizaţi-le deasupra capului ca suport al rugăciunilor 
voastre. Când mâncaţi, vizualizaţi-le în gâtul vostru şi oferiţi-le prima parte a hranei 
şi băuturii voastre. Când dormiţi, vizualizaţi-le în centrul inimii voastre. Această 
practică este esenţială pentru dizolvarea iluziilor în lumina clară. 

Orice faceţi, nu vă despărțiți niciodată de imaginea mentală clară a zeităților 
refugiului. Dăruiţi-vă cu încredere deplină Celor Trei Nestemate şi dedicaţi-vă în 
întregime luării refugiului. 


III. PRECEPTELE ŞI BENEFICIILE LUĂRII REFUGIULUI 
1. Preceptele luării refugiului 


Preceptele constau din trei lucruri de abandonat, trei lucruri de făcut şi trei 
atitudini suplimentare de respectat. 


1.1 CELE TREI LUCRURI DE ABANDONAT 


Odată luat refugiul în Buddha, nu acordaţi omagiu zeităților din samsăra. Cu alte 
cuvinte, întrucât zeitățile adepților tirthika, precum ISvara sau Vișnu sunt ele însele 
ne-eliberate de suferinţa samsârei, după cum nu sunt nici zeii locali, proprietarii 
pământului sau niciunul dintre zeii şi spiritele lumeşti, nu trebuie să le luaţi ca 
refugiu pentru vieţile următoare, aducându-le ofrande sau prosternându-vă lor. 

Odată luat refugiul în Dharma, nu-i vătămaţi pe ceilalţi, nici măcar în visele 
voastre. Faceţi eforturi viguroase să îi protejaţi cu toată capacitatea voastră. 

Odată luat refugiul în Comunitatea Sacră (sangha), nu vă asociaţi cu adepţii 
tirthika şi cu alte feluri de oameni care nu cred în învăţătura Victorioşilor sau în 
desăvârşitul Buddha care a predicat-o. Deşi nu există adevăraţi adeți tirthika în 
Tibet, trebuie de asemenea să evitaţi să intraţi în contact cu toţi cei care acţionează 
precum un tirthika — care insultă şi critică pe învățătorul vostru şi Dharma, spre 
exemplu, sau care denigrează profundele învățături ale Secretei Mantrayâna. 


1.2 CELE TREI LUCRURI DE FĂCUT 


Odată luat refugiul în Buddha, onoraţi şi respectaţi chiar şi cea mai mică bucată 
ruptă dintr-o statuie care îl reprezintă. Ridicaţi-o deasupra capului vostru," puneţi-o 


+ x f 
A pune ceva pe creștetul capului este un semn de venerație. 

într-un loc curat, aveți credință şi percepeți-o cu viziune pură, considerând-o a fi 
adevărata Nestemată a lui Buddha. 

Odată luat refugiul în Dharma, respectați chiar şi un fragment de hârtie purtând 
o singură silabă a scripturilor. Azezaţi-o deasupra capului şi consideraţi-o a fi 
adevărata Nestemată a Dharmei. 

Odată luat refugiu în Sangha, consideraţi tot ceea ce o simbolizează, fie aceea 
nimic mai mult decât o bucată de veştmânt roşu sau galben, ca adevărata Nestemată 
a Comunităţii Sacre (sangha). Onoraţi-o şi respectaţi-o, ridicaţi-o deasupra capului, 
puneţi-o într-un loc curat şi consideraţi-o cu credinţă şi viziune pură. 


1.3 CELE TREI PRECEPTE SUPLIMENTARE 


Consideraţi-l pe învățătorul vostru, prietenul spiritual care vă învaţă aici şi acum 
ce trebuie şi ce nu trebuie făcut, ca adevărata Nestemată a lui Buddha. Nu-i călcaţi 
nici măcar umbra şi străduiţi-vă să îl slujiţi şi să îl onorați. 

Consideraţi fiecare cuvânt al sublimului vostru învăţător ca fiind Nestemată a 
Dharmei. Acceptaţi tot ceea ce el spune fără a desconsidera un singur cuvânt. 

Consideraţi anturajul său, discipolii săi şi însoțitorii voştri spirituali care au o 
conduită pură, drept Nestemate ale Comunităţii Sacre (sangha). Respectaţi-i cu 
corpul, cuvântul şi mintea voastră şi nu-i tulburaţi niciodată, nici măcar preţ de-o 
clipă. 


În special în Vehiculul Mantrei Secrete, învățătorul este singurul refugiu: corpul 
său este Sangha, cuvântul său este Dharma, iar mintea sa este Buddha. 
Recunoaşteţi-l, prin urmare, ca uniunea chintesenţială a Celor Trei Nestemate şi 
consideraţi toate acţiunile sale ca fiind desăvârşite. Urmaţi-l cu absolută încredere şi 
încercaţi să vă rugaţi lui tot timpul. Amintiţi-vă că a-l nemulţumi prin ceea ce faceţi, 
spuneţi sau gândiţi înseamnă a renunţa la întregul refugiu, astfel că puneţi-vă toată 
determinarea şi efortul în încercarea de a-l mulţumi în permanenţă. 

Indiferent ce vi se întâmplă, plăcut sau neplăcut, bun sau rău, boală sau suferinţă, 
dăruiţi-vă în întregime Nestematei învățătorului. Recunoaşte-ţi întreaga bunăstare 
ca izvorând din compasiunea Celor Trei Nestemate. Se spune că tot ceea ce este 
plăcut şi bun în această lume — chiar şi cea mai uşoară briză dintr-o zi fierbinte — 
vine din compasiunea şi binecuvântările lui Buddha. În acelaşi fel, cel mai mic gând 
pozitiv ce răsare în mintea voastră izvorăşte din inimaginabila putere a 
binecuvântărilor sale. În Calea lui Bodhisattva, Sântideva spune: 


Ca atunci când lumina unui fulger străbate noaptea, 

Iar strălucirea sa dezvăluie tot ceea ce norii negri întunecoşi au ascuns, 
La fel de rar, prin puterea celor ce sunt Buddha, 

Gândurile virtuoase apar, scurt şi trecător, în lume. 


Astfel că recunoaşteţi compasiunea celor ce sunt Buddha în tot ceea ce vă ajută şi 
vă face fericiţi. 

Ori de câte ori întâmpinați boala sau suferinţa, când demonii şi duşmanii vă pun 
piedici sau orice se abate asupra voastră, doar rugaţi-vă Celor Trei Nestemate şi nu 
vă încredeţi în nici o altă metodă de a trata astfel de probleme. Dacă trebuie să faceți 
un tratament medical sau să folosiţi un ritual de vindecare, faceţi-o cu recunoaşterea 
că chiar acele lucruri sunt acţiunea Celor Trei Nestemate. 

Învăţaţi să aveţi credinţă şi percepţie pură prin recunoaşterea a tot ceea ce apare 
va fiind manifestat de către Cele Trei Nestemate. Atunci când vă pregătiţi să mergeţi 
undeva, pentru lucru sau pentru orice altă treabă, mergeţi aducând omagiu către 
Buddha, Dharma şi Sangha în acea direcţie. Faceţi din rugăciunea refugiului practica 
voastră zilnică constantă, fie că folosiţi textul Esenţei-inimă citat mai sus sau această 
rugăciune cunoscută ca împătritul refugiu, care este comun tuturor vehiculelor: 


Îmi iau refugiu în Învățător. 
Îmi iau refugiu în Buddha. 
Îmi iau refugiu în Dharma. 
Îmi iau refugiu în Sangha. 


Recomandaţi altor oameni să îşi ia refugiul şi încurajaţi-i în practica refugiului. 
Dăruiţi-vă pe voi şi pe ceilalți Celor Trei Nestemate, deopotrivă pentru această viață 
şi pentru cele care vor veni şi practicaţi refugiul cu sârguinţă. 

Când mergeţi la culcare, vizualizaţi zeitățile câmpului de merit, după cum sunt 
descrise mai sus, dar în inima voastră şi adormiţi cu mintea concentrată asupra lor. 
Dacă nu puteţi face aceasta, gândiţi-vă la învățătorul vostru şi la Cele Trei Nestemate 
ca fiind cu adevărat prezente lângă perna voastră, pline de dragoste şi compasiune 
faţă de voi. Apoi adormiţi cu credinţă şi percepţie pură fără a pierde gândul la Cele 
Trei Nestemate. 

Când mâncaţi sau beţi, vizualizaţi Cele Trei Nestemate în gâtul vostru şi oferiţi-le 
să guste din tot ceea ce mâncaţi sau beţi. Dacă nu puteţi face aceasta, oferiţi-le prima 
înghiţitură sau prima sorbitură, gândind, „Ofer aceasta Celor Trei Nestemate.” 

Când trebuie să îmbrăcaţi veştminte noi, înainte de a le îmbrăca pentru prima 
dată ridicaţi-le şi oferiţi-le mental Celor Trei Nestemate. Apoi, purtaţi-le cu gândul 
că Cele Trei Nestemate vi le-a dăruit. 

Ori de câte ori vedeţi ceva care vă face bucurie sau găsiţi că este dezirabil, oferiţi-l 
mental preţioaselor Trei Nestemate: grădini încântătoare pline cu flori, pâraie cu 
ape limpezi, case frumoase, crânguri plăcute, mari averi şi posesiuni, bărbaţi şi 
femei frumoşi, în veştminte alese. 

Când scoateţi apă, aruncaţi câţiva stropi în aer şi spuneţi „Ofer această apă Celor 
Trei Nestemate,” înainte de a o turna în vasul vostru. 

Toate circumstanţele bune şi dezirabile din această viață - confort, fericire, 
popularitate, profit sau orice altceva — izvorăsc din compasiunea Celor Trei 
Nestemate. Cu devoțiune şi percepţie pură gândiţi, „Le ofer lor pe toate acestea.” 
Oferiţi-le lor toate izvoarele de merit pe care le creați — prosternări, ofrande, 
meditaţie asupra zeităților, recitări ale mantrelor şi aşa mai departe — dedicaţi-le lor 
pentru beneficiul tuturor fiinţelor. Faceţi ofrande Celor Trei Nestemate cât de des 
puteţi, în zilele cu lună plină şi nouă şi în cele şase perioade ale zilei.' Respectaţi 
întotdeauna momentele special consacrate Celor Trei Nestemate. 

Ori ce se întâmplă, bun sau rău, nu uitaţi niciodată să luaţi refugiu în Cele trei 
Nestemate. Antrenaţi-vă până ce atingeţi punctul în care chiar simțind teamă într- 
un coşmar vă aduceţi aminte să luaţi refugiul, deoarece aceasta înseamnă că vă veţi 
aduce aminte de asemenea să o faceţi în starea intermediară. Pe scurt, puneţi-vă 
întreaga încredere în Cele Trei Nestemate şi nu abandonaţi niciodată refugiul, nici 
măcar cu preţul vieţii. 


dus drug, cele şase momente: trei momente ale zilei şi trei momente ale nopții. 

Odată, în India, un practicant buddhist laic a fost luat prizonier de nişte tirthika, 
care i-au spus: „Dacă renunţi să îţi iei refugiu în Cele Trei Nestemate nu te vom 
vătăma. Altminteri te vom ucide.” 

El răspunse, „Pot să renunţ să îmi iau refugiu numai cu gura. Nu aş putea 
niciodată să o fac cu inima.” Astfel că l-au ucis. 

Am putea fi cu adevărat asemeni acelui laic. Odată ce am abandonat luarea 
refugiului în Cele Trei Nestemate, nu contează cât de profunde sunt practicile pe 
care le-am aplicat, nici măcar nu mai facem parte din comunitatea buddhistă. Se 
spune: 


Refugiul este cel care face diferenţa dintre un buddhist şi un non-buddhist. 


Există o mulţime de tirthika care evită să săvârşească acte vătămătoare, 
meditează asupra zeităților, practică asupra canalelor şi energiilor şi care obţin 
realizări obişnuite. Dar necunoscând refugiul în Cele Trei Nestemate, ei nu se află pe 
calea spre eliberare şi nu se vor elibera din samsâra.133 

Nu a existat măcar una singură din mulţimea de învățături sūtra şi tantra pe care 
Jowo Atisa să nu o fi cunoscut sau citit. Dar dintre toate acestea, el considera că 
refugiul era de o importanţă atât de esenţială încât era primul lucru pe care obişnuia 
să-l predice discipolilor săi — în aşa măsură încât oameni l-au botezat „Pandita 
Refugiu.” 

Astfel, din momentul în care intraţi pe calea eliberării şi deveniți un buddhist, 
practicaţi luarea refugiului împreună cu preceptele sale şi niciodată nu le abandonaţi 
nici chiar cu preţul vieţii. După cum o sūtra arată: 


Cei care iau refugiu în Buddha 

Sunt adevărații adepţi laici; 

Ei nu vor mai căuta refugiu 

În nici o altă zeitate. 

Cei care îşi iau refugiu în sfânta Dharma 

Nu trebuie să mai aibă gânduri vătămătoare. 
Cei care îşi iau refugiu în nobila Sangha 

Nu trebuie să se mai asocieze cu tirthika. 


În zilele noastre, unii oameni pretind că sunt adepţi ai Celor Trei Nestemate, însă 
nu au nici cel mai mic respect față de reprezentările lor. Ei consideră picturile şi 
statuile reprezentându-l pe Buddha sau cărţile conţinând cuvintele sale ca fiind 
bunuri obişnuite care pot fi vândute sau amanetate. Aceasta se numeşte „a trăi 
considerând Cele Trei Nestemate drept preţ al răscumpărării” şi este un păcat foarte 
grav. A remarca urâţenia unui desen sau statui a lui Buddha sau a-l critica în alt fel, 
altfel decât evaluându-i proporţiile pentru a le corecta este de asemenea o gravă 
eroare şi trebuie evitată. A aşeza cărți conţinând scripturile direct pe jos, sau a călca 
peste ele, a umezi degetele cu salivă pentru a întoarce paginile şi conduite 
nerespectuoase asemănătoare sunt toate, de asemenea, greşeli grave. Buddha însuşi 
spunea: 


Peste cinci sute de ani 

Prezenţa mea va fi sub forma scripturilor. 
Consideraţile ca identice mie 

Şi arătaţi-le respectul cuvenit. 

Este un precept de fiecare zi că nu trebuie aşezate imagini deasupra scripturilor. 
Întrucât este reprezentarea cuvântului lui Buddha, mai curând decât al corpului şi 
minţii sale, cea care ne învaţă ce să facem şi ce să nu facem şi de asemenea asigură 
continuitatea doctrinei sale. Scripturile nu sunt prin urmare diferite de Buddha 
însuşi şi sunt în mod special sacre. 

În plus, cei mai mulţi oameni nu consideră un vajra şi un clopot” ca fiind altceva 
decât obiecte obişnuite. Ei nu apreciază că acestea sunt reprezentări ale Celor Trei 
Nestemate. Vajra simbolizează mintea lui Buddha, cele cinci înţelepciuni. Clopotul 
poartă imaginea unei feţe care, conform tantrelor exterioare, este cea a lui Vairocana 
şi, în viziunea tantrelor superioare, este Vajradhătvisvari. Cu alte cuvinte, el poartă o 
imagine a corpului lui Buddha. Literele încrustate pe el sunt cele opt silabe ale celor 
opt consoarte, iar clopotul însuşi simbolizează cuvântul lui Buddha, sunetul 
Dharmei. Astfel că împreună, vajra şi clopotul îndeplinesc toate criteriile 
reprezentărilor corpului, cuvântului şi minţii lui Buddha. Mai mult, aceste două 
obiecte conţin toate mandalele mantrei Secrete Vajrayâna, iar prin aceasta sunt 
considerate obiecte samaya extraordinare. A le trata fără respect este prin urmare o 
eroare gravă. Veneraţi-le întotdeauna. 


2. Beneficiile luării refugiului 


Luarea refugiului este fundamentul tuturor practicilor. Prin simpla luare a 
refugiului semănaţi sămânţa eliberării în interiorul vostru. Vă distanţaţi de toate 
acţiunile negative pe care le-aţi acumulat şi dezvoltați tot mai multe acţiuni pozitive. 
Luarea refugiului este un suport al tuturor legămintelor, izvor al tuturor virtuţilor. 
În cele din urmă, acesta vă va conduce la starea de Buddha. Şi în acelaşi timp vă va 
furniza protecţia zeilor favorabili şi realizarea tuturor aşteptărilor; nu vă veţi separa 
niciodată de compania gândului la Cele Trei Nestemate; vi le veţi aminti dintr-o 
viaţă în alta şi veţi găsi fericirea şi bunăstarea în această existenţă actuală şi în 
renaşterile care vin. Se spune că beneficiile sale sunt nenumărate. 

În cele Şaptezeci de Stante asupra Refugiului, se spune: 


Într-adevăr, oricine poate lua legămintele, 
Exceptându-i pe cei care nu au luat refugiul. 


Luarea refugiului este baza indispensabilă a tuturor legămintelor Prâtimokşa, ale 
celor ale practicantului laic, novicelui, călugărului şi aşa mai departe. Înainte de a 
genera bodhicitta, a primi împuternicirile Mantrei Secrete Vajrayâna şi toate 
celelalte practici este esenţială luarea unui legământ al refugiului complet şi 
autentic. Nu este nici o cale de a începe chiar şi o practică de purificare şi remediu de 
o zi,' fără a lua mai întâi refugiul. Acesta este suportul pentru toate legămintele şi 
toate virtuțile. 

A lua refugiul cu o credință deplin cunoscătoare a calităţilor Celor Trei 
Nestemate, aduce indiscutabil beneficiu. Dar chiar şi simpla auzire a cuvântului 
„Buddha,” sau a crea orice legătură, oricât de subţire, cu orice reprezentare a 
corpului, cuvântului şi minţii lui Buddha poate semăna sămânţa eliberării, iar în 
final va conduce la starea aflată dincolo de suferinţă. În Vinaya se spune povestea 


* Vajra şi clopotul sunt „obiecte samaya,” obiecte sacre necesare practicilor Vajrayâna (vezi glosarul). 
t gso shyong: un ritual pentru purificarea şi remedierea erorilor din păstrarea diverselor legăminte. 

unui câine care urmărea un porc în jurul unei stipa. Prin aceasta 
„circumambulaţie,” sămânţa eliberării a fost semănată în amândoi. 

Conform unei alte povestiri, trei oameni au dobândit starea de Buddha datorită 
unei singure bucăţi de lut tsa-tsa. A fost odată un om care a văzut o mică bucată de 
statuie din lut tsa-tsa pe pământ pe marginea drumului. 

„Dacă o las acolo,” gândi el, „ploaia o va distruge în curând; mai bine fac ceva 
pentru ea.” Astfel că o acperi cu talpa unui vechi pantof de piele ce fusese aruncat în 
apropiere. 

O altă persoană, trecând prin acelaşi loc, se gândi, „Nu se cuvine ca o talpă de 
pantof vechi să acopere o tsa-tsa,” şi o îndepărtă. 

Ca rod al bunelor lor intenţii, deopotrivă cel care acoperise tsa-tsa şi cel care 
îndepărtase acoperământul au moştenit regate în vieţile lor viitoare. 


Cu intenţia pură, cel care a acoperit 
Capul lui Buddha cu un pantof 

Şi cel care l-a descoperit apoi 
Amândoi au moştenit un regat. 


Trei oameni — persoana care a modelat tsa-tsa în primul rând, persoana care 
apoi a acoperit-o cu talpa unui pantof şi persoana care în cele din urmă a descoperit- 
o — cu toţii au dobândit fericirea tărâmurilor superioare, moştenind regate şi aşa mai 
departe, ca beneficiu temporar şi în acelaşi timp au progresat către starea de Buddha 
prin semănarea în ei înşişi a seminţei eliberării finale. 

Prin luarea refugiului vă depărtaţi de toate acţiunile negative. Luarea refugiului 
în Cele Trei Nestemate cu credinţă sinceră şi intensă reduce şi epuizează chiar şi 
acţiunile negative pe care le-aţi acumulat deja în trecut. Iar din acel moment înainte, 
binecuvântările pline de compasiune ale Celor Trei Nestemate fac pozitive toate 
gândurile voastre, astfel încât nu veţi mai săvârşi nimic vătămător. Un exemplu este 
Regele Ajătasatru, care şi-a ucis tatăl, dar ulterior şi-a luat refugiul în Cele Trei 
Nestemate. El a suferit agoniile infernului timp de o săptămână după care a fost 
eliberat. 

Iar Devadatta, care a comis trei dintre păcatele care aduc retribuire imediată, a 
experimentat flăcările infernului pe când se afla încă în viaţă. Dar în momentul în 
care a crezut în învăţătura lui Buddha şi a strigat, „Sunt hotărât din străfundul 
oaselor mele să-mi găsesc refugiu în Buddha!” Buddha a explicat că datorită acestor 
cuvinte Devadatta va deveni un pratyekabuddha pe nume Cel Deplin Hotărât.124 

Astfel că, aşadar, prin bunătatea unui învăţător sau prieten spiritual, aţi obţinut 
deja Dharma autentică şi aţi dat naştere unor uşoare intenţii de a face bine şi de a vă 
opri din a păcătui. Dacă faceţi efortul de a practica luând refugiu în Cele Trei 
Nestemate, mintea voastră va fi binecuvântată, iar voi veţi dezvolta tot mai mult 
toate virtuțile căii, precum credinţa, puritatea percepţiei, deziluzionarea faţă de 
samsăra şi determinarea de a vă elibera de ea, credinţa în efectele faptelor şi aşa mai 
departe. 

Pe de altă parte, indiferent cât de intens este acum dezgustul vostru faţă de 
samsăra sau determinarea voastră de a dobândi eliberarea, dacă nu vă neliniştiţi să 
căutaţi refugiul în învăţător şi în Cele Trei Nestemate sau să vă rugaţi lor, aparențele 
sunt atât de seducătoare, mintea atât de naivă, iar gândurile atât de uşor de amăgit, 
încât, chiar atunci când o duceţi bine, aceasta se poate transforma cu uşurinţă în 

ceva negativ. Astfel este important să ştiţi că nu există nimic mai bun decât luarea 
refugiului pentru tăierea cursului acţiunilor negative pe viitor. 
Urmează acum un alt aspect important. Se spune că: 


Demonii îi urâsc mai ales pe cei care perseverează în practică. 
Şi de asemenea că: 
Cu cât mai intensă este practica, cu atât mai stăruitori demonii. 


Ne aflăm în epoca decandenţei, iar oamenii care meditează asupra semnificaţiilor 
profunde şi ale căror acţiuni sunt puternice pot fi cu uşurinţă amăgiţi de seducţiile 
vieţii obişnuite. Ei sunt traşi înapoi de familii şi prieteni. Ei suferă circumstanţe 
potrivinice precum boala şi interferența cu forţele negative. Minţile lor sunt invadate 
de gânduri şi ezitări. În multe astfel de cazuri, apar obstacole la practica Dharmei şi 
le distrug tot meritul. Însă ca antidot la aceste pericole, dacă faceţi un efort real de a 
lua cu sinceritate refugiul în Cele Trei Nestemate, tot ceea ce se opune practicii 
voastre se va transforma în circumstanţe favorabile, iar meritul vostru va spori 
neîncetat. 

În zilele noastre capii de familie, anunțând că doresc să se protejeze pe ei înşişi şi 
turmele lor de bolile de peste an, invită câţiva lama şi discipolii lor — dintre care nici- 
unul nu a primit împuternicirea necesară sau transmisia orală, nici nu a practicat 
recitarea de bază'25 — pentru a deschide mandala unor zeități mânioase.120 Fără a fi 
parcurs stadiile generării şi perfecțiunii, ei se holbează cu ochii bulbucaţi şi se 
aruncă într-o furie covârşitoare direcţionată spre o efigie făcută din aluat." 
Întotdeauna ei aduc „ofrandele roşii” ale cărnii şi sângelui, iar strigătele lor de „Adu- 
i! Ucide-i! Aşteaptă ... Loveşte-i!” stârnesc sentimente de agresiune violentă în toţi 
cei care îi aud. O privire îndeaproape la astfel de ceremonii arată că ei sunt ceea ce 
Jetsun Mila spunea: 


A invita zeitățile înțelepciunii să protejeze fiinţele lumeşti este ca şi cum l-ai târâ 
pe un rege jos de pe tronul său făcându-l să spele podeaua. 


Padampa Sangye spunea: 


Ei construiesc o mandala a Mantrei Secrete în ţarcul de capre al aşezării şi 
pretind că acesta este un antidot! 


Practicile de acest fel otrăvesc Secreta Mantrayâna şi o transformă în practicile 
adepților Bönpo.!?7 Cei care îndeplinesc practicile „eliberării” trebuie să fie dincolo 
de astfel de preocupări egoiste. Numai acei oameni care acţionează pe scară largă 
pentru beneficiul fiinţelor şi învăţăturile, pot elibera de duşmani şi puitori de piedici 
care comit cele zece acte vătămătoare. Dar când o astfel de practică este făcută cu o 
mânie lumească,:28 părtinitor, nu numai că nu va avea puterea de a elibera fiinţele 
spre care este îndreptată, dar va determina de asemenea renaşterea în infern a 
persoanelor care o îndeplinesc. 


* A m . . . [ei . i . . m . . o 
Corect înțeleasă, o astfel de efigie simbolizează noțiunea falsă a unui sine cu adevărat existent. Aici 
ritualul sacru este folosit într-o manieră exterioară, contrară intenției sale. 

Pentru cineva care nu este realizat în stadiile generării şi perfecțiunii şi care nu 
urmează legămintele samaya, îndeplinirea „ofrandelor roşii” de carne şi sânge, nu 
aduce realizarea nici a zeităților înţelepciunii, nici a protectorilor Dharmei. 
Dimpotrivă, toate felurile de zei răuvoitori şi demoni se adună să ia parte la ofrande 
şi torma. Aparent, ele ar aduce ceva beneficiu imediat, însă urmarea finală va fi o 
mulţime de consecinţe nedorite. 

O protecţie de departe mai bună decât toate acestea ar fi plasarea încrederii 
voastre în Cele Trei Nestemate. Rugaţi-i pe învățătorii şi călugării care şi-au pacificat 
şi controlat minţile să recite refugiul de o sută de mii de ori. Veţi fi puşi în grija Celor 
Trei Nestemate; nimic dezirabil nu vi se va întâmpla în această viaţă şi toate 
dorinţele voastre se vor realiza spontan. Zeii benefici vă vor proteja şi toţi cei care v- 
ar putea vătăma — demoni şi făcători de obstacole — vor fi incapabili măcar să se 
apropie. 

Odată cineva a prins un tâlhar şi i-a tras o bătaie, însoţind fiecare lovitură 
puternică de baston cu un vers din rugăciunea refugiului: 

„Îmi iau refugiu în Buddha,” trosc! „Îmi iau refugiu în Dharma,” trosc! Şi aşa mai 
departe. 

După ce a încrustat aceste versuri atât de ferm în mintea tâlharului, i-a dat 
drumul să plece. Hoţul şi-a petrecut noaptea sub un pod, cu mintea plină de 
cuvintele rugăciunii refugiului, împreună cu amintirea bătăii dureroase pe care o 
primise. Pe când se afla acolo o întreagă hoardă de demoni trecu prin apropiere, pe 
deasupra podului. Însă în acel moment ei strigară, „Este aici cineva care îşi ia 
refugiu în Cele Trei Nestemate!” şi cu toţii fugiră urlând. 

Nu există cale mai bună de a risipi relele acestei vieţi decât a vă lua refugiu din 
străfundul inimii voastre în Cele Trei Nestemate. Iar în vieţile viitoare aceasta vă va 
aduce eliberarea şi omniscienţa. Este dificil chiar şi să ne imaginăm toate beneficiile 
refugiului. Sutra Imaculată spune: 


Dacă tot meritul luării refugiului 
S-ar întrupa într-o formă fizică, 
Întregul spaţiu, complet umplut, 
N-ar fi destul să îl cuprindă. 


Iar în Înţelepciunea Transcendentă pe Scurt: 


Dacă meritul luării refugiului ar lua formă, 

Toate cele trei lumi nu l-ar putea cuprinde. 

S-ar putea imensa cantitate de apă din toate marile oceane 
Măsura vreodată cu un căuş de-un sfert de litru? 


Mai mult decât atât, Sutra Inimii Soarelui spune: 
Cel care îşi ia refugiu în Buddha 
Nu poate fi ucis de zece milioane de demoni; 
Chiar dacă îşi încalcă legămintele sau are mintea chinuită, 


Cu certitudine va merge dincolo de renaştere. 


Dedicaţi-vă, aşadar, cu sârguinţă luării refugiului, fundamentul tuturor 
practicilor Dharma, căci beneficiile sale sunt nemăsurabile. 

Am luat întreitul refugiu, dar simt puţină credinţă în inimă. 
Am urmat întreita instruire, dar mi-am delăsat obligaţiile. 
Binecuvântează-mă pe mine şi pe toţi cei sfioşi asemeni mie 
Pentru ca credința noastră să devină fermă şi ireversibilă. 

Śāntideva (secolele VII-VIII) 
Autorul lucrării Calea spre Iluminare (Bodhicaryāvatāra), marele clasic al literaturii 
indiene Mahāyāna. 

CAPITOLUL AL DOILEA 


Trezirea Bodhicittei, 
rădăcina Marelui Vehicul 


Prin marea ta înţelepciune, ai realizat nirvāņa. 

Prin marea ta compasiune, cu bunăvoință îmbrăţişezi samsăra. 
Prin iscusința ta în metode, ai realizat că ele nu sunt diferite. 
Neîntrecut Învățător, la picioarele tale mă-nchin. 


Acest capitol are trei secţiuni: instruirea minţii în cele patru calităţi nemărginite; 
trezirea bodhicittei, mintea îndreptată spre suprema iluminare; şi instruirea în 
preceptele bodhicittei aspiraţiei şi bodhicittei aplicaţiei. 


I. INSTRUIREA MINȚII ÎN CELE PATRU CALITĂȚI NEMĂRGINITE 


Cele patru calităţi nemărginite sunt dragostea nemărginită, compasiunea, 
bucuria plină de simpatie şi imparţialitatea. Dragostea este de obicei tratată prima. 
Însă atunci când le practicăm pe cele patru una după alta ca pe o instruire a minţii, 
trebuie să începem să dezvoltăm imparţialitatea. Altminteri, toată dragostea, 
compasiunea şi bucuria plină de înţelegere pe care o generăm va tinde să fie parţială 
şi nu cu desăvârşire pură. Prin urmare, începem în acest caz, cu meditaţia asupra 
imparţialităţii. 


1.Meditaţia asupra imparţialităţii 


Imparţialitatea (tang nyom în limba tibetană) înseamnă abandonarea (tang) urii 
noastre faţă de duşmani şi pasiunii pentru prieteni şi, având o atitudine de egalitate 
de spirit faţă de toate fiinţele, liberă de ataşament faţă de cei apropiaţi nouă şi de 
aversiune faţă de cei înstrăinați. 

Aşa cum stau lucrurile în prezent, suntem foarte ataşaţi de cei pe care îi 
considerăm ca fiind parte a grupului nostru — tată şi mamă, rude şi aşa mai departe 
— în timp ce simţim o aversiune intolerantă față de duşmanii noştri şi față de cei 
asociaţi lor. Aceasta este o greşeală şi provine din lipsa cercetării. 

În vieţile noastre anterioare, cei pe care îi considerăm acum duşmanii noştri au 
fost cu siguranţă apropiaţi nouă, chiar plini de afecţiune faţă de noi, considerându- 
ne cu bunăvoință şi acordându-ne un inimaginabil ajutor şi sprijin. Dimpotrivă, 
mulţi dintre cei pe care astăzi îi numim prieteni au fost în trecut cu siguranţă 
împotriva noastră şi ne-au făcut rău. După cum am văzut în capitolul asupra 
nepermanenţei, acest lucru este ilustrat de cuvintele sublimului Kâtyâyana: 


Mănâncă carnea tatălui său şi îşi alungă propria mamă, 
Leagănă în poală propriul său duşman fără noroc; 

Soţia roade oasele soţului ei. 
Zâmbesc văzând ce se întâmplă în spectacolul samsârei! 


Un alt exemplu este povestea prinţesei Pema Sel, fiica Regelui Dharmei Trisong 
Detsen. Când aceasta a murit la vârsta de şaptesprezece ani, tatăl ei a mers să-l 
întrebe pe Guru Rinpoche cum s-a putut întâmpla un astfel de lucru. 

„Aş fi crezut că fiica mea trebuie să fi fost cineva cu acţiuni trecute imaculate,” 
spuse regele. „Ea s-a născut ca fiică a regelui Trisong Detsen. I-a întâlnit pe voi toţi 
traducători şi pandita, care sunteţi asemeni unor veritabili Buddha. Cum se poate că 
viaţa ei a fost totuşi atât de scurtă?” 

„Nu a fost câtuşi de puţin datorită unor fapte trecute imaculate că prinţesa s-a 
născut ca fiică a ta,” răspunse Învățătorul. „Cândva eu, Padma, tu, Regele Dharmei şi 
marele stareţ Bodhisattva ne-am născut ca trei băieţi dintr-o castă inferioară. 
Construiam împreună Marea Stiipa din Jarung Khashor. În acea vreme, prinţesa era 
născută sub forma unei insecte care te-a înţepat de gât. Lovind-o cu mâna, ai ucis-o 
accidental. Datorită datoriei create de către tine prin luarea acelei vieţi, insecta a 
renăscut ca fiica ta.”129 

Dacă până şi copiii Regelui Dharmei Trisong Detsen, care a fost Mafijusri în 
persoană,” puteau să se nască acestuia în această maniera ca rezultat al acţiunilor 
sale trecute, ce se poate spune despre celelalte fiinţe? 

În prezent suntem îndeaproape legaţi de părinţii şi copiii noştri. Simţim multă 
afecţiune pentru ei şi avem aspirații incredibile legate de ei. Atunci când ei suferă 
sau li se întâmpă orice lucru nedorit, suntem mai frământaţi decât am fi dacă un 
astfel de lucru ni s-ar întâmpla nouă înşine. Toate acestea sunt pur şi simplu 
rambursarea datoriilor pentru răul pe care l-am săvârşit unii altora în vieţile trecute. 

Dintre toţi oamenii care ne sunt astăzi duşmani, nu este unul care să nu ne fi fost 
tată sau mamă în cursul mulţimii vieților noastre anterioare. Chiar şi acum, faptul că 
îi considerăm ca fiind împotriva noastră, nu înseamnă cu necesitate că ei ne fac în 
realitate vreun rău. Există de asemenea oameni care pe moment par să ne facă rău, 
dar pe termen lung ceea ce ei ne fac ar putea să ne aducă recunoaştere şi apreciere în 
această viaţă sau ne-ar putea face să ne întoarcem spre Dharma, aducându-ne astfel 
mult beneficiu şi fericire. Însă alţii, dacă ne putem adapta cu iscusinţă caracterului 
lor şi îi putem câştiga prin amabilitatea cuvintelor până ce ajungem la o oarecare 
înţelegere, ar putea cu uşurinţă să ne devină prieteni. 

Pe de altă parte aici sunt toţi cei pe care de obicei îi considerăm cei mai apropiaţi 
nouă — copiii noştri, spre exemplu. Dar există fii şi fiice care şi-au înşelat sau chiar 
şi-au ucis părinţii. Uneori copiii se dau de partea oamenilor care au o dispută cu 
părinţii lor şi îşi unesc forţele cu aceştia pentru a se certa cu propria lor familie şi 
pentru a le jefui avutul. Chiar şi atunci când ne înţelegem bine cu cei care ne sunt 
dragi, necazurile şi probleme lor ne afectează de fapt mai puternic decât propriile 
noastre dificultăţi. Pentru a ne ajuta prietenii, copiii şi alte rude, acumulăm mari 
valuri de acţiuni negative care ne vor târâ în infernuri în viaţa noastră următoare. 
Când dorim cu adevărat să practicăm Dharma în mod adecvat, ei ne trag înapoi. 
Incapabili să ne debarasăm de obsesia noastră faţă de părinţi, copii şi familie, 
sfârşim prin a abandona practica Dharmei până mai târziu şi astfel nu găsim 
niciodată timp pentru aceasta. Pe scurt, astfel de persoane ne pot vătăma chiar mai 
mult decât duşmanii noştri. 


* Trisong Detsen este considerat a fi o emanaţie a lui Bodhisattva Maăjusri. 


196 


Mai mult decât atât, nu există nici o garanţie că cei pe care îi considerăm 
adversari astăzi nu ne vor fi copii în vieţile următoare sau că prietenii noştri actuali 
nu vor renaşte ca duşmani ai noştri şi aşa mai departe. Numai datorită faptului că 
luăm aceste percepții trecătoare de „prieten” şi „duşman” ca reale acumulăm acţiuni 
negative, prin ataşament şi ură. De ce păstrăm această piatră de moară care ne trage 
în jos spre tărâmurile inferioare? 

Luaţi, aşadar, o decizie fermă de a considera toată infinitatea fiinţelor ca pe 
proprii voştri părinţi şi copii. Atunci, precum marile ființe din trecut despre ale căror 
vieţi putem citi, consideraţi toţi prietenii şi duşmanii ca fiind la fel. 

Mai întâi, faţă de toţi cei pe care nu-i simpatizaţi câtuşi de puţin — cei care 
stârnesc în voi mânie şi ură — instruiţi-vă mintea prin diverse mijloace, astfel încât 
mânia şi ura pe care o simţiţi faţă de ei să nu mai apară. Consideraţii ca şi cum le-aţi 
fi cineva neutru, căruia nu-i face nici bine, nici rău. Apoi reflectaţi că nenumăratele 
fiinţe faţă de care vă simţiţi neutru v-au fost tată sau mamă cândva în vieţile voastre 
trecute de-a lungul timpului fără de început. Meditaţi asupra acestui subiect, 
antrenându-vă până ce simţiţi aceeaşi dragoste faţă de ele pe care o aveţi faţă de 
părinţii voştri actuali. În cele din urmă meditaţi până ce simţi aceeaşi compasiune 
faţă de toate fiinţele — fie că le consideraţi prieteni, duşmani sau nici una, nici alta — 
aşa cum faceţi faţă de propriii voştri părinţi. 

Aşadar, nu există înlocuitor pentru nemărginita imparţialitate decât a-i considera 
pe toţi, prieteni şi duşmani, ca fiind la fel, fără vreun sentiment particular de 
compasiune, ură sau altceva. Aceasta este imparţialitatea lipsită de rațiune şi nu 
produce nici vătămare, nici beneficiu. Imaginea dată pentru adevărata imparţialitate 
nemărginită este un banchet dat de un mare înţelept. Când marii înţelepţi din 
vechime dădeau un ospăț, îi invitau pe toţi, mari sau mici, puternici sau slabi, buni 
sau răi, excepţionali sau obişnuiţi, fără a face vreo diferenţă, indiferent de ce natură. 
În acelaşi fel, atitudinea noastră faţă de toate fiinţele ce populează spaţiul va fi un 
vast sentiment de compasiune, cuprinzându-i pe toți în mod egal. Antrenaţi-vă 
mintea până ce atingeţi o astfel de stare de imparţialitate nemărginită. 


2. Meditaţia asupra iubirii 


Prin meditaţia asupra imparțialităţii nemărginite după cum s-a arătat, ajungeţi să 
consideraţi toate fiinţele din cele trei lumi cu aceeaşi mare dragoste. Dragostea pe 
care o simţiţi pentru toate va fi precum cea a părinţilor ce poartă grija copiilor lor 
minori. Ei ignoră toată ingratitudinea copiilor lor şi toate dificultăţile implicate, 
dedicându-le acestora fiecare gând, cuvânt şi faptă în întregime pentru a face vieţile 
micuţilor lor fericite, confortabile şi plăcute. În acelaşi fel, în această viaţă şi toate 
vieţile voastre viitoare, dedicați tot ceea ce faceţi, spuneţi sau gândiţi bunăstării şi 
fericirii tuturor ființelor. 

Toate acele fiinţe se străduiesc pentru fericire şi confort. Toate doresc să fie 
fericite şi fără griji; nici una dintre ele nu doreşte să fie nefericită sau să sufere. În 
plus, ele nu înţeleg că cauza fericirii o constituie acţiunile pozitive şi dimpotrivă se 
abandonează celor zece acţiuni negative. Cele mai profunde dorinţe ale lor sunt prin 
urmare, în dezacord: în încercările lor de a găsi fericirea, ele îşi provoacă numai 
suferinţă propriilor persoane. 

Iarăşi şi iarăşi, meditaţi asupra gândului a cât de minunat ar fi dacă fiecare dintre 
aceste fiinţe ar putea avea toată fericirea şi confortul pe care şi-l doresc. Meditaţi 

asupra acestui subiect până ce doriţi ca ceilalţi să fie fericiţi doar în măsura în care 
doriţi să fiţi fericiţi voi înşivă. 

Scrierile sūtra vorbesc despre „acţiunile iubitoare ale corpului, acţiunile iubitoare 
ale cuvântului, acţiunile iubitoare ale minţii.” Ce înseamnă aceasta este că tot ceea ce 
spuneţi cu gura voastră sau faceţi cu mâinile voastre, în loc să fie vătămător 
celorlalţi, trebuie să fie cinstit şi plin de bunătate. După cum se spune în Calea lui 
Bodhisattva: 


Ori de câte ori vedeţi alte fiinţe, 
Priviţi-le cu inimă deschisă şi iubitoare. 


Chiar şi atunci când doar aruncaţi o simplă privire spre ceilalţi, lăsaţi ca aceasta 
să fie zâmbitoare şi plăcută mai curând decât o căutătură agresivă sau vreo expresie 
a mâniei. Există povestiri despre aceasta, precum cea despre un puternic guvernator 
care privea la toţi ceilalţi cu o privire extrem de mânioasă. Se spune că el a renăscut 
ca un preta pe resturile de mâncare de sub plita unei sobe dintr-o casă, iar după 
aceea, deoarece a privit în acelaşi mod spre o persoană sfântă, a renăscut în infern. 

Orice acţiune întreprindeţi cu corpul vostru, încercaţi să fiți amabili şi plăcuțţi, 
străduindu-vă să nu-i vătămaţi pe ceilalţi, ci să le fiți de ajutor. Vorbirea voastră nu 
trebuie să exprime atitudini precum dispreţ, critică sau invidie. Faceţi ca fiecare 
cuvânt pe care îl rostiţi să fie plăcut şi adevărat. Cât despre atitudinea mentală, 
atunci când îi ajutaţi pe ceilalţi să nu vă aşteptaţi la nimic bun în schimb. Nu fiţi 
ipocriţi şi nu încercaţi să-i faceţi pe ceilalți să vă considere un bodhisattva datorită 
cuvintelor şi acţiunilor voastre binevoitoare. Pur şi simplu, doriţi fericirea celorlalţi 
din străfundul inimii voastre şi acordaţi atenţie numai la ceea ce ar fi cel mai benefic 
pentru ei. Rugaţi-vă în mod repetat cu aceste cuvinte: „De-a lungul tuturor vieților 
mele, fie ca eu să nu aduc vătămare nici măcar unui fir de păr din capul cuiva şi fie 
ca eu să-i ajut întotdeauna pe toţi ceilalţi.” 

Este în mod special important să evitaţi să-i faceţi pe cei aflaţi în subordinea 
voastră să sufere, bătându-i, silindu-i să muncească prea din greu şi aşa mai departe. 
Aceasta se aplică servitorilor voştri şi de asemenea animalelor voastre, până chiar şi 
celui mai neînsemnat câine de pază. Întotdeauna, în toate împrejurările, fiţi buni cu 
ei în gând, vorbă şi faptă. De aceea, renaşterea ca slujitor sau ca un câine de pază şi a 
fi disprețuit şi privit de sus de către toţi, este maturarea efectelor acţiunilor trecute. 
Este efectul reciproc al faptului că aţi disprețuit şi privit de sus la ceilalți pe când v- 
aţi aflat într-o poziţie puternică într-o viaţă anterioară. Dacă acum îi dispreţuiţi pe 
ceilalţi datorită propriei voastre puteri şi averi, veţi plăti această datorie într-o viaţă 
viitoare renăscând ca slujitor al lor. Astfel că fiţi în mod special bun cu cei dintr-o 
poziţie inferioară vouă. 

Tot ceea ce puteţi face fizic, verbal sau mental pentru a vă ajuta propriii părinţi, 
în special, sau pe cei care suferă de boli cronice, va aduce beneficii inimaginabile. 
Jowo Atisa spunea: 


A fi bun cu cei care vin de departe, cu cei care au fost bolnavi vreme îndelungată 
sau cu părinţii noştri la bătrâneţe este echivalentul meditaţiei asupra vacuităţii, 


a cărei esenţă este tocmai compasiunea. 


Părinţii noştri ne-au arătat o atât de imensă dragoste şi bunătate încât a-i tulbura 
la bătrâneţe ar fi o faptă extrem de negativă. Buddha însuşi, pentru a răsplăti 

bunătatea mamei sale, a mers în Paradisul Celor Treizeci şi Trei pentru a-i predica 

Dharma. Se spune că chiar dacă ne-am sluji părinţii purtându-i în jurul întregii lumi 

pe umerii noştri, tot nu le-am răsplăti bunătatea. Totuşi, putem răsplăti această 

bunătate prezentându-le învăţătura lui Buddha. Astfel că întotdeauna slujiți-vă 

părinţii în gând, vorbă şi faptă şi încercaţi să găsiţi căi de a-i aduce spre Dharma. 
Marele Învățător din Oddiyâna spunea, 


Nu-i necăjiţi pe cei bătrâni; îngrijiţi-i cu atenţie şi respect. 


În tot ceea ce spuneţi şi faceţi, fiţi buni cu toţi cei vârstnici vouă. Aveţi grijă de ei 
şi faceţi tot ce puteţi pentru a le fi pe plac. 

În zilele noastre cei mai mulţi oameni spun că nu este cale să trăieşti în lumea 
samsărică fără a-i vătăma pe ceilalţi. Însă aceasta nu este adevărat. 

Cu multă vreme în urmă, în Khotan, doi novici meditau asupra sublimului 
Maijusri. 

Într-o zi, acesta le apăru celor doi şi le spuse, „Nu există legătură karmică între 
voi şi mine. Zeitatea cu care voi aveţi o legătură karmică din vieţile voastre trecute 
este marele Avalokitesvara. El poate fi întâlnit acum în Tibet, peste care guvernează 
ca rege.“ Ar trebui să mergeţi acolo pentru a-l vedea. 

Când cei doi novici au ajuns în Tibet şi au trecut de zidurile oraşului Lhasa, au 
putut vedea un mare număr de oameni care fuseseră executaţi sau întemnițați. Ei 
întrebară ce se întâmplă. 

„Acestea sunt pedepse ordonate de rege,” li se spuse. 

„Acest rege cu siguranţă nu este Avalokitesvara,” îşi spuseră ei şi temându-se că 
ar putea fi la rândul lor pedepsiţi, deciseră s-o ia la sănătoasa. 

Regele ştia că ei plecau şi trimise un mesager după ei pentru a-i aduce înaintea 
sa. 

„Nu vă fie teamă,” le spuse el. „Tibetul este un ţinut sălbatic, dificil de supus. Din 
acel motiv am produs iluzia prizonierilor executaţi, ciopârţiţi şi aşa mai departe. Dar 
de fapt, nu am vătămat un singur fir de păr din capul cuiva.” 

Acel rege a fost rege al întregului Tibet, Ţinutul Zăpezilor şi a supus puterii sale 
regi din toate cele patru direcţii. A înfrânt oştirile invadatoare şi a menţinut pacea în 
lungul graniţelor. Deşi a fost obligat să învingă duşmani şi să-şi apere supuşii la o 
scară atât de mare, a reuşit să o facă fără a vătăma măcar un singur fir de păr din 
capul unei singure fiinţe. De ce n-ar fi posibil pentru noi, să evităm să-i vătămăm pe 
ceilalţi aşa cum ne îngrijim de micile noastre locuinţe care prin comparaţie nu sunt 
cu nimic mai mari decât nişte cuiburi de insecte? 

A-i vătăma pe ceilalţi aduce în schimb vătămare. Crează doar suferință nesfârşită 
pentru această viaţă şi pentru cea viitoare. Nimic bun nu poate veni vreodată din 
aceasta, nici măcar în lucrurile acestei vieţi. Nimeni nu se îmbogăţeşte vreodată din 
crimă, hoţie sau altele de acest fel. Ci doar sfârşesc prin a-şi ispăşi pedeapsa şi prin 
a-şi pierde cu această ocazie toţi banii şi posesiunile. 

Imaginea dată pentru dragostea nețărmurită este cea a unei păsări care are grijă 
de puii ei. Ea începe prin a face un cuib moale şi confortabil. Îi adăposteşte cu aripile 
ei, ţinându-le cald. Este întodeauna blândă cu ei şi îi protejează până ce ajung să 


* Regele era Songtsen Gampo, primul rege buddhist al Tibetului, care este considerat a fi o încarnare a 
lui Avalokitesvara. 

zboare. Precum acea pasăre, învăţaţi să fiţi buni în gând, vorbă şi faptă faţă de toate 
fiinţele celor trei lumi. 


3. Meditaţia asupra compasiunii 


Meditaţia asupra compasiunii înseamnă a vă imagina fiinţele chinuite de o 
suferinţă cruntă şi a le dori să se elibereze de ea. După cum se spune: 


Gândiţi-vă la cineva aflat într-o suferinţă imensă — o persoană aruncată în cel 
mai adânc turn aşteptându-şi execuţia sau un animal stând înaintea măcelarului 
pentru a fi sacrificat. Generaţi dragoste față de aceea ființă ca şi cum ar fi 
propria voastră mamă sau propriul vostru copil. 


Imaginaţi-vă un prizonier condamnat la moarte de către rege şi condus la locul 
execuţiei, sau o oaie care este prinsă şi legată de măcelar. 

Când vă gândiţi la un prizonier condamnat, în loc să vă gândiţi la acea persoană 
care suferă ca la un altul, imaginaţi-vă că sunteţi voi înşivă. Întrebaţi-vă ce aţi face 
voi într-o astfel de situaţie. Ce-i de făcut acum? Nu este nicăieri unde să fugiţi. 
Nicăieri unde să vă ascundeţi. Nici un adăpost şi nimeni care să vă protejeze. Nu 
aveţi nici o cale de scăpare. Nu puteţi evada. Nu aveţi tărie, nici oştire, care să vă 
apere. Acum, în chiar acest moment, toate percepțiile acestei vieţi sunt pe cale să 
înceteze. Chiar trebuie să părăsiţi dragul vostru trup pe care l-aţi susţinut cu atât de 
multă grijă şi să vă pregătiţi pentru viața următoare. Ce chin! Antrenaţi-vă mintea 
luând suferinţa acelui prizonier condamnat asupra voastră. 

Iar când vă gândiţi la o oaie condusă la măcelar, nu vă gândiţi la ea doar ca la o 
oaie. Dimpotrivă, simţiţi cu sinceritate că este propria voastră mamă bătrână cea 
care este pe cale să fie ucisă şi întrebaţi-vă ce aţi face dacă v-aţi afla într-o astfel de 
situaţie. Ce veţi face acum când sunt pe cale să vă ucidă bătrâna mamă, deşi nu a 
făcut nimănui nici un rău? Experimentaţi în profunzimea inimii voastre prin câtă 
suferinţă trebuie să treacă mama voastră. Când inima voastră arde de dorinţa de a 
face ceva în chiar acel moment pentru a împiedica uciderea mamei voastre în acel 
loc, reflectaţi că deşi această ființă aflată în suferinţă nu este de fapt tatăl sau mama 
voastră din această viaţă actuală, a fost cu siguranță părintele vostru cândva în 
vieţile voastre trecute şi că a trebuit să vă crească cu o mare bunătate în acelaşi fel. 
Aşadar nu există în realitate nici o diferență. Vai de părinţii voştri care au atât de 
mult de suferit! Doar dacă ar putea fi eliberaţi de suferinţa lor, fără amânare — în 
chiar acest moment! Cu aceste gânduri în inimă, meditaţi cu o compasiune atât de 
greu de îndurat încât să vă simţiţi ochii plini de lacrimi. 

Când compasiunea vă este trezită, gândiţi-vă cum toată această suferinţă este 
efectul acţiunilor vătămătoare comise în trecut. Toate aceste biete ființe care se 
complac acum în acţiuni vătămătoare vor avea de asemenea de suferit inevitabil. Cu 
aceasta în minte, meditaţi cu compasiune asupra tuturor fiinţelor care-şi crează lor 
însele cauze ale suferinţei, ucigând şi înfăptuind alte acţiuni vătămătoare. 

Apoi, luaţi în considerare suferinţa tuturor fiinţelor născute în infernuri, printre 
fiinţele preta şi alte tărâmuri ale suferinţei. Identificaţi-vă cu ele ca şi cum ar fi 
propriii voştri părinţi sau voi înşivă şi meditaţi asupra compasiunii, cu multă 
energie. 

În cele din urmă, reflectaţi profund asupra tuturor fiinţelor din cele trei lumi. 
Oriunde există spaţiu, există fiinţe. Oriunde există ființe, există acţiuni negative şi 

suferinţă! Cât de minunat ar fi dacă toate fiinţele individuale din cele şase tărâmuri 
ar putea fi libere de toate percepțiile determinate de acţiunile lor trecute, de toate 
acele suferinţe şi tendinţe negative şi ar dobândi fericirea veşnică a desăvârşitei stări 
de Buddha. 

Când începeţi să meditaţi asupra compasiunii este important să vă concentrați 
mai întâi asupra fiinţelor care suferă, în mod individual, câte una la un moment dat, 
iar numai după aceea să vă antrenați pas cu pas, până ce puteţi medita asupra 
tuturor fiinţelor ca un întreg. Altminteri compasiunea voastră va fi imprecisă şi 
intelectuală. Nu va fi un lucru adevărat. 

Reflectaţi în mod particular asupra suferințelor şi greutăților propriilor voastre 
vite, oi, cai de povară şi altor animale domestice. Aplicăm unor astfel de fiinţe, tot 
soiul de cruzimi, comparabile chinurilor infernului. Le găurim nasurile, le castrăm, 
le tundem, le facem să sângereze în timp ce sunt încă în viaţă.” Nu socotim nici 
măcar preţ de-o clipă că aceste animale ar putea suferi. Dacă ne gândim cu atenţie, 
necazul este că nu cultivăm compasiunea. Gândiţi-vă cu atenţie: chiar acum, dacă 
cineva ar încearca să vă smulgă o şuviţă de păr ați striga de durere — nu aţi putea să 
o suportaţi câtuşi de puţin. Totuşi noi smulgem tot părul lung de pe abdomenul 
iacilor noştri, lăsând în urmă o rană de carne dezgolită, iar din locul în care creştea 
fiecare fir de păr, începe să curgă o picătură de sânge. Deşi animalul grohăie de 
durere, nici nu ne trece prin cap că aceasta este suferinţă. 

Noi nu putem suporta să avem o băşică pe mână. Uneori când şezutul nostru este 
rănit de călătoria pe spatele calului nu mai putem sta în şa şi trebuie dimpotrivă să 
călărim pe o margine a şeii. Dar niciodată nu ne trece prin minte că şi calul ar putea 
fi epuizat sau că ar suferi. Atunci când acesta nu mai poate merge şi se împleticeşte, 
cu suflarea gâfâindă, considerăm doar că este încăpățânat. Ne revărsăm furia şi 
necazul, fără o clipă de simpatie. 

Gândiţi-vă la un animal individual — o oaie, spre exemplu -— care este sacrificată. 
Mai întâi, atunci când este scoasă din turmă este lovită de o teamă paralizantă. O 
băşică de sânge apare în locul din care a fost apucată. Este aruncată pe spate; 
picioarele îi sunt legate laolaltă cu o curea din piele, iar gura îi este legată până ce se 
sufocă.! Dacă, în chinurile agoniei, animalul întârzie să moară, măcelarul, acest om 
al acţiunilor păcătoase, doar se mânie. 

„Este aici una care nu vrea să moară!” spune el şi o loveşte. 

Nici nu a murit bine oaia că este deja jupuită şi spintecată. În acelaşi timp unui 
alt animal i se varsă sângele până ce nu mai poate sta pe picioare. Sângele 
animalului mort este amestecat cu sângele celui viu, iar amestecul este gătit sub 
formă de cârnaţi în intestinele celei deja eviscerate.* Cel care după toate acestea 
poate consuma astfel de lucruri trebuie să fie cu adevărat un canibal. 

Gândiţi-vă cu atenţie la suferinţa acestor animale. Imaginaţi-vă că voi înşivă 
treceţi prin această suferință şi vedeţi cum este. Acoperiţi-vă gura cu mâinile şi 
opriţi-vă respiraţia. Rămâneţi o vreme astfel. Experimentaţi durerea şi panica. După 
ce aţi văzut cum este cu adevărat, gândiţi-vă iarăşi şi iarăşi cât de trist este că toate 
acele fiinţe sunt chinuite de suferinţe atât de teribile fără o clipă de răgaz. Dacă aţi 
avea măcar puterea de a le oferi refugiu faţă de toate aceste suferinţe! 


* Părul moale de pe abdomenul iacului, folosit ca lână, este mai curând smuls decât tăiat. Sângele de iac 
viu este folosit pentru cârnaţi. 

i În Tibet este o manieră obişnuită sacrificarea animalelor prin sufocare. 

t Sub formă de cârnaţi în sânge. Aceasta urmează o credință locală că un amestec de sânge al unui 
animal viu şi al unui animal mort sporeşte vitalitatea. 

Preoţii (lama) şi călugării sunt persoane care se presupune că au cea mai multă 
compasiune. Însă nu o au câtuşi de puţin. Ei sunt chiar mai răi decât gospodarii 
atunci când este vorba să facă fiinţele să sufere. Acesta este un semn că epoca 
învăţăturii lui Buddha se apropie cu adevărat de sfârşit. Am atins o vreme în care 
demonilor şi căpcăunilor mâncători de carne le sunt date toate onorurile. În trecut, 
Învățătorul nostru, Săkyamuni, a respins regatul unui monarh universal: ca şi cum 
n-ar fi fost mai mult decât nisip în praf şi a devenit un ascet. Împreună cu adepţii săi 
arhaţi se deplasau pe jos, cerşind pomeni, cu bolul şi toiagul în mână. Nu numai că 
nu aveau cai de povară şi catâri, dar nici măcar Buddha însuşi nu avea cal de călărie. 
Aceasta deoarece el simţea că a face o altă ființă să sufere nu era calea învăţăturii 
buddhiste. Nu avea Buddha într-adevăr suficiente resurse pentru a-şi găsi un cal pe 
care să-l călărească? 

Totuşi, propriii noştri venerabili, atunci când se duc la o ceremonie sătească, trec 
un frâu prin inelul scobit în gura iacului lor. Odată săltaţi în şa, ei trag cu ambele 
mâini cât pot de tare de funia din păr de iac, care sapă în nările animalului, 
provocându-i o durere insuportabilă şi făcând biata creatură să se salte şi să se 
zbată. Prin urmare, călăreţul, cu toată greutatea sa, plesneşte din bici. Incapabil să 
suporte această nouă durere în părţile sale laterale, iacul începe să alerge — dar este 
iarăşi tras de nas. Durerea din nările sale este acum atât de insuportabilă încât se 
opreşte din drum; şi este iarăşi biciuit. O curea în faţă, o lovitură în spate, până ce 
animalul este chinuit şi epuizat. Sudoarea îi picură din fiecare fir de păr, limba îi 
atârnă, suflarea îi este zgomotoasă şi nu mai poate merge mai departe. 

„Care-i treaba cu el? Nu se mai mişcă cum trebuie,” gândeşte călăreţul şi, 
mâniindu-se, loveşte dobitocul pe flancuri cu biciul pe care-l mânuieşte, până ce în 
furia sa, el loveşte atât de rău încât unealta se rupe în două. Ia bucăţi din curea, 
culege o piatră ascuţită şi întorcându-se în şa o dezlănţuie peste dosul bătrânului iac 
„.. toate acestea deoarece nu simte nici cea mai mică compasiune faţă de animal. 

Imaginaţi-vă că sunteţi un iac bătrân, cu spatele îngreunat cu o încărcătură de 
departe prea grea, o frânghie trasă prin nările voastre, flancurile voastre biciuite, cu 
coastele julite de scări. În faţă, în spate şi în ambele părţi laterale simiţiţi numai 
dureri arzânde. Fără o clipă de răgaz, urcați pante lungi, coborâţi pante abrupte, 
traversaţi râuri largi şi câmpii vaste. Fără ocazia de a înghiţi măcar o îmbucătură de 
hrană, sunteţi mânaţi înainte împotriva voinţei voastre din zorii zilei până seara 
când ultimele licăriri ale soarele apus au dispărut. Reflectaţi cât de dificil şi epuizant 
ar fi, ce durere, foame şi sete aţi experimenta, iar apoi luaţi acea suferință asupra 
voastră. Nu puteţi decât să simţiţi o insuportabilă compasiune. 

În mod normal, cei pe care îi numim lama şi călugări s-ar cuveni să fie un refugiu 
şi un ajutor — protectori imparţiali şi călăuze ale tuturor fiinţelor. Însă în realitate, ei 
îşi favorizează patronii, cei care le dau hrană şi băutură şi le aduc ofrande. Ei se 
roagă ca aceşti indivizi să fie în mod special feriţi şi protejaţi. Le dau acestora iniţieri 
şi binecuvântări. Şi toate acestea, în timp ce se aliază pentru a alunga toate fiinţele 
preta şi duhurile rele a căror renaştere nefastă este rezultatul propriei lor karma 
nenorocoase. Preoţii (lama) care îndeplinesc astfel de ceremonii izbucnesc ei înşişi 
în furie şi fac gesturi agresive, intonând, „Ucide, Ucide! Loveşte, loveşte!” 

Astfel că în mod sigur, dacă cineva consideră spiritele rele ca pe ceva ce trebuie 
ucis sau bătut, aceasta trebuie să fie deoarece mintea i se află sub puterea 
ataşamentului şi urii şi nu a dat niciodată naştere unei compasiuni vaste şi 
imparţiale. Când vă gândiţi la aceasta cu atenţie, acele duhuri malefice sunt de 
departe mai în nevoie de compasiune decât oricare dintre binefăcători. Ele au 

devenit duhuri vătămătoare datorită karmei lor rele. Renăscuţi ca fiinţe preta, cu 
corpuri oribile, durerea şi teama lor este inimaginabilă. Ele nu experimentează 
nimic altceva decât o nesfârşită foame, sete şi epuizare. Ele percep totul ca fiind 
ameninţător. Întrucât minţile lor sunt pline de ură şi agresiune, multe merg în 
infern deîndată ce mor. Cine ar putea avea nevoie de mai multă milă? Patronii pot fi 
bolnavi şi necăjiţi, însă aceasta îi va ajuta să-şi epuizeze karma negativă, nu să le 
creeze mai multă. Acele duhuri rele, pe de altă parte, îi vatămă pe ceilalţi cu 
intenţiile lor nefaste şi vor fi azvârlite de acele acţiuni vătămătoare, în profunzimile 
tărâmurilor inferioare. 

Dacă Victoriosul, iscusit în mijloace şi plin de compasiune, a predicat arta 
exorcizării sau intimidării acestor duhuri vătămătoare prin metode violente, a fost 
din compasiune pentru ele, aşa cum o mamă îşi loveşte copilul care nu o ascultă. El a 
permis de asemenea ca ritualul eliberării să fie practicat de aceia care au puterea de 
a întrerupe curgerea faptelor rele ale ființelor care fac doar rău şi de a le transfera 
conştiinţa într-un tărâm pur. Cât despre stârnirea binefăcătorilor, călugărilor şi 
altora pe care îi considerăm a fi de partea noastră şi îndepărtarea demonilor şi 
răufăcătorilor ca duşmani plini de ură — protejând pe unul şi atacându-l pe altul din 
ataşament şi ură — sunt astfel de atitudini ceea ce Victoriosul a predicat? Câtă vreme 
suntem mânaţi de astfel de sentimente de ataşament şi ură, ar fi inutil să încercăm 
să îndepărtăm sau să atacăm vreun duh vătămător. Corpurile lor sunt doar mentale, 
iar ei nu ni se vor opune. Doar ne vor face rău în schimb. Într-adevăr — fără a vorbi 
despre dorinţă şi ură — câtă vreme credem măcar că astfel de zei şi duhuri există cu 
adevărat şi dorim ca ele să plece, nu le vom supune niciodată. 

Când Jetsun Mila trăia în Peştera Fortăreața Păsării Garuda din valea Chong, 
regele făcătorilor de obstacole, Vinăyaka, a produs o iluzie supranaturală. În peştera 
sa, Jetsun Mila găsi cinci atsaras* cu ochii de mărimea farfuriilor. El se rugă 
învățătorului său şi zeităţii sale tutelare (yidam), însă demonii nu plecară. Medită 
asupra vizualizării zeităţii sale şi recită mantre mânioase, însă ele tot nu plecară. 

În cele din urmă, se gândi, „Marpa din Lhodrak mi-a arătat că totul din univers 
este minte şi că natura minţii este vacuă şi luminoasă. A considera aceşti demoni şi 
făcători de obstacole ca ceva exterior şi a-i dori plecaţi nu are sens.” 

Simţind o încredere puternică în punctul de vedere care recunoaşte duhurile şi 
demonii ca fiind pur şi simplu propriile sale percepții, păşi înapoi în peştera sa. 
Înspăimântaţi şi rostogolindu-şi ochii, atsara-şii dispărură. 

Aceasta este de asemenea ceea ce Căpcăuna din Stâncă voia să spună, atunci când 
i-a cântat: 


Acest demon din tendinţele tale apare doar din propria-ţi minte; 
Dacă nu recunoşti natura propriei tale minţi, 

Nu voi pleca doar pentru că îmi spui să plec. 

Dacă nu realizezi că mintea ta este vacuitate, 

Există mult mai mulţi demoni în afară de mine! 

Dar dacă recunoşti natura propriei tale minţi, 

Circumstanţele potrivnice vor servi doar pentru a te susține 

Şi chiar şi eu, Căpcăuna din Stâncă, voi fi la porunca ta. 


. Sara Ea pp Za e a al E pi da at n A a ; 
a tsa ra este o stâlcire a sanscritului Acārya, iar aici desemnează apariții luând înfăţişarea unor asceți 
indieni. 

Cum, atunci, în loc să avem încredere în punctul de vedere care recunoaşte toate 
duhurile şi demonii ca fiind propria minte, am putea să-i subjugăm devenind 
mânioşi? 

Atunci când clericii îşi vizitează patronii, ei consumă mulţumiţi toată oaia care a 
fost ucisă şi servită lor, fără cea mai mică ezitare. Atunci când îndeplinesc ritualuri 
speciale pentru a face ofrande protectorilor, ei pretind că carnea proaspătă este 
necesară ca ingredient. Pentru ei, aceasta înseamnă carnea şi grăsimea încă 
sângerândă a unui animal abia ucis, cu care decorează toate turtele torma şi alte 
ofrande. Astfel de metode înfricoşătoare de intimidare pot fi doar ritualuri Bânpo 
sau tirthika — dar cu siguranţă nu sunt buddhiste. În buddhism, odată ce ne-am luat 
refugiu în Dharma trebuie să încetăm a-i mai vătăma pe ceilalţi. Cum ar putea să nu 
fie uciderea unui animal oriunde ne-am duce şi a ne bucura de carnea şi sângele său, 
o contravenţie faţă de preceptele luării refugiului? Mai mult, în tradiția Bodhisattva 
a Marelui Vehicul, se presupune că noi suntem refugiu şi protector al întregii 
infinităţi a fiinţelor? Dar pentru chiar acele ființe cu karma nenorocoasă cărora se 
presupune că le suntem protectori, noi nu simţim nici cea mai mică urmă de 
compasiune. Dimpotrivă, acele fiinţe aflate sub protecţia noastră sunt ucise, carnea 
şi sângele lor fierte sunt puse înaintea noastră, iar protectorii lor, noi bodhisattva-şii 
— le înfulecăm cu bucurie, plescăind din buze. Ar putea fi ceva mai vicios şi mai 
crud? 

Textele Vajrayâna ale Mantrei Secrete spun: 


Pentru tot ce am făcut pentru a tulbura pe simha şi pe tramen” 
Neadunând ofrande de carne şi sânge conform textelor, 
Rugăm zeitățile dăkini ale locurilor sacre să ne ierte. 


Atunci aici, „adunarea ofrandelor de carne şi sânge conform textelor” înseamnă a 
le aduna după cum este explicat în textele tantrice ale Secretei Mantrayâna. Care 
sunt directivele din acele texte? 


Cele cinci tipuri de carne şi cele cinci ambrozii 
Sunt hrana şi băutura adunării ospăţului exterior. 


A oferi un ospăț de carne şi sânge conform textelor aşadar, înseamnă a oferi cele 
cinci cărnuri considerate substanțe samaya valoroase pentru Secreta Mantrayâna — 
şi anume, carnea oamenilor, cailor, câinilor, elefanților şi vitelor. Aceste cinci feluri 
de carne sunt nepângărite de acţiune vătămătoare deoarece acestea sunt toate fiinţe 
care nu sunt ucise pentru hrană.i3: Aceasta este complet opus ataşamentului de 
conceptele de pur şi impur în care carnea umană, carnea câinilor şi celelalte sunt 
considerate ca impure şi inferioare, iar carnea suculentă, grasă a unui animal care 
tocmai a fost ucis pentru hrană este considerată ca fiind pură. La astfel de atitudini 
se face referire ca: 


Văzând substanţa celor cinci samaya ale gustului 
Ca pură şi impură, sau consumând-o cu nepăsare, 


* Zeităţi simbolice ale mandalei. 

cu alte cuvinte, având idei de pur şi impur care încalcă samaya gustului. Chiar şi cele 
cinci feluri acceptabile de carne pot fi folosite doar dacă ai puterea de a transforma 
hrana pe care o mănânci în ambrozie şi dacă te afli în procesul practicii pentru a 
obţine realizări particulare într-un loc solitar. A le consuma neglijent într-un sat, 
doar pentru că vă place gustul lor, este ceea ce se înțelege prin „consumul nepăsător 
contrar față de samaya gustului,” şi este de asemenea o încălcare. 

Prin urmare, „carnea pură,” nu înseamnă carnea unui animal sacrificat pentru 
hrană, ci „carnea unui animal care a murit datorită propriilor sale acţiuni trecute,” 
referindu-se la carnea unui animal care a murit de bătrâneţe, boală sau alte cauze 
naturale care au fost în exclusivitate efectul propriilor acţiuni trecute. 

Neasemuitul Dagpo Rinpoche spunea că a lua carnea şi sângele calde încă ale 
unui animal proaspăt sacrificat şi a le pune în mandala ar face toate zeitățile 
înţelepciunii să leşine. Se spune de asemenea că oferind zeităților înţelepciunii 
carnea şi sângele unui animal sacrificat este echivalent cu a ucide un copil în faţa 
mamei sale. Dacă invitaţi o mamă pentru masă, iar apoi îi aşezaţi înainte carna 
propriului ei copil, îi va plăcea sau nu? Cei care sunt Buddha şi Bodhisattva privesc 
toate fiinţele celor trei lumi cu dragostea unei mame. A sacrifica un animal 
nevinovat care a fost victima propriilor sale acţiuni negative şi a oferi acestora 
carnea şi sângele său, nu este prin urmare o cale de a-i încânta. După cum 
bodhisattva Sântideva spunea: 


Aşa cum nici o plăcere nu-i poate aduce încântare 
Celui al cărui trup este cuprins de flăcări, 

Nici cei plini de compasiune nu pot fi încântați 
Atunci când sunt vătămate fiinţe sensibile. 


Dacă îndepliniţi ritualuri precum rugăciunea ofrandă față de protectori folosind 
doar carnea şi sângele animalelor ucise, înseamnă fără discuţie că zeitățile şi 
protectorii înţelepciunii doctrinei lui Buddha, care sunt cu toţii bodhisattva 
imaculaţi, nu vor accepta niciodată acele ofrande ale ființelor sacrificate, expuse 
precum carnea pe tejgheaua unui măcelar. Ei nici măcar nu se vor arăta prin 
preajmă. Dimpotrivă, puternice duhuri rele cărora le place carnea şi sângele cald şi 
care sunt veşnic gata să facă rău se vor aduna în jurul ofrandei şi se vor ospăta din 
aceasta. 

Un scurt răstimp după ce un practician al unei astfel de „ofrande roşii” şi-a făcut 
treaba, oamenii pot observa unele beneficii minore. Dar întrucât duhurile implicate 
îi vatămă pe ceilalţi în mod constant, ele sunt susceptibile să provoace necazuri şi 
boli. Din nou practicianul ritualurilor „roşii” îşi va face apariţia şi va oferi carne şi 
sânge, şi iarăşi aceasta va ajuta pentru un scurt răstimp. Acesta este modul în care 
duhurile rele şi practicienii ritualurilor roşii devin însoțitori inseparabili care veşnic 
se sprijină reciproc. Precum animalele de pradă aflate la pândă, ele rătăcesc prin 
împrejurimi, obsedate numai de îndemnul lor de a consuma carne, de a roade oase 
şi de a căuta chiar mai multe victime. Posedaţi de duhuri rele, practicienii unor astfel 
de ritualuri pierd orice deziluzionare faţă de samsăra şi setea de eliberare pe care 
poate au avut-o anterior. Orice credinţă, puritate a percepţiei şi preocupare pentru 
Dharma pe care au avut-o, aceste calităţi toate se şterg până la punctul în care nici 
dacă însuşi Buddha ar trece zburând pe cer prin faţa lor nu ar stârni credinţă în ei şi 
nici chiar vederea unui animal cu toate măruntaiele atârnând afară nu le-ar stârni 
vreo compasiune. Ei sunt veşnic în căutare de pradă, asemeni ucigaşilor răkșasa care 

mărşăluiesc la război, cu feţele aprinse, scuturându-se cu furie şi zbârlindu-se cu 
agresiune. Ei se preamăresc pe ei înşişi cu puterea şi binecuvântarea cuvântului lor, 
care vine din intimitatea lor cu duhurile rele. Deîndată ce mor, ei sunt catapultaţi 
direct în infern — în afara cazului în care acţiunile lor negative nu sunt încă cu totul 
suficiente pentru aceasta, situaţie în care renasc în anturajul unor duhuri rele 
prădând forţa vitală a altora sau ca vulturi, lupi şi alte prădătoare. 

În timpul domniei Regelui Dharmei Trisong Detsen, adepţii Bönpo făceau 
ofrande de sânge şi carne pentru beneficiul regelui. Al Doilea Buddha din Oddiyâna, 
marele pandita Vimalamitra, marele Boddhisattva Abate şi alţi traducători şi 
pandita erau cu toţii cu desăvârşire insultaţi la vederea ofrandelor adepților Bânpo. 
Ei spuneau: 


Aceeaşi învăţătură nu poate avea două învăţători; 
Aceeaşi religie nu poate avea două metode de practică. 
Tradiţia Bon este contrară legii Dharmei; 

Păcatul ei este chiar mai rău decât greşeala comună. 
Dacă permiteţi astfel de practici, ne vom întoarce acasă. 


Învăţaţii (pandita) au fost cu toţii de aceeaşi părere fără ca măcar să fi discutat 
problema. Când regele le-a cerut să predice Dharma niciunul nu a ieşit în faţă. Chiar 
şi atunci când le-a servit hrana, ei au refuzat să mănânce. 

Dacă noi, pretinzând să păşim pe urmele acelor pandita, siddha şi bodhisattva 
din trecut, îndeplinim acum profundele ritualuri ale Secretei Mantrayâna în maniera 
adepților Bânpo şi facem rău fiinţelor, aceasta va distruge caracterul sublim al 
doctrinei, va dezonora Cele Trei Nestemate şi ne va arunca deopotrivă pe noi şi pe 
ceilalţi în infernuri. 


Ocupaţi întotdeauna poziţia cea mai umilă. Purtaţi haine simple. Ajutaţi celelalte 
fiinţe cât de mult puteţi. În tot ceea ce faceţi, munciţi pur şi simplu pentru a dezvolta 
dragostea şi compasiunea până ce acestea devin o parte fundamentală a voastră. 
Aceasta va servi scopul, chiar dacă nu practicaţi cele mai vizibile şi mai evidente 
forme ale Dharmei precum rugăciunile, activităţile virtuoase şi lucrările altruiste. 
Sutra care Rezumă Dharma în Mod Desăvârşit spune: 


Nu-i lăsaţi pe cei care doresc starea de Buddha să se antreneze în mai multe 
Dharma decât una singură. 

Care anume? Marea Compasiune. 

Cei înzestrați cu mare compasiune posedă toate învăţăturile lui Buddha ca şi 
cum ar fi în palma mâinii lor. 


Geshe Tönpa a fost vizitat odată de un discipol al Celor Trei Fraţi şi al lui Khampa 
Lungpa." 

„Ce mai face Potowa?” l-a întrebat Tânpa pe călugăr. 

„Predică Dharma la sute de membri ai comunităţii sacre (sangha).” 

„Minunat” dar Geshe Puchungwa?” 

„Îşi petrece timpul înfăţişând reprezentări” ale corpului, cuvântului şi minţii lui 
Buddha, din materiale oferite de el şi de alţi oameni.” 


* Vezi glosarul. 

„Minunat!” repetă Geshe Tânpa. „Dar Gânpawa?” 

„El nu face nimic în afara meditaţiei.” 

„Minunat! Spune-mi despre Khampa Lungpa.” 

„EI stă în solitudine, plângând neîntrerupt, cu faţa acoperită.” 

La aceasta Tânpa îşi scoase pălăria, îşi împreună mâinile înaintea inimii şi, 
vărsând multe lacrimi, exclamă, „Oh, aceasta este într-adevăr extraordinar! Acesta 
într-adevăr practică Dharma. Ţi-aş putea spune o mulţime despre cât de bun este, 
dar ştiu că nu i-ar face plăcere.” 

Motivul pentru care Khampa Lungpa îşi ascundea faţa şi plângea tot timpul era 
că el se gândea neîncetat la ființele torturate de suferințele samsărei şi medita 
asupra compasiunii faţă de acestea. 

Într-o zi Chengawa explica numeroasele motive pentru care dragostea şi 
compasiunea sunt atât de importante, când Langri Thangpa se prosternă înainte-i şi 
spuse că de-atunci înainte nu va mai medita la nimic decât asupra acestor lucruri. 
Chengawa îşi descoperi capul şi spuse de trei ori, „Ce veste minunată!” 

Nimic nu ar putea fi mai eficace decât compasiunea pentru purificarea noastră de 
acţiunile şi întunecările negative. Odată demult, în India, învățătura Abhidharma a 
fost pusă sub semnul întrebării cu trei ocazii diferite şi a fost pe cale să dispară. Însă 
o călugăriţă brahmană pe nume Prakăsasilă se gândi, „M-am născut ca femeie. 
Datorită statutului meu inferior nu pot face eu însumi doctrina lui Buddha să 
strălucească în continuare. Aşadar voi avea relaţii cu bărbaţi şi voi da naştere la fii 
care să poată răspândi învăţătura Abhidharma.” 

Împreună cu un kşatriya ca tată ea a dat naştere nobilului Asanga, iar cu un 
brahman, lui Vasubandhu. Când cei doi fii ai ei crescură, ei întrebară care fusese 
profesia taţilor lor. 

Mama lor le spuse fiecăruia dintre ei, „Nu v-am născut pentru a călca pe urmele 
taţilor voştri. V-aţi născut pentru a răspândi învăţătura lui Buddha. Trebuie să 
studiaţi dharma şi să deveniți învăţători ai Abhidharmei.” 

Vasubandhu merse spre Kashmir pentru a studia Abhidharma împreună cu 
Sanghabhadra. Asanga se duse pe Muntele Kukkuţapăda, unde începu să urmeze 
practica lui Buddha Maitreya cu speranţa că ar putea avea o viziune a acestuia 
pentru a-i cere învăţătură. Şase ani trecură şi deşi medită cât de sârguincios putea, 
nu avu nici măcar un singur vis favorabil. 

„Acum este ca şi cum nu voi reuşi niciodată,” se gândi el şi plecă simțindu-se 
descurajat. Pe drum, întâlni un om care freca o bară enormă din fier cu o cârpă 
moale de bumbac. 

„Ce încerci să faci, frecând în acest fel?” întrebă el pe om. 

Omul răspunse, „Am nevoie de un ac, astfel că îmi fac unul şlefuind această bară.” 

Asanga gândi, „Nu va face niciodată un ac frecând acea bară uriaşă cu o bucată 
moale de bumbac. Chiar dacă ar putea să o facă într-o sută de ani, va trăi el atâta? 
Dacă oamenii obişnuiţi fac astfel de eforturi pentru un scop atât de mic, pot să văd 
că nu am practicat niciodată Dharma cu adevărat perseverent.” 

Astfel că se întoarse la practica sa. Practică încă trei ani, fără vreun semn.132 

De această dată sunt destul de sigur că nu voi reuşi niciodată,” spuse el, şi porni 
iarăşi la drum, ajunse în cele din urmă la o stâncă atât de înaltă încât părea să atingă 
cerul. La baza ei, un om o lovea cu o pană înmuiată în apă. 


* Lit. Suport. Reprezentările corpului lui Buddha se referă la statui şi imagini, ale cuvântului său la texte 
sacre şi alte scrieri, iar ale minţii sale la monumente stūpa. 

„Ce faci?” îl întrebă Asanga. 

Acestă stâncă este prea înaltă,” puse omul. „Casa mea nu primeşte soare deloc, 
întrucât se află în umbra ei. Astfel că o voi ciopli până ce va dispare.” 

Cu aceleaşi gânduri ca şi cu trei ani înainte, Asanga se întoarse şi practică alţi trei 
ani, totuşi fără a obine măcar un vis favorabil. 

Total descurajat, el spuse „Acum orice aş face, nu voi reuşi niciodată!” şi plecă 
încă o dată. 

Pe drum, întâlni o căţea cu cele două picioare dinapoi infirme şi cu părţile 
dinapoi cu totul pline de viermi. Totuşi, era încă extrem de agresivă şi încercă să-l 
muşte în timp ce se trăgea pe picioarele dinainte, restul corpului târându-se pe 
pământ în urmă-i. Asanga fu cuprins de o compasiune profundă, insuportabilă. 
Tăind o bucată din propria carne, o dădu căţelei ca s-o mănânce. Apoi luă decizia să 
o scape de viermii din părţile dinapoi. Temându-se că i-ar putea ucide dacă îi va 
îndepărta cu degetele, el realiză că singura cale cu care ar putea să o facă ar fi 
propria limbă. Dar ori de câte ori se uita la corpul animalului, atât de nenorocit şi 
plin de puroi, nu se putea îndura să o facă. Astfel că îşi închise ochii şi îşi scoase 
limba ... 

În loc să atingă corpul căţelei, limba sa atinse ţărâna. 

Când deschise ochii, căţeaua dispăruse. În locul ei stătea Domnul Maitreya, 
înconjurat de un halou de lumină. 

„Cât de aspru eşti,” se plânse Asanga, „să nu mi te-arăţi în tot acest răstimp!” 

„Nu numai că nu m-am arătat. Dar tu şi cu mine nu am fost separați niciodată. 
Însă acţiunile şi întunecările tale negative erau atât de intense încât nu erai capabil 
să mă vezi. Deoarece cei doisprezece ani ai tăi de practică le-a diminuat puţin, ai fost 
capabil să vezi căţeaua. Abia cum, datorită marii tale compasiuni, întunecările tale 
au fost cu desăvârşire purificate şi poţi să mă vezi cu propriii tăi ochi. Dacă nu mă 
crezi, poartă-mă pe umerii tăi şi arată-mă tuturor celor de prin împrejurimi!” 

Cu toţii îi răspunseră că nu era nimic pe umerii săi — toţi cu excepţia unei bătrâne 
a cărei percepţie era cu ceva mai puţin întunecată de tendinţele habituale. Ea spuse, 
„Porţi pe umăr cadavrul nenorocit al unui câine.” 

Domnul Maitreya îl luă atunci pe Asanga în paradisul Tuşita, unde îi dădu Cele 
Cinci Învăţături ale lui Maitreya şi alte învățături. Când reveni în tărâmul oamenilor, 
Asanga răspândi doctrina Marelui Vehicul în lung şi-n lat. 

Întrucât nici o practică pentru a ne purifica de toate acţiunile noastre 
vătămătoare nu este precum compasiunea şi întrucât compasiunea este cea care nu 
eşuează niciodată în a ne face să dezvoltăm extraordinara bodhicitta, trebuie să 
perseverăm în meditaţia asupra ei. 

Imaginea dată pentru meditaţia asupra compasiunii este cea a unei mame fără 
braţe, al cărei copil este purtat la vale de un râu. Cât de insportabilă ar fi suferinţa 
unei astfel de mame. Dragostea pentru copilul ei este atât de intensă, însă 
neputându-şi folosi braţele, ea nu îl poate prinde. 

„Ce pot să fac acum? Ce pot să fac? Se întreabă ea. Singurul ei gând este de a găsi 
mijloace pentru a-l salva. Cu inima sfâşiată, ea aleargă după el, plângând. 

În exact acelaşi mod, toate ființele celor trei lumi sunt purtate la vale de râul 
suferinţei pentru a fi înecate în oceanul samsârei. Oricât de insuportabilă ne-ar 
putea fi compasiunea, nu avem mijloace pentru a le salva de la suferință. Meditaţi la 
aceasta, gândindu-vă, „Ce pot să fac acum?” şi cereţi ajutorul învățătorului vostru şi 
al Celor Trei Nestemate din străfundul inimii voastre. 

4. Meditaţia bucuriei pline de simpatie 


Imaginaţi-vă pe cineva de origine nobilă, puternic, prosper şi puternic, cineva 
care trăieşte în tărâmurile superioare experimentând confort, fericire şi viaţă lungă, 
înconjurat de numeroşi slujitori şi cu o mare avere. Fără vreun sentiment de invidie 
sau rivalitate, exprimaţi dorinţa ca aceştia să poată deveni chiar mai plini de glorie, 
să se bucure de chiar mai multă prosperitate a tărâmurilor superioare, să fie feriți de 
toate primejdiile şi să dezvolte chiar mai multă inteligenţă şi alte talente desăvârşite. 
Apoi spuneţi-vă în repetate rânduri cât de minunat ar fi dacă toate celelalte fiinţe ar 
putea trăi de asemenea pe un astfel de nivel. 

Începeţi-vă meditaţia gândindu-vă la o persoană care manifestă cu uşurinţă 
sentimente pozitive — precum o rudă, un prieten apropiat sau cineva pe care îl iubiţi 
— care este plin de succes, mulţumit şi calm şi care se simte fericit că este astfel. 
Când aţi statornicit un astfel de sentiment de fericire, încercaţi să cultivați acelaşi 
sentiment pentru cei faţă de care simţiţi indiferenţă. Apoi concentraţi-vă asupra a 
tot soiul de duşmani care v-au provocat neajunsuri şi mai ales asupra oricui faţă de 
care simţiţi invidie. Dezrădăcinaţi mentalitatea negativă care constată că este 
insuportabil că altcineva trebuie să se bucure de o plenitudine atât de desăvârşită şi 
cultivați un sentiment particular de încântare pentru fiecare fel de fericire de care s- 
ar putea ei bucura. Încheiaţi prin a rămâne într-o stare lipsită de orice 
conceptualizare. 

Sensul bucuriei pline de simpatie înseamnă a avea mintea eliberată de invidie. 
Trebuie aşadar să încercaţi să vă antrenați mintea cu tot soiul de metode pentru a 
preveni apariţia acestor gânduri invidioase vătămătoare. Mai precis, un Bodhisattva, 
care a dat naştere bodhicittei pentru beneficiul tuturor fiinţelor, va trebui să încerce 
să statornicească toate acele fiinţe în fericirea veşnică a stării de Buddha, iar 
temporal în fericirea tărâmurilor zeilor şi oamenilor. Aşadar cum ar putea un astfel 
de Bodhisattva să fie vreodată nemulţumit când unele ființe, prin forţa acţiunilor lor 
trecute, posedă vreo distincţie sau avere? 

Odată ce oamenii au devenit corupți de invidie, ei nu mai văd binele din ceilalți, 
iar propriile lor acţiuni negative sporesc în mod alarmant. 

Când gloria şi activitatea lui Jetsun Milarepa se răspândeau, un anumit profesor 
de logică pe nume Tarlo a devenit invidios şi a început să-l atace. În ciuda fiecărui 
exemplu de clarviziune şi puteri miraculoase pe care Jetsun i le-a arătat, Tarlo nu 
credea în el şi reacționa doar prin percepții greşite şi critică. Ulterior el a renăscut ca 
demon. 

Există numeroase alte exemple despre ceea ce se întâmplă sub influenţa invidiei, 
precum modul în care logicianul Geshe Tsakpuwa, a încercat să-l otrăvească pe 
Jetsun Mila. 

Chiar dacă Buddha însuşi ar veni personal, nu ar putea face nimic pentru a 
călăuzi o persoană invidioasă. O minte contaminată de invidie nu poate vedea nimic 
bun în ceilalţi. Fiind incapabilă să vadă ceva bun în ei, ea nu poate da naştere nici 
celei mai vagi licăriri de credinţă. Fără credinţă nimeni nu poate primi nici 
compasiunea, nici binecuvântările. Devadatta şi Sunakșatra erau veri ai lui Buddha. 
Amândoi erau chinuiţi de invidie şi refuzau să aibă cea mai mică credinţă în el. Deşi 
şi-au petrecut în întregime vieţile în compania lui, ei nu au reuşit să-şi transforme 
minţile câtuşi de puţin.” 


* Vezi paginile 190 şi 155. 

Mai mult, chiar şi atunci când gândurile rele despre altcineva nu se 
materializează ca vătămare fizică efectivă, ele crează efecte negative considerabile 
pentru persoana care le-a generat. Erau odată doi faimoşi geshe care erau rivali. 
Într-o zi, unul dintre ei află că celălalt avea o amantă. 

Geshe îi spuse servitorului său, „Pregăteşte nişte ceai bun, căci am nişte veşti 
interesante.” 

Servitorul pregăti ceaiul, iar când îl servi întrebă, „Şi care sunt veştile?” 

„Se spune,” răspunse geshe, „că rivalul nostru are o amantă!” 

Când Kunpang Trakgyal auzi această poveste, se spune că faţa sa s-a întunecat şi 
a întrebat, „Care dintre cei doi geshe a comis o acţiune mai rea?” 

A insista constant asupra unor astfel de gânduri precum invidia şi 
competitivitatea nici nu sporeşte propria cauză nici nu o vatămă pe cea a rivalilor. 
Ea conduce la o acumulare inutilă de negativitate. Abandonaţi atitudinile josnice de 
acest fel. Bucuraţi-vă întotdeauna sincer de realizările şi circumstanţele favorabile 
ale celorlalţi, fie că este poziţie socială, înfăţişare, avere, învăţătură sau orice altceva. 
Gândiţi-vă într-una cât de bucuros sunteţi, în mod sincer, că ei sunt persoane atât de 
minunate, atât de pline de succes şi atât de norocoase. Gândiţi-vă cât de minunat ar 
fi dacă ele ar deveni chiar mai bine decât sunt în prezent şi dacă ar dobândi toată 
tăria, averea, învăţătura şi bunele virtuţi pe care le-ar putea obţine vreodată. 
Meditaţi asupra acestor lucruri din străfundul inimii voastre. 

Imaginea dată pentru bucuria plină de simpatie este cea a unei cămile mame care 
îşi găseşte viţelul pierdut. Dintre toate animalele, cămilele sunt considerate mamele 
cele mai pline de afecţiune. Dacă o cămilă mamă îşi pierde vițelul, tristeţea ei are o 
intensitate pe măsură. Dar dacă îl regăseşte, bucuria ei nu cunoşte margini. Acesta 
este felul de bucurie plină de simpatie pe care trebuie să încercaţi să îl generaţi. 


Cele patru virtuţi nemărginite nu pot eşua în a ne determina să dezvoltăm 
bodhicitta autentică. Este prin urmare vital să le cultivăm până ce ele au prins cu 
adevărat rădăcină în noi. 

Pentru a face lucrurile atât de uşor cât se poate pentru a fi înţelese, putem rezuma 
cele patru virtuţi nemărginite în fraza simplă „o inimă bună.” Obişnuiţi-vă doar să 
aveţi întotdeauna o inimă bună, în orice situaţie. 

Într-o zi, Domnul Atisa s-a rănit la mână, astfel că şi-a întins-o în poala lui Drom 
Tönpa şi a spus, „Tu care ai o inimă atât de bună, binecuvântează-mi mâna!” 

Atisa a pus întotdeauna un accent unic pe importanţa unei inimi bune şi mai 
curând decât să-i întrebe pe oameni, „Ce mai faci?,” el spunea, „Ai fost bun la 
inimă?” 

Ori de câte ori predica el adăuga, „Fiţi buni la inimă!” 

Este forţa intenţiilor bune sau rele cea care face o acţiune pozitivă sau negativă, 
puternică sau slabă. Atunci când intenţia din spatele lor este bună, toate acţiunile 
fizice sau verbale sunt pozitive, după cum s-a arătat în povestea omului care a aşezat 
talpa de piele peste tsa-tsa. Când intenţia din spatele ei este rea, orice acţiune, oricât 
de pozitivă ar părea, va fi de fapt negativă. Astfel că învăţaţi să aveţi intenţii bune tot 
timpul, indiferent de împrejurări. Se spune că: 


Dacă intenţia este bună, nivelele şi căile sunt bune. 
Când inteţia este rea, nivelele şi căile sunt rele.133 


* ERLE a . AIRNE PENAS ; 
Este un obicei să li se ceară preoților (lama) realizați să sufle asupra unei răni pentru a o vindeca. 

Întrucât totul depinde de intenții, 
Asiguraţi-vă întotdeauna că ele sunt pozitive. 


Ce înseamnă că nivelele şi căile sunt bune dacă intenţiile sunt bune? 

Odată o femeie bătrână traversa un râu larg împreună cu fiica ei, ţinând-o de 
mână, când amândouă au fost luate de curent. 

„Nu contează dacă sunt dusă de apă, dacă fiica mea este salvată!” 

În acelaşi timp, tânăra fată se gândea, „Nu contează prea mult că sunt dusă la 
vale, dacă mama mea nu se îneacă!” 

Amândouă au pierit în apă şi, ca rezultat al rodului acelor gânduri pozitive, au 
renăscut amândouă în tărâmul celest al lui Brahmaă. 

Cu altă ocazie, şase călugări şi un mesager au urcat la bordul unui bac pentru a 
traversa râul Jasako. Bacul a pornit de la mal. 

Pe la un sfert din drumul traversării, barcagiul spuse, „Suntem prea grei. Dacă 
cineva ştie să înoate, îl rog să sară în apă. Dacă nu, voi sări eu însumi, iar unul dintre 
voi poate lua vâslele.” 

Nici-unul dintre ei nu ştia să înoate; însă niciunul dintre nu ştia nici să vâslească. 

Astfel că mesagerul sări din bac, strigând, „Este mai bine să mor eu singur decât 
să moară toţi ceilalţi!” 

Imediat a apărut un curcubeu şi a căzut o ploaie de flori. Deşi mesagerul nu ştia 
să înoate, el a fost dus în siguranţă până la mal. El nu practicase niciodată Dharma. 
Acesta a fost beneficiul imediat venit dintr-un singur gând bun. 

Cum se întâmplă că nivelele şi căile sunt rele când gândurile sunt rele? 

Era odată un cerşetor care, în timp ce stătea întins la poarta unui palat regal, se 
gândea, „Mi-aş dori ca regele să fie decapitat, iar eu să pot să-i iau locul!” 

Acest gând se învârti prin mintea lui toată noaptea. Către dimineaţă, el adormi 
iar în timp ce dormea regele ieşi în trăsura sa. Una dintre roţi trecu peste gâtul 
cerşetorului şi îi tăie capul. 

Fără să vă aduceţi aminte cu atenţie şi vigilență scopul căutărilor voastre pentru 
Dharma şi fără să vă păziţi mintea tot timpul, sentimentele violente ale 
ataşamentului şi urii pot cu uşurinţă conduce la acumularea de efecte negative foarte 
grave. Deşi dorinţele bătrânului cerşetor nu s-ar fi putut îndeplini vreodată, fructele 
gândurilor sale s-au materializat deîndată. Ar fi fost posibil ca regele, dormind 
confortabil în patul său împodobit din palat să-şi piardă capul? Chiar dacă ar fi fost 
decapitat, nu ar fi fost mai plauzibil ca prinţul moştenitor să preia regatul? Chiar 
dacă cumva acest lucru nu s-ar fi întâmplat, ar fi existat vreo şansă ca în ciuda 
tuturor miniştrilor, care erau precum tigrii, leoparzii şi urşii, un bătrân cerşetor 
neruşinat să preia tronul? Dacă nu sunteţi atenţi la voi înşivă cu atenţie, totuşi, chiar 
şi astfel de gânduri negative absurde precum acesta pot să apară. Astfel, după cum 
Geshe Shawopa spunea: 


Nu vă înstăpâniţi asupra regatelor imaginare ale posibilităţilor proliferate la 
nesfârşit! 


Într-o zi Buddha şi călugării săi au fost invitaţi să primească pomeni în casa unui 
binefăcător. Erau acolo de asemenea alţi doi cerşetori, un tânăr kşatriya, iar celălalt 
un tânăr brahman. Brahmanul intră să cerşească înainte ca Buddha şi călugării să fi 
fost serviţi şi nu primi nimic. Kşatriya aşteptă până ce toţi ceilalţi au fost serviţi şi 

primi mult din hrana bună rămasă după ce s-au umplut bolurile de pomeni.!34 În 
acea după-amiază, pe drum, cei doi îşi spuseră gândurile unul altuia. 

„Dacă aş fi bogat,” spuse tânărul kșatriya, „aş oferi veştminte şi pomeni lui 
Buddha şi călugărilor săi pentru tot restul vieţii mele. I-aş onora oferindu-le tot ce 
am.” 

„Iar eu dacă aş fi un rege puternic,” spuse tânărul brahman, l-aş decapita pe 
fanaticul cu capul ras şi întreaga lui bandă ar fi executată împreună cu el!” 

Kşatriya plecă într-un alt ţinut şi se stabili la rădăcina unui mare arbore. În 
vreme ce umbrele celorlalți copaci se deplasau, umbra acestui arbore rămânea 
nemişcată. Atunci, regele acelui ţinut tocmai muri şi întrucât nu avea urmaşi, 
oamenii deciseră că cea mai merituoasă şi mai puternică persoană din ţinut să le fie 
înscăunată ca rege. Plecând în căutarea noului lor suveran, ei dădură peste tânărul 
kşatriya dormind sub copacul său, încă la umbra deşi amiaza trecuste de mult. Îl 
treziră şi îl făcură rege. După aceea, el acordă respect lui Buddha şi discipolilor săi, 
precum îşi dorise. 

Cât despre tânărul brahman, povestea spune că s-a aşezat la o intersecţie de 
drumuri pentru a se odihni, iar capul i-a fost tăiat de roata unei trăsuri aflate în 
trecere. 

Dacă veţi învăţa să aveţi întotdeauna numai gânduri bune, toate dorinţele voastre 
din această viaţă se vor împlini. Zeii binevoitori vă vor proteja şi veţi primi 
binecuvântările tuturor celor ce sunt Buddha şi Bodhisattva. Tot ceea ce veţi face va 
fi pozitiv, iar în clipa morţii nu veţi suferi. În vieţile viitoare veţi renaşte întotdeauna 
în tărâmurile celeste sau umane, până ce în cele din urmă veţi dobândi nivelul 
desăvârşitei stări de Buddha. 

Nu goniţi inutil, îndeplinind o mare suită de activităţi virtuoase — prosternări, 
circumambulaţii, rugăciuni, recitări de mantra şi aşa mai departe, fără să vă 
examinaţi gândurile şi sentimentele. Dimpotrivă, este mai important să vă verificaţi 
permanent atitudinea şi să cultivați o inimă bună. 


II. TREZIREA BODHICITTEI:35 


1.Clasificarea bazată pe cele trei grade ale curajului 
1.1 CURAJUL UNUI REGE 


Cea dintâi prioritate a unui rege este de a-şi înfrânge duşmanii, de a-i promova pe 
cei care îl sprijină şi de a se proclama pe sine suveran. Abia după aceea îşi realizează 
dorinţa de a purta de grijă supuşilor săi. În mod asemănător, dorinţa de obţine mai 
întâi starea de Buddha pentru sine şi apoi de a-i aduce pe alţii la starea de Buddha 
este numită calea regală a trezirii bodhicittei. 


1.2 CURAJUL UNUI BARCAGIU 


Scopul unui barcagiu este să ajungă pe celălalt mal împreună cu toţi pasagerii săi. 


În acelaşi mod, dorința de a obţine starea de Buddha pentru sine şi pentru toate 
fiinţele în acelaşi timp se numeşte calea unui barcagiu de a trezi bodhicitta. 

1.3. CURAJUL UNUI PĂSTOR 


Păstorii îşi mână oile înaintea lor, asigurându-se că ele vor găsi iarbă şi apă şi că 
nu vor fi atacate de lupi, şacali şi alte fiare sălbatice. Ei înşişi le urmează din spate. 
În acelaşi fel, atitudinea celor care doresc să statornicească toate fiinţele celor trei 
lumi în desăvârşita stare de Buddha înainte de a o dobândi pentru ei înşişi se 
numeşte calea unui păstor de a trezi bodhicitta. 

Calea regelui, numită „trezirea bodhicittei cu o mare dorinţă,” este cea mai puţin 
curajoasă dintre cele trei. Calea barcagiului, numită „trezirea bodhicittei cu sfânta 
înţelepciune,” este mai curajoasă. Se spune că Domnul Maitreya şi-a trezit 
bodhicitta în această manieră. Calea păstorului, numită „trezirea fără seamăn a 
bodhicittei,” este cea mai curajoasă dintre toate. Se spune că este modul în care 
Domnul Mafjusri şi-a trezit bodhicitta. 


2. Clasificarea conform nivelurilor de Bodhisattva 


Pe căile acumulării şi unirii, trezirea bodhicittei se numeşte „trezirea bodhicittei 
prin practicarea cu aspirație.” De la cel dintâi până la al şaptelea nivel de 
Bodhisattva, aceasta se numeşte „trezirea bodhicittei prin intenţia pură excelentă şi 
desăvârşită.” Pe baza celor trei niveluri pure, aceasta se numeşte „trezirea 
bodhicittei deplin maturate,” iar la nivelul stării de Buddha, „trezirea bodhicittei 
libere de toate întunecările.” 


3. Clasificarea conform naturii bodhicittei 


Există două tipuri de bodhicitta. Relativă şi absolută. 
3.1 BODHICITTA RELATIVĂ 
Bodhicitta relativă are două aspecte: intenţia şi aplicaţia. 


3.1.1 Intenţia ; 
În Calea lui Bodhisattva, Sântideva spune despre aceste două aspecte ale 
bodhicittei: 


Dorinţa de a pleca şi pornirea efectivă la drum, 
Aceasta este maniera în care este concepută diferența. 
Astfel trebuie să înţeleagă înțeleptul şi învățatul 
Această diferenţă, care este ordonată şi progresivă. 


Luaţi exemplul unei călătorii spre Lhasa. Primul pas este intenţia, „Trebuie să 
plec la Lhasa.” Gândul iniţial corespondent, „Trebuie să fac tot ceea ce va determina 
ca toate fiinţele să obţină stadiul desăvârşitei stări de Buddha,” este aspectul 
intenţional al trezirii bodhicittei.136 

3.1.2 Aplicația 


Apoi vă pregătiţi proviziile necesare şi caii, porniţi la drum şi călătoriţi efectiv 
spre Lhasa. În mod asemănător, decideţi să practicaţi generozitatea, să păstraţi 
disciplina, să cultivați toleranța, să aplicaţi străduinţa, să rămâneţi în absorbţie 
meditativă şi să vă antrenați mintea în înţelepciunea discriminativă pentru a 
statornici toate fiinţele în stadiul desăvârşitei stări de Buddha şi puneţi efectiv în 
practică această cale a celor şase perfecţiuni transcendente. Aceasta corespunde 
călătoriei efective şi este aspectul aplicativ al bodhicittei.137 


3.2.BODHICITTA ABSOLUTĂ 


Atât aspectul intenţional cât şi cel aplicativ sunt bodhicitta relativă.'38 Prin 
antrenarea timp îndelungat în bodhicitta relativă pe căile acumulării şi unirii, 
ajungeţi în cele din urmă la calea vederii, unde aveţi experiența reală a aseităţii, 
starea naturală a tuturor lucrurilor. Aceasta este înțelepciunea dincolo de toate 
elaborările, adevărul vacuităţii. În acest moment treziţi bodhicitta absolută.139 


4.-Luarea legămândului bodhicitta:40 


Adevărata bodhicitta absolută este dobândită prin puterea meditaţiei şi nu 
depinde de ritualuri. Ca începători, pentru a genera bodhicitta relativă, avem nevoie 
totuşi, de anumite proceduri de urmat, anume un ritual prin care putem face 
legământul în prezenţa unui învăţător spiritual. Trebuie ca apoi să reînoim constant 
acel legământ, în acelaşi fel, iarăşi şi iarăşi, astfel încât bodhicitta pe care am trezit-o 
să nu decadă, ci să devină tot mai puternică. 

Vizualizaţi-i pe toţi cei ce sunt Buddha, Bodhisattva şi alte zeități în cerul 
dinaintea voastră, ca şi în practica refugiului. Luaţi-ii ca martori ai generării 
bodhicittei şi gândiţi-vă astfel: 

„Dintre toate nenumăratele fiinţe vii din toate colţurile universului, nu este una 
care să nu-mi fi fost părinte în cursul succesiunii noastre de vieți fără de început. Pot 
fi sigur că, fiindu-mi părinţi, ei toţi m-au îngrijit cu toată tandreţea posibilă, mi-au 
dat tot ce a fost mai bun din hrana şi veştmintele lor şi m-au crescut cu toată 
dragostea lor, aşa cum actualii mei părinţi au făcut-o. Acum, toţi aceşti părinţi sunt 
scufundaţi în valurile marelui ocean de suferință al samsâărei. Ei au fost scufundaţi în 
cel mai profund întuneric al confuziei. Nu au idee despre adevărata cale care trebuie 
practicată, nici despre calea falsă care trebuie evitată. Nu au un prieten spiritual 
autentic care să-i călăuzească. Nu au nici refugiu, nici protecţie, nici conducător sau 
însoțitor, nici speranţă şi nimeni spre care să se întoarcă, la fel de pierduţi precum 
un orb hoinărind fără de prieteni în mijlocul unei întinderi deşertice. Bătrânele mele 
mame, cum aş putea să mă eliberez vreodată doar pe mine însumi şi să vă las pe voi 
în urmă aici în samsâra? De dragul tuturor fiinţelor, voi trezi sublima bodhicitta. 
Învăţând să întrec puternicele fapte ale bodhisattva-şilor din trecut, voi face toate 
eforturile care sunt necesare, până ce nici o singură ființă nu va mai rămâne în 
samsâra!” 


Hei! Mânate aiurea de miriadele de apariţii precum reflecţiile lunii în apă, 
Fiinţele hoinăresc în nesfârşitul lanţ al samsărei; 

Pentru a le aduce la repaus în spaţiul strălucitor al conştiinţei, 
Cu cele patru virtuţi nemărginite trezesc bodhicitta.!4 


La încheierea sesiunii vizualizaţi că, prin forţa devoţiunii voastre arzătoare față 
de zeitățile câmpului de merit, întreaga adunare se topeşte în lumină, începând de la 
exterior, iar în cele din urmă se dizolvă în învăţător, uniune a tuturor celor trei 
refugii, în centru. Învățătorul în schimb se topeşte în lumină şi se dizolvă în voi, 
determinând bodhicitta absolută prezentă în mintea zeităților refugiului să răsară 
limpede în propria voastră minte. Spuneţi această rugăciune urare: 


Fie ca bodhicitta, prețioasă şi sublimă, 

Să apară acolo unde ea nu există încă; 

Iar acolo unde a apărut, fie ca ea să nu se stingă niciodată 
Ci să sporească şi să înflorească chiar mai mult. 


Apoi faceţi dedicaţia de merit cu versurile: 


Rivalizând cu eroul Mafijusri, 

Cu Samantabhadra şi cu toţi cei înzestrați cu cunoaştere, 
Fac de asemenea o dedicație desăvârşită 

A tuturor acţiunilor care sunt pozitive. 


Această trezire a bodhicittei este chintesenţa celor optzeci şi patru de mii de 
metode predicate de Cel Victorios. Este învățătura pe care având-o, nu este 
suficientă prin ea însăşi, dar care lipsind face ca orice altceva să fie zadarnic. Este 
remediul universal, leacul pentru o sută de boli. Toate celelalte căi ale Dharmei, 
precum cele două acumulări, purificarea pângăririlor, meditaţia asupra zeităților şi 
recitarea mantrelor, sunt simple metode pentru a face această nestemată ce 
îndeplineşte dorinţele, bodhicitta, să ia naştere în minte. Fără bodhicitta, nimeni nu 
vă poate conduce la treapta desăvârşitei stări de Buddha prin propriile forţe.:42 Dar 
odată ce bodhicitta a fost trezită în voi, indiferent ce Dharma practicaţi va conduce la 
dobândirea desăvârşitei stări de Buddha. Învăţaţi întotdeauna să folosiţi orice căi 
posibile pentru a face chiar şi cea mai mică scânteie de bodhicitta să răsară în voi.4%3 

Învățătorul care vă acordă instrucţiunile de bază asupra trezirii bodhicittei vă 
îndreaptă pe calea Marelui Vehicul, astfel că bunătatea sa este mai mare decât cea a 
învăţătorilor care vă dau orice alte învățături. Când Atisa menţiona numele 
învăţătorilor săi, el obişnuia să-şi unească mâinile deasupra inimii. Dar când vorbea 
despre Domnul Suvarnadvipa, el îşi unea mâinile deasupra capului, iar ochii i se 
umpleau cu lacrimi. Discipolii săi îl întrebau de ce face o astfel de distincţie. 

„Este cu adevărat vreo diferenţă în calităţile spirituale sau bunătatea acestor 
maeştri? întrebau ei. 

„Toţi învățătorii mei au fost ființe cu adevărat realizate,” răspundea Atisa, „iar în 
aceasta, însuşirile lor sunt identice. Dar există unele diferenţe în bunătatea lor. 
Puţina bodhicitta pe care o am vine din bunătatea Domnului Suvarnadvipa. Acesta 
este motivul pentru care față de el simt cea mai mare mulţumire.” 

Se spune că cel mai important lucru despre bodhicitta nu este să fie trezită, ci mai 
degrabă ca ea să fie trezită efectiv. Dragostea şi compasiunea bodhicittei trebuie să 
fie cu adevărat vie în noi. Prin urmare, recitarea formulei de mai multe sute de mii 
de ori fără a o înţelege în inimă este cu totul lipsită de sens. A lua legământul 

bodhicitta în prezenţa celor ce sunt Buddha şi Bodhisattva, iar apoi a nu-l ţine, ar 
însemna doar să-i înşeli. Nu există păcat mai grav decât acesta. Aşadar nu înşelaţi 
fiinţele sensibile în nici un fel — încercaţi să cultivați bodhicitta în permanenţă. 


III. INSTRUIREA ÎN PRECEPTELE BODHICITTEI 


Pentru bodhicitta intenţiei, instruirea are trei stadii: considerarea celorlalți ca 
fiind egali cu sine, a vă pune în locul celorlalţi şi considerarea celorlalţi ca fiind mai 
importanţi decât sine. Pentru bodhicitta aplicaţiei, instruirea constă din practicarea 
celor şase perfecţiuni transcendente. 


1. Instruirea în preceptele bodhicittei aspiraţiei 
1.1. CONSIDERAREA CELORLALȚI CA FIIND EGALI CU SINE 


Motivul pentru care am rătăcit în oceanul de suferință al samsărei din vremuri 
fără de-nceput este acela că noi credem într-un „eu” acolo unde nu există nici un eu, 
într-un „sine” acolo unde nu există nici un sine şi că facem acel sine singurul obiect 
al atenţiei noastre. În loc de aceasta, reflectaţi după cum urmează. 

Dorim să fim fericiţi în permanenţă şi să nu avem niciodată nici un fel de 
suferință. Momentul în care ceva neplăcut ni se întâmplă îl considerăm a fi 
insuportabil. Chiar şi o înţepătură sau cea mai uşoară arsură a unei scântei ne face 
să strigăm de durere — nu putem lupta împotriva ei. Dacă un mic purice ne muşcă de 
spate izbucnim în furie. Prindem acel purice, îl aşezăm pe una dintre unghii şi îl 
zdrobim cu alta şi multă vreme după ce l-am ucis deja, continuăm să ne scrâşnim 
unghiile laolaltă cu furie. Cei mai mulţi oameni din zilele noastre nu văd nici un rău 
în a ucide un purice. Dar întrucât aceasta se face invariabil din furie este o cauză 
sigură a renaşterii în Infernul Îngrămădirii şi Zdrobirii. Ar trebuie să fim ruşinaţi să 
considerăm disconforturi atât de mici ca fiind atât de greu de suportat şi că 
reacţionăm într-o manieră care provoacă atât de multă durere unei alte ființe. 

Asemeni nouă, toate ființele celor trei lumi doresc de asemenea să fie fericite şi să 
scape de orice fel de suferinţă. Dar deşi ele vor să fie fericite, acestea nu au idee că 
fericirea vine numai din practica celor zece acţiuni pozitive. Deşi nu doresc să sufere, 
ele îşi dedică toate eforturile celor zece acţiuni vătămătoare care determină 
suferinţe. Lucrurile la care aspiră şi încercările lor de a le obține sunt prin urmare cu 
totul în opoziţie, iar ele suferă tot timpul. Dintre toate aceste ființe, nu este una 
singură care să nu ne fi fost, în vreun moment, de-a lungul timpului fără de-nceput, 
părinte. Acum că am fost acceptaţi ca discipoli de către un învăţător spiritual 
autentic, acum că am primit adevărata Dharma şi putem distinge ceea ce este 
profitabil de ceea ce este dăunător, se cuvinte să ne îngrijim cu dragoste de toate 
mamele noatre din trecut atât de înrobite de propria lor confuzie, şi trebuie să 
încetăm să mai vedem vreo diferenţă între ele şi noi înşine. Acceptându-le 
ingratitudinea şi prejudiciile, trebuie să medităm asupra absenței vreunei diferenţe 
între prieteni şi duşmani. Păstrând toate acestea în minte, meditaţi asupra lor iarăşi 
şi iarăşi. 

Orice lucruri bune sau folositoare vă doriţi pentru voi înşivă, alţii le doresc în 
aceeaşi măsură. Astfel că, aşa cum voi înşivă munciţi din greu pentru a determina 
propria voastră fericicire şi confort, munciţi în permanenţă din greu pentru fericirea 
şi confortul celorlalţi, de asemenea. Aşa cum încercaţi să evitaţi chiar şi cea mai 

neînsemnată suferință pentru voi înşivă, străduiţi-vă de asemenea să împiedicaţi ca 
ceilalţi să aibă de suferit chiar şi cea mai neînsemnată stricăciune. Aşa cum voi v-aţi 
simţi încântați de propria voastră bunăstare şi prosperitate, bucuraţi-vă de 
asemenea din inimă atunci când alţii o duc bine şi prosperă. Pe scurt, nevăzând nici 
o diferenţă între voi şi toate fiinţele vii ale celor trei lumi, faceţi din aceasta singura 
voastra misiune de a găsi căi de a o face pe fiecare dintre ele fericită, acum şi 
întotdeauna. 

Atunci când Trungpa Sinachen i-a cerut o învăţătură desăvârşită într-o singură 
frază, Padampa Sangye a răspuns, „Tot ceea ce îţi doreşti, îşi doresc şi ceilalţi toţi, în 
egală măsură; acționează aşadar în consecinţă!” 

Dezrădăcinaţi cu desăvârşire toate acele atitudini greşite bazate pe ataşament şi 
aversiune care vă fac să-i respingeţi pe ceilalţi şi să vă îngrijiţi doar de voi înşivă şi 
consideraţi-vă pe voi înşivă şi pe ceilalţi ca fiind cu totul egali. 


1.2. A VĂ PUNE ÎN LOCUL CELORLALȚI 


Priviţi o persoană care suferă efectiv de boală, foame, sete sau altă suferință. Sau, 
dacă aceasta nu este posibil, imaginaţi-vă că o astfel de persoană se află înaintea 
voastră. În timp ce expiraţi, imaginaţi-vă că îi daţi acelei persoane toată fericirea 
voastră şi tot ce este mai bun din tot ceea ce aveţi, corpul vostru, averea voastră şi 
izvoarele voastre de merit, ca şi cum v-aţi scoate propriile haine şi ați îmbrăca cu ele 
cealaltă persoană. Apoi, în timp ce inspirați, imaginaţi-vă că luaţi asupra voastră 
toate suferinţele celeilalte persoane şi că, prin urmare, aceasta devine fericită şi 
eliberată de toate suferinţele. Începeţi această meditaţie asupra acordării fericirii şi 
preluării suferinţei cu un singur individ, iar apoi extindeţi-o treptat până ce 
cuprindeţi toate fiinţele vii. 

Ori de câte ori vi se întâmplă ceva nedorit sau dureros, generaţi în mod sincer, o 
milă copleşitoare pentru toate numeroasele ființe din cele trei lumi ale samsărei care 
experimentează acum dureri de acelaşi fel cu voi înşivă. Exprimaţi o dorinţă 
puternică ca toate suferinţele lor să cadă mai curând asupra voastră şi ca ele să fie 
eliberate de suferinţă şi să fie fericite. Ori de câte ori sunteţi fericiți sau vă simţiţi 
bine, generaţi dorinţa ca toată fericirea voastră să se poată extinde pentru a aduce 
fericire tuturor ființelor. 

Această practică bodhicitta a punerii propriei persoane în locul celorlalţi este 
meditaţia chintesenţială fundamentală şi fără de greş pentru toţi aceia care urmează 
calea învățăturilor Mahăyâna. Dacă experimentați cu adevărat această transpunere 
chiar şi doar o singură dată, ea va purifica acţiunile negative şi întunecările a 
numeroase kalpa şi va crea o imensă acumulare de merit şi înțelepciune. Vă va salva 
de la tărâmurile inferioare şi de la orice renaştere care ar putea conduce la acestea. 

Într-o viaţă anterioară, Buddha s-a născut într-un infern în care locuitorii erau 
siliți să tragă care. El a fost înhămat la un car împreună cu o altă persoană pe nume 
Kâmaripa, dar amândoi erau prea slabi pentru a face vehiculul să se mişte din loc. 
Gărzile îi îmboldiră şi-i bătură cu arme înroşite în foc, provocându-le o suferinţă 
incredibilă. 

Viitorul Buddha gândi, „Nici măcar amândoi nu putem face carul să se urnească 
şi fiecare suferă la fel de mult ca şi celălalt. Voi trage doar eu şi voi suferi singur, 
astfel încât Kâmarupa să-şi mai revină.” 

Le spuse gărzilor, „Puneţi acel ham pe umerii; voi trage carul singur.” 

Însă gărzile doar se mâniară. „Cine poate face ceva pentru a-i împiedica pe ceilalţi 
să experimenteze efectele propriilor lor acţiuni?” spuseră ei şi îl bătură peste cap cu 
bastoanele lor. 

Totuşi, datorită gândului său bun, Buddha părăsi imediat acea viaţă în infern şi 
renăscu într-un tărâm celest. Se spune că acesta a fost modul în care el a adus 
pentru prima dată beneficiu celorlalţi. 

O altă poveste istoriseşte cum Buddha, într-o viață anterioară ca „fiică” a 
căpitanului de navă Vallabha a fost încă odată eliberată de tărâmurile inferioare, 
deîndată ce a experimentat transpunerea sa în locul celorlalţi. A fost odată un cap de 
familie pe nume Vallabha, ai cărui fii pieriseră cu toţii. Astfel, când un alt fiu se 
născu, el hotărî să îl boteze Fiică cu speranţa că acest lucru îl va menţine în viaţă. 
Vallabha merse apoi pe mare în căutare de pietre preţioase, însă nava sa se 
scufundă, iar el pieri. 

Când fiul se făcu mare, îşi întrebă mama ce castă şi ocupaţie avusese tatăl său. 
Mama sa, temându-se că dacă îi va spune adevărul el ar putea merge de asemenea 
pe mare, îi spuse că tatăl său aparținuse castei negustorilor de grâne. Astfel că Fiică 
deveni negustor de grâne şi îşi întreținea mama cu cele patru monede de câte o 
karsa pe care le câştiga în fiecare zi. 

Însă curând, ceilalți negustori de grâne îi spuseră că el nu era un membru al 
castei lor şi că, în consecinţă, nu era potrivit pentru el să practice negoţul lor. Fu 
obligat să înceteze. 

Se întoarse la mama sa şi o întrebă iarăşi. De astă dată ea îi spuse că tatăl ei 
fusese un negustor de tămâie. El începu să vândă tămâie, şi cu cele opt karsa pe care 
le gâştiga în fiecare zi, purta de grijă mamei sale. 

Dar Fiică fu oprit din nou, iar de astă-dată mama sa îi spuse că tatăl său vindea 
veştminte. El se găti ca un negustor de veştminte şi curând fu în stare să-i dea 
mamei sale şaisprezece karșa pe zi. Însă curând fu din nou obligat de către ceilalţi 
negustori de veştminte să părăsească afacerea. 

Când i se spuse că era din casta negustorilor de giuvaeruri, începu să vândă pietre 
preţioase şi aducea acasă treizeci două de karsa dându-le mamei sale. S-a întâmplat 
apoi că ceilalţi giuvaergii îi spuseră că aparţinea castei celor care aduceau nestemate 
din călătorii pe ocean şi că aceasta era meseria pentru care se născuse să o facă. 

Când se întoarse acasă în acea zi, îi spuse mamei sale, „Aparţin castei celor care 
caută nestemate. Astfel că voi pleca peste marele ocean pentru a-mi continua 
negustoria!” 

„Este adevărat că aparţii castei vânătorilor de nestemate,” îi spuse ea, „însă tatăl 
tău şi toți strămoşii tăi au murit pe mare în căutarea lor după nestemate. Dacă vei 
pleca, vei muri şi tu de asemenea. Te rog nu te duce! Rămâi acasă şi negustoreşte 
aici.” 

Dar Fiică nu i se putea supune. Pregăti tot ce avea nevoie pentru călătorie. Când 
ieşi, mama sa, incapabilă să-l lase să plece, îl prinse de poala haine şi plânse. El se 
înfurie. 

Strigând, „Lacrimile tale îmi vor purta ghinion în călătoria peste ocean!” el o lovi 
peste cap şi plecă. 

În cursul călătoriei, nava sa a fost distrusă şi aproape tot echipajul s-a înecat, dar 
Fiică s-a prins repede de o scândură şi a fost mânat pe ţărmul unei insule. Ajunse 
într-un oraş numit Bucurie. Într-o casă frumoasă făcută din metale şi nestemate, 
patru frumoase zeițe îi puseră perne mătăsoase pentru a se aşeza şi îi oferiră cele trei 
alimente albe şi cele trei alimente dulci. 

Pe când se pregătea să plece, ele îl avertizară, „Nu călători spre sud. O mare 
nenorocire se va abate asupra ta dacă o vei face! Însă Fiică nu ascultă şi porni la 
drum. 

Ajunse într-un oraş numit Veselie, chiar mai frumos decât cel dinainte. Aici opt 
femei frumoase se puseră la dispoziţia sa. Ca mai înainte, ele îl avertizară despre 
marea primejdie care îl ameninţă dacă va călători spre sud, însă el nu ţinu seama şi 
plecă din nou la drum. 

Într-un oraş numit Beatitudine, chiar mai desăvârşit decât celelalte, el fu 
întâmpinat de şaisprezece zeițe minunate care de asemenea îl slujiră şi îl avertizară 
ca şi cele de mai înainte, dar încă odată fu fără de folos. 

El îşi continuă călătoria şi ajunse la o fortăreață albă al cărei vârf atingea chiar 
cerurile. Se numea Castelul Învăţătorului (guru) Brahma, iar aici treizeci şi două de 
zeițe seducător de frumoase îl invitară să intre. Ele îi pregătiră un pat cu perne 
mătăsoase, îl serviră cu cele trei alimente albe şi cu cele trei alimente dulci şi îl 
rugară să rămână. Însă el dori să plece. 

Pe când se depărta, ele îi spuseră, „Oriunde mergi, te rugăm evită sudul! 
Altminteri, nenorocul va da peste tine!” Însă el simţi un îndemn să meargă spre sud 
şi plecă spre sud. 

Curând o fortăreață de fier se ridică înaintea sa, turnurile sale avântându-se spre 
ceruri. La poartă, zări un om negru cu ochi roşii înspăimântători şi cu o bară de fier 
în mână. Fiică îl întrebă ce se află în clădire, dar omul rămase tăcut. Când se 
apropie, Fiică privi înăuntru şi zări numeroşi oameni ca şi cel dintâi. Un sentiment 
de teroare îi cuprinse tot corpul, făcându-i părul să se ridice. 

Îşi spuse sieşi, „Primejdia! Aceasta trebuie să fie primejdia despre care m-au 
avertizat.” 

Păşi înăuntru. Văzu acolo un om al cărui creier era pulverizat de o roată de fier ce 
i se rotea peste cap. 

„Ce ai făcut ca să meriţi aceasta?” întrebă Fiică. 

„Mi-am lovit mama în cap, iar aceasta este coacerea acelui efect. Dar tu? De ce nu 
ai luat avantajul pe care ţi l-au oferit la Palatul Învăţătorului Brahmă? De ce ai venit 
aici să cauţi suferința?” 

„Bănuiesc că am fost pedepsit de karma mea să vin aici, de asemenea,” gândi 
Fiică. 

În acel moment o voce din cer strigă, „Pune-l în libertate pe cel legat, iar cel liber 
să fie legat!” 

Roata de fier se întoarse dintr-odată spre capul lui Fiică. La fel ca şi în cazul 
celuilalt, capul său începu să fie zdrobit până la carne, iar el experimentă cea mai 
insuportabilă durere şi suferinţă. Acea durere trezi în el un sentiment de intensă 
compasiune pentru toţi cei aflaţi în aceeaşi stare ca şi el. 

Se gândi, „În tărâmurile samsărei există alte fiinţe care suferă asemeni mie, 
pentru că şi-au lovit mamele peste cap. Fie care toată suferinţa lor să rodească în 
mine şi fie ca eu singur să o suport pentru ei toţi. Fie ca nimeni altcineva să nu mai 
experimenteze vreodată o astfel de durere în nici-una dintre vieţile lor succesive.” 

Deîndată, roata zbură în aer, agonia sa încetă, iar el se înălţă în aer până la 
înălțimea a şapte palmieri într-o stare de beatitudine. 

Practica bodhicitta a punerii în locul celorlalți este metoda indispensabilă ultimă 
de obţinere a iluminării. Într-adevăr, învățătorii Kadampa din trecut obişnuiau să 
facă din aceasta principala lor practică. Odată Geshe Chekawa, care ştia numeroase 
învățături ale ambelor Tradiţii, Nouă şi Veche, şi care cunoaştea pe de rost 


219 


numeroase texte de logică, merse să-l vadă pe Geshe Chakshingwa. Pe perna 
acestuia zări un mic text, iar când îl deschise dădu peste fraza: 


Oferiţi câştigul şi victoria celorlalţi, 
Păstraţi pierderea şi înfrângerea pentru voi înşivă. 


„Ce învăţărură minunată!” se gândi Chekawa, şi îl întrebă pe Chakshingwa cum 
se numea învăţătura. 

„Este Cele Opt Stanţe ale lui Langri Thangpa,” spuse Chakshingwa. 

„Cine deţine aceste învățături?” 

„Geshe Langri Thangpa însuşi.” 

Chekawa hotărî să obţină aceste învățături. Mai întâi merse la Lhasa şi petrecu 
câteva zile făcând circumambulaţii pe la locurile sfinte. Într-o seară, un lepros din 
Langthang îi spuse că Langri Thangpa murise. Chekawa întrebă cine era succesorul 
descendenţei şi i se spuse că erau doi potenţiali succesori, Shangshungpa şi Dodepa, 
dar că ei nu puteau să cadă de acord asupra problemei. Totuşi, ei nu se certau din 
competitivitate. 

Shangshungpa îi spunea lui Dodepa, „Tu eşti mai vârstnic; preia tu succesiunea, 
iar eu te voi sluji ca şi cum ai fi Langri Thangpa însuşi.” 

Însă Dodepa îi răspundea, „Tu eşti mai învăţat. Fii tu succesorul!” 

În ciuda percepţiei pure pe care amândoi o aveau unul faţă de altul, Chekawa 
interpretă eşecul lor în a cădea de acord asupra succesiunii ca pe o deficiență şi 
consideră că nici-unul dintre ei nu este deţinătorul învăţăturii lui Langri Thangpa. 
Încercă să afle care este cel mai bun deţinător al acesteia şi toţi îi spuseră că este 
Sharawa. 

Sharawa dădea o învățătură de mai multe volume la câteva sute de membri ai 
comunităţii (sangha). Chekawa îl ascultă vreme de câte zile, dar nu-l auzi spunând 
un cuvânt despre învăţătura pe care o căuta. 

„Se pare că nici el nu o are,” se gândi el, „însă îl voi întreba. Dacă are învăţătura 
voi rămâne. Altminteri, mai bine plec.” 

Astfel Chekawa merse să-l vadă pe Sharawa, care făcea circumambulaţii în jurul 
unei stiipa. Întinse o pătură pe pământ şi îl invită pe Sharawa să se aşeze un moment 
spunând, „Am ceva să te întreb.” 

„Venerabil călugăr,” spuse Sharawa, „care este problema ta? Personal, mi-am 
găsit întotdeauna toate răspunsurile pe perna mea de meditaţie.” 

„Am citit aceste cuvinte într-un text ,Oferiţi câştigul şi victoria celorlalţi, 

Păstraţi pierderea şi înfrângerea pentru voi înşivă.” Mi-au plăcut foarte mult. Este 
aceasta o învăţătură profundă sau nu?” 

„Venerabile călugăr,” răspunse Sharawa, „indiferent dacă îţi place sau nu această 
învăţătură, poţi să te lipseşti de ea dacă nu doreşti să obţii starea de Buddha.” 

„Tu deţii această învăţătură?” 

„Da. Este principala mea practică,” răspunse Sharawa. 

„Atunci te rog să mi-o dai şi mie,” spune Chekawa. 

„Poţi să stai împreună cu mine vreme îndelungată? întrebă Sharawa. „Dacă poţi, 
ţi-o voi transmite.” 

De la el, Chekawa primi călăuzire conform experienţei sale,:44 în cursul unui 
antrenament continuu al minţii ce dură şase ani. Prin practicarea ei, el a devenit 
capabil să se elibereze cu desăvârşire de orice urmă de egoism. 

Atīśa (9082-1054) 
Marele învăţat indian de la universitatea din Vikramasila care şi-a petrecut ultimii zece ani 
ai vieii în Tibet, unde învăţăturile sale au accentuat practicile fundamentale ale luării refugiului 
şi antrenării minţii în dragoste şi compasiune. 


Nu există învăţătură mai bună pentru înlăturarea bolii şi suferințelor acestei vieți 
şi pentru supunerea spiritelor, forţelor negative şi creatorilor de obstacole decât 
această meditaţie bodhicitta a punerii în locul celorlalţi. Meditaţi asupra ei cu 
perseverenţă, respingând în permanenţă ca pe o otravă mentalitatea negativă care 
acordă atât de multă importanţă propriei voastre persoane. 

1.3. A-I CONSIDERA PE CEILALȚI CA FIIND MAI IMPORTANȚI DECÂT SINE 


„Fie că sunt în samsăra, fie că renasc în infern, fie că sunt bolnav, bântuit de 
friguri sau suferind de orice altă nenorocire, le voi suporta pe toate. Fie ca toate 
suferinţele celorlalţi să se matureze în mine! Fie ca celelalte fiinţe să aibă toată 
fericirea mea şi toate efectele acţiunilor mele pozitive!” 

Stârniţi acest gând din profunzimea fiinţei voastre şi puneţi-l efectiv în practică, 
urmând exemplele învăţătorilor lui Atisa, Maitriyogi şi Dharmarakşita şi a 
învățătorului nostru Săkyamuni în renaşterile sale ca regele Padma, ca ţestoasă şi ca 
regele Maniciuida. 

Odată Maitriyogi, învățătorul lui Atisa, predica Dharma, când un om din 
apropiere aruncă cu o piatră după un câine. Învățătorul strigă de durere şi căzu de 
pe tronul său. Celălalt om prezent, văzând cum câinele nu are nimic, crezu că 
Maitriyogi probabil se preface. Însă Maitriyogi, care ştia ce gândea el, îi arătă spatele 
în care urma pietrei care fusese aruncată spre câine era vizibilă cu claritate. Toţi cei 
prezenţi fură convinşi de probă: el luase fizic asupra sa durerea provocată de piatra 
care lovise câinele. 

Învățătorul Dharmarakșita, a început ca un învăţat (pandita) Srăvaka al şcolii 
Vaibhășika. Deşi în prima parte a vieţii sale el nu auzise niciodată învăţăturile 
Marelui Vehicul, afinitatea sa naturală era pentru tradiţia Marelui Vehicul şi fără 
vreun efort deliberat era plin de o mare compasiune. 

Odată, cineva din regiunea unde trăia era lovit de o boală violentă pe care 
doctorul a declarat că putea fi vindecată cu un singur leac — carnea unei fiinţe 
umane vii. Dacă aceasta nu putea fi găsită, nu era nici o speranţă. 

„Dacă aceasta ajută, îi voi da eu însumi,” spuse Dharmarakșita şi, tăind nişte 
carne din propria coapsă, a dat-o persoanei bolnave, care a mâncat-o şi s-a vindecat. 

Dharmarakșita, care nu realizase încă vacuitatea, suferea o durere imensă ca 
urmare a ceea ce făcuse, însă marea sa compasiune îl împiedică să resimtă vreun 
regret. 

„Te simţi bine?” îl întrebă el pe invalid. 

„Da, sunt bine, însă uite ce suferinţă ţi-am provocat ţie 

„Aş suporta chiar moartea dacă aceasta te-ar putea face fericit,” spuse 
Dharmarakșita. 

Totuşi, îndura o asemenea durere, încât nu putea nici măcar dormi. În cele din 
urmă, preţ de câteva ceasuri a adormit pe jumătate şi a avut un vis. 

Un om, tot alb, îi apăru şi spuse, „Oricine doreşte să obţină iluminarea trebuie să 
treacă prin încercări de felul acesteia. Bine făcut! Bine făcut!” Omul lovi peste rană şi 
o frecă cu mâna sa. Rana dispăru, nelăsând nici o cicatrice. 

Când Dharmarakșita se trezi din vis, văzu că rana sa fusese cu adevărat vindecată. 
Omul alb fusese Marele Plin de Compasiune,'4% însuşi. Realizarea autentică a stării 
naturale s-a pogorât atunci în mintea lui Dharmarakşita, iar cuvintele lui Năgărjuna 
din Cele Cinci Tratate asupra Căii de Mijloc erau neîncetat pe buzele sale. 

În vremurile străvechi, când Sâkyamuni într-una din vieţile sale anterioare era 
regele Padma, o epidemie gravă izbucni printre supuşii săi şi mulţi dintre ei pieriră. 
Regele chemă doctorii şi îi întrebă cum trebuia tratată boala. 

„Această boală poate fi tratată numai cu carnea peştelui rohita,” spuseră ei. „Însă 
boala ne-a întunecat atât de mult minţile încât nu ne putem gândi la un alt 
remediu.” 

În dimineaţa unei zile favorabile regele se îmbăie, îmbrăcă veştminte noi şi 
îndeplini ceremonia mărturisirii şi purificării. Aduse mari ofrande Celor Trei 
Nestemate şi se rugă cu zel, spunând, „Fie ca deîndată ce voi muri, să renasc imediat 
ca peşte rohita în râul Nivrita!” 

Apoi se aruncă în gol de pe înălțimile palatului său — o mie de coţi (un cot: 45 cm, 
n.t.r.) — şi renăscu deîndată ca peşte, strigând cu voce umană, „Sunt un peşte rohita, 
luaţi-mi carnea şi mâncaţi-o!” 

Toată lumea veni să mănânce. În timp ce o parte era consumată, peştele se 
întorcea şi le oferea cealaltă parte. În timp ce îi tăiau carnea, prima parte se 
reîntregea la loc. În acest fel, consumând fiecare parte alternativ, toţi cei bolnavi fură 
vindecaţi. Atunci peştele le vorbi tuturor. 

„Sunt Padma, regele vostru. Mi-am dat viaţa şi m-am născut ca peşte rohita 
pentru a vă vindeca de epidemie. Ca expresie a gratitudinii voastre, abandonaţi 
păcatul şi faceţi tot binele pe care îl puteți.” 

Ei se supuseră cu toţi şi de atunci înainte nu mai căzură niciodată în renaşteri 
nefavorabile. 

Altă dată, Sâkyamuni a renăscut ca o ţestoasă gigantică, când o navă 
transportând cinci sute de negustori naufragie pe mare. 

Erau cu toţii pe cale să se înece, însă testoasa veni la ei şi le vorbi cu glas 
omenesc: „Suiţi-vă pe spatele meu! Vă voi duce pe toţi la liman!” 

Țestoasa purtă toţi negustorii pe uscat, iar apoi căzu epuizată la marginea apei şi 
adormi. Dar în timp ce dormea, un nor de optzeci de mii de muşte ketaka începură 
să-i sugă sângele. Trezinduse, văzu cât de multe erau şi realiză că întoarcându-se în 
apă sau rostogolindu-se pe pământ ar ucide toate insectele. Astfel că rămase doar în 
aceeaşi poziţie, dându-le acestora propria viaţă. 

Ulterior, când ţestoasa a devenit Buddha, muştele au fost cei optzeci de mii de zei 
care i-au ascultat învăţăturile şi au priceput adevărul. 

Cu altă ocazie, Buddha a renăscut în ţinutul Săketa, ca fiu al regelui Creastă Aurie 
şi al reginei Frumuseţe Îmbucurătoare. În creştetul capului său avea o 
protuberanţă:+6 constând dintr-o piatră prețioasă, din care curgea un nectar ce avea 
puterea de a transforma fierul în aur. Din acest motiv el era numit Maniciida, 
„Creastă Aurie.” În momentul naşterii sale a căzut o ploaie cu tot felul de substanţe 
preţioase. Avea în posesie un elefant nemaipomenit pe nume Muntele Perfect. Ca 
rege, îşi conducea afacerile lumeşti conform Dharmei, întotdeauna dovedind 
generozitate faţă de popor, punând astfel capăt sărăciei şi cerşitului. 

Un înţelept pe nume Brighu i-a dat mâna fiicei sale în căsătorie. Ea se născuse 
dintr-un lotus şi avea toate semnele favorabile. Din uniunea lor, s-a născut un fiu 
asemeni tatălui său, pe care l-au numit Creastă de Lotus. 

Într-o zi, regele decise că organizeze o ofrandă uriaşă şi invită numeroşi oaspeţi, 
printre ei, riși Brighu şi un rege pe nume Duşyanta, Greu de Suportat. Atunci Indra, 
dorind să testeze intenţiile regelui, luă înfăţişarea unui răkșasa. El sări peste focul de 
jertfă şi, păşind spre rege, ceru mâncare şi băutură. Regele îi oferi tot felul de 
mâncăruri şi băuturi, însă acesta le refuză pe toate. 

„Tot ceea ce doresc,” spuse el cu cel mai vag zâmbet, „este carnea şi sângele unei 
fiinţe proaspăt ucise!” 

Regele fu oarecum zguduit. „Nu pot obţine un astfel lucru fără să îi vatăm pe 
ceilalţi,” gândi el. „Chiar dacă mă ucide pe mine, nu voi răni o altă fiinţă. Totuşi, 
dacă nu îi dau ceea ce are nevoie, toate speranţele sale vor fi distruse. Ce voi face?” 

Decise că venise momentul să aducă ofrandă propria carne şi propriul sânge şi 
spuse: „i le voi da pe-ale mele!” 

Panica mătură adunarea, iar ceilalţi încercară să-l oprească, dar zadarnic. Regele 
îşi deschise vena jugulară şi îi oferi să bea propriul sânge. Demonul (râkşasa) îi bău 
conţinutul. Apoi tăie bucăţi din propria carne, iar demonul o mâncă până la os. 
Adunarea fu lovită de durere. Regina căzu inconştientă la pământ. Însă regele 
rămase în controlul facultăţile sale, iar Indra deveni extrem de bucuros. 

„Sunt Indra,” spuse el. Nu am nevoie de carne şi sânge, astfel că poţi să opreşti 
actul tău caritabil.” El aplică nectar divin peste rănile de pe corpul regelui, care 
reveni la starea sa anterioară. 

Apoi, Creastă Aurie dădu elefantul său, Muntele Perfect, sfetnicului său, Carul lui 
Brahmă. În acel moment sosi unul dintre discipolii lui işi Marici, care era desăvârşit 
în concentrare. Regele îl primi cu un profund omagiu şi îl întrebă ce dorea. 

„Ca mulţumire pentru învățătorul care m-a învăţat vedele, mi-ar place să-i ofer 
un servitor, întrucât el este acum bătrân şi nu are nici unul. Am venit să-ţi cer soţia 
şi fiul.” 

Atunci regele îi lăsă să plece. Discipolul plecă împreună cu ei şi îi oferi 
învățătorului său. 

Între timp, regele Greu-de-Suportat, râvnea să aibă elefantul. Întorcându-se în 
propriul său regat, el trimise un mesaj cerând ca elefantul să-i fie adus. Fu informat 
cum se cuvine că elefantul fusese deja dăruit unui brahman. Însă el refuză să asculte 
şi ameninţă cu războiul dacă elefantul nu-i va fi predat. Întrucât oştirile duşmane 
înaintau, regele Creastă Nestemată simţi în el o profundă mâhnire. 

„Ce trist că lăcomia poate transforma într-o clipă un prieten apropiat într-unul 
dintre cei mai năpraznici duşmani!” gândi el. „Dacă m-aş pregăti pentru luptă, aş 
putea să-l înving cu uşurinţă. Însă numeroase fiinţe ar suferi, astfel că trebuie să 
fug!” 

Patru pratyekabuddha apărură şi spuseră, „mare rege, a venit vremea pentru tine 
să te retragi în pădure.” 

Astfel că se retrase în Pădurea Încântării Celorlalţi, în vreme ce sfetnicii săi 
merseră la Marici şi îl cerură pe tânărul prinţ care îi fusese dat. 

Marici îl returnă pe prinţ, iar acesta preluă atunci comanda oștirii şi dădu bătălia. 
Greu-de-Suportat fu înfrânt şi obligat să se retragă, iar gândurile şi faptele sale rele 
aduseră boală şi foamete asupra regatului său. 

Când Greu-de-Suportat îi întrebă pe brahmani ce ar putea sfârşi aceste suferinţe, 
ei spuseră, „Remediul ar fi nestemata regelui Creastă Nestemată. Trebuie să o ceri 
lui.” 

„Însă probabil că el va refuza,” spuse regele Greu-de-Suportat. 

Brahmanii insistară, totuşi, că Creastă Nestemată i-o va da — căci nu era el faimos 
că nu refuzase niciodată o cerere? Un brahman fu trimis să i-o ceară. Regele Creastă 
Nestemată mergea prin pădure, privind împrejur şi ajuse în vecinătatea sihăstriei lui 
Marici în acelaşi moment în care regina — soţia sa — în căutare de rădăcini şi frunze 
prin păduri, nu departe, fu atacată de un vânător. 

„Rege Creastă Nestemată, salvează-mă!” strigă ea. 

Strigătul ei îndepărtat ajunse la urechile lui Creastă Nestemată, care se întrebă ce 
se putuse întâmpla şi începu să caute. Vânătorul, văzându-l apropiindu-se, crezu că 
este înțeleptul (riși). Temându-se de un blestem, o luă la fugă. Regina, care înainte 
se bucurase de marele confort al curţii regale era atât de epuizată că atunci când 
Creastă Nestemată o zări, el fu copleşit. 

„Ce trist!” gândi el. „Toate lucrurile compuse sunt nestatornice.” 

În chiar acel moment sosi brahmanul trimis de Greu-de-Suportat. El îi spuse 
regelui povestea sa şi îi ceru protuberanţa de pe capul său. 

„Tai-o şi ia-o,” spuse regele. 

Brahmanul făcu astfel şi plecă. În regatul lui Greu-de-Suportat, atât boala cât şi 
foametea luară sfârşit. 

În timp ce regele experimenta durerea pricinuită de rana sa, el stârni în sine o 
mare compasiune pentru toate fiinţele vii din căldurile infernurilor. Apoi căzu în 
nesimţire. 

În acelaşi timp, îndemnați de semnele bune care apăruseră, numeroşi membrii ai 
curţii sosiră, precum şi numeroşi zei. 

„Mărite rege,” spuseră ei, „ce s-a întâmplat?” 

Regele se ridică şi îşi şterse sângele ce-i păta faţa. 

„Greu-de-suportat a trimis pe cineva să-mi ceară creasta de pe cap, astfel că i-am 
dat-o,” răspunse el. 

„Ce te-a făcut să faci asfel?” întrebară ei. 

„Nu am căutat să obţin nimic pentru mine. Singura mea dorinţă a fost ca regatul 
lui Greu-de-Suportat să fie salvat de boală şi foamete. Însă mai este un lucru pe care 
îl doresc ...” 

„Care este acela?” întrebară ei. 

„Să fiu capabil să protejez toate ființele,” răspunse el. 

„Dar nu simţi nici un regret?” întrebară ei. 

„Nu. Câtuşi de puţin,” spuse regele. 

„Văzând durerea de pe faţa ta este greu de crezut ceea ce spui.” 

„Bine,” spuse regele, „dacă nu m am cu adevărat regrete că i-am dat lui Greu-de- 
Suportat şi supuşilor săi protuberanţa din creştet, fie ca trupul meu să devină exact 
cum a fost înainte!” 

Şi aceasta se şi întâmplă. Supuşii săi îl rugară să se întoarcă la palat, însă el 
refuză. În acel moment, cei patru pratyekabuddha reapărură. 

„Întrucât ţi-ai ajutat atât de mult duşmanii, de ce nu ţi-ai ajuta de asemenea 
prietenii?” „Acum trebuie să te întorci la palatul tău.” 

El se întoarse la palat şi aduse beneficiu şi fericire supuşilor săi. 


2. Instruirea în preceptele bodhicittei aplicaţiei: 
cele şase perfecţiuni transcendente 


Primele cinci dintre cele şase perfecţiuni transcendente — generozitatea, 
disciplina, răbdarea, sârguinţa şi concentrarea — sunt toate aspecte ale practicii 
mijloacelor iscusite. Cea de-a şasea, înțelepciunea, aparţine acumulării de 
înţelepciune fundamentală.147 


2.1. GENEROZITATEA TRANSCENDENTĂ 


Generozitatea poate lua trei forme: caritatea materială, acordarea de Dharma şi 
acordarea de protecţie împotriva primejdiei. 


2.1.1. Caritatea materială 


Există trei forme de caritate materială: caritatea obişnuită, marea caritate şi 
marea caritate excepţională. 

Caritatea obişnuită. Aceasta se referă la acordarea oricărui lucru material, chiar 
dacă nu este mai mult decât un mănunchi de frunze de ceai sau un bol de orz. Dacă 
este dat cu intenţie pură desăvârşită, nu contează cantitatea. Mărturisirea 
Încălcărilor vorbeşte despre „efectul viitor pozitiv al acordării unei simple 
îmbucături de hrană unei ființe născute în târâmul animalelor.” Se spune că 
Victorioşii, cu măiastra lor iscusinţă în mijloace şi marea lor compasiune sunt 
capabili să ajute fiinţe preta la fel de numeroase ca firele de nisip din Gange cu o 
singură picătură de apă sau cu o grăunţă de orz folosind puterea dhârani'-lor, 
mantrelor şi altor tehnici. 

Ofrandele albe şi roşii arse aduc un mare beneficiu ființelor preta care se 
deplasează prin spaţiu. Spiritele care altminteri se hrănesc cu vieţile altora pot fi 
satisfăcute temporar cu mirosul ofrandei de hrană arsă, iar minţile lor sunt eliberate 
prin acordarea de Dharma.! Prin urmare, ele nu îi mai vatămă pe ceilalți şi 
numeroase fiinţe sunt în acest fel protejate de primejdie, astfel că practicarea 
ofrandei arse include toate cele trei feluri de generozitate. 

Întrucât torma cu apă şi ofrandele arse sunt ambele uşor de îndeplinit şi foarte 
eficace, încercaţi să le practicaţi cu regularitate şi fără întrerupere. Este bine să 
oferiţi o sută de mii de torma cu apă în fiecare an. 

Când oamenii ajung să aibă alimente puţine sau bani puţini, ei ţin strâns de ei cu 
strânsoarea unui muribund şi nu îi mai folosesc nici pentru această viaţă, nici pentru 
vieţile care vor veni. Indiferent cât de mult au, ei continuă să creadă că nu au nimic 
şi suspină ca şi cum ar fi pe punctul să moară de foame. O astfel de conduită poate 
crea chiar acum o experienţă asemănătoare celei din tărâmul ființelor preta, prin 
efectul asemănător cauzei.” 

Evitaţi astfel de atitudini şi încercaţi să fiţi generoşi, prin activităţi precum 
aducerea de ofrande Celor Trei Nestemate şi prin darea de pomeni cerşetorilor. 
După cum Jetsun Mila spunea: 


Luaţi hrană de la gura voastră şi daţi-o pomană. 


Altminteri, dacă vă lăsaţi să fiţi sclavi ai ataşamentului vostru egoist, puteţi 
ajunge acolo încât chiar dacă aţi avea toată averea din lume, ar părea totuşi că nu 
este suficient pentru o singură persoană; şi neîndrăznind să vă atingeţi de ceea ce 
aveţi deja, vă veţi spune că ceea ce urmează să folosiţi pentru ofrande sau să daţi 
celor nevoiaşi va trebui să găsiţi, mai târziu sau din altă parte. 

General vorbind, Buddha a predicat caritatea materială şi alte practici implicând 
posesiunile materiale în principal pentru bodhisattva laici. Dacă sunteţi călugăr sau 
călugăriţă, cel mai important lucru este pur şi simplu să vă reduceţi dorinţele, să 
învăţaţi să fiți mulţumiţi cu ceea ce aveţi şi să practicaţi întreita instruire a căii 
superioare cu hotărâre, în sihăstrii montane şi locuri solitare, acceptând cu dragă 
inimă toate dificultăţile. 

Unii practicieni îşi abandonează practica spirituală pentru a se implica în comerţ, 
agricultură sau alte mijloace de trai şi adună averi prin viclenie şi înşelăciune. Ei 


* O categorie de mantra lungă care se găseşte în scrierile sūtra. 

t În cursul ritualului ofrandei arse (vezi glosarul), „acordarea de Dharma” este de obicei inclusă sub 
forma unui vers rezumând învăţătura lui Buddha, „Abandonaţi păcatul ...” citată mai jos la pagina 229. 

i Vezi paginile 128-129. 

susţin că practică Dharma prin ofrande şi daruri caritabile pe care le fac din ceea ce 
au câştigat. Insă aceştia sunt oamenii despre care se spune: 


Când Dharma nu este practicată conform Dharmei, tocmai Dharma poate fi 
cauză a unei renaşteri rele. 


Abordarea lor este absolut lipsită de valoare. Prin urmare este extrem de 
important să fiţi întotdeauna mulţumiţi cu ceea ce aveţi. 

Marea caritate. Aceasta înseamnă a da altora ceva foarte rar sau foarte preţios 
pentru voi înşivă, precum propriul vostru cal sau elefant sau chiar propriul fiu sau 
fiică. 

Marea caritate excepţională. Aceasta înseamnă a dărui propriile membre, corp 
sau viaţă. Exemplele sunt Prinţul Marele Curaj care şi-a dat corpul unei tigroaice 
înfometate, Năgârjuna care şi-a dat capul fiului regelui Surabibhadra," şi prinţesa 
Mandabhadri care de asemenea a hrănit o tigroaică cu propriul ei trup. Totuşi, acest 
fel de generozitate va fi practicat numai de către o fiinţă care a dobândit unul dintre 
nivelurile de Bodhisattva. Fiinţele obişnuite sunt incapabile de el.:48 Pentru 
moment, dedicaţi-vă mental corpul, viaţa şi averea beneficiului celorlalţi fără 
ataşament, rugându-vă ca într-o zi să fiți capabili să le dăruiţi efectiv. 


2.1.2. Acordarea de Dharma 


Aceasta înseamnă a-i călăuzi pe ceilalți spre practica spirituală, acordându-le 
împuterniciri, explicându-le Dharma, transmițând texte şi aşa mai departe. Totuşi, 
pentru a munci pentru binele celorlalţi când propriile dorinţe egoiste nu au dispărut 
încă, nu ar fi nimic altceva decât un spectacol. 

Discipolii lui Atisa l-au întrebat pe acesta când vor putea fi capabili să-i înveţe pe 
ceilalți să lucreze pentru beneficiul celorlalți sau să îndeplinească transferul 
conştiinţei pentru cei care tocmai au murit. Răspunsul său a fost acesta: 


Puteţi să-i călăuziţi pe ceilalți îndată ce aţi realizat vacuitatea şi aţi dezvoltat 
clarviziunea. 

Puteţi acţiona pentru beneficiul lor îndată ce pentru propriul vostru beneficiu:49 
nu a mai rămas nimic de făcut. 

Puteţi realiza transferul conştiinţei pentru morţi după ce aţi intrat pe calea 
viziunii. 


El a spus de asemenea: 


În aceste vremuri degenerate nu este vreme de laudă; 
Exte momentul trezirii hotărârii. 

Nu este vreme să deţineţi poziţii înalte; 

Este o vreme în care să păstraţi o poziţie umilă. 

Nu este vreme să aveţi servitori şi discipoli; 

Este o vreme în care să trăiţi în solitudine. 

Nu este vreme să vă îngrijiţi de discipoli; 

Este o vreme să vă îngrijiţi de voi înşivă. 


* Vezi pagina 136. 

Nu este vreme să analizaţi cuvintele; 

Este o vreme în care să reflectaţi asupra sensului. 
Nu este vreme să umblaţi încoace şi-ncolo; 

Este o vreme pentru a sta într-un singur loc. 


Cei Trei Fraţi l-au întrebat pe Geshe Tânpa dacă era mai important să practice în 
solitudine sau să-i ajute pe ceilalți prin intermediul Dharmei. Geshe Tânpa a 
răspuns: 


Este nefolositor pentru un începător lipsit deopotrivă de experienţă şi realizare 
să încerce să-i ajute pe ceilalți cu Dharma. Nici o binecuvântare nu poate fi 
obţinută de la el, aşa cum nimic nu poate fi turnat dintr-un vas gol. Învățăturile 
sale sunt insipide şi lipsite de substanţă, precum o bere fermentată fără ca 
grăunţele să fi fost măcinate. 

Cineva aflat la stadiul aspiraţiei, care are căldura:50 practicii dar nu a statornicit 
încă o stabilitate fermă în aceasta, nu poate lucra pentru beneficul ființelor. 
Binecuvântările sale sunt precum ceva turnat dintr-un vas într-altul: îi poate 
umple pe ceilalţi doar golindu-se pe sine. Învățăturile sale sunt precum o lampă 
trecută din mână în mână: dacă dă lumină celorlalţi, el rămâne în întuneric. 

Dar cineva care a dobândit unul dintre stadiile de Bodhisattva este gata să 
lucreze pentru beneficiul celorlalţi, binecuvântările sale sunt precum puterile 
unui vas care îndeplineşte dorinţele: el poate aduce toate ființele la maturitate 
fără să sece vreodată. Învățăturile sale sunt precum o lampă centrală din care 
alţii pot lua lumină fără ca aceasta să se diminueze vreodată. 

Această epocă decadentă nu este prin urmare un moment în care fiinţele 
obişnuite să-i ajute pe ceilalţi exterior, ci mai curând o vreme în care ei să 
trăiască în locuri solitare şi să-şi antreneze propriile lor minţi în dragostea şi 
compasiunea bodhicittei. Este o vreme în care să vă ţineţi departe de emoţii 
negative. Câtă vreme un preţios arbore medicinalis: este doar un lăstar nu este 
încă vremea să-l culegeţi, ci este vremea să îl protejați. 


Din aceste motive este mai curând dificil să faceţi cu adevărat darul Dharmei 
celorlalţi. A expune o învăţătură altora fără a o experimenta singur nu-i va ajuta 
câtuşi de puţin. Cât despre obţinerea de ofrande şi avere prin predicarea Dharmei, 
aceasta este ceea ce Padampa Sangye numea „folosirea Dharmei ca negoţ pentru a te 
îmbogăţi.” 

Până ce nu v-aţi înfrânt dorinţa de a obţine ceva pentru voi înşivă, ar fi mai bine 
să nu vă angajaţi în activităţi altruiste. Dimpotrivă, rugaţi-vă ca minţile spiritelor 
înclinate pozitiv să se elibereze atunci când vă aud rugându-vă, recitând mantre sau 
citind scripturile. Consideraţi că este suficient să recitaţi rugăciunile pentru 
acordarea Dharmei, care se găsesc la sfârşitul textelor rituale pentru torma cu apă 
sau ofranda trupului,:52 precum: 


Abandonaţi păcatul. 

Practicaţi buna virtute. 
Stăpâniţi-vă propria minte. 
Aceasta este învăţătura lui Buddha. 

Când propriile voastre dorinţe egoiste s-au epuizat, va veni momentul să vă 
dedicați în întregime celorlalţi, fără preocupare pentru propria voastră pace şi 
fericire şi fără a vă relaxa eforturile vreo clipă. 


2.1.3. Acordarea de protecţie în fața primejdiei 


Acesta înseamnă de fapt să faceți tot posibilul pentru a-i ajuta pe cei aflaţi în 
dificultate. Ea include, spre exemplu, să oferiţi refugiu celor care nu au nici un loc 
sigur, să acordaţi protecţie celor lipsiţi de protector şi să fiţi alături de cei care nu au 
nici un alt însoțitor. Se referă în mod particular la acţiuni precum interdicţia de a 
vâna şi pescui ori de câte ori aveţi puterea să o faceţi, cumpărând oaia pe cale să fie 
măcelărită şi salvând vieţile peştilor, viermilor, muştelor şi altor creaturi aflate pe 
cale să moară. Căci Buddha a predicat că, dintre toate faptele bune, salvarea vieților 
fiinţelor este cea mai benefică. 


Luate împreună, diferitele feluri de generozitate constituie cel mai important 
aspect al samayei tantrice. În Legământul celor Cinci Familii se spune: 


Ca samaya a Familiei Ratna, 
Practicaţi întotdeauna cele patru feluri de generozitate. 


2.2. DISCIPLINA TRANSCENDENTĂ 


Disciplina transcendentă constă din evitarea acţiunilor negative, întreprinderea 
de acţiuni pozitive şi aducerea de beneficiu celorlalți. 


2.2.1. Evitarea acţiunilor negative 


Aceasta înseamnă respingerea tuturor celor zece acţiuni negative ale corpului, 
cuvântului şi minţii, care nu sunt direcționate spre beneficiul celorlalți.153 


2.2.2. Întreprinderea acţiunilor pozitive 

Aceasta înseamnă să creaţi în permanenţă toate sursele posibile de bine pentru 
viitor, făcând în permanenţă orice faptă pozitivă cu putinţă, indiferent cât de 
nesemnificativă ar putea părea. 

După cum spune obişnuita zicală: „Acţiunea pozitivă poate avea loc doar când 
gurile şi mâinile ne sunt libere, acţiunile negative când mergem sau stăm aşezaţi.” 
Numai prin verificarea cu o mare atenţie, vigilenţă şi grijă, şi încercând din răsputeri 
să faceţi bine şi să vă abţineţi de la rău, puteţi evita să comiteţi numeroase acţiuni 
negative grave — chiar şi în timp ce vă amuzaţi pur şi simplu. 


Nu trataţi cu uşurinţă micile fapte rele, 
Crezând că acestea nu vatămă: 

Chiar şi o mică scânteie de foc 

Poate aprinde un munte de paie. 


Puneţi permanent în practică acest sfat, aplicând atenţia şi vigilența constantă, şi 


veţi dobândi ulterior o inimaginabilă rezervă de acţiuni pozitive în cursul 
activităţilor voastre de fiecare zi. Arătând pur şi simplu respect atunci când întâlniți 

o grămadă de pietre mani, scoţându-vă pălăria şi circumambulând în jurul acesteia, 
având-o în partea dreaptă şi aplicând cele trei metode supreme, poate conduce 
negreşit la eliberare. 

Întotdeauna, aşadar, renunţaţi la cele mai mărunte acte vătămătoare; faceţi tot 
binele pe care-l puteţi face şi dedicați tot meritul pentru beneficiul fiinţelor. Aceasta 
include toate preceptele legămintelor lui Bodhisattva. 


2.2.3. A aduce beneficiu celorlalți 


După cum am văzut deja, atunci când sunteţi complet eliberaţi de dorinţa de a 
obţine ceva pentru voi înşivă, va veni vremea pentru voi să lucraţi direct pentru 
beneficiul celorlalţi, folosind cele patru căi de a atrage fiinţele. Dar ca începător, 
calea de a aduce beneficiu celorlalţi este de a dedica bunăstării tuturor fiinţelor, 
toată practica pe care o faceţi în timp ce vă antrenați în acţiuni pozitive şi în evitarea 
celor negative. Toate acestea sunt de făcut prin aplicarea celor trei metode supreme. 


2.3. RĂBDAREA TRANSCENDENTĂ 


Răbdarea cuprinde trei aspecte: răbdarea când sunteţi rău trataţi, răbdarea de a 
suporta greutăţi pentru Dharma şi răbdarea de a întâmpina fără teamă profundul 
adevăr. 


2.3.1. Răbdarea când sunteţi rău trataţi 

Acest tip de răbdare trebuie aplicat ori de câte ori sunteţi atacat, jefuit sau învins, 
insultat în faţă sau calomniat pe la spate. În loc să vă supăraţi şi să reacţionaţi cu 
mânie, trebuie să răspundeţi pozitiv, cu bunătate iubitoare şi compasiune. Dacă vă 
pierdeţi răbdarea şi daţi frâu mâniei, o singură fărâmă de furie poate distruge 
efectele faptelor bune pe care le-aţi acumulat de-a lungul a o mie de kalpa, după cum 
se menţionează în Calea lui Bodhisattva: 


Faptele bune adunate în mii de ere, 
Precum faptele de generozitate, 

Sau ofrandele aduse celor eliberaţi: 

O singură scânteie de mânie le sfărâmă.154 


Şi iarăşi: 
Nici un rău nu este asemănător urii, 
Nici o austeritate nu poate fi comparată cu răbdarea.155 
Cufundaţi-vă aşadar în răbdare — 
Pe toate căile, deîndată, şi plini de zel. 


Amintindu-vă relele aduse de mânie, străduiţi-vă să cultivați răbdarea în toate 
împrejurările. Padampa Sangye spunea: 


A-i urâ pe duşmani este o amăgire provocată de karma. 
Transformaţi-vă gândurile vicioase ale mâniei, oameni din Tingri! 


Iar Atisa spunea: 

Nu vă mâniaţi pe cei care vă vatămă. 
Dacă vă mâniaţi pe cei care vă vatămă, 
Când veţi mai cultiva răbdarea? 


Ori de câte ori cineva vă vatămă, vă insultă sau vă acuză pe nedrept, efectul — câtă 
vreme nu vă vărsaţi furia pe acea persoană sau nu-i purtaţi pică — va epuiza multe 
dintre acţiunile şu întunecările voastre trecute. Prin dezvoltarea răbdării în astfel de 
situaţii, puteţi acumula merit din abundență. Prin urmare, consideraţi-i pe toţi cei 
care vă greşeşsc, drept învăţători ai voştri. După cum se spune, 


Dacă nu ar fi nimeni faţă de care să ne mâniem, faţă de cine am putea cultiva 
răbdarea? 


În zilele noastre auzim adesea că cineva este cu adevărat un bun lama sau 
călugăr, dar că este teribil de temperamental. Ori nu este greşeală mai mare în lume 
decât mânia — aşadar cum ar putea fi cineva atât de bun şi în acelaşi timp să fie 
teribil de temperamental? Padampa Sangye spunea: 


Nu înţelegeţi că acţiunea izvorâtă într-o clipă de mânie este mai rea decât o sută 
de acţiuni izvorâte din dorinţă. 


Dacă aţi asimilat cu adevărat corespunzător învăţăturile, tot ceea ce faceţi, 
spuneţi sau gândiţi ar trebui să fie la fel de blând ca păşirea pe lână de bumbac şi la 
fel de uşor ca supa tsampa amestecată cu unt. Dar foarte bine se poate întâmpla 
contrariul şi cea mai uşoară practică virtuoasă pe care o realizaţi sau cel mai uşor 
legământ pe care-l ţineţi, să vă facă să vă simţiţi foarte încântați de voi înşivă şi să vă 
umple de mândrie. De fiecare dată când cineva spune un singur cuvânt sunteţi foarte 
sensibili la modul în care ei vorbesc şi fierbeţi de mânie ori de câte ori credeţi că 
sunteţi umilit sau criticat. Acel fel de sensibilitate este un semn că mintea voastră şi 
Dharma au luat-o pe căi diferite şi că Dharma nu v-a schimbat mintea nici în cea 
mai mică măsură. Geshe Chengawa spunea: 


Dacă, în timp ce studiem, reflectăm şi medităm, ego-ul nostru creşte tot mai 
mare şi mai mare, răbdarea noastră devine mai fragilă decât pielea unui copil, şi 
ne simţim chiar mai iritabili decât demonul Tsang Tsen, acestea sunt semne 
sigure că studiul, meditaţia şi reflecţia noastră au luat-o într-o direcţie greşită. 


Fiţi întotdeauna umili, îmbrăcaţi-vă modest şi trataţi pe oricine, fie că este bun, 
rău sau mediocru, cu respect. Îmblânziţi-vă mintea cu Dharma, luând dragostea şi 
compasiunea bodhicittei ca sprijin. Fără nici o îndoială, acesta este cel mai 
important aspect al tuturor practicilor. Acestea sunt mai bune decât o mie dintre 
„cele mai sublime” viziuni sau dintre „cele mai profunde” meditații care nu fac nici 
un bine minţii. 


2.3.2 Răbdarea de a suporta dificultăţi pentru Dharma 


De dragul practicii Dharmei trebuie să ignoraţi căldura, frigul şi toate celelalte 
dificultăţi. Tantrele spun: 

Chiar şi prin înflăcărate infernuri sau mări de lame ascuţite-brici, 
Căutaţi Dharma până la ultima suflare. 


Adepții Kadampa din vechime aveau aceste patru idealuri: 


Întemeiaţi-vă mintea pe Dharma, 

Întemeiaţi-vă Dharma pe o viaţă umilă, 
Întemeiaţi-vă viaţa umilă pe gândul morţii, 
Întemeiaţi-vă moartea într-o vâlcea stearpă şi pustie. 


În zilele noastre credem că putem practica Dharma pe lângă activităţile noastre 
lumești, fără cea mai mică nevoie de hotărâre” sau de dificultăţi, în tot acest timp, 
bucurându-ne de confort, bunăstare şi popularitate. „Alţi oameni pot să o facă,” 
insistăm noi şi spunem cu admiraţie, „Acum, acela este un bun lama, care ştie cum 
să combine Dharma cu viaţa lumească.” 

Dar cum ar putea fi o cale să însori Dharma cu o viaţă lumească? Cei care pretind 
că fac astfel, mai curând duc o bună viață lumească, dar puteţi fi siguri că ei nu 
practică imaculata Dharma. A pretinde că puteţi practica Dharma şi viaţa lumească 
în acelaşi timp este echivalent cu a spune că puteţi coase cu un ac cu două vârfuri, să 
puneţi focul şi apa în acelaşi recipient sau să călăriţi doi cai în două direcţii opuse. 
Toate aceste lucruri sunt pur şi simplu imposibile. 

Ar putea vreo persoană obişnuită să-l întreacă vreodată pe Buddha Sâkyamuni? 
Nici măcar el nu a găsit vreo cale de a practica Dharma şi viaţa lumească umăr la 
umăr. Dimpotrivă, şi-a lăsat regatul în urmă ca pe-un scuipat în ţărână şi a plecat să 
trăiască pe malurile râului Nairaijană, unde a practicat asceza timp de şase ani, 
hrănindu-se cu o singură picătură de apă şi cu o singură grăunţă de orz pe zi. 

Dar despre Jetsun Milarepa? În timpul practicii sale, el nu avea nici hrană, nici 
veştminte. Nu mânca nimic în afară de urzici, iar corpul său a devenit în întregime 
precum un schelet acoperit cu păr verzui. Cei care îl vedeau nu ştiau dacă este un om 
sau un demon. Faptul că el a practicat Dharma până la acest punct, atât de tenace şi 
acceptând dificultăţile atât de nesilit de nimeni, dovedeşte cu siguranţă că este 
imposibil să urmaţi Dharma şi viaţa lumească în acelaşi timp. Putea fi Milarepa cu 
adevărat prea lipsit de speranţă pentru a şti cum să le combine pe cele două? 

Marele siddha Melong Dorje a dobândit realizarea după ce a practicat timp de 
nouă ani, nemâncând altceva decât scoarţa arborelui lakhe. Longchen Rabjam, 
Atotştiutorul Suveran al Dharmei, a trăit cu doar douăzeci şi una de pilule cu 
mercur! vreme de mai multe luni. Când ningea, obişnuia să intre într-un sac aspru 
care-i servea deopotrivă drept pat şi veştmânt. 

Toţi siddha din trecut au obţinut realizarea doar practicând cu hotărâre, 
acceptând de bună voie toate greutăţile, lăsând la o parte orice activitate lumească. 
Nici unul dintre ei nu a obţinut realizarea practicând alături de activităţile obişnuite 
ale vieţii de fiecare zi, bucurându-se de confort, bunăstare şi faimă. Rigdzin Jigme 
Lingpa spunea: 


* snying rus, lit. „un os în inimă,” înseamnă o mare hotărâre şi un mare curaj care nu dă înapoi niciodată. 
i Mercurul este folosit în practica bcud len (extragerea esenței). Toxicitatea lui este neutralizată, iar 
pilulele sunt făcute din substanța rezultată, cu care meditatorii trăiesc fără a mai consuma hrană 
obişnuită. 

În timpul în care te-ai obişnuit să ai o locuinţă confortabilă, hrană din belşug, 
veştminte calde şi un binefăcător generos, ai cultivat demonul cu totul, chiar 
mai înainte de a începe să cultivi Dharma. 


Geshe Shawopa spunea: 


Pentru a practica Dharma cu sinceritate, ambiția voastră în viaţă trebuie să fie 
sărăcia. La capătul unei vieţi în sărăcie, veţi fi capabili să vă întâmpinați 
moartea. Dacă aveţi această atitudine, puteţi fi siguri că nici un zeu, demon sau 
fiinţă umană nu vor fi vreodată capabili să vă provoace necazuri. 


Jetsun Mila cânta: 


Nimeni care să mă întrebe dacă sunt bolnav, 
Nimeni care să-mi plângă moartea: 

A muri singur în această sihăstrie 

Este tot ceea ce un yogin şi-ar putea dori. 


Nici urmă de paşi dincolo de uşa mea, 
Nici urmă de sânge înăuntru:* 

A muri singur aici în această sihăstrie 
Este ceea ce un yogin şi-ar putea dori. 


Nimeni care să se întrebe unde am plecat, 
Nici un loc anume în care să plec. 
A muri singur în această sihăstrie 
Este tot ceea ce un yogin şi-ar putea dori. 


Cadavrul meu poate putrezi şi poate fi mâncat de viermi, 
Cartilajele şi oasele mele pot fi uscate de muşte; 

A muri singur în această sihăstrie 

Este tot ceea ce un yogin şi-ar putea dori. 


Este prin urmare de o importanţă fundamentală să risipim în vânt toate 
ataşamentele faţă de viața obişnuită şi de a practica fără grija căldurii, frigului şi 
altor dificultăţi. 


2.3.3. Răbdarea de a întâmpina adevărul profund fără teamă 


Odată ce aţi primit învățături asupra stării naturale a profundei vacuităţi sau, mai 
precis, asupra aspectelor cheie ale Marii Perfecţiuni Naturale dincolo de orice 
activitate şi efort, sau asupra Celor Doisprezece Zâmbete Vajra dincolo de efectele 
faptelor bune sau rele, sau asupra Celor Opt Stanţe Miraculoase, încercaţi să le 
deprindeţi semnificaţia reală fără a da naştere punctelor de vedere negative. 


* A Š TOE SES E f Gi p A e 
Aceasta poate însemna că nu se află aici nici un medic care să practice luarea de sânge sau pur şi 
simplu că hrana cumpătată a lui Milarepa este lipsită de carne. 

A avea puncte de vedere greşite asupra acestor învățături sau a le critica este ceea 
ce se numeşte „actul vătămător al respingerii Dharmei.” Acesta poate arunca pe 
cineva în străfundurile infernului vreme de nenumărate kalpa. După cum un text 
asupra mărturisirii spune: 


Fac mărturisirea ori de câte ori am comis o faptă mai primejdioasă 
Decât cele cinci fapte cu retribuţie imediată: cea a respingerii Dharmei. 


Într-o zi, doi călugări indieni care aveau cele doisprezece virtuţi ale instruirii 
depline s-au prezentat înaintea lui Atisa. Când Atisa le-a explică că ego-ul nu are 
existenţă intrinsecă, ei fură încântați. 

Dar când le explică că nici lumea fenomenală nu are existenţă intrinsecă,'56 ei 
exclamară, „Asta este înspăimântător! Nu spune astfel de lucruri! Iar când le citi 
Sūtra Esenţă, ei îşi astupară urechile. 

Cu inima grea, Atisa le spuse, „Dacă nu vă antrenați în dragostea şi compasiunea 
bodhicittei, dezvoltând apoi încrederea şi profundele învățături, numai legămintele 
voastre pure nu vă vor duce nicăieri.”157 

S-a spus că au existat numeroşi călugări aroganţi şi vulgari în timpul lui Buddha 
care, atunci când îl auzeau predicând asupra profundei vacuităţi, au vomitat sânge, 
au murit şi au renăscut în infernuri. Multe alte povestiri amintesc întâmplări 
asemănătoare. 

Este important să aveţi o preocupare sinceră şi respectuoasă pentru profundele 
învățături şi pentru cei care le predică. Chiar dacă limitările minţii voastre vă fac 
indiferent la ele, cel puţin nu le criticaţi niciodată. 


2.4. STRĂDANIA TRANSCENDENTĂ 


Există trei feluri de strădanie: strădania ca o armură, strădania în faptă şi 
strădania care nu poate fi stăvilită.158 


2.4.1. Strădania ca o armură 

Când auziţi povestiri despre vieţile marilor învăţători, Buddha-şi şi Bodhisattva- 
şi, despre faptele pe care ei le-au săvârşit şi încercările prin care au trecut pentru 
Dharma, nu fiți descurajaţi. Niciodată să nu credeţi că doar ei sunt capabili să obţină 
cele pe care le-au obţinut deoarece ei au fost Buddha-şi şi Bodhisattva-şi şi că voi nu 
aţi putea face la fel. Dimpotrivă, amintiţi-vă că numai acţionând pur şi simplu în 
acest fel, ei toţi au devenit atât de desăvârşiţi. Întrucât voi sunteţi discipoli ai lor, 
chiar dacă nu aţi putea să faceţi mai bine, nu aveţi de ales decât să călcaţi pe urmele 
lor. 

Dacă atât de multă perseverenţă şi dificultăţi le-au fost necesare lor, cum s-ar 
putea ca astfel de lucruri să nu fie obligatorii pentru noi, lipsiţi cum suntem de 
antrenamentul lor continuu în Dharma din vremuri fără de-nceput şi îngreunaţi 
cum suntem de acţiunile noastre negative din trecut? 

Avem toate libertăţile şi avantajele unei existențe umane. Am întâlnit un 
învăţător spiritual autentic şi am primit profundele învățături. Acum că avem 
această oportunitate de a practica adecvat profunda Dharma, trebuie să facem 
legământ că din străfundurile inimilor noastre să facem astfel şi să fim pregătiţi să 
acceptăm greutăţile, să ne asumăm mari sarcini şi să ne riscăm viaţa şi membrele, 

fără grijă pentru carnea şi sângele nostru. Aceasta este ceea ce se înţelege prin 
strădania ca o armură.” 


2.4.2 Strădania în faptă 


Având toată intenţia de a studia şi practica Dharma, puteţi foarte bine să o puneţi 
deoparte până mâine sau până într-altă zi, zi după zi, întreaga voastră viaţă. Trebuie 
să evitaţi să risipiţi timpul unei întregi vieţi umane plănuind veşnic să practicați. 
Druk Pema spunea: 


Viaţa umană este ca şi cum te-ai afla în ţarcul măcelarului: 
Moartea este tot mai aproape cu fiecare lipă. 

Dacă amânaţi cu uşurinţă până mâine, 

Păziţi-vă de lacrimi şi regret pe patul morţii! 


Nu aşteptaţi o altă clipă pentru a practica. Faceţi ceva în acest sens deîndată, 
precum un om îngrozit că s-a trezit cu un şarpe în poală sau ca o dansatoare al cărei 
păr a luat foc. Abandonaţi cu totul activităţile lumeşti şi dedicaţi-vă practicii 
Dharmei chiar acum. Altminteri nu veţi găsi niciodată timp — o activitate lumească 
va urma alteia, la nesfârşit ca valurile apei. Ele vor înceta doar atunci când veţi 
decide odată pentru totdeauna să le puneţi capăt. După cum Atotştiutorul 
Longchenpa spunea: 


Preocupărle lumeşti nu vor sfârşi niciodată până în clipa morţii. 
Însă încetează atunci când le abandonăm -— astfel este natura lor. 


şi: 


Activităţile noastre sunt precum jocurile copiilor: 
Ele decurg câtă vreme le continuăm, dispar când le oprim. 


Odată ce simţiţi dorinţa de a practica Dharma, nu vă lăsaţi conduşi de delăsare 
sau amânare nici măcar o clipă. Puneţi-vă imediat pe treabă, îmboldiţi de gândul 
nepermanenţei. Aceasta este ceea ce se numeşte strădania în faptă. 


2.4.3. Strădania care nu poate fi stăvilită 


Nu deveniți satisfăcuţi îndată ce aţi realizat o mică retragere sau nişte practici ale 
accesului şi realizării, câteva rugăciuni sau una-două fapte bune. Faceţi legământ să 
practicaţi atâta timp cât veţi trăi şi hotărâți să vă păstraţi eforturile treze, cu toată 
forța constantă a unui mare fluviu, până ce veţi obţine desăvârşita stare de Buddha. 

Fiinţele supreme din trecut spun că trebuie să se practice aşa cum paşte un iac 
flămând. Când un iac smulge un smoc de iarbă, ochii săi sunt deja fixaţi asupra 
următorului. În acelaşi fel, înainte de a termina o practică Dharma, spuneţi-vă că 
îndată ce aţi terminat practica voastră curentă, veţi aborda cutare sau cutare 
practică nouă. 


. La ide a eee Poate 
„Esenţa strădaniei înseamnă a găsi bucurie în săvârşirea faptelor bune.” NT 

Încercaţi să faceţi eforturi tot mai mari în fiecare zi, tot timpul, fără să vă lăsați 
vreodată corpul, cuvântul sau mintea să alunece spre trândăvie sau să se despartă de 
Dharma măcar pentru o clipă. Rigdzin Jigme Lingpa spunea: 


A practica cu o tot mai mare tenacitate pe măsură ce te apropii de moarte este 
semnul unui practicant al Dharmei care nu a fost prins de îngheţ." 


În aceste zile, celor care au reputaţia că sunt mari meditatori sau buni lama 
oamenii le spun adesea, „Acum tu nu mai trebuie să faci prosternări, să reciţi 
rugăciuni, să acumulezi merit şi înţelepciune, să-ţi purifici întunecările şi toate 
celelalte.” 

Curând aceştia încep să creadă în ei înşişi şi ajung să creadă despre ei că sunt 
foarte importanţi şi că nu mai au nevoie de aceste lucruri. Dar, după cum imaculatul 
Dagpo Rinpoche spunea, 


A crede că cineva nu mai are nevoie de astfel de lucruri dovedeşte că are nevoie 
de ele mai mult ca niciodată. 


În fiecare zi, marele învăţător indian Dipamkara! se aşeza la treabă făcând tsa- 
tsa. Mâinile sale erau curând acoperite de lut. 

Discipolii săi spuneau, „Oamenii vorbesc despre faptul că un mare învăţător ca 
tine modelează lutul. Mai mult decât atât, te osteneşti. De ce nu ne laşi să le facem 
noi pentru tine?” 

„Ce vorbiţi?” spunea Dipamkara. „Curând veţi începe să-mi şi mâncaţi hrana în 
locul meu?” 

Până ce dobândiţi desăvârşita stare de Buddha, veţi avea încă acţiuni trecute şi 
tendinţe de îndepărtat şi veţi avea nevoie încă să dobândiţi tot mai multe virtuţi 
spirituale. Astfel că aveţi grijă să nu cădeţi în practica indolentă şi sporadică. 
Practicaţi Dharma cu sârguinţă din străfundul inimii voastre, fără să simţiţi măcar 
că aţi făcut destul. 

General vorbind, dacă dobândiţi sau nu starea de Buddha, depinde numai de 
strădania voastră. Astfel că faceţi eforturi să practicaţi cele trei feluri de strădanie. 
Cel cu inteligenţă excepţională dar cu strădanie puţină, va fi doar un practician 
inferior. Dar cineva cu puţină inteligenţă şi strădanie extraordinară va deveni un 
practician superior. Fără nici un fel de strădanie, toate bunele virtuţi ar fi 
nefolositoare. Atotştiutorul Jigme Lingpa spunea: 


Fără inteligenţă, nu există putere, 

Nici averea sau vigoarea nu sunt de ajutor 
Cineva lipsit de strădanie — 

Este precum un barcagiu a cărui plută 
Are totul cu excepţia vâslelor. 


Fiţi veşnic cumpătat la mîncare. Căutaţi să ajungeţi la o cantitate moderată de 
somn. Faceţi-vă eforturile ferme şi constante. Faceţi-vă mintea precum o coardă de 


* Înghețul care distruge recolta de fructe a cuiva, simbolizează obstacolele care ne împiedică să ne 
atingem scopul. 
t Un alt nume al lui Atisa. 

arc bună, nici prea slobodă, nici prea strânsă. Nu veţi ajunge nicăieri practicând 
sporadic, doar atunci când aveţi timp. 


2.5. CONCENTRAREA TRANSCENDENTĂ 


Este imposibil să dezvoltați concentrarea fără a renunţa mai întâi la emoţiile şi 
preocupările care vă distrag şi fără a vă retrage într-un loc singuratic, astfel că 
pentru a începe este important să abandonaţi distragerile. 


2.5.1. Abandonarea distragerilor 


Toate cele ce se întâlnesc se vor despărţi. Părinţi, fraţi şi surori, soţii, prieteni şi 
rude — chiar şi carnea şi oasele corpului pe care l-am primit la naştere — sunt toate 
destinate să se despartă. Înţelegeţi zădărnicia ataşamentului față de apropiaţi şi 
prieteni trecători şi rămâneţi permanent în solitudine. Repa Shiwa O spunea: 


Starea de Buddha este doar înăuntrul nostru. 

Deşi însoțitorii spirituali ne sprijină practica, 

A avea mai mult de trei sau patru împreună determină ură şi ataşament. 
Astfel că cel mai bine este să stai singur. 


Dorinţa de lucruri este cea care ne provoacă toate necazurile. Nu suntem 
niciodată satisfăcuţi cu ceea ce avem şi cu cât mai bogaţi suntem cu atât mai lacomi 
devenim. După cum spune zicala, „A fi bogat înseamnă a fi avar.” Sau, „Asemeni 
bogatului, cu cât ai mai mult, cu atât vrei mai mult,” şi „Pentru aţi pierde duşmani, 
pierde-ţi banii.” Cu cât mai mari vă sunt resursele, banii şi averea, cu atât mai multe 
primejdii întâmpinați din partea duşmanilor, tâlharilor şi aşa mai departe. Vă puteţi 
pierde întreaga viaţă agonisind, protejând şi sporindu-vă averea. Aceasta poate 
conduce doar la suferinţă şi acţiuni negative. Sublimul Năgârjuna spunea: 


Strângerea de avere, păzirea şi sporirea ei vă vor irosi; 
IÎnţelegeţi că bogăţiile aduc ruină şi distrugere fără de sfrâşit. 


Chiar dacă un om ar poseda toată averea şi posesiunile din întreaga lume, aceasta 
nu va schimba faptul că el are nevoie doar de hrană şi îmbrăcăminte suficiente 
pentru o singură persoană. Dar cu cât sunt mai bogaţi, oamenii pot tot mai greu 
suporta să înghită o îmbucătură de mâncare sau să folosească suficiente haine 
pentru a-şi acoperi spinările. Nepăsători faţă de păcat sau suferinţă, ignorând toată 
critica, ei îşi riscă vieţile prezente şi îşi risipesc în vânt vieţile viitoare; pentru cea 
mai neînsemnată posesiune materială, ei dispreţuiesc orice sentiment de ruşine sau 
onestitate, toată prudenţa şi prevederea înțeleaptă, şi orice consideraţie a Dharmei şi 
legămintelor (samaya) sale. Petrecându-şi tot timpul alergând după hrană, profit şi 
poziţie socială, asemeni duhurilor hoinare ce umblă după turte torma, ei îşi risipesc 
întregile lor vieţi fără să experimenteze vreodată măcar o zi de libertate, bunăstare şi 
fericire. În cele din urmă, după ce au îngrămădit toată acea avere, ei pot foarte bine 
să plătească pentru ea cu propriile lor vieţi şi să fie înjunghiaţi sau împuşcaţi numai 
pentru banii lor. Atunci, tot ce au acumulat de-a lungul unei vieţi întregi ajunge să 
fie cheltuit de duşmanii lor şi de alți oameni. Totul este risipă. Dar grămada de fapte 
rele la fel de înaltă cât Muntele Meru pe care au construit-o pentru a se îmbogăţi, le 

rămâne în exclusivitate lor şi îi va determina să rătăcească prin insuportabilele 
profunzimi ale tărâmurilor inferioare, nicicând pentru a deveni liberi. Astfel că, atât 
cât mai aveţi posibilitatea, folosiţi-vă puţinele posesiuni pe care poate le aveţi în 
această viaţă să vă îngrijiţi de vieţile viitoare. Mulţumiţi-vă cu o cantitate mică de 
hrană şi doar atâta îmbrăcăminte cât să vă ferească de vânt. 

Cei ale căror ambiţii sunt limitate la această viață prezentă sunt cunoscuţi în texte 
ca „prieteni copilăroşi.” Ei nu sunt câtuşi de puţin mulţumiţi cu nici o mână de 
ajutor pe care i-o puteţi întinde şi în schimb, ei vă pot dăuna. Indiferent ce faceţi 
pentru ei, nu este bine niciodată. Sunt foarte greu de mulţumit. Dacă aveţi mai mult 
decât ei, sunt invidioşi; dacă aveţi mai puţin, vă privesc de sus. Cu cât mai mult timp 
pierdeţi împreună cu ei, cu atât mai mult vi se înmulţesc acţiunile negative şi vi se 
împuţinează cele pozitive. Renunţaţi la astfel de prieteni şi ţineţi-vă la o bună 
distanţă de ei. 

Îndeletniciri precum comerţul, agricultura, industria, învăţământul vă implică în 
numeroase activităţi şi furnizează nesfârşite surse de distrageri. Aceste ocupaţii 
triviale vă menţin constant preocupaţi de țeluri inconsecvente. Oricât de mult efort 
faceţi, nimic din toate acestea nu are vreo semnificaţie. Nu există sfârşit în procesul 
de înfrângere a rivalilor şi de favorizare a prietenilor. 

Abandonaţi toate aceste activităţi şi distrageri fără de sfârşit ca pe tot atâta 
scuipat în praf. Lăsaţi-vă ţinutul natal în urmă şi îndreptaţi-vă spre ţinuturi 
necunoscute. Locuiţi la picioarelor râpelor stâncoase, având doar animalele sălbatice 
ca însoțitori. Stabiliţi-vă corpul şi mintea într-o stare de linişte.159 Încetaţi să mai 
purtaţi grija hranei, veştmintelor şi a ceea ce spun oamenii. Trăiţi-vă viaţa prin 
locuri pustii, pe unde nu se află alte ființe umane. Jetsun Milarepa spunea: 


Într-o grotă stâncoasă dintr-un loc pustiu 
Tristeţea mea este neîmpăcată. 

Învățător al meu, Buddha al celor trei timpuri, 
Mi-e dor de tine neîncetat. 


Dacă faceţi ca şi el, veţi constata că, aşa cum spune zicala, „în locuri unde vă 
simţiţi singuri, apare concentrarea.” Acolo, toate bunele virtuţi ale căii — 
dezamăgirea față de samsăra, hotărârea de a vă elibera de aceasta, credinţa, 
puritatea percepţiei, concentrarea şi absorbirea — apar în mod natural. Faceţi tot ce 
puteţi pentru a trăi aceasta. 

În păduri singuratice, acele locuri în care Buddha-şi şi Bodhisattva-şi din trecut 
au găsit liniştea, nu este nimic care să vă preocupe, nici distrageri, nici negoţ, nici 
câmpuri pentru a fi lucrate, nici prieteni copilăroşi. Păsările şi căprioarele sălbatice 
sunt însoțitori comozi; apa de izvor şi frunzele furnizează o hrană potrivită ascezei. 
Conştiinţa este în mod natural clară, iar concentrarea se dezvoltă de la sine. fără 
duşmani, lipsiţi de prieteni, puteţi să vă eliberaţi de lanţurile ataşamentului şi urii. 
Astfel de locuri au toate avantajele. În Sūtra ca Lumina Lunii şi alte scrieri sūtra, 
Domnul Buddha spune că simpla dorinţă de a merge în locuri singuratice şi de a face 
şapte paşi în direcţia acestora este cu mult mai vrednic decât a face ofrande tuturor 
celor ce sunt Buddha din cele zece direcţii vreme de tot atâtea kalpa câte fire de nisip 
sunt în Gange. Cu cât mai mult înseamnă dacă locuiţi efectiv în astfel de locuri. Se 
spune de asemenea: 


În desăvârşita singurătate, în adâncul munţilor, 

Tot ceea ce cineva face este bine. 


Chiar şi fără a face vreun efort sârguincios pentru a practica, în astfel de locuri, 
deziluzionarea față de samsâra, hotărârea de a vă elibera de ea, dragostea, 
compasiunea şi toate celelalte virtuţi ale căii vor apare în mod spontan. Ca urmare, 
întregul vostru mod de viață poate doar să devină desăvârşit. Ataşamentul, ura şi 
toate emoţiile negative pe care aţi încercat zadarnic să le controlaţi în locuri agitate 
de activitate se vor diminua de la sine, pur şi simplu deoarece vă aflaţi acum în 
solitudine. Va fi uşor să dezvoltați toate virtuțile căii. 

Aceste aspecte sunt preliminariile concentrării şi sunt de o importanţă vitală. Ele 
nu pot fi lepădate. 


2.5.2. Concentrarea efectivă 


Concentrarea este de trei feluri: concentrarea practicată de fiinţele obişnuite, 
concentrarea care distinge cu claritate şi concentrarea excelentă a celor ce sunt 
Tathâgata. 

Concentrarea practicată de fiinţe obişnuite. Când sunteţi ataşaţi de experienţele 
beatitudinii, clarităţii şi absenței gândurilor din meditaţie şi le căutaţi intenţionat 
sau când practica voastră este colorată de vreo afinitate pentru experienţe, aceasta 
se numeşte concentrarea practicată de fiinţe obişnuite.160 

Concentrarea care distinge cu claritate. Când sunteţi liberi de orice ataşament 
faţă de practicile meditative şi nu mai sunteţi fascinaţi de concentrare, dar sunteţi 
încă ataşaţi de vacuitate ca un antidot, aceasta se numeşte concentrarea care 
distinge cu claritate. 

Desăvârşita concentrare a Tathăgata-şilor. Când nu mai aveţi nici un concept al 
vacuităţii ca antidot, ci rămâneţi într-o concentrare liberă de concepte asupra naturii 
realităţii, aceasta se numeşte desăvârşita concentrare a Tathăgata-şilor. 

Ori de câte ori practicaţi concentrarea este important să vă aşezaţi în „cele şapte 
posturi ale lui Vairocana”:6: cu ochii menţinând privirea adecvată. Se spune: 


Când corpul este drept, canalele sunt drepte; 
Când canalele sunt drepte, energiile sunt drepte; 
Când energiile sunt drepte, mintea este dreaptă.162 


Nu vă întindeţi pe jos şi nu vă sprijiniți de nimic, ci aşezaţi-vă drept, în poziţie 
verticală, cu mintea eliberată de orice gând şi rămâneţi calmi într-o stare în care nu 
există ataşament faţă de nimic. Aceasta este esența concentrării transcendente. 


2.6. ÎNŢELEPCIUNEA TRANSCENDENTĂ 


Înţelepciunea transcendentă are trei aspecte: înţelepciunea care vine prin 
ascultare, înţelepciunea care vine prin reflecţie şi înţelepciunea care vine prin 
meditaţie. 


2.6.1. Înţelepciunea prin ascultare 

Aceasta înseamnă ascultarea tuturor cuvintelor şi semnificației Dharmei rostite 
de un învăţător spiritual şi înţelegerea semnificației acelor cuvinte după cum sunt 
spuse. 

2.6.2. Înţelepciunea prin reflecţie 


Aceasta înseamnă nu numai ascultarea a ceea ce învățătorul a predicat şi 
înţelegerea acesteia, ci recapitularea în propria minte şi statornicirea cu claritate a 
semnificației prin reflecţie, examinare şi analiză şi punând întrebări despre ceea ce 
nu înțelegeţi. Nu este suficient doar să presupuneţi că aţi înţeles anumite aspecte 
particulare. Trebuie să deveniți absolut siguri că atunci când vine vremea să 
practicaţi în solitudine, veţi fi capabili să o faceţi pe cont propriu, fără a fi nevoie să 
întrebaţi pe cineva pentru a vă clarifica anumite aspecte. 


2.6.3. Înţelepciunea prin meditaţie 


Prin meditaţie, întrucât obţineţi experienţa practică a ceea ce aţi înţeles 
intelectual, adevărata realizare a stării naturale se dezvoltă în voi fără nici o 
confuzie. Certitudinea se naşte din interior. Eliberaţi de îndoieli şi ezitări limitative, 
vedeţi adevărata faţă a stării naturale. 

După ce aţi eliminat mai întâi toate îndoielile prin ascultare şi reflecţie, ajungeţi 
la experienţa practică a meditaţiei şi vedeţi totul ca fiind forme goale lipsite de vreo 
substanţialitate, precum în cele opt asemănări ale iluziei: 

Aşa cum într-un vis, toate obiectele exterioare percepute cu cele cinci simţuri nu 
sunt acolo, dar apar datorită amăgirii. 

Aşa cum într-un spectacol magic, apariţia lucrurilor este determinată de o 
conjuncţie temporară a cauzelor, circumstanțelor şi conexiunilor. 

Aşa cum într-o rătăcire vizuală, lucrurile par să fie acolo, dar de fapt nu este 
nimic. 

Aşa cum într-un miraj lucrurile apar, dar nu sunt reale. 

Aşa cum într-un ecou, lucrurile pot fi percepute, dar nu este nimic acolo, nici 
afară, nici înăuntru. 

Aşa cum într-un oraş al gandharva-şilor, nu este nici locuinţă, nici cineva care să 
locuiască. 

Aşa cum într-o reflecţie lucrurile apar, dar nu au nici o realitate proprie. 

Aşa cum într-un oraş creat prin magie există tot soiul de apariţii, dar ele nu sunt 
cu adevărat acolo. 

Văzând toate obiectele percepţiei voastre în acest fel, ajungeţi la înţelegerea că 
toate aceste apariţii sunt false prin chiar natura lor. Când priviţi natura subiectului 
care le percepe — mintea — acele obiecte care îi apar acesteia nu încetează să apară, 
însă conceptele care le ia ca având o existenţă adevărată dispar. A lăsa mintea în 
realizarea naturii realităţii, goală, totuşi limpede precum cerul este înţelepciunea 
transcendentă. 


Pentru a explica cele şase perfecţiuni transcendente în detaliu, fiecare este 
divizată în trei, făcând un total de optsprezece secţiuni. Categoria generozităţii 
materiale are trei secţiuni proprii, ceea ce face douăzeci şi una; cu tăria 
transcendentă, douăzeci şi două; aspiraţia transcendentă, douăzeci şi trei şi cu 
înţelepciunea fundamentală transcendentă, douăzeci şi patru.163 

Mergând chiar mai în detaliu, fiecare dintre cele şase perfecţiuni transcendente 
pot fi divizate în şase, făcând treizeci şi şase secţiuni. Putem vedea cum lucrează 

acestea prin examinarea secţiunii asupra acordării Dharmei în generozitatea 
transcendentă. 

Când învățătorul care predică, Dharma care trebuie acordată şi discipolul căruia 
învăţătura îi este transmisă se întâlnesc, explicarea învăţăturii este generozitatea 
transcendentă. Faptul că învățătorul nu caută câştig sau renume pentru predicarea 
Dharmei şi nu contaminează ceea ce face nici cu autoproslăvire, nici cu resentiment 
faţă de poziţia celorlalţi, nici cu vreo altă emoție negativă este disciplina 
transcendentă. Faptul că el repetă semnificaţia frazei iarăşi şi iarăşi şi ignoră toate 
dificultăţile şi oboseala este răbdarea transcendentă. Faptul că el predică la 
momentul potrivit fără să dea curs trândăviei şi amânării este strădania 
transcendentă. Faptul că el îşi explică subiectul fără a-şi lăsa mintea să fie distrasă 
de la cuvinte şi de la semnificaţia lor, fără a face vreo greşeală şi fără să adauge sau 
să omită ceva este concentrarea transcendentă. Faptul că în timp ce predică, el 
rămâne îmbibat de înţelepciunea liberă de orice concept de subiect, obiect şi acţiune 
este înțelepciunea transcendentă. Toate perfecţiunile transcendente sunt prin 
urmare prezente. 

Acum uitaţi-vă la caritatea materială — oferirea de hrană sau băutură unui 
cerşetor, spre exemplu. Atunci când darul, donatorul şi recipientul sunt toate aduse 
împreună şi acţiunea este îndeplinită efectiv, aceasta este generozitatea. A da din 
ceea ce ai mânca şi bea tu însuţi, mai curând decât a dărui o hrană rea sau stricată 
este disciplina. A nu fi iritat niciodată, nici chiar atunci când vi se cer pomeni în 
repetate rânduri este răbdarea. A da cu dragă inimă, fără a vă gândi vreodată cât 
este de obositor sau de dificil este strădania. A nu vă lăsa distraşi de alte gânduri 
este concentrarea. Ştiind că cele trei elemente ale subiectului, obiectului şi acţiunii 
nu au realitate intrinsecă este înțelepciunea. Aici sunt incluse din nou toate cele şase 
perfecţiuni transcendente. Aceleaşi diviziuni pot fi definite pentru disciplină, 
răbdare şi aşa mai departe. 

Însumând esenţa perfecţiunilor transcendente, Jetsun Mila spunea: 


Abandonaţi cu totul credinţa în vreo existenţă adevărată, 
Nu există altă generozitate decât aceasta. 

Abandonaţi cu totul viclenia şi înşelăciunea, 

Nu există altă disciplină. 

Depăşiţi cu totul toată teama de adevăratul sens, 

Nu există altă răbdare. 

Rămâneţi cu totul inseparabili de practică, nu există altă strădanie. 
Rămâneţi cu totul în cursul natural, 

Nu există altă concentrare. 

Realizaţi cu totul starea naturală, 

Nu există altă înţelepciune. 

Practicaţi întru-totul Dharma în tot ceea ce faceți 

Nu există alte căi. 

Înfrângeţi cu totul cei patru demoni, 

Nu există altă tărie. 

Realizaţi cu totul îndoitul ţel, 

Nu există aspirație dincolo de aceasta. 

Recunoaşteţi chiar sursa emoţiilor negative, 

Nu există altă înţelepciune fundamentală. 

Când Khu, Ngok şi Drom* l-au întrebat odată care este cel mai bun element al căii 
dintre toate, Atisa a răspuns: 


Cel mai bun învăţat este cel care a realizat semnificaţia absenței vreunei 
existenţe adevărate. 

Cel mai bun călugăr este cel care şi-a îmblânzit propria minte. 

Cea mai bună virtute este marea dorinţa de a aduce beneficiu celorlalți. 

Cea mai bună învăţătură este să-ţi păzeşti mintea în permanenţă. 

Cel mai bun remediu este să ştii că nimic nu are vreo realitate înnăscută. 

Cel mai bun mod de a trăi este cel care nu se potriveşte căilor lumești. 

Cea mai bună realizare este împuţinarea fermă a emoţiilor negative. 

Cel mai bun semn al practicii este micşorarea constantă a dorințelor. 

Cea mai bună generozitate este non-ataşamentul. 

Cea mai bună disciplină este pacificarea minţii. 

Cea mai bună răbdare este păstrarea unei poziţii umile. 

Cea mai bună strădanie este abandonarea activităţilor. 

Cea mai bună concentrare este nemodificarea minţii.164 

Cea mai bună înţelepciune este de a nu considera ceva ca fiind existent cu 
adevărat. 


Iar Rigdzin Jigme Lingpa spunea: 


Generozitatea transcenscendentă constă în a fi mulțumit; 

Esenţa sa este pur şi simplu a lăsa totul să treacă. 

Disciplina înseamnă a nu nemulțumi Cele Trei Nestemate. 165 

Cea mai bună răbdare este atenţia şi conştiinţa neabătută. 
Strădania este necesară pentru a susţine toate celelalte perfecţiuni. 
Concentrarea înseamnă a experimenta ca zeități toate apariţiile de care cineva 
se ataşează.166 

Înţelepciunea este auto-eliberarea de agăţare şi ataşament; 

În ea nu există nici gândire, nici gânditor. 

Ea nu este obişnuită. Este liberă de convingeri ferme.157 

Este dincolo de suferinţă. Este pacea supremă. 

Nu spuneţi aceasta tuturor — 

Păstraţi-o cu sfinţenie în propria voastră minte. 


Pentru a pune într-o coajă de nucă întreaga vastă cale a învățăturilor lui 
Bodhisattva, incluzând cele şase prefecţiuni transcendente, aceasta poate fi 
rezumată în întregimea ei, ca “vacuitatea a cărei compasiune este chiar esenţa.” 
Saraha spunea în ale sale Dohā: 


Fără compasiune, viziunea vacuităţii 

Nu vă va conduce niciodată către sublima cale. 

Totuşi meditând numai asupra compasiunii, veţi rămâne 
În samsăra; aşadar cum aţi putea să vă eliberaţi? 

Însă cel care ajunge să le posede deopotrivă pe-acestea 
Nu va locui nici în samsăra nici în nirvâna. 


* Cei trei principali discipoli ai lui Atīśa (vezi glosarul). 

A nu locui nici în samsăra, nici în nirvâna este “non-locuirea în nirvâna” a celor 
zece trepte ale desăvârşitei stări de Buddha. După cum Domnul Năgârjuna spunea: 


Vacuitatea căreia compasiunea îi este însăşi esenţa 
Este doar pentru cei care doresc iluminarea. 


Drom Tânpa l-a întrebat odată pe Atisa care este cea mai fundamentală dintre 
toate învăţăturile. 

“Dintre toate învățăturile, cea mai fundamentală este vacuitatea căreia 
compasiunea îi este însăşi esenţa,” a răspuns Maestrul. „Este asemeni unui foarte 
puternic medicament, unui panaceu care poate trata orice boală din lume. Şi tot aşa 
cum acel foarte puternic medicament, realizarea adevărului vacuităţii, natura 
realităţii este remediul pentru toate felurile de emoţii negative.” 

„De ce atunci,” continuă Drom Tânpa „atât de mulţi oameni care pretind că au 
realizat vacuitatea nu au mai puţin ataşament şi ură?” 

„Deoarece realizarea lor este doar vorbe,” răspunse Atisa. „Odată ce au prins cu 
adevărat adevăratul sens al vacuităţii, gândurile, cuvintele şi faptele lor vor fi la fel 
de blânde precum păşirea pe vată de bumbac sau ca şi supa tsampa dantelată cu unt. 
Maestrul Aryadeva spunea că chiar şi a te întreba dacă lucrurile sunt sau nu goale 
prin natură ar face samsāra să dispară.:68 Prin urmare, adevărata realizare a 
vacuităţii este panaceul fundamental care cuprinde toate elementele căii.” 

„Cum se poate ca fiecare element al căii să fie inclus în realizarea vacuităţii?” 
întrebă Drom TOnpa. 

„Toate elementele căii sunt conţinute în cele şase perfecţiuni transcendente. 
Atunci, dacă realizaţi cu adevărat vacuitatea, deveniți eliberaţi de ataşament. Atunci 
când nu mai simţiţi râvnă, lăcomie sau dorinţă pentru nimic dinăuntru sau dinafară, 
aveţi în permanenţă generozitatea transcendentă. Odată ce sunteţi eliberaţi de 
lăcomie şi ataşament, nu mai sunteţi niciodată pângăriţi de acţiuni negative, astfel 
încât aveţi în permanenţă disciplina transcendentă. Fără vreun concept de „eu” şi „al 
meu” nu aveţi mânie, astfel că aveţi în permanenţă răbdarea transcendentă. Odată 
ce mintea voastră e îmbucurată cu adevărat de realizarea vacuităţii, aveţi în 
permanență sârguinţa transcendentă. A fi eliberat de distragere, care vine din 
agăţarea de lucruri ca fiind solide, aveţi în permanenţă înţelepciunea 
transcendentă.” 

„Cei care au realizat adevărul devin Buddha pur şi simplu prin viziunea vacuităţii 
şi meditaţie? întrebă Drom Tânpa. 

„Dintre toate cele pe care le percepem ca forme şi sunete nu este nimic care să nu 
răsară din minte. A realiza că mintea este cunoaştere indivizibilă de vacuitate este 
viziune. Păstrând această realizare în minte tot timpul şi nefiind niciodată distras de 
la ea este meditaţie. A practica cele două acumulări ca pe-o iluzie magică din 
interiorul acelei stări este acțiune. Dacă aveţi o experienţă vie a acestei practici, ea va 
continua în visele voastre. Dacă ea vine în starea de vis, ea va veni în momentul 
morţii. lar dacă vine în momentul morţii, ea va veni în starea intermediară. Dacă 
este prezentă în starea intermediară puteţi fi siguri că veţi dobândi suprema 
realizare.” 

Cele optzeci şi patru de mii de porţi către Dharma pe care Învingătorul le-a 
predicat sunt astfel toate mijloacele iscusite de a determina bodhicitta — vacuitatea 
căreia compasiunea îi este însăşi esenţa — să răsară în noi. 

Fără bodhicitta, învăţăturile asupra viziunii şi meditaţiei, oricât de profunde ar 
putea părea, nu vor de nici un folos pentru dobândirea desăvârşitei stări de Buddha. 
Practicile tantrice precum faza generării, faza perfecțiunii şi aşa mai departe, 
practicate în contextul bodhicittei, conduc la atingerea stării de Buddha în cursul 
unei singure vieţi. Dar fără bodhicitta, ele nu sunt diferite de metodele adepților 
tirthika. Adepții tirthika au de asemenea numeroase practici implicând meditaţia 
asupra zeităților, recitarea de mantra şi lucrul cu canale şi energii; ei de asemenea se 
poartă în conformitate cu principiul cauzei şi efectului. Dar numai pentru că nu-şi 
iau refugiu şi nu trezesc bodhicitta, ei nu sunt capabili să obţină eliberarea din 
tărâmurile samsărei. Din acest motiv Geshe Kharak Gomchung spunea: 


Nu este de nici un folos să luaţi toate legămintele, de la cel al refugiului până la 
legămintele (samaya) tantrice, dacă nu vă întoarceţi mintea de la lucruile acestei 
lumi. 

Nu este de folos să predicaţi în permanenţă Dharma celorlalţi dacă nu vă puteţi 
pacifica propria mândrie. 

Nu este de folos să progresaţi dacă puneţi preceptele refugiului pe ultimul loc. 
Nu este de folos să practicaţi zi şi noapte dacă nu combinaţi aceasta cu 
bodhicitta. 


Fără să creaţi mai întâi fundaţia adecvată cu refugiul şi bodhicitta, oricât de 
intens s-ar putea părea că studiaţi, reflectaţi şi meditaţi, nu va avea mai mult folos 
decât construirea unei clădiri cu nouă etaje pe un lac îngheţat în timpul iernii şi 
pictarea de fresce pe zidurile sale tencuite. În cele din urmă, ele nu sunt de nici cel 
mai mic folos. 

Nu subestimaţi niciodată practicile refugiului şi bodhicittei, presupunând că ele 
sunt inferioare sau numai pentru începători. Practicaţi-le în totalitate, în contextul 
pregătirii, practicii principale şi încheierii care se aplică oricărei căi. Este cel mai 
important pentru oricine, bun sau rău, mare sau mic, să-şi concentreze cele mai 
sincere eforturi asupra acestor practici. 

În cazul particular al preoţilor (lama) şi călugărilor care primesc donaţii de la 
credincioşi, care primesc fonduri în numele mortului sau fac ceremonii pentru a 
călăuzi mortul este absolut indispensabil ca ei să aibă cea mai sinceră bodhicitta. 
Fără aceasta, nici unul dintre ritualurile şi purificările lor nu vor fi de cel mai mic 
folos, nici celor vii, nici celor morţi. Pentru ceilalţi, ei ar putea părea că sunt de 
ajutor, dar în profunzime acel ajutor va fi întotdeauna amestecat cu motive egoiste. 
Căci în ceea ce-i priveşte, ei vor fi pângăriţi acceptând acele ofrande şi vor da naştere 
la nesfârşite greşeli, care îi pot conduce, în viața următoare, numai spre tărâmurile 
inferioare. 

Chiar cineva care poate zbura precum o pasăre, călători pe sub pământ precum 
un şoarece, trece nestânjenit prin stânci, lăsa amprente ale mâinilor şi picioarelor 
sale pe stânci, cineva care are nelimitată clarviziune şi poate realiza tot soiul de 
miracole — dacă un astfel de om nu are bodhicitta, el poate fi doar un tirthika sau 
cineva posedat de vreun demon puternic. El ar putea, la început, să atragă câţiva 
inocenți naivi care vor fi impresionați şi-i vor aduce ofrande. Însă pe termen lung, el 
va aduce doar ruină asupra sa şi a celorlalţi. Pe de altă parte, o persoană care posedă 
adevărata bodhicitta, chiar neavând nici o altă calitate, va aduce beneficiu oricui 
vine în contact cu el. 

Nu veţi şti niciodată unde ar putea fi un bodhisattva. Se spune că numeroşi 
bodhisattva, folosindu-şi mijloacele lor iscusite, se pot găsi printre măcelari de 
animale şi printre prostituate. Este dificil să spunem dacă cineva are bodhicitta sau 
nu. Buddha spunea: 


În afară de mine şi de cei asemeni mie, nimeni nu poate cunoaşte o altă 
persoană. 


Aşadar consideraţi pe oricine trezeşte bodhicitta în voi ca fiind un adevărat 
Buddha, indiferent că este o zeitate, un învăţător, însoțitor spiritual sau oricine 
altcineva. 

Ori de câte ori simţiţi că aţi dobândit anumite calităţi ca semne ale progresului pe 
cale, indiferent de ce natură ar fi — realizarea stării naturale, clarviziunea, 
concentrarea, viziunea zeităţii tutelare (yidam) şi aşa mai departe — puteţi fi siguri 
că sunt într-adevăr virtuţi reale atunci când, ca urmare, dragostea şi compasiunea 
bodhicittei continuă să sporească constant. Dacă totuşi efectul unor astfel de 
experienţe este doar pentru a descreşte dragostea şi compasiunea bodhicittei, puteţi 
fi în egală măsură siguri că ceea ce arată ca un semn al succesului pe cale este în 
realitate fie un obstacol demonic, fie semnul că urmaţi o cale greşită. 

În particular, realizarea autentică a stării naturale nu poate fi însoţită decât de o 
extraordinară credinţă şi percepţie pură față de cei mai maturi spiritual decât voi 
înşivă şi de o extraordinară dragoste şi compasiune pentru cei care sunt într-o mai 
mică măsură astfel. 

Imaculatul Dagpo Rinpoche l-a întrebat odată pe Jetsun Mila, „Când voi fi 
pregătit să-i călăuzesc pe ceilalți?” 

„Într-o zi,” răspunse Jetsun, „vei avea o viziune extraordinar de clară a naturii 
minţii tale, complet diferită de cea pe care o ai acum şi lipsită de orice îndoială. În 
acel moment, într-o manieră care nu este câtuşi de puţin obişnuită, mă vei percepe 
pe mine, bătrânul tău părinte, ca pe un adevărat Buddha şi veți simţi inevitabil o 
iubire şi o compasiune naturală pentru toate fiinţele. Acesta este momentul în care 
trebuie să începi să predici.” 

Studiaţi, reflectaţi şi meditaţi asupra Dharmei, aşadar, fără a deosebi pe una de 
cealaltă, pe temeiul ferm al dragostei şi compasiunii bodhicittei. Fără a elimina mai 
întâi îndoielile prin studiu, nu veţi fi niciodată capabili să practicaţi. Se spune: 


A medita fără să fi studiat 
Este ca şi cum te-ai căţăra pe o stâncă atunci când nu ai braţe. 


Eliminarea îndoielilor prin studiu nu înseamnă că trebuie să cunoaşteţi toate 
vastele şi nenumăratele subiecte care sunt de cunoscut. În această epocă degenerată, 
aceasta nu ar fi posibil în cursul unei vieţi scurte. Această înseamnă că orice 
învățături începeţi să puneţi în aplicare trebuie să ştiţi cu exactitate cum să o faceţi, 
de la început la sfârşit, fără o singură greşeală. Orice ezitare aţi putea avea, trebuie 
să o clarificaţi prin reflecţie asupra acelor învățături. 

Atunci când Atisa se afla la Nyethang, Nachung Tânpa din Shang, Kyung Tânpa 
şi Lhangtsang Tönpa i-au cerut să le predice despre diferitele sisteme de logică. 

Atisa le-a răspuns, „Adepții tirthika nebuddhişti şi chiar buddhiştii au numeroase 
sisteme, dar ele sunt toate doar lanţuri ale gândirii discursive. Nu este nevoie de 

toate acele nenumărate idei: viaţa este prea scurtă pentru a trece prin toate acestea. 
Acum este vremea să reducem aceste lucruri la esenţa lor. 

„Cum pot fi ele reduse la esenţa lor?” întrebă Nachung Tönpa din Shang. 

„Prin antrenarea în bodhicitta cu dragoste şi compasiune pentru toate ființele vii 
din univers. Făcând eforturi pline de zel în cele două acumulări de beneficiu pentru 
toate acele ființe. Prin dedicarea tuturor izvoarelor de bine viitor creat astfel, 
iluminării desvârşite a fiecărei fiinţe în parte. lar în cele din urmă, prin 
recunoaşterea că toate aceste lucruri sunt goale de natură, asemeni viselor şi iluziilor 
magice.” 

Dacă nu ştiţi cum să reduceţi orice practică la esenţa ei, nici o cantitate de 
informaţie, cunoaştere şi înţelegere intelectuală nu vă va fi de folos nici în cea mai 
mică măsură. 

Când Atisa a venit în Tibet, el a fost invitat să-l viziteze pe marele traducător 
Rinchen Zangpo. L-a întrebat pe traducător ce învățături ştia, amintind pe rând o 
întreagă listă. A rezultat că nu era nici una pe care Rinchen Zangpo nu o ştia. Atisa a 
fost extrem de încântat. 

„Minunat!” spuse el. „Faptul că cineva atât de învăţat ca tine trăieşte deja în Tibet 
face vizita mea de prisos. Şi cum combini toate aceste învățături atunci când te aşezi 
să practici?” 

„O practic pe fiecare după cum este explicată în propriul ei text,” spuse Rinchen 
Zangpo. 

„Traducător nenorocit!” strigă Atisa dezamăgit. „Atunci venirea mea în Tibet a 
fost la urma urmei necesară!” 

„Dar cum ar trebui să o fac?” întrebă traducătorul. 

„Trebuie să găseşti punctul comun esenţial tuturor învățăturilor şi să practici în 
acel mod,” îi spuse Atisa. 

Este indispensabil să căutaţi aspectul vital al practicii, pe baza esenței 
instrucţiunilor învățătorului. Odată ce cunoaşteţi aspectul esenţial, trebuie să îl 
puneţi în practică, altminteri acesta va fi cu totul nefolositor. Jetsun Mila spunea: 


Foamea nu se satisface ascultând vorbindu-se despre mâncare; trebuie să se 
mănânce. În acelaşi fel, doar a avea cunoştinţe despre Dharma este inutil; ea 
trebuie practicată. 


Scopul practicii este de a fi un antidot pentru emoţiile negative şi agăţarea de ego. 
Jetsun Mila spunea de asemenea: 


Se spune că se observă dacă cineva tocmai a mâncat după cât de roşie îi este 
faţa. În mod asemănător, se poate spune dacă oamenii cunosc şi practică 
Dharma după cum lucrează aceasta asupra emoțiilor lor negative şi agăţării de 
ego. 


Potowa l-a întrebat pe Geshe Tânpa care este linia despărţitoare dintre Dharma şi 
non-Dharma. Geshe a răspuns: 


Dacă neutralizează emoţiile negative este Dharma: dacă nu, atunci este non- 
Dharma. 

Dacă nu se potriveşte căilor lumeşti este Dharma. Dacă se potriveşte, atunci este 
non-Dharma. 

Dacă se potriveşte scripturilor şi învățăturilor primite este Dharma. Dacă nu se 
potriveşte, atunci este non-Dharma. 

Dacă lasă o urmă pozitivă este Dharma. Dacă lasă o urmă negativă, atunci este 
non-Dharma. 


Maestrul Chegom spunea: 


A crede în efectele acţiunilor este viziunea corectă pentru cei cu aptitudini 
obişnuite. A realiza toate fenomenele interioare şi exterioare deopotrivă ca 
uniune a apariţiei şi vacuităţii pe de o parte şi a conştiinţei şi vacuităţii pe de 
alta este modul correct pentru cei cu aptitudini mai înalte. A realiza că viziunea, 
cel care o deţine şi realizarea însăşi sunt indivizibile:6 este viziunea corectă 
pentru cei cu cele mai înalte aptitudini. 

A păstra mintea cu desăvârşire concentrată asupra obiectului ei este meditaţia 
corectă pentru cei cu aptitudini obişnuite. A rămâne concentrat asupra celor 
patru uniuni”? este meditaţia corectă pentru cei cu aptitudini mai înalte. O 
stare de non-conceptualizare în care nu există nici obiect al meditaţiei, nici 
meditator şi nici experienţă meditativă este meditaţia corectă pentru cei cu cele 
mai înalte aptitudini. 

A fi la fel de circumspect faţă de efectele acţiunilor cum este cineva pentru a-şi 
proteja propriii ochi este acţiunea corectă pentru cei cu aptitudini obişnuite. A 
acţiona în timp ce totul este experimentat ca un vis sau ca o iluzie este acțiunea 
corectă a celor cu aptitudini mai înalte. Desăvârşita non-acţiune!?! este acţiunea 
corectă pentru cei cu cele mai înalte facultăţi. 

Diminuarea progresivă a agăţării de ego, emoţii negative şi gânduri este semnul 
„încălzirii”” pentru toţi practicanți, fie că au aptitudini obişnuite, mai înalte sau 
cele mai înalte. 


Cuvinte asemănătoare se găsesc în Preţioasa Cale Supremă a imaculatului 
Dagpo. 

Prin urmare, când studiaţi Dharma, trebuie să ştiţi cum să prindeţi esenţa 
acesteia. Marele Longchenpa spunea: 


Cunoaşterea este la fel de nemărginită ca stelele de pe cer. 

Nu există sfârşit pentru toate subiectele ce ar putea fi studiate. 
Este mai bine să prindeţi cu exactitate însăşi esenţa lor — 
Neschimbătoarea fortăreață a dharmakâya. 


Apoi, când reflectaţi asupra Dharmei, trebuie să vă eliberaţi de orice îndoieli. 
Padampa Sangye spunea: 


Căutaţi instrucţiunile învățătorului aşa cum o mamă-şoim îşi caută prada. 
Ascultaţi învățăturile aşa cum un căprior ascultă muzica; 

Meditaţi asupra lor aşa cum o persoană obişnuită savurează hrana; 
Contemplaţi-le aşa cum un nomad din nord tunde oile; 

Atingeţi-le rezultatul, aşa cum soarele se iveşte din spatele norilor. 


* drod (vezi glosarul). 

Ascultarea Dharmei, reflecţia şi meditaţia asupra ei trebuie să meargă mână în 
mână. Imaculatul Dagpo spunea: 


A îmbina laolaltă studiul, reflecţia şi meditaţia asupra Dharmei este un aspect 
esenţial infailibil. 


Rezultatul studiului, reflecţiei şi meditaţiei trebuie să fie o sporire fermă şi reală 
în dragostea şi compasiunea bodhicittei, împreună cu o fermă şi reală diminuare a 
agăţării de ego şi emoţii negative. 

Această învăţătură asupra modului în care să treziţi bodhicitta este chintesenţa 
tuturor învățăturilor Dharmei şi elementul esenţial al tuturor căilor. Este învățătura 
indispensabilă, pe care având-o este în mod categoric suficient prin sine, dar pe care 
neavând-o face cu siguranţă orice altceva inutil. Nu vă mulţumiţi doar să o ascultați 
şi să o înţelegeţi. Puneţi-o în practică din chiar străfundurile inimii voastre! 


Pretind că trezesc bodhicitta, însă aceasta nu s-a ivit încă în mine. 
M-am antrenat în calea celor şase perfecțiuni, dar am rămas egoist. 
Binecuvântează-mă pe mine şi fiinţele mărginite ca mine 

Ca noi să ne putem instrui în sublima bodhicitta. 

Vajrasattva 

CAPITOLUL AL TREILEA 


Meditatia şi recitarea 
asupra învățătorului ca Vajrasativa 
pentru a îndepărta toate întunecările:? 


Dincolo de a mai fi pângărit de cele două întunecări,” ţinteşti încă purificarea 
lor. 

Deşi ai atins cu certitudine însăşi sfârşitul sublimei căi, susții că mai ai încă de 
învăţat. 

Dincolo de extremele samsărei şi nirvă nei, te manifeşti încă în samsăra. 
Neîntrecut Învățător, la picioarele tale mă-nchin. 


Ascultaţi acest capitol cu aceeaşi atitudine ca şi până acum. 
I. CUM POT FI PURIFICATE ÎNTUNECĂRILE PRIN MĂRTURISIRE 


Principalele obstacole ce împiedică apariţia tuturor experienţelor şi realizărilor 
extraordinare ale profundei căi sunt acţiunile negative, întunecările şi tendinţele 
habituale.! La fel cum este necesar să se curețe suprafaţa unei oglinzi pentru ca 
formele să se reflecte în ea, tot astfel, de asemenea, este important să se elimine 
întunecările noastre, astfel încât realizarea să poată apare asemeni unei reflexii în 
oglinda Fundamentului Tuturor Lucrurilor.* Învingătorul a predicat nenumărate 
metode de purificare pentru acest scop, dar cel mai bun dintre ele este meditaţia şi 
recitarea legată de învăţător ca Vajrasattva.173 

Nu există act vătămător care să nu poată fi purificat de mărturisire. După cum 
marii învăţători din vremurile străvechi au afirmat: 


Nu este nimic bun în acţiunile negative — exceptând faptul că ele pot fi 
purificate prin mărturisire. 


Dintre toate acţiunile negative — fie încălcări exterioare ale legămintelor 
Prătimokşa, încălcări interioare ale antrenamentului bodhicitta sau violări secrete 
ale legămintelor (samaya) tantrice. — nu este una, oricât de gravă, care să nu poată fi 
purificată de mărturisire. 

În scrierile sūtra, Buddha spune numeroase povestiri ilustrând acest aspect. Spre 
exemplu, există o poveste a unui brahman Atapa, care a fost cunoscut ca 
Angulimâăla, „Ghirlanda de Degete.” Angulimâla a ucis nouăsute nouăzeci şi nouă de 


* Întunecările emoțiilor negative şi întunecărilor conceptuale. „Întunecările” sunt factori care acoperă şi 
întunecă natura noastră de Buddha (vezi glosar). 

i Obiceiurile habituale create de acțiuni trecute. 

i Skt. âlaya. Conştiinţa fundamentală în care sunt stocate impresiile karmice. Vezi glosarul. 

oameni,'74 dar ulterior s-a purificat de aceleaşi acţiuni prin mărturisire şi a dobândit 
starea de Arhat în chiar intervalul aceleiaşi vieţi. Există de asemenea cazul regelui 
Ajâtasatru, care şi-a ucis tatăl, dar ulterior şi-a remediat păcatul prin mărturisire şi a 
dobândit eliberarea, experimentând suferinţele infernului doar pentru timpul cât îi 
trebuie unei mingi să sară o dată. Protectorul Năgârjuna spunea: 


Cineva care a acţionat cu nepăsare 

Dar ulterior a devenit grijuliu şi atent 

Este la fel de frumos ca strălucitoarea lună ieşind dintre nori, 
Precum Nanda, Angulimâla, Darsaka şi Sankara.175 


Totuşi, purificarea poate avea loc numai atunci când mărturisiţi cu sinceritate în 
maniera corectă, folosind cele patru forţe ca antidoturi. Procesul de purificare nu va 
funcţiona niciodată cât timp ochii voştri sau gura sunt ocupate cu altceva sau dacă 
doar rostiţi cuvintele, „Recunosc ... Mărturisesc ...” în timp ce mintea vă este ocupată 
urmărind alte gânduri. Iar a considera că, „În viitor, chiar dacă voi greşi, nu va fi nici 
o problemă deoarece pot doar să mărturisesc după aceea,” va opri ca purificarea să 
acţioneze câtuşi de puţin, chiar dacă faceţi mărturisirea. 

Jetsun Mila spunea: 


Este posibil să vă îndoiţi că mărturisirea poate să purifice într-adevăr acţiunile 
negative, 
Dar dacă gândurile voastre au devent pozitive, sunteţi purificaţi. 


Este de o importanţă absolută faptul că orice mărturisire trebuie să includă ca 
antidoturi toate cele patru forţe. 


II. CELE PATRU FORŢE 


Cele patru forțe sunt forţa suportului, forța regretării păcatului, forţa hotărârii şi 
forța acţiunii ca antidot. 


1. Forţa suportului 


În acest context, suportul este furnizat de luarea refugiului în Vajrasattva şi 
cultivarea intenţiei şi aplicării aspectelor bodhicittei. În celelalte cazuri, suportul va 
fi obiectul particular căruia i se adresează mărturisirea. Atunci când recitaţi 
mărturisirea Sutrei în Trei Părţi, spre exemplu, forța suportului este furnizată de 
Cei Treizeci şi Cinci Buddha. Acesta ar putea fi de asemenea un învățător sau o 
reprezentare a corpului, cuvântului sau minții Buddha-şilor — pe scurt, oricine sau 
orice în a cărui prezenţă faceţi mărturisirea.176 

Înainte de orice mărturisire, trezirea bodhicittei intenţiei şi aplicaţiei este 
indispensabilă. Buddha a predicat că mărturisirea faptelor voastre rele şi încălcărilor 
fără trezirea bodhicittei, chiar dacă aplicaţi cele patru forţe, vă vor diminua păcatele, 
însă nu le va purifica în totalitate. A da însă naştere bodhicittei în mod sincer, va 
purifica de la sine toate păcatele trecute, oricare ar fi acestea.177 În Calea lui 
Bodhisattva, Săntideva spune despre bodhicitta: 


Ca şi cum ar trece prin primejdii păziţi de un erou salvator, 

Chiar şi cei împovăraţi de ticăloşie cumplită 

Vor fi eliberaţi instantaneu prin generarea bodhicittei. 
Cine atunci nu şi-ar pune nădejdea în ea? 

Precum în flăcările sfârşitului lumii 

Mari păcate sunt întrutotul consumate de bodhicitta. 


2. Forţa regretării păcatului 


Forţa regretării păcatului vine de la un sentiment de remuşcare pentru toate 
acţiunile negative pe care le-aţi săvârşit în trecut. Nu poate exista purificare dacă nu 
vă consideraţi propriile păcate ca ceva greşit şi dacă nu le mărturisiţi cu regret 
profund, fără să ascundeţi nimic.'7 În Sūtra în Trei Părți citim: 


Le mărturisesc pe toate, fără a ascunde sau tăinui ceva. 
Învăţatul şi înzestratul Karma Chagme spunea: 


Mărturisirea lor fără regret nu le poate purifica 
Căci păcatele trecute sunt precum o otravă din interior; 
Aşadar mărturisiţi-le cu ruşine, tulburare şi multă căință. 


3. Forţa hotărârii 


Forţa hotărârii înseamnă să vă amintiţi greşelile pe care le-aţi săvârşit şi să luaţi 
decizia de a nu le mai comite din nou începând de acum înainte, nici chiar cu preţul 
scumpei voastre vieţi. În Sūtra în Trei Părţi citim: 


Fac legământ să nu le mai fac de-acum înainte. 
Iar Rugăciunea Sukhăvati spune: 


Fără un legământ pentru viitor, nu există purificare, 
Astfel că fac legământ ca de-acum înainte 
Nici chiar cu preţul vieţii nu voi mai săvârşi vreo acţiune negativă. 


4. Forţa acţiunii ca antidot 


Această forţă presupune realizarea atâtor acţiuni pozitive câte puteţi, ca antidot la 
acţiunile voastre negative trecute. Se referă în mod particular la activităţi precum 
prosternări către cei ce sunt Buddha şi Bodhisattva, bucuria pentru meritul 
celorlalţi, dedicarea propriilor izvoare de bine viitor iluminării, cultivarea bodhicittei 
intenţiei şi aplicaţiei şi rămânerea în esenţa stării naturale nealterate. 

Într-o zi, un meditator, discipol al imaculatului Dagpo Rinpoche, i-a spus 
învățătorului său că simte regret atunci când îşi aminteşte că odată şi-a câştigat 
existenţa din vânzarea de cărţi sacre. 

„Tipăreşte cărţi, atunci,” îi spuse Maestrul.:79 

Astfel că se puse pe treabă, dar găsi că această muncă îl implică în numeroase 
distrageri. Deziluzionat, se întoarse să-şi vadă învățătorul. 

„Tipărirea acestor cărţi dă naştere la numeroase distrageri,” spuse el. „Nu este 
adevărat că nici o metodă de mărturisire nu este mai profundă decât rămânerea în 
natura esenţială?” 

Dagpo Rinpoche fu încântat şi îi spuse că era perfect adevărat. 

„Chiar dacă ai comis acţiuni negative la fel de colosale ca însuşi Muntele Meru,” 
spuse el, „ele sunt purificate într-o clipă de vedere a acelei naturi.” 

Nu există într-adevăr nici o cale mai profundă de purificare a păcatelor decât 
meditaţia asupra bodhicittei şi menţinerea curgerii stării naturale nealterate. 
Păstraţi aceste două lucruri în minte în timp ce realizaţi detaliile meditaţiei asupra 
lui Vajrasattva — purificarea prin curgerea de nectar, recitarea mantrei cu o sută de 
silabe şi aşa mai departe. 

Pentru a practica efectiv meditaţia şi recitarea, procedaţi după cum urmează, 
amintindu-vă tot timpul semnificaţia pură specifică:% a fiecărui element în 
contextul celor patru forţe ca antidoturi. 


III. MEDITAȚIA EFECTIVĂ ASUPRA LUI VAJRASATIVA 


Pentru vizualizarea care urmează, vă observați pe voi înşivă stând în înfăţişarea 
voastră obişnuită.:8: Suspendat în spaţiu la o lungime de săgeată deasura capului 
vostru, vizualizaţi un lotus alb deschis cu o mie de petale, iar deasupra lui discul unei 
luni pline. Spunem aici discul unei „luni pline” nu pentru a indica cât de mare 
trebuie să fie discul, ci pentru a arăta că acesta este perfect rotund şi regulat şi că 
arată cu totul ca o lună plină în cea de-a cincisprezecea zi a lunii lunare. Pe acest disc 
lunar, vizualizaţi silaba hiim' de un alb strălucitor. În alte tradiţii silaba emană şi 
reabsoarbe raze de lumină, însă aceasta nu este cazul aici. 

Într-o clipă hūm se transformă în victoriosul vostru învăţător rădăcină, acea 
incomparabilă mină de compasiune care în esenţă este laolaltă natura tuturor celor 
ce sunt Buddha, din trecut, prezent şi viitor. El apare sub forma lui sambhogakâya 
Buddha,'8 Vajrasattva, de culoare albă, precum un vârf înzăpezit luminat de o sută 
de mii de sori. 

El are o față şi două braţe. Cu mâna dreaptă, el ţine înaintea inimii sale vajra cu 
cinci colţuri a cunoaşterii şi vacuităţii. Cu mâna stângă, el ţine clopotul apariţiei şi 
vacuităţii pe şoldul său stâng.:83 Cele două picioare îi sunt încrucişate în postura 
vajra, iar el este împodobit cu cele treisprezece podoabe ale sambhogakâya — cele 
cinci veştminte de mătase şi cele opt giuvaeruri. 

Cele cinci veştminte de mătase sunt: 1) o bandă în jurul capului, 2) un veştmânt 
pentru partea superioară, 3) o eşarfă lungă, 4) o centură şi 5) un veştmânt pentru 
partea inferioară. 

Cele opt giuvaeruri sunt: 1) o coroană, 2) cercei, 3) un colier scurt, 4) brățări pe 
fiecare braţ, 5) două coliere lungi, unul mai lung decât celălalt,:8+ 6) o brățară la 
fiecare încheietură, 7) un inel în fiecare mână şi 8) câte o brățară de gleznă la picior. 

Vajrasattva este aşezat deasupra capului vostru, cu faţa în aceeaşi direcţie ca şi 
voi. El îşi îmbrăţişează consoarta, Vajratopa, care este de asemenea albă, în uniune 
inseparabilă.i85 Corpurile lor au apariţii vide, prezenţă însufleţită, dar fără vreo 
substanţă proprie, asemeni reflexiilor lunii în apă sau formelor reflectate dintr-o 
oglindă. 


* A rămâne într-o stare de recunoaştere a naturii minții. 
i Silaba tibetană him este arătată la pagina 259. 

Această vizualizare furnizează forţa suportului. Ea nu este o imagine plată 
precum o tangka sau o frescă. Nici nu este inertă sau neanimată precum o statuie de 
lut sau aur, care este solidă şi materială. În ea, fiecare detaliu apare limpede şi 
distinct, chiar şi pupilele şi albeaţa ochilor. Totuşi ea este vidă: nu există nici un 
atom de substanţă solidă în ea, nici carne, nici sânge, nici organe interne. Este 
asemeni unui curcubeu ce apare în spaţiu sau ca un vas de cristal imaculat. Şi este 
îmbibat cu înţelepciune: Domnul Vajrasattva este identic în natură cu propriul 
vostru învăţător rădăcină plin de compasiune, iar mintea sa vă atinge pe voi şi toate 
fiinţele cu o mare dragoste. 

Ca forţă a regretului, în prezenţa lui evocaţi mental toate acţiunile negative pe 
care consideraţi că le-aţi acumulat până acum, de-a lungul şirului de existenţe 
samsărice din vremea fără de-nceput: cele zece acţiuni negative ale corpului, 
cuvântului şi minţii, cele zece păcate cu retribuţie imediată, cele patru greşeli grave, 
cele opt fapte vicioase, toate încălcările legămintelor exterioare ale Prâtimokşa, 
preceptele interioare ale lui Bodhisattva sau legămintele (samaya) tantrice secrete 
ale vidyădhara-şilor, toate promisiunile obişnuite pe care nu le-aţi ţinut, toate 
minciunile pe care le-aţi spus şi tot ceea ce aţi făcut şi este ruşinos şi dezonorant. 
Simţiţi că le mărturisiţi pe toate în prezenţa învățătorului Vajrasattva, întregul 
vostru corp făcându-se piele de găină de ruşine, teamă şi căință. Puteţi fi siguri că în 
cursul tuturor acelor nenumărate vieţi din samsăra aţi săvârşit numeroase acţiuni 
negative pe care nu puteţi să vi le amintiţi, astfel că mărturisiţi-le pe toate de 
asemenea, spunând: 

„Nu ţin nimic secret. Nu ascund nimic. Mărturisesc în mod deschis şi îmi cer 
iertare. Ai compasiune pentru mine! Fără întârziere, în chiar acest moment, curăță- 
mă şi purifică-mă de toate acţiunile negative şi întunecările mele, astfel încât să nu 
mai rămână nici una singură!” 

Ca forță a hotărârii, gândiţi, „Până acum am acumulat aceste acţiuni negative 
datorită ignoranței mele şi confuziei. Dar acum, mulţumită compasiunii bunul meu 
învăţător, ştiu ce este benefic şi ce este vătămător şi nu le voi mai săvârşi din nou, 
nici chiar cu preţul vieţii.” 

Păstrând în minte semnificaţia pură a vizualizării,:80 recitaţi textul rădăcină, 
începând cu: 


Ah! Sunt în forma mea obişnuită, iar deasupra capului meu ... 
până la cuvintele: 
... Purifică-mă până ce nici măcar una nu mai rămâne! 


Apoi, în inima lui Vajrasattva, care este indivizibil unit cu consoarta sa, vizualizaţi 
un disc lunar nu mai mare decât o sămânță de muştar aplatizată, iar pe ea un him 
alb, atât de fin ca şi cum ar fi trasat cu un singur fir de păr. În timp ce recitaţi o dată 
mantra cu o sută de silabe, „Om Vajrasattva Samaya ...” şi aşa mai departe, 
vizualizaţi silabele acesteia dispuse în jurul lui hiim într-un cerc. Nici una dintre ele 
nu se ating una pe cealaltă, asemeni coarnelor vitelor atunci când stau apropiate 
împreună." Apoi recitaţi cele o sută de silabe ca rugăciune, imaginându-vă în acelaşi 
timp că un nectar al compasiunii şi înţelepciunii picură din fiecare silabă, în picături 


* Adică, apropiate laolaltă fără a se încâlci. 

strălucitoare una după alta, asemeni apei picurând din gheaţă atunci când se topeşte 
în apropierea unui foc. Curgând prin corpul lui Vajrasattva, nectarul apare din 
punctul de uniune al zeităţii şi consoartei şi, trecând prin creştetul capului vostru, 
curge în voi şi în toate celelalte fiinţe sensibile deopotrivă. 

Precum particulele de ţărână mânate la vale de un şuvoi puternic, toate 
indispoziţiile voastre fizice sunt spălate sub formă de sânge murdar şi puroi. Toate 
forțele negative sunt îndepărtate sub formă de păianjeni, scorpioni, paraziți, peşti, 
şerpi, mormoloci, păduchi şi altele asemenea şi toate acţiunile vătămătoare şi 
întunecările sub formă de lichid negru, praf, fum, nori şi aburi. Toate acestea sunt 
purtate la vale de şuvoiul irezistibil de nectar şi curg afară din corpul vostru sub 
forma unui curent negru prin orificiile inferioare, tălpile picioarelor şi toţi porii pielii 
voastre. Pământul de sub voi se deschide, iar în adâncimi apare Moartea, 
personificarea acţiunilor voastre trecute, înconjurată de toate fiinţele masculine şi 
feminine faţă de care aveţi datorii karmice şi de toţi aceia care caută să se răzbune pe 
carnea voastră. În timp ce recitaţi mantra cu o sută de silabe, vizualizaţi toate acele 
impurități curgând în gurile lor deschise şi în mâinile şi braţele pe care ei le ridică cu 
speranţă către voi. 

Dacă puteţi, vizualizaţi întregul proces simultan. În caz contrar puteţi alterna. În 
timp ce recitați mantra, concentraţi-vă uneori asupra corpului lui Vajrasattva, 
asupra feţei sale şi aşa mai departe; alteori asupra podoabelor şi veştmintelor; 
uneori asupra şuvoiului de nectar care purifică bolile, forțele negative, acţiunile 
trecute şi întunecările; şi uneori asupra regretului vostru pentru cele omise şi asupra 
hotărârii voastre de a nu le mai repeta. 

În final, imaginaţi-vă că Moartea, întrupare a acţiunilor trecute şi toţi ceilalţi de 
sub pământ - fiecare fel de creditor karmic şi toţi cei care caută răzbunare asupra 
cărnii voastre — sunt potoliţi şi satisfăcuţi. Vechile socoteli fiind rezolvate, datoriile 
au fost plătite, iar setea de răzbunare a fost domolită. Sunteţi curăţaţi de toate 
acţiunile negative trecute şi de toate întunecările. Moartea îşi închide gura şi îşi 
coboară braţele. Pământul se închide la loc. 

Imaginaţi-vă că corpul vostru a devenit acum transparent pe dinăuntru şi pe 
dinafară, un corp de lumină. Trecând vertical prin interiorul său, vizualizaţi canalul 
central, în ale cărui patru puncte ale lungimii sale sunt cele patru roţi' în care 
canalele:86 se ramifică radiar precum spiţele unei umbrele. La nivelul ombilicului 
vostru este roata manifestării cu şaizeci şi patru canale radiare îndreptate în sus. În 
dreptul inimii voastre este roata Dharmei, cu opt canale radiare îndreptate în jos. În 
gâtul vostru este roata bucuriei cu şaisprezece canale radiare îndreptate în sus. În 
creştetul capului este roata marii beatitudini, cu treizeci şi două de canale radiare 
întoarse în jos. 

Nectarul începe atunci să curgă ca şi mai înainte. Începând cu roata marii 
beatitudini din creştetul capului vostru, el umple complet canalul central şi fiecare 
dintre cele patru canale, iar apoi curge la exterior umplând întregul vostru corp până 
la vârfurile degetelor de la mâini şi de la picioare. Plin până sus cu nectar alb, sunteţi 
asemeni unui vas de cristal plin cu lapte. 

Gândiţi-vă că primiţi cele patru împuterniciri::%7 împuternicirea recipient, 
împuternicirea secretă, împuternicirea înţelepciunii şi împuternicirea cuvântului 
preţios. Sunteţi de asemenea purificat de cele patru feluri de întunecări: întunecările 
karmice, întunecările emoţiilor negative, întunecările conceptuale şi întunecările 


* Skt: cakra. 

tendințelor habituale. Înţelepciunea celor patru bucurii răsare în voi: bucuria, 
bucuria supremă, bucuria extrordinară şi bucuria înnăscută. Nivelele celor patru 
kăya sunt statornicite în voi: nirmânakâya, sambhogakăya, dharmakâya şi 
svăbhâvikakăya. 

Apoi recitaţi rugăciunea care începe cu: 


O Apărătorule, din ignoranță şi confuzie ... 
şi se încheie cu: 
... Te rog, curăţă-mă şi purifică-mă! 


Imaginaţi-vă că în momentul în care recitaţi aceste rânduri, învățătorul 
Vajrasattva este încântat şi surâzând încuviințează rugăciunea voastră cu aceste 
cuvinte: 


Norocosule, toate acţiunile tale negative, întunecările, încălcările şi abuzurile 
sunt purificate. 


El se topeşte în lumină şi se dizolvă în voi, astfel încât voi înşivă sunteţi acum 
transformați în Vajrasattva, în felul în care l-aţi vizualizat anterior. 

Vizualizaţi în inima sa un disc lunar de mărimea unei seminţe plate de muştar. În 
centrul ei se află un hiim albastru. Înaintea lui hiiza este o slilamă ozm de culoare 
albă; în stânga sa este cuvântul vajra în galben; în spatele ei este sa în roşu; iar la 
dreapta sa este tva în verde. 


NI sa 


2 
a a! N A tva hūm vajra 
L| 


ĂI ca 


În timp ce recitaţi „Om Vajra Sattva Him,” cinci raze de lumină, albă, galbenă, 
roşie, verde şi albastră, emană din silabele respective îndreptându-se în sus. La 
capătul acestor raze se află Doamna Frumuseţii şi alte zeițe ale ofrandei. Din mâinile 
lor emană nenumărate ofrande, precum cele opt simboluri auspicioase şi cele şapte 
atribute regale, umbrele împodobite cu franjuri, stindarde ale victoriei, baldachine, 
roţi de aur cu o mie de spiţe, scoici albe spiralate spre dreapta şi aşa mai departe. 
Aceste ofrande îi încântă pe toţi Buddha-şii şi Bodhisattva-şii din inimaginabilele, 
nenumărate tărâmuri pure ale celor zece direcţii, desăvârşind acumulările şi 

purificarea întunecărilor voastre. Toată compasiunea şi binecuvântările celor ce sunt 
Buddha vine curgând înapoi sub formă de raze de lumină de diferite culori care se 
dizolvă în voi. Consideraţi aceasta ca pe o consecinţă a faptului că aţi obţinut 
realizările supreme şi obişnuite; cele patru nivele ale vidyădhara-şilor legate de cale; 
şi rezultatul fundamental — starea aflată dincolo de învăţare.!88 Această vizualizare 
statorniceşte conexiunile prin care veţi realiza dharmakâăya şi veţi fi binecuvântaţi. 

Apoi, vizualizaţi că nenumărate sute de mii de raze multicolore de lumină sunt 
proiectate în afară din cele cinci silabe, atingând toate ființele vii ce trăiesc în cele 
şase tărâmuri ale celor trei lumi şi purificându-le de toate acţiunile lor negative, 
întunecările, suferințele şi tendinţele habituale, aşa cum lumina soarelui ce răsare 
risipeşte întunericul. Întregul univers devine Câmpul Buddhic al Bucuriei Clare. 
Toate fiinţele de aici sunt transformate în Vajrasattva-şi albi, galbeni, roşii, verzi şi 
albaştri.189 Recitaţi mantra, imaginându-vă că ei toţi pronunţă de asemenea, mantra 
„Om Vajra Sattva Hum,” cu un imens sunet murmurat. Vizualizarea stabileşte 
conexiunile prin care veţi dobândi riipakâya' şi veţi aduce beneficiu celorlalți. 

Legat de acest tip de vizualizare, Practica Dharmei care Eliberează Spontan 
Ataşamentele Habituale spune: 


Aducând beneficiu propriei persoane şi celorlalţi prin emanarea şi reabsorbţia 
luminii sunt purificate întunecările conceptuale. 


Folosind astfel de practici ale vizualizării, mijloacele iscusite ale Mantrei Secrete 
Vajrayâna abilitează acumularea de cantităţi inimaginabile de merit şi înțelepciune 
într-o clipă, în timp ce simultan aduce beneficii tuturor fiinţelor vii din întregul 
univers. 

Recitaţi mantra de câte ori puteţi, iar când vine vremea să încheiaţi sesiunea 
vizualizaţi că întregul univers, pe care l-aţi perceput ca Tărâm Buddhic al Bucuriei 
Clare se dizolvă în fiinţele care îl locuiesc, Vajrasattva-şi ai celor cinci familii. Aceste 
zeități însele se topesc treptat în lumină şi se dizolvă în voi. Apoi voi înşivă vă topiţi 
în lumina îndreptată spre exterior, iar această lumină se dizolvă în mantra om din 
inima voastră. Ozn se dizolvă în vajra, vajra în sa, sa în tva, tva în shapkyu-l lui 
him, shapkyu în micul a, micul a în corpul lui ha, corpul în cap, capul în Crai Nou 
(semiluna în formă de seceră), semiluna în bindu, iar bindu în nâda. 


è 
l 


Nāda, la rândul ei, asemeni curcubeului care se estompează pe cer, se dizolvă în 
simplitatea liberă de orice concepte şi elaborări. Rămâneţi o vreme relaxaţi în 
această stare. 


— nāda 
— bindu 
— crainou 


è 
— capul lui ha 
— corpul lui ha 
— a mic 

N 


— shapkyu 


him părţile sale: 


* Rūpakāya, gzugs sku: corpul formei (vezi Glosarul) 

Când gândurile încep să apară, priviţi cu claritate întregul univers şi ființele din 
acesta ca Tărâm Buddhic al lui Vajrasattva. 
Faceţi dedicaţia de merit cu cuvintele: 


Prin meritul acestei practici fie ca eu să ating curând 
Stadiul de Vajrasattva ... 


şi aşa mai departe, şi spuneţi alte rugăciuni ale aspiraţiei. 

În timp ce practicaţi orice meditaţie şi recitare, inclusiv aceasta asupra lui 
Vajrasattva, este imperios să nu vă lăsaţi mintea să fie distrasă de la concentrarea 
asupra practicii şi să nu întrerupeţi recitarea cu conversaţie obişnuită. În scrierile 
tantra se spune: 


Recitarea fără concentrare, 
Este precum înmuierea unei stânci din străfundurile mării; 
Nici o întreagă kalpa nu va aduce nici un rezultat.” 


şi de asemenea: 


Puritatea este de o mie de ori mai bună decât impuritatea,:90 
Concentrarea este de o mie de ori mai bună decât lipsa concentrării. 


Aurul şi argintul, atunci când conţin chiar mici cantităţi de bronz sau cupru sunt 
considerate „aur contrafăcut” sau „argint fals.” În acelaşi fel, amestecând bârfa 
obişnuită cu recitarea mantrelor sau cu practica abordată face mantra impură. 
Acesta este motivul pentru care Marele Maestru din Oddiyâna spunea: 


Recitarea timp de o lună fără alte vorbe 
Este mai bună decât un an de recitare impură. 


Astfel stând lucrurile este de o importanţă fundamentală ca cei care îndeplinesc 
ceremoniile săteşti să se abţină de la a flecări în rândurile adunării în timp ce spun 
rugăciuni şi mantra. Dacă astfel de recitări sunt amestecate cu vorbirea obişnuită, 
ele îşi pierd toată semnificaţia. În particular, atunci când o ceremonie este realizată 
pentru cineva care a murit, acea ființă, în toată teroarea şi suferinţa stării 
intermediare, va alerga către organizator, către călugării invitaţi şi către preotul 
(lama) oficiant cu speranţa de a găsi ajutor. Fiinţele din starea intermediară ştiu ce 
se întâmplă în minţile celorlalţi. Dacă oamenii care realizează ceremonia nu sunt 
concentrați cu claritate, dacă nu şi-au ţinut jurămintele şi legămintele (samaya) sau 
dacă ceea ce ei spun şi gândesc izvorăşte din ataşament şi ostilitate, fiinţa din starea 
intermediară va simţi ură faţă de ei sau va avea vederi negative față de ei şi prin 
urmare va cădea în tărâmurile inferioare. Acesta mai curând s-ar lipsi de serviciile 
unor oficianţi precum aceştia. 

Se spune despre ritualurile Mantrei Secrete Vajrayâna că „a recita textele de 
vizualizare ale stadiului generării înseamnă a folosi cuvintele ca mijloace de acces.” 
Cuvintele vizualizării au scopul de a aduce aminte detaliile stadiului generării.!9 
Însă persoanelor care îndeplinesc astfel de ceremonii, subiectul corespunzător al 


pd a iz z arati ds 
Oricât de mult ar sta o rocă aici, apa nu o va pătrunde niciodată. 

vizualizării, care este semnificaţia stadiilor generării şi perfecțiunii nici măcar nu le 
trece prin minte. Ei doar rostesc fără să gândească cuvintele ritualului, precum 
„vizualizează,” „meditează,” concentrează-te,” folosind tot soiul de intonaţii 
împodobite, sunându-şi trâmbiţele şi lovindu-şi ţimbalele şi tobele. În cele din urmă 
vine momentul pentru ceea ce ar fi cel mai important aspect, abordarea practicii, în 
care este recitată mantra — moment în care ei doar se simt eliberaţi de îndatoriri. 
Nici măcar nu mai fac cel mai mic efort de a rămâne drepţi în picioare. Încep să 
fumeze tutun, izvor a sute de acţiuni dăunătoare,:%2 şi dau drumul să curgă unui 
bogat şuvoi de vorbe inutile, discutând la nesfârşit toate treburile locale din vârful 
muntelui până în fundul văii, din trecători până în depresiuni. În acelaşi timp îşi 
pierd vremea trecându-şi rozariul printre degete cu cea mai mare viteză, ca şi cum ar 
face cârnaţi. Către seară, privesc la cer şi, văzând poziţia soarelui, cu o uriaşă zarvă 
de ţimbale încep să cânte, „Vajra pușpe dhiipe ..."19% şi aşa mai departe. Aceasta nu 
este nici măcar cea mai palidă reflexie a ritualului adecvat, nici măcar o reflexie a 
reflexiei. Este puţină îndoială că recitând doar o singură dată Mărturisirea 
Încălcărilor sau Rugăciunea Faptelor Bune, cu o motivaţie perfect pură, ar fi, de 
departe, mai cu folos. 

Preoţi (lama) precum aceştia, a căror recitare impură şi ale căror travestiri ale 
ritualurilor expediază mortul spre renaşteri inferioare, vor face de asemenea mai 
mult rău decât bine cu ritualurile lor pentru cei vii. Mai mult, abuzul de ofrandele 
mulţimii în acest fel este exact ceea ce se înţelege prin „înghiţirea de bile de metal 
înroşit în foc.”194 

Preoţii (lama) şi călugării care profită de ofrandele credincioşilor şi de 
posesiunile mortului trebuie să aibă ca tocmai esenţa practicii lor ceva mai mult 
decât o evaluare a cantităţii de carne, densitatea caşului şi natura ofrandelor pe care 
le primesc. Fie că muncesc pentru cei ce sunt bolnavi sau pentru cei deja morţi, 
momentul este hotărâtor pentru acele fiinţe. Căci cei din urmă nu au nici un refugiu 
pentru suferinţa lor. Ei au nevoie să fie prinşi şi calmaţi prin dragostea şi 
compasiunea bodhicittei preotului (lama) şi prin dorinţa sinceră de a ajuta. Preoţii 
trebuie să facă tot efortul pentru a practica tot ceea ce se poate şti despre stadiile 
generării şi perfecțiunii, în mod sincer şi fără nici o distragere. Dacă nu cunosc 
câtuşi de puţin aceste subiecte, ei trebuie pur şi simplu să încerce să se gândească la 
semnificaţia cuvintelor pe care le rostesc. Sau cel puţin să-şi concentreze corpul, 
cuvântul şi mintea asupra dragostei şi compasiunii pentru fiinţa suferindă şi să aibă 
credinţă neclintită în puterea neabătută a Celor Trei Nestemate. Dacă însă ei se 
asigură că îndeplinesc ritualul corespunzător prin recitarea corectă a diferitelor texte 
şi mantra, nu există îndoială că prin compasiunea refugiului, Cele Trei Nestemate, 
prin forţa infailibilă a efectului acţiunilor şi prin nemărginitele beneficii ale 
bodhicittei, pot cu adevărat să-l ajute pe bolnav sau pe mort. De aceea, ei trebuie să 
depună tot efortul posibil şi ca în expresia „dizolvând propriile tale întunecări în 
perna altcuiva,” ei vor desăvârşi îndoita acumulare deopotrivă pentru ei înşişi şi 
pentru ceilalţi, în acelaşi timp. De asemenea îi vor statornici pe toţi cei care vin în 
contact cu ei pe calea spre eliberare. 

În zilele noastre, preoţi (lama) şi călugări de la care ne-am aştepta să fie puţin 
mai buni decât ceilalţi şi care ştiu despre principiul cauzei şi efectului sunt atât de 
temători de impurităţile ataşate ofrandelor încât refuză chiar să dea binecuvântări 


* A xax A . . xA porani r i ai Se Co Wa 
Aceasta înseamnă că din orice practică îndeplinită cu intenția de a ajuta o altă ființă, va beneficia nu 
doar acea ființă, ci de asemenea persoana care îndeplineşte practica. 

sau să pună rugăciunile de dedicație pentru fiinţele suferinde care sunt bolnave sau 
moarte. Făcând astfel, ei retează dragostea şi compasiunea bodhicittei chiar de la 
rădăcină. 

Majoritatea sunt extrem de egoişti. I-au parte la ceremonii la cererea 
binefăcătorilor lor. Dar, în loc să recite ceea ce familiile în cauză au nevoie, ei îşi scot 
propriile cărţi de rugăciuni murdare şi învechite de îndelungata folosire şi cu scuza 
că nu trebuie să-şi întrerupă continuitatea propriei lor practici personale, recită din 
aceea în timp ce toţi ceilalţi recită rugăciunile.:%5 Ori de câte ori recită cea mai mică 
rugăciune pentru propriul lor bine, ei sunt extrem de conştiincioşi şi pretind că-şi 
purifică propriile lor întunecări sau abuzul faţă de ofrande. Dar în adunări mari 
tratează rugăciunile pentru beneficiul patronilor ca pe o corvoadă obositoare. Se uită 
tot timpul în jur, spun ce vor şi niciodată nu acordă un gând mortului sau persoanei 
în viață pe care se presupune că o protejează. Aceasta retează dragostea şi 
compasiunea bodhicittei chiar de la rădăcină. După aceea, chiar dacă ar încerca să se 
purifice pe ei înşişi de acest abuz al ofrandelor, atitudinea lor rea şi egoistă va face 
acest lucru foarte dificil de realizat cu succes. 

În loc de aceasta, luaţi dragostea şi compasiunea bodhicittei ca fundament al 
vostru chiar de la început. Niciodată nu abandonaţi dorinţa voastră de a-i ajuta pe 
ceilalţi. Faceţi un efort sincer să puneţi în practică tot ceea ce ştiţi despre stadiul 
generării şi perfecțiunii, la cel mai înalt nivel al capacităţii voastre. A medita asupra 
stadiilor generării şi perfecțiunii şi a recita mantra în casele altor oameni nu va fi 
atunci diferit de a o face în propria voastră casă. În oricare dintre situaţii, 
necesitatea de a fi lipsit de gânduri egoiste şi de a vă îngriji de ajutorarea celorlalți 
este aceeaşi. Căci aceste două atitudini sunt deopotrivă indispensabile. 

Dacă staţi fără distragere şi nu vă amestecați recitarea cu conversaţia obişnuită a 
spune mantra cu o sută de silabe de o sută opt ori fără întrerupere va purifica fără 
îndoială toate acţiunile voastre negative şi întunecările şi toate violările şi încălcările 
angajamentelor şi legămintelor (samaya). Astfel este promisiunea lui Vajrasattva. 
Tantra Mărturisirii Imaculate spune: 


Mantra cu o sută de silabe este chintesenţa minţii tuturor celor ce sunt Sugata. 
Ea purifică toate violările, toate încălcările, toate întunecările conceptuale. 

Este mărturisirea supremă şi a o recita de o sută opt ori fără întrerupere 
remediază toate violările şi încălcările şi va salva de la căderea în cele trei 
tărâmuri inferioare. 

Buddha-şii din trecut, prezent şi viitor îl vor considera pe yoginul care o recită 
ca practică zilnică ca pe cel mai desăvârşit vlăstar al lor, chiar din timpul acestei 
vieţi şi vor veghea asupra lui protejându-l. 

La moarte, el va deveni fără îndoială unul dintre cei mai minunaţi urmaşi ai 
celor ce sunt Buddha. 


Orice violări şi încălcări ale legămintelor (samaya) rădăcină şi ramură aţi putea 
comite după ce intraţi pe calea Mantrei Secrete Vajrayâna, repetarea zilnică a 
mantrei cu o sută de silabe de douăzeci şi una de ori în fiecare zi în timp ce meditaţi 
asupra lui Vajrasattva constituie ceea ce se numeşte „binecuvântarea căderilor.” 
Aceasta va împiedica efectele acelor căderi să se dezvolte sau să sporească. O sută de 
mii de recitări vor purifica complet toate căderile voastre. Conform Podoabei 
Esenţiale: 

A recita corect de douăzeci şi una de ori 

Mantra cu o sută de silabe, 

În timp ce îl vizualizaţi cu claritate pe Vajrasattva 
Aşezat pe o pernă lotus-lună albă, 

Constituie binecuvântarea căderilor, 

Care sunt astfel împiedicate să sporească. 

Astfel au predicat marii siddha. 

Practicaţi-o aşadar permanent. 

Dacă o recitaţi de o sută de mii de ori, 

Veţi deveni însăşi întruparea purității desăvârşite. 


În Tibet în zilele noastre nu poate fi un singur lama, călugăr, bărbat sau femeie 
laică care să nu fi primit niciodată împuternicirea şi care prin urmare să nu fi urmat 
Mantrayâna Secretă. Aşadar, odată ce ați urma Mantrayâna Secretă, dacă eşuaţi în a 
vă ţine legămintele (samaya) mergeţi în infern, iar dacă le ţineţi dobândiţi 
desăvârşita stare de Buddha. Nu există o a treia alternativă. Ca şi în cazul unui şarpe 
care s-a târât în interiorul unui bambus lung se spune că există doar două căi de 
ieşire — drept în sus sau drept în jos. Comoara Virtuţilor Preţioase spune: 


În Secreta Mantrayâna, puteţi merge fie spre tărâmurile inferioare 
Fie spre obţinerea stării de Buddha; nu există o a treia direcţie. 


Legămintele samaya sunt subtile, numeroase şi dificil de ţinut. Chiar şi un mare 
maestru precum Atisa spunea că, după ce a urmat calea tantrelor, a comis greşeală 
după greşeală în succesiune rapidă. În ceea ce ne priveşte, în zilele noastre, 
antidoturile pe care le avem sunt foarte puţine. Concentrarea noastră este slabă, iar 
vigilenţa inexistentă. Nu suntem nici măcar siguri care sunt diferitele încălcări. 
Întrucât nu poate exista îndoială că aceste căderi se vor revărsa cu necesitate asupra 
noastră tot timpul asemeni ploii este vital ca pe calea remedierii să facem din 
meditaţia şi recitarea lui Vajrasattva practica noastră zilnică sau cel puţin să recităm 
mantra de douăzeci şi una de ori pe zi, fără greşeală. 

Chiar şi pentru un expert în toate aspectele esenţiale ale stadiilor generării şi 
perfecțiunii care, prin concentrare, vigilență şi aşa mai departe a evitat comiterea 
greşelii violării legămintelor (samaya) este încă necesară perseverenţa în mărturisire 
şi purificare. Căci în realitate, orice contact prin cuvânt sau faptă, cu cineva care a 
încălcat legămintele rădăcină (samaya) — chiar şi a bea apă din aceeaşi vale — este 
suficient pentru a produce greşeala cunoscută drept „încălcare prin contact” sau 
„încălcare ocazională.” Scrierile tantra spun: 


Odată ce ne-am asociat cu cei care şi-au încălcat legămintele sau le-am 
îndeplinit dorinţele, 

Odată ce le-am explicat Dharma lor sau celor nepotriviţi să o asculte, 

Odată ce nu i-am evitat pe toţi cei care şi-au încălcat legămintele, ştim că am 
fost de asemenea contaminați 

De întunecările acelor încălcări, 

Aducând adversitate în această viaţă şi întunecări în următoarea. 

Plini de regret, toate aceste erori le vom expune şi le vom mărturisi. 

Dacă o singură persoană dintr-o adunare şi-a încălcat legămintele (samaya), 
celelalte o sută sau o mie de persoane care şi-au ţinut angajamentele vor fi 
contaminate până într-atât încât nu vor avea nici un beneficiu de pe urma practicii 
lor. Este aşa cum o singură picătură de lapte acru acreşte întregul vas de lapte 
proaspăt sau precum o broască cu bube le infectează pe toate cele din jurul ei. După 
cum s-a spus: 


O picătură de lapte acru 
Acreşte tot laptele. 

Un singur yogin degenerat 

Îi strică pe toţi ceilalţi yogini. 


Mai mult decât atât, nu există un singur învăţător, chiar dacă este un mare lama 
sau un siddha, care să poată scăpa de acest fel de contaminare prin încălcările 
legămintelor (samaya). Istoria marelui învățător Lingje Repa confirmă aceasta. Pe 
când acesta se afla în locul sacru din Tsari, dăkini Shingkyong a început să-i întindă 
obstacole. În mijlocul zilei, ea a produs un întuneric atât de profund încât stelele au 
răsărit luminând strălucitoare pe cer. Totuşi nimic nu l-a putut opri să ajungă pe 
malurile Lacului de Sânge Roşu-Întunecat, unde a dansat pe un cântec vajra, lăsând 
în roca dură urme de picioare care pot fi văzute încă şi astăzi. Cu toate acestea, 
ulterior în viaţa sa, el a fost vizitat de un discipol care îşi încălcase legămintele 
(samaya) — şi chiar şi un maestru atât de desăvârşit a putut fi contaminat. El a 
început să delireze şi şi-a pierdut forţa graiului. 

Aceeaşi situaţie o întâlnim în cântecul vajra al lui Siddha Urgyenpa: 


Eu, Rinchen Prel, cerşetor din Ţinutul Zăpezilor, 

N-am fost înfrânt de alt duşman decât contaminarea încălcării legămintelor 
(samaya) 

Şi n-am fost protejat de nici un alt prieten decât de învățătorul meu. 


Încălcarea legămintelor (samaya) Vajrayânei este o mare greşeală, dar a le ţine 
este extrem de dificil. Ar fi cu desăvârşire greşit să presupuneţi, fără a verifica cu 
atenţie, că le ţineţi întocmai şi să vă simţiţi mândri de aceasta. 

Scrierile tantra explică faptul că a uita preţ de o singură clipă să vă identificaţi 
corpul, cuvântul şi mintea cu cele trei mandala'* înseamnă a încălca legămintele 
tantrice. De aici dificultatea de a le ţine. În amănunt, se spune că sunt o sută de mii 
de legăminte (samaya) — un număr foarte mare. Conform scrierilor tantra, a le 
încălca aduce asupra noastră următoarele rele: 


Căpcăunul Vajra vă va bea sângele din inimă,:97 

Viaţa vă va fi scurtă şi bolnăvicioasă, vă veţi pierde averea, duşmanii vă vor 
înspăimânta, 

În extrem de înfricoşătorul Infern al Suferinţei Ultime 

Veţi îndura lungi şi insuportabile suferinţe. 


Prin urmare, pentru a remedia toate violările, încălcările, păcatele şi căderile 
voastre, vizibile şi ascunse, faceţi întotdeauna tot ce puteţi pentru a practica 
meditaţia şi recitarea lui Vajrasattva şi pentru a vă mărturisi acele greşeli cu cele o 
sută de silabe. După cum marii învăţători din vechime obişnuiau să spună: 

Cel mai bine este în primul rând să nu vă pătaţi cu acţiuni rele, dar dacă se 
întâmplă este important să mărturisiţi. 


Violările legămintelor (samaya) tantrice sunt uşor de remediat, întrucât pot fi 
remediate prin mărturisire. În tradiţia Srăvaka a comite o cădere rădăcină 
completă:% este asemeni sfărâmării unui vas făcut din lut: pur şi simplu nu este cale 
de a o remedia. Încălcarea legămitelor de Bodhisattva este mai mult ca sfărâmarea 
unui obiect făcut din metal preţios. Un astfel de obiect poate fi reparat dacă este 
încredinţat unui aurar iscusit. În acelaşi fel, legămintele încălcate pot fi purificate cu 
ajutorul unui prieten spiritual. Cât despre legămintele tantrice, comiterea căderilor 
este precum o ciobire uşoară a ceva făcut dintr-un metal preţios. Se spune că puteţi 
să vă purificaţi în totalitate, pur şi simplu mărturisind-o, folosind suportul zeităţii, 
mantra şi concentrarea. Dacă greşeala este mărturisită imediat, purificarea este 
uşoară. Totuşi, cu cât aşteptaţi mai mult, cu atât mai puternic sporeşte greşeala şi cu 
atât mai dificilă devine mărturisirea. Dacă aşteptaţi mai mult de trei ani, căderea 
este, se spune, dincolo de mărturisire. Chiar dacă o mărturisiţi, nici o purificare nu 
va mai avea loc. 

Există unii oameni înzestrați care pot folosi forţa şi binecuvântarea cuvântului lor 
pentru a lucra deopotrivă spre beneficiul lor şi al celorlalţi prin furnizarea protecţiei, 
oprirea îngheţului, împiedicarea grindinii, stoparea epidemiilor, vindecarea 
adulţilor şi copiilor bolnavi şi aşa mai departe. Dar până şi astfel de oameni, pentru 
a menţine acea capacitate şi acele binecuvântări, trebuie să-şi purifice întunecările 
cuvântului. Nu există căi mai bune de a proceda astfel decât recitarea mantrei cu o 
sută de silabe. Este importantă recitarea ei cu toată convingerea şi perseverenţa. 

Venerabilul meu învăţător obişnuia să glumească că cei care îi protejează pe 
ceilalţi şi fac uz de ofrande trebuie în mod categoric să înceapă să-şi purifice 
întunecările cuvântului prin realizarea a zece milioane de repetiţii ale mantrei cu o 
sută silabe. În realitate, mulţi dintre discipolii săi au recitat-o efectiv de zece sau 
chiar douăzeci milioane de ori şi nu a fost unul dintre ei care să nu fi realizat două 
sau trei sute de mii de recitări. 

Învățătorul Vajrasattva întrupează sute de zeități într-una singură. El este numit 
„Vajrasattva, singura zeitate a marelui secret.” Din întreaga infinitate inconceptibilă 
a zeităților paşnice şi mânioase, nu există una pe care el să nu o întruchipeze. În 
timp ce meditaţi asupra sa, consideraţi-l ca fiind în esenţă una cu propriul învăţător 
rădăcină. Aceasta este practica Guru-Yoga „în maniera nestematei care include 
totul.”199 

Este metoda fundamentală, cea mai profundă dintre toate. Întrucât, aşa cum am 
arătat deja, mantra cu o sută de silabe este superioară tuturor celorlalte mantra, 
trebuie să ştiţi că nu există practică mai profundă decât aceasta. 


Am ascultat beneficele învățături, dar le-am lăsat ca pe simple cuvinte. 
Le-am practicat puţin, dar am fost amăgit de distrageri. 
Binecuvântează-mă pe mine şi toate fiinţele iluzorii asemeni mie 

Ca să putem extrage esenţa stadiilor generării şi perfecțiunii. 

Mandala Universului 
O reprezentare tridimensională a străvechiului cosmos indian aşa cum este vizualizat în 
ofranda mandalei. Pătratul Muntelui Meru, mai larg la vârf decât la bază este încununat de 
palatul lui Indra şi înconjurat de cele patru continente şi subcontinentele lor. Deasupra lui sunt 
toate diversele tărâmuri ale zeilor formei şi fără-formei. 

CAPITOLUL AL PATRULEA 


Ofranda mandalei pentru 
acumularea de merit şi înţelepciune 


Ştii că interdependenţa este o minciună, totuşi practici cele două acumulări. 
Realizezi că în absolut nu există nimic la care să se mediteze, dar practici încă 
meditaţia. 

Vezi relativul şi absolutul ca fiind una, totuşi încă practici cu sârguință. 


Neîntrecut Învățător, la picioarele tale mă-nchin. 
I. NECESITATEA CELOR DOUĂ ACUMULĂRI 


Este imposibil să dobândiţi îndoita puritate200 a stării de Buddha sau să realizaţi 
pe deplin adevărul vacuităţii fără să îndepliniţi cele două acumulări ale meritului şi 
înţelepciunii. După cum se spune în scrierile sūtra: 


Până ce nu sunt îndeplinite cele două acumulări sacre, 
Nimeni nu va realiza vreodată sfânta vacuitate. 


Şi: 


Înţelepciunea absolută poate surveni 

Doar ca semn al acumulării de merit şi al purificării întunecărilor 
Şi prin binecuvântările unui învăţător realizat. 

Află că a te încrede în orice alte mijloace este o aiureală. 


Chiar şi cei care au realizat pe deplin vacuitatea au nevoie să-şi menţină progresul 
pe cale până ce obţin desăvârşita stare de Buddha, astfel că ei au nevoie încă să facă 
eforturi pentru a acumula merit şi înțelepciune. Tilopa, domnul yoginilor, i-a spus 
lui Nâropa: 


Nâropa, fiul meu, până ce vei realiza 

Că toate aceste apariţii care apar interdependent 

Nu au apărut de fapt niciodată, nu de despărţi niciodată 

De cele două roţi ale vehiculului tău, cele două acumulări. 
Marele yogin Viriipa spunea în ale sale Dohā: 


Se poate să fiţi foarte convinşi că nu speraţi la starea de Buddha relativă," 


* Lit. „Ai realizat starea de uniune inseparabilă.” 

Dar niciodată nu abandonaţi marea acumulare de merit; străduiţi-vă cât puteţi. 
Iar marele yogin Dagpo Rinpoche spunea: 


Chiar şi atunci când realizarea voastră transcende însăşi noţiunile că există ceva 
care acumulează sau purifică,0: continuaţi să acumulaţi chiar şi cea mai mică 
cantitate de merit. 


În marea sa compasiune şi cu toată iscusinţa sa în mijloace, Victoriosul a predicat 
nenumărate metode prin care cele două acumulări pot fi realizate. Cea mai bună 
dintre toate aceste metode este ofranda mandalei. O tantra spune: 


A oferi Buddha-şilor din toate tărâmurile buddhice 

Întregul cosmos al unui miliard de lumi, 

Plin cu tot ceea ce ar putea fi dorit, 

Va desăvârşi înţelepciunea fundamentală a celor ce sunt Buddha.! 


În această tradiţie, atunci când se face o astfel de ofrandă, obişnuim să folosim 
două mandala distincte: mangala realizare şi mangala ofrandă. 

Materialul din care trebuie făcută mandala depinde de propriile voastre mijloace. 
Cel mai bun fel de temelie a mandalei ar fi cea făcută din substanţe preţioase precum 
aur şi argint. Una de calitate medie ar fi făcută din metal pentru clopote sau din alt 
material frumos. În cel mai rău caz, puteţi folosi chiar şi o piatră netedă lucioasă sau 
o bucată de lemn. 

Ofrandele aşezate pe temelia mandalei vor consta în mod ideal din pietre 
preţioase: turcoaze, coral, safire, perle şi altele asemeni. În a doua situaţie, cele mai 
bune ar fi fructele medicinale precum aruna sau kyurura. În mod obişnuit ele ar 
consta din grâne precum, orz, grâu, orez sau păstăi, dar în cel mai rău caz aţi putea 
folosi de asemenea pietricele, țărână, nisip şi aşa mai departe, pur şi simplu ca 
suport al vizualizării voastre. 

Indiferent din ce material este făcută temelia mandalei voastre, curăţaţi-o cu 
mare atenţie. 


II. MANDALA REALIZARE202 


Începeţi prin aranjarea a cinci movile pe mandala realizare.203 

Aşezaţi o mică movilă în centru pentru a-l reprezenta pe Buddha Vairocana 
înconjurat de zeitățile familiei Buddha. Aşezaţi o alta în direcţia estică — adică către 
voi înşivă204 — pentru a-l reprezenta pe Buddha Vajra Akșobhya înconjurat de 
zeitățile familiei Vajra. Apoi unul în sud pentru Ratna Sambhava, înconjurat de 
zeitățile familiei Ratna, unul în vest pentru Buddha Amitābha înconjurat de zeitățile 
familiei Padma şi unul în nord pentru Buddha Amoghasiddhi înconjurat de zeitățile 
familiei Karma. 


Lui = p A : = A : A 
Aceasta se referă la o stare de realizare în care există o încredere de nezdruncinat în natura de Buddha 
deja prezentă în mintea cuiva. 


t Însemnând că acumularea de merit prin această practică va permite manifestarea desăvârşitei 
înţelepciuni a propriei naturi de Buddha. 

O altă posibilitate este de a vizualiza câmpul meritului ca în practica refugiului.” 
Movila centrală l-ar reprezenta atunci pe Marele Maestru din Oddiyâna, inseparabil 
de propriul vostru învăţător rădăcină, împreună cu toţi învățătorii descendenței 
Marii Perfecţiuni deasupra lui, aranjaţi în ordine, unul deasupra celuilalt. Movila 
frontală îl va reprezenta pe Buddha Săkyamuni, înconjurat de cei o mie doi Buddha 
ai aceste Kalpa Bune. Movila din dreapta îi va reprezenta pe cei Opt Mari Fii 
Apropriaţi ai săi, înconjurați de nobila comunitate (sangha) a bodhisattva-şilor, iar 
movila din stânga îi va reprezenta pe cei doi principali Srăvaka, înconjurați de nobila 
comunitate a adepților Srâvaka şi Pratyekabuddha. Movila din spate va fi Nestemata 
Dharmei, sub forma unui teanc de cărți învăluit într-o reţea de raze luminoase. 


În oricare dintre situaţii, aşezaţi această mandala realizare pe altarul vostru sau 
pe orice alt suport adecvat. Dacă le aveţi, înconjuraţi-le cu cele cinci ofrande,’ şi 
aşezaţi-le înaintea reprezentărilor corpului, cuvântului şi minţii lui Buddha. Dacă 
aceasta nu este realizabil este de asemenea posibil să vă descurcaţi şi numai cu 
mandala realizare şi pur şi simplu să vizualizaţi câmpul de merit. 


III. MANDALA OFRANDĂ 


Ținând baza mandalei ofrandă cu mâna stângă, frecaţi-o timp îndelungat cu 
partea inferioară de încheietura mâinii voastre drepte în timp ce recitaţi Cele Şapte 
Ramuri şi alte rugăciuni, fără să fiți vreo clipă distraşi de la ceea ce vizualizaţi. 

Aceasta frecare a bazei nu este doar pentru a curăța orice impuritate de pe baza 
mandalei. Este de asemenea o cale de a folosi efortul pe care îl depunem la aceasta 
treabă pentru a ne elibera de cele două întunecări care ne învăluie mintea. Povestea 
spune că marii Kadampa din vechime îşi curăţau mandalele cu partea inferioară a 
încheieturii mâinii până ce pielea se rodea şi începea să se facă rană. Continuau 
apoi, folosind marginea încheieturilor. Când se formau răni şi acolo, mai curând 
foloseau partea cealaltă a încheiturii. Astfel că atunci când curăţaţi baza mandalei, 
nu folosiţi o cârpă de lână sau bumbac, ci numai încheietura mâinii voastre, asemeni 
adepților Kadampa din vechime. 

În timp ce aranjaţi grămezile de ofrande pe temelie, urmaţi rugăciunea cunoscută 
drept Mangala cu Treizeci şi Şapte Elemente, care a fost compusă de către Chögyal 
Pakpa, Protectorul Fiinţelor din şcoala Sakya. Metoda este lesne de practicat şi a 
fost, prin urmare, adoptată de toate tradiţiile, deopotrivă vechi şi noi, fără deosebire. 
Atunci vom începe prin ofranda mandalei în acest fel deoarece aceasta este de 
asemenea tradiţia noastră. 

Atât tradiţiile vechi cât şi cele noi au numeroase alte metode, fiecare conform 
propriilor sale obiceiuri. Într-adevăr, fiecare tezaur spiritual al tradiţiei Nyingma îşi 
are propria mandala ofrandă. În această tradiţie particulară a noastră există 
numeroase rugăciuni ofrandă detaliate pentru mandala celor trei kâya predicate de 
Atotştiutorul Longchenpa în diversele Esenţe-inimă.205 Oricare dintre acestea pot fi 
alese. 


1. Mandala ofrandă cu treizeci şi şapte de elemente 


Începeţi prin rostirea mantrei: 


* Vezi pagina 182. 
i Cele cinci ofrande sunt flori, tămâie, lumânări, parfum şi hrană. 

Om Vajra Bhūmi Ah Hum, 


în acelaşi timp ţinând mandala în mâna voastră stângă şi cu mâna dreaptă stropind- 
o cu apă parfumată conţinând bajung.* Apoi, cu degetul drept şi inelarul luaţi câteva 
grăunţe. Spunând: 


Om Vajra Rekhe Ah Him, 


rotiţi-vă mâna în sensul acelor de ceasornic deasupra mandalei, iar apoi puneţi 
grăunţele în mijloc. Dacă aveţi o „îngrăditură de munţi din fier”206 gata făcută, acum 
este momentul să o aşezaţi în mandala. Recitând: 


Munte Meru, Rege al Munţilor, 
puneţi o movilă mai mare în mijloc. Pentru a aşeza cele patru continente, recitați: 
La est, Purvavideha ..., 


şi aşezaţi o mică movilă în est, care poate fi atât în partea de către voi, cât şi în partea 
opusă, cu faţa spre cei cărora le aduceţi ofranda.207 Apoi aşezaţi trei movile pentru 
celelalte trei continente, mergând împrejur în sensul acelor de ceasornic. 

Apoi, aşezaţi Preţiosul Munte din est, Arborele-care-Îndeplineşte-Dorinţele din 
sud, Vaca-cu-Generozitate-Inepuizabilă din vest şi Recolta-Spontană din nord. 

Apoi vin Cele Şapte Atribute ale Regalităţii plus Vasul Marelui Tezaur, care sunt 
aşezate unul într-altul în cele patru puncte cardinale şi în cele patru direcţii 
intermediare. 

Aşezaţi apoi cele patru zeițe exterioare în fiecare dintre cele patru direcţii 
cardinale, începând cu Doamna Frumuseţii; iar cele patru zeițe interioare în cele 
patru direcţii intermediare, începând cu Doamna Florilor. 

Aşezaţi Soarele în est, iar Luna în vest. Puneţi Umbrela Preţioasă în sud şi 
Stindardul Atot-Triumfător la nord. 

În timp ce recitati, 


Toată averea zeilor şi oamenilor, nelăsând nimic la o parte ... 


îngrămădiţi mai multe grâne deasupra celorlalte, astfel încât să nu rămână nici un 
loc neacoperit. Dacă aveţi o podoabă pentru vârf, aşezaţi-o acum deasupra. Recitaţi: 


Ofer această mandala tuturor victorioşilor şi sublimilor învăţători rădăcină şi 
ai descendenţei şi tuturor celor ce sunt Buddha şi Bodhisattva. 


În acest moment unii adaugă cuvintele, „ ... plăcută şi desăvârşită în toate părţile 
sale, nelipsindu-i nimic,” însă conform învățătorului meu, aceasta este un adaos care 
nu se găseşte în textul original. 

Cât despre ceea ce trebuie vizualizat pentru fiecare dintre aceste aspecte, 
învățătorul meu nu a spus nimic mai mult atunci când a transmis această învăţătură, 


* ba byung, o pregătire rituală făcută din cinci substanţe diferite luate de la o vacă. 

astfel că eu însumi nu am scris aici nimic mai mult. Totuşi, cei care doresc să 
cunoască detaliile trebuie să consulte Comentariul Detaliat asupra Semnificaţiei 
Succinte, după cum se sugerează în textul explicativ de bază al acestor practici 
preliminarii.208 


2. Mandala ofrandă a celor trei kaya conform acestui text 
2.1 MANDALA OBIŞNUITĂ=09 A NIRMÂNAKÂYA 


Cele patru continente menţionate mai sus în aranjarea movilelor de substanţe 
ofrandă, cu Muntele Meru în centru şi tărâmurile cerurilor lui Brahmă deasupra sa, 
alcătuiesc lumea. O mie dintre aceste lumi alcătuiesc ceea ce se numeşte „un univers 
de primă mărime cu o mie de lumi.” Luând un astfel de univers constând dintr-o 
mie de lumi, fiecare cu câte patru continente şi înmulţindu-le de o mie de ori, 
obţinem ceea ce se numeşte „un univers intermediar de ordinul al doilea, cu o mie 
de ori o mie de lumi,” sau un univers de un milion de lumi. Luând un astfel de 
univers de un milion de părți şi înmulţindu-l din nou de o mie de ori obţinem „un 
mare sistem univers de ordinul al treilea cu mie de milioane de lumi,” sau un cosmos 
de un miliard de universuri. Un univers de acest ordin, alcătuit dintr-o mie de 
milioane de lumi cu câte patru continente fiecare este domeniul unui singur Buddha 
manifestat — Săkyamuni spre exemplu, al cărui Tărâm Buddhic este numit Universul 
Trăiniciei.210 

Imaginaţi-vă, prin toate aceste nenumărate şi inconceptibile lumi, toate cele mai 
minunate comori care pot fi găsite în tărâmurile uman şi celest, precum cele şapte 
atribute ale regalității şi aşa mai departe, indiferent că sunt stăpânite sau nu de către 
cineva. La toate acestea adăugaţi propriul vostru corp, averea, viaţa, norocul, forța şi 
tăria voastră, precum şi izvoarele de merit pe care le-aţi acumulat de-a lungul 
timpului şi pe care le veţi acumula în viitor, împreună cu tot ceea ce v-ar putea aduce 
vreodată plăcere şi fericire. Îngrămădiţi tot ceea ce este mai bun şi mai dezirabil şi, 
fără măcar atâta dorință sau ataşament cât o sămânță de susan, oferiţi-le toate 
învățătorului vostru şi zeităților din nirmânakâya, în totalitate şi fără a lăsa nimic pe 
dinafară. Aceasta este ofranda mandalei obişnuite a nirmânakâya. 


2.2. MANDALA EXTRAORDINARĂ A SAMBHOGAKAYA 


Deasupra tuturor acestora, creaţi în imaginaţia voastră o infinitate de tărâmuri 
paradisiace şi palate inconceptibile în cele cinci mari Tărâmuri Buddhice,2": toate 
binecuvântate de Doamna Frumuseţii şi celelalte zeițe oferind încântările simţurilor, 
înmulţite la infinit. Oferiţi toate acestea învățătorului vostru şi zeităților din 
sambhogakăya. Aceasta este ofranda mandalei extraordinare a sambhogakăya. 


2.3. MANDALA SPECIALĂ A DHARMAKÂYA 
Deasupra temeliei mandalei reprezentând spaţiul absolut nenăscut, aşezaţi 


movile reprezentând cele patru viziuni şi orice gând care apare. Oferiţi-le 
învățătorului vostru şi zeităților din dharmakăya. 

Pentru această ofrandă a mandalei celor trei kâya, menţineţi o idee clară a 
tuturor acestor învățături pentru practică şi repetaţi cu devoțiune rugăciunea care 
începe cu: 


Om Ah Him. Cosmosul cu un miliard de universuri, câmpul a o mie de 
milioane de lumi ... 


În timp ce socotiți numărul ofrandelor pe care le faceţi, ţineţi baza mandalei în 
mâna stângă, lăsând încă în ea ofrandele pe care le-aţi făcut anterior şi la fiecare 
recitare a textului adăugaţi o movilă cu mâna voastră dreaptă. Practicaţi cu 
perseverenţă, ridicând baza mandalei până când braţele vă dor într-atât încât nu le 
mai puteţi ridica. „A suporta dificultăţi şi a persevera cu curaj de dragul Dharmei” 
înseamnă mai mult decât a trăi fără hrană.22 Înseamnă a fi permanent hotărâți să 
desăvârşiţi orice practică dificil de realizat, indiferent de circumstanţe. Practicaţi în 
acest fel şi făcând astfel, veţi obţine o cantitate imensă de merit prin răbdarea şi 
efortul vostru. 

Atunci când cu adevărat nu mai puteţi susţine mandala, lăsaţi-o jos pe masa din 
faţa voastră şi continuaţi să îngrămădiţi ofrande, numărând de câte ori. Când luaţi o 
pauză, pentru ceai spre exemplu, adunaţi tot ceea ce aţi oferit, iar când reluaţi, 
începeţi cu mandala de treizeci şi şapte elemente înainte de a continua ca şi anterior. 

Asiguraţi-vă că aţi făcut cel puţin o sută de mii de ofrande mandala în acest fel. 
Dacă nu puteţi administra numărul folosind mandala detaliată a celor trei kâya, este 
acceptabil în loc de aceasta să recitaţi stanţa care începe cu: 


Pământul este purificat cu apă parfumată ... 


în timp ce oferiţi mandala cu treizeci şi şapte elemente.213 

Indiferent ce formă ia ofranda este important să folosiţi pentru mandala ofrandă, 
atâta vreme cât vă îngăduiţi cheltuiala, să oferiţi întotdeauna grâne proaspete şi să 
nu folosiţi aceleaşi grâne de două ori. Ceea ce a fost deja oferit puteţi da păsărilor, 
împărţi cerşetorilor sau îngrămădi înaintea reprezentărilor Celor Trei Nestemate. 
Însă niciodată să nu le consideraţi ca fiind ale voastre sau să le folosiţi pentru voi 
înşivă. Dacă vă lipsesc resursele pentru a reînoi ofrandele de fiecare dată, faceţi-o 
atât de des cât mijloacele voastre o permit. Dacă sunteţi foarte săraci, puteţi folosi 
aceeaşi cantitate de grâne în repetate rânduri. 

Ori de câte ori schimbaţi grânele, curăţaţi înainte ofranda, prin îndepărtarea 
oricărui corp străin, praf, pleavă, excremente de pasăre şi altele asemeni şi 
impregnaţi-le cu şofran sau cu alte ape înmiresmate. 

Deşi învăţăturile permit ofranda de pământ şi pietre, aceasta este pentru 
beneficiul celor care sunt atât de săraci încât nu au posesiuni câtuşi de puţin, sau 
pentru cei cu facultăţi atât de superioare încât minţile lor pot crea, pe un singur fir 
de praf, tărâmuri buddhice la fel de numeroase ca toate particulele de țărână din 
întreaga lume. Este posibil ca în realitate să dispuneţi de cele necesare dar, 
incapabili să le folosiţi sau să le oferiţi cu generozitate, puteţi să pretindeţi cu tot 
felul de motive chibzuite şi extrem de plauzibile — şi chiar să vă convingeţi pe voi 
înşivă — că faceţi ofrande folosind mantre şi vizualizări. Însă nu faceţi decât să vă 
amăgiţi pe voi înşivă. 

Mai mult, toate scrierile tantra şi învăţăturile esenţiale vorbesc despre „ofrande 
curate, pregătite curat” sau „aceste obiecte de ofrandă curat pregătite.” Ele nu 

recomandă niciodată „ofrande murdare, murdar pregătite.” Astfel că niciodată nu 
oferiţi rămăşiţe sau hrană contaminată de înşelăciune sau murdară. Nu luaţi cel mai 
bun orz pentru propriul vostru consum lăsând restul pentru ofrande sau pentru a 
face tsampa pentru torma. Străvechii Kadampa obişnuiau să spună: 


A păstra ce-i mai bun pentru voi înşivă şi a oferi brânză mucegăită şi plante 
ofilite celor Trei Nestemate, nu se face. 


Nu faceţi torma sau lumânări ofrandă cu ingrediente mucegăite sau stricate, 
păstrând pentru folosinţa voastră proprie tot ceea ce nu este stricat. Acest fel de 
conduită vă va epuiza meritul. 

Atunci când faceţi shelze=:4 sau turte torma, preparaţi aluatul cu consistenţa care 
v-ar place vouă înşivă. Este greşit să adăugaţi o cantitate mai mare de apă la aluat 
doar pentru că aceasta îl face mai uşor de lucrat. 

Atīśa obişnuia să spună: „Aceşti tibetani nu se vor îmbogăţi niciodată, căci ei fac 
aluatul torma prea subţire!” 

El a spus de asemenea: „În Tibet, a oferi doar apă este suficient pentru a acumula 
merit. În India este prea cald, iar apa nu este niciodată atât de pură ca aici în Tibet.” 

Ca o cale de a acumula merit, a oferi apă curată este extrem de eficace dacă o 
puteţi face cu sârguință. Curăţaţi cele şapte boluri ofrandă sau celelalte recipiente şi 
aşezaţi-le una lângă alta, nu prea apropiate, nici prea îndepărtate unul de celălalt. 
Ele trebuie puse în linie dreaptă, fără ca vreuna să fie în afara liniei. Apa trebuie să 
fie curată, fără seminţe, păr, praf sau insecte plutind în ea. Bolurile vor fi umplute cu 
grijă, dar nu până la refuz, fără a vărsa vreo picătură pe masa de ofrandă. Aceasta 
este maniera de a aduce ofrande de apă frumoase şi plăcute. 

Rugăciunea Faptelor Bune vorbeşte despre ofrande „aranjate perfect, distinct şi 
sublim ...” Indiferent ce formă de ofrandă faceţi, dacă o faceţi frumoasă şi plăcută, 
chiar şi în modul în care este prezentată, respectul pe care îl arătaţi Buddha-şilor şi 
Bodhisattva-şilor procedând astfel va aduce o cantitate imensă de merit. Astfel că 
faceţi efortul de a vă aranja bine ofrandele. 

Dacă sunteţi lipsiţi de resurse sau sunteţi altminteri incapabil să faceţi ofrande, 
nu este nimic greşit să oferiţi chiar şi ceva impur sau neplăcut, câtă vreme intenţia 
voastră este cu desăvârşire pură. Cei ce sunt Buddha şi Bodhisattva nu au concepte 
de curat sau impur. Există exemple de astfel de ofrande în istorisiri, precum cea 
despre o femeie săracă cunoscută drept Gunoiera Oraşului care i-a oferit lui Buddha 
o lampă cu unt. Şi există o povestire despre femeia leproasă care i-a oferit lui 
Mahâkâsyapa un bol cu terci de orez pe care l-a primit pe când umbla la cerşit. Când 
ea l-a oferit lui Mahâkâsyapa, o muscă a căzut în el. Când ea a încercat să 
îndepărteze musca, degetul ei a căzut de asemenea înăuntru. Mahăkâsyapa l-a băut 
oricum pentru a satisface intenţia ei bună şi, întrucât ofranda ei i-a asigurat hrana 
pe o întreagă zi, femeia leproasă a fost plină de bucurie. Ea a renăscut în Paradisul 
Celor Treizeci şi Trei. 

Pe scurt, atunci când oferiţi mandala, indiferent ce folosiţi trebuie să fie curat şi 
trebuie oferit într-o manieră plăcută, iar intenţia voastră trebuie să fie cu totul pură. 

În nici un stadiu al practicii nu trebuie să încetaţi să îndepliniţi practicile pentru 
acumularea de merit, precum ofranda mandalei. După cum scrierile tantra spun: 


Fără merit nu poate exista realizare; 
Nimeni nu poate face ulei presând nisip. 

A spera la vreo realizare fără a acumula merit este ca şi cum ai încerca să obţii 
ulei vegetal presând nisip de pe malul unui râu. Nu contează cât de multe milioane 
de grâunţe de nisip presaţi, nu veţi obţine niciodată nici cea mai mică picătură de 
ulei. Dar a căuta realizări prin acumularea de merit este ca şi cum aţi încerca să 
obţineţi ulei presând seminţe de susan. Cu cât mai mult seminţe presaţi, cu atât mai 
mult ulei veţi obţine. Chiar şi o singură sămânță presată pe unghia degetului va face 
toată unghia uleioasă. Există o zicală asemănătoare: 


A spera la realizare fără a acumula merit este ca şi cum aţi încerca să faceţi unt 
bătând apa. 

A căuta realizări după acumularea de merit este ca şi cum aţi face unt bătând 
laptele. 


Nu există îndoială că dobândirea țelului ultim, suprema realizare este de 
asemenea fructul desăvârşirii celor două acumulări. Am discutat deja imposibilitatea 
obţinerii îndoitei purităţi a stării de Buddha fără să fi desăvârşit acumulările de 
merit şi înțelepciune. Domnul Năgărjuna spunea: 


Prin aceste acţiuni pozitive fie ca toate fiinţele 

Să desăvârşească acumulările de merit şi înţelepcine 
Şi să obţină cele două kâya supreme. 

Originare din merit şi înţelepciune. 


Prin desăvârşirea acumulării de merit, care implică concepte,2'5 veţi dobândi 
suprema rūpakāya. Prin desăvârşirea acumulării de înţelepciune, care este dincolo 
de concepte, veţi dobândi suprema dharmakâya. 

Realizări temporare ale vieţii obişnuite sunt de asemenea posibile prin meritul 
acumulat. Fără vreun merit, toate eforturile voastre, oricât de mari, vor fi zadarnice. 
Unii oameni, spre exemplu, fără să fi făcut vreodată cel mai mic efort, nu sunt astăzi 
niciodată lipsiţi de hrană, bani sau posesiuni, datorită cantităţii de merit pe care l-au 
acumulat în trecut. Alţi oameni îşi petrec întregile lor vieţi fugind încoace şi-ncolo 
încercând să devină bogaţi prin negoţ, agricultură şi aşa mai departe. Dar nu obţin 
nici cea mai mică îmbucătură de bunăstare şi sfârşesc prin a pieri de foame. Aceasta 
este ceva ce oricine poate constata singur. 

Acelaşi lucru se aplică chiar la zeitățile care furnizează bogăţie, la protectorii 
Dharmei şi aşa mai departe, cu speranţele de a obţine o realizare supranaturală 
corespunzătoare. Astfel de zeități nu ne pot asigura nimic dacă noi nu putem 
beneficia de roadele generozităţii noastre trecute. 

Era odată un sihastru care nu avea nimic din ce să trăiască, astfel că începu să 
facă practica lui Damchen." El deveni atât de priceput în practică încât putea 
conversa cu protectorul său ca şi cum ar fi o altă persoană, însă nu obţinu nici o 
realizare. 

Damchen îi spuse: „Chiar şi cele mai slabe roade ale generozităţii trecute îţi 
lipsesc, astfel că nu îţi pot conferi nici o realizare.” 


* Damchen Dorje Lekpa, skt. Vajrasădhu, unul dintre principalii protectori ai Dharmei. 

Într-o zi, sihastrul se alinie împreună cu nişte cerşetori şi primi un bol plin cu 
supă. Când ajunse acasă, Damchen îi apăru şi îi spuse; „Astăzi ţi-am acordat o 
realizare. Ai observat?” 

„Dar toţi cerşetorii au primit un bol de supă, nu numai eu,” spuse sihastrul. „Nu 
văd cum ar fi fost vreo realizare venită de la tine.” 

„Când ţi-ai primit supa,” spuse Damchen, „o mare bucată de grăsime a căzut în 
bolul tău, nu-i aşa? Aceea a fost realizarea venită de la mine! 

Sărăcia nu poate fi înfrântă prin practici menite să confere avere şi altele 
asemenea fără vreo acumulare de merit în vieţile trecute. Dacă ființe precum zeii 
lumești ai bunăstării ar fi cu adevărat capabili să confere realizarea supranaturală a 
averii, cei ce sunt Buddha şi Bodhisattva, a căror putere şi capacitate de a săvârşi 
miracole sunt de sute şi mii de ori mai mari, şi care se dedică ei înşişi în întregime 
ajutorării celorlalţi fără ca măcar să li se ceară, cu certitudine ar ploua peste această 
lume cu o asemenea abundență de avere încât întreaga sărăcie ar fi eliminată într-o 
clipă. Însă aceasta nu s-a întâmplat. 

Întrucât tot ceea ce ce avem este doar rezultat al meritului pe care l-am acumulat 
în trecut, o scânteie de merit este mai valoroasă decât un munte de efort. În aceste 
zile, când oamenii văd cea mai mică urmă de avere sau putere în acest ţinut barbar 
al nostru sunt cu toţi minunaţi şi exclamă, „Măi să fie! Cum este posibil?” În 
realitate, acest soi de lucruri nici măcar nu necesită prea mult în sensul acumulării 
de merit. Efectul aducerii unei ofrande, când intenţia celui care oferă şi obiectul 
căruia ofranda îi este adusă sunt ambele pure, este exemplificat în povestea lui 
Mândhâtri.” Prin oferirea a şapte boabe de fasole el a obţinut suveranitate peste 
toate până la Paradisul celor Treizeci şi Trei. Apoi există cazul Regelui Prasenajit, a 
cărui putere a fost rezultatul oferirii unei farfurii de hrană caldă fără sare. 

Atunci când Atisa a venit în Tibet, ţara era mult mai bogată şi mai mare decât 
este astăzi. Şi cu toate acestea el a spus, „Tibetul este cu adevărat un ţinut de oraşe 
ale fiinţelor preta. Nu văd aici pe nimeni adunând roadele oferirii măcar a unei 
singure măsuri de orz către un obiect pur!” 

Dacă oamenii găsesc posesiunile de fiecare zi sau puţină putere atât de minunate 
şi surprinzătoare, acesta este înainte de toate, un semn a cât de înguşti ei sunt; în al 
doilea rând, a cât de puternic sunt ataşaţi de aparențele lumești; iar în al treilea 
rând, a eşecului lor de a înţelege adecvat răspândirea efectelor faptelor, după cum s- 
a ilustrat anterior prin sămânţa arborelui azota — sau a faptului că ei nu cred în ea, 
chiar dacă o înţeleg. 

Însă oricine care are o renunțare sinceră şi din inimă va şti că toate desăvârşirile 
aparente care se găsesc în această lume -— chiar şi a fi atât de bogat precum un nāga, 
a avea o poziţie la fel de înaltă ca şi cerul, a fi la fel de puternic ca un trăznet sau la 
fel de plăcut ca un curcubeu — nimic din acestea nu are nici cea mai mică urmă de 
permanență, stabilitate sau substanţă. Astfel de lucruri trebuie să stârnească doar 
dezgust, precum o farfurie de hrană grasă oferită unei persoane cu gălbenare. 

A acumula merit cu speranţa de a obţine bogăţie în această viaţă este în definitiv 
foarte bine pentru oamenii obişnuiţi, dar este strigător de departe față de Dharma 
autentică, care se bazează pe hotărârea de a fi eliberat de samsăra. După cum am 
arătat deja în repetate rânduri, dacă sunteţi în căutarea adevăratei Dharma, care 
conduce la eliberare, trebuie să abandonaţi tot ataşamentul față de viaţa lumească ca 
şi cum ar fi tot atâta scuipat în țărână. Trebuie să vă părăsiţi locul natal şi să porniţi 


* Vezi pagina 137. 

spre ţinuturi necunoscute, stând permanent prin locuri solitare. Trebuie să 
practicaţi optimismul în faţa bolii şi să vă confruntaţi plini de bucurie cu moartea. 

Un discipol al imaculatului Dagpo Rinpoche l-a întrebat odată pe acesta: „În 
această epocă degenerată este dificil să găseşti hrană, veştminte şi alte necesităţi 
pentru a practica adevărata Dharma. Aşadar ce trebuie să fac? Ar trebui să încerc să 
câştig puţin bunăvoința zeităților bunăstării, să învăţ o bună metodă de a extrage 
esenţe,2:6 sau să mă abandonez unei morţi sigure?” 

Învățătorul i-a răspuns: „Oricât de greu ai încerca, fără vreun rod al generozităţii 
trecute, câştigarea bunăvoinţei zeităților bunăstării va fi dificilă. Mai mult, căutarea 
de avere pentru această viață este în conflict cu practica sinceră a Dharmei. A 
practica extrăgând esenţele lucrurilor nu mai este ceea ce obişnuia să fie în kalpa 
ascendentă,?'7 înainte ca esenţa pământului, pietrelor, apei, plantelor şi aşa mai 
departe, să se fi risipit. În zilele noastre aceasta nu va funcţiona niciodată. A te 
abandona unei morţi sigure de asemenea nu este bine. Mai târziu se va dovedi că 
este dificil să găseşti o altă viață umană cu toate libertăţile şi avantajele pe care le ai 
acum. Totuşi, dacă simţi sigur din străfundul inimii tale că poţi practica fără să-ţi 
pese dacă mori sau nu, nu-ţi vor lipsi niciodată hrana şi veştmintele.” 

Există un exemplu al unui practicant veşnic înfometat. Buddha a declarat că chiar 
şi în timpul unei foamete atât de severe încât a cumpăra o singură măsură de făină 
ar costa cât o măsură de perle, discipolii lui Buddha nu vor fi niciodată lipsiţi de 
hrană şi veştminte. 

Toate practicile pe care cei ce sunt Bodhisattva le întreprind pentru a acumula 
merit şi înţelepciune sau pentru a dizolva întunecările au doar un singur ţel: 
bunăstarea tuturor fiinţelor vii de-a cumezişul spaţiului. Orice dorinţă de a obţine 
desăvârşita stare de Buddha doar pentru propria satisfacţie, lăsând la o parte 
practica ţintind atingerea idealurilor acestei vieţi, nu are nimic de-a face cu Marele 
Vehicul. Orice practică pe care o întreprindeţi, fie acumularea de merit şi 
înţelepciune, fie purificarea întunecărilor, faceţi-o pentru beneficiul întregii 
infinităţi a fiinţelor şi neamestecată cu nici una dintre dorinţele egoiste. În acest fel, 
ca un efect secundar, chiar fără să o doriţi, propriului vostru interes, confort şi 
fericire în această viaţă i se va purta de grijă, aşa cum fumul se ridică de la sine 
atunci când aprindeţi un foc sau aşa cum orzul răsare de la sine atunci când l-aţi 
semănat. Însă abandonaţi ca pe o otravă orice impuls de a vă dedica unor astfel de 
lucruri doar de dragul lor. 

Machik Labdron (1031-1129) 
Consoarta lui Padampa Sangye şi principalul deţinător al descendenţei Chö a acestuia. Ea 
ţine marea tobă dublă folosită în această practică pentru a chema toţi oaspeţii la ospăţul 
simbolic. 

CAPITOLUL AL CINCILEA 


Acumularea unui kusăli: 
distrugerea” celor patru demoni 
dintr-o singură lovitură 


Acum urmează o scurtă ofrandă a propriului corp numită acumularea lui kusâli. 
Întrucât această practică este legată de Guru Yoga din Găsirea Odihnei în Natura 
Minţii, este permisă combinarea ei cu practica Guru-Yoga. Alternativ şi fără nici o 
contradicţie, aceasta poate fi de asemenea practicată ca parte a acumulării de merit 
împreună cu mandala ofrandă. Acesta este modul în care ea va fi explicată aici, în 
conformitate cu o tradiţie orală care o predică în acest fel. 


I. CORPUL CA O OFRANDĂ 


Cuvântul „kusăli” înseamnă cerşetor. Pentru a acumula merit şi înțelepciune 
yogīnii care au renunţat la viaţa obişnuită — sihaştrii care trăiesc în munţi, spre 
exemplu - foloseau vizualizarea pentru a aduce ofrandele propriilor lor corpuri, 
neavând nici o altă posesiune pe care să o ofere. 

Toate lucrurile materiale pe care le adunăm în jurul nostru cu atât de mult efort şi 
preocupare sunt pentru grija corpurilor noastre şi comparat cu orice altă posesiune 
este fără îndoială corpul nostru cel pe care îl îndrăgim cel mai mult. Pentru a reteza 
dragostea față de propriile noastre corpuri şi a le folosi pe acestea ca ofrande! este 
prin urmare mai benefic decât a oferi orice altă posesiune. Se spune: 


Ofranda calului sau elefantului vostru are valoarea a sute de alte ofrande; 
Ofranda propriului copil sau soţii valorează cât mii; 
Ofranda propriului corp valorează cât sute de mii. 


Machik Labdr6n spunea: 


Neştiind că a-mi dărui propriul corp fără ataşament 
Înseamnă a acumula merit şi înţelepciune, 

M-am ataşat de acest corp drag al meu.2:8 
Mărturisesc aceasta nirmănakâya-ei Mamei.2:9 


* Denumirea practici discutate aici este gcod, pronunată „Ch5.” Semnificaţia ei de bază este de „a tăia.” 
În acest capitol este folosită constant cu diversele semnificaţii ale conceptelor de distrugere, tăiere, 
îndepărtare, retezare. Noi l-am tradus în forma sa verbală în diverse moduri în funcţie de context. Atunci 
când apare ca denumire a practicii, l-am lăsat netradus. Cititorul va aprecia şirul de semnificaţii 
implicate. 

t Aceasta este practica ritului Ch. 

II. PRACTICA OFRANDEI CORPULUI 


Mai întâi, dacă sunteţi obişnuiţi cu vizualizarea puteţi alege să vă proiectaţi 
conştiinţa direct în spaţiu şi să o vizualizaţi acolo în mod instantaneu ca Adevărata 
Mamă Neagră Mânioasă.220 Dacă nu sunteţi, imaginaţi în inima voastră esenţa 
conştiinţei voastre mentale sub forma Mamei Mânioase. Ea dansează şi se 
balansează, agitând un cuţit încovoiat sus în aer cu mâna dreaptă, iar în cea stângă 
ţinând în dreptul inimii o cupă-craniu plină cu sânge. Capul guiţător al unei scroafe 
negre iese în afară din spatele urechii sale drepte. Ea poartă veştmântul unei zeițe 
mânioase. 

În timp ce pronunţaţi silaba „P’et!”221 Mama Mânioasă zboară în sus prin canalul 
vostru central. În chiar momentul în care ea ţâşneşte prin deschizătura lu Brahmă 
din creştetul capului vostru, corpul vă devine un cadavru şi cade ca un morman. 
Aici, nu vă gândiţi la corpul vostru ca având înfăţişarea sa obişnuită. Dimpotrivă 
vedeţi-l ca fiind gras, unsuros şi imens, la fel de mare ca întregul cosmos al unui 
miliard de lumi. 

Cu o singură lovitură a cuţitului încovoiat din mâna ei dreaptă, Mânioasa Mamă 
Neagră — forma vizualizată a conştiinţei voastre — retează imediat creştetul craniului 
corpului neînsufleţit la nivelul sprâncenelor pentru a face o cupă-craniu. Apoi, 
meditaţi că cupa-craniu nu are mărimea obişnuită, ci este la fel de mare cât întregul 
cosmos al unui miliard de lumi. Cu mâna sa stângă Mama Mânioasă ridică cupa- 
craniu şi o aşează, cu sprâncenele spre ea, pe un trepied făcut din trei cranii umane, 
fiecare la fel de mare ca Muntele Meru. Apoi cu cuțitul încovoiat în mâna dreaptă, ea 
ridică întregul cadavru şi îl pune în cupa-craniu. 

Acum vizualizaţi în spaţiul de deasupra craniului o silabă hang de culoare albă 
având natura nectarului, iar sub craniu bătaia verticală a silabei „A”222 de culoare 
roşie, având natura focului: 


bătaia verticală a silabei 


hang A 


În timp ce rostiți „Om Ah Hūm,” focul țâşneşte din A şi încălzeşte cupa-craniu 
până ce cadavrul sfârâie şi se dizolvă în nectar, care fierbe şi umple întregul craniu. 
Tot ce este murdar şi impur se scurge în afară sub forma unei mizerii înspumate. 
Aburul se ridică din nectar şi atinge silaba hung, încălzind-o prin contact. Din silaba 
hang transpiră şuvoaie de nectar roşu şi alb, care picură şi se amestecă laolaltă într- 
o unitate inseparabilă înăuntrul craniului. Însăşi silaba hang se dizolvă în lumină şi 
se topeşte de asemenea în nectar. Vizualizând toate acestea, recitaţi: 


Pet! Eliberându-mă de pasiunea faţă de corp ... 


şi aşa mai departe. Apoi, în timp ce repetaţi „Om Ah Him,” vizualizaţi că om purifică 
nectarul tuturor imperfecţiunilor culorii, mirosului, gustului şi aşa mai departe; 

silaba ah o face să crească de mai multe ori; iar him o transformă în tot ceea ce ar 
putea fi dorit. Ea îmbracă forma nectarului imaculat?? al înțelepciunii primordiale, 
care se manifestă în nori care se umflă şi sastisfac toate dorinţele posibile. 

Vizualizaţi pe cerul din faţa voastră un tron încărcat de perne mătăsoase, pe care 
este aşezat binevoitorul vostru învățător-rădăcină în persoană. Deasupra sa sunt 
învățătorii descendenţei, în jurul său sunt toate zeitățile tutelare (yidam), iar mai jos 
în spaţiul de deasupra cupei-craniu sunt cei şaptezeci-şi-cinci Protectori Victorioşi224 
şi toate oştirile celorlalţi protectori ai Dharmei, atât protectori ai înţelepciunii cât şi 
protectori constrânşi de efectul acţiunilor lor trecute, împreună cu zeitățile locale şi 
cu stăpânii locului. 

Mai jos de craniu, vizualizaţi toate fiinţele celor şase tărâmuri şi cele trei lumi, 
printre care principalii voştri oaspeţi sunt cei optzeci de mii de făcători de obstacole, 
cei cincisprezece mari demoni care atacă copiii şi, pe scurt, toţi cei care crează 
obstacole şi faţă de care aveţi datorii karmice, mişunând asemeni unor nenumărate 
fire de praf în strălucirea soarelui. 


1. Ospăţul alb pentru oaspeţii de deasupra 


Acum  vizualizaţi că învățătorul vostru rădăcină, învățătorii descendenţei şi 
întreaga adunare de Buddha-şi şi Bodhisattva-şi de deasupra capului său absorb cu 
toţii nectar prin limbile lor care au formă de tuburi vajra scobite.225 Ca urmare, vă 
desăvârşiți acumulările, vă purificaţi întunecările, vă purificaţi toate violările şi 
încălcările legămintelor (samaya) şi obţineţi realizările obişnuite şi supreme. 

Zeităţile tutelare (yidam) şi zeitățile celor patru şi şase clase de tantra din jurul 
învățătorului consumă de asemenea nectarul absorbindu-l prin limbile scobite ale 
căror forme corespund simbolului asociat fiecărei zeități — un vajra o roată, o 
nestemată, un lotus sau vajra încrucişat. Ca urmare, vă desăvârşiţi acumulările, vă 
limpeziţi întunecările, vă purificaţi violările şi încălcările legămintelor (samaya) şi 
obţineţi realizările obişnuite şi supreme. 

Zeităţile dāka, dākinī, Cei Şaptezeci şi Cinci de Protectori Victorioşi şi toți ceilalți 
protectori ai Dharmei îşi iau acum de asemenea partea lor de nectar prin razele 
scobite ale limbilor lor. Vă desăvârşiţi acumulările şi sunteţi eliberaţi de toate 
întunecările; toate obstacolele şi circumstanţele nefavorabile Dharmei şi obţinerii 
iluminării sunt risipite. Toate circumstanţele favorabile şi lucrurile bune pe care le 
căutaţi sunt înmulţite. 


2. Ospăţul alb pentru oaspeţii de dedesubt 


Apoi, dacă sunteţi experimentat în vizualizare, continuaţi să vă vizualizaţi pe voi 
înşivă ca Adevărata Mamă Neagră Mânioasă şi din inima voastră trimiteţi roiuri de 
dăkini care îndepliniesc activităţi — albe, galbene, roşii, verzi şi albastre, ca miriade 
de fire de praf dansând în razele soarelui. Imaginaţi-vi-le ca liniştind şi satisfăcând 
toate fiinţele din cele trei lumi, oferind fiecăreia o cupă-craniu a înțelepciunii plină 
cu nectar imaculat. 

Dacă sunteţi mai puţin experimentat în vizualizare, imaginaţi-vă că voi înşivă — 
Mama Neagră Mânioasă — folosiţi cupa-craniu din mâna voastră stângă pentru a 
scoate nectar din craniul mai mare şi îl împrăștiați, astfel încât să cadă peste tot în 


* Acestea sunt simbolurile celor cinci familii Buddha. 

cele şase tărâmuri şi în cele trei lumi ale existenţei. Toate fiinţele îl beau şi sunt 
deplin satisfăcute. 


3. Ospăţul multicolor pentru oaspeţii de deasupra 


Apoi, aburul se ridică din nectarul care fierbe, dând naştere la nenumărați nori de 
ofrande. Oferiţi-i oaspeţilor de deasupra: apă proaspătă pentru băut şi pentru 
picioarele lor, flori, tămâie, lămpi, parfum, alimente şi muzică, cele opt simboluri 
auspicioase şi cele şapte atribute ale regalității, umbrele, stindarde ale victoriei, 
baldachine, roţi de aur cu o mie de spiţe, scoici albe spiralate spre dreapta şi altele. 
Ca urmare, voi şi toate fiinţele vă desăvârşiţi acumulările şi vă purificaţi de toate 
întunecările. 


4. Ospăţul multicolor pentru oaspeţii de dedesubt 


Acum vin oaspeţi de dedesubt, şi anume toate ființele din cele şase tărâmuri ale 
existenţei. Tot ceea ce râvnesc ele, tot ceea ce doresc ele, curge peste ele asemeni 
ploii, satisfăcându-le şi umplându-le de bucurie. 

Gândiţi-vă în special la acele fiinţe faţă de care v-aţi îndatorat în toate vieţile 
voastre de până acum în samsăra fără de început. Avem tot felul de datorii datorită 
acţiunilor trecute: datorii care ne scurtează viaţa deoarece am ucis; datorii care ne 
fac săraci deoarece am furat; datorii care ne împovărează cu boli deoarece i-am 
atacat şi bătut pe ceilalţi; datorii pentru protecţia acordată de superiori, pentru 
serviciile aduse de inferiori şi pentru prietenie de la cei egali; datorii faţă de stăpâni 
şi faţă de subordonaţi,?2* faţă de cei dragi, prieteni, supuşi, copii şi animale; datorii 
pentru hrana pe care am consumat-o şi pentru hainele pe care le-am purtat, pentru 
banii pe care i-am împrumutat, pentru laptele pe care l-am muls, pentru poverile pe 
care i-am făcut pe alţii să le care şi pentru ogoarele pe care le-am arat şi pentru orice 
altceva am folosit. 

Toţi aceşti creditori karmici, indiferent că sunt masculi sau femele, doresc să se 
răzbune asupra cărnii şi oaselor voastre, să vă scurteze viaţa şi să vă smulgă forţa 
vitală. Ei se adună împrejur purtând vase, alergând după voi şi cerând recompensă. 
Ofranda este transformată într-o comoară inepuizabilă a tot ceea ce este dezirabil, 
care se revarsă asupra lor, aducând fiecăruia ceea ce îşi doreşte cel mai mult. Aduce 
hrană celor care doresc hrană, veştminte celor ce doresc veştminte, avere celor ce 
doresc avere, grădini celor care doresc grădini, cai celor care doresc cai, case de 
locuit celor care doresc case şi prieteni şi rude celor care doresc prieteni şi rude. 

Când fiecare dintre ei s-a bucurat de aceste lucruri sunteţi eliberaţi de obligaţiile 
voastre karmice. Datoriile voastre sunt răcumpărate. Sunteţi eliberaţi de acele 
răzbunări mortale şi purificaţi de toate faptele voastre vătămătoare şi de toate 
întunecările. Cu toţii sunt împăcaţi şi satisfăcuţi. 

Apoi imaginaţi-vă că pentru toţi cei care au rămas în urmă — cei modeşti, cei 
slabi, cei şchiopi, cei orbi, cei surzi, cei muţi şi toate ființele din cele şase tărâmuri 
care sunt chinuite şi doborâte de suferință — ofranda se preschimbă în ceea ce ei au 
nevoie. Ea se transformă în refugiu celor lipsiţi de refugiu, într-un protector celor 
lipsiţi de protector, în asistenţă prietenoasă celor ce nu au sprijin, în rude şi prieteni 
pentru cei singuratici, un loc în societate pentru cei deposedaţi, leacuri pentru a-i 
trata pe cei bolnavi, elixire care redau viaţa pentru muribunzi, picioare miraculoase 
celor ologi, ochi ai înţelepciunii celor orbi, urechi imaculate celor surzi, limbi 

înțelepte celor muţi,?27 şi aşa mai departe. Toate aceste ființe se bucură de daruri şi 
sunt satisfăcute, eliberate de toate efectele faptelor, suferinţe şi tendinţe habituale 
ale fiecăruia dintre cele şase tărâmuri. Toţi cei de parte masculină ating tărâmul 
sublimului Avalokitesvara, toate cele de parte feminină ating nivelul nobilei Tară, iar 
cele trei lumi ale samsârei sunt eliberate până în străfundurile lor. 

Continuaţi să recitaţi „Om Ah Him” până ce aţi desăvârşit toată această 
vizualizare. Apoi recitaţi pasajul: 


P'et! Oaspeţii ofrandei de deasupra ... 
până la cuvintele: 
... Marea Perfecţiune necreată. Ah! 


Apoi rămâneţi în starea de dincolo de orice concept de ofrandă sau de destinatar al 
ofrandelor. 

În textele Chă există de obicei patru mari ospăţuri: alb, roşu, multicolor şi negru. 
În acesta de aici există cel alb şi cel multicolor, nu însă şi ospăţurile roşu şi negru. 


Ceea ce aşa-numiţii practicieni Chö de astăzi înţeleg prin Ch6 este un proces 
sinistru de distrugere a spiritelor malefice prin uciderea, rănirea, lovirea, baterea 
sau gonirea acestora. Ideea lor despre Chö presupune a fi în permanenţă plin de 
mânie. Bravada lor nu este mai mult decât ură şi mândrie. Ei îşi imaginează că 
trebuie să se comporte ca şi acoliții Domnului Morţii. De exemplu, atunci când 
practică Chö pentru o persoană bolnavă, ei se transformă pe ei înşişi într-un 
spectacol mânios de furie, privind cu ochii plini de ură mari ca nişte farfurii, 
strângându-şi pumnii, muşcându-şi buzele inferioare, tunând şi fulgerând şi 
apucându-l pe invalid atât de puternic încât îi sfâşie hainele pe spate. Ei numesc 
aceasta supunerea spiritelor, însă a practica Dharma în acest fel este cu desăvârşire 
greşit. Machik Labdrân spunea: 


Din vremuri fără de-nceput, duhurile vătămătoare au trăit într-un neîntrerupt 
vârtej al halucinaţiei şi suferinţei, atraşi de propriile lor fapte rele şi de 
circumstanţe nefavorabile care îi mână asemeni vântului. Atunci când mor, ele 
cad inevitabil în străfundurile tărâmurilor inferioare. Cu cârligul compasiunii 
prind acele duhuri rele. Oferindu-le propria-mi carne caldă şi sângele meu cald 
drept hrană, prin bunătatea şi compasiunea bodhicittei transform modul în care 
ei văd totul şi îi fac discipoli ai mei. Acele duhuri malefice sunt pentru mine 
prada pe care o ţin cu cârligul compasiunii — însă marii adepţi ai Ch6 din viitor 
se vor lăuda cu uciderea, alungarea sau ciomăgirea lor. Acela va fi un semn că 
falsele doctrine ale Chö, învăţăturile demonilor, se răspândesc. 


Toate diversele false practici Chö pe care ea le-a prezis, precum Chö Negru cu 
Nouă Părţi, sunt doar rezultatul consideraţiei că cineva poate subjuga duhurile prin 
violenţă, fără dragostea şi compasiunea bodhiciitei. 

O persoană care foloseşte acele practici ar putea fi capabil să înfrângă doar unul 
sau două duhuri elementale pirpirii, însă dacă întâlneşte câţiva dintre cei cu 
adevărat nărăvaşi, aceştia vor atenta la viaţa sa din răzbunare — după cum s-a văzut 
întâmplându-se în numeroase ocazii. 


283 


Este în mod particular dificil pentru practicieni să spună dacă semnele succesului 
care survin pe cale — supunerea demonului sau experimentarea anumitor feluri de 
binecuvântare, spre exemplu — sunt semne autentice ale progresului sau dacă ele 
sunt de fapt obstacole create de forţele demonice. 

Persoanele posedate de duhuri rele par de obicei să aibă clarviziune şi puteri 
supranaturale. Dar pe măsură ce trece timpul ele se îndepărtează tot mai mult de 
Dharma autentică, până ce nici chiar cea mai mică fărâmă de bunătate nu mai 
rămâne în ei. Munţii de ofrande care s-ar putea îngrămădi asupra lor sunt doar 
datorii karmice pentru viitor şi chiar în această viaţă nu le vor face nici un bine. În 
final ei vor găsi că este dificil să adune suficient pentru a mânca şi pentru a purta. 
Iar ceea ce au, nu pot suporta să folosească. Atunci când mor, pot fi siguri că vor 
renaşte în infernul trecător sau în vreun tărâm asemănător, după cum am arătat 
deja.228 


III. SEMNIFICAȚIA LUI CHO 


Aşa numitele duhuri care trebuie distruse prin practica Ch6 nu sunt nicăieri în 
exterior. Ele sunt înăuntrul nostru. Toate halucinaţiile pe care le percepem sub 
forma duhurilor la exteriorul nostru apar deoarece nu am dezrădăcinat trufia229 
credinţei într-un „eu” şi într-un „sine.” După cum Machik spunea: 


Demonul tangibil, demonul intangibil, 
Demonul entuziasmului şi demonul îngâmfării — 
Toţi aceştia se transformă în demonul trufiei.230 


Acest lucru pe care îl numim un duh este în realitate demonul trufiei, credinţa 
într-un sine. Machik spunea de asemenea: 


„Multe duhuri” înseamnă concepte; 

„Multe duhuri puternice” înseamnă credinţa într-un sine; 
„Duhurile sălbatice” înseamnă gânduri. 

Pentru a distruge aceste duhuri trebuie să fii un adept al Chö. 


Conversaţia lui Jetsun Mila cu Căpcăuna din Stâncă include aceste cuvinte: 


Credinţa într-un „eu” este mai puternică decât tine, diavoliță: 
Conceptele sunt mult mai numeroase decât tine, diavoliţă. 
Gândurile sunt mult mai răsfăţate de obiceiuri decât tine, diavoliță. 


El de asemenea clasifica diversele feluri de Chö după cum urmează: 


Chö exterior înseamnă a rătăci prin locuri înfricoşătoare şi pustietăţi montane; 
Ch interior înseamnă aţi abandona corpul ca hrană; 

Chö absolut înseamnă a reteza rădăcina odată şi pentru totdeauna. 

Sunt un yogin care posedă aceste trei feluri de Chö. 


Toate practicile Chö înseamnă aşadar a reteza credinţa într-un sine, care este 


rădăcina întregii ignoranţe şi percepţiilor amăgitoare. Aceasta este ce se înţelege 
prin versul „Ch absolut înseamnă a reteza rădăcina odată pentru totdeauna.” 

Demonii exteriori sunt doar percepții amăgitoare şi câtă vreme nu vă distrugeţi 
credinţa într-un sine, încercarea de a-i ucide nu îi va da morţii. Lovirea lor nu îi va 
afecta câtuşi de puţin. Călcându-i nu îi veţi zdrobi. Alungându-i nu îi veţi face să 
plece. Dacă nu retezaţi rădăcina, care este trufia din voi, nu veţi mai fi capabili să 
anihilaţi duhurile iluzorii care sunt manifestările sale exterioare care fac să iasă fum 
fără a aprinde focul. Căpcăuna din Stâncă i-a spus lui Jetsun Mila: 


Dacă nu ştii că demonii vin din propria-ţi minte, 
Vor fi alți demoni în afară de mine! 
Nu voi pleca doar pentru că îmi vei spune să plec. 


iar Jetsun Mila i-a spus: 


Ia un demon drept un demon şi el te va vătăma; 
Ştiind că demonul se află în mintea ta, te vei elibera de el; 
Realizând că demonul este vacuitate, îl vei anihila. 


Şi iarăşi: 


Voi cei care apăreţi ca duhuri vătămătoare şi demoni yakşa, masculi sau femele, 
Doar când cineva nu posedă înţelegerea că voi sunteţi demoni, 

Provocând toate stricăciunile şi obstacolele voastre. 

Dar odată ce s-a înţeles, chiar şi voi demonilor sunteţi zeități, 

Şi deveniți izvor al tuturor desăvârşirilor. 


Ceea ce se numeşte Chö înseamnă a dezrădăcina orice credință în demonii din 
interior, nu a-i ucide, a-i ciomăgi, a-i alunga, ai zdrobi şi a-i distruge. Trebuie să 
înţelegem că lucrurile ce trebuie distruse nu sunt în afară; sunt înăuntrul nostru. 

General vorbind, cele mai multe alte tradiţii religioase predică o abordare 
agresivă faţă de forţele ostile şi față de creatorii de obstacole exteriori, folosind 
asprimea, severitatea şi forța metodelor violente, vârfurile săgeţilor şi suliţelor, toate 
îndreptate spre exterior. Însă tradiţia noastră este după cum Jetsun Mila spunea: 


Sistemul meu înseamnă a dezrădăcina credinţa într-un sine, a risipi în vânt cele 
opt preocupări obişnuite şi a-i face pe cei patru demoni să se simtă stânjeniţi. 


Îndreptaţi-vă toată practica spre interior şi mobilizaţi-vă întreaga tărie, iscusinţă 
şi forţe, împotriva credinţei într-un sine care locuieşte în voi. A spune, „Mănâncă- 
mă! la-mă!” odată este de o sută de ori mai bine decât să strigaţi, „Apără-mă! 
Salvează-mă!” A vă oferi drept hrană la o sută de duhuri este mai bine decât să 
chemaţi în ajutor o sută de zeități protectoare. 


Încredinţăm bolnavul demonilor. 

Ne încredem în duşmanii noştri pentru a ne călăuzi. 

Un „Devorează-mă! la-mă!” 

Este mai bun decât „Apără-mă!, Salvează-mă” de sute de ori. 
Aceasta este tradiţia venerabilei Mame.23: 

Dacă tăiaţi credința voastră în demoni de la rădăcina din interior, veţi percepe 
totul ca fiind pur şi aşa cum spune zicala: 


Demonii devin protectori ai Dharmei, iar fețele acelor protectori devin fața 
nirmânakâyei. 


Oamenii de astăzi care pretind că sunt practicanți ai Chö nu înţeleg nimic din 
aceasta şi persistă în a considera duhurile ca fiind ceva exterior lor. Ei cred în 
demoni, şi continuă să-i perceapă în permanenţă; în tot ce se întâmplă ei văd 
fantome sau gyalgong. Ei înşişi nu au pacea minţii şi îi tulbură în permanenţă pe 
ceilalţi cu minciunile lor rostite cu o impetuozitate extrem de categorică: 

„Este o fantomă chiar acolo! iar aici, de asemenea, un duh! Aceea este o fantomă! 
Acela este un demon! Acela este un tsen! ÎI pot vedea ... Ha! — L-am prins, l-am ucis! 
Priveşte este unul care te aşteaptă! L-am izgonit! Acolo — a privit înapoi!” 

Duhurile şi fiinţele preta cunosc înclinațiile unor astfel de oameni şi îi urmăresc 
oriunde, peste tot unde merg. De exemplu, ei pot poseda femei care cad cu uşurinţă 
în transe şi fac tot soiul de afirmaţii insistente şi plauzibile: „Sunt un zeu,” „Sunt o 
fantomă,” „Sunt persoana care murit,” „Sunt bătrânul tău tată,” „Sunt bătrâna ta 
mamă,” şi aşa mai departe. Uneori ei declară, „Sunt o zeitate, sunt un protector al 
Dharmei. Sunt un Damchen,” şi vorbesc despre viziuni supranaturale sau fac 
prevestiri false. 

Demonii îi prostesc pe preoţi (lama), iar preoţii (lama) îşi prostesc patronii, sau, 
după cum spune zicala, „Fiul îşi amăgeşte tatăl în timp ce duşmanii îl amăgesc pe 
fiu.” Acestea sunt semnele vizibile ale epocii degenerate şi arată că demonii preiau 
controlul. După cum Marele Maestru din Oddiyâna a profeţit: 


În epoca decadentă, duhuri masculine vor pătrunde în inimile bărbaţilor; 
Duhuri feminine vor pătrunde în inimile femeilor; 

Spiriduşi vor pătrunde în inimile copiilor; 

Cei care încalcă legămintele (samaya) vor pătrunde în inimile clerului. 
Va fi câte un duh în inima fiecărui tibetan în parte. 


Când spiriduşii sunt luaţi drept zei, o vreme de suferinţă va veni peste Tibet. 


Aceste profeţii au ajuns să se adeverească. 

Nu vă lăsaţi înşelaţi de acea percepţie falsă care face zeii, duhurile şi făcătorii de 
obstacle să apară în afara voastră; aceasta doar îi va întări. Antrenaţi-vă să vedeţi 
totul ca fiind o imagine asemeni visului sau ca o iluzie. Lumea fenomenală a 
duhurilor pe de o parte şi oamenii bolnavi pe de alta, aparând momentan ca agresor 
şi victimă, se ivesc deopotrivă din acţiunile negative şi percepțiile deformate care le 
leagă împreună în acest fel. Nu luaţi apărarea părţilor, nu iubiţi pe unii urându-i pe 
alţii. Generaţi dragostea şi compasiunea bodhicittei faţă de toţi. Retezaţi de la 
rădăcină toate preocupările egoiste şi credinţa într-un „eu,” şi dăruiţi-vă corpul şi 
viaţa duhurilor, drept hrană, fără reţinere. Rugaţi-vă din străfundurile inimii voastre 
ca aceste fiinţe să poată deveni preocupate de adevărata Dharma şi să-şi pacifice ura 
şi răutatea, iar apoi explicaţi-le învăţăturile.232 

Când în cele din urmă retezaţi chiar de la rădăcină toată credinţa în dualitatea 
agresorului şi victimei, percepţia ca zeitate şi percepţia ca demon, sine şi ceilalţi — şi 
toate conceptele dualiste care rezultă, ale speranţei şi temerii, ataşamentului şi urii, 
binelui şi răului, plăcerii şi durerii — atunci veţi găsi, după cum se spune: 


Nici zeitate, nici demon: certitudinea viziunii. 

Nici distragere, nici concentrare: aspectul vital al meditaţiei. 
Nici acceptare, nici respingere: aspectul vital al acţiunii. 
Nici speranţă, nici teamă: aspectul vital al fructului. 


Atunci când toate conceptele a ceva ce trebuie retezat şi a cuiva care retează se 
dizolvă în spaţiul realităţii absolute unde toate lucrurile sunt egale, duhul vătămător 
interior este retezat de la rădăcină. Acesta este semnul că aţi realizat Chö absolut şi 
fundamental. 


Înţeleg că nu există sine, dar am încă conceptele grosiere ale unui „eu.” 

Am decis să renunţ la dualitate, dar sunt împresurat de speranţe şi temeri. 
Binecuvântează-mă pe mine şi pe toţi cei asemeni mie care cred într-un sine 
Ca noi să putem realiza starea naturală, absența sinelui. 

Dudjom Rinpoche (1904-1987) 

Un remarcabil învățat şi maestru al Marii Perfecțiuni, el a deținut toate transmiterile 
majore ale şcolii Nyingma, a descoperit numeroase tezaure spirituale şi a fost un prolific autor 
şi compilator de învățături. A devenit lider al şcolii Nyingma din exil şi a predicat considerabil 

în Occident şi Orientul Îndepărtat precum şi în întreaga regiune himalayană. Această fotografie 

a fost făcută în Tibet. S-a stins din viaţă în casa sa din Dordogne, Franţa, în 1987. 

CAPITOLUL AL ŞASELEA 


Guru Yoga,233 poarta 
binecuvântărilor, calea ultimă spre 
trezirea înţelepciunii realizării 


Mai întâi ai urmat un maestru suprem şi te-ai supus lui; 

Apoi ai practicat, îndurând mari dificultăţi; 

În cele din urmă, mintea ta şi cea a învățătorului au devenit una şi ai moştenit 
descendența: 

Imaculat Învățător, la picioarele ta mă-nchin. 


I. TEMEIUL PRACTICII GURU YOGA 


Pentru a practica adevărata Dharma este extrem de important să căutaţi mai întâi 
un prieten spiritual autentic, un învăţător care are toate calificările necesare. Apoi 
trebuie să vă supuneţi fiecăreia din instrucţiunile sale, rugându-vă lui din chiar 
străfundurile inimii voastre şi considerându-l a fi un adevărat Buddha. După cum 
una dintre scrierile sūtra spune: 


Credinţa este cea prin care adevărul absolut este realizat. 

În acelaşi fel, Atisa spunea: 
Prieteni, până ce obţineţi iluminarea aveţi nevoie de un învăţător, astfel că 
urmaţi un prieten spiritual suprem. 
Până ce realizaţi starea naturală, trebuie să învăţaţi, astfel că ascultaţi-i 
învăţăturile. 
Toată fericirea este binecuvântările învățătorului, astfel că amintiţi-vă în 
permanenţă bunătatea sa. 


Iar Geshe Kharak Gomchung spunea: 


Învățătorul trebuie recunoscut ca izvor al tuturor desăvârşirilor, lumeşti şi 
supralumeşti. 


şi de asemenea: 


Puteţi cunoaşte toată Tripiţaka, dar fără devoţiunea față de învățătorul vostru, 
nu vă va fi de nici un folos. 


În mod particular pe toate căile Mantrei Secrete Vajrayâna, învățătorul are o 
importanţă unică şi supremă. Din acest motiv, toate tantrele predică practica Guru 

Yoga şi spun că este superioară tuturor practicilor din stadiile generării şi 
perfecțiunii. Într-o tantra se spune: 


Mai bine decât să meditaţi asupra a sute de mii de zeități 
Vreme de zece milioane de kalpa 
Este să vă gândiţi la propriul învăţător preţ de o singură clipă. 


Acest lucru este adevărat mai ales în acest vehicul particular, esenţa inimă a 
Marii Perfecţiuni naturale, învăţătura-esenţă vajra. Aici nu s-a predicat că profundul 
adevăr trebuie statornicit pe baza analizei şi logicii, ca şi în practicile vehiculelor 
inferioare.234+ Nici nu se spune că realizările obişnuite trebuie folosite pentru a obţine 
în cele in urmă realizarea supremă, ca în tantrele inferioare. Folosirea înţelepciunii 
primordiale lămuritoare a celei de-a treia împuterniciri pentru a introduce adevărata 
înţelepciune fundamentală nu este accentuată,?35 după cum este în celelalte tantre 
superioare. Ceea ce este predicat în această tradiţie este să vă rugaţi cu devoțiune 
înflăcărată şi credinţă desăvârşită unui învăţător cu desăvârşire realizat, a cărui 
descendență este asemeni unui lanţ de aur nepătat de nici o încălcare a legămintelor 
(samaya), a crede numai în el şi a-l considera ca fiind un adevărat Buddha;236 în 
acest fel, mintea voastră va fuziona complet cu a lui. Prin puterea binecuvântărilor 
sale transferarate asupra voastră, va apare realizarea.237 După cum am citat anterior: 


Înţelepciunea înnăscută absolută poate veni numai 

Ca semn că s-a acumulat merit şi s-au purificat întunecările 
Şi prin binecuvântările unui învăţător realizat. 

Află că a vă încrede în oricine altcineva este nesăbuinţă. 


Iar Saraha spunea: 


Când cuvintele învățătorului vă pătrund în inimă 
Este ca şi cum aţi vedea că aveţi o comoară în palma mâinii voastre. 


Longchenpa, Atotştiutorul Rege al Dharmei, în lucrarea sa Găsirea Adăpostului 
faţă de Iluzie,238 scria: 


În practici precum cele ale stadiilor generării şi perfecțiunii, nu este însăşi 
natura acelor căi cea care aduce eliberarea, căci aceasta depinde de alţi factori, 
precum modul în care se realizează o experienţă vie şi este adâncită propria 
practică. În Guru Yoga, totuşi, calea — doar prin însăşi natura ei proprie — 
trezeşte realizarea stării naturale din interior şi aduce eliberarea. Din acest 
motiv, Guru Yoga este cea mai profundă dintre toate căile.239 


Tantra Şiragului de Samaya spune: 


Mai bine decât să meditaţi timp de sută de mii de kalpa 

Asupra unei zeități cu toate însemnele majore şi minore 

Este să vă gândiţi la propriul învăţător preţ de-o clipă. 

Mai bună decât un milion de recitări ale practicilor abordării şi realizării 
Este o singură rugăciune adresată învățătorului. 

Iar în Şiragul lui Ati: 


Oricine meditează asupra bunului său învăţător 
Deasupra creştetului capului, 

În centrul inimii sale 

Sau în palma mâinii sale 

Va obţine o mie de desăvârşiri ale celor ce sunt Buddha. 


Venerabilul Gotsangpa spunea: 


A practica Guru Yoga 
Epuizează toate defectele şi desăvârşeşte toate realizările. 


şi de asemenea: 


Există numeroase practici ale stadiului generării, 

Dar nici una dintre ele nu întrece meditaţia asupra învățătorului. 
Există numeroase practici ale stadiului perfecțiunii, 

Dar nici una nu întrece încrederea şi dăruirea totală față de învăţător. 


Drikung Kyobpa Rinpoche spunea: 


Fără ca soarele devoţiunii să strălucească 

Pe vârful înzăpezit al celor patru corpuri (kâya) ale învățătorului, 
Şuvoiul binecuvântărilor sale nu va curge niciodată 

Astfel că plini de sârguinţă treziţi în mintea voastră devoţiunea! 


Iar Jetsun Rangrik Repa spunea: 


Dorind ca înţelepciunea fundamentală de dincolo de intelect să se pogoare 
Fără credinţa înflăcărată în învăţător 

Este asemeni aşteptării unei raze de soare într-o peşteră dispusă spre nord. 
În acest fel, aparențele şi mintea nu se vor uni niciodată.240 


Practica devoţională a Guru Yoga este singura cale de a trezi în voi realizarea 
stării naturale necreate. Nici o altă metodă nu poate determina o astfel de realizare. 

Nāropa era un pandita, extrem de învăţat în toate cele trei vehicule, iar după ce a 
înfrânt toate provocările tirthika-şilor, i-a fost oferită poziţia de învăţat (pandita) 
protector al porţii de nord a Vikramasila.100 

Dar într-o zi o dăkini a înţelepciunii i-a spus, „Eşti învăţat în cuvinte, dar nu în 
înţelesul lor. Încă trebuie să urmezi un învăţător.” 

Supunându-se instrucţiunii acesteia, el l-a urmat pe Tilopa şi a suportat 
numeroase încercări, până când într-o zi, Tilopa i-a spus, „În ciuda a tot ceea ce te- 
am învăţat, încă nu ai înţeles!” şi l-a lovit peste frunte cu sandala. În acel moment, 
Nāropa a realizat starea naturală, iar înțelepciunea sa a devenit identică cu cea a 
învățătorului său." 


* Pentru mai multe detalii, vezi paginile 164-166. 

Guru Rinpoche şi descendența Esenţei-inimă a Spațiului Vast 


Jñānasūtra Samantabhadra Trisong Detsen 
Vajrasattva Garab Dorje 
Sri Simha Mañjuśrīmitra 
Yeshe Tsogyal Guru Rinpoche Vairotsana 
Longchenpa Vimalamitra Jigme Lingpa 

Se spune de asemenea că Nāgabodhi a obținut suprema realizare prin apucarea şi 
înghiţirea unei firmituri de mâncare aruncate de nobilul învăţător Năgârjuna. Ia 
Rigdzin Lingpa spunea că: 


Când am zărit scrierile celui de-al doilea Buddha, Longchenpa, mi-a fost 
limpede că acesta era cu adevărat un Buddha şi m-am rugat lui cu mare 
devoțiune. El mi-a apărut într-o viziune şi m-a accepat. În mod spontan 
realizarea s-a născut în mine şi începând din acea zi, am fost capabil să 
călăuzesc peste o sută de discipoli. Cei sârguincioşi nu ar fi avansat dincolo de 
concentrările lumeşti, cei inteligenţi s-ar fi rătăcit în intelectualizare; au realizat 
adevărul absolut numai pentru că au fost mânaţi de forţa contracarantă a 
devoţiunii lor. 


În timpul perioadei exilului său în Gyalmo Tsawarong, marele traducător 
Vairotsana l-a învăţat pe bătrânul Pang Mipham Gânpo cum să ia binecuvântările 
învățătorului drept cale. Mipham Gönpo avea optzeci de ani şi era îngreunat de 
bătrâneţe, astfel că Vairotsana i-a legat corpul drept cu o bandă de meditaţie şi l-a 
pus să-şi aşeze capul pe un suport pentru meditaţie." Mipham Gânpo a experimentat 
fără greşeală realizarea purității primordiale a trekchâ. Corpul său s-a dizolvat în 
particule infinitezimale şi a obţinut starea de Buddha.24 

Puteţi compara această învăţătură cu oricare alta dintre cele nouă căi (yâna), dar 
niciodată nu veţi găsi o cale mai bună sau mai profundă decât aceasta. Doar aceasta 
singură, dacă o faceţi, întotdeauna şi în orice situaţie, inima practicii voastre, este 
suficient — chiar dacă nu mai practicaţi nimic altceva. Este, aşadar, de cea mai mare 
importanţă să vă dedicați ei din chiar străfundurile ființei voastre. 


II. CUM SE PRACTICĂ GURU YOGA 


Pentru practica efectivă a acestei profunde căi a Guru Yoga există trei stadii: 
vizualizarea câmpului de merit, ofranda celor şapte ramuri şi rugăciunea cu credinţă 
fermă. 


1. Vizualizarea câmpului de merit 


Pentru a vă transforma percepţia asupra lumii aveţi nevoie de o minte puternică 
şi deschisă, astfel că începeţi să vizualizaţi totul, atât de departe cât puteţi vedea, ca 
Palatul Luminii Lotus, desăvârşit în toate aspectele sale. 

Vizualizaţi-vă pe voi înşivă în mijlocul palatului, şi gândiţi despre voi înşivă că 
aveţi natura dăkini-ei Yeshe Tsogyal. Aceasta va garanta faptul că sunteţi un 
recipient potrivit pentru înputerniciri, va trezi înţelepciunea primordială a 
beatitudinii şi vacuităţii şi va crea o legătură cu călăuzirea pe care aceasta o are de la 
învățătorul ei.242 Ca înfăţişare, totuşi, vizualizaţi-vă pe voi înşivă ca Vajra Yogini. 


* Banda este o curea lungă care ajută meditatorul să menţină o postură corectă de-a lungul unei perioade 
îndelungate. Suportul pentru meditaţie este un băț lung, cu un capăt în formă de cupă, care serveşte drept 
suport al bărbiei. 

Aceasta este roşie, cu o față, două braţe şi trei ochi. Ea priveşte plină de năzuinţă la 
inima învățătorului — „năzuinţă” exprimând aici un sentiment de nerăbdare de a fi 
împreună cu învățătorul, acesta fiind singurul izvor al bucuriei. Cu mâna dreaptă, ea 
bate o mică tobă-craniu ţinută în aer, trezind fiinţele din somnul ignoranței şi 
confuziei. Mâna stângă, îi este aşezată pe coapsă, ţinând cuțitul încovoiat care taie 
rădăcina celor trei otrăvuri. Ea este goală exceptând podoabele sale din oase şi 
ghirlandele de flori. Este vizibilă, dar lipsită de substanţă, asemeni unui curcubeu 
strălucind pe cer. 

Suspendat în spaţiu, la lungimea unei săgeți deasupra capului ei, se află un lotus 
cu multe feluri de nestemate cu o sută de mii de petale, cu totul înflorite. Deasupra 
acestuia se află un disc solar, iar pe acesta un disc lunar. Pe acest tron este aşezat 
gloriosul vostru învățător rădăcină, acea incomparabilă comoară a compasiunii, 
întrupare a celor ce sunt Buddha din trecut, prezent şi viitor, sub forma Marelui 
Guru din Oddiyâna. Tenul său este alb, nuanţat cu roşu. Are o faţă, două braţe şi 
două picioare. Este aşezat în postura regală şi poartă o capă de brocart, o robă 
monastică, o robă cu mâneci lungi şi o pălărie lotus. 

Trei pălării diferite sunt asociate cu Guru Rinpoche, care este de asemenea numit 
Al Doilea Buddha din Oddiyâna. Prima i-a fost oferită de către zeitățile dākinī în 
momentul naşterii sale. El nu a fost conceput de un tată sau născut dintr-o mamă, ci 
s-a născut în sud-vest, pe Lacul Laptelui, în inima unui lotus, dintr-odată, naştere 
spontană a conştiinţei, realizarea că tot ceea ce există apare din solul primordial. 
Pălăria pe care dâkini i-au oferit-o în acel moment, pentru a-l încorona ca domn al 
familiei lor, se numeşte Boboc de Lotus. 

Ulterior, pe când practica activitatea extraordinară?4% în Cele Opt Câmpuri 
Mortuare şi a trecut dincolo de toate acţiunile, bune sau rele, dăkini i-au oferit ca un 
simbol al măririi sale, pălăria numită Pălăria Piele de Cerb.244 

Cea de-a treia i-a fost oferită de către Arșadhara, Regele din Zahor. Regele a 
încercat să-l ardă pe Maestru de viu, însă a descoperit corpul său vajra nevătămat de 
foc, aşezat gol, cu desăvârşire rece şi proaspăt, în inima unui lotus miraculos. A fost 
extrem de surprins, iar credinţa s-a născut în el. 

„Deschide-ţi noul meu depozit de veştminte de mătase,” a poruncit el „şi aduceți- 
mi toate veştmintele şi pălăriile.” 

Pălăria oferită atunci, nu doar împreună cu celelalte posesiuni ale sale, ci de 
asemenea cu suita sa, cu regatul şi cu supuşii săi, este numită Lotusul care 
Eliberează prin Vedere, cunoscută de asemenea ca Pălăria cu petale a Celor Cinci 
Familii. Tocmai această pălărie este cea care ne interesează aici. Ea are două 
învelişuri, interior şi exterior, simbolizând unitatea stadiilor generării şi perfecțiunii. 
Are trei unghiuri reprezentând cele trei kăya. Cele cinci culori ale sale reprezintă cele 
cinci kāya* ce lucrează pentru beneficiul fiinţelor. Este împodobită cu un soare şi o 
lună simbolizând mijloacele iscusite şi înţelepciunea. Are o margine albastră care 
simbolizează nemărginita samaya. În vârf se află un vajra, care simbolizează 
realizarea celei mai înalte viziuni şi culminaţia practicii. 

Cu mâna sa dreaptă la inimă, el afişează mudra amenințătoare şi ţine un vajra 
auriu. În mâna stângă, aşezată în poală în gestul meditaţiei, ţine o cupă-craniu. 
Aceasta este umplută cu nectarul înțelepciune al nemuririi şi conţine un vas al vieții- 
lungi acoperit de o ramură din copacul care îndeplineşte dorinţele. Pe îndoitura 
braţului său stâng, Maestrul ţine pe Mandăravă, regina zeităților dâkini, sub formă 


* Vezi glosarul. 

ascunsă ca khaţvânga a sa." Cele trei vârfuri ale khaţvânga simbolizează natura 
esenţială, expresia naturală şi compasiunea, iar mai jos de aceasta se află trei capete 
retezate: unul uscat, reprezentând dharmakăya, unul putred reprezentând 
sambhogakăya şi unul intact, reprezentând nirmânakăya. Cele nouă inele din metal 
încolăcite deasupra vârfurilor sale reprezintă cele nouă vehicule ale sale; cele cinci 
flamuri colorate din mătase simbolizează cele cinci înţelepciuni. Khaţvânga este de 
asemenea împodobită cu bucle din păr de mamos! mort şi viu şi de dăkini, ca semn 
că maestrul i-a subjugat pe toţi în cursul practicării de către el a activităţii 
extraordinare din Cele Opt Câmpuri Mortuare.245 

Peste tot în jurul său, într-o sferă luminoasă de culoarea curcubeului înconjurată 
de un grilaj din miriade de puncte de lumină colorate, vizualizaţi Cei Opt Vidyădhara 
din India, Cei Douăzeci şi Cinci Discipoli din Tibet şi aşa mai departe, precum şi 
infinitele zeități ale celor trei credincioşi Protectori Rădăcină. Ei trebuie să aibă o 
asfel de prezenţă încât gândurile voastre obişnuite să înceteze de la sine. 

Pe larg vorbind, există trei căi ale vizualizării descendenţei. În practica refugiului, 
vizualizăm preoţii (lama) unul peste altul. Toţi preoţii (lama) descendenţei Marii 
Perfecţiuni apar unul peste altul deasupra capului Marelui maestru din Oddiyâna. 
Modul în care am vizualizat pentru meditaţia şi recitarea lui Vajrasattva este 
cunoscut drept nestemata atotcuprinzătoare. Toţi preoţii (ama) rădăcină şi ai 
descendenţei sunt întrupaţi doar de către Vajrasattva. Însă acum, întrucât medităm 
asupra Guru Yoga, vizualizăm preoţii (lama) ca o mulțime. Toţi preoţii (lama) 
descendenţei Marii Perfecţiuni, oceanul celor trei credincioşi Protectori Rădăcină 
sunt adunaţi într-o mulţime în jurul Marelui Maestru din Oddiyâna. 

Recitaţi textul vizualizării, acordând atenţie semnificației cuvintelor: 


Emaho!245 Tot ce percep este format în mod spontan, tărâm buddhic imaculat 
şi infinit ... 


până la: 

... vizualizat în marele echilibru al clarităţii şi vacuităţii inseparabile. 
Apoi cu intensă devoțiune recitaţi stanţele: 

Him! La frontiera de nord-vest a ținutului Oddiyâna ... 
până la 

... Guru Padma Siddhi Hiirn.247 

Când rostiţi aceste stanţe, imaginaţi-vă că toate zeitățile şi Palatul Luminii Lotus 

al Gloriosului Munte de Culoarea Aramei ia fiinţă şi se dizolvă în zeitățile şi 


palatul248 samaya pe care le-aţi vizualizat, devenind una cu ele, asemeni apei turnate 
în apă. 


* Un soi particular de trident. 
i Skt. mătrikă, un tip de dăkini mânioasă. 

2. Ofranda celor şapte ramuri 


Calea Vajrayâna include numeroase metode şi este lipsită de mari dificultăţi. Este 
destinată celor cu facultăţi pătrunzătoare. Dacă ne antrenăm în mod constant pentru 
a acumula merit şi înţelepciune cu o minte puternică, tot ceea ce altminteri ne-ar lua 
o întreagă kalpa să acumulăm prin cele şase păramită poate fi realizat într-o clipă, 
iar eliberarea poate fi dobândită în cursul unei singure vieţi. 

Nu poate fi îndoială că singurul cel mai desăvârşit, secret şi neîntrecut câmp al 
meritului acumulat este maestrul vajra.249 Acesta este motivul pentru care practica 
acumulării de merit se combină cu Guru Yoga. Cele şapte părţi ale Ofrandei Celor 
Şapte Ramuri cuprind toate nenumăratele metode de acumulare ale meritului şi 
înţelepciunii. 


2.1. PROSTERNAREA,250 ANTIDOTUL MÂNDRIEI 


Pentru această practică, vizualizaţi că emanaţi o sută, apoi o mie, apoi 
nenumărate corpuri precum cel al vostru, la fel de numeroase ca particulele de praf 
din univers. În acelaşi timp, vizualizaţi că toate fiinţele, la fel de nenumărate ca şi 
spaţiul însăşi, se prosternează împreună cu voi. Cuvintele pentru această parte sunt: 


Hrih! Mă prosternez, emanând tot atâtea corpuri 
Ca şi particulele de praf din întregul univers. 


În general, atunci când practicaţi toate „cele cinci sute de mii de preliminarii”25: 
este corect să combinaţi prosternările cu practica refugiului, iar această tradiţie este 
adesea urmată. Însă în învăţătura de faţă explicaţia efectivă a prosternării este dată 
aici, astfel că a combina prosternările cu Guru Yoga este o cale perfectă de a le 
practica. 

Un important aspect atunci când faceţi prosternări este de a uni corpul, cuvântul 
şi mintea. În timp ce vă prosternaţi fizic cu corpul, recitaţi textul rugăciunii pentru 
prosternări cu cuvântul. Cu mintea, consideraţi că faceţi prosternări în compania 
tuturor fiinţelor şi că practicaţi cu respect şi devoțiune, încrezându-vă în totalitate în 
învăţător şi dăruindu-vă pe voi înşivă, cu încredere, lui. Altminteri veţi sfârşi doar 
prin a spune ce vă place şi prin a privi peste tot în jur, în timp ce mintea voastră 
umblă după tot soiul de evenimente exterioare. Un trecător sau cineva care vorbeşte 
în dreapta voastră vă va atrage atenţia în acea direcţie şi vă veţi trezi cu mâinile 
împreunate apăsând pe obrazul stâng. Când cineva vine dinspre stânga voastră, veţi 
privi în jur şi veţi asculta în acea direcţie, iar mâinile voastre împreunate vor sfârşi 
în schimb atingându-vă obrazul drept. Trebuie să înţelegeţi că a face un spectacol 
exterior din practicarea prosternărilor în acest fel, lăsându-vă mintea să fie preluată 
de distrageri în timp ce corpul vostru se leagănă în sus şi în jos de la sine este doar o 
corvoadă fizică care nu slujeşte nici unui scop, indiferent care ar fi acesta. 

Atunci când vă prosternaţi, împreunaţi-vă mâinile laolaltă sub forma unui boboc 
de lotus pe cale să înflorească, lăsând un spaţiu în mijloc. Nu este corect să vă 
apăsaţi palmele una peste cealaltă strâns lipite între ele fără a lăsa un spaţiu între 
ele, nici să atingeţi împreună doar vârfurile degetelor. Sūtra marii Eliberări spune: 


Îmi unesc mâinile deasupra capului 
Precum un boboc de lotus care se deschide, 

Iar împreună cu nenumărate corpuri adunate în cete 
Mă prosternez celor ce sunt Buddha din cele zece direcţii. 


Iar Comoara Virtuţilor Preţioase spune: 


Faceţi un semn de venerație în inima voastră, 

Corpul vostru plecându-se până jos fără distragere, 
Mâinile voastre ca şi cum ar închide un bobc de floare 

Şi adunate împreună precum un recipient pentru relicve. 


Adunaţi-vă mâinile laolaltă şi aşezaţi-le pe creştetul capului, apoi la gât, iar apoi 
la inimă, pentru a purifica respectiv întunecările corpului, cuvântului şi minţii. Apoi 
atingeţi podeaua cu corpul vostru în cele cinci puncte, fruntea, palmele celor două 
mâini şi cei doi genunchi,?5 pentru a purifica întunecările celor cinci otrăvuri şi 
pentru a obţine binecuvântările corpului, cuvântului şi minţii, calităţilor şi 
activităţii. Apoi ridicaţi-vă drept în picioare, împreunaţi-vă mâinile şi continuaţi 
prosternările în aceeaşi manieră. 

Nu este corect să vă fluturaţi braţele în jur fără a împreuna mâinile. Nici nu 
trebuie doar să vă aplecaţi înainte fără a atinge țărâna cu genunchii şi fruntea. Nici 
nu trebuie să staţi aplecaţi înainte atunci când vă ridicaţi, fără a sta din nou drept în 
picioare. A vă prosterna în acest fel este lipsit de respect. Se spune că coacerea 
efectului efectuării prosternărilor fără a vă ridica în picioare este a renaşte ca pitic 
cocoşat. Facem prosternări cu speranţa de a beneficia de pe urma lor — astfel că nu 
are sens să le facem într-o manieră care va avea drept rezultat un corp diform. 

Chiar dacă nu puteţi face multe prosternări, faceţi efortul de a vă asigura că oricât 
de multe puteţi face, vor fi făcute toate impecabil. Este fără sens să încercaţi să faceţi 
prosternările mai uşor, făcându-le pe o pantă, precum versantul unei coline sau prin 
orice alte astfel de metode. 

Mai mult, în zilele noastre atunci când oamenii îşi arată respectul, vizitând un 
lama de exemplu, ei fac o prostenare care este aproape corectă, iar apoi continuă 
prin a face încă două pentru care doar se înclină. Aceasta, după cum s-ar presupune, 
arată cât este de important modul în care oamenii o fac — şi multe persoane 
ignorante le urmează exemplul. Dar este o manieră extrem de vulgară de a face 
prosternări. Scopul cererii învăţăturii, chiar şi asupra unor lucruri simple precum 
modul în care se fac prosternările este de a-l asculta pe învăţător explicând ceea ce 
este necunoscut, iar apoi de a pune neîncetat în practică, fără a uita vreun amănunt. 
Dacă oamenii nu pot pune în practică ceva atât de simplu de învăţat, studiul 
Dharmei devine cu desăvârşire fără sens şi nefolositor. Cei care au studiat Dharma 
trebuie să fie mult mai pricepuţi decât cei care nu au studiat-o, chiar şi în maniera 
efectuării unor simple prosternări. 

Atunci când Jetsun Mila a mers să-i ceară lui Lama Ngokpa învățături, el a ajuns 
în timp ce Lama Ngokpa predica Hevajra Tantra unei adunări de călugări. Mila şi-a 
arătat respectul făcând prosternări de departe. Lama a fost încântat. 

Scoţându-şi acoperământul capului, el s-a prosternat la rândul său în faţa lui 
Mila, spunând: „Ce întrerupere auspicioasă! Acea persoană care face prosternări 
acolo le face în stilul discipolilor lui Marpa din Lhobrak.* Întrebaţi-l cine este.” 


* Învățătorul rădăcină al lui Milarepa şi de asemenea al lui Lama Ngokpa. 

Oricine urmează un învăţător şi primeşte învăţăturile acestuia se cuvine să fie 
precum o bucată de pânză cufundată în vopsea. Pe măsură ce învaţă să imite 
acţiunile veneratului său învăţător, trebuie să existe cu siguranță o schimbare 
vizibilă faţă de cel care fusese anterior. Atunci când o bucată de pânză este vopsită, 
ea poate lua noua culoare mai mult sau mai puţin bine, însă cum ar fi posibil să nu-şi 
schimbe culoarea câtuşi de puţin? În zilele noastre, există oameni care au primit 
Dharma de sute de ori, dar care nu reuşesc să se îmbunătăţească pe ei înşişi câtuşi 
de puţin şi se comportă exact ca şi oamenii lumești obişnuiţi în toate privinţele. Tot 
ceea ce Dharma a făcut din ei este nişte practicieni insensibili, violatori ai 
legămintelor (samaya). Se spune: 


Dharma poate inspira răufăcătorii să se schimbe, dar nu poate inspira 
practicienii care devin insensibili prin Dharma — aşa cum untura poate înmuia 
pielea tare, dar nu poate înmuia pielea unui burduf pentru unt.253 


Odată ce aţi învăţat despre beneficiile acţiunilor pozitive, natura vătămătoare a 
acţiunilor negative şi însuşirile celor ce sunt Buddha, a subscrie pur şi simplu la 
credinţele acestora nu este suficient; mai trebuie încă să treziţi felul de certitudine şi 
credinţă care vă poate transforma perspectiva cu adevărat. Altminteri, nici măcar 
perfect iluminatul Buddha în persoană nu ar fi capabil să vă ajute. Marele Învățător 
din Oddiyâna dă următorul avertisment: 


Nu vă înconjurați de discipoli care au rătăcit doar conversând despre învăţătură, 
dar ale căror minţi au devenit insensibile la ea. 
Nu vă asociaţi cu persoane care au pus capăt legămintelor (samaya) lor. 


Chiar dacă înţelegeţi doar un cuvânt al învăţăturii, trebuie să identificaţi modul de a- 
l amesteca cu propria minte şi de a-l pune în practică. Scopul urmării unui învăţător 
este de a-i observa gândurile, cuvintele şi faptele şi de a învăţa să faceţi ceea ce 
acesta face. După cum spune proverbul: 


Toate acţiunile sunt doar imitații: 
Aceia acţionează cel mai bine, care imită cel mai bine. 


În acest fel, trebuie să lăsaţi ca însuşirile exterioare, interioare şi tainice ale 
învățătorului să se imprime în voi, aşa cum turta tsa-tsa iese din matriţa ei. 

„Prosternare” este un termen general descriind gestul omagiului şi respectului. 
Există numeroase feluri diferite de a face prosternări, iar obiceiurile variază de la un 
loc la altul. Totuşi în acest caz, învățătorul vostru v-a învăţat cum să le faceţi 
conform cuvintelor Victoriosului. Astfel că ştiind că vă prosternaţi într-o manieră 
greşită, fie din mândrie, fie pentru a o face mai uşor este un act de lipsă de respect şi 
o dovadă de dispreţ. Trebuie de asemenea să înțelegeţi că a face prosternările ca şi 
cum aţi plăti o taxă nu serveşte nici unui scop şi va aduce doar urmări nefaste. 

Prosternările adecvate, pe de altă parte, aduc beneficii nemăsurabile. 

Odată, când un călugăr se prosterna înaintea unei stiipa conţinând păr şi tăieturi 
din unghiile lui Buddha, Ananda l-a întrebat pe Buddha ce beneficii vor rezulta 
dintr-un astfel de act. Buddha a răspuns: 


O singură prosternare este atât de puternică încât dacă, ca efect al ei, cineva ar 

deveni un împărat universal de tot atâtea ori câte grăunţe de praf sunt sub 
corpul său până în cele mai adânci profunzimi ale pământului,254 beneficiile 
acelui act încă nu ar fi epuizate. 


Iar în scrierile sūtra se spune: 


Enigmatica protuberanță din creştetul capului lui Buddha vine de la 
prosternările pe care cu respect le-a făcut înaintea învăţătorilor săi. 


Prosternările ne vor conduce în cele din urmă, de asemenea, la obţinerea 
enigmaticei ușnişa din creştetele capetelor desăvârşiţilor Buddha. 


2.2. OFRANDA255 


Aşezaţi atâtea ofrande câte vă permit resursele voastre, după cum s-a explicat în 
capitolul asupra mandalei ofrandă — adică, folosind ofrande curate şi cu desăvârşire 
pure şi fără a fi cuprins de avariţie, ipocrizie sau ostentaţie. Aceste ofrande sunt doar 
suport al concentrării. 

Apoi faceţi o ofrandă mentală în maniera lui Bodhisattva Samantabhadra,256 
umplând întreaga lume şi întregul spaţiu cu toate ofrandele tărâmurilor umane şi 
celeste: flori, tămâie, lumânări, apă înmiresmată, alimente, palate, peisaje, case, 
grădini încântătoare, cele şapte atribute ale regalității şi cele opt simboluri 
auspicioase, cu cele şaisprezece zeițe vajra dansând şi cântând, fiecare interpretând 
la propriul instrument muzical care îi este caracteristic. 

Prin forţa meditaţiei sale, Bodhisattva Samantabhadra a emanat sute de milioane 
de raze de lumină multicolore din inima sa, la fel de numeroase ca particulele de 
praf din nenumărate câmpuri buddhice. La capătul fiecărei raze de lumină, el a 
proiectat o formă identică cu sine, emanând de asemenea raze de lumină identice 
din inima sa. La capătul fiecăreia dintre aceste raze, în schimb, au apărut chiar mai 
mulţi Samantabhadra şi astfel a continuat într-o progresie nesfârşită, până ce 
numărul de forme manifestate a devenit cu totul inconceptibil. Fiecare dintre 
acestea a fost ofrandă celor ce sunt Buddha şi Bodhisattva ai celor zece direcţii, 
nenumărate ofrande de o varietate infinită. Aceasta este ceea ce se numeşte „masele 
de nori ofrande ale nobilului Samantabhadra.” Faceţi ofrandele făcând mental atâtea 
emanaţii ale voastre înşivă câte puteţi în acest fel, în timp ce spuneţi cuvintele 
corespunzătoare: 


Cu ofrandele expuse fizic şi cu cele create mental deopotrivă 
Ofer tot ce există în acest univers ca un vast gest al ofrandei. 


Tot ceea ce avem puterea să oferim, cei ce sunt Buddha şi Bodhisattva au puterea de 
a accepta. Astfel că mental luaţi toată averea care nu are stăpân în toate tărâmurile 
umane şi celeste de-a curmezişul universului şi faceţi ofranda acesteia. Apoi 
manifestaţi atâta avere câtă puteţi cu imaginaţia voastră şi oferiţi-o de asemenea. 
Puteţi acumula în acest fel exact acelaşi merit pe care l-aţi acumula dacă toate acele 
lucruri ar fi propriile voastre posesiuni. Niciodată nu trebuie să consideraţi că nu 
aveţi nimic de oferit. Orice aveţi voi sau alţii şi orice vedeţi, lăsaţi ca primul vostru 
gând să fie în permanenţă de a-l oferi Celor Trei Nestemate şi învăţătorilor rădăcină 
şi ai descendenţei. Mental luaţi tot ceea ce găsiţi că este frumos în timp ce vă 

deplasaţi, chiar şi apa curgătoare limpede sau câmpurile cu flori şi oferiţi-le toate 
Celor Trei Nestemate, desăvârşind astfel acumularea de merit şi înţelepciune din 
mijlocul celorlalte activităţi ale voastre. 


2.3. MĂRTURISIREA ACŢIUNILOR VĂTĂMĂTOARE257 


Mărturisiţi gândindu-vă mai întâi, „Cu intensă ruşine şi regret, îmi mărturisesc 
deschis toate căderile şi faptele vătămătoare, cele pe care mi le amintesc şi cele pe 
care nu mi le amintesc, toate lucrurile negative care nu sunt de pomenit pe care le- 
am săvârşit în toate vieţile mele în samsâăra din vremea fără de început: cele zece 
acţiuni negative ale corpului, cuvântului şi minţii, cele cinci păcate cu retribuţie 
imediată şi cele cinci păcate care sunt aproape la fel de grave, cele patru greşeli 
grave, cele opt acte perverse, abuzul de fonduri donate Celor Trei Nestemate şi aşa 
mai departe. De acum înainte, nu voi repeta niciodată aceste fapte rele.” 

Cu acest gând, mărturisiţi după cum s-a explicat în capitolul asupra lui 
Vajrasattva, ţinând minte antidoturile celor patru forţe. Apoi imaginaţi-vă că toate 
acţiunile voastre greşite şi piedicile se adună laolaltă sub forma unei grămezi negre 
pe limba voastră. Vizualizaţi raze de lumină curgând din corpul, cuvâtul şi mintea“ 
zeităților câmpului de merit, atingând grămada şi purificându-vă de toate 
impurităţile ca şi cum toată mizeria ar fi spălată. Recitaţi cuvintele: 


În luminoasa dharmakăya 
Mărturisesc toare gândurile, cuvintele şi faptele greşite. 


2.4. BUCURIA, ANTIDOTUL INVIDIEI 


Bucuraţi-vă în mod profund şi sincer de rotirea Marii Roţi a Dharmei, pusă în 
mişcare de cei Victorioşi spre beneficiul fiinţelor. Bucuraţi-vă de vastele, puternicele 
activităţi ale Bodhisattva-şilor şi de acţiunile pozitive ale fiinţelor, ale celor care sunt 
meritorii şi ale celor care conduc la eliberare.258 Bucuraţi-vă de orice bine pe care voi 
înşivă l-aţi făcut în trecut, îl faceţi în prezent şi este sigur că îl veţi face în viitor, 
spunând: 


Mă bucur de toate acţiunile bune 
Cuprinse în cele două adevăruri. 


Ne bucurăm de toate acţiunile pozitive cuprinse în cele două adevăruri,259 
indiferent că sunt săvârşite de noi sau de alţii, fie că sunt pătate de emoţii sau cu 
desăvârşire pure, deoarece nu este o singură învăţătură în cele nouă vehicule care să 
nu fie inclusă în adevărul relativ sau în adevărul absolut. 

Beneficiile bucuriei de acest fel sunt infinite. Odată, regele Prasenajit l-a invitat 
pe Buddha şi discipolii săi să-şi ia masa zilnică la palatul său pentru o perioadă de 
patru luni, în răstimpul cărora le-a oferit toate posesiunile sale. O cerşetoare bătrână 
care a trecut pe-acolo a fost umplută de bucurie datorită acestei fapte. 

„Regele Prasenajit şi-a dobândit toată averea prin meritul pe care l-a acumulat în 
trecut,” gândi ea, „iar acum că l-a întâlnit pe Buddha, care este o atât de excepţională 


* Lumina albă din centrul frunţii, reprezentând corpul; lumina roşie din centrul gâtului, reprezentând 
cuvântul; lumina albastră din centrul inimii, reprezentând mintea. 

ţintă a faptelor sale merituoase, acumularea de merit de către el va fi cu adevărat 
imensă. Cât de minunat!” 

Prin bucuria ei sinceră şi desăvârşită, ea a creat merit nelimitat. Domnul Buddha 
era conştient de aceasta. 

În acea seară, când a fost vremea pentru dedicarea meritului, el îi spuse regelui, 
„Doreşti să îți dedic ţie izvorul meritului pe care l-ai dobândit sau îl voi dedica cuiva 
care este mai demn de el decât tine?” 

Regele răspunse, „Dedică-l celui care are cel mai mare izvor de merit.” 

Astfel că Buddha dedică meritul în numele bătrânei cerşetoare. Aceasta se 
întâmplă de trei ori la rând. Exasperat, regele îşi consultă miniştrii pentru a găsi o 
cale de a pune capăt acestei situații. 

„Ce spui despre asta?” spuseră ei. „Mâine, când îl voi invita pe Cel Puternic şi 
adepţii săi pentru ofranda de pomeni, vom vărsa multă mâncare şi băutură în jurul 
vaselor. Când cerşetorii vor veni să se servească, îi vom bate crunt pentru a-i opri să 
se servească.” 

Şi aşa făcură. Când bătrâna cerşetoare care se bucurase veni să ia nişte hrană, ei o 
opriră şi o bătură. Ea se înfurie, distrugându-şi astfel izvorul de merit; în acea zi 
meritul a fost dedicat în numele regelui. 

După cum am repeptat aici în mai multe rânduri, doar intenţia făptuitorului este 
cea care determină dacă acţiunile sunt pozitive sau negative — nu execuţia fizică sau 
verbală efectivă a acelei intenţii. Din acest motiv, în Sūtra Învăţăturilor către Rege, 
Buddha explică în detaliu că pur şi simplu considerarea cu o minte pură a binelui pe 
care alţii l-au făcut, bucuria sinceră pentru acesta şi dedicarea forţei acestuia 
desăvârşitei iluminări a tuturor fiinţelor va determina mai mult merit decât faptele 
bune ostentative contaminate de cele opt preocupări lumești obişnuite, de ambiţii 
pentru această viaţă, de mândrie pentru faptele bune, de dorinţa de a concura cu 
virtuțile altor oameni şi aşa mai departe. Chagme Rinpoche spunea: 


Când auzim despre binele făcut de alţii, 

Dacă lepădăm toate gândurile negative ale invidiei 

Şi ne bucurăm cu adevărat din străfundurile inimilor noastre, 
Se spune că meritul pe care îl obţinem este egal cu al lor. 


Î nțelepciunea Transcendentă pe Scurt spune: 


Greutatea tuturor Munţilor Meru dintr-un miliard de lumi ar putea fi calculată, 
Dar nu şi meritul bucuriei [pentru binele făcut de alţii]. 


Bucuraţi-vă întotdeauna de binele făcut de alţii, întrucât este atât de uşor de făcut şi 
atât de benefic. 


2.5. RUGĂMINTEA ADRESATĂ CELOR CE SUNT BUDDHA DE A ÎNTOARCE 
ROATA DHARMEI260 


Imaginaţi-vă că vă aflaţi în prezenţa celor ce sunt Buddha şi Bodhisattva, 
învăţătorilor şi a tuturor celor care sunt capabili să-şi asume imensa încărcătură a 
muncii pentru beneficiul celorlalte fiinţe. Gândiţi-vă că ei au devenit obosiţi de 
atitudinea nemulțumită şi descurajantă a acestor fiinţe şi că intenţionează să 
rămână într-o stare de pace fără a-şi mai predica învăţăturile. Emanând sute şi mii 

de milioane de corpuri, oferiţi-le tuturor acestora, roţi, nestemate şi alte obiecte 
preţioase şi rugaţi-i să întoarcă roata Dharmei, prin cuvintele: 


Vă implor să rotiţi roata Dharmei celor trei vehicule. 


Dharma este în general împărţită în trei vehicule: vehiculul adepților Srâvaka, 
vehiculul adepților Pratyekabuddha şi vehiculul adepților Bodhisattva. Împreună ele 
cuprind întreaga învăţătură a lui Buddha. Însă aceasta poate fi de asemenea 
împărţită în nouă: cele trei vehicule exterioare, cele ale adepților Srâvaka, 
Pratyekabuddha şi Bodhisattva, care eliberează de izvorul suferinţei; cele trei 
vehicule interioare, Kriyă, Upayoga şi Atiyoga, legate de practicile ascetice în 
maniera tradiţiei vedice;' şi cele trei vehicule secrete, Mahâyoga, Anuyoga şi Atiyoga, 
predicând metode puternice de transmutare. Atunci când solicităm rotirea Roţii 
Dharmei, ceea ce solicităm este Dharma celor trei vehicule, împărţite apoi în nouă, 
care poate furniza învățături potrivite fiecărui tip de adept. 


2.6. CEREREA ADRESATĂ CELOR CE SUNT BUDDHA DE A NU INTRA ÎN 
NIRVANA24& 


Adresaţi-vă cererea învăţătorilor, Buddha-şi şi Bodhisattva-şi, care şi-au 
desăvârşit lucrarea pentru binele celorlalţi, în acest câmp buddhic şi în celelalte, iar 
acum doresc să intre în nirvâna. Imploraţi-i, aşa cum laicul Cunda262 a făcut-o în 
trecut, producând mental numeroase emanaţii ale voastre înşivă. Spuneţi: 


Până ce samsăra va fi golită 
Rămâneţi alături de noi şi nu treceţi în nirvâ pa! 


Apoi gândiţi-vă că datorită rugăciunii voastre, toţi cei ce sunt Buddha rămân să 
lucreze pentru binele ființelor până ce samsâra va fi golită. 


2.7. DEDICAŢIA263 


Urmaţi exemplul lui Maijusri dedicând tuturor fiinţelor tot meritul care a fost, 
este şi va fi dobândit, de către voi şi ceilalţi, începând cu acţiunea pe care o faceţi 
acum. Pecetluiţi dedicaţia cu pecetea înțelepciunii non-conceptuale. Rostiţi stanţele: 


Toate izvoarele de merit acumulat în trecut, prezent şi viitor, 
Le dedic spre a fi cauză a marii iluminări. 


Nu uitaţi niciodată să faceţi dedicaţia la sfârşitul oricărui act meritoriu, mare sau 
mic. Orice izvor de merit care nu este dedicat în acest fel va da rod doar o singură 
dată, după care, va fi epuizat. Însă tot ceea ce este dedicat iluminării finale nu se va 
epuiza niciodată, nici chiar după ce va da roade de o sută de ori. Dimpotrivă, va 
spori şi va creşte până ce desăvârşita stare de Buddha este obţinută. În Siitra Cerută 
de Săgaramati se spune: 


+ D A <1% A . . . 
Interpretare alternativă: „care ne călăuzeşte luând izvorul suferinţei ca punct de plecare.” 
t În care există un mare accent pe puritatea rituală şi pe conduita exterioară. 

Aşa cum o picătură de apă care cade în ocean 

Nu se va pierde niciodată până ce oceanul va seca, 
Meritul în totalitate dedicat iluminării 

Nu va dispare niciodată până ce iluminarea este atinsă. 


Este posibil să doriţi obţinerea stadiului unui Srăvaka sau pratyekabuddha, sau să 
obţineţi desăvârşita iluminare. Este posibil să doriţi să renaşteţi în tărâmuri 
superioare, fie ca zeu, fie ca om. Sau e posibil să optaţi doar pentru un rezultat 
temporar precum o viaţă lungă sau o sănătate bună. Dar indiferent ce scop aveţi în 
vedere, atunci când faceţi ceva meritoriu este important să îl dedicați acelui scop. 
Drikung Kyobpa Rinpoche: 


Fără a face rugăciunile dedicaţiei, 

Distrugeţi nestemata fermecată a celor două acumulări, 
Fructul pe care îl doriţi nu va apare niciodtaă: 

Astfel că faceţi dedicaţia finală din inimă. 


Este forţa dedicaţiei cea care determină dacă acţiunile pozitive conduc sau nu la 
obţinerea iluminării. Acţiunile pozitive condiţionate pe care le acumulaţi, oricât de 
imense ar fi, nu pot conduce la eliberare dacă nu le conferiţi o direcţie dedicându-le. 
Geshe Khanpa Lungpa spunea: 


Nici o faptă bună condiţionată nu are o direcţie proprie,264 
Astfel că faceţi mari rugăciuni de aspirație pentru beneficiul fiinţelor. 


Acelaşi lucru se aplică unei acţiuni pozitive pe care aţi putea să o întreprindeţi în 
favoarea tatălui, mamei sau celor dragi, sau pentru morţi.265 Fără o dedicație aceasta 
nu va acţiona. Dar dacă dedicați acea activitate, persoanele pe care le aveţi în minte 
vor beneficia în mod corespunzător. 

Odată locuitorii din Vaiśālī au venit să-l invite pe Buddha la o masă pentru ziua 
următoare. 

După ce aceştia au plecat, cinci sute de fiinţe preta veniră la Buddha şi îl rugară, 
„Te rugăm dedică-ne nouă meritul pomenilor pe care oamenii din Vaiśālīi urmează 
să ţi le ofere mâine, ţie şi discipolilor tăi.” 

„Cine sunteţi voi!” întrebă Buddha, deşi ştia deja răspunsul. De ce trebuie să vă 
fie dedicat izvorul meritului oamenilor din Vaisâli?” 

„Noi suntem strămoşii lor,” răspunseră fiinţele preta. „Am renăscut ca preta ca 
efect al conduitei noastre avare.” 

„În acest caz,” spuse Buddha, „veniţi acolo în momentul dedicaţiei şi voi face 
după cum cereţi.” 

„Aceasta este imposibil,” spuseră ei. „Ne este prea ruşine de corpurile noastre 
urâte.” 

„Trebuia să vă fie ruşine atunci când aţi săvârşit toate acele fapte greşite,” 
răspunse Domnul. Ce rost are să nu fi simţit ruşine atunci, dar să vă ruşinaţi acum, 
când aţi renăscut deja într-o condiţie mizerabilă? Dacă nu veniţi nu voi fi capabil să 
vă dedic meritul.” 

„În acest caz vom veni,” spuseră ei şi plecară. 

În ziua următoare, la vremea cuvenită, fiinţele preta veniră să primească 
dedicaţia. Locuitorii din Vaisăl fură înspăimântați şi începură să o ia la fugă. 

„Nu are nici un rost să vă temeţi,” îi linişti Buddha. „Aceştia sunt părinţii voştri 
care au renăscut ca fiinţe preta. Mi-au spus-o ei înşişi. Doriţi sau nu, să le dedic lor 
meritul? 

„Cu siguranţă o vei face!” strigară ei. 

Buddha spuse: 


Fie ca tot meritul acestei ofrande 

Să meargă spre aceşti preta. 

Fie ca ei să fie eliberaţi de corpurile lor dizgraţioase 
Şi să obţină fericirea lumilor superioare! 


Nici nu termină bine de vorbit că toate fiinţele preta muriră. Buddha explică că 
aceştia au renăscut în Paradisul Celor Treizeci şi Trei. 
Jetsun Mila spunea: 


Între sihastrul care meditează în munţi 

Şi donatorul care-i asigură susținerea 

Este o legătură care îi va duce pe amândoi împreună la eliberare. 
Dedicaţia de merit este chiar esenţa acestei legături. 


Pentru ca orice dedicație de merit să conducă la desăvârşita iluminare, ea trebuie 
să fie însoţită de înţelepciune, eliberarea de cele trei concepte. Dedicaţia pângărită 
de ataşamentul faţă de aceste concepte pe drept cuvânt este cunoscută drept 
dedicație contaminată. Înţelepciunea Transcendentă pe Scurt spune: 


Victoriosul spunea că facerea de bine însoţită de concepte 
Este asemeni consumului unei mâncări amestecate cu otravă. 


Cele trei concepte la care se face referire aici sunt conceptele existenţei unui izvor 
de merit pentru a fi dedicat, al cuiva căruia îi este dedicat şi al unui scop spre care 
dedicaţia este îndreptată. Dacă cineva ar putea dedica meritul în starea de 
înţelepciune, realizând în totalitate cum aceste trei lucruri sunt lipsite de vreo 
existenţă adevărată, acea dedicație ar fi într-adevăr necontaminată. Este posibil ca 
aceasta să nu fie la îndemâna oamenilor obişnuiţi la nivelul nostru. Cu toate acestea, 
a considera pur şi simplu că meritul este dedicat în acelaşi mod în care o făceau 
Buddha-şii şi Bodhisattva-şii din trecut va servi în aceeaşi manieră ca şi o dedicație 
total eliberată de cele trei concepte. Mărturisirea Căderilor spune: 


Aşa cum toţi Bhagavân Buddha-şii din trecut dedicau meritul în mod desăvârşit; 
aşa cum toţi Bhagavân Buddha-şii care vor veni vor dedica meritul în mod 
desăvârşit; şi aşa cum toţi Bhagavân Buddha-şii acum prezenţi dedică meritul în 
mod desăvârşit; la fel şi eu, de asemenea, dedic meritul în mod desăvârşit. 


iar Rugăciunea Acţiunilor Pozitive: 
Rivalizând cu eroul Mafijusri, 
Cu Samantabhadra şi cu toţi cei înzestrați cu cunoaştere, 


Eu de asemenea fac o dedicație desăvârşită 
A tuturor acţiunilor pozitive. 

Întotdeauna asiguraţi-vă că aţi pus pe acţiunile voastre pozitive pecetea dedicaţiei 
corespunzătoare, căi aceasta este singura cale infailibilă de a vă asigura că meritul va 
conduce la desăvârşita iluminare. 


3. Rugăciunea26€ cu credinţă fermă 


Aceasta este pentru a determina mintea cuiva să realizeze natura celor patru 
vajra2%7 prin rugăciunea cu credinţă fermă adresată învățătorului. 

Reflectaţi că veneratul vostru învăţător, victoriosul vostru protector, înzestrat cu 
autoritate perfectă, ca având natura unui heruka268 din orice mandala a zeităților. 
Simpla lui vedere, ascultare, atingere sau simplul gând la el plantează sămânţa 
eliberăriii. Întrucât activitatea pe care el o întreprinde este aceeaşi cu a tuturor celor 
ce sunt Buddha, deoarece el vă statorniceşte cu rapiditate — într-o singură viaţă şi în 
chiar acest trup — pe calea lui Vajradhara, doar prin mijloacele profundei căi care 
fructifică şi eliberează şi prin binecuvântarea compasiunii sale. Cât despre calităţile 
sale, realizarea sa este la fel de vastă ca cerul, iar cunoaşterea şi dragostea sa sunt la 
fel de nemărginite precum oceanul. Compasiunea sa este la fel de puternică ca un 
mare fluviu. Natura sa este la fel de neclintită ca Muntele Meru. El este asemeni 
unui tată sau asemeni unei mame față de toate fiinţele, întrucât inima sa este aceeaşi 
în mod egal pentru toţi. Fiecare aspect individual al fiecăreia dintre calităţile sale 
este nemăsurabil. El este asemeni nestematei care îndeplineşte dorinţele. Trebuie 
numai să aveţi încredere în el şi să vă rugaţi lui şi orice realizări căutaţi vor apare 
fără nici un efort. 

Cu lacrimi de devoțiune, gândind, „Mă încred cu totul în tine, îmi pun toate 
speranţele în tine, mă dăruiesc numai ţie!” recitaţi stanţele pentru practica obţinerii 
realizărilor, de la: 


Preţios Domn Învățător 
Dintre toți cei ce sunt Buddha tu eşti ... 


până la: 
„„„ mă încred în tine, mare domn Născut-din-Floarea-de-Lotus! 

Apoi concentraţi-vă asupra recitării mantrei Vajra Guru, ca rugăciune de 
invocaţie. După fiecare o sută de repetiţii, spuneţi rugăciunea „Preţios Domn Guru 
...” încă odată. La jumătatea intervalului de timp pe care l-aţi lăsat pentru recitare, 
continuaţi cu invocarea realizărilor spunând, după fiecare mala completă de recitări, 
rugăciunea care începe cu: 

Nu am altă speranţă în afară de tine ... 


şi se termină cu: 


O Puternicule, purifică-mă de toate întunecările! 

4. Luarea celor patru împuterniciri 


Când vine vremea pentru cererea realizărilor, primiţi cele patru împuterniciri 
prin vizualizarea că silaba ozn dintre sprâncenele gurului, strălucind precum o lună 
de cristal, emană raze de lumină care vă penetrează creştetului capului şi vă purifică 
de efectele celor trei acţiuni fizice vătămătoare — luarea vieţii, luarea a ceea ce nu a 
fost dat şi conduita sexuală imorală şi vă purifică de toate întunecările canalele din 
care se dezvoltă corpul.269 Recitaţi stanţele care încep cu: 


Binecuvântările corpului vajra pătrund în mine ... 


şi gândiţi-vă că potenţialul pentru a obţine nirmănakâya a fost statornicit în voi. 

Apoi silaba ah, strălucind precum un rubin, la gâtul Gurului, emană raze de 
lumină care pătrund în gâtul vostru, purificând efectele celor patru acţiuni verbale 
vătămătoare — minciuna, semănarea discordiei, vorbele aspre şi flecăreala inutilă — 
şi purifică toate întunecările energiilor voastre din care se dezvoltă vorbirea. Recitaţi 
stanţele începând cu: 


Binecuvântile vorbirii vajra pătrund în mine ... 


şi gândiţi-vă că potenţialul de a obţine nivelul sambhogakâya a fost statornicit în voi. 

Apoi profunda silabă HUS din inima Guru-lui emană raze de lumină care vă 
penetrează inima, purificându-vă de efectele celor trei acţiuni mentale vătămătoare 
— avariţia, reavoinţa faţă de ceilalţi şi vederile greşite — şi purifică toate întunecările 
esenței voastre, din care se dezvoltă procesele mentale. Recitaţi stanţele care încep 
cu: 


Binecuvântările minţii vajra pătrund în mine ... 


şi sândiţi-vă că potenţialul de a obţine stadiul de dharmakăya a fost statornicit în 
voi. 

Apoi din mantra him din inima învățătorului, un al doilea hiim, precum o stea 
căzătoare, ţâşneşte şi se amestecă complet cu mintea voastră, purificând toate 
întunecările karmice şi conceptuale temelie a toate, care este ceea ce se află la baza 
corpului, cuvântului şi minţii. Recitaţi stanţele care încep cu: 


Binecuvântările înţelepciunii fundamentale vajra pătrund în mine ... 
şi consideraţi că din acel moment potenţialul de a obţine fructul ultim, stadiul de 
svabhavikakăya este statornicit în voi. 

În cele din umă, uniţi-vă complet mintea cu mintea învățătorului şi rămâneţi în 
acea stare. La sfârşitul sesiunii, recitaţi cu devoțiune şi năzuinţă arzătoare 
rugăciunea care începe cu: 

Când viaţa mea ajunge la sfârşit ... 


şi se termină cu: 


să îmi îndeplinească dorinţele, mă rog. 

Guru Rinpoche surâde, cu ochii plini de compasiune. Din inima sa, străluceşte o rază 
de lumină roşie caldă. Momentul în care aceasta vă atinge — moment până la care vă 
vizualizaţi încă pe voi înşivă ca fiind Vajra Yogini — sunteţi transformat într-o sferă 
de lumină roşie de mărimea unui bob de mazăre, care ţâşneşte spre Guru Rinpoche 
asemeni unei scântei pocnitoare şi se dizolvă în inima sa. Rămâneţi în acea stare. 

Apoi, văzând tot ceea ce există ca fiind manifestare a învățătorului, încheiaţi prin 
recitarea versului dedicaţiei: 


Prin meritul acestei practici fie ca eu să obțin degrabă 
Stadiul gloriosului învăţător, protectorul meu ... 


precum şi Rugăciunea Muntelui de Culoarea Aramei. 

Ori de câte ori umblaţi prin împrejurimi, puteţi de asemenea să practicaţi Guru 
Yoga prin vizualizarea învățătorului vostru în cerul de deasupra umărului vostru 
drept şi imaginându-vă că umblaţi în jurul său. Ori de câte ori rămâneţi aşezat, 
vizualizaţi-l deasupra capului vostru ca ţintă a rugăciunilor voastre. În timp ce 
mâncaţi şi beţi, vizualizaţi-l înăuntrul gâtului vostru şi oferiţi-i prima parte a hranei 
şi băuturii voastre. În timp ce vă culcaţi, vizualizaţi-l în centrul inimii voastre: 
aceasta este esenţa tehnicii somnului yoga a „aşezării în recipient a tot ceea ce poate 
fi cunoscut”.270 

Pe scurt, treziţi-vă în permanenţă devoţiunea, în orice situaţie. Menţineţi gândul 
că oriunde vă aflaţi este cu adevărat Gloriosul Munte de Culoarea Aramei şi 
purificaţi tot ceea ce percepeţi, considerând a fi forma învățătorului. 

Ori de câte ori apar boala, obstacolele din partea forţelor negative sau alte 
circumstanţe nedorite, nici măcar nu încercaţi să vă eliberaţi de ele. Fiţi bucuros, 
considerând că ele au fost furnizate de către învățătorul vostru în compasiunea sa, ca 
o cale de a epuiza acţiunile voastre negative din trecut. Ori de câte ori fericirea, 
confortul şi practica virtuoasă predomină, recunoaşteţi aceasta de asemenea ca fiind 
compasiunea învățătorului vostru şi nu fiţi mândru sau supraemoţionat. În cursul 
meditaţiei, ori de câte ori apar stări precum descurajarea, moleşeala, toropeala şi 
agitația mentală, uniţi-vă inseparabil concentrarea mentală cu mintea învățătorului. 
Rămâneţi în viziunea stării naturale, menţinând strălucirea ei înnăscută. În acelaşi 
timp, rostiţi Vajra Guru mantra ca pe o rugăciune şi ca o recitare. În acest fel, toate 
apariţiile vor răsări ca învăţător şi zeități. Tot ceea ce faceţi va deveni pozitiv, după 
cum Jetsun Mila spunea: 


În timp ce merg, iau toate percepțiile ca fiind calea; 

Umblu în acest mod, lăsând cele şase conştiinţe să se elibereze de la sine.27: 
În timp ce mă odihnesc, rămân în naturaleţea nealterată; 

Aceasta este calea esenţială şi absolută de a mă odihni. 

În timp ce mănânc, mănânc hrana vacuităţii; 

Aceasta este maniera de a mânca fără noțiuni dualiste. 

În timp ce beau, beau apa atenţiei şi vigilenţei; 

Aceasta este maniera de a bea susţinut. 


Mai mult, odată ce intraţi pe calea Vajrayâna a Mantrei Secrete este esenţial să 


primiţi împuternicirile, care maturează şi eliberează.272 Ele remediază legămintele 
(samaya) violate sau încălcate şi vă abilitează să meditaţi asupra tuturor căilor 

stadiului generării, stadiului perfecțiunii şi Marii Perfecţiuni. Ele împiedică apariţia 
obstacolelor şi greşelilor şi permit ca toate realizările voastre să se dezvolte tot mai 
mult. Se spune că: 


În Vehiculul Mantrei Secrete, nu poate exista realizare fără împuternicire, 
Căci aceasta ar fi asemeni unui barcagiu fără vâsle. 


şi de asemenea: 


Fără împuternicire nu există realizare 
Nu puteţi obţine ulei storcând nisipul. 


Împuternicirea pe care o primim atunci când suntem pentru prima oară iniţiaţi în 
mandala de către un maestru Vajra autentic este fundamentul împuternicirii. 
Împătrita împuternicire pe care o luăm singuri atunci când practicăm Guru Yoga, 
fără a depinde de nimeni sau de nimic altceva este calea împuternicirii. 
Împuternicirea pe care o obţinem în momentul fructului ultim, numită „marea rază 
a  împuternicirii luminoase” sau „împuternicirea profuzimii şi strălucirii 
indivizibile,” este fructul împuternicirii, perfecta şi desăvârşita stare de Buddha.27% 

Aceste împuterniciri posedă trei caracteristici profunde inconceptibile: ele 
purifică, desăvârşesc şi maturează.274 Chiar şi atunci când realizaţi practica 
principală este o greşeală să vă dispensaţi de vreuna dintre preliminarii. Este în mod 
particular important, atunci când meditaţi asupra unor practici precum stadiile 
generării sau perfecțiunii, să începeţi întotdeauna fiecare sesiune cu calea 
împuternicirii din Guru Yoga. 

Oricine a cărui devoțiune şi legăminte (samaya) sunt cu desăvârşire pure şi care 
urmează calea până la Guru Yoga, chiar fără a realiza practica principală, va renaşte 
în Gloriosul Munte al Continentului Sud-Vestic.275 În acel tărâm buddhic imaculat, 
ei vor parcurge calea celor patru stadii de Vidyădhara chiar mai rapid decât 
mişcările soarelui şi lunii şi vor atinge stadiul de Samantabhadra. 


III. ISTORIA APARIŢIEI DOCTRINEI PRIMEI TRADUCERI 


În acest moment, pentru plăcerea ascultătorilor şi din alte motive se obişnuieşte 
conform tradiţiei să se relateze — nici prea pe scurt şi nici prea în detaliu — istoria 
modului în care învăţăturile în general şi cele trei yoga interioare în particular au 
luat ființă. Aşadar voi descrie pe scurt maniera în care cele trei yoga interioare ale 
Vechilor Traduceri — cunoscute drept Mahăyoga, Anuyoga şi Atiyoga şi stadiile 
corespondente ale generării, perfecțiunii şi Marii Perfecţiuni — au ajuns până la noi 
astăzi. Există trei descendenţe ale transmisiei: descendenţa-minte a Victorioşilor, 
descendenţa-simbol a Vidyadhara-şilor şi descendența ascultare a fiinţelor 
obişnuite. 


1. Descendenţa minte a Victorioşilor 


Buddha Samantabhadra“ este iluminat chiar dintru începuturi. Ca expresie 
magică nemărginită a compasiunii sale au apărut tărâmurile pure ale tuturor celor 


* Tib. kun tu bzang po, vezi Introducere: Marea Perfecţiune. 

ce sunt Buddha, toate locurile în care este dată învăţătura şi învățătorii celor patru 
kăya. Cercul său de discipoli constă din Vidyadhara-şii realizaţi spontan ai celor 
cinci kāya şi din inconceptibilele oştiri infinite ale Victorioşilor; nu există nici o 
distincţie între ei şi el însuşi. El predică fără învăţătură, transmițând toate doctrinele 
fără cuvinte sau simboluri, prin claritatea naturală şi lipsită de efort a marii 
compasiuni care radiază în mod spontan din cunoaşterea primordială. Discipolii săi 
realizează în ei înşişi fără nici o eroare semnificaţia acestei învățături desăvârşite, iar 
calităţile eliberării şi realizării276 pe care le au devin una cu ale sale. 

Pentru cei care nu sunt înzestrați cu şansa norocoasă de a înţelege această primă 
transmitere există celelalte vehicule care implică o cale progresivă. Samantabhadra 
le-a predicat pe acestea prin manifestarea a nenumărate forme în inconceptibil de 
nenumăratele lumi ale universului pentru a beneficia fiinţele, călăuzindu-le pe 
fiecare prin cele mai adecvate căi. Formele specifice prin care el instruieşte cele şase 
categorii de fiinţe sunt cei Şase Înţelepţi (muni). În această lume a Jambudvipa, 
Buddha Săkyamuni a întors roata Dharmei asupra celor trei nivele diferite pentru 
zei şi oameni. El a predicat vehiculul ocazional al caracteristicilor, cuprinzând 
Vinaya, scrierile Sūtra şi Abhidharma şi Mantrayâna exterioară - Kriyă Tantra, 
Upayoga Tantra, Yoga Tantra şi aşa mai departe. 


Ca antidot la sentimentul ataşamentului 

Buddha a predicat cele douăzeci şi una de mii de secţiuni ale Vinaya Piţaka; 
Ca antidot la sentimentul urii 

A predicat cele douăzeci şi una de mii de secţiuni ale Sutra Piţaka; 

Ca antidot la sentimentul tulburării 

A predicat cele douăzeci şi una de mii de secţiuni ale Abhidharma Piţaka. 
Ca antidot menit să supună concomitent cele trei otrăvuri 

A predicat cele douăzeci şi una de mii de secţiuni ale celei de-A Patra Piţaka. 


2. Descendenţa-simbol a Vidyadhara-şilor 


La vremea trecerii sale în nirvâna, Buddha Săkyamuni însuşi a predicat venirea 
neîntrecutei Doctrine a Mantrei Secrete: 


La douăzeci şi opt de ani 

După ce am încetat să mai apar în această lume, 
Sublima esenţă a învăţăturii 

Aplaudată în cele trei tărâmuri divine, 

Va fi predicată în partea de est a Jambudvipa, 
Celui cunoscut drept Regele Ja, 

O fiinţă umană nobilă şi norocoasă, 

Precedată de semne auspicioase. 

Iar pe piscul numit Muntele Fioros 

Vajrapâni o va predica Suveranului din Lankă 
Şi însoţitorilor mai mici în rang precum şi altora. 


Iar după ce a făcut această prevestire Buddha a manifestat semnele trecerii sale în 


nirvâna.277 Cele trei yoga ale neîntrecutei doctrine interioare, stadiile generării şi 
perfecțiunii şi Marea Perfecţiune şi-au făcut ulterior apariţia după cum s-a prezis. 

2.1. TANTRELE MAHAYOGA 


La douăzeci şi opt ani după trecerea lui Buddha, Regele Ja a primit şapte semne 
prevestitoare în visele sale. Apoi, pe acoperişul palatului său, a descoperit un mare 
număr de preţioase volume aurii ale tantrelor Secretei Mantrayâna, scrise cu pudră 
de lapis lazuli pe pagini din aur şi o statuie a lui Vajrapâni înaltă de un cot (45 cm, 
n.t.). El s-a rugat, iar după aceea a fost capabil să înțeleagă capitolul cunoscut drept 
Viziunea lui Vajrasattva. A practicat timp de şase luni, folosind acest capitol şi 
statuia lui Vajrapâni ca suport al meditaţiei sale. A avut o viziune a lui Vajrasattva, 
care l-a binecuvântat astfel încât a înţeles perfect semnificaţia acestor volume. De 
atunci încoace învăţăturile s-au răspândit treptat. 


2.2. TRASMISIA ANUYOGA 


În cursul aceleiaşi perioade, pe vârful Muntelui Mălaya278 Cei Cinci Desăvârşiţi ai 
Nobleţii Sublime? şi-au concentrat minţile asupra tuturor celor zece Buddha ai 
celor zece direcţii şi au recitat un bocet în douăzeci şi trei de versuri, începând cu: 


Vai! Vai! Vai! 
Acum că soarele lui Buddha a dispărut, 
Cine va risipi întunericul lumii? 


Toţi Tathăgata-şii laolaltă l-au invocat pe Domnul Tainelor, Vajrapâni: 


Ascultă-ne, Domn al Tainelor, ne rugăm! 
Ai lepădat armura hotărârii tale din trecut? 
Nu vezi tu oare suferința lumii? 

Ai milă şi pogoară-te pe pământ, 

Risipind durerile din lume! 


Domnul Tainelor consimţi: 


Fără de început şi fără de sfârşit 
Neabandonându-mi niciodată angajamentul, 
Răspunzând ori de câte ori sunt invocat 

Îmi dezvălui miraculoasa apariţie. 


Atunci şi acolo, pe chiar piscul Muntelui Mălaya, el a predicat Sūtra Semnificaţiei 
Condensate?% şi alte învățături, celor cinci venerabili. La Dhanakosa în ţinutul 
vestic al Oddiyânei, Vajrapăni a predicat Tantra Esenţei Secrete? împreună cu 
instruirea ei de bază şi cu tantrele lui Kila, Mamo şi ale altora lui nirmânakăya, 
Garab Dorje.282 Toate aceste transmisii au fost primite de către Padma Thötrengtsel 
din Oddiyâna, iar apoi răspândite treptat. 


2.3. INSTRUCŢIUNILE DE BAZĂ AL ATIYOGA 


Atiyoga a fost pentru prima dată predicată printre zei. În Paradisul celor Treizeci 
şi Trei, era un zeu pe nume Devabhadrapala care avea vreo cinci sute de fii, cu toţii 

născuţi din propria minte.” Cel mai vârstnic, pe nume Anandagarbha, era mai 
inteligent şi mai înzestrat fizic decât fraţii săi. Îi plăcea să practice recitarea vajra, 
singur într-o colibă pentru meditaţie. El a devenit cunoscut ca Devaputra Adhicitta, 
„fiul de zeu cu minte superioară.” 

În anul bivolului-femelă de apă, el a avut patru vise simbolice. În cel dintâi, toţi 
Buddha-şii emanau raze de lumină în cele zece direcţii, iar apariţiile din raze 
luminoase ale celor Şase Înţelepţi (muni) făceau lanţ în jurul fiinţelor sensibile 
înainte de a se dizolva în el prin creștetul capului. În cel de-a doilea, el îi înghiţea pe 
Brahmă, Vişnu şi Pasupati.! În cel de-al treilea, soarele şi luna de pe cer apăreau în 
mâinile sale şi umpleau întregul univers cu lumină. În cel de-al patrulea, o ploaie de 
ambrozie cădea dintr-un dintr-un nour de culoarea rubinului şi dintr-odată răsăreau 
acolo păduri, plante preţioase, fructe şi fructe de pădure. 

În ziua următoare s-a dus să-i povestească visele lui Kausika, regele zeilor, care 
îşi exprimă prețuirea: 


Emaho! 

A venit vremea pentru ca doctrina esenţă fără efort să apară! 

Emanaţie a Buddha-şilor şi Bodhisattva-şilor din trecut, prezent şi viitor, 
Domn al celui de-al zecelea nivel — vei lumina întreaga lume. 

Ce minunată podoabă pentru tărâmurile celeste! 


Primul vis era un semn că el va asimila mintea tuturor Buddha-şilor şi va deveni 
reprezentantul lor. Cel de-al doilea indica că el va supune toți demonii şi va eradica 
cele trei otrăvuri. Cel de-al treilea arăta că el va dispersa întunericul minţilor 
fiinţelor şi le va ilumina cu învățături. Cel de-al patrulea simboliza înăbuşirea 
chinului febril al emoţiilor negative de către nectarul învățăturilor Ati apărute 
spontan şi fructificarea fără efort a vehiculului Ati desăvârşit spontan. 

Încă odată, toţi Buddha-şii din trecut, prezent şi viitor s-au adunat şi au spus: 


ÎI invocăm pe gloriosul Vajrasattva: 

Tu cel care posezi nestemata mijloacelor miraculoase, 
Deschide poarta către tot ceea ce ființele doresc. 
Acordă-le aceasta nestemată fără nici un efort. 


Din inima lui Vajrasattva apăru o roată strălucitoare acoperită cu nestemate, pe care 
i-o oferi lui Sattvavajra,* spunând: 


Înţelepciunea dincolo de dualitate, realitatea ascunsă, 
Buddha Primordial, fără efort şi fără acţiune: 
Această cale este cunoscută drept Marea Cale de Mijloc. 
Dezvăluieşte-o discipolilor adunaţi. 

Sattvavajra promise să o predice: 


Vajrasattva, vast precum cerul,283 


* Născuţi în mod miraculos prin simpla dorință. 
i Cei trei zei hinduşi principali. Pasupati este un alt nume al lui Siva. 
t Un alt nume pentru Vajrapăni. 


311 


Ceea ce este dincolo de domeniul cuvintelor 

Îmi este foarte dificil să exprim. 

Dar pentru cei care nu au realizat-o voi folosi cuvinte 

Pentru a le arăta semnificaţia. Astfel încât ei să o poată realiza, 
Voi folosi toate mijloacele necesare pentru a-i elibera pe adepţi. 


În Vajrăloka, tărâmul buddhic răsăritean, Vajrapăni l-a consultat pe Buddha 
Vajraguhya şi pe Tathăgata-şii Familiei Vajra. În Ratnăloka, tărâmul buddhic 
meridional, el l-a consultat pe Tathăgata Ratnapada şi pe Tathăgata-şii Familiei 
Ratna. În Padmakiiţa, tărâmul buddhic occidental l-a consultat pe Bhagavân 
Padmaprabha şi toţi nenumăraţii Tathăgata ai Familiei Padma. În Visuddhasiddha, 
tărâmul buddhic septentrional l-a consultat pe Tathăgata Siddhyâloka şi pe 
nenumăraţii Tathăgata ai Familiei Karma. În Viyogânta, tărâmul buddhic central, l-a 
consultat pe Tathăgata Sri Vairocana şi pe mulţi victorioşi ai familiei Tathăgata. 

Vajrapâni a distilat astfel esenţa înţelepciunii tuturor Victorioşilor şi a îndepărtat 
toate concepţiile greşite cu privire la fiecare aspect al Atiyoga în parte, esenţa 
miraculoasă a învăţăturii, realizarea dincolo de cauză şi efect, spontană şi fără efort. 
El ştia că Adhicitta, fiul zeului, avea karma cuvenită şi şansa norocoasă şi că se afla 
în paradisul Celor Treizeci şi Trei, în încăperea centrală a Palatului Tuturor 
Victorioşilor, în vârful căreia se afla un arbore al vieţii, încoronat de un vajra cu nouă 
colţuri. Vajrapâni s-a dus acolo pentru a-l întâlni şi s-a aşezat pe un tron încrustat cu 
nestemate care îţi lua vederea, în chiar vârful acestui vajra. 

Adhicitta a aşternut un baldachin făcut din diferite nestemate şi a adus ofrande 
constând din numeroase obiecte divine. Apoi Vajrapâni i-a transmis, prin 
intermediul simbolurilor, întreaga împuternicire directă prin  „revărsarea 
mijloacelor victorioşilor.”234 I-a conferit de asemenea cele zece transmiteri ale 
miraculoaselor învățături esenţă, cele şapte împuterniciri, cele cinci instrucţiuni 
esenţă şi un mare număr de alte tantra şi instrucţiuni esenţă, transmiţându-le în 
ansamblul lor într-o singură clipă. Vajrapâni l-a împuternicit ca cel mai de seamă 
reprezentant al celor ce sunt Buddha şi a rostit aceste cuvinte: 


Fie care această miraculoasă esenţă a învățăturilor 

Să devină cunoscută în cele trei tărâmuri divine 

Şi să fie propagată în centrul Jambudvipa 

Printr-un fiu-esenţă care este emanaţia unei emanaţii.285 


Astfel s-a întâmplat că doctrina s-a răspândit în cele trei tărâmuri divine. 
2.4. VENIREA ÎNVĂŢȚĂTURII ATIYOGA ÎN TĂRÂMUL OAMENILOR 


La vest de India se află Oddiyâna, ţinutul zeităților dâkini. Acolo în regiunea 
Dhanakosa, era un lac numit Kutra. Pe malul lacului, aşezată într-o dumbravă 
încântătoare plină de flori frumoase, se află o peşteră numită Locul Sceptrului 
(Vajra), iar acolo trăia o tânără fată pe nume Floare Strălucitoare, fiica regelui 
Uparăja şi a reginei Alokabhăsvati. Ea purta toate semnele desăvârşirii, avea o inimă 
virtuoasă şi poseda o imensă bodhicitta. Renunţând la ipocrizie şi neglijenţă, ea a 
fost menită să devină călugăriţă şi şi-a păstrat toate legămintele în mod desăvârşit 
fără greşeală. Avea o suită de cinci sute alte călugăriţe. 

În cursul anului bivolului femelă de lemn, în zorii celei de-a opt zi a celei de-a 
doua luni a verii, ea a avut un în vis în care văzu toţi Tathăgata-şii trimițându-şi raze 
de lumină care se transformau într-un soare şi o lună. Soarele s-a dizolvat în ea prin 
creştetul capului, deplasându-se în jos. Luna s-a dizolvat în ea prin tălpile 
picioarelor, deplasându-se în sus. Dimineaţa, realizarea ei spori şi merse să se scalde 
pe malul lacului Kutra. În acelaşi timp, Vajrapâni luă forma unei lebede, regele 
păsărilor; el îl preschimbă pe Adhicitta într-o silabă HUS, iar apoi se transformă el 
însuşi în patru lebede. Cele patru lebede coborâră din cer să se scalde în apele 
lacului. Trei dintre ele îşi luară iarăşi zborul spre cer, însă una dintre aceste 
manifestări ale Domnului Tainelor atinse mai întâi prinţesa de trei ori peste piept cu 
ciocul şi un HUS strălucitor se dizolvă în inima ei. Apoi aceasta îşi luă de asemenea 
zborul. 

Cuprinsă de uimire, prinţesa îi povesti tatălui adepților ei ce se întâmplase. Plin 
de mirare, tatăl ei se bucură. 

„Prevesteşte aceasta venirea unei emanaţii a lui Buddha?” întrebă el. 

Regele începu să organizeze mai multe ospeţe şi ceremonii. Deşi prinţesa nu avea 
semne vizibile de sarcină, când veni sorocul un strălucitor vajra cu nouă colţuri sări 
din inima ei. Apoi acest dispăru, lăsând în loc un copil purtând însemnele majore şi 
minore ale stării de Buddha, ţinând un vajra în mâna dreaptă şi o nuia dintr-un 
material preţios în stânga. El recita versurile începând cu, „Vajrasattva, necuprins ca 
cerul ...” Cu toţii se bucurară. Ei îl arătară unui brahman priceput în arta citirii 
semnelor. Minunându-se peste măsură, brahmanul declară că copilul este o 
manifestare nirmânakâya care ar putea deţine învăţăturile celui mai înalt vehicul. 
Cum toată lumea era extrem de fericită, iar el ţinea în mână un vajra, ei l-au numit 
Garab Dorje, ceea ce înseamnă Sceptrul (Vajra) Fericirii Supreme. Cum cu toţii erau 
plini de bucurie, ei l-au numit de asemenea Sceptrul (Vajra) Bucuriei. Şi cum cu toții 
erau numai zâmbet, i-au spus de asemenea Sceptrul (Vajra) Zâmbetului. 

Atunci când Garab Dorje a urcat pe tron, Vajrapâni a apărut în persoană şi i-a 
conferit desăvârşita împuternicire directă prin revărsarea mijloacelor victorioşilor 
precum şi a altor împuterniciri. Într-o singură clipă, i-a transmis de asemenea toate 
tantrele şi instrucţiunile-esenţă, precum cele douăzeci de mii de volume ale celor 
Nouă Spaţii şi aşa mai departe şi l-a împuternicit ca deţinător al învățăturilor. I-a 
numit protectori credincioşi ca însoțitori meniţi să protejeze doctrina. Fără efort, 
într-o singură clipă, Garab Dorje a obţinut starea de Buddha în stadiul Marii 
Perfecţiuni. 

În acea vreme, în nobilul ţinut al Indiei, brahmanul Sukhapâăla şi soţia sa Kuhană 
au dat naştere unui fiu, o emanaţie a nobilului Maâjusri. Copilul brahman a fost 
numit Sărasiddhi şi a fost de asemenea cunoscut drept Samvarasâra. Ulterior el a 
devenit un călugăr şi căpetenie a cinci sute de învăţaţi (pandita) şi a primit numele 
de Maestrul Maăjusrimitra. 

Într-o viziune, nobilul Maâjusri i-a spus: „Du-te spre vest în ţinutul Oddiyâna. Pe 
malurile Lacului Kutra, se află un vast câmp mortuar numit Locul de Aur din 
Mahăhe. În mijlocul acestuia se află o peşteră numită Locul Sceptrului (Vajra), iar 
acolo trăieşte manifestarea nirmănakâya pe nume Garab Dorje. El este o emanaţie a 
lui Vajrasattva. El deţine doctrina fără efort a tuturor celor ce sunt Buddha şi toţi 
Buddha-şii l-au împuternicit. Du-te la el şi cere-i miraculoasa esenţă a învățăturilor, 
Dharma cunoscută sub numele de Atiyoga pe care el o deţine şi prin care starea de 
Buddha poate obţinută fără efort. Tu trebuie să fii compilatorul învăţăturii sale.” 

Maâjusrimitra le spuse învăţaţilor (pandita) din suita sa, „La vest, în ţinutul 
Oddiyâna, există un maestru care predică o doctrină dincolo de principiul cauzei şi 
efectului. Trebuie să mergem şi să-l zdrobim cu ajutorul logicii.” 

Ei discutară problema şi şapte dintre ei, incluzându-l pe vârstnicul Răjahasti, 
parcurseră drumul dificil spre Oddiyâna. Însă oricât de aprins polemizară cu Garab 
Dorje, fie pe învăţăturile bazate pe cauză, fie pe cele bazate pe efect, pe învăţăturile 
Secretei Mantrayâna exterioară şi interioară, ei nu putură să-l învingă. 

Maăjusrimitra îi întrebă apoi pe ceilalţi pandita, „ÎL vom întreba pe această 
manifestare a nirmânakăâya despre învăţătura sa aflată dincolo de principiul cauzei şi 
efectului?” 

Vârstnicul Râjahasti dorea să ceară învăţătura însă declară, „Eu nu îndrăznesc, 
datorită lipsei de respect pe care i-am arătat-o.” 

Unii dintre ceilalți simţiră că ar putea cere învăţătura deoarece erau acum 
convinşi. Împreună, ei deciseră să se confeseze maestrului. Unii începură să facă 
prosternări şi să meargă împrejurul său. Alţii începură să verse lacrimi. 

Maijusrimitra se prosternă înaintea sa, spunând: „Manifestare nirmânakăya, 
prin pronunţarea unui astfel de şuvoi de polemică necontrolată, te-am tratat fără 
respect.” 

Intenţionând să-şi exprime confesiunea prin retezarea limbii, el începu să caute 
după un brici. Însă Garab Dorje îi citi gândurile. 

„Nu-ţi vei purifica niciodată acţiunile rele prin retezarea limbii!” spuse el. 
„Compune o învăţătură care să întreacă de departe pe cele dependente de principiul 
cauzei şi efectului. Aceasta te va purifica.” 

Toţi învățații (pandita) care erau lipsiţi de karma şi şansă norocoasă se întoarseră 
acasă. Însă Maăjusrimitra asimilă întreaga Dharma, obţinând instantaneu 
realizarea, pur şi simplu prin vederea unui gest al mestrului. Pentru a face 
învăţătura cu desăvârşire completă, Garab Dorje îi dădu întreaga împuternicire 
directă prin revărsarea mijloacelor victorioşilor şi toate tantrele şi instrucțiunile- 
esenţă fără excepţie, incluzând cele douăzeci de mii de volume ale celor Nouă Spaţii. 
Acesta a fost momentul în care i-a dat numele de Maâjusrimitra. Manifestarea 
nirmânakăya Garab Dorje a expus semnificaţia acestor învățături în scris şi i-a dat 
lui Mafjusrimitra următoarea învăţătură: 


Natura minţii este Buddha de la început. 

Ea nu are nici naştere nici contenire, asemeni spaţiului. 

Când realizezi semnificaţia adevărată a naturii egale a tuturor lucrurilor, 
A rămâne în acea stare fără căutare286 este meditaţia. 


Mafjusrimitra a înţeles în mod desăvârşit ce înseamnă aceasta şi îşi exprimă 
realizarea după cum urmează: 


Eu Mafjusrimitra, 

Am obţinut realizarea lui Yamântaka. 

Am realizat marea egalitate a samsărei şi nirvânei; 
Înţelepciunea fundamentală atoteunoscătoare a răsărit. 


El a scris Instrucţiuni asupra Bodhicittei Scrise cu Aur în Piatră?87 sub forma unei 
mărturisiri şi a compilat învăţăturile lui Garab Dorje. 

Aceste învățături au trecut apoi la Sri Simha, care s-a născut în China într-un loc 
numit Shosha dintr-un tată pe nume Virtuosul şi o mamă numită Percepția Clară. 
Acesta devenit învăţat în cele cinci ştiinţe, în limbaj, logică, astrologie, şi aşa mai 
departe, pe care le-a studiat cu maestrul Hastibhala. La vârsta de douăzeci şi cinci de 
ani l-a întâlnit pe Acărya Maăjusrimitra, de la care a primit totalitatea profundei 
învățături Atiyoga, cu tantrele, transmiterile şi instrucţiunile sale esenţă şi a obţinut 
cea mai înaltă realizare liberă de toate construcţiile mentale. 

De la Sri Simha, învăţăturile au fost transmise Celui De-al Doilea Buddha din 
Oddiyâna, iar apoi învățatului Jăanasutra, marele pandita Vimalamitra şi marelui 
traducător Vairotsana. Descendenţa până în acest punct este descendența-simbol a 
Vidyadhara-şilor. 


IV. PROPAGAREA ÎNVĂȚĂTURII-ESENȚĂ ÎN TIBET, ȚINUTUL ZĂPEZILOR 


În vremea lui Buddha, Tibetul nu avea locuitori umani. Ulterior, acesta a fost 
populat de un trib uman descendent dintr-o maimuţă — o emanaţie a nobilului 
Avalokitesvara — şi un demon-stâncă feminin.! În cursul acestei perioade timpurii 
Tibetul se afla într-o stare de haos, fără religie, fără lege şi fără conducător în frunte. 

În acelaşi timp, în India, un fiu i s-a născut unui rege pe nume Satânika. Mâinile 
şi picioarele copilului aveau membrane precum cele ale unei lebede, iar pleoapele 
ochilor se închideau precum ale unei păsări. Tatăl său, crezând că copilul trebuie să 
fie de origine non-umană, declară că trebuie să fie surghiunit. Deîndată ce crescu 
puţin, copilul a fost alungat. Mânat de karma sa, el hoinări până ce în cele din urmă 
a ajuns în Tibet. Acolo întâlni nişte păstori. Când ei îl întrebară de unde venea şi cine 
era, el arătă spre cer. Păstorii presupuseră că trebuie să fie un zeu care coborâse din 
ceruri şi îl făcură căpetenie a lor. Îi construiră un tron din pământ şi pietre pe care îl 
purtară pe umeri şi astfel el deveni cunoscut drept „Regele Tronului de pe Umeri.” 
El a fost cel dintâi rege,288 şi a fost o manifestare a lui Bodhisattva 
Sarvanivâranavişkambhin. 

La multe generaţii după aceea, în timpul domniei lui Lha-Thothori Nyentsen, 
care era o emanaţie a lui Bodhisattva Samantabhadra, au apărut pe acoperişul 
Palatului Yumbu Lakhar câteva obiecte sacre:289 imaginea numită Cintămani,2% 
reprezentând corpul celor ce sunt Buddha; Sūtra asemeni unui Scrin cu 
Nestemate>' şi Sutra cu O Sută de Invocaţii şi Prosternări,2% reprezentând 
cuvântul acestora; şi o stiipa de cristal înaltă de un cot, reprezntând mintea acestora. 
Acesta a fost începutul Dharmei în Tibet. 

Cinci generaţii mai târziu a venit domnia regelui Songtsen Gampo,2% o emanaţie 
a lui Avalokitesvara. El a construit toate templele Thadul şi Yangdul şi templul 
central din Lhasa2% şi a luat-o în căsătorie pe prinţesa chineză Kongjo — o 
manifestare a zeiței Tară — şi pe prinţesa nepaleză Tritsun — o manifestare a zeiţei 
Bhrikuti. Fiecare a adus cu ea ca parte a zestrei, câte o reprezentare a lui Buddha. 
Aceste două statui au devenit cunoscute ca Jowo.29%5 

Pentru prima dată un alfabet tibetan a fost introdus de către Thânmi Sambhota, 
care a studiat limbile împreună cu învățatul (pandita) indian Devavit Simha, iar apoi 
a început să traducă Norul Nestematelor şi alte scrieri sūtra. Regele a manifestat din 
spaţiul dintre sprâncenele sale un călugăr pe nume Akarmati, care a pornit să-i 


. 
Padmasambhava. 
i Se spune că demonul feminin era o emanaţie a zeiței Tārā. 

convertească pe regii non-buddhisti din India şi a descoperit cinci statuete ale lui 
Avalokitesvara apărute spontan numite Cei Cinci Fraţi Nobili înăuntrul trunchiului 
unui soi de arbore de santal numit „esenţa şarpelui,” în Ţinutul Nisipurilor dintre 
India şi Tamradvipa. De asemenea a făcut statuia extrem de sacră a lui 
Avalokitesvara cu 11 capete care se află în Lhasa.2% În cursul domniei sale s-a 
întâmplat ca Dharma să prindă cu adevărat rădăcini în Tibet. 

După încă cinci generaţii, s-a născut Regele Trisong Detsen,2%7 o emanaţie a 
nobilului Maâjusri. Când acesta era de treisprezece ani, tatăl său a murit. Mai întâi 
el a supus un mare număr de ţări prin forța armelor, luându-şi sfetnici dintre 
miniştri precum Ngam Tara Lugong şi Lhazang Lupel. 

Apoi, la vârsta de şaptesprezece ani, consultând arhivele strămoşilor săi, a 
devenit conştient că Dharma a venit pentru prima dată în Tibet în cursul domniei lui 
Lha-Thothori Nyentsen şi a fost ferm înrădăcinată de către Songtsen Gampo. 
Descoperind cât de concentrat au muncit înaintaşii săi pentru Dharma, a simţit că el 
de asemenea trebuie să se preocupe în întregime de răspândirea doctrinei. 
Consultându-şi ministrul pe probleme religioase, Go Pema Gungtsen, el a cerut cu 
iscusinţă opiniile celorlalți miniştri, astfel încât cu toţii au fost de acord cu 
construirea unui templu. Căutând un preot care să pacifice temelia,2% ei l-au 
consultat pe Nyang Tingdzin Zangpo, învățătorul cel mai venerat de către rege, care 
trăia la Samye Chimpu. 

Prin introspecţia obţinută în meditaţie, Tingdzin Zangpo ştia că în Zahor, în India 
orientală, trăia un mare stareţ pe nume Sântarakşita, fiul regelui religios 
Gomadeviya. El a împărtăşit această informaţie regelui, iar stareţul a fost invitat în 
Tibet. k 

Sāntarakşita a încercat atunci să consacre locul templului. Însă un năga care trăia 
într-un loc numit Aryăpalo, ştiind că crângul în care el trăia urma să fie defrişat, a 
chemat toate duhurile ca să îl ajute. Cei douăzeci şi unul genyen, însoţiţi de fiinţe 
umane şi non-umane, s-au adunat laolaltă într-o oştire, iar în timpul nopţii duhurile 
distrugeau tot ceea ce se construise de către oameni în timpul zilei, aşezând tot 
pământul şi pietrele înapoi de unde fuseseră luate. 

Regele merse la stareţ şi îi ceru o explicaţie. „Este din cauză că întunecările mele 
sunt prea dense? Sau nu ai binecuvântat locul? Trebuie ca planurile mele să rămână 
nerealizate?” 

„Am devenit maestru al bodhicittei,” răspunse stareţul, „însă zeii şi demonii nu 
pot fi supuşi prin astfel de metode paşnice. Numai metodele agresive vor funcţiona. 
În acest moment se află la Bodh Gaya, în India, un învăţător cunoscut drept Cel 
Născut din Lotus din Oddiyâna. El a venit pe lume într-un mod miraculos. A obţinut 
stăpânirea celor cinci ştiinţe şi a dobândit puterea absolutului.29 A obţinut 
deopotrivă realizările comune şi supreme. El îi zdrobeşte pe demoni şi leagă cele opt 
categorii de duhuri în sclavie. El face toţi zeii şi demonii să tremure şi supune toate 
duhurile elementale. Dacă îl inviţi aici, nici un duh nu va fi capabil să-i reziste şi 
toate dorinţele tale se vor realiza.” 

„Nu va fi imposibil să invităm pe cineva precum acesta?” întrebă regele. 

„Nu,” răspunse stareţul, „Va fi posibil datorită rugăciunilor făcute în trecut. Cu 
multă vreme în urmă, în Nepal, o femeie pe nume Samvari, fiica lui Salé, fermierul 
crescător de păsări, a avut patru fii din uniunile cu un crescător de cai, un porcar, un 
păsărar şi un crescător de câini ...” şi îi spuse povestea modului în care a fost 
construită stūpa lui Jarung Khashor3% şi rugăciunile care fuseseră făcute la acea 
dată. 

Regele îi trimise pe Ba Trisher, Dorje Dudjom, Chim Sâkyaprabha şi Shiibu 
Palgyi Senge în India, fiecare dintre ei ducând o măsură de praf de aur şi un nod de 
aur al veşniciei. Ei îi explicară maestrului că era nevoie de el în Tibet pentru a 
binecuvânta locul unui templu. 

Maestrul promise că va veni. El porni la drum, oprindu-se de-a lungul drumului 
pentru a-i lega pe cei doisprezece tenma, cele douăsprezece protectoare, cei douăzeci 
şi unu genyen şi toţi zeii şi duhurile din Tibet prin legăminte ferme. 

În cele din urmă ajunse la Trakmar pentru a pacifica locul, iar Templul Apărut 
Spontan din Samye a fost construit. Acesta avea o clădire centrală cu trei etaje, 
înconjurată de clădiri reprezentând cele patru continente şi subcontinente. Cele 
două temple Yakșa, superior şi inferior, reprezentau soarele şi luna. Întregul 
complex a fost închis de un zid. Starețul Sântarakşita, âcârya Padma şi Vimalamitra 
au aruncat flori pentru consacrarea sa de trei ori şi multe semne miraculoase şi 
minuni au fost văzute.30: 


Samye 
Prima mănăstire din Tibet, a fost construit la începutul secolului al IX-lea, forma sa 
reprezentând universul străvechii cosmologii indiene. A fost puternic deteriorată în timpul 
Revoluţiei Culturale, însă templul central a fost de atunci cu atenţie restaurat şi reconsacrat de 
către Dilgo Khyentse Rinpoche în 1990. 

3. Descendenţa ascultare a fiinţelor obişnuite* 


Starețul Sântarakşita a predicat apoi tradiţiile Vinaya şi Sūtra, în timp ce 
maestrul Padma şi Vimalamitra au statornicit învăţăturile Mantra. Acesta a fost 
momentul în care Cel de-al Doilea Buddha din Oddiyâna şi marele pandita 
Vimalamitra i-a învăţat pe cei trei discipoli-inimă — Regele, Supusul şi Prietenul! — 
precum şi pe Nyangwen Tingdzin Zangpo şi alţi discipoli norocoşi care erau 
recipienţi potriviţi pentru învățături. Pentru aceştia ei au întors Roata Dharmei celor 
trei yoga interioare, incluzând Atiyoga Marii Perfecţiuni şi au arătat cu claritate cele 
trei aspecte cheie: perceperea, decizia clară şi auto-eliberarea.302 Descendenţa 
transmiterii începând cu acest punct se numeşte „descendența ascultare a ființelor 
obişnuite.” 

Cel de-al Doilea Buddha din Oddiyâna a conferit de asemenea fiecăruia dintre cei 
douăzeci şi cinci de discipoli ai săi, care cu toţii aveau şansa bună necesară, oricare 
dintre nenumăratele învățături ale lui Buddha care le erau destinate prin karma lor. 
Textele tantrice au fost apoi redactate în scris pe „sulurile galbene”30 şi ascunse ca 
tezaure spirituale. Maestrul a făcut rugăciuni şi le-a ascuns ca moştenire pentru 
beneficiul discipolilor din viitor. Ulterior, la datele profeţite, emanaţii ale acelor 
practicieni realizaţi, pentru care au fost făcute rugăciunile, s-au născut la momentul 
oportun pentru a dezvălui aceste profunde tezaure. Numeroşii discipoli care i-au 
urmat şi au lucrat pentru beneficiul fiinţelor au dat naştere descendenţelor 
cunoscute drept cele cu şase sau cu nouă transmiteri.304 

Dintre nenumăraţii tulku şi descoperitori de tezaure, unul care ne interesează pe 
noi este Rigdzin Jigme Lingpa. El a fost cu adevărat însuşi Avalokitesvara statornicit 
în Natura Minţii,"” şi a luat forma unui prieten spiritual. El a primit transmiterea 
completă a tuturor celor trei descendenţe împreună - descendența minte, 
descendenţa-simbol şi descendența ascultare — de la cel de-Al Doilea Buddha din 
Oddiyâna, de la marele învăţat Vimalamitra şi de la atotcunoscătorul Longchen 
Rabjampa.5% El a fost cu totul un Buddha desăvârşit. A întors Roata Doctrinei 
complete pentru ființele cu karma norocoasă şi favorabilă. După cum spune zicala: 


Corpul îi este cel al unui zeu obişnuit sau om de rând 
Dar mintea sa desăvârşită este adevăratul Buddha. 


Din acest motiv venerabilul meu maestru'! obişnuia să spună: „Pentru cei care pot 
practica şi să se roage, învățătorul meu, Vajradhara,5%6 domnul şi protectorul 
fiinţelor, este cu adevărat un Buddha desăvârşit. Nu spun astfel doar pentru că 
doresc să-l preţuiesc sau să îl onorez. El cu adevărat este Marele Desăvârşit 
Vajradhara, venit sub înfăţişare obişnuită pentru a face bine fiinţelor. Între el şi voi, 
în descendență, nu este altcineva decât mine. Iar despre mine, chiar din momentul 


* Acesta titlu a fost inserat în traducere pentru claritate. 

i Trisong Detsen, Yeshe Tsogyal şi Vairotsana. 

 rje'bangs, literal „domn şi supuşi,” domn fiind regele Trisong Detsen, iar supuşi fiind ceilalți douăzeci 
şi patru discipoli. 

` Vezi în glosar: tezaur. 

* sems nyid ngal gso: o formă a lui Avalokitesvara. 

îi Învățătorul lui Patrul Rinpoche, Jigme Gyalwai Nyugu, a fost unul dintre principalii discipoli ai lui 
Ridgzin Jigme Lingpa. Vezi Introducere. 

în care l-am întâlnit am făcut tot ceea ce mi-a spus. L-am servit în cele trei moduri” 
şi nu am făcut niciodată nimic pentru a-l nemulţumi sau măcar pentru a-l face să se 
încrunte. Astfel că puteţi fi siguri că nu a avut loc nici o degradare a samaya care să 
întunece lanţul de aur al acestei descendenţe. Curentul binecuvântărilor sale este 
diferit de cel al oricui altcuiva.” 

Tantra Uniunii Soarelui şi Lunii spune: 


Dacă nu explicaţi istoria originii sale 
Oamenii vor comite păcatul necredinţei 
În extrem de tainica învățătură reală. 


Datorită acestei necesităţi de a inspira încrederea discipolilor, explicându-le cum 
descendența lor poate fi trasată până la izvorul ei autentic şi reamintindu-le istoria 
ei, am procedat astfel de asemenea aici, în contextul practicii Guru Yoga. 

Este de maximă importanţă în Guru Yoga ca mantra să fie recitată de zece 
milioane de ori. Unii oamenii dau greş în a o recita atâta vreme, crezând că aceste 
practici preliminarii nu sunt foarte importante. Sau pesemne ei sunt plini de 
speranţe înalte după ce aud cât de profunde sunt învăţăturile practicii principale. 
Dar a vă imagina că ei pot întreprinde practicile stadiului generării şi perfecțiunii 
fără să-şi fi făcut timp să practice preliminariile în mod adecvat este precum în 
obişnuitul proverb: 


A te linge pe buze înainte ca capul să fie gătit,307 
Aţi scoate picioarele de sub plapumă înainte ca patul să se încălzească. 


A practica preliminariile fără a parcurge calea până la capăt nu are de asemenea nici 
un sens. Chiar dacă unele mici semne momentane ale „încălzirii” survin, ele sunt 
instabile, precum o construcţie fără fundaţii. Parte a aceleaşi înţelegeri eronate este 
a lepăda preliminariile odată ce aţi început practica principală, crezând că le-aţi 
practicat deja în mod corespunzător — cu ideea că preliminariile sunt preliminarii şi 
prin urmare nu mai sunt necesare. Dacă abandonaţi preliminariile, fundamentul 
căii, retezaţi însăşi rădăcina Dharmei. Este ca şi cum aţi încerca să pictaţi o frescă 
acolo unde nici măcar nu există un zid. Străduiţi-vă în permanenţă până ce stârniţi 
convingerea autentică în practicile preliminare. Concentraţi-vă în mod particular 
asupra practicii Guru Yoga, calea de intrare a binecuvântărilor şi faceţi din ea însăşi 
fundamentul practicii voastre. Acesta este aspectul esenţial. 


Văd că bunul meu învăţător este un adevărat Buddha, 

Dar cu natura-mi îndărătnică, eu nu-i ascult instrucțiunile. 

Ştiu că toate fiinţele din cele trei lumi mi-au fost părinţi 

Dar cu firea-mi capricioasă, fac încă rău celor ce mă-nsoţesc pe Cale. 
Binecuvântează-mă pe mine şi pe cei cu o karma rea asemeni mie, 
Ca noi să putem, în această viaţă şi în toate celelalte, 

Cu umilinţă, neclintită disciplină, flexibilitate în minte şi faptă, 

Să ne urmăm învățătorul spiritual. 


* Vezi pagina 154. 

Guru Rinpoche şi cele douăsprezece manifestări ale sale 
Aceste înfățişări diferite ale lui Guru Rinpoche sunt descrise conform ciclului „Indepărtării 
Tuturor Obstacolelor” (Parche Kunsel), un tezaur spiritual redescoperit de către Chogyur 
Dechen Lingpa şi Jamyang, contemporani ai lui Patrul Rinpoche. 

Partea a treia 


CALEA RAPIDĂ A TRANSFERULUI 

Kangyur Rinpoche (1898-1975) 

Un mare învăţat şi practician, deşi ar fi putut continua să deţină o înaltă poziţie în marea 
mănăstire de la Riwoche în Tibetul răsăritean a ales să-şi petreacă viaţa călătorind din loc în 
loc pentru a practica şi predica, evitând implicarea în instituţii. Incepând din copilărie a avut 

viziuni ale lui Padmasambhava şi a descoperit câteva dintre tezaurele spirituale din Tibet, 
Bhutan şi India. 

CAPITOLUL ÎNTÂI 


Transferul conştiinţei, 
instrucțiuni pentru muribunzi: 
Starea de Buddha fără meditaţie 


Supremă este acțiunea ta plină de compasiune pentru fiinţele amăgite, 
Suprem este modul în care îi accepti pe păcătoşi ca discipoli ai tăi. 
Supreme sunt metodele tale iscusite cu cei greu de îmblânzit. 
Neîntrecut Învățător, la picioarele tale mă-nchin. 


I. CELE CINCI FELURI DE TRANSFER 


Există cinci feluri diferite de transfer al conştiinţei: 

1. Transferul superior în dharmakâya prin pecetea viziunii. 

2. Transferul mijlociu în sambhogakăya prin uniunea stadiilor generării şi 
perfecțiunii. 

3. Transferul inferior în nirmânakâya prin compasiune nemărginită. 

4. Transferul obişnuit folosind trei metafore. 

5. Transferul îndeplinit pentru morţi cu cârligul compasiunii. 


1. Transferul superior în dharmakâya prin pecetea viziunii 


Persoanele care au dezvoltat şi statornicit familiaritate cu viziunea lipsită de 
amăgire a stării naturale necreate în timpul vieţii pot, în momentul morţii, să pună 
în practică aspectul esenţial al spaţiului şi cunoaşterii pe calea tainică a purității 
primordiale a trekchă şi să-şi transfere conştiinţa în spaţiul dharmakâya-ei.308 


2. Transferul mijlociu în sambhogakaya prin uniunea stadiilor 
generării şi perfecțiunii 


Persoanele bine familiarizate cu stadiile generării şi perfecțiunii împreună ca o 
singură yoga indivizibilă, şi deplin antrenați în a vedea forma zeităţii ca fiind doar 
asemeni unei iluzii create prin magie pot, atunci când halucinaţiile stării 
intermediare apar în momentul morţii, să-şi transfere conştiinţa în 
sambhogakâya.309 


3. Transferul inferior în nirmânakaya prin compasiune nemărginită 
Persoanele care au primit împuternicirile în pârg ale Vehiculului Mantrei Secrete, 


care au legămintele (samaya) imaculate, care au o aplecare pentru stadiile generării 

şi perfecțiunii şi care au primit învăţăturile asupra stării intermediare pot, după cum 
se spune: 


Să întrerupă intrarea în uter, amintindu-și să se întoarcă:" 
Acesta este momentul care necesită determinare şi puritate a viziunii. 


Cei care practică acest transfer trebuie să blocheze orice intrare nedorită într-un uter 
impur. Mânat de o mare compasiune şi aplicând practica asumării renaşterii ca 
emanaţie nirmănakâya, ei îşi transferă atunci conştiinţa într-un loc de renaştere 
dintr-unul din tărâmurile pure.310 


4. Transferul obişnuit folosind trei metafore 


Oamenii practică acest fel de transfer imaginându-şi un canal central drept rută, 
bindu minţii-conştiințţă drept călător şi un tărâm pur al marii fericiri drept 
destinaţie.3! 


5. Transferul îndeplinit pentru morţi cu cârligul compasiunii. 


Acest fel de transfer se face fie pentru o ființă aflată pe punctul de a muri, fie 
pentru cineva aflat deja în starea intermediară. Poate fi îndeplinit de către un yogin 
înzestrat cu o realizare foarte dezvoltată, cu stăpânire asupra minţii şi percepţiilor şi 
cu capacitatea de a recunoaşte conştiinţa unei ființe aflate în starea intermediară. 
General vorbind, pentru a îndeplini transferul pentru morţi cineva trebuie să fi atins 
categoric Calea Vederii. După cum Jetsun Mila spunea: 


Până ce nu aţi perceput adevărul despre calea vederii, 
Nu practicaţi transferul pentru morţi. 


Cu toate acestea, oricine cunoaşte cu adevărat momentul potrivit pentru a-l 
îndeplini — care este atunci când suflul extern s-a oprit dar suflul intern continuă 
încăs:2 — poate să îl îndeplinească în chiar acel moment dacă are puţină experienţă a 
instrucţiunilor asupra transferului. Este extrem de binefăcător pentru persoana 
muribundă şi, asemeni unui călător aşezat de către un prieten pe calea cea dreaptă, 
are puterea de a preveni renaşterea în tărâmurile inferioare. 

Transferul este mai dificil odată ce mintea şi corpul s-au separat complet. Atunci 
aceasta necesită un yogin cu stăpânire asupra propriei sale minţi, care poate găsi 
persoana decedată în starea intermediară. Este uşor de influenţat o persoană care nu 
mai are un corp material şi, îndeplinit de către un astfel de yogin, chiar transferul 
din starea intermediară are puterea de a trimite conştiinţa persoanei spre un tărâm 
pur. Totuşi este mai curând fără sens să se pretindă că transferul poate fi îndeplinit 
prin chemarea conştiinţei înapoi în corp după moarte.313 

Numeroşi oameni din zilele noastre, care sunt lama şi tulku' doar cu numele, 
practică ritualurile transferului. Dacă ei le îndeplinesc cu dragsotea şi compasiunea 


* Aceasta înseamnă să se întoarcă înainte ca conştiinţa să pătrundă în uter. 

i sprul sku, lit. nirmănakăya. Un lama reîncarnat. Astfel de lama sunt de obicei considerați a fi 
manifestări ale unui mare bodhisattva. Există totuşi, numeroase influenţe sociale în selectarea unui tulku 
şi sunt cazuri în care onestitatea alegerii este discutabilă. 

bodhicittei şi nu au câtuşi de puţin considerente egoiste, există toate şansele ca fără 
a-şi întuneca propriile minţi ei să-i poată ajuta într-adevăr pe cei care au murit. 
Acest lucru este posibil numai prin motivaţia bodhiciitei. Dar oricine o face doar 
pentru profit personal, ştiind doar cum să recite cuvintele, iar apoi ia un cal sau 
vreun alt lucru de valoare drept plată este într-adevăr vrednic de dispreț. 


A fi călăuza şi învățătorul celorlalți, 

Fără a fi atins voi înşivă ţărmul eliberării, 

Este la fel de contradictoriu ca a da mâna cuiva care se îneacă 
În timp ce voi înşivă sunteţi mânaţi la vale de şuvoi. 


Odată, pe când marele traducător Tendzin Châpel se afla în Tsari, a avut o viziune a 
unei persoane pentru care făcuse odată transferul conştiinţei şi acceptase un cal 
drept plată. Tot ce a putut să vadă era cum capul persoanei ieşea dintr-un lac de 
sânge roşu. Apariţia îl striga pe Tendzin Chöpel pe nume şi îl întreba ce să facă. 

Tendzin Chöpel se înspăimântă. El răspunse, „Îţi ofer pelerinajul meu la Tsari,” 
şi viziunea dispăru. 

Chiar şi pentru un mare învățător având un mare grad al realizării, a accepta 
ofrande făcute în numele unei persoane decedate fără a face un ritual sau ceva 
asemănător în beneficiul acestuia provoacă impedimente pe cale. 

Când stareţul încarnat al Dzogchen, Gyurme Thekchok Tendzin a murit, Trime 
Shingkyong Gânpo a fost invitat pentru ceremoniile funerare. Întreaga zi, el a 
îndeplinit ritualurile de purificare şi aducere înapoi a conştiinţei, repetând 
transferul de mai multe ori, aşa cum s-ar face după moartea unei persoane 
obişnuite. Călugării l-au întrebat de ce. 

„Cu multă vreme în urmă,” explică el, „Dzogchen Rinpoche a omis să 
îndeplinească ritualurile şi rugăciunile de dedicație pentru cineva în numele căruia 
i-a fost oferit un cal negru. Acea persoană fusese un mare păcătos şi din această 
cauză nivelurile şi căile au devenit uşor întunecate pentru Rinpoche. Acum el şi eu 
ne-am combinat forţele şi am rezolvat problema.” Se spune că păcătosul din poveste 
se numea Golok Tendzin. 

Este mai curând greşit pentru cei aflaţi în poziţii de mare lama sau tulku să 
accepte ofrande în numele decedatului doar gândind „Sunt marele cutare şi cutare,” 
şi eşuând în a aplica rugăciunea bodhicitta sau în a face rugăciuni, ritualuri şi 
dedicaţii în mod adecvat şi eficace. Importanţi tulku recunoscuţi ca reîncarnări 
autentice ale marilor învăţători din trecut trebuie încă să înveţe din nou cum să 
citească şi încep cu alfabetul, întocmai ca şi oamenii obişnuiţi. Întrucât au uitat arta 
citirii din vieţile lor anterioare, există puţină îndoială că au uitat de asemenea tot ce 
au ştiut vreodată despre yoga stadiilor generării şi perfecțiunii. Mă întreb dacă ei nu 
ar face mai bine să-şi petreacă puţin mai mult timp instruindu-se în bodhicitta şi 
învățând despre practică şi retrageri, mai curând decât să umble prin împrejurimi 
căutând după ofrande deîndată ce ajung să poată încăleca un cal. 


II. TRANSFERUL OBIŞNUIT FOLOSIND TREI METAFORE 


Voi descrie acum modul de transfer numit „transferul obişnuit folosind trei 
metafore” sau „transferul conştiinţei în învăţător.” Acesta corespunde de asemenea 


* Adică, meritul pelerinajului său. 

cu ceea ce Tantra Confesiunii Imaculate numeşte „transferul mingii de lumină 
folosind sunetul în momentul morţii.” Acest fel de practică a transferului nu este 
necesară pentru cei care au deja un înalt grad de realizare. Pentru ei, după cum 
tantrele spun: 


Ceea ce se numeşte „moarte” este doar un concept, 
Ceva care conduce spre tărâmurile celeste.3:4 


şi de asemenea: 


Moartea, sau ceea ce cunoaştem drept moarte, 
Este o mică iluminare pentru un yogin. 


Cei care au cucerit fortăreața absolutului în timpul vieţii şi au obţinut stăpânirea 
asupra naşterii şi morţii par totuşi să moară. Dar pentru ei moartea nu este diferită 
de deplasarea dintr-un loc în altul. Cei cu experienţă în practicile esenţiale ale 
stadiilor generării şi perfecțiunii pot, după cum am menţionat anterior, să folosească 
una dintre cele trei practici pentru moarte, starea intermediară a renaşterii pentru a- 
şi transfera conştiinţa într-unul dintre cele trei kâya. 

Pe de altă parte, după cum se spune: 


Cei fără suficient antrenament pot fi preluaţi prin transfer. 


Această tehnică este esenţială pentru practicienii care nu au obţinut stabilitatea pe 
cale sau care au comis numeroase acţiuni vătămătoare. Pentru oricine deţine aceste 
învățături speciale, oricât de grave sunt acţiunile sale păcătoase, porţile tărâmurilor 
inferioare sunt închise. Chiar şi cei care au comis un păcat cu retribuire imediată şi 
care astfel ar cădea altminteri drept în jos, categoric nu vor renaşte în tărmurile 
inferioare dacă folosesc această învățătură. Scrierile tantra spun: 


Chiar dacă ai ucis un brahman în fiecare zi 

Sau ai comis cele cinci acte cu retribuire imediată, 
Poţi totuşi să te eliberezi prin această cale. 

Nici unul dintre acele păcate nu te vor pângări. 


şi: 


Oricine practică transferul, 

Concentrându-se asupra deschizăturii situate deasupra celorlalte nouă” 
Nu va fi pângărit de actele sale negative, 

Şi va renaşte într-un tărâm buddhic pur. 


şi de asemenea: 
La picioarele tatălui vostru, învățătorul calificat 


Întronat pe o pernă soare-lună în creştetul capului vostru, 
Urmaţi calea albă de mătase a canalului vostru central, 


* Deschizătura lui Brahmă (vezi în glosar). 

Şi veţi fi eliberat, chiar dacă aţi comis cele cinci păcate cu retribuire imediată. 


Aceste învățături asupra profundei căi a transferului sunt aşadar calea spre starea de 
Buddha fără meditaţie, o cale secretă care îi eliberează forţat chiar şi pe marii 
păcătoşi. Buddha Vajradhara spunea: 


Chiar dacă aţi ucis un brahman în fiecare zi 

Sau aţi comis cele cinci fapte cu retribuire imediată, 
Odată ce aţi întâlnit aceste învățături, 

Veţi fi, fără îndoială, eliberaţi. 


Iar însuşi Marele Guru din Oddiyâna spunea: 


Cu toţii ştiu despre starea de Buddha prin meditaţie 
Însă eu cunosc o cale fără meditaţie. 


Marele învăţat (pandita) Nāropa spunea: 


Cele nouă deschizături se deschid spre samsăra 

Dar una singură se deschide drept spre Mahămudră. 
Închideţi cele nouă deschizături şi deschideţi-o pe aceea una; 
Să nu vă îndoiţi că ea conduce spre eliberare. 


Iar Marpa, traducătorul din Lhodrak: 


Până acum am practicat transferul, 

Antrenându-mă şi antrenându-mă şi antrenându-mă iarăşi. 
Chiar dacă aş muri de o moarte obişnuită, nu am nici o grijă; 
Familiaritatea mi-a conferit desăvârşita încredere. 


Jetsun Shepa Dorje spunea: 


Aceste învățături care îmbină, transferă şi leagă, 

Sunt călăuza esenţială pentru înfrângerea stării intermediare. 

Există cineva care are o astfel de cale? 

Ce fericită este persoana a cărei forţă vitală pătrunde în canalul central — 
Ce minunat! El ajunge în spaţiul absolut! 


Aceste învățături au două părţi: mai întâi instruirea, iar apoi practica efectivă. 
1. Instruirea pentru transfer 


Folosind explicaţiile asupra transferului pe care le-aţi primit, antrenaţi-vă în 
repetate rânduri cu sârguinţă până ce semnele succesului apar. 

În acel moment, deşi toate canalele, energiile şi esenţele corpului vostru sunt 
intacte şi viguroase, veţi constata că de fapt a îndeplini transferul este mai curând 
dificil. Dar odată ce aţi ajuns la ceasul din urmă sau la capătul bătrâneţii, vă va fi 


+ s i ; , a aaa A A baut 
Legarea noastră cu tărâmurile pure cu ajutorul transferul conştiinţei prin unirea cu învățătorul. 

mult mai uşor. Este asemeni fructului dintr-un copac, greu de cules vara când se află 
în creştere. Dar odată ce s-a copt şi este gata să cadă toamna, poala veştmintelor 
voastre trebuie doar să-l atingă pentru a se desprinde din creangă. 


2. Transferul efectiv 


Momentul aplicării efective în practică a transferului este după ce semnele 
apropierii morţii au apărut deja, atunci când sunteţi siguri că nu există întoarcere şi 
că procesul disoluţiei deja a început. Nu îl faceţi în nici un alt moment. După cum se 
spune în tantre: 


Îndepliniţi transferul când vine momentul potrivit. 
Altminteri veţi ucide zeitățile.” 


Există mai multe stadii în procesul disoluţiei, dar pentru a-l face lesne de înţeles, 
acesta poate fi divizat în disoluția celor cinci facultăţi, disoluția celor patru elemente 
şi fazele clarităţii, creşterii şi realizării. 

Disoluţia celor cinci facultăţi ale simţurilor a început, de exemplu, atunci când 
recitarea călugărilor adunaţi în jurul patului în care sunteţi pe cale să muriţi se aude 
asemeni unui murmur confuz. Nu mai puteţi distinge silabele. Sau atunci când auziţi 
sunetul vocilor oamenilor ca şi cum ar veni de foarte departe şi nu mai puteţi pricepe 
cuvintele. Adică atunci când conştiinţa voastră auditivă ajunge la capăt. Conştiinţa 
voastră vizuală ajunge la capăt atunci când, în loc să vedeţi formele aşa cum sunt, 
zăriţi doar o umbră. Întrucât simţurile mirosului, gustului şi cel tactil de asemenea 
se sfâşesc şi ajung la disoluția lor finală, acesta este momentul în care învăţăturile 
introductive trebuie acordate. Dacă există cineva prezent care este capabil să 
îndeplinească transferul conştiinţei, acesta este în mod hotărâtor momentul potrivit 
pentru a o face. 

Apoi, întrucât elementul interior al cărnii se dizolvă în elementul exterior al 
pământului,3:5 experimentați o senzaţie asemeni căderii într-o văgăună. Vă simţiţi 
greoi, ca şi cum aţi fi zdrobit sub greutatea unui munte. Uneori, persoana 
muribundă cere să fie ridicată sau ca perna să-i fie ridicată. Întrucât sângele se 
dizolvă în elementul exterior al apei, salivaţi, iar nasul vă curge. Întrucât elementul 
căldură al corpului se dizolvă în elementul exterior al focului, gura şi nările par 
uscate şi, începând cu extremităţile, corpul vostru începe să-şi piardă căldura. În 
unele cazuri un abur iese prin creştetul capului în acest stadiu. Întrucât elementul 
suflului interior sau al energiei se dizolvă în elementul exterior al aerului, diferitele 
voastre energii — energia ascendentă, energia evacuării, energia pătimaşă şi energia 
atot-pătrunzătoare — se dizolvă toate în energia ce susține viaţa. Suflarea devine 
dificilă. Expiraţia este o gâfâială, curgând din plămâni prin gât. Apoi tot sângele din 
corpul vostru se adună laolaltă în canalul vieţii şi trei picături se preling în centrul 
inimii, una după alta. Cu trei suspine lungi, suflarea voastră exterioară se opreşte 
dintr-odată. 

În acel moment elementul alb sau „sămânţa” pe care aţi primit-o de la tatăl 
vostru se deplasează cu repeziciune în jos dinspre creştetul capului. Ca semn 
exterior, percepeţi o albire oarecum asemeni unui cer fără nori luminat de lumina 


* PR Ii A z PRR a ; 
Conform Vajrayânei, corpul este considerat o mandala sacră a zeităților. In acest sens, a scurta viața 
cuiva prin îndeplinirea prematură a transferului ar însemna distrugerea acestei mandala. 

lunii. Ca semn exterior, experimentați claritate în conştiinţa voastră, iar cele treizeci 
şi trei de feluri de gânduri ostile încetează. Această stare se numeşte „claritatea.” 

Elementul roşu sau „sângele” pe care l-aţi primit de la mama voastră se 
deplasează cu rapiditate în sus dinspre regiunea ombilicului. Ca semn exterior, 
percepeţi o înroşire asemeni celei a unui cer senin luminat de roşeaţa soarelui. Ca 
semn interior, experimentați o beatitudine predominantă în conştiinţă, iar cele 
patruzeci de gânduri senzuale încetează. Această stare se numeşte „creştere.” 

Când elementele roşu şi alb se întâlnesc în inima voastră, conştiinţa voastră 
pătrunde între ele. Semnul exterior este o percepţie de înegrire asemeni celei a unui 
cer senin în întuneric complet. Semnul interior este acela că conştiinţa voastră 
experimentează o stare lipsită de gânduri şi leşinaţi în întuneric desăvârşit. Acest 
stadiu se numeşte „realizare.” 

Apoi ieşiţi pentru un scurt răstimp din acel leşin într-o experienţă precum cea a 
cerului neafectat de vreuna dintre cele trei stări anterioare. Aceasta este apariţia 
„luminii clare a bazei”.3:5 Pentru a o recunoaşte ca adevărata voastră natură şi a 
rămâne în ea este ceea ce se numeşte „transferul superior în dharmakăya.” Aceasta 
este starea de Buddha fără a trece prin nici o stare intermediară. 

După aceasta urmează starea intermediară a realităţii absolute şi starea 
intermediară a apariţiei progresive, însă acele stadii nu vor fi descrise aici deoarece 
ele sunt legate de instrucţiunile asupra practicii principale. 

Pentru cei fără experienţa adecvată a căii,3:7 cel mai bun moment să se aplice 
transferul este la începutul procesului de disoluţie. În acel moment, retezaţi complet 
tot ataşamentul față de această viaţă şi luaţi-vă curaj gândind, „Acum că sunt pe cale 
să mor, mă voi încrede în instrucţiunile învățătorului meu şi voi zbura spre 
tărâmurile pure asemeni unei săgeți trase de un gigant. Ce bucurie este aceasta!” 

Va fi dificil să vă amintiţi limpede toate vizualizările şi celelalte aspecte 
importante ale transferului, astfel încât dacă aveţi un asistent capabil să vi le 
reamintească, cereţi-i să o facă. Dar în orice caz, în acel moment, inspirându-vă din 
antrenamentul vostru anterior şi aplicând instrucţiunile acestei căi profunde, a sosit 
momentul când trebuie să puneţi cu adevărat transferul în aplicare. 

Aici sunt, aşadar, paşii practicii principale a transferului, care sunt aceeaşi 
indiferent că vă antrenați pentru acesta sau că îl folosiţi în chiar momentul morţii. 


3. Paşii meditaţiei asupra transferului 


Aşezaţi-vă confortabil pe o pernă, cu picioarele încrucişate în postura vajra, 
menţinându-vă spatele cu desăvârşire drept. 


3.1. PRELIMINARIILE 

Mai întâi, treceţi complet prin toate preliminariile, în mod clar şi în detaliu, 
începând cu Chemarea Învăţătorului din Depărtare şi continuând până la momentul 
disoluţiei din Guru Yoga. 

3.2. VIZUALIZAREA PRINCIPALĂ 

Vizualizaţi cum corpul vostru obişnuit,3:8 devine într-o clipă cel al Vajra Yogini. 


Aceasta este roşie, cu o față şi două braţe, stând în picioare cu cele două picioare ale 
sale apropiate, cu piciorul drept ridicat în „postura mersului. Cei trei ochi ai ei 

privesc în sus spre cer. Pentru scopurile acestor instrucţiuni asupra transferului, 
vizualizaţi-o cu o expresie atractivă, la un moment dat paşnică şi oarecum fioroasă. 
Cu mâna dreaptă ridicată în aer, ea zornăie mica tobă-craniu care trezeşte fiinţele 
din somnul ignoranței şi confuziei. Cu cea stângă ea ridică la şold cuțitul curbat care 
retează cele trei otrăvuri de la rădăcină. Este goală exceptând o ghirlandă de flori şi 
podoabe de os. Asemeni unui cort de mătase roşie, ea apare, însă nu are substanţă 
sau realitate. Toată aceasta este închiderea exterioară goală a corpului. 

Mergând prin centrul corpului vostru în poziţie verticală, vizualizaţi canalul 
central, asemeni unui pilon într-o casă goală. Acesta se numeşte canalul „central,” 
deoarece se află chiar pe axa corpului, fără a se apleca spre stânga sau spre dreapta. 
El are patru caracteristici. Este albastru precum o peliculă de indigo, simbolizând 
neschimbătoarea dharmakâya. Structura sa este la fel de fină ca o petală de lotus, 
simbolizând fineţea voalurilor întunecante ce răsar din tendinţele habituale. Este la 
fel de strălucitor precum flacăra lămpii cu ulei de susan, simbolizând risipirea 
întunericului ignoranței. Şi este la fel de drept ca un segment de bambus, arătând că 
nu va duce niciodată pe căi inferioare sau greşite. Capătul său superior se deschide 
drept în deschizătura lui Brahmă din creştetul capului, asemeni unui luminător 
deschis, pentru a simboliza că este calea spre liberare şi renaşteri superioare, în timp 
ce capătul său inferior se termină la patru degete mai jos ombilic fără nici o 
deschizătură, pentru a simboliza că orice acces la samsâra şi renaşterile inferioare 
este pecetulit. Toată aceasta este închiderea interioară goală a canalului central. 

Acum vizualizaţi o umflătură în canalul central la nivelul inimii, asemeni unui 
nod pe o tulpină de bambus. Deasupra acestui nod, vizualizaţi bindu energiei, verde 
deschis la culoare, activ şi în vibraţie. Deasupra lui este esența minţii voastre 
conştiinţă, silaba roşie hrih, cu semnul vocalic lung şi două puncte pentru visarga, 
fluturând şi vibrând asemeni unui steag în vânt. Aceasta reprezintă conştiinţa 
voastră mentală.319 


A 


O 
O 


În aer la un cot deasupra capului vizualizaţi un tron împodobit cu nestemate, 
susţinut de opt păuni mari. Deasupra acestuia se află un lotus multicolor şi discul 
soarelui şi lunii, unul peste altul, alcătuind o pernă cu trei straturi. Aşezat pe pernă 
este victoriosul vostru învățător rădăcină, neasemuită comoară a compasiunii, 
întrupând în esenţă toţi Buddha-şii din trecut, prezent şi viitor, iar ca formă pe 
Bhagavân Buddha şi Protector, Amitâbha. Acesta este roşu, asemeni unui munte de 
rubine îmbrăţişat de o mie de sori. El are o singură faţă. Cele două mâini ale sale 
sunt aşezate în postura meditaţiei, ţinând un bol pentru pomeni umplut cu nectarul 
înţelepciune al nemuririi. Înveştmântat cu cele trei robe monastice, ţinuta unui 


Un semn sanscrit pronunţat ca un „h” puternic. În folosirea tibetană el lungeşte pur şi simplu silaba, şi 
este scris ca două mici cercuri unul deasupra celuilalt, care simbolizează înțelepciunea şi mijloacele. 

suprem nirmănakâya320 urmând conduita imaculată, corpul său poartă cele treizeci 
şi două însemne majore şi cele optzeci însemne minore, precum uşnișa pe creştetul 
capului şi cercuri imprimate pe tălpile picioarelor şi este scăldat într-o aureolă 
scânteietoare din care strălucesc nemărginite raze de lumină. 

La dreapta lui Amitâbha se află nobilul Domn Avalokitesvara, întrupare a 
compasiunii tuturor celor ce sunt Buddha, de culoare albă, cu o faţă şi patru braţe. 
Mâinile braţelor sale superioare se ating laolaltă, palmă cu palmă, în dreptul inimii. 
Mâna sa inferioară dreaptă mişcă mărgelele unui rozariu alb de cristal, iar mâna sa 
inferioară stângă ţine tulpina lungă a unui lotus alb a cărui floare, lângă urechea sa, 
îşi are toate petalele deschise. 

La stânga lui Amitābha se află Vajrapâni, Domnul Tainelor, întrupare a puterii şi 
tăriei tuturor celor ce sunt Buddha. Acesta este albastru, iar în cele două mâini ale 
sale, încrucişate la piept, el ţine un vajra şi un clopot. 

Amândouă aceste zeități poartă cele treisprezece podoabe ale sambhogakâya." 
Amităbha este aşezat, cu picioarele încrucişate în postura vajra. Aceasta 
simbolizează faptul că el locuieşte la extremităţile a nici samsăra, nici nirvâna. Cei 
doi Bodhisattva stau în picioare, ceea ce simbolizează că ei niciodată nu vor osteni în 
a lucra spre beneficiul fiinţelor. 

În jurul acestor trei zeități principale toţi învățătorii descendenţei profundei căi a 
transferului sunt adunaţi asemeni unei mase de nori pe un cer senin. Ei îşi întorc 
feţele cu dragoste către voi şi către toate celelalte ființe. Ei privesc către voi cu ochi 
surâzători, gândindu-se la voi cu bucurie. Consideraţi-i ca fiind mari călăuze care vă 
eliberează pe voi şi toate celelalte ființe din suferințele samsărei şi tărâmurilor 
inferioare, conducându-vă spre tărâmul pur al marii beatitudini. Vizualizaţi conform 
textului, începând cu: 


Corpul meu obişnuit3:8 devine cel al Vajra Yogini ... 
până la: 
... Privind spre cer cu cei trei ochi ai ei. 
Apoi de la 
În centrul corpului ei se află canalul central ... 
până la cuvintele: 
... Corpul ei desăvârşit cu toate însemnele majore şi minore. 


Apoi, cu credinţă şi încredere totală, cu tot corpul vostru tremurând şi cu lacrimi 
curgând din ochi, repetaţi de câte ori este posibil rugăciunea: 


Bhagavân, Tathâgata, Arhat, Buddha complet desăvârşit, protector 
Amităbha, mă prosternez înaintea ta. Îţi aduc ofrande. Îmi găsesc refugiu în 
tine. 


* Vezi pagina 255. 

Recitaţi apoi rugăciunea următoare cu totul de trei ori, începând de la: 
Emaho! În acest loc, imaculatul Akaniștha care apare spontan ... 
până la: 
... Fie ca eu să capturez fortăreața spațiului dharmakâya! 
Apoi, recitaţi de trei ori ultima parte, începând de la: 
Cu devoțiune în minte ... 
În final, recitaţi de trei ori doar ultimul rând: 
Fie ca eu să capturez fortăreaţa spaţiului dharmakăâya! 


În timp ce vă rugaţi, concentraţi-vă exclusiv asupra silabei hrih, reprezentând 
conştiinţa voastră mentală, cu o asemenea devoțiune faţă de învățătorul şi 
protectorul vostru, Amităbha, încât ochii să vi se umple de lacrimi. 

Urmează apoi ritualul pentru ieşirea conştiinţei. În timp ce recitaţi „Hrih, Hrih,” 
de cinci ori din dosul cerului gurii, silaba roşie hrih, reprezentând conştiinţa voastră 
mentală, este deplasată în sus de bindu de energie vibrantă de culoare verde 
deschis,3% care se ridică în sus şi tot mai sus, vibrând tot timpul. În timp ce iese din 
deschizătura lui Brahmă din creştetul capului, strigaţi „Hik!” şi vizualizaţi bindu 
ţâşnind în sus, precum o săgeată trasă de un gigant şi dizolvându-se în inima lui 
Buddha Amitābha. 

Parcurgeţi procesul de şapte, douăzeci şi unu sau mai multe ori, vizualizând hrih 
în inima voastră şi repetând „Hik!” ca şi mai înainte. În alte tradiţii se spune „Hik!” 
în timp ce conştiinţa ţâşneşte în sus şi „Ka” în timp ce revine înapoi în jos, însă în 
această tradiţie, nu se spune „Ka” pentru coborâre. 

Parcurgeţi apoi ritualul ca mai înainte de atâtea ori cât vă este necesar, începând 
cu: 


Bhagavân ... protectorule Amităbha ... 


Recitând rugăciunile şi practicând tehnica ieşirii şi celelalte. Apoi încă odată, recitaţi 
de trei sau şapte ori de la: 


Bhagavân ... protectorule Amităbha ... 
până la: 

„.. tie îți aduc ofrande. În tine îmi găsesc refugiu. 
Continuând aceasta cu rugăciunea condensată a transferului numită Inserarea 
Paiului, scrisă de descoperitorul de tezaur Nyi Da Sangye3 şi transmisă prin 


descendența Mănăstirii Dzogchen: 


Buddha Amitābha, mă prosternez înaintea ta; 

Padmasambhava din Oddiyâna, mă rog tie; 

Milostiv învățător rădăcină, cuprindeți-mă cu compasiunea voastră! 
Învăţători rădăcină şi ai descendenţei, călăuziţi-mă pe cale. 

Binecuvântaţi-mă ca această scurtă cale a transferului să mă ia în stăpânirea 
tărâmului celest.323 

Binecuvântaţi-mă pe mine şi pe ceilalți, ca atunci când această viaţă se 
încheie, 

Să putem renaşte în tărâmul Marii Beatitudini! 


Recitaţi această rugăciune de trei ori din lucrarea Doctrinele Boltă, transmisă prin 
descendența mănăstirii Palyul.324 


Emaho! Cel mai uimitor protector Amităbha, 

Tu Marele Plin de Compasiune şi puternicul Vajrapă ni, 

Cu mintea unidirecţionată, pentru mine şi pentru ceilalţi te implor: 
Binecuvântaţi-ne să putem stăpâni profunda cale a transferului. 
Binecuvântați-ne, ca atunci când vine vremea să murim, 
Conştiinţa noastră să fie transferată în starea marii beatitudini! 


Spuneţi această rugăciune de trei ori, repetând ultimele două linii iarăşi de încă trei 
ori. Apoi practicaţi tehnica ieşirii ca şi anterior. 

Aceste două ultime rugăciuni nu sunt parte a textelor instruirii asupra Esenţei- 
inimă a Spaţiului Vast şi nu au fost transmise de către Rigdzin Jigme Lingpa, ci au 
fost transmise prin intermediul lui Dzogchen Rinpoche, prin Mănăstirea Gochen şi 
prin alţi intermediari. Ele fac parte din transmiterile primite de către Kyabje Dodrup 
Chen Rinpoche, care le-a unit într-un singur curent. Le-a folosit el însuşi, cum a 
făcut şi venerabilul meu învăţător. Dodrup Chen Rinpoche a moştenit de asemenea 
descendența Kagyii a învățăturilor asupra transferului mergând înapoi până la 
Gampopa. În cartea cu rugăciunile transferului compilată de acesta, se găsesc prin 
urmare unele rugăciuni de Gampopa, deşi acele rugăciuni particulare nu sunt dintre 
acelea pe care propriul meu învăţător avea obiceiul să le recite. În orie caz, procesul 
de vizualizare în toate aceste diferite tradiţii este cu exactitate acelaşi, astfel că 
dincolo de orice îndoială curentele învățăturilor s-au unit pentru a forma un mare 
fluviu. Venerabilul meu învăţător le-a primit de mai multe ori de la Kyabje Dodrup 
Chen Rinpoche. Am impresia că toţi cei care le-au primit de la el trebuie să fi primit 
în acelaşi timp de asemenea tradiţia Kagyii a instrucţiunilor transferului şi sunt prin 
urmare autorizaţi să recite descendența corespunzătoare şi celelalte rugăciuni. 
Indiferent dacă cele două rugăciuni condensate date aici sunt sau nu identice celor 
din colecţia lui Dodrup Chen Rinpoche, ele diferă doar foarte puţin de celelalte 
versiuni şi prin urmare le-am luat în considerare doar pentru că venerabilul meu 
învăţător le-a predicat. 

Odată, învățătorul meu acorda transmiterea tradiţiei transferului a Doctrinelor 
Boltă. În timp ce realiza transferul pentru o mare mulţime, unele persoane nu au 


prins fraza pe care el a adăugat-o, „... toate acestea (di nam), atunci când le vine 
vemea să moară;” astfel că acum unii spun „... aceste percepții ale vieţii (dir nang) 
. iar alţii zic „...prin urmare (di ne) ...,” care sunt ambele, după părerea mea, puţin 
incorecte. 

După ce aţi trecut prin practică de mai multe ori şi vine vremea să vă încheiaţi 
sesiunea, sigilaţi-o în spaţiul celor cinci kâya spunând „P'et!” de cinci ori. Apoi 
rămâneţi cu egalitate de spirit în starea naturală fără a concepe ceva. 

Toţi învățătorii descendenţei de deasupra capului vostru se dizolvă în cele trei 
figuri exterioare; cei doi Bodhisattva se dizolvă în Amitâbha; Amitâbha se dizolvă în 
lumină şi apoi în voi înşivă. Imediat vizualizaţi-vă pe voi înşivă ca Protectorul 
Buddha Amitâyus, roşu, cu o față, două mâini şi două picioare. Acesta este aşezat în 
postura vajra. Mâinile i se odihnesc în postura meditaţiei, ţinând un vas al vieţii plin 
cu nectarul înțelepciune al nemuririi şi acoperit cu un copac care îndeplineşte 
dorinţele. El poartă cele treisprezece podoabe sambhogakaya. 

Recitaţi „Om Amarani Jivantiye Svâhă de o sută de ori, apoi dharani de viaţă 
lungă şi alte mantra. Aceasta pentru a împiedica ca durata vieţii voastre să fie 
afectată de practică şi — prin adevărul interdependenţei — să înlăturați orice 
obstacole care ar putea-o pune în primejdie.325 Această parte a practicii nu este 
necesară atunci când îndepliniţi transferul pentru un muribund sau pentru o 
persoană care deja a murit, nici atunci când o faceţi pe bune, în momentul propriei 
voastre morți. 

Semnele succesului în această practică sunt descrise în textul rădăcină: 


Capul doare, o picătură de ser, strălucind precum roua, apare; 
O tulpină de iarbă poate fi introdusă cu uşurinţă. 


Practicaţi cu sârguinţă până ce apar aceste semne. 

Pentru a încheia, împărtăşiţi meritul şi recitaţi Rugăciunea pentru Renaştere în 
Tărâmul Pur al Beatitudinii şi alte rugăciuni. 

Spre deosebire de celelalte practici ale stadiului generării şi perfecțiunii, aceste 
instrucţiuni asupra profundei căi a transferului nu necesită o perioadă lungă de 
antrenament. Semnele succesului vor veni categoric după o săptămână. Acesta este 
motivul pentru care metoda este numită „învăţătura care aduce starea de Buddha 
fără nici o meditaţie,” şi de aceea toată lumea ar trebui să ia această neîntrecută 
scurtătură ca practică zilnică. 


Incapabil să-mi port singur de grijă, mormăi incoerent la capul mortului. 
Fără practică, răspândesc bolta interminabilelor mele învățături. 
Binecuvântează-mă pe mine şi pe ceilalți impostori asemeni mie 

Ca noi să fim capabili să practicăm cu perseverenţă. 

Peşteri lângă Mănăstirea Dzogchen 
În aceste peşteri Patrul Rinpoche a petrecut mulţi ani în meditaţie. Cea de jos este „Palatul 
Înspământător al lui Yamăntaka” (vezi pagina 340) în care acesta a stat în perioada în care a 
scris Cuvintele Desăvârşitului Meu Învățător. 

Concluzie 


Aceste învățături conţin douăsprezece aspecte principale, din care primele şase se 


ocupă de preliminariile exterioare, obişnuite: 


1. Folosirea acestei vieţi umane pentru ceea ce este cu adevărat important 
reflectând asupra dificultății de a găsi libertăţile şi avantajele. 

2. Îndemnul la sârguinţă prin reflecţia asupra nepermanenţei vieţii. 

3. Dezvoltarea hotărârii de a obţine eliberarea şi o atitudine de compasiune prin 
recunoaşterea că natura întregii samsăra este suferinţă. 

4 Renunţarea la rău şi adoptarea binelui în toate acţiunile, printr-o înţelegere 
amănunţită a efectelor faptelor. 

5. A fi nerăbtător în a obţine roadele prin amintirea beneficiilor eliberării. 

6. Prin urmarea unui prieten spiritual autentic, instruirea în încercarea de a-i 
depăşi realizarea şi acţiunile. 


Următoarele cinci se ocupă de preliminariile interioare, extraordinare: 


1. Aşezarea fundamentului eliberării prin luarea refugiului în Cele Trei 
Nestemate. 

2. Stabilirea unui cadru pentru nenumăratele activităţi ale unui Bodhisattva 
prin trezirea sublimei bodhicitta. 

3. Mărturisirea acţiunilor vătămătoare şi căderilor, rădăcina tuturor relelor, 
prin cele patru tării, folosind meditaţia şi recitarea asupra lui Vajrasattva. 

4. Acumularea de merit şi înţelepciune, izvor al oricărui progres spiritual, prin 
oferirea tărâmurilor pure ale celor trei kāya sub forma unei mandala. 

5. Trezirea în sine a supremei înţelepciuni a realizării prin rugăciunea adresată 
învățătorului, izvorul oricărei binecuvântări. 


În cele din urmă, în cazul în care moartea soseşte brusc înainte de desăvârşiea 
căii, o punte spre tărâmurile pure este creată prin transferul conştiinţei, 
conferind starea de Buddha fără meditaţie. 


Aceste practici preliminare pot fi de asemenea prezentate după cum urmează. 


Prin cele patru reflecţii care întorc mintea de la samsăra şi printr-o înţelegere a 
beneficiilor eliberării aţi trezit o hotărâre sinceră de a vă elibera, care deschide 
accesul la totalitatea căii. Prin urmarea unui prieten spiritual, izvor al tuturor 
virtuţilor, creaţi condiţiile favorabile căii. Prin luarea refugiului ca fundament, 

trezirea bodhicittei şi instruirea în practica celor şase perfecţiuni transcendente, 
sunteţi conduşi pe autentica cale a desăvârşiţilor şi atotştiutorilor Buddha. 

Există alte învățături care sunt cunoscute pentru explicarea celor trei feluri de 
percepţie, a celor trei nivele ale abilității ființelor, a învăţăturii Mahămudră 
conform tradiţiei scrierilor sūtra3?7 şi aşa mai departe, însă toate aspectele esenţiale 
ale căilor găsite în ele sunt unite aici în prezenta lucrare. 

Cu toate acestea, purificarea şi acumularea folosind cele două metode supreme, şi 
anume practica Vajrasattva şi ofranda mandalei; Guru Yoga, calea secretă a 
profundelor binecuvântări; şi instrucţiunile asupra transferului care aduce starea de 
Buddha fără meditaţie — toate acestea sunt învățături imaculate particulare acestei 
căi a explicării practicii. 

După aceste practici, se intră pe calea principală extraordinară a învățăturilor- 
esență vajra ale Esenţei-Inimă, pentru care există practici preliminare speciale 
conducând la cele trei kăya, la minte şi la cunoaştere. Apoi, odată ce s-a făcut 
introducerea la absolut prin împuternicirea creativităţii cunoaşterii,525 există 
instrucţiunile nude bazate pe evoluţia propriei experienţe.” 

În considerarea acestor învățături nu am fost călăuzit în primul rând de 
consideraţii literare sau estetice. Principalul meu scop a fost pur şi simplu de a 
înregistra fidel instrucţiunile orale ale respectatului meu învăţător într-o manieră 
care este lesne de înţeles şi folositoare minţii. Am făcut tot ce am putut să nu le stric 
amestecându-le cu propriile mele cuvinte şi idei. 

Cu ocazii diferite, învățătorul meu obişnuia de asemenea să dea numeroase 
instrucţiuni speciale pentru expunerea greşelilor ascunse şi am adăugat tot ceea ce 
am fost în stare să-mi aduc aminte dintre acestea în cele mai adecvate locuri. Nu le 
luaţi ca pe o fereastră prin care să observați greşelile celorlalţi, ci mai curând ca pe o 
oglindă pentru examinarea celor proprii. Priviţi cu atenţie în interior vostru pentru a 
vedea dacă aveţi sau nu greşeli ascunse. Dacă le aveţi, recunoaşteţi-le şi lepădaţi-le. 
Corectaţi-vă mintea şi aşezaţi-o în tihnă pe calea cea bună. După cum spunea Atisa: 


Cel mai bun prieten spiritual este cel care vă atacă greşelile ascunse. 
Cele mai bune învățături sunt cele care lovesc în acele greşeli. 

Cei mai buni prieteni sunt concentrarea şi vigilența. 

Cei mai buni stimulenţi sunt duşmanii, obstacolele şi suferinţele bolii. 
Cea mai bună metodă este să nu concepeţi nimic. 


Este extrem de important să vă însuşiți învăţăturile care se referă la greşelile voastre 
ascunse, să folosiți Dharma pentru a vă îndrepta mintea, să luaţi asupra voastră 
întreaga responsabilitate pentru tot ceea ce se întâmplă, nelăsând niciodată nici 
măcar un singur gând negativ să zburde liber şi să folosiţi învăţăturile pentru a vă 
pacifica mintea. Dacă puteţi face toate acestea, vă veţi face vouă înşivă o favoare. 
Dharma va fi benefică minţii voastre şi urmând un învăţător va începe să aibă o 
semnificaţie reală. Atisa spunea de asemenea: 


Cea mai bună manieră de a-i ajuta pe ceilalţi este de a-i călăuzi să adopte 
Dharma. 

Cel mai bun mod în care ei pot primi acest ajutor este de a-şi întoarce minţile 
spre Dharma. 


* Acest paragraf se referă la practicile specifice Marii Perfecţiuni. 

Pe scurt, aveţi acum libertăţile şi avantajele existenţei umane. Aţi întâlnit un 
învăţător autentic şi aţi primit profundele instrucţiuni. Oportunitatea de a obţine 
starea de Buddha prin punerea în aplicare a celor nouă vehicule ale învățăturilor în 
acest moment vă aparţine. Acesta este momentul în care puteţi statornici o strategie 
pentru toate vieţile voastre viitoare — sau în care vă puteţi lăsa pe voi înşivă în voia 
sorții. Acesta este momentul în care puteţi să vă întoarceţi mintea spre bine — sau în 
care vă puteţi abandona răului. Chiar acest moment este cumpăna apelor dintre 
direcţia bună şi cea greşită a întregii voastre existenţe. Această oportunitate este 
precum găsirea hranei atunci când aţi luat o singură masă dintr-o sută de-a lungul 
întregii voastre vieţi. Astfel că folosiţi Dharma pentru a vă elibera pe voi înşivă până 
ce încă mai puteţi, luând moartea ca imbold în toate timpurile. Puneţi capăt 
planurilor voastre pentru această viaţă şi cu sârguinţă încercaţi să practicaţi binele şi 
să abandonaţi răul — chiar şi cu riscul vieţii voastre. Urmaţi un învăţător autentic şi 
acceptaţi tot ceea ce acesta vă spune, fără ezitare. Dăruiţi-vă pe voi înşivă, cu trup şi 
minte, Celor Trei Nestemate. Când fericirea vine, recunoaşteţi-o ca şi compasiune a 
lor. Când suferinţa vine, recunoaşteţi-o ca rezultat al propriilor voastre acţiuni 
trecute. Dedicaţi-vă practicilor acumulării şi purificării cu motivaţia perfect pură a 
bodhicittei. În cele din urmă, prin imaculată devoțiune şi samaya, uniţi-vă 
indisolubil mintea cu cea a sublimului învăţător într-o descendență autentică. 
Cuceriţi fortăreața absolutului în chiar această viață, asumându-vă cu curaj 
responsabilitatea eliberării tuturor ființelor, vechile noastre mame, din temniţa 
samsârei. Aceasta include cele mai cruciale instrucţiuni. 


Instrucţiunile esenţiale de la întreita descendență dintr-un fluviu de nectar, 
Ambrozia dulce de pe buzele unui învăţător al acestei tradiţii adevărate, 
Aspectele esenţiale ale practicii celor nouă vehicule, 

Sunt toate adunate aici fără greşeală sau contrafacere. 


Aceste vorbe bune sunt asemeni hranei bine-gătite, 

Cu toată pleava frazelor amăgitoare vânturată. 

Asezonată cu aroma aspectelor cruciale ale celei mai profunde practici 
În sosul de gătit al învățăturilor bazate pe experienţă. 


Aceste vorbe bune sunt asemeni unui fermier iscusit 

Care, prin pustiul unei naturi rele, stă alături de cele trei otrăvuri 

Mână brăzdarul neclintit al învățăturilor, dezrădăcinând toate greşelile 
ascunse, 

Şi irigă cu îndemânare cu apa Dharmei autentice. 


Aceste vorbe sunt asemeni unei recolte abundente 

În solul fertil al determinării de a fi eliberat de sa msăra, 

Sămânţa bodhicittei este semănată cu atenţie 

Şi hrănită cu merit şi purificare pentru a produce fructul realizărilor 
spirituale. 


Aceste vorbe bune sunt asemeni unei bune bone. 


Păzindu-se de învinuirile pentru greşeli ascunse şi dezrădăcinându-le, 
Cu iscusinţă ea îndeamnă la bine de o sută de ori. 

Veşnic preocupată doar de a ajuta spre îndreptare. 


Ele nu sunt doar vorbe; ele au o semnificație în mod special profundă; 
Sunt calde încă de suflarea imaculatului meu învățător. 

Cei care le iau ca nestemată a inimii lor 

Iau cu siguranţă adevărata cale imaculată. 


Aceste bune învățături sunt iscusinţa specială a Bodhisattva-şilor, 
Un text sacru scris fără eleganţă sau simţ poetic 

Dar folosind limbajul de fiecare zi spre a învăţa calea autentică, 
Astfel încât beneficiile şi practica să poată fi luate în inimă. 


Textele explicative vaste pline de detalii copioase 

Nu se potrivesc cu uşurinţă spaţiului strâmt al minţilor mărginite. 
Discursurile înalte asupra vederilor filozofice şi doctrinelor profunde 

Sunt dificil de pus în practică pentru intelectele slabe ale epocii noastre 
decadente. 


Acesta este motivul pentru care acest text, condensat şi lesne de înțeles, 

Un elixir de aur care să pătrundă în micile deschizături ale minților înguste, 

O lampă care să lumineze întunecimea celor cu spirite plăpânde, 

Asemeni unui imperturbabil învăţător, împărtăşeşte semnificația reală 
limpede prin sine însuşi. 


Pentru savantul care iubeşte discursul înflorit 

Pentru marele învăţător ce nu distinge în texte şi în tradiţia orală ce este 
aplicabil pentru sine, 

A bea nectarul acestor excelente învățături esenţiale 

Va revitaliza fără îndoială inima practicii lor. 


Pentru sihastrul care meditează fără călăuzire ca şi cum ar arunca pietre în 
întuneric, 

Pentru adeptul care se mândreşte cu toată practica pe care a făcut-o, 

Pentru falsul siddha care nu şi-a întâlnit niciodată faţă-n faţă propriile limite, 
Această cale va trata boala din inimile lor. 


Acest text nu este vreo confecţie de fraze născocite. 
Un curcubeu iscusit colorat de cuvinte amăgitoare 
De vreun expert erudit versat superficial în texte complexe, 
Neavâd nimic de a face cu cuvintele bunului meu învățător. 


Pentru aceasta fraţii mei vajra pot sta încă drept mărturie, 
Căci încă nu departe în trecut este acea epocă bună, 

O vreme binecuvântată pentru Tibet şi lume — 

Perioada vieţii lui Buddha însuşi, imaculatul meu învăţător. 


A fost activitatea acelei nobile fiinţe cea care m-a inspirat 


Să compilez o colecţie de vorbe autentice. 
Această întipărire a devoțiunii şi bunei mele intenţii 

Trebuie să merite marea încântare a fraţilor mei şi chiar a zeilor. 


Norocoase fiinţe trăind în vremurile viitoare, de asemenea: 

Vă rog simțiţi aceeaşi devoțiune atunci când veți citi acest text 

Ca şi cum l-aţi fi întâlnit pe iluminatul meu învățător în persoană; 
Căci cred că acesta transmite cu acuratețe esenţa cuvintelor sale. 


Orice merit ar putea creşte din această lucrare 

ÎI dedic tuturor fiinţelor, mamele mele din trecut, 

Pentru ca ele să poată fi susținute de către un prieten spiritual desăvârşit, 
Să pună desăvârşitele cuvinte în practică şi să vadă excelentul fruct. 


Mai ales, fie ca toţi cei hrăniţi cu acest nectar 

De pe buzele imaculatului meu învăţător, acel Buddha desăvârşit, 
Să obțină împreună desăvârşita stare de Buddha; 

Fie ca eu să-i văd jalonând calea şi călăuzind fiinţele. 


Fie ca supremii regenţi ai celui mai bun învăţător al meu, 

Cei care au băut nectarul desăvârşitelor sale cuvinte 

Şi l-au atras pe cel norocos cu cântecul îmbătător al învățăturilor sale, 
Să îşi menţină picioarele lor lotus, ferm pe tronul vajra.” 


De acum înainte, fie ca în toate vieţile mele viitoare 

Să fiu un servitor al desăvârşitului meu învăţător şi al celor care îl urmează; 
Mulţumindu-i prin realizarea a tot ceea ce ei ar putea cere 

Fie ca eu să fiu călăuzit ca discipol al său. 


Până ce sazasăra va conteni pentru fiecare fiinţă, 

Fie ca eu să-mi strâng corpurile, posesiunile şi meritul; 

Fie ca eu să le slujesc pe mamele mele din trecut cufundate în suferinţele lor, 
Şi fie ca ele de asemenea să urmeze toate, Dharma desăvârşitului Buddha. 


În acelaşi timp, fie ca binecuvântările acestei preţioase descendenţe 
Să se pogoare în inimile lor asemeni desăvârşitului soare răsărind. 
Dedicându-şi vieţile practicii în solitudine, 

Fie ca ei să se afle veşnic în prezenţa imaculatului învăţător. 


Acest ghid general exterior şi interior la Esenţa-inimă a Spaţiului Vast este fidel 
cuvintelor imaculatului meu învăţător. El s-a născut din solicitările insistente al lui 
Drânma Tsering, un sârguincios şi extrem de disciplinat prieten discipol care mi-a 
dat spre păstrare unele observaţii în care a înregistrat tot ceea ce-şi putea aminti. El 
a insistat să scriu un text explicativ pe baza acelor note, înregistrând cu fidelitate 
învăţăturile maestrului nostru. Mai mult, Kunzang Thekchok Dorje, un preţios tulku 
şi reprezentant al preţiosului şi nobilului învăţător şi deţinător al învăţăturii care 


* O expresie poetică adesea folosită pentru a ura viață lungă şi sănătate învăţătorilor spirituali. 

duce la maturitate şi eliberează, a repetat ulterior aceeaşi rugăminte de două sau de 
trei ori — chiar furnizându-mi foile de hârtie. 

Ulterior Kushab Rinpoche Shenpen Thaye Özer329 — Suveran-Dharma al tuturor 
doctrinelor, cel mai de seamă dintre toţi fiii spirituali care deţin descendența 
tradiţiei orale a sublimului meu maestru învăţător — la rândul său m-a încurajat, 
spunând că trebuie în mod hotărât ca eu să înregistrez cuvintele veneratului nostru 
învăţător în stilul în care el le-a predicat, pentru ca aceasta să ne ajute pe toţi să ne 
amintim de el şi să ne revitalizeze devoţiunea. Am fost de asemenea încurajat şi 
inpirat de câţiva dintre iubiții mei fraţi şi iubitele mele surori vajra, care îmi sunt la 
fel de dragi ca propriii mei ochi şi care cu siguranţă vor sta la fel de aproape de mine 
ca o flacără de fitil, până ce vom obţine însăşi esenţa iluminării. 


Acestea au fost, aşadar, originile acestei lucrări, care a fost scrisă de cel căruia 
Rigdzin Changchub Dorje,330 acea supremă nestemată a sute de incomparabili 
siddha, i-a dat numele de Orgyen Jigme Chökyi Wangpo -— dar care, în urma 
împodobirii cu un astfel de nume, este în realitate doar Zdrenţărosul Abu,33: cu 
maniere aspre şi arzând în flacările celor cinci otrăvuri. 

Textul a fost desăvârşit cum se cuvine la locul de retragere, chiar mai retras decât 
izolatul Rudam Orgyen Samten Chöling* de care aparţine, cunoscut drept Palatul 
Înspăimântător al lui Yamântaka — un loc minunat împodobit cu toate virtuțile 
solitudinii, unde arborii îşi scaldă frunzişul în esenţa caldă a razelor soarelui în timp 
ce rădăcinile lor absorb răcoroase picături de nectar; unde vițele, desişurile, 
tufişurile, ramurile şi frunzele, florile şi fructele de tot felul se întind în filigran şi 
ghirlande, filtrând ambrozia surâsului strălucitor al Fiicei Cerurilor de Azur! în timp 
ce se revarsă pentru a satisface în mod desăvârşit inima. 


Prin meritul favorabilei încheieri a acestei lucrări, fie ca toate nenumăratele 
ființe să urmeze această supremă cale şi să fie cu desăvârşire eliberate în spaţiul 
tărâmului primordialului Buddha! 


* Mănăstirea Dzogchen. 
i Soarele. Stilul îngrijit de aici, împrumutat din tradiția poetică indiană, este tradițional pentru un 
colophon. 

Valea ce dă spre Mănăstirea Dzogchen 
Patrul Rinpoche obişnuia să stea pe o mare stâncă plată din apropierea acestui loc în timp 
ce scria Cuvintele Desăvârşitului Meu Învățător. 

Postfaţă 


de Jamgon Kongtrul Lodrö Thaye332 


Om Swasti Siddham 

Această comoară a înţelepciunii lui Samantabhadra, cu ale sale cele şase căi ale 
eliberării,333 

A fost dezvăluită de către mudră Yogăi Cer a Spaţiului Vast.* 

Recunoscută ca Esenţa Spaţiului Vast, victorios cu două desăvârşiri, 

Marile sale binecuvântări au puterea de a împlini toate dorinţele. 


Doar a auzi învăţăturile asupra practicilor sale preliminare explicate 
Are puterea de a transforma dintr-odată minţile ființelor vii. 

Urmând transmisia orală a lui Jigme Gyalwai Nyugu, 

La tot ceea ce Orgyen Chokyi Wangpo a predicat, aceasta îi este esenţa. 


Pentru a face accesibil acest dar al Dharmei, eliberat de toate conceptele de 
subiect, obiect şi acţiune, 

Pema Lekdrup, care are deopotrivă credinţă desăvârşită şi avere, 

Nobil secretar spiritual şi temporal din Dergé cu ale sale patru secțiuni şi zece 
virtuţi, 

A pogorât prin această lucrare o revărsare a inepuizabilei Dharma. 


Prin aceste merite, fie ca această învăţătură culme a luminii clare adamantine 
Să se răspândească şi să se extindă de-a curmezişul celor trei lumi şi să dureze 
vreme îndelungată. 

Fie ca toate fiinţele conectate cu aceasta să se bucure degrabă de marele regat 
primordial 

Şi în mod spontan să realizeze bunăstarea lor şi a celorlalți. 


Pe baza desăvârşirii primei versiuni corectate a textului, această postfață a 
fost scrisă de către Lodro Thaye, care are percepţia pură a tuturor maeştrilor 
fără vreo părtinire sectariană. Fie ca virtutea să sporească! 


* klong chen nam kha i rnal'byor, adică Jigme Lingpa. 

Note 


Abrevieri 
DKR Dilgo Khyentse Rinpoche 
ZR Zenkar Rinpoche 
PWR Pema Wangyal Rinpoche n 
NT Note la Cuvintele Desăvârşitului Meu Învățător (vezi bibliografia) 


HIST Nyingma School of Tibetan Buddhism: Fundamentals and History de Dudjom 


Rinpoche (vezi bibliografia) 


DICT The Great Tibetan-Chinese Dictionary (vezi bibliografia) 
AT Traducere alternativă 
Skt. Limba sanscrita 
Lit. Literal 


Pentru începători, aceasta înseamnă evitarea unei atitudini materialiste sau ambițioase 
față de practică. De fapt numai practicienii realizați pot practica cu adevărat liberi de 
concepte, dar pe măsură ce practica cuiva se maturează, eliberarea de ataşament apare 
progresiv. 

Energia pozitivă a practicii poate fi de asemenea canalizată de la iluminare spre alte 
lucruri. NT menţionează patru circumstanţe care distrug sursele de merit (dge rtsa) ale 
cuiva: 1) A nu dedica celorlalţi acţiunea pentru obţinerea desăvârşitei stări de Buddha. 
2) Mânia: se spune că o clipă de mânie este capabilă să distrugă întregi kalpa de acţiuni 
pozitive. 3) Regretul: regretarea acţiunilor benefice întreprinse. 4) Lăudarea propriilor 
acţiuni pozitive în faţa altora. 

NT arată că aşa cum o picătură de apă devine parte a oceanului, ea va continua să existe 
la fel de mult cât oceanul va exista, atunci când meritul acţiunii cuiva este în întregime 
dedicat „fructului, oceanului atotcunoaşterii,” acesta nu se va pierde până ce respectivul 
va obţine desăvârşita stare de Buddha. 

„Obiectul punctului de vedere (lta yul) al sūtrelor şi tantrelor deopotrivă este acelaşi, 
adică spaţiul absolut (chos kyi dbying, skt. dharmadhătu). Dar cu privire la punctul de 
vedere însuşi trebuie făcută o distincţie, ca atunci când se vorbeşte despre a vedea o 
formă „limpede! sau a vedea-o ,indistinct.” Vehiculul Caracteristicilor (al scrierilor sūtra) 
statorniceşte suportul, esenţa, adevărul absolut, marea vacuitate dincolo de cele opt 
extreme conceptuale (spros mtha’), dar nu este capabil să realizeze că natura sa este 
uniunea inseparabilă a spaţiului şi înţelepciunii primordiale (dbyings ye zung jug). Cât 
despre ceea ce este suportat, fenomenul realităţii relative, Vehiculul Caracteristicilor le 
statorniceşte ca fiind interdependente şi asemeni unei iluzii magice. Însă acesta nu 
merge mai departe de această manifestare magică impură, pentru a consacra corpurile 
(kaya) şi înţelepciunile. Vehiculul Mantrelor Secrete, pe de altă parte, consacră marea 
dharmakâya mai înaltă, şirul de corpuri (kâya) şi înţelepciuni care au fost întotdeauna 
inseparabile, cele două adevăruri absolute.” NT 

„În Vehiculul Caracteristicilor nu s-a predicat că cineva poate obţine Iluminarea fără 
abandonarea celor cinci obiecte ale dorinţei (dod pai yon tan lnga). Dar aici (în 
Vehiculul Rezultant) se lucrează cu mintea repede şi cu uşurinţă, luând-o pe căile în 
care nu se abandonează aceste cinci obiecte şi poate fi obţinut nivelul Uniunii, nivelul 
lui Vajradhara, într-o singură viaţă şi un singur trup.” 

Fiinţele cu înzestrări ascuţite sunt cele care sunt suficient de inteligente pentru a fi 
capabile să realizeze viziunea profundă a Vehiculului Adamantin al Mantrelor Secrete şi 
care posedă suficientă încredere pentru a nu se teme de acţiuni vaste şi puternice.” 
Conform Secretei Mantrayâna nu se crează şi nu se dezvoltă nimic prin urmarea căii. Ci 

doar pur şi simplu se dă la iveală ceva care este deja prezent — propria natură de 
Buddha. 

„Acestea nu trebuie considerate ca fiind fiinţe obişnuite (rags pa), ci ca ființe subtile 
(phra ba) sau extrem de subtile (shin tu phra ba).” DKR „Toţi cei din adunare, fie că o 
realizează sa nu, sunt pătrunşi de natura de Buddha, aşa cum seminţele de susan sunt 
pătrunse de ulei ... Astfel că toate fiinţele însufleţite sunt Buddha, natura lor complet 
pură este cea a stării de Buddha, esenţa lor primordială este cea a stării de Buddha, iar 
calităţile lor prezente spontan sunt cele ale stării de Buddha — ei sunt cu adevărat 
Buddha-şi, vizualizaţi ca zeități dāka şi dâkini ai familiei respective. Dacă atât 
învățătorul cât şi suita sunt Buddha-şi, tărâmul lor buddhic este de asemena pur şi 
trebuie să fie vizualizat ca Akaniştha sau ca un alt tărâm pur.” NT 

Gsal btab pa înseamnă a vizualiza, dar de asemenea a aduce în minte, a avea limpede în 
minte, a reîmprospăta memoria. „Vizualizând în acest fel nu înseamnă aţi spune că un 
măgar este un cal sau că o bucată de cărbune e aur; înseamnă a avea cu însufleţire în 
minte ceea ce a fost întotdeauna astfel de la începuturi, că manifestările şi fiinţele 
izvorăsc din câmpul primordial, care este starea de Buddha.” NT 

„În această kalpa trebuie să apară o mie de Buddha. Totuşi, noi nu i-am întâlnit pe acei 
Buddha care deja au venit — sau dacă i-am întânit, ei nu au reuşit să ne conducă la 
eliberare. Cât despre Buddha-şii din viitor este încă prea curând pentru noi să-i 
întâlnim. Astfel că în absenţa învăţătorilor noştri spirituali nu am avea pe nimeni care 
să ne ajute.” DKR 

Primele trei sunt explicate în Partea a doua, Capitolul Întâi. O a patra, credinţa 
ireversibilă este uneori adăugată pentru a indica culminaţia credinţei, când aceasta a 
devenit o parte integrală a propriei fiinţe. 

NT spune „Fie că am primit sau nu Dharma, dacă nu avem interes pentru ea, vom fi 
asemeni unui cal căruia îi este oferit un os sau unui câine care primeşte iarbă.” Expresia 
don gnyer, „preocupare,” înseamnă de asemenea „efort,” adică nu doar preocupare 
intelectuală, ci de asemenea angajare activă. 

Aceste exemple din vieţile anterioare ale lui Buddha servesc pentru a ilustra gradul 
angajamentelor sale şi nu trebuie luate ca extreme ascetice recomandate. 

Cel de-al şaselea simţ este mintea, întrucât aceleaşi reacţii psihhologice sunt produse de 
obiecte care pur şi simplu răsar în minte ca prin intermediul unor obiecte percepute de 
cele cinci simţuri. 

Aceasta se referă la tibetanii de rând, care de obicei au credinţă în Dharma şi recită 
bine-cunoscuta mantra, Om mani padme hū, dar care e posibil să nu aibă nici o 
cunoştinţă detaliată despre învăţăturile buddhiste. Aici Gyalse Rinpoche foloseşte 
termenul într-o manieră uşor derogatorie pentru a-şi provoca ascultătorii. 

grims kyis sgrim la lhod kyis glod. „Aceasta înseamnă fără distragere, dar în acelaşi 
timp foarte relaxat.” DKR. În continuare, mai întâi este necesar să se ţină în frâu 
gândurile sălbatice pentru a obţine calmul susţinut (zhi gnas), apoi trebuie relaxată 
mintea pentru a permite expansiunea intuiţiei pătrunzătoare (lhag mthong). 

„Faptul că modul în care învăţăturile sunt exprimate sunt doar cuvinte şi că este prin 
urmare nesemnificativ ceea ce spun oamenii care se consideră a fi mari meditatori 
Nyingmapa. Ei cred că pot apuca semnificaţia esenţială nudă fără a-şi bate capul cu 
cuvintele. Arătând spre inimile lor ei vor spune că această explicaţie este doar cuvinte 
care nu au substanţă şi că este necesar doar să înţelegi esenţa minţii.” 

Adevărata semnificaţie exprimă adevărul din punctul de vedere al fiinţelor realizate. 
Semnificaţia expeditivă se referă la învăţăturile care intenționau să conducă fiinţele 
nerealizate către acel adevăr, fiinţe care nu ar fi capabile să-l accepte sau să-l înţeleagă, 
dacă ar fi afirmat în mod direct. Semnificaţia indirectă se referă la învăţăturile date 
ființelor pentru a le introduce în mod direct la semnificaţia care nu este afirmată direct. 
Adică a înţelege greşit semnificaţia, imaginând, spre exemplu, că din momentul în care 
a fost primită învăţătura Secretei Mantrayâna cineva se poate bucura de sex şi alcool şi 
poate îndeplini practicile uniunii şi eliberării. Pentru a evita această greşeală, conduita 
acestuia trebuie adecvată momentului (adică nivelului evoluţiei spiriuale pe care a 
atins-o efectiv în momentul actual).” 

AT „o inspirație care este pentru totdeauna bună sau rea.” Aici am urmat explicația lui 


Aceasta se referă la o practică de purificare pentru morți în care persoana defunctă este 
reprezentată de un carton care-i poartă numele. 

Expresia thod pa bor chog ma înseamnă literal „a ieşi din craniu,” adică „a pleca din 
trup, cu sensul eliberării de renaşteri viitoare. DKR 

“du shes med pa. AT „fără percepţie.” Am urmat explicaţia lui DKR: „Zeii fără percepţie 
au creat o goliciune în minţile lor şi nu percep nimic, precum în starea de somn profund 
fără vise.” 

klo kha khra se referă la întinsa regiune locuită de populaţii tribale care se întinde în 
sudul Tibetului central şi răsăritean. Ea include acualul Arunachal Pradesh, ţinutul 
Nāga şi părţi din Assam în India nord-estică, precum şi părţi ale Burmei nord-vestice. 
Tibetanii numesc în mod obişnuit Bodh Gaya rdo rje ldan, Locul Vajra, referindu-se la 
locul în care Buddha a stat atunci când a obţinut iluminarea. Este considerat a fi centrul 
lumii. 

Vezi nota 295. 

Aceste temple au fost construite în puncte precise pentru a supune forţele negative ale 
Tibetului. În inima grupului era Rasa Trulnang, numele iniţial pentru Jokhang. Vezi de 
asemenea pagina 314 şi nota 294. 

Conform lui NT, Padmasambhava vrea să spună că numai în aceste trei perioade 
Mantra Secretă Vajrayâna este dezvăluită pe scară largă. 

Lit. „ani,” însă aceasta nu se referă la unităţi precise de timp, ci la perioade de creştere 
sau declin afectate de diverse cauze precum apariţia unei fiinţe sfinte sau, dimpotrivă, 
de influenţa vătămătoare a fiinţelor malefice. DKR 

În perioada imediat următoare promulgării învățăturilor, cei care le practică obţin 
fructul aproape imediat. 

În timpul perioadei realizării există persoane care practică Dharma, dar mai puţine, iar 
efectele acesteia apar mai lent. 

NT explică că acestea pot apărea dintr-odată, între o sesiune a practicii şi următoarea 
sau în cursul unei sesiuni şi distruge una sau mai multe dintre cele optsprezece libertăţi 
şi avantaje, asemeni unui lup care intră într-un ţarc de oi şi duce una sau două din cele 
optsprezece dinăuntru. 

„Acestea separă mintea de eliberare şi atotcunoaştere. Când una dintre acestea survine, 
ea veştejeşte lăstarul iluminării şi separă cu totul de familia eliberării. 

O umbrelă ceremonială purtată înaintea unui lama cu grad înalt ca simbol al 
respectului. 

„Oceanul simbolizează profunzimea şi vastitatea celor trei tărâmuri inferioare ale 
renaşterii şi infinitele lor suferinţe. Ţestoasa oarbă simbolizează fiinţele acestor trei 
lumi care sunt lipsite de cei doi ochi ai adoptării a ceea ce este benefic şi abandonării a 
ceea ce este vătămător. Faptul că ţestoasa apare la suprafaţă doar odată la fiecare o sută 
de ani simbolizează dificultatea evadării din aceste stări. Singura gaură dintr-un jug 
simbolizează raritatea existenţelor umane şi celeste. Vântul care îl împinge încoace și- 
ncolo reprezintă dependenţa de circumstanţe favorabile.” 

Am ales ,Surabhibhadra” ca o posibilă recontituire sanscrită a tibetanului bde spyod 
bzang po, numele regelui pentru care Năgârjuna a scris acest text. În realitate, deşi cele 
mai multe relatări sunt de acord că acesta a fost un prieten apropiat şi patron al lui 
Năgârjuna, identitatea regelui în termeni istorici rămâne incertă. A aparținut probabil 
descendenţei regale Sătavâhana din Āndhra şi în timp ce unii savanţi îl identifică cu 
Gautamiputra Satakarni, care a domnit la începutul celui de-al II-lea secol e.n., alţii l-au 
numit Udayana sau Udayi, sau l-au identificat cu regii Yajiiasri sau Vikramâăditya. 
Aceasta se referă la o bere tibetană preparată prin turnarea apei fierbinţi peste cereale 
fermentate. Butoiul care conţine acest preparat va fi astfel plin cu cereale. 

„Jumătatea” se referă la domnia lui Mune Tsenpo, care a murit după ce a domnit doar 
un an şi nouă luni. 

El îşi putea controla mintea în sensul dezvoltării concentrării, dar nu în sensul 
stăpânirii emoţiilor negative sau realizării naturii minţii. Din punctul de vedere al 

Dharmei, meditaţia fără orientarea adecvată este nefolositoare. 

lam du 'khyer ba: lit. a urma calea. Aceasta înseamnă folosirea tuturor situaţiilor din 
viaţa cotidiană ca parte a practicii. Dacă Gelong Thangpa şi-a luat gândurile negative pe 
cale folosind dragostea ca antidot al agresiunii, spre exemplu, sau văzând natura vacuă 
a gândului deîndată ce acesta a apărut, aceasta nu va conduce la nimic rău. 

rkyen: circumstanţe, cauza auxiliară care permite cauzei profunde (rgyu) să-şi producă 
efectul. Dacă cineva moare într-un accident, spre exemplu, accidentul însuşi, 
circumstanţele acelei morţi, sunt rkyen, iar rgyu, cauza profundă, este o acţiune 
negativă realizată în trecut, căreia moartea îi este rezultatul karmic. 

gyur dug: în medicina tibetană, această expresie se referă la alimente care în sine sunt 
sănătoase, dar devin toxice sau nedigerabile atunci când sunt consumate în combinaţie 
cu o serie de alte alimente. 

sha sgren înseamnă carne care este extrem de bătrână, dar nu neapărat stricată. Hrana 
poate fi stocată pentru perioade lungi de timp în Tibet tocmai datorită condiţiilor 
climatice particulare. 

Dacă în timpul somnului cineva poate rămâne aţintit asupra luminii clare care este 
manifestarea naturală a cunoaşterii primordiale, toate experienţele mentale ale acestuia 
se vor amesteca cu aceasta şi nu vor fi percepute într-o manieră amăgitoare. 

Moartea nu va fi urmată de o renaştere obişnuită automată determinată de acţiuni 
trecute. 

Acestea sunt cele trei feluri de sârguinţă explicate în detaliu în paginile 236-238. PWR 
adaugă: Când aveţi sârguinţa precum o armură, nimic nu poate împiedica ceea ce 
începeţi. Când aveţi sârguinţa în acţiune nimic nu poate întrerupe ceea ce faceţi. Când 
aveţi sârguinţa ce nu poate fi stăpânită, nimic nu vă poate opri să vă atingeţi scopul. 
Termenul tibetan este chos dred, lit. „a purta Dharma.” DICT: „cineva care nu a fost 
îmblânzit de Dharma. Acesta cunoaşte Dharma însă, nepracticând-o, mintea sa devine 
greoaie ...” Dacă cineva abordează Dharma cu o atitudine greşită, poate dobândi o falsă 
încredere în sine, care îl face nereceptiv faţă de învăţător şi învățături. 

Aceste corpuri cereşti sunt în mod tradiţional considerate sălaşuri ale anumitor fiinţe 
celeste, invizibile fiinţelor umane obişnuite. 

dkor za ba înseamnă de obicei folosirea fondurilor donate de credincioşi, cu sensul 
particular al folosirii lor necorespunzătoare. Uneori se referă la abuzul de posesiuni 
colective, precum averea unei naţiuni, de către cei aflaţi la putere. 

Aici cuvântul (ngag) se referă la forţa subtilă a vorbirii. Aceasta este vehiculul sunetului 
mantrelor şi poate avea forţa de a vindeca, pacifica, subjuga etc., atunci când este folosit 
de cineva care are un anumit antrenament spiritual sau un anumit fel de karma. 
Magicienii aruncă spre ei diverse proiectile simbolice, precum torma, seminţe de 
muştar sau pulberi, pe care fiinţele preta le percep ca arme care le distrug corpurile. 
Fiinţele năga sunt o categorie de ființe ce trăiesc sub pământ şi au puteri miraculoase. 
Deşi sunt asemănătoare duhurilor, ele sunt clasificate împreună cu animalele din cauza 
înfăţişării lor asemeni şerpilor. Vezi în glosar: „garuda” 

Expresia 'du byed kyi sdug sngal pe care am tradus-o „suferinţa tuturor celor compuse” 
este explicată după cum urmează: rgyu rkyen 'du byed nas sdug sngal 'byung, „atunci 
când cauza şi circumtanţele se întâlnesc apare suferinţa.” Aceasta este considerată a fi 
izvorul celorlalte două feluri fundamentale de suferință şi este descris ca khyab pa, 
omniprezent sau atotpătrunzător, în samsăra. 

Celelalte tipuri principale de naştere care survin în fel şi chip în cele şase tărâmuri sunt 
naşterea din ou, naşterea din căldură şi umezeală şi naşterea miraculoasă. 

Acestea sunt traducerile aproximative ale termenilor tehnici folosiţi în medicina 
tibetană pentru primele cinci stadii săptămânale ale dezvoltării embrionale. 

las kyi rlung: forma acţiunilor anterioare care impulsionează întregul proces al 
samsărei. 

O placă străpunsă de un orificiu prin care este tras metalul pentru a face fir. 

În Tibet untul este masat pe creştetul capului copilului nou-născut pentru a stimula 
închiderea fontanellei. Deşi acest lucru este considerat benefic pentru sănătatea sa, 
copilul nou-născut este atât de sensibil încât energiile subtile ale corpului său sunt 

tulburate. 

Pentru tibetani, ca în multe culturi orientale, a păşi peste capul (sau de asemenea, peste 
corpul) cuiva este extrem de insultător şi o sursă de pângărire. Pentru practicantul 
tantra este o lipsă de respect față de maņdala corpului, care este sacră. Totuşi, pentru 
un yogin care a realizat puritatea ultimă a tuturor fenomenelor în absolut, toate 
categoriile de experiență au acelaşi gust al vacuitățji. 

las kyi sa pa, un loc în care forța karmei este mai puternică, iar efectele sale sunt 
resimțite mai puternic şi, mai ales în Jambudvipa se întâmplă că acțiunile produc efecte 
puternice, şi în care experienţele individuale sunt mult mai schimbătoare. Locuitorii 
celorlalte continente experimentează rezultatele acţiunilor trecute, în cea mai mare 
parte, mai curând decât crează noi cauze. Experiențele şi duratele vieților sunt mai bine 
stabilite. 

Dacă nu suntem înşelaţi de circumstanţe favorabile, ci realizăm că ele au atâta realitate 
cât le acordăm, acele circumstanţe pot deveni un ajutor la progresul meditaţiei noastre 
în loc să producă ataşamente care ne vor împiedica. 

Prin observarea deopotrivă a învăţătorilor buni şi a celor răi, pot fi apreciaţi cei buni. 
Observarea practicienilor buni şi răi ajută pe cineva să înveţe cum să acţioneze el însuşi. 
În acelaşi fel în care fenomenele exterioare apar şi dispar în spaţiu, fenomenele mentale 
apar din natura minţii (sems nyid) şi se dizovă înapoi în aceasta. Ele nu au o realitate 
independentă. 

Tărâmul zeilor este caracterizat în parte prin absenţa mâniei şi duşmăniei. Astfel că aici, 
pentru a fi capabili să lupte, zeii Paradisului celor Treizeci şi Trei merg într-o pădure 
magică care îi face să devină agresivi. 

Lumile formei şi fără-formei. Vezi în glosar: „trei lumi.” 

Lit. „cele cinci tărâmuri:” o clasificare alternativă a celor şase tărâmuri cu zeii şi demonii 
(asura) grupaţi într-unul singur. 

las su 'char ba. Am primit o serie de explicaţii diferite ale acestei expresii. Am tradus-o 
conform explicaţiei lui DKR ca fiind echivalentă cu las su rung ba, potrivit sau aplicabil. 
Aşa cum un turn de veghe joacă un rol vital într-un război pentru observarea 
duşmanului şi obţinerea victoriei, legământul (samaya) (vezi glosarul) este esenţial în 
Secreta Mantrayâna pentru evitarea obstacolelor şi obţinerea stării de Buddha. 

Urmarea progresiei vehiculelor (skt. yâna) înseamnă că la exterior cineva urmează 
disciplina Srâvakayâna în timp ce interior practică Mahăyâna, iar în taină practică 
Mantrayâna. Aici Patrul Rinpoche vrea să spună că învățătorul său, deşi mintea sa se 
afla în întregime dincolo de samsăra, este totuşi un exemplu desăvârşit pentru discipolii 
săi în ceea ce priveşte modul de a urma calea progresivă. 

Celelalte două acte cu retribuire imediată sunt a provoca o schismă în interiorul 
comunităţii (sangha) şi a vărsa sângele unui Buddha. 

În ansamblu în societatea tibetană a vremii, a consuma carne la fiecare masă ar fi fost 
considerat un semn de bunăstare şi prin urmare de înalt statut social. Musafira 
acţionează pretenţios încercând să dea impresia că este neobişnuită să mănânce altceva 
decât carne în propria ei casă. 

Aici Patrul Rinpoche distinge între fenomenele psihice fără legătură cu înţelepciunea şi 
adevărata transcendere a spaţiului şi timpului de către fiinţele realizate. Primele sunt 
descrise ca fiind zag bcas, „pângărite” (de concepte), iar cea din urmă ca zag med, 
„imaculată.” 

„Ritualurile brahmanilor” se referă la ritualurile îndeplinite fără motivaţia de a atinge 
iluminarea pentru toate ființele. Deşi sunt ritualuri religioase, ele nu sunt considerate a 
conduce la eliberarea finală. 

dkor nag po: datorită tocmai sacralităţii lui Buddha, Dharmei şi Sangha-i, folosirea 
greşită a ofrandelor de către ei are în mod special consecinţe karmice extrem de 
încărcate. Aici referirea particulară se face la ofrandele credinciosului pentru ritualurile 
îndeplinite pentru morţi, bolnavi etc. 

thar pa dang grol ba: Am tradus aceşti doi termeni aici ca eliberare şi libertate, aproape 
sinonime în limba engleză. PWR explică diferenţa în acest context: eliberarea (thar pa) 
este din samsâra, mai ales din tărâmurile inferioare, pe când libertatea (grol ba) este 

faţă de toate obstacolele din calea atotcunoaşterii sau iluminării. În alte contexte, thar 
pa poate acoperi deopotrivă aceste semnificaţii, ca în Capitolul VI. 

Acest punct de vedere este considerat incorect nu pentru că neagă existenţa unui 
creator, ci pentru că neagă procesul cauzalităţii. 

Aceasta nu înseamnă că nu trebuie să pună la îndoială sau să analizeze învăţăturile. Ba 
chiar Buddha a încurajat o astfel de punere la îndoială. Totuşi, a permite opiniilor cuiva 
să-i închidă mintea faţă de învăţăturile buddhiste, care adesea pun sub semnul 
întrebării conceptele de toate zilele, poate în realitate să-l împiedice să adopte calea care 
conduce la eliberare. 

Întrucât călăuzele spirituale apar conform acţiunilor trecute ale fiinţelor, învățătorul şi 
discipolii sunt legaţi indisolubil. Astfel, dacă discipolii se comportă necorespunzător, 
efectele se întorc — în sfera relativă — asupra învățătorului, reducând perioada încarnării 
sale şi creând obstacole pentru activitatea de a aduce beneficiu celorlalți. 

Vederile greşite vor îngusta atitudinea persoanei. Chiar şi acţiunile pozitive ale cuiva vor 
fi limitate în efectele lor deoarece sunt făcute fără motivaţia de a atinge completa 
iluminare de dragul tuturor ființelor. Mai mult, dacă cineva nu are credinţă în cei care 
transmit Dharma, acesta nu va beneficia de suportul confesiunii descris în Partea a 
doua, Capitolul III. 

Acesta se referă la momentul în care energia kamrică produsă de o acţiune îşi produce 
efectul maxim, care poate fi grăbit sau întârziat de efectele altor acţiuni. 

O versiune uşor diferită a acestui citat este dată în ediţia lui Zenkar Rinpoche a textului 
tibetan: „Pentru a vedea unde te-ai născut înainte, uită-te la cine eşti acum. Pentru a 
vedea unde eşti pe cale să te naşti data vitoare, uită-te la ceea ce faci acum.” 
Generozitatea impură este a dărui cu atitudine egoistă, într-o manieră avară sau cu 
jumătate de inimă sau dăruirea şi regretarea ei ulterioară. Efectul dăruirii în acest fel va 
fi că persoana va fi bogată, dar nu va beneficia din aceasta. 

Însuşirile unui Buddha: cele treizeci şi două însemne majore şi cele optzeci însemne 
minore, cele zece puteri, etc. 

seng ldeng este un arbore de esenţă tare, arborele catechu Acacia catechu, care se 
găseşte peste tot în India nordică, Nepal şi văile din Tibet. 

Vezi nota 36. 

Nu am fost capabili să clarificăm această frază. Termenul srog înseamnă forţa vitală 
care sprijină căldura şi conştiinţa, sau suflul. Se pare că Surabhibhadra (vezi nota 36) a 
fost patronul lui Năgârjuna, care i-a furnizat un elixir al vieţii. Dacă acesta este cazul, 
probabil fiul, pentru a-şi ucide tatăl, a decis să-l ucidă pe Năgârjuna pentru a-l 
împiedica să-i dea elixirul. 

Conform legendei, capul şi corpul lui Năgârjuna au luat forma a două pietre situate la o 
oarecare distanţă (la Năgârjunakonda în India de sud) care de-a lungul secolelor s-au 
apropiat treptat. Atunci când ele se vor reuni, Năgârjuna va reveni din nou la viață. 

În completare la acţiunile care sunt în general negative, există acţiuni pe care Buddha 
le-a interzis celor care i-au anumite legăminte. Aici călugărul violează un precept care 
interzice călugărilor deplin hitotonisiţi să taie vegetaţie. 

Fundamentul circular pe care grămezile de orez etc. se pun în ofranda mandalei. A face 
ofrande este parte a procesului purificării. Ofranda mandalei este explicată în detaliu în 
Partea a doua, Capitolul IV. 

Folosirea limbajului Dharmei al celor mai înalte vederi pentru a desconsidera principiul 
cauzei şi efectului înseamnă a folosi învăţătura adevărului absolut ca un pretext pentru 
a face ce vrei, spunând că nu este nici o diferenţă între bine şi rău, samsăra şi nirvâna, 
cei ce sunt Buddha şi fiinţele obişnuite şi aşa mai departe. 

Aceasta înseamnă că oricine este conectat cu cineva în vreun fel, pozitiv, negativ, sau 
pur şi simplu incidental. Chiar şi o conexiune minimă cu un Bodhisattva, prin vedere, 
ascultare, atingere şi aşa mai departe, poate aduce un mare beneficiu şi poate conduce 
la eliberare. 

Vezi Introducere la o scurtă descriere a practicii principale. „Deşi nu toate practicile 
părţii principale ale căii sunt descrise formal în această carte, ele se află acolo în esenţă. 
Cartea este completă deoarece conţine întreaga semnificaţie a căii.” DKR 

În acest capitol, Patrul Rinpoche dă un rezumat în versuri al fiecărui aspect, fără a cita 
nici o sursă particulară. Aceste versuri sunt de ajutor pentru cititor sau ascultător 
pentru a şi le reaminti. Transmiterea orală directă a avut întotdeauna un loc important 
în Buddhism, iar tibetanii recită cu regularitate volume întregi de scripturi din 
memorie. Această instruire îi face capabili să-şi amintească învăţăturile orale în detaliu. 
Structura sistematică a acestui text, spre exemplu, este în parte pentru a-l abilita pe 
practicant să aibă instrucţiunile în permanenţă disponibile în minte. 

Ei acţionează neconvențional, cu dispreţ faţă de regulile şi manierele convenţionale, ca 
şi cum acţiunile lor s-ar baza pe adevărata înţelepciune non-conceptuală. În realitate ei 
doar se amăgesc singuri. 

NT specifică că pentru a-l vedea pe propriul învăţător spiritual ca pe un Buddha cineva 
trebuie să simtă: 1) că acesta este Buddha în persoană deopotrivă în sens absolut şi în 
sens relativ, 2) că toate acţiunile acestuia, fie ele spirituale sau lumești, sunt cele ale 
unui Buddha, 3) că bunătatea acestuia faţă de el o întrece pe cea a celor ce sunt Buddha, 
4) că acesta întruchipează cel mai mare dintre toate refugiile, şi 5) că dacă, ştiind 
aceasta, rugându-se acestuia fără a se bizui pe nici un alt ajutor pe cale, va dezvolta 
înţelepciunea realizării. 

srid pa: semnificaţia sa rădăcină este „posibilitate,” orice se poate transforma în orice 
altceva. Astfel aceasta reprezintă toate conceptele pe care le proiectăm în realitate şi 
care devin lumea iluzorie pe care o percepem. Astfel aceasta se poate traduce ca: 
devenire, existenţă, samsâra, lumea. 

Calul perfect este una dintre posesiunile monarhului universal. Acesta îi cunoaşte 
dorinţele înainte ca el să le exprime. Aici discipolul ideal este conştient de intenţiile 
învățătorului său şi în consecinţă acţionează în mod adecvat. 

„A şti gândurile şi acţiunile învățătorului înseamnă a obţine toate însuşirile corpului, 
cuvântului şi minţii sale.” DKR. „A nu obține mai întâi realizarea învățătorului, pentru 
a-i imita acţiunile denotă ipocrizie.” NT 

nor rdzas: literal, „bunăstare materială.” Am tradus adesea acest termen (şi nor singur) 
prin „bani,” deşi el ar putea deasemenea desemna orice lucru preţios sau valoros, fără a 
face în mod special referire la vreo formă de mijloc de plată. 

Una dintre cele trei mari universităţi monastice ale Indiei buddhiste, celelalte fiind 
Nâlandă şi Odantapuri. Funcţia de „pandit-păzitor-al-porţii” al porţilor sau 
departamentelor, din fiecare punct cardinal era acordată învăţaţilor celor mai capabili 
să apere poziţia filozofică buddhistă împotriva provocărilor gânditorilor non-buddhişti 
care se prezentau pentru polemică. Polemica intensă şi formalizată dintre apărătorii 
diferitelor şcoli filozofice era caracteristica acestei perioade de înaltă civilizaţie din India 
nordică. 

gyang rim rdzas: „trei paşi de zid de lut,” circa trei metri. În multe părţi ale Tibetului, 
zidurile caselor erau construite din lut (gyang), care era compactat cât era încă umed 
între matrițe din lemn dispuse în lungul liniei zidului, şi lăsat să se usuce. Matriţele erau 
apoi deplasate mai sus pentru a susţine următorul strat (rim) de lut. Plăcile din lemn 
folosite ca matrițe erau în general de circa un metru lăţime. Termenul gyang sau gyang 
rim era adesea folosit ca măsură obişnuită pentru adâncimea zăpezii. 

O posibilă explicaţie a acestor trei fraze este după cum urmează: „Rădăcina sa este 
cucerirea începutului,” înseamnă că natura de Buddha care este natura noastră 
originală nu poate fi afectată de nici o cauză sau circumstanţă. „Culmea ei este cucerirea 
realizării” înseamnă că acesta nu poate obţine un fruct mai înalt. Faptul că „fructul ei 
este cucerirea yogăi” înseamnă că nici o yoga nu poate oferi un fruct mai bun. 

Tradiţia bazată pe învăţăturile introduse iniţial în Tibet din India în secolul al VIII-lea 
au ajuns să fie cunoscute drept Tradiţia Veche sau Nyingma. Tradiţia bazată pe noul val 
de învățături introduse începând din secolul al XI-lea au fost numite Tradiţia Nouă sau 
Sarma. Primul învăţător al lui Milarepa, Rongtân Lhaga, aparţinea de Nyingma, pe când 
Marpa era un traducător şi un practician realizat al învățăturilor Noii Tradiţii. 

Jetsun Mila dorea să ofere vasul umplut cu orz. A oferi un vas gol se consideră a fi 
nefavorabil. 

Încercările prin care Milarepa a trebuit să treacă înainte de a primi învăţăturile lu 

Marpa, pe lângă faptul că erau o purificare a karmei trecute, o acumulare de merit şi o 
pregătire psihologică, aveau de asemenea o legătură cu viitorul descendenţei sale, 
fiecare detaliu având o semnificaţie simbolică care, prin principiul interdependenţei 
(rten bral) avea să afecteze viitorul lui Milarepa însuşi şi cel al discipolilor săi. 

„A lua refugiul” sau „a merge pentru refugiu” a fost de multă vreme traducerea 
englezească standard pentru skyabs su gro ba. Semnificaţia iniţială este a căuta 
protecţie faţă de o primejdie, în acest caz primejdia existenţei samsâărice. 

„De ce toate căile?” Deoarece luarea refugiului este o parte componentă necesară a 
oricărei căi din sūtre şi tantre.” NT 

Aici credinţa este pur şi simplu un răspuns spontan. „În acest caz nu este absolut 
necesar ca cineva să cunoască motivele credinţei cuiva.” NT 

„Când cineva are acest fel de credinţă, el ştie de ce. El are credinţă deoarece ştie că Cele 
Trei Nestemate şi în special învățătorul spiritual, sunt un refugiu infailibil.” NT 
Cuvântul „poartă” (sgo) se referă aici în mod implicit la credinţă, ca la ceea ce conferă 
accesul la binecuvântările lui Buddha, ale lui Padmasambhava, sau ale propriului 
învăţător. PWR 

Acesta este refugiul la nivelul Marii Perfecţiuni. 

tshong zhing: „câmpul (adică obiectul) pentru acumularea meritului prin prosternări, 
ofrande şi rugăciuni.” DICT. Datorită însuşirilor iluminate ale lui Buddha, Doctrinei 
(Dharma) şi Comunităţii Sacre (Sangha), efectul oricărei acţiuni pozitive îndreptate 
spre ele are o forţă enormă. Vezi de asemenea în glosar, câmpul de merit. 

Lotusul simbolizează puritatea minţii iluminate. Deşi acesta creşte din noroi, floarea lui 
nu este pătată de acesta. 

Numărul de membre este menţionat deoarece formele vizualizate ale învăţătorilor şi 
zeităților pot avea adesea mai mult decât un cap şi mai mult de două braţe sau picioare, 
fiecare detaliu având o anumită semnificaţie simbolică. 

Principalii Bodhisattva din suita lui Buddha Săkyamuni: Maăjusri, Avalokitesvara, 
Vajrapâni, Maitreya,  AkăSagarbha,  Kșitigarbha,  Sarvanivăranavișkambhin şi 
Samantabhadra. 

Cele treisprezece podoabe ale sambhogakâya sunt prezentate la pagina 255. 

Un toiag monastic, numit har gsil, literal „toiag sunător,” constă dintr-o coadă de 
lemn şi fier încoronată de două stūpa; mai jos de cea situată mai sus atârnă patru roţi şi 
douăzeci de inele metalice, al căror sunet zgomotos semnalează prezenţa călugărului. 
Bolul de pomeni, de obicei din metal, este numit lhung bzed, literal „cel care reţine ceea 
ce cade.” 

Protectorii Dharmei sunt uneori emanaţii ale Buddha-şilor sau Bodhisattva-şilor, iar 
alteori duhuri, zei sau demoni care au fost supuşi de un mare maestru spiritual şi legaţi 
sub jurământ. Protectorii din prima categorie sunt eliberaţi de karma şi acţionează din 
compasiune. Cei din a doua categorie sunt protectori datorită legăturilor lor karmice. 
„În acel moment (al obţinerii iluminării) adeptul posedă cele zece tării şi este înzestrat 
cu cele zece forţe, astfel încât este liber de toate temerile. Întrucât are capacitatea de a-i 
proteja pe ceilalţi, el nu mai are nevoie să îşi ia refugiul.” NT 

„Singurul refugiu ultim este stadiul ultim al stării de Buddha. Dharma şi Sangha sunt 
refugii temporale. Dharma transmiterii este semnificaţia pe care cineva trebuie să o 
realizeze. Odată ce a realizat corect această semnificaţie, el nu mai are nevoie de ea, aşa 
cum după traversarea unui râu nu mai are nevoie de barcă. Cât despre Dharma 
realizării, pe măsură ce adeptul progresează pe cale, el lasă în urmă realizările 
anterioare, care sunt cu alte cuvinte amăgitoare şi nepermanente. 

Cât despre Sangha, adepţii Srăvaka şi Pratyekabuddha nu au însuşirile Bodhisattvaşilor 
care au atins nivelurile sublime, iar sublimii Bodhisattva nu au însuşirile celor ce sunt 
Buddha; Bodhisattva-şii care sunt fiinţe obişnuite se tem încă de tărâmurile inferioare. 
Astfel de fiinţe nu sunt prin urmare o sursă de refugiu pe termen lung.” NT 

Aici refugiul este exprimat conform celor trei faze diferite ale practicii principale. Vezi 
Introducerea. 

Pentru a practica sistematic se recomandă să se aloce o perioadă regulată de timp, în 
cursul căreia adeptul să se concentreze asupra practicii fără întrerupere. Aceasta ar 

putea fi doar odată pe zi sau, într-o retragere intensivă, spre exemplu, de până la patru 
sesiuni pe zi: dimineaţa devreme, dimineaţa târziu, după amiază şi seara. 

Realizările obişnuite (thang mong), constau din puteri miraculoase, etc. şi sunt comune 
buddhismului şi altor căi yoghice. Realizarea supremă (mchog) este iluminarea totală 
aflată dincolo de samsăra. 

rus pa can, însemnând literal „osos,” referindu-se aici la expresia snying rus, lit. „un os 
în inimă,” înseamnă o mare determinare şi curajul de a nu abandona niciodată. 

Cerinţa fundamentală înainte de a îndeplini ceremoniile pentru a-i ajuta pe ceilalţi este 
că adeptul trebuie să fi practicat în profunzime cea mai mare parte a sadhanei în 
discuţie, care constă din recitarea mantrei de mai multe mii de ori, pentru purificarea 
propriei minţi. 

„Mandala” în acest context înseamnă cercul zeităților vizualizate şi invocate pentru 
practică. În adevărata tradiţie buddhistă aceasta este considerată drept o metodă pentru 
trezirea propriei minţi înţelepciune a adeptului. Aici aceasta este folosită greşit ca un 
ritual magic grosolan. 

Deşi există în tradiţia Bön învățături asupra înţelepciunii care sunt foarte apropiate de 
buddhism, ceea ce se vrea să se spună aici este religia Bön primitivă, a vrăjitorilor rurali. 
Mânia reală (zhe sdang rang mtshan pa) este o emoție negativă bazată pe noţiunea 
dualistă a lui „eu” şi „ceilalţi.” Ea trebuie deosebită de expresia de mânie afişată de 
fiinţele care sunt eliberate de astfel de noţiuni şi ale căror acţiuni se bazează pe 
compasiune pentru toate fiinţele. Această afişare mânioasă este o puternică metodă de 
a-i ajuta pe cei care nu sunt sensibili la o abordare paşnică. 

O aluzie la povestea construirii Marii Stūpa, la Bodhnath, lângă Kathmandu, de către o 
găinăreasă şi fiii săi. Trei dintre fii au renăscut, ca urmare a dorințelor pe care şi le-au 
pus atunci, ca maestrul Padmasabhava, regele Trisong Detsen şi călugărul Săntarakşita, 
care împreună au fost responsaibili de consacrarea fermă a buddhismului în Tibet. 
Această magnifică stupa este o ţintă înfloritoare a devoţilor tibetani, care o cunosc sub 
numele de Jarung Khashor. (Pentru întreaga poveste, vezi The Legend of the Great 
Stupa, trad. Keith Dowman, Berkeley, Dharma Publishing 1973). 

Conform predicţiilor unui brahman astrolog, după naşterea prinţului Siddharta, copilul 
avea să devină fie un monarh universal, fie un Buddha. 

Diferite tantra includ lei sau păuni în listă în loc de câini sau corbi. Toate acestea sunt 
categorii de carne care în mod normal nu sunt consumate deoarece erau tabu conform 
gândirii brahmanice din vechea Indie, fiind fie prea sfinte, fie altminteri, impure. Ele 
sunt prin urmare specifice practicilor care urmăresc distrugerea conceptelor. 

Anumite experienţe precum viziuni, vise etc. pot fi, dar nu cu necesitate, semne ale 
progresului în practică. Învăţătorii din descendența lui Patrul Rinpoche insistă că 
nimeni nu trebuie să fie fascinat de astfel de experienţe. Progresul trebuie măsurat mai 
curând prin sporirea devoţiunii, compasiunii şi eliberării de emoţiile negative din 
propria minte. 

Cele zece nivele şi căi vii ale unui Bodhisattva. Aici semnificaţia pare să fie progresul pe 
cale în general. 

Din vremurile cele mai timpurii, tradiţia a fost că călugării buddhişti ofereau prima 
parte din ceea ce primeau în urmblatul lor zilnic după pomeni Celor Trei Nestemate, 
consumau partea din mijloc fără discriminare şi dădeau ultima parte celor aflaţi în 
nevoie. 

„Trezirea bodhiciitei” este doar una dintre posibilele traduceri ale lui sems bskyed. 
Cuvântul bskyed înseamnă a da naşetere la, a produce, dar de asemenea a face să 
crească, a dezvolta. Cuvântul sems, care este o abreviere a lui byang chub kyi sems (skt. 
bodhicitta), „mintea iluminării,” are numeroase nivele ale semnificației. Pentru 
începător, aceasta este pur şi simplu intenţia de a elibera toate ființele. Totuşi într-un 
sens mai profund, bodhicitta este un sinonim al naturii de Buddha (skt. 
Tathâgatagarbha) şi al cunoaşterii primordiale (rig pa). La acest nivel aceasta nu este 
ceva care să fie produs care nu a existat înainte, deoarece este natura fundamentală a 
minţii noastre, care a fost dintotdeauna cu noi şi doar trebuie să fie descoperită şi 
manifestată. Am ales „trezire” pentru a încerca să acoperim oarecum ambele aspecte. 

Acesta este definit de către NT ca „promisiunea de a obţine fructul.” 

NT spune: „Bodhicita aplicaţiei este voinţa de a practica cele şase perfecţiuni 
transcendente, care sunt cauza sau mijloacele obţinerii fructului.” 

„Bodhicitta relativă este produsă cu sprijinul gândurilor noastre.” NT 

„Bodhicitta absolută este înţelepciunea în care mişcările gândurilor au fost dizolvate.” 
NT 

Aici, pentru claritate, am introdus un alineat care nu există în textul original. 

Reflecţia lunii în apă apare însufleţită însă nu are cu adevărat existență independentă. 
Acelaşi lucru este adevărat despre ceea ce percepem prin simţuri, întrucât lumea 
fenomenală este goală de orice esenţă obiectivă. Totuşi, suntem amăgiţi de credinţa că 
aceste apariţii sunt reale în mod obiectiv. Această confuzie fundamentală este chiar baza 
emoţiilor negative care ne fac să rătăcim în samsâăra. 

Motivul pentru care bodhicitta este atât de fundamentală pentru calea spre iluminare 
este deoarece la nivel absolut aceasta este însăşi natura de Buddha, înnăscută în toate 
fiinţele, care în mod natural are dragoste şi compasiune nemărginită. Procesul 
bodhicittei relative serveşte pentru a face această natură să se manifeste. NT vorbeşte 
despre aceste două aspecte: „Primul este cauza profundă a obţinerii stării de Buddha, 
iar cel de-al doilea este cauza circumstanţială.” 

NT arată că trebuie să se încerce mai întâi trezirea bodhicittei pentru o singură clipă, 
apoi pentru două, apoi pentru trei şi aşa mai departe. 

Călăuzirea conform experienţei, nyams khyrid, este o metodă de învăţare în care 
învățătorul acordă mai întâi o instruire mică. Studentul o pune în aplicare, iar apoi îşi 
prezintă experienţa practicii învățătorului, care apoi, pe această bază, îl sfătuieşte sau îi 
acordă învăţătura următoare şi aşa mai departe, într-o interacţiune continuă. 

O formă a lui Bodhisattva Avalokitesvara, de culoare albă cristalină. 

Skt. ușnișa: această protuberanţă din creştetul capului este una dintre însemnele fizice 
ale unui Buddha. În cazul lui Creastă Nestemată, acest însemn era prezent deşi el nu era 
un Buddha pe deplin iluminat. 

Primele cinci perfecţiuni sunt în legătură cu acumularea de merit, în acelaşi timp 
discipolul fiind totuşi insuflat cu înţelepciune. Aceasta este ceea ce face generozitatea şi 
pe celelalte, „perfecţiuni transcendente.” 

Bodhisatva-şii care au obţinut nivelurile sublime au realizat vacuitatea şi au intenţii 
vaste şi pure, ceea ce nu este cazul pentru ființele obişnuite. 

rang don, propriul beneficiu (AT ţel) al cuiva, implică realizarea totală a vacuităţii, a 
dharmakâyei, din care se manifestă apoi sambhogakâya şi nirmânakăya din compasiune 
pentru a realiza gzhan don, beneficiul celorlalţi. 

Vezi în glosar: căldură. 

Arborele medicinal simbolizează bodhicitta, care vindecă atât pe sine cât şi pe ceilalţi de 
toate suferinţele. 

Ofranda simbolică a corpului este explicată în Partea a doua, Capitolul V. 

Acest lucru este explicat în Partea Întâi, Capitolul 4, secţiunea III. 

NT arată că ceea ce poate fi distrus în acest fel este rezultatul acţiunilor pozitive, care 
sunt singurele care produc merit (bsod nams), adică cele care sunt îndeplinite fără cele 
trei metode supreme. 

„A păstra disciplina timp de o zi este mai valoros decât o sută de ani de generozitate; a 
cultiva răbdarea timp de o zi este mai valoros decât o sută de ani de disciplină.” NT 

Ei erau probabil studenţi ai uneia dintre şcolile Srâvakayâna care susţin că nu există cu 
adevărat un sine personal (ganga zag gi bdag med), însă nu recunosc vacuitatea totală 
a adevăratei existenţe a lumii fenomenale (chos kyi bdag med). 

Nelimitata deschidere a dragostei şi compasiunii pentru toate fiinţele este cea care 
permite minţii să se deschidă în totalitate spre vastitatea punctului de vedere 
Mahayâna. 

Vezi de asemenea nota 46. 

„Evitaţi căderea într-o extremă care va determina extenuare excesivă, sau practicarea 
unui ascetism exagerat care va pune capăt vieţii voastre.” NT 

„Discipolul devine tot mai ataşat de experienţele meditative. Acestea sunt experiența 

beatitudinii, în care acesta se simte fericit fără motiv; experienţa clarităţii, atunci când 
nămolul gândurilor s-a aşezat şi el se simte ca o casă goală pe dinăuntru şi pe dinafară; 
experienţa absenței gândurilor, în care, atunci când se verifică dacă apare vreun gând, 
există impresia că nu este nimic care să apară. Există încă ataşament faţă de realitatea 
unui „eu,” (gang zag gi bdag) prin gândul la „experienţa mea.” Şi de asemenea există 
ataşament faţă de realitatea obiectului (chos kyi bdag) prin gândul că există experienţe 
reale de care să fii ataşat. Acestea intră în conflict cu realizarea vacuităţii existenţei 
adevărate care este izvorul eliberării.” NT. În acest stadiu al concentrării, s-a atins doar 
calmul susținut (zhi gnas skt. Samatha) fără intuiţia pătrunzătoare (lhag mthong skt. 
vipasyană). 

Postura cu şapte elemente a lui Vairocana — rnam snang chos bdun, cele şapte elemente 
ale posturii de meditaţie ideale: picioarele încrucişate în postura vajra, spatele drept, 
mâinile în postura meditaţiei, ochii privind în direcţia vârfului nasului, bărbia uşor 
întoarsă spre interior, umerii bine separați „precum aripile vulturului,” iar vârful limbii 
atingând palatul. 

Menţinând spatele drept se permite energiei subtile (rlung) să curgă liber prin canalele 
subtile (rtsa). Există o relaţie intimă între acest sistem fizic subtil şi mişcările minţii. Se 
spune că mintea călăreşte pe această energie asemeni unui călăreț pe un cal. 
Perfecţiunile transcendente ale mijloacelor (thabs), tăriei (stobs), aspiraţiei (smon lam) 
şi înţelepciunii fundamentale (ye shes) sunt adăugate obişnuitelor şase pentru a alcătui 
ceea ce se numeşte cele zece perfecţiuni transcendente. 

Aceasta nu înseamnă nici suprimarea gândurilor nici urmarea lor, nici încercarea 
deliberată de a modifica starea minţii sau de a obţine o anumită stare de meditaţie. 
Toate gândurile amăgitoare sunt într-un sens modificări ale curgerii naturale a 
conştiinţei. 

Adică, a nu avea nimic de care să fii ruşinat înaintea Celor Trei Nestemate. 
Concentrarea este absenţa distragerilor. Sursa distragerii este a lua apariţiile ca fiind 
reale. A medita asupra apariţiilor ca zeități (care înseamnă ca manifestări ale 
înţelepciunii pure fără realitate concretă) înseamnă a fi concentrat. 

nges shes, lit. „convingeri,” este folosit aici pentru a desemna vederi extreme, precum 
eternalismul şi nihilismul, care afirmă că lumea fenomenală există sau nu în mod 
definitiv. 

„Aici srid pa (existenţa samsârică) se referă la tot ceea ce cineva consideră a fi real şi de 
care este ataşat.” DKR 

Întrucât vederea este realizarea vacuităţii, realizatorul, ceea ce este realizat şi procesul 
de realizare sunt recunoscuţi ca fiind lipsiţi de vreo existenţă intrinsecă. Ei apar doar ca 
proiecţii magice iluzorii ale conştiinţei, goale şi strălucitoare în mod natural. 

Uniunea apariţiilor şi vacuităţii, conştiinţei şi vacuităţii, beatitudinii şi vacuităţii şi 
clarităţii şi vacuității. 

Aceasta înseamnă a acţiona fără conceptualizare, realizând că actorul, acţiunea şi 
obiectul asupra căruia se acţionează sunt toate lipsite de existenţă intrinsecă. 

Înainte de înhămarea la această practică trebuie să se primească împuternicirea lui 
Vajrasattva de la un deţinător calificat al descendenţei. În general, practicile care 
urmează în restul textului începând din acest punct trebuie întreprinse numai sub 
călăuzirea unui învăţător calificat. 

În practicile Vajrayâna, zeitatea vizualizată va fi considerată ca fiind propriul învăţător 
rădăcină care îi reprezintă pe toţi Buddha din trecut, prezent şi viitor. Vajrasattva (tib. 
rdo rje sems dpa’) este acel Buddha care, ca Bodhisattva, a garantat că oricine îi va 
recita mantra va fi purificat de toate acţiunile negative şi de toate întunecările. Numele 
său se referă la puritatea indestructibilă a naturii minţii. 

Angulimăla, căruia i-a fost dată o falsă învăţătură cum că ar obţine eliberarea prin 
uciderea a o mie de oameni şi colectarea unui deget de la fiecare, ucisese deja nouă sute 
nouzeci şi nouă şi se afla pe cale să ajungă la o mie ucigându-şi propria mamă când l-a 
întâlnit pe Buddha, pe care a încercat să-l ucidă în locul acesteia. Datorită puterilor lui 
Buddha, el a fost incapabil să-l atace. Apoi Buddha i-a vorbit şi i-a întors mintea spre 
Dharma. 

Nanda este exemplul cuiva cu ataşament extrem care a obţinut eliberarea; Angulimâăla 
este exemplul cuiva cu ignoranță extremă; Darsaka (un alt nume a lui Ajatasatru) este 
exemplul agresiunii extreme; Sankara este exemplul cuiva având deopotirvă ataşament 
extrem şi mânie extremă. Nanda şi Angulimâla au devenit Arhaţi, Darsaka a devenit un 
Bodhisattva, iar Sankara a renăscut într-un tărâm al zeilor şi ulterior a obţinut calea 
vederii. 

NT descrie aceasta ca pe un suport exterior. 

NT descrie luarea refugiului, generarea bodhicittei şi mai ales compasiunea ca suport 
interior. 

NT vorbeşte despre şase lucruri de contemplat pentru practica regretului: 1) Timpul: 
regretarea tuturor acţiunilor negative pe care cineva le-a săvârşit din vremea fără 
început şi până în prezent, în cursul acestei vieţi, într-o anumită lună, sau zi sau 
moment şi aşa mai departe. 2) Motivația: regretarea tuturor actelor comise sub 
stăpânirea dorinţei, aversiunii şi confuziei. 3) Acumularea: regretarea oricărei 
negativităţi fizice, verbale sau mentale acumulate. 4) Natura acţiunii: regretarea 
deopotrivă a actelor negative prin ele însele (precum cele zece acţiuni negative, cele 
cinci acte cu retribuție imediată, etc.) şi a greşelilor particulare, încălcărilor 
legămintelor şi aşa mai departe. 5) Obiectul: regretarea tuturor acţiunilor greşite, 
indiferent că au fost îndreptate spre samsâra sau spre nirvâna. 6) Karma: regretarea 
tuturor actelor şi căderilor care determină o viaţă scurtă, numeroase boli, sărăcie, 
primejdia duşmanilor şi rătăcire fără de sfârşit în tărâmurile inferioare. 

Tipărirea şi distribuirea de cărţi sacre este considerată o puternică practică pentru 
acumularea de merit şi purificarea întunecărilor, cu condiţia ca aceasta să fie făcută în 
mod pur, ca ofrandă, fără nici un profit. 

dag pa dran pa: această expresie tibetană înseamnă literal „amintirea purității.” Se 
referă la faptul că fiecare element al vizualizării nu este o simplă imagine, ci are o 
anumită semnificaţie şi este important ca cineva să fie conştient de această semnificație 
atunci când realizează practica. Maniera exactă în care elemenetele acestei practici se 
leagă de cele patru forţe este explicată la câteva paragrafe mai departe. Deşi aici tratăm 
doar despre practica preliminară, numeroase aspecte menţionate în acest capitol sunt 
folositoare pentru practica principală a stadiilor generării şi perfecțiunii. 

În practica principală (vezi în Introducere) propria persoană este vizualizată adesea sub 
forma unei zeități. Aici considerăm că suntem obişnuiţi şi impuri la început, iar prin 
practică devenim puri. Astfel că la început ne considerăm corpul ca având înfăţişarea sa 
obişnuită de fiecare zi. 

ston pa: acest epitet obişnuit al lui Buddha înseamnă literal „destăinuitorul,” şi 
semnifică învățătorul care a predicat Dharma pentru prima data în kalpa şi lumea 
noastră. Vajrasattva este primul învăţător a numeroase tradiţii ale Vajrayânei în acelaşi 
fel în care Buddha Sâkyamuni este iniţiatorul vehiculului caracteristicilor. 

Aici sceptrul (vajra) şi clopotul simbolizează mijloacele iscusite şi înţelepciunea. 

Cel mai scurt dintre aceste coliere ajunge până la piept, iar cel mai lung până la ombilic. 
Figura feminină simbolizează înţelepciunea, iar figura masculină mijloacele iscusite; la 
un alt nivel cea feminină simbolizează vacuitatea, iar cea masculină manifestarea, sau 
iarăşi ele pot simboliza spaţiul absolut şi înţelepciunea fundamentală. Unirea lor 
sexuală simbolizează că în starea de iluminare toate acestea sunt experimentate ca 
unitate inseparabilă. 

Acestea nu sunt canale materiale, ci căi subtile prin care curg energiile subtile ale 
corpului. Semnificaţia acestor canale devine clară atunci când sunt practicate exerciţiile 
yoghice ale stadiului perfecțiunii din practica principală. 

Pe măsură ce nectarul umple fiecare roată, se primeşte binecuvântarea 
corespunzătoare, după cum s-a menţionat în fiecare dintre listele de patru din acest 
paragraf. 

Literal, „starea uniunii dincolo de învăţare,” „uniunea” referindu-se la uniunea dintre 
răpakâya şi dharmakăya. În cele cinci căi ale lui Bodhisattva, calea dincolo de învăţare 
este a cincea şi denotă nivelul desăvârşitei stări de Buddha. 

Aceste cinci culori reprezintă cele cinci familii Buddha, fiecare reprezentând un aspect 

particular al înţelepciunii. 

Cuvintele dag şi ma dag de aici ar putea fi interpretare de asemenea în termenii 
recitării corecte sau incorecte a tuturor silabelor mantrei. Dar în vederea explicaţiei din 
paragraful următor ele au fost traduse ca „puritate” şi „impuritate.” 

bskyed rim gsal 'debs, descrierea imaginilor vizualizate şi procesul diferit al meditaţiei 
este recitat înainte de a trece la recitarea efectivă a mantrei. Aceasta este structura 
standard a textelor rituale folosite pentru sadhana (sgrub thabs, lit. mijloacele 
realizării) unei zeități. Astfel de texte sunt folosite nu doar pentru ceremoniile dintr-un 
grup pentru scopuri particulare, ci de asemenea pentru practica personală. 

Folosirea produselor din tutun impurifică sistemul canalelor subtile şi energiilor şi are 
astfel un efect vătămător asupra minţii la un nivel profund. 

Cuvintele secţiunii ofrandei din sadhana, care sunt repetate după recitarea mantrei şi 
înainte de încheiere. 

Această imagine arată că folosirea unor astfel de ofrande este din punct de vedere 
karmic extrem de primejdioasă şi poate conduce la renaşterea în infernuri. 

Când cineva a primit o împuternicire, forța practicii trebuie susţinută de o practică 
zilnică, chiar de scurtă durată. Aici lama-şii îndeplinesc astfel de practici în timpul 
ceremoniei mai curând decât în propriul lor timp liber. 

Cele trei mandala ale corpului, cuvântului şi minţii învățătorului. 

„Vă bea sângele din inimă” înseamnă distrugerea energiei voastre vitale. Mantrayâna 
Secretă ne pune în contact cu propria noastră natură şi cu cele mai fundamentale 
energii ale noastre. Dacă respectăm legămintele samaya aceasta ne dă capacitatea de a 
progresa cu rapiditate. Dar în caz contrar, dăm naştere unei puternice forțe 
autodistructive. Aceasta este numită „căpcăunul vajra” şi este opusul zeităților 
înţelepciunii. 

A comite o cădere rădăcină totală înseamnă a încălca unul dintre legămintele de bază 
ale disciplinei monastice, în mod conştient, într-o situaţie în care nu este imposibil să se 
procedeze altminteri. 

Adică în care o singură figură întrupează toate zeitățile. Acest lucru este explicat mai 
complet în capitolul asupra Guru Yoga. 

Îndoita puritate înseamnă a poseda puritatea naturii de Buddha în primul rând, iar apoi 
puritatea actualizării ei şi obţinerii stării de Buddha. „Conform învățăturilor tradiţiei 
Nyingma, natura pură primordială care este starea de Buddha şi însuşirile celor trei 
kaya se află deja înăuntrul nostru în întregul lor, şi nu este nevoie să le căutăm 
altundeva, dar dacă nu folosim cele două acumulări ca factori auxiliari, aceste însuşiri 
nu vor deveni manifeste. Este asemeni soarelui: deşi razele sale luminează cerul prin ele 
însele, este încă necesar ca vântul să împrăştie norii care îl ascund.” NT 

bsags sbyang rang sar dag kyang, lit. „chiar şi atunci când acumularea şi purificarea 
sunt pure în propriul lor loc.” 

Direcţiile care urmează sunt uneori cu totul tehnice şi sunt intenţionate pentru a 
completa o explicaţie orală, în mod normal însoţită de o demonstraţie. 

Facem ofrande în prezenţa mandalei realizării, care este folosită mai curând aşa cum s- 
ar folosi o statuie a lui Buddha. Ea simbolizează câmpul buddhic desăvârşit al celor cinci 
Buddha care reprezintă cele cinci înţelepciuni. Întrucât aceasta reprezintă cele cinci 
înţelepciuni pe care dorim să le realizăm, această mandala este numită mandala 
realizării. 

Convenţia dintr-o mandala este că fața este estul, spatele este vestul, şi aşa mai departe. 
Aici mandala este întoarsă pentru a sta cu faţa spre practicant, astfel încât partea estică 
este cea mai apropiată. 

Esenţa-inimă a Spaţiului Vast (klong chen snying thig) este una dintr-un număr de 
învățături Esenţă-inimă. Cele mai importante dintre acestea sunt Esenţa inimă a 
Dăkini (mkha 'gro snying thig) şi Esenţa-inimă a lui Vimalamitra (bi ma snying thig), 
transmisă prin Yeshe Tsogyal respectiv Vimalamitra. Ambele aceste învățături au venit 
prin descendența lui Longchenpa. 

O „îngrăditură de fier” gata făcută este un inel făcut de obicei din metal care este folosit 
pentru a conţine primul nivel al ofrandelor mandalei. El reprezintă inelul munţilor care 

înconjoară lumea. În acest caz un al doilea inel conţine ofrandele celor opt zeițe, iar un 
al treilea soarele, luna etc. Ornamentul pentru vârful menţionat mai târziu este pur şi 
simplu un ornament de forma unei nestemate care se pune în vârf la sfârşit. Aceste 
accesorii sunt adăugiri pentru a mări ofranda, care este totuşi perfect autentică şi fără 
ele. 

Dacă aranjaţi mandala astfel încât estul se află spre voi, trebuie să întoarceţi mandala 
complet pentru a sta în fața mandalei realizării la sfârşit, atunci când recitaţi, „Ofer 
această mandala ...” 

Textul explicativ de bază pentru aceste practici preliminarii este Explicaţia Practicii 
Preliminare a Esenţei-inimă a Spaţiului Vast, scrisă de Jigme Lingpa. Fiecare element 
al mandalei are numeroase nivele de înţelegere, corespunzătoare diferitelor niveluri ale 
practicii. 

Deşi mai obişnuite decât cele care urmează, aceasta este totuşi o ofrandă a unui univers 
ideal, ca fiind perceput în viziunea pură a ființelor profund evoluate mai curând decât 
experienţa de fiecare zi a unui univers plin de suferință perceput de percepţia amăgită 
curentă. 

mi mjed `jig rten. Conform explicaţiei lui DKR care implică o altă ortografie posibilă 
(mi byed, nedespărţit) în acest univers sentimentele sunt atât de puternice încât ființele 
nu sunt niciodată despărțite de ele. 

bkod pa chen po Inga, lit. cele cinci mari clasificări. Acestea sunt Câmpurile Buddhice 
ale celor cinci familii. 

Asemeni lui Milarepa, care a trăit în locuri singuratice din munţi unde nu era nimeni 
care să-i aducă hrană şi s-a întreţinut cu o dietă de urzici. 

În această mandala ofrandă mai simplă se folosesc numai şapte grămezi de grâne, 
pentru a reprezenta Muntele Meru, cele patru continente, soarele şi luna. 

zhal zas: un termen onorific pentru hrană. În acest caz o ofrandă de hrană reprezentată 
de un tip de torma care poartă acest nume. 

Conceptele de subiect, obiect şi acţiune. 

Extragerea esenţelor (bcud len), o metodă care face posibil consumul doar anumitor 
substanțe şi elemente în cantităţi minuscule, fără a fi necesară folosirea hranei 
obişnuite. Este baza pentru practicile subtile pentru purificarea corpului şi rafinarea 
minţii. 

Ascensia sau descensia poate fi aplicată calităţilor diverselor kalpa sau se referă la o 
scară a timpului mai mică: de exemplu vremurile noastre actuale sunt o epocă a 
degenerării comparativ cu vremea lui Sâkyamuni. 

Termenul folosit aici pentru corp este phung po, referindu-se de asemenea la 
„agregate,” adică la constituenţii psihofizici care interdependent constituie ceea ce 
cineva consideră a fi el însuşi. 

Mama: femininul, înţelepciunea sau vacuitatea, care este descrisă ca mama tuturor 
celor ce sunt Buddha deoarece atunci când cineva realizează vacuitatea acesta devine 
Buddha. 

ma cig khro ma nag mo, skt. Krodhakali. 

Silaba pet (în general pronunţată „pay” sau „pet”, deşi există numeroase variaţii) 
pronunţată brusc, este folosită pentru a reteza procesul conceptualizării. 

a thung, folosit aici de Patrul Rinpoche pentru mai obişnuitul a shad, înseamnă 
„lovitura lui a,” o simplă linie verticală, mai groasă la capătul superior şi ascuţită la 
celălalt ( | ), care este o parte a literei tibetane A (% ) . În această practică aceasta este cu 
susul în jos, dând aparenţa unei flăcări. În multe practici caracterul hang ( ) este de 
asemenea cu susul în jos, deşi aceasta nu s-a menţionat în textul nostru. 

Nectar: skt. amrita, lit. „nemuritorul” a fost tradus în tibetană ca bdud rtsi, nectarul 
(rtsi) care înfrânge demonul (bdud) morţii. Este un simbol al înţelepciunii. Imaculat 
(zag med) înseamnă „nepătat de emoţii negative.” 

dpal mgon bdun cu rtsa Inga, unii dintre cei mai faimoşi protectori ai Dharmei din 
Tibet. Sunt consideraţi a fi emanaţii ai lui Mahâkala. 

În această practică limbile Buddha-şilor şi Bodhisattva-şilor au forma simbolică a unei 

jumătăți de vajra, care reprezintă indestructibilul corp al înțelepciunii, extins într-un 
tub de lumină, reprezentând capacitatea lor de a accepta ofrande. 

Lit. „datorii pentru castelul de deasupra şi câmpurile de dedesubt,” adică datoriile pe 
care le-am făcut faţă de domn pentru protecţia sa atunci când am fost ţărani şi datoriile 
pe care le-am făcut faţă de fermieri pentru recoltele lor atunci când am fost domni. 
Aceste patru din urmă se referă la realizările spirituale. 

Vezi pagina 92. 

snyems, lit. aroganță, folosită în acest capitol cu semnificaţia specifică care înseamnă 
credinţă în „eu.” 

Conform vehiculului cauzal al caracteristicilor, cei patru demoni sunt 1) Demonul 
agregatelor, phung po" bdud, referindu-se la ceea ce moare. (Fără cele cinci agregate nu 
ar exista suport, sau bază, pentru suferinţele samsârei.) 2) Demonul emoţiilor negative, 
nyon mongs pa'i bdud, cauzatorul morţii. (Aceste emoţii, care apar din credinţa într-un 
sine, dau naştere acţiunilor negative. Acţiunile negative dau naştere karmei şi datorită 
karmei ne naştem şi murim neajutoraţi.) 3) Demonul Domnului Morţii, 'chi bdag gi 
bdud, care este moartea însăşi. (Aceasta înseamnă ca atare, cel care urmează inevitabil 
naşterii. Mai subtil aceasta este nepermanenţa naturală a fiecărui moment, care este 
prin natură dureros.) 4) Demonul fiilor zeilor, lha’i bu yi bdud, cel care ne împiedică să 
mergem spre starea de pace de dincolo de moarte. (În practică se referă la distragere, 
gânduri ale ataşamentului faţă de obiectele exterioare.) 

„Conform vehiculului Mahăyâna, cei patru demoni sunt: 1) Demonul tangibil: lucrurile 
şi ființele exterioare care ne vatămă corpul şi mintea. 2) Demonul intangibil: ataşament, 
aversiune şi confuzie şi cele 84.000 tipuri de emoţii negative care dau naştere tuturor 
suferințelor samsărei. 3) Demonul bucuriei: acesta înseamnă bucuria pe care cineva o 
resimte când se gândeşte că propriul învăţător spiritual, învățătura pe care a primit-o şi 
practicile în care este angajat sunt diferite, şi că propriii săi fraţi şi surori vajra sunt 
superiori celorlalţi oameni. Mai specific, aceasta este infatuarea pe care cineva o resimte 
atunci când obţine cea mai mică „căldură! sau forţă a practicii. 4) Demonul mândriei 
este rădăcina celorlalte trei: acesta este credinţa în ‚ew şi „al meu:' Dacă cineva distruge 
acest demon , toţi demonii exteriori sunt distruşi de la sine, fără a mai face nimic pentru 
a-i distruge.” 

„Venerabila mamă” se referă la Machik Labdrân care vorbeşte în acest citat. 

De obicei în mod simbolic cu un vers de patru rânduri al învăţăturii. 

Am folosit termenul sanscrit ca fiind mai puţin stângaci decât cel tibetan (bla ma“ rnal 
'byor) sau englezesc. Aşa cum înseamnă pur şi simplu „practica bazată pe învăţător,” 
termenul înseamnă şi „unirea cu natura minţii învățătorului.” 

În filozofia buddhistă, vacuitatea este întemeiată pe baza raţionării logice. Aceasta nu 
este o îndeletnicire pur intelectuală, ci un exerciţiu spiritual, folosind concepte pentru a 
distruge concepte. 

dpe'i ye shes. În Anuyoga, spre exemplu, prin lucrul cu canalele şi energiile, se 
experimentează beatitudinea-vacuitate, care furnizează un indiciu al parfumului 
adevăratei înțelepciuni fundamentale care locuieşte întotdeauna în interiorul nostru dar 
suntem incapabili să o recunoaştem. Aceasta este mai curând asemeni unei imagini a 
unui elefant care ne-a dat capacitatea de a recunoaşte un elefant adevărat. În Marea 
Perfecţiune, natura minţii, adevărata înţelepciune fundamentală este indusă în mod 
direct. 

„În ce fel trebuie să-l considerăm ca pe un Buddha? Conform Micului Vehicul nu este 
nici măcar necesar a-l considera pe propriul învăţător ca pe o fiinţă specială sau ca pe 
un pratyekabuddha. A-l considera ca pe o fiinţă obişnuită cu anumite calităţi este 
suficient. Pentru calea lui Bodhisattva este suficientă considerarea lui ca o fiinţă a care 
obţinut unul dintre cele mai supreme niveluri, precum nirmânakâya unui Buddha sau a 
unui Bodhisattva care se află cel puţin pe marea cale a acumulării (tshog lam chen po). 
În tradiţia Marii Perfecţiunii este nepotrivit a-l considera pe propriul învăţător ca fiind o 
persoană obişnuită învățată, ca pe un Arhat sau ca pe un Bodhisattva aflat pe unul 
dintre nivelurile sublime, ca nirmânakâya a unui Buddha sau chiar ca un 
sambhogakâya. Acesta trebuie considerat ca fiind dharmakâya. Dacă cineva este capabil 

să se roage lui cu o credinţă întru-totul constantă, aceasta poate trezi înţelepciunea 
realizării interioare fără a recurge la alte căi.” NT 

NT explică în detaliu după cum urmează: „Dacă cineva are devoţiunea de a-l vedea pe 
propriul învăţător ca pe un Buddha, înţelepciunea realizării va răsări chiar dacă nu 
practică stadiile generării şi perfecțiunii. Această opinie este împărtăşită de Noua 
Tradiţie. Totuşi, în Mahăyoga şi Anuyoga, stadiile generării şi perfecțiunii sunt practica 
principală. Dacă cineva nu are conflicte cu propriul învăţător şi cu însoțitorii spirituali şi 
practică considerându-l pe învăţător ca fiind esenţa zeităților, realizările sunt aproape, 
iar binecuvântările vor veni rapid.” 

Sgyu ma ngal gso, a treia operă din Trilogia Adăpostului a lui Longchenpa, ngal gso 
skor gsum. Longchenpa însuşi explică că titlul poate fi luat nu doar ca „găsirea 
adăpostului faţă de iluzie,” ci de asemenea ca „găsirea adăpostului în iluzie,” — iluzia în 
cazul din urmă fiind înţeleasă ca referindu-se la vederea a toate ca fiind asemeni unei 
proiecţii magice fără nici o realitate intrinsecă. 

Completa abandonare faţă de natura înţelepciunii întrupate de învăţător permite o 
comunicare directă a acestei înțelepciuni. Fără acest proces de abandonare, nu poate 
exista o abandonare a ataşamentului faţă de ego. Principiul se aplică tuturor stadiilor 
căii, dar devine mult mai intens şi explicit în Guru Yoga. Eficacitatea oricărei căi 
depinde de măsura în care este abordată această cale. 

Unirea aparenţelor şi minţii (snang sems 'dres pa) se referă la realizarea că toate 
aparențele sunt produse de creativitatea minţii, şi că adevărata natură a minţii este 
vacuitatea; aceasta conduce la experimentarea a tot într-un fel care este dincolo de orice 
dualitate subiect-obiect şi este caracterizată ca ‚goală şi „penetrantă' fără îngrădire 
(zang thal). PWR 

Aceasta este o formă a fenomenului cunoscut drept corpul de curcubeu (ja 'lus). 
Vizualizarea propriei persoane ca pe o zeitate, conferă capacitatea de a merge dincolo de 
limitările ideilor convenţionale cotidiene nu doar de învăţător, ci de asemenea de sine. 
NT spune: „Dacă cineva se vizualizează pe sine într-o formă obişnuită, această idee va 
împiedica intrarea binecuvântărilor.” De asemenea, se face vizualizarea propriei 
persoane într-o înfăţişare feminină în relaţie cu înfăţişarea masculină a lui Guru 
Rinpoche, combinând astfel aspectele înţelepciunii şi mijloacelor; şi în mod special, 
considerându-se pe sine ca având natura lui Yeshe Tsogyal, cea mai apropiată discipolă 
a lui Guru Rinpoche, se crează un rten'brel (legătura interdependentă sau conexiunea 
auspicioasă) cu relaţia lor extraordinară învăţător-discipol. 

brtul zhugs kyi spyod pa: stilul de viață neconvențional adoptat de cei mai avansați 
practicanți ca o cale de a-şi perfecționa încrederea în viziune. „Odată ce au transcens 
activităţile obişnuite se angajează în cele extraordinare.” DICT 

Cerbul este simbolul calmului desăvârşit. Avalokitesvara este în mod obişnuit înfățişat 
cu pielea unui cerb drapată peste umeri. Această pălărie este decorată în jurul 
marginilor cu pielea unei căprioare. 

Energiile intense ale unor astfel de locuri furnizează o provocare pe care practicanţii o 
pot folosi pentru a-şi înfrunta propriile lor temeri. 

O exclamaţie de mirare, „Ce este considerat minunat? Puritatea şi infinitatea lumii 
fenomenale.” NT 

Rugăciunea în Şase Stanţe: 

Hium! Născut în ţinutul nord-vestic al Oddiyânei 

Pe patul de polen al unei tulpini de lotus. 

În mod miraculos, ai obținut suprema realizare. 

Recunoscut drept Cel Născut din Lotus, 

Înconjurat de suitele numeroaselor dăkini. 

Imitându-te, mă voi desăvârşi eu însumi — 

Vino atunci, mă rog, conferă-mi binecuvântările tale. 

Guru Padma Siddhi Hum. 

Aceasta este cea mai cucernică rugăciune către Padmasambhava. Ea are mai multe 
niveluri de semnificaţii şi constituie prin ea însăşi o cale completă. 

Astfel încât cineva să nu simtă că tocmai inventează o vizualizare artificială, îl invită pe 

„adevăratul” Padmasambhava şi suita sa din Tărâmul Buddhic, Muntele-de-Culoarea- 
Aramei. Aceste zeități ale înțelepciunii (ye shes sems dpa’, Skt. jăânasattva) se dizolvă 
şi binecuvântează zeitățile samaya (dam tshig sems dpa’, samayasattva) pe care deja le- 
a vizualizat. Acelaşi lucru este valabil pentru palat şi celelalte elemente ale Câmpului 
Buddhic (aici atât zeitățile cât şi mediul lor, palatul, sunt incluse în termenul tam tshig 
pa) după cum am văzut deja, prezenţa lui Padmasambhava este acolo tot timpul. Aceste 
tehnici servesc pentru a dezvolta încrederea în acea experienţă. 

„Secret” deoarece maestrul vajra are o capacitate ascunsă de a spori meritul acţiunilor. 
Pentru „câmpul de merit” vezi nota 112 şi glosarul. 

„Există trei feluri de prosternări: 

Categoria superioară este „întâlnirea viziunii.” A face prosternarea cu viziune înseamnă 
a şti că nu există nici un subiect, obiect sau acţiune de conceptualizat, 

Categoria mijlocie de prosternare este numită „instruirea în meditaţie” În aceasta 
manifestăm nenumărate corpuri, fiecare cântând nenumărate cântece de preţuire. 
Cineva s-ar putea gândi că aceasta a fost o practică a stadiului generării, însă nu aceasta 
este situaţia, deoarece nenumăratele corpuri generate sunt impure, corpuri obişnuite (şi 
nu zeități). 

Categoria obişnuită de prosternare este ,prosternarea devoţională:' prosternarea 
propriului corp recitând rugăciuni cu cuvântul şi experimentând devoțiune cu mintea. 
Întrucât devoţiunea este cel mai important aspect, trebuie păstrate în minte calităţile 
obiectelor infinite ale refugiului în timp ce se realizează prosternarea.” NT 

Ideal, trebuie să se încerce să se încorporeze viziunea primei categorii de prosternare şi 
vizualizarea celei de-a doua în timp ce se practică a treia. 

„Cele cinci sute de mii de preliminarii” se referă, general vorbind, la obiceiul recitării 
rugăciunii refugiului, rugăciunii bodhicitta, mantrei cu o sută silabe, oferirea mandalei 
şi rugăciunea Guru Yoga de câte o sută de ori fiecare. Totuşi, există alte căi de numărare 
ale celor cinci practici (de inclus prosternările, de exemplu) şi recitări suplimentare sunt 
adesea adăugate acestor cinci de bază. 

În practică se obişnuieşte atunci când se acumulează prosternările în acest fel să se 
întindă corpul pe întreaga sa lungime. 

Recipientul folosit pentru transportul untului este deja impregnat cu grăsime, astfel că 
odată ce a devenit ţeapăn a adăuga mai multă grăsime nu va fi de folos. În acelaşi fel, 
tipul de practicant, care ia învăţăturile în mod intelectual şi a devenit blazat, simțind că 
a auzit deja toate învăţăturile, nu va fi atins prin primirea mai multor învăţări, ci doar va 
deveni chiar mai mândru. 

Lit. „temelia de aur a universului,” baza universului în cosmologia tradiţională. DKR 
sugerează că în termenii cosmologiei moderne aceasta poate fi considerată ca fiind 
nucleul pământului. 

Ofranda trebuie să servească ca antidot pentru ataşament şi avariţie.” NT 

Unul dintre cei Opt Fii Apropiaţi (vezi glosarul), distinct de Buddha Samantabhadra. 
„Mărturisirea acţiunilor negative este un antidot la aversiune.” NT 

„Cele care conduc la eliberare” se referă la acţiunile pozitive care sunt săvârşite în timp 
ce se aplică cele trei metode supreme. Celelalte acţiuni pozitive duc doar la renaşteri 
mai bune. 

Unele detalii date în NT: „Toate izvoarele de merit izvorând din adevărul absolut sunt 
nepătate de emoţii negative (zag med); toate cele izvorând din adevărul relativ sunt 
pângărite (zag bcas). Toate cele care sunt desăvârşite pe căile vederii şi meditaţiei sunt 
nepătate. Toate acumulările de merit sunt pângărite; toate acumulările de înţelepciune 
sunt imaculate.” 

„Antidotul pentru confuzie.” NT 

NT descrie aceasta ca un antidot la vederile greşite şi adaugă că a vă ruga pentru viaţa 
lungă a propriului învăţător şi a propriilor fraţi şi surori vajra este o practică extrem de 
profundă, care îndepărtează obstacolele care primejduiese propria voastră viaţă. 

„A intra în nirvâna” în acest context se referă la Buddha-şii sau Bodhisattva-şii care îşi 
termină activităţile în lumea noastră, iar noi, prin urmare, îi implorăm să rămână şi să 
continue aceste activităţi de dragul fiinţelor, după cum a făcut laicul Cunda în cazul lui 

Buddha Săkyamuni. 

„Antidotul pentru nesiguranţă.” NT. Dacă cineva nu dedică acţiunile pozitive pe care le- 
a săvârşit, acesta nu va şti ce efect vor avea ele. 

Dacă cineva îndeplineşte un act de caritate, spre exemplu, fără să-şi canalizeze intenţia 
prin dedicație şi aspirație, acţiunea este descrisă ca „lipsită de direcţie” (lung ma bstan). 
Nu se ştie ce beneficiu va veni din aceasta. Totuşi dacă cineva îşi pune o dorinţă — spre 
exemplu, niciodată să nu-i lipsească cele necesare vieţii în timpul practicării Dharmei — 
acţiunea dobândeşte o direcţie precisă şi va conduce spre țelul dorit. 

Cineva poate de asemenea să dedice fructul unei acțiuni pozitive unei anumite 
persoane. Totuşi, pentru ca actul să fie cu adevărat eficace, trebuie ca acesta să fie 
dedicat tuturor ființelor incluzând acea persoană. 

Tibetanul gsol ba 'debs pa a fost aici, ca în cele mai multe cazuri din acest text, tradus 
prin „rugăciune” sau „rugă”. Totuşi, acesta trebuie înţeles în cel mai profund şi larg sens 
al cuvântului englezesc, şi probabil cu unele conotaţii oarecum diferite. Literal acesta 
înseamnă ,a adresa’ sau ,a face’ ('debs) o cerere (gsol) dar gsol implică de asemenea a 
avea deplin sprijin şi încredere în ceva infailibil, iar 'debs o întreprindere viguroasă, 
plină de hotărâre (PWR). Aceasta se referă, prin urmare, mai mult la starea minţii care 
trebuie resimţită — una de totală încredere, deschidere şi nădejde — decât la impresia ei, 
după cum se poate înțelege din această secțiune unde semnificaţia include primirea 
celor patru împuterniciri. 

„Ceea ce a fost de realizat este nivelul celor patru vajra. Canalele purificate sunt corpul 
vajra, sau nirmânakâya; energiile purificate sunt vorbirea vajra sau sambhogakâya; 
mintea purificată este mintea vajra sau dharmakâya; natura purificată (a acestor trei) 
este inseparabilitatea vajra sau svabhavikakâya.” NT 

Termenul heruka este folosit adesea pentru zeitățile mânioase, dar în realitate se referă 
la orice formă care reprezintă natura ultimă a cuiva. „He reprezintă spaţiul (adică 
vacuitatea), ka reprezintă Înţelepciunea, iar ru uniunea celor două” NT. Semnificaţia 
acestui pasaj din text este că indiferent ce practică Vajrayâna am face, natura zeităţii 
principale este invariabil propriul nostru învăţător, care astfel este întotdeauna cel mai 
important focus al devoţiunii şi izvor al binecuvântărilor. 

După uniunea esenței mamei şi tatălui în momentul concepţiei, se formează roata 
manifestării (această roată, sau cakra, este localizată în ombilic odată ce corpul este 
format). Din ea apar cele trei canale principale, care ulterior se subdivid în alte mii. Vezi 
în glosar la „canal” şi „roată.” 

Shes lrya bum “jug, una dintre instrucţiunile asupra yogăi somnului care se găseşte în 
învăţăturile Marii Perfecţiuni. 

La acest nivel, luarea percepţiilor drept cale înseamnă a le experimenta fără nici un 
concept al unei realităţi intrinseci a percepţiei şi a celui care percepe. Cele şase 
conştiinţe şi obiectele lor devin imposibil de apucat, asemeni spaţiului. Ele nu mai dau 
naştere la ataşament şi astfel nu mai sunt sursă a suferinţei. 

Împuternicirea aduce pe cineva la eliberare prin maturarea curentului minţii sale. 
„Împuternicirea temelie este după cum urmează. Dacă cineva realizează natura minţii, 
care este natura sa de Buddha, aceasta este împuternicirea’ nirvânei. Dacă nu o 
realizează, aceasta este „împuternicirea' samsărei. Pe cale, împuternicirea constă din trei 
elemente: 

1) Împuternicirea temelie, în care discipolul este introdus la mandala zeităţii de către 
un învăţător spiritual autentic. În acel moment, în cel mai bun caz acesta realizează 
viziunea împuternicirii absolute. Într-un caz mediu, acesta are experienţa beatitudinii, 
clarităţii şi absenței gândurilor. În cel mai rău caz trebuie să experimenteze o 
certitudine că propriul corp, cuvânt şi minte sunt cele trei vajra, cu o minte nedistrasă 
de nimic altceva. O împuternicire primită în acest fel va fi suport pentru calea 
Vajrayânei. Totuşi, a cere tot mai multe şi mai multe împuterniciri până ce capul vi se 
aplatizează (de la toate obiectele rituale aşezate deasupră-i), în timp ce mintea nu face 
nici un progres câtuşi de puţin, nu poate servi ca o adevărată împuternicire. 

2) Calea împuternicirii. Odată ce cineva a primit împuternicirea temelie, orice 
împuterniciri viitoare, fie că sunt primite de la altcineva sau sunt luate de el însuşi, sunt 

împuterniciri pe calea Vajrayâna, a căror funcţie este de a remedia şi purifica. 

3) Fructul împuternicirii este „împuternicirea marea rază de lumină,” care, din 
inseparabilitatea temeliei şi luminii clare, şi prin forţa înţelepciunii împuternicirii 
absolute, distruge toate întunecările tendinţelor habituale, sau tendinţele celor trei 
percepții ale clarităţii, sporirii şi realizării în timpul transferului (din momentul 
morții).” 

Ele ne purifică de ataşamentele față de cele trei lumi ale dorinţei, formei şi fără formei, 
desăvârşesc calităţile celor trei kāya din noi şi maturează în noi înţelepciunea luminii 
clare. 

O altă denumire a Muntelui-de-Culoarea-Aramei. 

spangs rtogs, calităţile unui Buddha -— eliberarea de toate întunecările şi tendinţele şi 
realizarea celor două feluri de cunoaştere — ştiind că tot ce se află acolo este 
cunoaşterea naturii a toate cele. 

Conform învățăturilor Vajrayânei, Buddha era deja deplin iluminat atunci când a apărut 
în lume şi toate acţiunile sale au fost doar pentru a învăţa fiinţele. 

Muntele Mălaya, sau Mălayagiri (ri ma la ya), se află în Sri Lanka şi este de obicei 
considerat identic cu muntele sacru Sumanakiiţă, în prezent cunoscut drept Vârful lui 
Adam, care este de asemenea locul unei amprente a tălpii lui Buddha şi a fost vizitat de 
către Guru Rinpoche. În unele relatări Muntele Mălaya este descris ca „revărsând 
meteoriți” (gnam Icag 'bar ba). 

Cei Cinci Desăvârşiţi ai Generozităţii Sublime (dam pati ngs can dra ma Inga) erau un 
zeu (grags ldan mchog skyong, skt. Yasasvi Varapâla), un nāga (klu rgyal jogpa, regele 
nâga Takșaka), un yakșa (skar mda” gdong, Ulkamukha), un râkșasa (blo gros tbabs 
ldan, Maryaupăâyika) şi o fiinţă umană (dri med grags pa, Vimalakirti); alternativ, 
conform anumitor surse, zeul Indra (rig 'dzin lha dbang rgyal sbyin) este înşirat în 
locul lui Vimalakirti). 

mdo dgongs 'dus, de asemenea cunoscut ca 'dus pa mdo. Deşi aceasta este numită o 
sūtra, acest text este în realitate una dintre cele patru tantra rădăcină ale Anuyoga. A 
fost scrisă în beril topit de către râkșasa Matyaupâyika. 

rgzyd gsang bai snying po, skt. Guhyagarbha, numită aici Tantra Tainei Glorioase 
(dpal gsang ba“ rgyud). 

Povestea lui Garab Dorje urmează în secțiunea următoare. În ciuda originii sale indiene, 
am păstrat numele său tibetan, întrucât în tradiția tibetană numele său sanscrit 
(Pramodavajra sau Prahevajra) este rareori folosit, iar numele său tibetan este după 
toate probabilitățile mai familiar cititorilor. 

Vajrasattva, rdo rje sems dpa’: rdo rje sems înseamnă minte vajra, iar aici Vajrasattva 
trebuie înțeles în sensul absolut al conştiinţei primordiale (rig pa) care este 
indestructibilă. 

rgyal thabs spyi lugs: împuternicire fără nici un ritual sau proces vizibil, simpla 
încheiere şi transferare instantanee a realizării iluminate de la minte la minte. Spyi 
lugs, „revărsare,” se referă la acest transfer direct, pe când rgyal thabs, „mijloacele 
cuceritorilor,” poate fi înțeles ca referindu-se la starea de Buddha şi de asemenea, 
metaforic, la suveranitatea conferită, ca de către un rege supurilor săi. 

yang sprul: „emanaţia emanaţiilor” deoarece Garab Dorje este o emanaţie a lui 
Vajrasattva, care este el însuşi o emanaţie a lui Samantabhadra. 

Textul are o variantă de lectură, ma brtsol însemnând „fără efort.” Totuşi ambele 
înseamnă fără construcţie mentală sau manipulare. ZR 

byang sems rdo la gser zhum. 

Nyatri Tsenpo a fost întronat în valea Yarlung, una dintre cele şapte mici principate din 
Tibetul central, probabil în secolul al II-lea sau al III-lea î.e.n. (HIST dă 247 î.e.n.). 
Descendenţa sa a ajuns să fie cunoscută ca dinastia Chögyal, iar ulterior a obţinut 
treptat controlul asupra unei porţiuni substanţiale a ţării. 

Lha-Thothori Nyentsen (347-? e.n.) a fost al douăzeci şi optulea rege al dinastiei 
Chögyal, iar evenimentul descris se spune că a survenit în 433 e.n.. Aceste date sunt 
prezentate în DICT şi de către Dudjom Rinpoche în HIST, în care el adaugă că, o 
variantă a poveştii, conform căreia sūtra şi celelalte obiecte sacre descrise au fost aduse 


363 


290 
291 
292 


293 


294 


295 


296 
297 
298 
299 


300 
301 


302 
303 


304 


în Tibet de către învăţaţi (pandita) indieni aflaţi în vizită, ar putea fi foarte bine 
adevărată. 

Numele înseamnă „nestemata care îndeplineşte dorinţele.” Pentru mai multe detalii, 
vezi HIST. _ 

mdo sde za ma tog bkod pa (skt. Aryakărandavyiha sūtra), o scriptură asupra lui 
Avalokitesvara care se găseşte în Mani Kahbum a lui Songtsen Gampo. 

dpang skong phyag brgya pa" mdo (skt. Saksipura nasudrakanamă sūtra). 

Datele vieţii lui Songtsen Gampo sunt adesea date ca 609-698, însă conform lui 
Gendrun Châphel ele sunt 617-650 (vezi White Annals p. 13). HIST de asemenea 
plasează naşterea sa în 617, în timp ce alţi autori dau 629.. 

Gtsug lag khang sau templul central din Lhasa, Rasa Trulnang, în zilele noastre 
cunoscut ca Jokhang, putea fi construit doar după construirea celor patru temple 
Thadul (mtba’ 'dul) sau Îmblânzitoare-ale-Frontierei şi a celor patru temple Yangdul 
(yang 'dul) sau Îmblânzitoare-ale-Frontierei-Exterioare, şi a altor temple în locaţii 
geomantice importante din jurul Tibetului şi graniţelor sale. Pentru detalii asupra 
povestirii şi locurilor, vezi HIST, Vol. 1, pag. 510 şi notele. 

Prinţesa Wen Ch'eng Kung-chu, Kongjo pentru tibetani, era fiica împăratului T'ai- 
tsung. Statuia pe care ea a adus-o era a lui Săkyamuni Buddha la vârsta de doisprezece 
ani, şi fusese dăruită împăratului chinez de către un rege buddhist din Bengal; templul 
Ramoche a fost construit în 641 pentru a o adăposti, însă aceasta a fost ulterior mutată 
la Rasa Trulnang (Jokhang), unde se află în prezent — faimosul Jowo Rinpoche. Regina 
Tritsun era fiica regelui nepalez AmsSuvarman; statuia adusă de ea era a lui Buddha 
Săkyamuni la vârsta de opt ani şi se află în prezent în templul Ramoche. 

Legenda aminteşte că această statuie (care poate fi văzută încă în palatul Potala din 
Lhasa) a fost făcută din lemnul santalului cu trei trunchiuri în care au fost găsite cinci 
imagini. 

Conform DICT, cei mai mulţi savanţi dau ca date ale lui Trisong Detsen 790-844, deşi 
conform lui Biiton acesta s-a născut în 718, iar conform lui Baikar Yasel în 730. Vezi 
nota 301 pentru problemele datelor din această perioadă. 

sa 'dul: un ritual pentru purificarea unui loc şi supunerea forțelor pământului de aici, 
înaintea construirii unei clădiri. 

El poate gestiona toate situaţiile prin viziunea ultimă. ZR 

Stūpa de la Bodhnath, în Nepal. Vezi pagina 196 şi nota 129. 

Conform lui Khetsun Zangpo Rinpoche, datele construirii mănăstirii Samye sunt 
următoarele: în 797, Khenpo Sântarakșita a consacrat locul. În 798, el a pus fundaţiile. 
În 802, Guru Rinpoche a părăsit India, ajungând la Samye în 809. În 810 el a 
reconsacrat locul, iar în 811 a pus din nou piatra de temelie. În 814, Samye este 
terminată. Date asemănătoare sunt date în HIST însă cu menţiunea că aici s-ar putea de 
asemenea să fi fost cu un ciclu de 60 de ani mai puţin decât cele calculate în mod 
tradiţional între 790 şi 953; cu alte cuvinte, toate aceste date trebuie cumva ajustate 
prin scăderea a 60 de ani. 

Trei elemente ale învăţăturii Marii Perfecţiuni (shan 'byed, la bzla ba, rang grob. 

Micul sul în care sunt scrise simbolurile din care descoperitorul de tezaur poate revela 
întreaga învăţătură sau ciclu de învățături. Vezi Tulku Thondup, The Hidden Teachings 
of Tibet. 

Cele trei descendenţe ale transmisiei bka’ ma „lungi” sunt descendenţa-minte a 
Victorioşilor (rgyal ba dgongs pa'i brgyud), descendenţa-simbol a Vidyădhara-şilor 
(rig'dzin brda'i brgyud) şi descendența ascultare a fiinţelor obişnuite (gang zag snyan 
brgyud). Cele şase descendenţe ale gter ma „scurte” sau transmisia tezaurelor spirituale 
sunt aceleaşi trei împreună cu descendența împuternicită de rugăciuni (smon lam 
dbang bsku ba“ brgyud), descendența pecetluirii şi încredinţării către dâkini (mka’ 'gro 
gtad rgya'i brgyud) şi descendența succesiunii autorizate profetic (bka' bab lung bstan 
gyi brgyud). În acest paragraf Patrul Rinpoche descrie pe scurt succesiunea acestor trei 
din urmă descendențe, care sunt specifice tezaurelor spirituale. „Pecetluirea şi 
încredințarea către dākinī” corespunde cu ascunderea efectivă a tezaurului. Pentru 

detalii suplimentare vezi HIST Vol 1, pagina 745. Posesia transmiterilor „nouă” se referă 


364 


305 


306 


307 


308 


309 


310 


la descendenţele incluzând deopotrivă trasmiterile bka’ ma (trei) şi gter ma (şase). 

Toţi aceşti maeştrii au trăit cu mult înainte de vremea lui Jigme Lingpa. El i-a întâlnit şi 
a primit învățături amănunțite de la ei în viziuni. Acesta este menţionat pentru 
extraordinara învăţătură pe care a obținut-o în acest fel cu toate că abia a studiat câte 
ceva. 

Vajradhara (rdo rje *chang) înseamnă „Deţinătorul lui vajra.” Învățătorul deţine cheia 
spre natura noastră indestructibilă. Aceasta este adesea folosită ca o manieră extrem de 
respectată de referire la un mare învăţător. 

Prima linie a acestui enunţ, mgo ma tshos gong lce snyabs, poate fi înţeleasă ca 
referindu-se literal la a nu începe să guşti un cap care este gătit până ce nu este gata 
(gătirea capetelor de iac sau vacă fiind foarte răspândit în Tibet, mai ales printre 
păstorii nomazi). Totuşi, „scoaterea limbii afară’ poate sugera exprimarea acordului sau 
consimţământului, expresia „capul gătit” este uneori folosită ca o metaforă pentru 
înţelegere. O traducere alternativă — dacă nu mai puţin colorată — ar fi prin urmare „a fi 
de acord înainte de a fi înţeles.” 

„Transferul superior este practicat de către sublimii Bodhisattva care contemplă 
adevărul realităţii absolute (chos nyid kyi bden pa) pe Calea Viziunii şi care au dat 
naştere, în chiar această viaţă, viziunii naturii neschimbătoare aşa cum este (gnas lugs) 
şi au păstrat-o zi şi noapte fără întrerupere. Ei practică transferul fie prin urmarea 
intrucţiunilor esenţă ale transferului din corp (grong 'pho) şi transferului în alt corp 
(grong 'jug) din practica trekchö, fie prin urmarea celor care „pătrund înăuntrul luminii 
clare în practica thâgal.” 

Apoi sunt acele fiinţe cu samaya foarte pură care au stăpânit conştiinţa, dar îşi 
controlează percepțiile numai pe timpul zilei, nu şi noaptea. Atunci când acestea mor şi 
procesul disoluţiei, precum şi fenomenul „clarităţii, sporirii şi realizării, a avut loc, 
apare lumina clară a corpului absolut din momentul morţii. Acesta este lumina clară 
„mamă', momentul pământului. Ele sunt conduse de lumina clară copil’, care este 
experimentată în această viaţă. Atunci când cele două lumini clare se întâlnesc, ele sunt 
eliberate în puritatea primordială, câmpul original. 

„Sunt apoi cei care au început să experimenteze „dezvoltarea experienţelor şi apariţiilor! 
în thâgal. În momentul morţii, atunci când apare lumina clară a momentului morţii, ei 
nu o recunosc, întrucât nu au realizarea de a proceda astfel şi sunt incapabili să fie 
eliberaţi. Însă atunci când starea intermediară a Realităţii Absolute (chos nyid bar do) 
apare, ei o recunosc şi rămân în identitate cu ea şi sunt astfel eliberaţi în manifestarea 
spontană. 

„Atât eliberarea superioară din acestă viaţă cât şi eliberarea mijlocie din starea 
intemediară, sunt considerate ca fiind superioare transferului prin pecetea 
dharmakâyei.” NT (Vezi de asemenea nota 314). 

„Transferul mijlociu este practicat de către cei care au început să aibă înţelepciunea 
stadiului perfecțiunii. Odată ce au atins unul dintre cele patru stadii ale căii unirii, ei au 
dat naştere înţelepciunii căii şi sunt capabili să intre şi să-şi părăsească corpul iluzoriu. 
Alternativ ei au fost introduşi la manifestarea pură (rtsal snang), uniunea inseparabilă 
a aspectelor generării şi perfecțiunii ale zeităților şi s-au obişnuit cu aceasta. În 
momentul morţii, ca şi în momentul disoluţiei din stadiul generării, ei îşi dizolvă corpul 
iluzoriu în lumina clară. Dacă în această viață au dat naştere luminii clare ilustrative 
(dpeii 'od gsal), ei vor recunoaşte lumina clară absolută din starea intermediară şi, ca 
urmare, ei se vor manifesta ca şi corpul zeităţii tutelare (yidam), marea pecete a uniunii 
care nu este încă dincolo de învăţătură (slob pai zung jug phyag rgya chenpo).” NT 
zung jug ye shes kyi sku (skt.Yuganaddha-Jiianakăâya), „kăya uniune înţelepciune,” 
este uniunea dintre rūpakāya şi dharmakâya, sau, cu alte cuvinte, indivizibilitatea 
apariţiei şi vacuităţii, sau a stadiilor generării şi perfecțiunii. „Uniunea” (zung jug) 
înseamnă realizarea că aceste două aspecte ale naturii realităţii nu sunt două lucruri 
separate, precum cele două coarne ale unei vaci, ci sunt complet inseparabile. 

Acest transfer este practicat de către începătorii pe calea acumulării, care au primit 
împuternicirea, şi-au respectat legămintele samaya şi au o bună înţelegere a viziunii, şi 
care folosesc stadiul generării drept cale dar nu l-au stăpânit. Deşi ei nu pot fi eliberaţi 

în lumina clară a momentului morţii sau în starea intermediară a realităţii absolute, ei 
pot închide calea spre un uter nefavorabil şi alege o renaştere favorabilă. Ei sunt fie 
propulsaţi de compasiunea şi bodhicitta lor spre un tărâm buddhic pur, fie renasc ca o 
reîncarnare (vezi glosarul) la părinţi care practică Dharma. Ei vor fi eliberaţi în viaţa 
următoare. 

Transferul obişnuit este practicat de către începătorii care au doar devoțiune faţă de 
Dharma şi nu au avut semne ale succesului pe cale pentru a le prevesti eliberarea. 
Momentul în care răsuflarea a încetat, dar inima nu a încetat încă să bată. 

Acesta este cazul atunci când persoana nu are forţa înţelepciunii necesară. O altă 
explicaţie este aceea că acesta nu este maniera adecvată de a-i ajuta pe morți. 

mkha’ spyod gnas su khrid par byed. Aceasta nu ar trebui luată prea materialistic. „În 
realitate nu este nimic şi nimeni care călăuzeşte sau este călăuzit. Este pur şi simplu 
întâlnirea luminozităţilor mamă” şi ,copil.” DKR. Lumina clară „mamă” este cea care 
este natura noastră fundamentală şi se află în toate fiinţele, care ne-a fost prezentată de 
către învăţător. Lumina clară ,copil' este continuitatea recunoaşterii acelei naturi pe 
care am cultivat-o în practica noastră. (Vezi de asemenea nota 308). 

Constituenţii corpului pot fi grupaţi în patru (uneori cinci) elemente interioare (khams): 
19 carnea, 2) sângele, 3) căldura, şi 4) suflul sau energia (rlung), (iar în unele tratate 
medicale, deşi nu aici, 5. cavităţi). Acestea corespund celor patru (sau cinci) elemente 
exterioare: 1) pământul, 2) apa, 3) focul şi 4) aerul sau vântul (de asemenea rlung), şi 
adesea 5. spaţiul). Atât elementele interioare cât şi cele exterioare sunt cel mai bine 
înţelese ca proprietăţi sau stări — soliditate, fluiditate, temperatură, mişcare şi volum — 
atât ale lumii exterioare cât şi ale constituenţilor corpului. Experiențele descrise survin 
atunci când aceste proprietăţi, în rolul lor specific ca şi componente ale corpului viu 
sunt pierdute şi se unesc sau se „dizolvă” înapoi în contextul lor generalizat, mai larg. 
„În momentul clarităţii, conştiinţa celor cinci porţi (ale simţurilor) (sgo Inga’i shes pa) 
se dizolvă în conştiinţa mentală (yid shes). În momentul sporirii, conştiinţa mentală se 
dizolvă în mintea emoţiilor (nyon yid). În momentul realizării, mintea emoţiilor se 
dizolvă în fundamentul a toate (kun gzhi). Atunci când persoana îşi recapătă conştiinţa 
(momentul cunoscut ca realizarea apropiată), fundamentul a toate se dizolvă în lumina 
clară.” NT. În acest moment are loc o experienţă directă a fundamentului luminii clare. 
Pentru cel care a fost introdus la natura acestui fundament ca dharmakâya şi a fost 
stabilizată această recunoaştere, acest moment este o oportunitate pentru iluminarea 
imediată, întâlnirea dintre luminile clare mamă şi copil. Pentru cei mai mulţi oameni, 
aceasta trece neobservată într-o străfulgerare. 

Ei nu au stabilitatea de nezdruncinat în practică şi încrederea de nestrămutat în 
viziunea autentică necesară pentru a practica tipurile de transfer descrise mai sus. 

Aici, pentru „corpul obişnuit,” în loc de termenul tha mal lus care este adesea folosit în 
instrucțiunile vizualizării, textul foloseşte termenul gzhi lus, lit. corp „de bază” sau 
„fundamental.” În termeni practici, semnificaţia este aceeaşi — înfăţişarea obişnuită a 
cuiva — însă implicarea este aceea că corpul nostru obişnuit este de asemenea iluzoriu. 
Acesta este bar do'i sgy lus, „corpul iluzoriu al stării intermediare,” fundamentul sau 
temelia tuturor iluziilor pe care le experimentăm în această viaţă — care, nu mai puţin 
decât starea intermediară a devenirii (srid pa'i bar do) este de asemenea o stare 
intermediară (skye gnas bar do). PWR. Vezi în glosar „starea intermediară.” 

Aici acest termen poate fi înțeles pur şi simplu ca propria conştiinţă a cuiva. ZR. 

Această expresie înseamnă un Buddha. 

„Ce vrea să spună prin energie (rlung reprezentat de bindu verde) şi minte (sems 
reprezentat de către silaba hrih)? Aspectul mişcare este energia şi aspectul cunoaştere 
este mintea, dar în esenţă ele sunt una şi aceeaşi.” NT 

Un descoperitor de tezaure spirituale din secolul al XIV-lea. 

mkha spyod: în general, un tărâm celest. Aici acesta este un „mare” tărâm celest (mkha 
spyod chen po) la care se face referire, însemnând un tip de câmp buddhic, manifestat 
doar pentru binele fiinţelor. Un „mic” tărâm celest (mkha spyod chung ngu) poate face 
referire la orice tărâm celest al zeilor. (Dar vezi de asemenea nota 314.) 

gnam chos. Namchö sau Doctrinele Cer este o colecţie de învățături în treisprezece 

volume primite în viziuni de către prolificul descoperitor de tezaure Mingyur Dorje, care 
s-a născut în 1645 şi a murit în 1668 la vârsta de numai douăzeci şi trei de ani. 
Descendenţa Namchö este una dintre principalele tradiţii ale practicii din mănăstirile 
Nyingma de la Palyul şi Kathok din Tibetul Răsăritean. 

Astfel de obstacole apar în principal prin tehnica greşită atunci când se recită „Hik” în 
cursul acestei practici. „Hik” este sunetul care scurtează viaţa. Atunci când cineva îl 
foloseşte, trebuie să tragă aerul mai jos de ombilic, să dilate aerul din partea superioară 
a corpului şi să-şi întoarcă ochii brusc în sus în gol. Dacă apar obstacole, se apasă în jos 
aerul superior, se eliberează aerul inferior şi se dilată aerul din ombilic, se aplică 
recitarea vajra a celor trei silabe (om ah him, concomitent cu inhalarea, reținerea şi 
expirarea), concentrând mintea asupra tălpilor picioarelor şi privind în jos. Obstacolele 
vor dispare.” NT 

Preliminariile pentru practica „Cale şi Fruct” (lam bras) a tradiţiei Sakya se bazează pe 
cele trei feluri de percepţie (snang ba gsum): percepţia impură (ma dag pa'i snang ba), 
percepţia mixtă experimentată de către yogini prin practică (rnal 'byor nyams kyi 
snang ba) şi percepţia pură (dag pa'i snang ba). 

Ca în „Continuumul Sublim” (rgyud bla ma, skt. Uttaratantrasăstra) şi alte texte. ZR 
Tib. rig pa rtsal gyi dbang bskur. 

Kushab Gemang, Gyalse Shenpen Thaye sau Gyalse Rigpa'i Dorje (născut în 1800), unul 
dintre principalii deținători ai descendenței Esenței-inimă a Spațiului Vast. 

Changchub Dorje (1745-1821), cunoscut de asemenea ca Jigme Trinle Özer, a fost 
primul Dodrup Chen Rinpoche, unul dintre principalii discipoli ai lui Jigme Lingpa şi l- 
a binecuvântat pe Patrul Rinpoche când acesta era copil. 

Orgyen Jigme Chökyi Wangpo este numele personal al lui Patrul Rinpoche. Autocritica 
din acest paragraf este tradițională. Totuşi, aceasta are o forță particulară venind de la 
Patrul Rinpoche, care a arătat aceeaşi modestie în modul său de viață. 

Jamgön Kongtrul cel Mare (vezi glosarul) a fost un contemporan al lui Patrul Rinpoche 
şi al lui Jamyang Khyentse Wangpo; cei trei s-au cunoscut bine între ei, studiind 
împreună în tinerețea lor la mănăstirea Shechen din Kham. Acesta a fost un autor 
prolific, compilator şi editor de cărți, şi a scris această postfață după ce a făcut 
corecturile textului manuscrisului original al lui Patrul Rinpoche, în timp ce era pregătit 
pentru tipărire xilografiată la marea tipografie din Derge. 

Cele şase căi ale eliberării (grol ba drug) sunt prin vedere, ascultare, amintire, atingere, 
gustare şi purtare. 

Pentru abrevieri, vezi pagina 343 


abate - mkhan po, desemnează în general pe cineva care acordă legăminte monastice. Acest 
titlu este dat de asemenea unei persoane care a obţinut un înalt grad de cunoaştere a Dharmei 
şi se ocupă de predicarea ei. Poate fi de asemena pur şi simplu titlul dat celui mai în vârstă 
călugăr în cursul retragerii tradiţionale de vară. 

Abatele Bodhisattva — titlul prin care Sântarakșita este uneori cunoscut. 

abhidharma - mngon pa, una dintre cele trei pițaka. Fundamentul psihologiei şi logicii 
buddhiste. Aceasta descrie universul, diferitele categorii de fiinţe, paşii pe calea spre iluminare, 
respinge credinţele eronate, etc. 

abordare şi realizare - bsnyen sgrub, doi paşi din practica implicând recitarea unei 
mantra. În primul, practicanţii abordează zeitatea pe care o vizualizezaă prin recitarea mantrei 
zeităţii. În cel de-al doilea ei sunt suficient de familiari pentru a se identifica pe ei înşişi cu 
zeitatea. 

absenţa ego-ului - bdag med, skt. anâtman, nairâtmya, absenţa existenţei independente 
sau intrinseci, fie a cuiva anume (gang zag gi bdag med), fie a fenomenelor exterioare (chos 
kyi bdag med). 

acârya - slob dpon, 1) învăţător. 2) echivalentul unui maestru spiritual sau lama. Vezi 
maestru vajra. 

Acârya Padma - slob dpon padma, maestrul Padma, vezi Padmasambhava. 

acțiune negativă — sdig pa sau mi dge ba, skt aśubha. „Ceea ce produce suferință” (Dudjom 
Rinpoche). AT: acțiune vătămătoare, acțiune imorală, păcat. 

acțiune pozitivă — dge ba, skt. kusala. „Ceea ce produce fericire” (Dudjom Rinpoche). AT: 
act benefic, virtute. 

Adamantin — având calitățile lui vajra. 

adevăr relativ — kun rdzob bden pa, skt. saņwyiti satya, adevărul aparent perceput şi 
considerat ca fiind real de către mințile amăgite. 

Adevărata Mamă Neagră Mânioasă — ma cig khros ma nag mo, skt. Krodhakāl, lit. unica 
mamă mânioasă şi neagră. O manifestare a Samantabhadri în forma mânioasă a 
sambhogakăya, un aspect al Vajravarâhi (rdo rje phag mo) 

Adevărul absolut —- don dam bden pa, skt. paramărtha satya, adevărul efectiv perceput 
prin înţelepciune, fără construcţii mentale. Caracteristica sa este a fi „dincolo de minte, de 
neconceput, inexprimabil” (Patrul Rinpoche). Vezi de asemenea adevărul relativ. 

adhicitta — sems lhag can, încarnarea precedentă, din tărâmurile celeste a lui Garab Dorje. 
Akşobhya — mi bskyod pa, Buddha Familiei Vajra. Vezi cele cinci familii. 

Akanișțha — ’og min, lit. „nimic deasupră-i.” Cel mai înalt paradis sau tărâm buddhic. Există 
şase locuri diferite purtând acest nume, de la cel de-al optulea paradis al zeilor celei de-a patra 
concentrări, până la akaniștha absolut, un tărâm buddhic aflat dincolo de orice lucru 
conceptibil. 

Al doilea Buddha - sangs rgyas gnyis pa, un epitet pentru Padmasambhava. 

ambrozie — bdud rtsi, skt. amnita, lit. Nemurire. Nectarul (rtsi) care înfrânge demonul 
(bdud) morţii. Este un simbol al înţelepciunii. 

Amitâbha - 'od dpag med, lit. lumină infinită. Buddha familiei Padma. Vezi cele cinci 
familii. 

Amitāyus — tshe dpag med, lit. viaţă infinită. Buddha longevităţii. 

Amoghasiddhi — don yod grub pa, lit. cel care desăvârşeşte ceea ce este plin de semnificaţie. 
Buddha familiei Karma. Vezi cele cinci familii. 

Ananda - kun dga’ bo, un văr al lui Buddha care a devenit slujitorul său. A fost esenţial în 
păstrarea învățăturilor după ce Buddha a părăsit această lume, întrucât era capabil să-şi 

amintească tot ceea ce îl auzise pe Buddha spunând. 

Anandagarbha — bde mehog snying po, un alt nume al lui Adhicitta. 

Angulimaăla -— sor mo threng ba, unul dintre discipolii lui Buddha, care deşi a ucis nouăsute 
nouăzeci şi nouă de oameni, a fost capabil, prin purificarea acţiunilor sale negative, să obţină 
nivelul unui arhat. Numele său înseamnă „Ghirlandă de degete.” 

Anuyoga — a doua dintre cele trei yoga interioare şi a opta dintre cele nouă vehicule, conform 
clasificării şcolii Nyingmapa. În această yoga principalul accent este pus pe stadiul perfecțiunii, 
în mod particular pe meditaţia asupra canalelor şi energiilor 

aparenţe — snang ba, vezi percepții. 

arborele care îndeplineşte dorinţele — dpag bsam gyi shing, arbore magic care îşi are 
rădăcina în tărâmul semizeilor, dar poartă fructe în tărâmul zeilor celor Treizeci şi Trei. 
arborele iluminării — byang chub kyi shing, arborele sub care Buddha Săkyamuni a atins 
iluminarea. 

arhat — dgra bcom pa. A deveni un arhat este țelul final din Srăvakayâna. Este un fel de 
nirvâna, aflată dincolo de renaştere, dar nu atinge starea de Buddha. Cuvântul tibetan 
înseamnă literal cel care şi-a supus inamicii, adică emoţiile negative. 

arura şi kyurura — Terminalia chebula şi Emblica officinalis, chebulic myrobalan şi emblic 
myrobalan, plante medicinale. Arura este simbolul lui Buddha Tămăduitorul. 

Aryadeva - 'phags pa lha (secolul al II-lea), cel mai faimos discipol al lui Năgârjuna, ale cărui 
învățături le-a comentat în numeroase tratate asupra filozofiei Mădhyamika. Vezi Calea de 
Mijloc. 

Asanga -— thogs med (secolul al IV-lea), unul dintre cele Şase Ornamente, fondatorul şcolii 
Yogacara şi autorul a numeroase sâstra importante, în special a celor cinci învățături pe care le- 
a primit de la Maitreya. 

Aspiraţie Infinită — mos pamtha yas, unul dintre viitorii Buddha, ultimul dintre cei o mie de 
Buddha care vor apare în această Kalpa Bună actuală. 

aseitatea — de bzhin nyid, skt. tathată, „natura lucrurilor, vacuitatea.” DKR. 

ataşament — 'dzin pa, lit. Apucare, înseamnă de asemenea a avea credinţă. Astfel „ataşament 
faţă de ego” poate fi de asemenea interpretat drept „credinţă într-un eu.” 

ataşamentul faţă de eu -— vezi ataşament. 

Atīśa — (982-1054), cunoscut de asemenea ca Dipamkara sau Jowo Atisa (jo bo a ti sha). Acest 
mare maestru şi învăţat indian, unul dintre principalii învăţători la faimoasa universitate din 
Vikramasila, a fost un adept strict al regulii monastice. A primit învăţăturile bodhicitta de la 
numeroşi maeştrii importanţi, şi mai ales de la Domnul din Suvarnadvipa (Dharmakirti), 
împreună cu care a studiat în Indonezia. Şi-a petrecut ultimii zece ani ai vieţii în Tibet, 
predicând şi luând parte la traducerea textelor buddhiste. Discipolii săi au fondat şcoala 
Kadampa. 

Atiyoga — cea mai înaltă dintre cele trei yoga interioare, piscul celor Nouă Vehicule conform 
clasificării Şcolii Nyingmapa. Vezi Marea Perfecţiune. 

Atotcunoscătorul Rege al Dharmei — epitet al lui Longchenpa. 

Avalokitesvara — spyan ras gzigs (Chenrezi), unul dintre Cei Opt Mari Fii Apropiaţi. Esenţa 
cuvântului tuturor celor ce sunt Buddha, încarnare a compasiunii acestora. 

beatitudine (experienţa beatitudinii) - bde nyams, unul dintre cele trei tipuri de 
experienţă din meditaţie. Vezi experienţe. 

beatitudine şi vacuitate -— bde stong, beatitudinea experimentată fără ataşament, ca fiind 
goală. 

Bhrikuţi — jo mo khro gnyer can, una dintre formele zeiţei Tārā, Bodhisattva feminină a 
compasiunii. Numele înseamnă literal „cea care are o privire mânioasă.” 

Bhagavân - bcom ldan 'das, un epitet al lui Buddha. Cel care a supus (bcom) cei patru 
demoni, posedă (ldan) calităţile realizării şi este dincolo ('das) de samsăra şi nirvâna. 

bila — mkhris pa, una dintre cele trei umori ale corpului, al cărei dezechilibru provoacă diverse 
feluri de boli. Vezi de asemenea, vântul, flegma. 

bindu -— thig le, lit. Un cerc, sferă, punct sau picătură, dar de asemenea cu o suită de 
semnificaţii mai abstracte. Noi am folosit acest termen sanscrit în capitolul asupra transferului 
conştiinţei pentru a sublinia faptul că nivelurile semnificației sunt multiple; în alte contexte am 
tradus acelaşi cuvânt ca esenţă. 

Binecuvântat (tărâmul pur) — bde ba can, skt. Sukhâvati, Tărâmul Buddhic din Vest, cel al 
lui Buddha Amitâbha. 

bodhicitta - byang chub kyi sems, lit. mintea iluminării. La un nivel relativ, aceasta este 
dorinţa de a obţine starea de Buddha de dragul tuturor fiinţelor, precum şi practica căii iubirii, 
compasiunii, a celor şase perfecţiuni transcendente, etc. necesare pentru atingerea ţelului. La 
un nivel absolut este pătrunderea directă în natura ultimă. 

bodhisattva - byang chub sems dpa’, 1. o fiinţă care a decis să aducă toate fiinţele la 
iluminare şi care practică calea lui bodhisattva. 2. un bodhisattva sublim care a atins unul 
dintre cele zece nivele de bodhisattva. 

Bodhnath (stiipa) - bya rung kha shor, pronunţat „Jarungkashor”, una dintre cele două 
mari stūpa din valea Kathmandu. Povestea construirii sale este legată de venirea buddhismului 
în Tibet şi descrisă în Istoria Stūpei Jarungkhashor, o terma descoperită de către Sakya 
Tangpo (tradusă de Keith Dowman ca The Legend of the Great Stūpa, Berkeley, Dharma 
Publishing, 1973). 

Bânpo - bon po, adept al Bön, tradiţie religioasă predominantă în Tibet înainte de 
introducerea buddhismului. 

Brahmă - tshangs pa. În buddhism, Brahmă este considerat o zeitate eternă, dar ca 
guvernator al zeilor Lumii Formei. 

brahman - bram ze, una dintre cele patru caste ale societăţii indiene străvechi, casta 
sacerdotală. 

Bucurie Clară — mngon par dga’ ba, skt. Abhirati, numele unei kalpa şi a tărâmului buddhic 
al lui Buddha Akșobhya. 

Buddha - sang rgyas, „Cel care risipeşte (sangs) întunericul celor două întunecări şi a 
dezvoltat (rgyas) cele două feluri de omniscienţă (cunoaşterea naturii fenomenelor şi 
cunoaşterea multiplicităţiii fenomenelor).” DICT. 

calea acumulării - tshogs lam, skt. sambhâramărga, prima dintre cele cinci căi spre 
iluminarea totală, conform vehiculului bodhisattva. Pe această cale sunt acumulate cauzele 
care vor face posibilă calea spre iluminare. 

Calea de Mijloc - dbu mai lam, skt. mâdhyamika, învăţătură asupra vacuităţii expusă 
pentru prima oară de către Nāgārjuna şi considerată baza Secretei Mantrayâna. „Mijloc” 
înseamnă că este dincolo de aspectele extreme al viziunilor nihilismului şi eternalismului. 
calea unirii — sbyor lam, skt. prayogamârga, a doua dintre cele cinci căi. Pe această cale se 
face conectarea cu sau se face pregătirea pentru viziunea celor două feluri de absenţă a sinelui. 
calea vederii — mthong lam, skt. darsanamărga, a treia dintre cele cinci căi, conform 
vehiculului Bodhisattva. Este numită astfel deoarece pe ea sunt văzute într-adevăr cele două 
feluri de absenţă ale ,sinelui' (adică a adevăratei existenţe independente), cea a individului şi 
cea a lumii fenomenale. 

calm susţinut — zhi gnas, skt. samatha, baza tututor concentrărilor. „Distragerea minţii de 
către alte obiecte fiind calmată (zhi), mintea rămâne (gnas) netulburată în concentrare.” DICT 
Câmaradvipa - rnga yab gling, unul dintre cele opt subcontinente din cosmologia indiană 
străveche, situat la vest de Jambudvipa. Acesta este continentul sud-vestic la care se face 
referire ca Tărâmul Buddhic al Muntelui de Culoarea Aramei. 

câmp de merit — tshog zhing, ţinta sau obiectul ofrandei, devoţiunii, rugăciunii, 
prosternărilor etc. cuiva, prin care acesta poate realiza acumulările necesare de merit şi 
înţelepciune. De obicei termenul implică un focar vizualizat al practicii precum zeitățile 
refugiului, învățătorul din Guru Yoga, etc. Faptul că practica şi acţiunile pozitive ale cuiva sunt 
direcționate spre o astfel de întruchipare a lui Buddha, a Dharmei şi a Sangha-i le conferă 
acestora o putere mult mai mare. 

canal — rtsa, skt. nădi, arteră subtilă prin care circulă energia subtilă (rlung, skt. prâna). 
Canalele principale stâng şi drept merg de la nări până puţin mai jos de ombilic, unde se unesc 
cu canalul central. 

canale şi energii (lucrul cu) — rtsa rlung gi 'phrul 'khor, exerciţii combinând vizualizarea, 
concentrarea şi mişcările fizice, în care curgerea energiilor subtile prin canalele subtile este 
controlată şi direcţionată. Aceste practici trebuie încercate numai cu transmiterea şi călăuzirea 
adecvată, după parcurgerea preliminariilor şi obţinerea unei anumite stabilităţi în stadiul 
generării. 

canalul central — rtsa dbu ma, skt. avadhuti, axul central al corpului subtil. Descrierea sa 
exactă variază conform tipului de practică. Reprezintă înţelepciunea nonduală. 
Cândva-Venitul-Rege - sngon byung gi rgyal po, un Buddha din cea dintâi kalpa. 
cântecul vajra — rdo rje mgur, cântec (mgur) exprimând experienţele interioare ale unui 
yogi, realizarea de către el a naturii fundamentale indestructibile (vajra). 

cădere — ltung ba, „o vină datorată încălcării unei reguli (monastice sau de altă natură).” 
DICT. 

Cei Doi Supremi — mchod gnyis, Gunaprabha (yon tan ’od) şi Śākyaprabha (sha kya ’od). 
cei opt fii apropiați — nye bai sras chen brgyad, principalii bodhisattva din suita lui 
Buddha  Săkyamuni: Mañjuśrī, Avalokiteśvara, Vajrapāņi, Maitreya, Kşitigarbha, 
Sarvanivāraņavişkambhin şi Samantabhadra. Fiecare îndeplineşte un anumit rol în ajutarea 
ființelor. Simbolic ei reprezintă starea pură a celor opt conştiinţe. 

cei optzeci siddha -— 1) optzeci (sau optzeci şi patru) mari siddha din India străveche ale 
căror vieţi au fost pomenite de către Abhayadatta (vezi Buddha's Lions, Emeryville, Dharma 
Publishing, 1979). 2) cei optzeci de siddha din Yerpa, Tibet, discipoli ai lui Padmasambhava 
care au obţinut realizarea supremă. 

Cel Care Proclamă Dharma cu o Voce Melodioasă Inepuizabilă - sgra dbyangs mi 
zad pa sgros pa, nume al unui Buddha. 

cele cinci păcate aproape la fel de grave (ca cele cinci păcate cu retribuţie 
imediată) — nye bai mtshams med lnga, i) conduita imorală faţă de o femeie arhat; ii) 
uciderea unui bodhisattva; iii) uciderea cuiva instruit pentru a obţine nivelul suprem; iv) furtul 
hranei comunităţii sacre (sangha); v) distrugerea unei stūpa. 

cele cinci păcate cu retribuţie imediată - mtshams med Inga, skt. paiicănatariya, i) 
uciderea propriului tată sau ii) propriei mame sau iii) a unui arhat; iv) crearea unei rupturi în 
sangha; v) provocarea răuvoitoare a sângerării unui Buddha. Cel care a comis unul dintre 
aceste cinci acţiuni va renaşte în infernul Suferinţei Ultime, fără a mai trece prin starea 
intermediară. 

cele opt acte vicioase - log pa rgyad, i) criticarea binelui, ii) prețuirea răului, iii) 
întreruperea acumulării de merit a unei persoane virtuoase, iv) tulburarea minţii celor care au 
devoțiune, v) părăsirea maestrului spiritual, vi) abandonarea propriei zeități, vii) părăsirea 
fraţilor şi surorilor vajra, viii) profanarea unei mandala. 

cele opt câmpuri mortuare — dur khrod chen po brgyad, locuri cu aspect înfricoşător unde 
se întâlnesc dâka şi dăkini. Intern, ele corespund celor opt conştiinţe (rnam shes brgyad). 

cele opt preocupări lumeşti — jig rten chos brgyad, skt. aștalokadharmân, preocupările 
normale ale oamenilor nerealizaţi lipsiţi de o perspectivă spirituală clară. Ele sunt: câştig şi 
pierdere, plăcere şi durere, preţuire şi critică, faimă şi infamie. 

cele opt semne auspicioase bkra shis rtags brgyad, opt simboluri (corespunzând 
diferitelor părţi ale corpului lui Buddha): bucla eternă, lotusul, baldachinul, scoica, roata, 
stindardul, vasul şi peştele auriu. 

cele opt zeițe ale ofrandei - mchod pa" lhya mo brgyad: Doamna Frumuseţii (sgeg mo 
ma, skt. Lăsyâ), Doamna Ghirlandelor (phreng ba ma, Mālā), Doamna Cântecului (glu ma, 
Gītā), Doamna Dansului (gar ma, Nrtyâ), Doamna Florilor (me tog ma, Puşpâ), Doamna 
Tămâiei (bug spos ma, Dhipă), Doamna Făcliilor (snang gsal ma, Alokâ) şi Doamna 
Parfumului (dri chab ma, Gandhă). În mandala zeităților paşnice ale sambhogakâya, ele sunt 
de asemenea consoarte ale celor opt bodhisattva (vezi cei opt fii apropiaţi) şi simbolizează, 
respectiv, starea pură a celor patru obiecte ale organelor de simţ (forma, mirosul, sunetul şi 
gustul) şi a celor patru aspecte ale gândului (trecut, prezent, viitor şi timp nedeterminat). 
Chagme Rinpoche - vezi Karma Chagme. 

Chakshingwa, (Geshe) — lcags shing ba, un geshe Kadampa, discipol al lui Langri Thangpa. 
Chekawa Yeshe Dorje — 'chad kha ba ye shes rdo rje (1101-1175), un faimos geshe al şcolii 
Kadampa. A sistematizat învăţăturile Antrenării Minţii în cele şapte aspecte şi le-a făcut mai 
accesibile. Vezi The Great Path of Awakening, Jamgon Kongtrul, Shambhala, 1987 şi 
Enlightened Courage, Dilgo Khyentse, Editions Padmakara, 1992 (răspândite peste tot în lume 
cu excepţia Americii de Nord) şi Snow Lion, 1993 (numai în America de Nord). 

chemarea învățătorului din depărtare - bla ma rgyang 'bod, un tip de rugăciune a 
dorului pentru propriul învăţător spiritual. 

Chengawa, (Geshe) — spyan snga ba (1038-1103), discipolul lui Drom Tânpa, a început 
descendența transmisiei instrucţiunilor orale Kadampa. 

Chenrezi — spyan ras gzigs, numele tibetan al lui Avalokitesvara. 

chö — gcod, lit. tăiere, distrugere. Metodă de meditaţie în care se oferă propriul corp pentru a 
tăia cei patru demoni dinăuntrul acestuia. Machik Labdrân a primit învăţăturile chö de la 
învățătorul indian Padampa Sangye şi de la Kyotön Sânam Lama şi le-a răspândit în Tibet. 
Chögyal Pakpa - chos rgyal 'phags pa (1235-1280), unul dintre cei cinci mari învăţaţi ai 
şcolii Sakya cunoscut ca Sakya Gongma. A devenit învăţător al împăratului mongol Kublai 
Khan şi regent al Tibetului. 

cinci căi — lam Inga, skt. pañcamārga, cele cinci stadii de pe calea spre iluminare: calea 
acumulării, unirii, vederii, meditaţiei şi calea aflată dincolo de învăţare. 

cinci degenerări — snyings ma lnga, sunt degenerările i) longevităţii, ii) emoţiilor negative 
(sporirea celor cinci otrăvuri) iii) fiinţelor (dificultatea de a le ajuta) iv) vremurilor (războaiele 
şi foamentele proliferează) v) vederilor (răspândirea falselor credinţe). 

cinci energii — vezi energii. 

cinci familii — rigs Inga. Skt. paficakula, familiile Buddha, Vajra, Nestemată, Lotus şi 
Acţiune. Cele Cinci Familii Buddha reprezintă natura adevărată a tuturor lucurilor. De 
exemplu, Cei Cinci Victorioşi sunt natura reală a celor cinci agregate, Cele Cinci Consoarte ale 
lor sunt natura reală a celor cinci elemente, cele cinci înțelepciuni sunt natura reală a celor 
cinci otrăvuri, şi aşa mai departe. 

cinci înţelepciuni — ye shes lnga, cinci aspecte ale înţelepciunii stării de Buddha: 
înţelepciunea spaţiului absolut (chos dbyings kyi ye shes, skt. dharmadhătujfiâna), 
înţelepciunea asemeni unei oglinzi (me long gi ye shes, âdarsajfiâna), înţelepciunea egalității 
(mnyam nyid kyi ye shes, samatăjiiâna), înţelepciunea discriminativă (so rtog pa“ ye shes, 
pratyavekșanăjiiâna) şi înţelepciunea tuturor realizărilor (bya ba grub pai ye shes, 
krityânusthânajiiâna). Vezi cinci familii. 

cinci kâya - sku Inga. skt. paficakâya, cele trei kâya la care sunt adăugate Kâya Sceptrului 
(vajra) Neschimbător (migyur rdo rje `i sku, skt. vajrakâya) şi Kăya Desăvârşitei Iluminări 
(mngon par byang chub pai sku, skt. abhisambodhikâya). Expresia se poate referi de 
asemenea la cele cinci familii Buddha: corp, cuvânt, minte, însuşiri şi activitate. 

cinci otrăvuri — dug Inga, cele cinci emoţii negative: 1) tulburare, gti mug, skt. moha (AT: 
ignoranță, confuzie), 2) ataşament, 'dod chag, râga (AT: dorinţă), 3) aversiune, zhe sdang, 
dveşa (incluzând ura, mânia etc.), 4) invidia, phra dog, îrșya, şi 5) mândria, nga rgyal, mana. 
cinci perfecţiuni — phun sum tshogs pa Inga, sunt perfecţiunile învățătorului, învăţăturii, 
locului, discipolilor şi timpului. 

cinci samaya ale savorii dang du slan ba'i dam tshg Inga, cinci samaya secundare din 
Marea Perfecţiune. Ele se ocupă de consumarea celor cinci cărnuri şi celor cinci nectaruri, 
substanţe folosite de practicanți tantrici, care sunt de obicei considerate impure sau tabu. Vezi 
pagina 205 şi nota 131. 

cinci sute de mii de preliminarii — 'bum Inga, cele cinci practici preliminarii tradiţionale: 
refugiul, bodhicitta, vajrasattva, mandala şi guru yoga, îndeplinite de câte o sută de mii de ori 
fiecare. 

cinci ştiinţe — rig gnas Inga, skt. paficavidyă, cele cinci ramuri ale cunoaşterii care trebuie 
stăpânite de către un pandita: 1) confecţionarea lucrurilor (gzo rig gnas, Silpavidyâ), 2) 
repararea lucrurilor (include medicina, gso ba“ rig gnas, cikitsâvidyâ), 3 filologia (sgra’ rigs 
gnas, Sabdavidyă), 4) logica (gtan tshigs kyi rig gnas, hetuvidyă) şi 5) filozofia (nang don rig 
gnas, adhyâtmavidyâ). 

circumambulaţie - skor ba, act de venerare constând din a merge în sensul acelor de 
ceasornic, concentrat şi conştient, împrejurul unui obiect sacru, de exemplu un templu, o 
stūpa, un munte sacru sau a casei şi chiar a persoanei unui maestru spiritual. 

claritate (experienţa clarităţii) — gsal nyams, una dintre cele trei tipuri de experienţă din 
meditaţie. Vezi experienţe. 

claritate, sporire şi realizare — snang mched thob, trei experienţe care survin succesiv în 
momentul morții. 

clopot — dril bu, skt. ghanță. Vezi vajra. 

concentrare — bsam gtan, skt. dhyâna, absorbţie meditativă, o stare a minţii lipsită de orice 

distragere. Deşi este vitală pentru practicile meditative ale căii buddhiste la toate nivelurile, 
aceasta nu este suficientă prin sine însăşi, ci trebuie combinată cu motivaţia şi viziunea corectă. 
Vezi de asemenea cele patru concentrări. 

concept sau referire conceptuală — dmigs pa, orice noţiune a unui subiect, a unui obiect 
sau a unei acţiuni. 

condiţionat - 'dus byas, skt. sazskzita, produs (byas) de o combinaţie (dus) de cauze şi 
condiţii. „Acţiunile pozitive condiţionate sunt toate cele făcute fără realizarea vacuităţii,” DKR. 
consoartă — 1. yum, zeitate feminină reprezentată în uniune cu o zeitate masculină (yab). Ea 
simbolizează înţelepciunea inseparabilă de mijloacele iscusite, simbolizate de zeitatea 
masculină. Aceştia simbolizează de asemenea spaţiul vacuităţii inseparabile de cunoaştere. 2. 
gsang yum, lit. mamă ascunsă. Soţia unui mare lama. 

corp, cuvânt, minte, calităţi şi activitate — sku, gsung, thugs, you tan, phrn las, cele cinci 
aspecte ale stării de Buddha. Uneori se face referire la ele ca cele cinci kâya. Vezi de asemenea 
cele cinci familii. 

cosmosul cu un miliard de universuri — stong gsum, skt. trisahasra, un cosmos compus 
dintr-un miliard (10003) de universuri precum al nostru şi corespunzând ariei de activitate a 
unui Buddha. 

creativitatea cunoaşterii — rig pař rtsal, capacitatea înnăscută şi spontană a cunoaşterii de 
a manifesta lumea fenomenală. 

cunoaşterea - rig pa, skt. vidya, starea originală a minţii, imaculată, vastă, luminoasă şi 
dincolo de gândire. 

cupă-craniu -— thod phor, skt. kapâla. Partea superioară a unui craniu este folosită în 
anumite ritualuri, iar de către unii yogini ca un bol. Simbolizează absenţa egoului. 

Cuvinte Desăvârşite — gsung rab, skt. pravacana, cuvintele lui Buddha. 

Dagpo Rinpoche — dwags po rin po che (1079-1153), cunoscut de asemenea drept Gampopa, 
cel mai faimos discipol al lui Milarepa şi fondator al ordinului monastic Kagyupa. 

Daka - mkha ’gro ma, lit. care se deplasează prin spaţiu, sau dpa’ bo, erou. Echivalent tantric 
al lui Bodhisattva. Echivalent masculin al dăkini. 

Dakini - mkha 'gro ma, lit. care se deplasează prin spaţiu. Principiul feminin asociat cu 
înţelepciunea. Acest termen are numeroase nivele ale semnificației. Există dâkini obişnuite 
care sunt fiinţe cu un anumit grad de putere spirituală şi dakini ale înţelepciunii care sunt 
deplin realizate. Vezi cele trei rădăcini. 

Damchen - dam chen (rdo rje legs pa), un protector al Dharmei, legat prin jurământ de către 
Padmasambhava. 

Darsaka - mthong ldan, un alt nume al lui Ajatasatru, fiul regelui Bimbisara, suveran al 
provinciei Magadha şi cel mai important patron al lui Săkyamuni Buddha. Deşi şi-a ucis tatăl, 
ulterior el s-a căit şi şi-a purificat acţiunile negative în asemenea măsură încât a obţinut stadiul 
unui Bodhisattva. 

demon - bdud, skt. māra, termen folosit pentru energiile înspăimântătoare sau răuvoitoare. 
Totuşi, „ceea ce se numeşte un diavol nu este cineva cu o gură larg deschisă şi ochii larg 
holbaţi. Este cel care produce toate suferințele din samsăra şi împiedică pe cineva să obțină 
eliberarea de dincolo de suferinţă. Pe scurt acesta este cel care vatămă corpul şi mintea.” NT. 
Vezi de asemenea patru demoni. 

descendența ascultare a fiinţelor obişnuite - gang zag snyan brgyud, descendența 
transmiterii în care este necesar ca învățătorul să folosească cuvinte, iar discipolul să le asculte, 
mai curând decât să se transmită învăţăturile de la minte la minte sau prin folosirea 
simbolurilor. 

Descendenţa-Minte a Victorioşilor — rgyal ba dgongs brgyud, descendența transmiterii 
învățăturilor de la minte la minte. 

descendenţa-simbol a Vidyadhara-şilor - rig 'dzin brda yi brgyud, descendența 
transmiterii învățăturilor prin intermediul gesturilor şi simbolurilor. 

deschizătura lui Brahmă - tshang pai bu ga, skt. brahmarandhra, punct din vârful 
capului unde se termină canalul central. 

descoperitor de tezaure - gter ston, vezi tezaur spiritual. 

desluşirea, decizia clară şi auto-eliberarea — shan 'byed, la byla, rang grol, trei aspecte 
esenţiale din meditaţia Trekchö. De obicei ele sunt explicate numai în cursul transmiterii 

învățăturilor Marii Perfecţiuni de către un lama calificat. 

Devadatta -— lhas byin, un văr al lui Buddha, pe care invidia l-a împiedicat să obţină vreun 
beneficiu din învățături. 

devenire — srid pa, procesul existenţei samsârice. Cuvântul tibetan este adesea utilizat în 
sensul de „posibilitate,” şi reprezintă toate conceptele pe care le proiectăm asupra realităţii şi 
care devin lumea iluzorie pe care o percepem. Este adesea folosit ca sinonim pentru samsâra ca 
opusă faţă de zhi ba, pacea nirvânei. 

dhărani — gzungs, mantra binecuvântată de un Buddha sau un Bodhisattva care are puterea 
de a ajuta fiinţele. Sunt numeroase în scrierile sutra, adesea destul de lungi. 

dharma - chos. Acest termen are câteva semnificaţii diferite. În sensul său cel mai larg 
înseamnă tot ceea ce poate fi cunoscut. În acest text termenul dharma este folosit exclusiv 
pentru a indica învăţătura lui Buddha. El are două aspecte: dharma transmisiei (lung gi chos), 
şi anume învăţăturile care sunt date efectiv şi dharma realizării (rtogs pař chos) sau stările 
înţelepciunii, etc., care sunt obţinute prin aplicarea învățăturilor. Se face adesea referire la ea 
ca „sublima dharma” deoarece ea eliberează ființele din suferință. Dharma sau chos poate de 
asemenea însemna pur şi simplu „fenomen.” Atunci când are această semnificaţie, ea a fost 
tradusă în acest fel. 

dharmakâya - chos sku, lit. corpul dharmei. Aspectul vacuitate al stării de Buddha. El poate 
fi tradus ca şi corp al adevărului, dimensiune absolută. 

dharmată - chos nyid, „natura vidă.” DICT. 

Dharmodgata - chos 'phags, „Dharma Sublimă,”, bodhisattva de la care Sadăâprarudita a 
obţinut învăţăturile asupra înţelepciunii transcendente. 

Dipamkara - numele de hirotonisire al lui Atisa. 

direcţii — vezi cele zece direcţii. 

discipol laic — dge bsnyen, skt. upâsaka, cineva care a luat legămintele refugiului şi cinci alte 
legăminte (sau doar unele dintre ele): să nu ucizi, să nu minţi, să nu furi, să nu ai o conduită 
sexuală imorală şi să nu consumi produse euforizante. Acesta este unul dintre cele opt categorii 
de legăminte ale Prâtimokşa. 

disoluţie (procesul de) — thim rim, o succesiune de fenomene care survin în momentul 
morţii: disoluția elementelor, şi cele trei experienţe numite claritate, sporire şi realizare. 
Distrugătorul samsarei — 'khor ba 'jig, Buddha Krakucchanda, primul dintre cei o mie de 
Buddha din această Kalpa Bună. 

dohă - un cântec în care un siddha (de exemplu Saraha sau Virūpa) îşi exprimă realizarea. 
Domnul Morţii — 'chi bdag, Yama. 

Domnul Tainelor — gsang ba'i bdag po, un epitet al lui Vajrapâni. 

două acumulări — tshogs gynis, skt. sambhâradvaya, acumularea de merit (bsod nams, skt. 
punya) şi cea de înţelepciune (ye shes, jñāna). 

două adevăruri — bden pa gynis, adevărurile absolut şi relativ. 

două întunecări — sgrib gnyis, întunecările emoţiilor negative şi întunecările conceptuale. 
Vezi de asemenea întunecări şi patru întunecări. 

douăsprezece calităţi ale instruirii totale - sbyangs pai yon tan bcu gnyis, skt. 
dvădasabhutaguna, douăsprezece practici ascetice ale adepților Srăvaka şi pratyekabuddha, 
precum hrănirea doar o dată pe zi, viaţa în solitudine, posesiunea doar a veştmintelor 
monastice, etc.. 

douăsprezece categorii de învățături din pițaka — sde snod bcu gnyis, lit. douăsprezece 
pițaka, de asemenea numite cele Douăsprezece Ramuri ale Cuvântului Minunat (gsung rab 
yan lag bcu gnyzis) cele douăsprezece tipuri de învățături date de Buddha corespund celor 
douăsprezece tipuri de texte: condensate (mdo sde, skt. sutra), melodioase (dbyangs bsnyan, 
skt. geya), profetice (lung bstan, skt. vyăkarana), stanţe (tshigs bcad, skt. gāthā), spuse cu un 
scop (ched brjod, skt. udâna), conversaţionale (gleng gzhi, skt. nidâna - întrebări, dialoguri 
etc.), privitoare la vieţile sale trecute (skyes rab, skt. jătaka), extraordinare (rmad byung, skt. 
adbhutadharma), consacrând un adevăr (gtan babs, skt. upadesa), biografice sau „exprimând 
realizarea” (rtogs brjod, skt. avadăâna), istorice (de ltar byung, skt. itivrittaka), şi foarte 
amănunțite (shin tu rgyas pa, skt. vaipulya). 

Douăsprezece Surâsuri Vajra - rdo rje gad mo bcu gnyis, o învăţătură a Marii Perfecţiuni. 
douăzeci şi cinci discipoli — rje “bang nyer Inga, cei mai importanţi discipoli tibetani ai lui 

Padmasambhava. Toţi aceştia au obţinut realizarea supremă. Cei mai faimoşi au fost regele 
Trisong Detsen, Yeshe Tsogyal şi Vairotsana. Mulţi dintre marii maeştrii ai buddhismului 
tibetan sunt emanaţii ale celor douăzeci şi cinci discipoli. 

Douăzeci şi Unu Genyen - dge bsnyen nyer gcig, un grup de spirite care au fost supuse de 
către Padmasambhava şi au devenit protectori ai Dharmei. 

Drikung Kyobpa - bri gung skyob pa (1143-1217), întemeietorul mănăstirii Drikung şi a 
şcolii Drikung Kagyu. 

Drom Tönpa - brom ston pa, numit de asemenea 'brom ston rgyal ba“ byung gnas (1005- 
1064), principalul discipol tibetan al lui Atīśa, unul dintre primii învățători ai şcolii Kadampa şi 
întemeietor al mănăstirii Radreng (rva sgreng) (adesea pronunțată „Reting”). 

Druk Pema Karpo - 'brug padma dkar po (secolul al XVI-lea), al treilea Drukchen 
Rinpoche, mare maestru şi autor aparținând şcolii Drukpa Kagyu şi întemeietor al mănăstirii 
Sangak Chöling. 

dualist — gnyis 'dzin, lit. agățarea de dual sau percepția duală. Conceptul de „eu” şi „ceilalți.” 
ecumenic (mişcarea ecumenică) — ris med, lit. fără părtinire. Mişcarea spirituală făcută 
faimoasă de către marele lama Jamyang Khyentse Wangpo precum şi de către Jamgön Kontrul 
Lodrö Thaye, Lama Mipham, Chogyur Lingpa şi Patrul Rinpoche. Este caracterizată de o 
atitudine de respect pentru toate învățăturile şi şcolile buddhismului. 

efect condiţionat - dbang gi bras bu, efectul acţiunilor asupra mediului în care cineva 
trăieşte într-o viaţă următoare. 

efectul acţiunilor, las rgyu bras, skt. phala. Vezi karma. 

Egalitate — mnyam pa nyid, skt. samată. Toate lucrurile au în mod egal natura vacuităţii. 
eliberarea - thar pa, skt. moksa, 1. eliberarea de samsăra, fie ca arhat, fie ca Buddha. 2. 
ocazional, bsgral las byed pa, realizarea acţiunii eliberatoare, o practică menită să elibereze 
conştiinţa unei fiinţe răuvoitoare într-un tărâm buddhic. Vezi de asemenea nota 75. 

emoţii — vezi emoţii negative. 

emoţii negative — nyon mongs pa, skt. klesa, „fenomene mentale care atacă corpul şi mintea 
şi conduc la acţiuni vătămătoare, creând o stare de suferință mentală.” DICT. AT: emoţii 
chinuitoare, pasiuni, suferinţe. Sinonim cu otravă (dug). Vezi cinci otrăvuri. 

energia -— rlung, skt. prâna, vāyū, lit. vânt. Caracteristica sa este de a fi „luminoasă şi 
mobilă.” Mintea este descrisă călărind pe rlung asemeni unui călăreț pe un cal. Cinci tipuri 
diferite de rlung reglează funcţiile corpului: i) energia ascendentă (gyen rgyu), ii) energia 
evacuării (thur sel), iii) energia înflăcărată (me mnyam), iv) energia atot-pătrunzătoare (khyab 
byed) şi v) energia care susţine viaţa (srog 'dzin). 

energia karmică -— las kyi rlung, energia determinată de karma cuiva, ca opusă faţă de ye 
shes kyi rlung, energia conectată cu înţelepciunea. 

epoca degenerată — snyigs dus, skt. kâliyuga, o perioadă a celor cinci degenerări. 
epuizarea lumii fenomenale în natura reală — ngo nyid zad pa, una dintre cele patru 
viziuni sau experienţe ale căii Thogal. „Toate fenomenele fiind purificate în mandala marii 
esențe unice, toate lucrurile create de minte sunt epuizate în natura reală. Nici măcar 
ataşamentul față de natura reală nu mai rămâne. DICT 

esenţa — thig le, skt. bindu, lit. picătură. „Esenţa sau sămânţa marii beatitudini; în canale 
există diverse categorii: pură sau degenerată.” DICT. Termenul thig le are câteva semnificaţii 
diferite conform contextului şi tipului de practică. 

eternalism - rtag par lta va, skt. âtmadrsti, satkâyadrsti, credinţa într-o entitate existentă 
etern, un suflet de exemplu. Este considerat o tendinţă filozofică extremă. Vezi nihilism. 
experienţe (meditative) — nyams, experienţele beatitudinii, clarităţii şi absenței gândurilor. 
Discipolul nu trebuie să se ataşeze de astfel de experienţe sau să le confunde cu țelul final. 
extragerea esenţelor — bcud len, o metodă care dă posibilitatea de a consuma doar anumite 
substanţe şi elemente în cantităţi infime, fără a avea nevoie de folosirea hranei obişnuite. 
fantomă - 'dre, spirit al unui mort sau, într-o accepţiune mai largă, un duh vătămător. 

fără gânduri (experienţa) — mi rtog paï nyams, skt. avikalpa, nirvikalpa, una dintre cel 
trei tipuri de experiență din meditaţie. O stare calmă în care nu există gânduri. Vezi 
experienţe. 

Fără Luptă -— 'thab bral, skt. Yăma, numele unul tărâm al zeilor Lumii Dorinţei, numit astfel 
deoarece este suficient de sus situat pentru ca zeii de acolo să nu trebuiască să lupte cu 

semizeii. Vezi patru concentrări. 

fiinţă sublimă - skyes bu dam pa, „fiinţă realizată care are capacitatea de a acţiona spre 
binele celorlalţi la scară vastă.” DICT. 

flegma -— bad kan — una dintre cele trei umori conform medicinii tibetane. Vezi de asemenea 
vânt, bilă. 

fraţi şi surori Vajra -— rdo rje spun, discipoli ai aceluiaşi învăţător sau împreună cu care 
cineva a primit învăţăturile Vajrayâna. Vezi însoțitori spirituali. 

Fundamentul-a-toate - kun gzhi, skt. ălaya, forma prescurtată a lui kun gzhi rnam par 
shes pa, conştiinţa fundament în care sunt stocate tendinţele habituale. Este baza celorlalte 
conştiinţe. Ocazional, în anumite învățături, kun gzhi este folosit pentru natura originală, 
puritatea primordială (ka dag). 

Gampopa - sgam po pa, vezi Dagpo Rinpoche. 

gând - rnam rtog, skt. vikalpanā, în general, tot ceea ce răsare în minte într-o manieră 
dualistă. 

gandharva, dri za, lit. mâncătorii de mirosuri. Duhuri care se hrănesc cu mirosuri. Termen 
folosit de asemenea pentru ființele din starea intermediară. 

Garab Dorje - dgařrab rdo rje, cunoscut mai bine după numele său tibetan decât după 
numele sale sanscrite, Pramudavajra, Prahevajra, Surativajra sau Prajñābhava. Primul 
învăţător uman din descendența Marii Perfecțiuni. 

Garuda - khyung, o pasăre mitică de mari dimensiuni care este capabilă să zboare deîndată 
ce iese din găoace, simbolizând înţelepciunea primordială. Cele cinci culori în care este uneori 
reprezentată simbolizează cele cinci înţelepciuni. Este duşman al fiinţelor nāga, şi este 
înfăţişată cu un şarpe în cioc, simbolizând consumarea emoţiilor negative. 

Gelugpa - dge lugs pa, una dintre şcolile Noii Tradiţii, întemeiată de către Je Tsongkhapa 
(1357-1419) şi numită iniţial Gandenpa după sediul ei de la mănăstirea Ganden. 
generozitatea. — sbyin pa, skt. dâna, lit. danie. 

geshe — dge bshes, prieten spiritual. Termen uzual pentru un învăţător Kadampa. Ulterior a 
ajuns să fie folosit pentru un doctor în filozofie din şcoala Gelugpa. 

Gloriosul Munte de Culoarea Aramei - zangs mdog dpal ri, un tărâm buddhic 
manifestat de către Padmasambhava, spre care acesta s-a îndreptat atunci când a părăsit 
Tibetul şi unde se spune că se află încă. 

Gotsangpa (Gönpo Dorje) - rgod tshang pa mgon po rdo rje (1189-1258), maestru 
Kagyupa, discipol al lui Tsangpa Gyare, întemeietor al unei ramuri a şcolii Drukpa Kagyu şi a 
numeroase mănăstiri. 

Guru Rinpoche - gu ru rin po che, numele prin care Padmasambhava este cel mai adesea 
cunoscut în Tibet. 

Guru Yoga - bla matii rnal 'byor, practica unirii propriei minţi cu mintea învățătorului. 
Gyalse Rinpoche - rgyal sras rin po che, lit. Preţiosul Fiu al Victorioşilor. Titlu dat lui 
Thogme Zangpo (1925-1369), un mare maestru al tradţiilor Nyingma şi Sakya şi autor al celor 
Treizeci şi Şapte Elemente ale Practicii unui Bodhisattva (rgyal sras lag len). 

Gyelgong — rgyal 'gong, o categorie de duhuri răuvoitoare. 

hotărârea de a deveni liber — nges 'byung, skt. nihsarana definită ca „mintea care doreşte 
să obţină eliberarea față de samsăra.” Acest termen este adesea tradus prin „renunţare.” 
iluminarea - byang chub, skt bodhi, purificarea (byang) tuturor întunecărilor şi realizarea 
(chub). 

iluminarea totală — rdzogs pai byang chub, skt. sambodhi, desăvârşita stare de Buddha. 
imaculată (acţiune) — zag med, skt. anâsrava, făcută în absenţa conceptelor de subiect, 
obiect şi acţiune. 

Indra — brgya byin, rege al tărâmului zeilor al Celor Treizeci şi Trei. 

infern — dmyal ba. Skt. naraka, unul dintre cele şase tărâmuri, în care sunt experimentate 
suferințe profunde. Într-un tărâm infernal sunt experimentate mai curând efectele acţiunilor 
decât sunt create noi cauze. 

instrucţiuni-esenţă - man ngag, skt. upadesa, instrucţiuni explicând cele mai profunde 
aspecte ale învățăturilor într-o manieră condensată şi directă pentru scopurile practicii. 
intuiţie profundă — lhag mthong, skt. vipasyană, „a vedea cu ochiul înţelepciunii natura 
particulară a lucrurilor.” DICT. 

iubitul stelelor — skar ma la dga’ ba, nume dat unui bodhisattva. El este un exemplu al cuiva 
a cărui aspirație altruistă îi dă capacitatea de a acumula merit chiar dacă comite ceea ce în mod 
normal ar fi considerat un act negativ. 

împuternicire — dbang bskur, skt. abhișeka, lit. transferul puterii. Autorizaţia de a asculta, 
studia şi practica învăţăturile Vajrayânei. Aceasta are loc într-o ceremonie care poate fi extrem 
de complicată sau extrem de simplă. Vezi cele patru împuterniciri. 

împuternicirea fruct — bras bu'i dbang, împuternicirea care are loc în momentul obţinerii 
iluminării depline. 

împuternicirea înţelepciune -— shes rab kyi dbang, cea de-a treia împuternicire „care 
purifică impurităţile minţii, conferă capacitatea de a medita asupra stadiului perfecțiunii şi 
sădeşte sămânţa pentru a obţine mintea vajra şi dharmakâya.” DICT. 

împuternicirea recipient — bum dbang, prima împuternicire „care purifică impurităţile 
corpului, conferă capacitatea de a medita asupra stadiului generării şi sădeşte sămânţa pentru 
obţinerea corpului vajra şi a nirmânakâya.” DICT. 

împuternicirea secretă — gsang dbang. A doua împuternicire, „care purifică impurităţile 
cuvântului, conferă capacitatea de a medita asupra canalelor şi energiilor de a recita mantre şi 
sădeşte sămânţa pentru a obţine vorbirea vajra şi sambhogakâya.” DICT 

încălzire (semnul încălzirii) — drod rtags, un semn că practica începe să acţionze. (Când 
un foc produce căldură, înseamnă că a pornit cum trebuie.) Această expresie nu se referă în 
mod special la o experienţă a căldurii fizice. 

început — Am folosit acest cuvânt pentru a traduce ye în expresii precum ye nas, „chiar de la 
început” sau ye dag „tocmai de la început.” Totuşi trebuie înţeles că acesta nu se referă la un 
prim moment al originii sau creaţiei din trecutul îndepărtat, ci mai curând la faptul că natura 
imaculată a fost întotdeauna prezentă intrinsec. 

îndoitul scop -— don gnyis, puritatea originală (rang bzhin ye dag), care este natura de 
Buddha din toate fiinţele şi puritatea faţă de toate întinările întâmplătoare (blo bur phral dag). 
Numai un Buddha are şi această a doua puritate. 

înnăscută (înţelepciunea, bucuria etc.) — lhan skyes, skt. sahaja, lit. născut împreună, 
însemnând că înţelepciunea, bucuria şi nirvâna în general sunt în mod latent prezente chiar şi 
în timp ce experimentăm ignoranţa, suferinţa şi samsâra. Cele două aspecte ale uneia şi 
aceleiaşi naturi sunt „născute împreună,” dar percepute ca fiind contrare de către minţile 
neiluminate. 

însemne majore şi minore — mtshan dang dpe bryad, treizeci şi două caracteristici majore 
(mtshan bzang, skt. mahâpurușa lakșana) şi optzeci caracteristici minore (dpe byad, 
ānuvyañjana) ale unui Buddha. 

însoțitori spirituali — chos grogs, studenţi ai aceluiaşi învăţător sau împreună cu care 
cineva a primit simultan învăţătură. Se consideră vitală întreţinerea unor relaţii armonioase cu 
astfel de oameni, mai ales în Vajrayâna. 

întreitul antrenament - bslab pa gsum, skt. trisikșă, disciplina (tshul khrims, sila), 
concentrarea (ting nges 'dzin, citta) şi înţelepciunea (shes rab, prajñā) 

întunecări — sgrib pa, skt. âvarana, factori care învăluiesc natura de Buddha a unei persoane 
vezi de asemenea: două întunecări, patru întunecări. 

întunecări conceptuale — shes byař sgrib pa, skt. jiieyâvarana „Acestea sunt conceptele 
subiectului, obiectului şi acţiunii, care împiedică obţinerea atotcunoaşterii.” DICT 
întunecările emoţiilor negative — nyon mongs kyi sgrib pa, skt klesâvara.na, „gânduri (de 
ură, ataşament etc.); ele împiedică obţinerea iluminării.” DICT. Vezi întunecări. 

întunecările karmice (întunecările acţiunilor trecute) - las kyi sgrib pa, skt. 
karmâvarana, întunecări create de acţiuni negative. Vezi întunecări. 

întunecările tendinţelor habituale - bag chags kyi sgrib pa, skt. vâsanâvarana, 
tendinţele habituale întipărite în fundamentul-a-toate. Vezi întunecări. 

înţelepciune -— shes rab, skt prajña, capacitatea de a înţelege corect, de obicei cu sentimentul 
particular al înţelegerii vacuităţii. AT: înţelepciunea discriminativă. Vezi de asemenea 
înţelepciunea fundamentală. 

înţelepciune primordială - ye shes, skt. jiiâna, „cunoaşterea (shes pa) care a fost 
întotdeauna prezentă de la începuturi (ye nas), cunoaşterea, claritatea-vacuitate locuind în 
mod natural în curentul mental al tuturor fiinţelor.” DICT. 

înţelepciunea ilustrativă — dpe'i ye shes, înţelepciunea dobândită prin practica spirituală 
care serveşte ca un indicator pentru introducerea adevăratei înțelepciuni primordiale. 
învăţător rădăcină - rtsa ba'i bla ma, 1) principalul sau primul învăţător spiritual de la care 
cineva a primit împuternicirile, comentariile şi instrucţiunile esenţă. 2) învățătorul care i-a 
prezentat unui discipol natura minţii. 

Jambudvipa - 'dzam bu gling, continentul sudic, unul dintre cele patru „continente” 
principale din cosmologia indiană veche, cel în care noi trăim. În acelaşi context acest nume se 
referă la Asia de Sud, iar în altele la lume în sens general. 

Jamgân Kongtrul (cel Mare), Lodro Thaye — jam mgon kong sprul blo gros mtha'yas 
(1813-1899) a fost un mare învăţător al mişcării non-sectare şi responsabil, împreună cu 
Jamyang Khyentse Wangpo, pentru compilarea mai multor mari colecţii de învățături şi 
practici din toate tradiţiile, incluzând Tezaurul Învăţăturilor Redescoperite (rin chen gter 
mdzod). 

Jetsun Mila -— rje brtsun mila (1040-1123), marele yogin şi poet al Tibetului, a cărui biografe 
şi cântece spirituale sunt printre cele mai îndrăgite lucrări din buddhismul tibetan. Unul dintre 
cei mai de seamă discipoli ai lui Marpa, el se numără printre cei mai mari maeştri de la 
începuturile şcolii Kagyupa. 

Jigme Lingpa - jigs med gling pa (1728-1798), vezi introducerea acestei cărţi, este 
considerat o emanaţie combinată a lui Vimalamitra, a regelui Trisong Detsen şi a lui Gyalse 
Lharje. Patrul Rinpoche este adesea considerat o emanaţie a cuvântului lui Jigme Lingpa. 
Jowo — jo bo, lit. domn. Titlu folosit de tibetani pentru învățatul (pandita) indian Atisa. 

Jowo Rinpoche — jo wo rin po che, o statuie reprezentându-l pe Buddha Săkyamuni la vârsta 
de 12 ani, din templul Jokhang din Lhasa. 

Jowo şi Sâkya — Jo shag rnam gnyis, Jowo Mikyă Dorje şi Jowo Săkyamuni, două statui ale 
lui Buddha aduse în Tibet de către prinţesele nepaleză, respectiv chineză, pe care regele 
Songtsen Gampo le-a luat în căsătorie în secolul al VII-lea. 

Jungpo - 'byung po, o categorie de duhuri răuvoitoare. 

kșatriya - rgyal rigs, una dintre cele patru clase ale străvechiului sistem social indian, clasa 
regilor şi războinicilor. 

Krişnăcarya — nag po spyod pa, unul dintre cei optzeci şi patru mahăsiddha din India. 
Kadampa - bka’ gdams pa, prima dintre şcolile Noii Tradiții, care a urmat învățăturile lui 
Atīśa. Ea accentua compasiunea, studiul şi disciplina pură. Învățăturile ei au fost continuate de 
către toate celelalte şcoli, în special de către Gelugpa, care este de asemenea cunoscută drept 
Noua Şcoală Kadampa. 

Kagyupa - bka’ brgyud pa, una dintre şcolile Noii Tradiţii, care a urmat învăţăturile aduse în 
Tibet din India de către Marpa Traducătorul în secolul al XI-lea şi transmise lui Milarepa. 
Există mai multe ramuri ale şcolii Kagyu. 

kalpa bună - bskal pa bzang po, skt. bhadrakalpa, kalpa actuală, numită bună deoarece este 
kalpa în care vor apare o mie de Buddha. 

kapala - ka pa la, un bol confecţionat din partea superioară a unui craniu. 

karma -— las. Am preferat în general să spunem „efectele acţiunilor,” „acţiunile şi efectele lor” 
sau „principiul cauzei şi efectului.” Karma înseamnă literal pur şi simplu „acţiune,” dar este 
adesea folosit liber pentru a desemna rezultatul produs de acţiunile trecute (las kyi bras bu, 
skt. karmaphala). 

Karma Chagme - karma chags med (secolul al XVI-lea), faimos lama al şcolii Kagyupa care 
a unit învăţăturile acestei şcoli şi cele ale şcolii Nyingmapa şi a fost tutorele descoperitorului de 
tezaure Namchö Mingyur Dorje. 

Karmapa - kar ma pa, numele unei serii de mari lama ai şcolii Kagyupa, a căror descendență 
a reîncarnărilor duce înapoi până la Dusum Khyenpa (1110-1193). Karmapa au fost primii tulku 
recunoscuți în Tibet. 

Kāśyapa - 'od srung, al treilea dintre cei o mie de Buddha ai acestei kalpa actuale, cel anterior 
lui Sākyamuni. Kāśyapa este de asemenea numele unuia dintre discipolii Srâvaka ai lui 
Śākyamuni. 

Kātyāyana - arhat indian care a fost un discipol al lui Buddha şi care a redactat o secțiune din 
Abhidharma. 

kāya - sku, vezi trei kāya, patru kāya, cinci kāya. 

khațvāņga - un trident cu numeroase ornamente simbolice. Vezi pagina 294. 

Khampa Lungpa - khams pa lung pa (sgang sha'kya yon tan) (1025-1115), un lama 
Kadampa, unul dintre discipolii principali ai lui Drom Tönpa. 

Kharak Gomchung, (Geshe) — kha rag sgom chung, un lama Kadampa din secolul al XI- 
lea, discipol al lui Geshe Potowa. Numele său înseamnă „Micul Meditator din Kharak,” şi era 
faimos pentru perseverenţa sa şi pentru stricta aplicare a învățăturilor. Se spune că a primit 
învăţăturile Marii Perfecţiuni şi a obţinut corpul curcubeu. 

Khu, Ngok şi Drom -— cei trei principali discipoli ai lui Atisa. Numele lor complete sunt 
Khutân Ts6ndru Yungdrun, Ngok Lekpai Sherab şi Drom Gyalwai Jungne (Drom Tânpa). 
Kala - phur ba, zeitate mânioasă, aspectul activitate al tuturor Buddha-şilor, o manifestare a 
lui Vajrasattva. Practica legată de această zeitate se bazează pe cele patru aspecte ale lui Kila, 
cele ale obiectului ritual, compasiunii, bodhicittei şi înţelepciunii-cunoaştere. 

kriyă (yoga) - bya ba, prima dintre cele trei tantre exterioare, al patrulea dintre cele nouă 
vehicule. În acest tip de practică accentul este pus în principal pe conduita exterioară corectă şi 
pe curăţenie. 

kusa - ku sha, un soi de iarbă considerată auspicioasă, deoarece Buddha era aşezat pe un 
smoc din această iarbă în momentul în care a obţinut iluminarea. 

lakhe - gla khe, soi de arbore cu scoarță dulce. 

lama - bla ma, skt, guru, 1. învăţător spiritual, explicat ca o prescurtare a lui blama na med 
pa, „nimic mai presus..” 2. adesea folosit liber pentru călugării sau yoginii buddhişti în general. 
Langri Thangpa, (Geshe) — glang ri thang pa (1054-1123), un geshe Kadampa, discipol al 
lui Geshe Potowa, autor al lucrării Antrenamentul Minţii în Opt Stanţe şi întemeietor al 
mănăstirii Langthang. 

Lingje Repa - gling rje ras pa (1128-1188), întemeietor al şcolii Drukpa Kagyu. 

Locul Vajra - rdo rje gdan, skt. Vajrâsana, locul din India (numele actual este Bodh Gaya) 
în care toţi Buddha ai acestei kalpa sunt meniţi să obţină iluminarea. 

Longchenpa - klong chen rab'byams pa (1308-1363), numit de asemenea Atotştiutorul 
Suveran sau Regele Dharmei, unul dintre cei mai extraordinari maeştrii spirituali şi învăţaţi ai 
şcolii Nyingmapa. A scris peste 250 tratate acoperind aproape toată teoria şi practica buddhistă 
până la Marea Perfecţiune, fiind unul dintre cei mai mari îndrumători ai acesteia. Printre cele 
care au supravieţuit se numără faimoasa lucrare Şapte Tezaure (mdzod bdun), Nyingtik 
Yabzhi (snying tig ya bzhi), Trilogia Tihnei (ngal gso skor gsum), Trilogia Libertăţii Naturale 
(rang grol skor gsum), Trilogia Risipirii Întunericului (mun sel skor gsum) şi Scrieri Diverse 
(gung thor bu). 

lumea lui Brahma - tshang pa“ jig rten, skt. brahmăloka, în general, toate lumile formei şi 
fără formei. 

lumina clară — 'od gsal, skt. prabhâsvara, aspectul spontan, luminos (sau cunoscător) al 
naturii minţii — sau cunoaşterea. 

lumina clară a momentului bazei — gzhi dus kyi 'od gsal, „natura minţii tuturor ființelor, 
pură dintru începuturi şi spontană în mod luminos; continuumul fundamental (al conştiinţei), 
potenţial al stării de Buddha.” DICT. Ea poate fi „prezentată” de către un maestru realizat unui 
discipol, care apoi stabilizează şi dezvoltă această experienţă prin practicile profunde ale Marii 
Perfecţiuni. Fiinţele obişnuite o percep doar ca pe o străfulgerare în momentul morţii. 
mandala — dkyil 'khor, lit. centru şi circumferință. 1. Universul cu palatul zeităţii în centru, 
aşa cum este vizualizat în practica stadiului generării. 2. Universul ideal vizualizat ca o ofrandă. 
mandala cu şapte elemente - mandal so bdun ma, mandala cuprinzând Muntele Meru, 
cele patru continente, soarele şi luna. 

Machik Labdrân — ma cig la sgron (1031-1129), o discipolă al lui Padampa Sangye, a devenit 
deținătoarea instrucţiunilor sale asupra practicii Ch6. 

Madhyamika - dbu ma" lam, vezi Calea de Mijloc. 

maestru Vajra -— rdo rje slob spon, skt. vajrâcărya, „învățătorul spiritual care face iniţierea 
într-o mandala a Secretei Mantrayâna şi conferă instrucţiunile eliberatoare.” DICT. 

Magie Fericită — phrul dga’, skt. Nirmăânarata, un tărâm al zeilor din Tărâmul Dorinţei (pe 
al cincilea nivel al Zeilor Dorinţei) în care zeii pot produce în mod magic orice îşi doresc. Vezi 
trei lumi. 

Maha(yoga) - prima dintre cele trei yoga superioare conform clasificării Dharmei în nouă 

vehicule. În această yoga, accentul principal este pus pe stadiul generării (bskyed rim). 
Mahakâsyapa - 'od srung chen po, unul dintre cei mai importanţi discipoli Srăvaka ai lui 
Buddha Sâkyamuni şi cel mai de seamă dintre primii compilatori ai Abhidharma. După ce 
Buddha a părăsit această lume, el a devenit primul patriarh al Dharmei, însărcinat cu 
responsabilitatea menţinerii învățăturilor şi comunităţii (sangha). 

Mahamudră - phyag rgya chen po, lit. Marele Sigiliu. Marele Sigiliu înseamnă că pecetea 
naturii absolute se află în toate, că toate fenomenele aparţin mandalei înţelepciunii. Acest 
termen poate fi folosit pentru a indica învăţătura, practica meditaţiei sau realizarea supremă. 
Mahasiddha - grub chen, un yogi care a atins realizarea supremă. 

Mahayâna - theg pa chen po, vezi Marele Vehicul. 

Maitreya — byams pa, Buddha care va veni, al cincilea din această kalpa actuală. El este de 
asemenea unul dintre Cei Opt Mari Fii Apropiaţi. 

Maitriyogi — byams pař rnal' byor pa, unul dintre principalii trei învăţători ai lui Atisa. 
mamo — ma mo, skt. măâtzikă, un soi de dăkini. 

Mandaravă -— o dâkini, fiică a regelui din Zahor, India. Una dintre principalele cinci discipole 
şi consoarte ale lui Padmasambhava şi una dintre principalele deţinătoare ale învățăturilor 
sale. 

Maândhâtri - nga las nu, o încarnare anterioară a lui Buddha care a devenit extrem de 
puternic prin forța meritului trecut, dar şi-a pierdut puterea datorită unor gânduri rele. 

mani — mantra lui Avalokitesvara (Chenrezi), ozn mani padme hu. 

Maâjusrimitra - jam dpal bshes gnyen, al doilea maestru uman din descendența Marii 
Perfecţiuni, un mare pandita de la Nālandā şi discipol al lui Garab Dorje. 

Mañjuśrī — jam dpal dbyangs, al zecelea stadiu bodhisattva. El întruchipează cunoaşterea şi 
înţelepciunea tuturor celor ce sunt Buddha. 

mantra - sngags, manifestare a iluminării supreme sub forma sunetelor. Silabe care, în 
practicile (sâdhana) Secretei Mantrayâna, protejează mintea practicianului de percepțiile 
obişnuite şi invocă zeitățile înțelepciunii. 

Mara - bdud, demon, vezi nota 230; ispititorul în general, cel care pune obstacole practicii 
spirituale şi iluminării. 

Marea Perfecţiune - dzogs pa chen po, o altă denumire a Atiyoga, piscul celor nouă 
vehicule. Perfecţiune se referă la cea a minţii, în natura ei, conţinând în mod natural toate 
virtuțile celor trei corpuri: natura ei este vacuitatea, dharmakâya; expresia ei naturală este 
claritatea, sambhogakâya, iar compasiunea ei este atot-cuprinzătoare, nirmânakâya. Marea se 
referă la faptul că această perfecţiune este condiţia naturală a tuturor lucrurilor. AT: marea 
desăvârşire. Învățăturile Marii Perfecţiuni sunt clasificate în trei secţiuni: secţiunea minte 
(sems sde), secţiunea spaţiu (klong sde) şi secţiunea învăţăturii-esenţă (man ngag gi sde). Vezi 
de asemenea Introducerea prezentei lucrări. 

Marele Atotcunoscător — kun mkhyen chen po, titlul prin care Longchenpa este adesea 
cunoscut. 

Marele Plin de Compasiune — thugs rje chen po, epitet al lui Avalokitesvara. 

Marele Vehicul — theg pa chen po, skt. mahâyăâna, vehiculul bodhisattva-şilor, mare 
deoarece aspiră la desăvârşita stare de Buddha de dragul tuturor fiinţelor. 

Marile Lacuri Luxuriante - rol pa'i mtsho chen, „şapte lacuri ce înconjoară Muntele Meru, 
în care trăiesc şi acționează regii nâga.” DICT. 

Marile Oceane Exterioare — phyii rgya mtsho chen po, marile oceane care înconjoară 
Muntele Meru şi cele patru continente din cosmologia indiană străveche. 

Marpa - lho brag mar pa (1012-1097), mare maestru şi traducător tibetan, discipol al lui 
Drogmi, Năropa, Maitripa şi altor mari siddha. A adus numeroase tantra din India în Tibet şi 
le-a tradus. Aceste învățături au fost transmise lui Milarepa şi altor discipoli ai săi şi sunt baza 
învățăturilor descendenţei Kagyu. 

Maudgalyâyana - mo'u gal gyi bu, unul dintre cei mai de seamă discipoli Srâvaka ai lui 
Buddha Sâkyamuni. S-a spus despre el că avea cele mai mari puteri miraculoase. 

meditaţie, a medita — sgom pa, a lăsa mintea să se odihnească asupra unui obiect de 
contemplare sau reflecţie sau a menţine curentul viziunii autentice. 

Melong Dorje - me long rdo rje (1243-1303), mahasiddha tibetan, învățătorul lui 
Kumaradza, învățătorul lui Longchenpa. 

merit — bsod nams, skt. punya, karma bună, energia generată de acţiunile pozitive ale 
corpului, cuvântului şi minţii. 

Meru, Muntele - ri rgyal po ri rab, munte imens, mai larg la vârf decât la bază, în jurul 
căruia sunt dispuse cele patru continente ale lumii, conform cosmologiei indiene străvechi. 
mica tobă craniu — thod pai da ma ru, mică tobă cu două părţi făcută din părţile superioare 
a două cranii. 

mijloace - thabs, vezi mijloace iscusite. 

mijloace iscusite - thabs, skt. kapăla, activitatea altruistă spontană izvorâtă dn 
înţelepciune. 

Milarepa - vezi Jetsun Mila. 

monarh universal — hor lo sgyur ba'i rgyal po, skt, cakravartin, 1) un rege guvernând 
peste o întreagă lume. 2) un împărat. 

mudră amenințătoare — sdigs mdzubs, skt. tarjani mudră, gest ameninţător, aţintirea cu 
degetul arătător şi cu degetul mic. 

Muni — thub pa, lit. Grandiosul. Un epitet pentru un Buddha. 

năda — definit ca chos nyid kyi rang sgra, sunetul spontan al dharmată. În silaba hiim aceasta 
este reprezentată de mică flacără deasupra cercului din vârf, simbolizând starea iluminării, 
singura esenţă, cunoaşterea trezită. 

năga -— klu, un soi de ființă asemeni şarpelui, trăind în adâncimile apei sau sub pământ. Deşi 
acestea au puteri miraculoase, ele sunt clasificate ca aparţinând tărâmului animal. Vezi trei 
lumi. 

Nagarjuna -Ĵ klu sgrub (secolele I-II), maestru indian, unul dintre cele Şase Nestemate. A 
expus învăţăturile Căii de Mijloc şi a compus numeroase tratate filozofice şi medicale. 
Nălandă - locul naşterii lângă Rājagriha al discipolului lui Buddha Săriputra, care mult mai 
târziu, începând din vremea regilor dinastiei Gupta (secolul al V-lea), a devenit una dintre cele 
mai mari universităţi ale Indiei buddhiste. A fost distrusă în jurul anului 1200 e.n.. 

Namchö Mingyur Dorje — gnam chos mi 'gyur rdo rje, un faimos descoperitor de tezaure 
din secolul al XVI-lea. 

Nanda - dga’ bo, un văr al lui Buddha care a devenit unul dintre cei mai importanţi discipoli 
ai săi. 

Naropa - na ro pa (1016-1100), pandita şi siddha indian, discipol al lui Tilopa şi învăţător al 
lui Marpa Traducătorul. 

natura de Buddha - de gshegs snyings po, skt. tathăgatagarbha, potenţialul stării de 
Buddha prezent în fiecare ființă. AT: esenţa stării de Buddha. 

natura esenţială, expresia naturală şi compasiunea - ngo bo, rang bzhin, thugs rje. 
Viziunea Marii Perfecţiuni: natura esenţială a minţii şi tuturor fenomenelor este vacuitatea; 
expresia acestei naturi este claritatea; compasiunea ei este atotpătrunzătoare. 

Născut din Lotus — padma'byung nas, vezi Padmasambhava. 

nealterat - ma bcosm skt. naisargika, lăsat în starea sa iniţială, fără manipulări sau 
contrafaceri. 

Nectar — vezi ambrozie. 

Neîntrecut, cel — 'og min, skt. Akanișfha, vezi Akaniștha. 

nestemata care îndeplineşte dorinţele — yid bzhin nor bu, skt cintămani, o nestemată 
fabuloasă care se găseşte în tărâmurile zeilor sau ale fiinţelor nāga care îndeplineşte toate 
dorinţele. 

nihilism — chad par lta ba, skt. vibhava drști, materialism, viziune care neagă existenţa 
vieților trecut şi viitoare, principiul cauzei şi efectului şi aşa mai departe. 

nirmânakâya - sprul ku, corpul manifestării, aspectul stării de Buddha care se manifestă din 
compasiune pentru a ajuta fiinţele obişnuite. 

nirvâna - mya ngan las 'das pa, starea aflată dincolo de suferinţă. Concepţia asupra nirvânei 
diferă în Srâvakayâna, Mahăyâna şi Vajrayăna. 

nirvâna non-stabilire — mi gnas pa'i myang 'das, iluminarea totală, dincolo atât de samsâra 
cât şi de nirvâna, fără „stabilire” în vreuna dintre ele. 

nivelul uniunii — zung jug gi go 'phang, stadiul de Vajradhara. Uniunea este cea a 
dharmakâya şi a rupakâya. 

niveluri — vezi nivelurile de bodhisattva. 

niveluri pure (trei) — dag pa sa gsum, al optulea, al nouălea şi al zecelea nivel de 
Bodhisattva, numite astfel deoarece bodhisattva-şii de pe aceste niveluri sunt cu desăvârşire 
eliberaţi de întunecările emoţiilor negative (nyon sgrib). 

niveluri sublime - vezi nivelurile bodhisattva. 

nivelurile bodhisattva — phags paï sa, lit. nivelurile sublime, skt. bhiimi. Cele zece niveluri 
ale realizării atinse de bodhisattva-şi pe căile viziunii, meditaţiei şi dincolo de învăţare. În 
unele clasificări sunt adăugate niveluri suplimentare. „Aceste niveluri sunt sublime deoarece 
sunt departe dincolo de fiinţele obişnuite.” DICT. 

Noile Traduceri — vezi Noua Tradiţie. 

non-acţiune -— a acţiona fără conceptualizare, din starea de realizare a faptului că actorul, 
acţiunea şi obiectul asupra căruia se acţionează sunt toate lipsite de existenţă intrinsecă. 

Noua Tradiţie — gsar ma pa, adepţii tantrelor care au fost traduse şi răspândite începând din 
vremea traducătorului Rinchen Zangpo (958-1055) încoace. Ea desemnează toate şcolile 
buddhismului tibetan cu excepţia Nyingmapa, sau Vechea Tradiţie. 

Nouă Spaţii — klong dru, nouă subdiviziuni ale Secţiunii Spaţiu (klong sde) din învăţăturile 
Marii Perfecţiuni. 

novice — dge tshul, skt. srămanera. Un călugăr novice ţinând mai puţine legăminte decât un 
călugăr deplin hirotonisit (dge slong, skt. bhik su). 

Nyingmapa - vezi Vechea Tradiţie. 

O Sută de Familii — rigs brgya, cele patruzeci şi două zeități paşnice şi cele cincizeci şi opt 
zeități mânioase. 

O Sută de Silabe — yig brgya, mantra lui Vajrasattva, reprezentând esenţa celor O Sută de 
Familii. 

Oddiyâna - o rgyan, un ţinut dâkini care este locul natal al lui Padmasambhava. Conform 
unora este situat între actualul Afghanistan şi Kashmir. Este de asemenea locul naşterii lui 
Garab Dorje. Folosirea termenului „Oddiyâna” împreună cu titluri precum „Marele,” „Al Doilea 
Buddha,” „Marele Maestru,” şi aşa mai departe se referă invariabil la Padmasambhava. 
ofrandă arsă - gsur, o ofrandă făcută prin arderea hranei pe cărbuni. Este oferită Buddha- 
şilor, protectorilor, tuturor fiinţelor în general şi mai ales duhurilor şi celor faţă de care avem 
datorii karmice. De obicei ofranda arsă (gsur) albă este pregătită cu cele trei alimente albe şi 
cele trei alimente dulci. Ofranda arsă (gsur) roşie este pregătită cu carne. 

Orgyenpa (Rinchen Pal) — o rgyan pa rin chen dpal (1230-1309), un mare siddha al 
tradiţiei Drukpa Kagyu, discipol al lui Gotsangpa. A călătorit extrem de mult, vizitând 
Oddiyâna, Bodhgaya şi China. Printre discipolii săi au fost Karmapa Rangjung Dorje, Karchupa 
şi Dawa Senge. 

ospăţul ofrandă - tshog kyi khor lo, skt. ganacakra, un ritual în care discipolul 
binecuvântează, oferă şi consumă hrană şi băutură ca nectar al înţelepciunii. 

Pirpakasyapa - 'od snung rdzogs byed, un important maestru tirthika din vremea lui 
Buddha. 

pandita — un erudit, cineva învăţat în cele cinci ştiinţe tradiţionale (vezi: cinci ştiinţe). În 
particular se referă la erudiţii indieni. 

Padampa Sangye - pha dam pa sangs rgyas (secolele XI-XII), siddha indian care a 
consacrat învăţăturile şcolii Shijepa (zhi byed pa). Învățător al lui Machik Labdrân, căreia i-a 
transmis învăţăturile Chă. A călătorit în Tibet în mai multe rânduri. 

Padma - numele prin care Padmasambhava făcea referire la el însuşi. Numele înseamnă 
„lotus.” 

Padma Thâtreng — padma thod phreng rtsal, lit. Padma purtând ghirlande de cranii. Unul 
dintre numele lui Padmasambhava. 

Padmasambhava din Oddiyâna - o rgyan padma 'byung gnas, Învățătorul Născut-din- 
Lotus din Oddiyâna, adesea cunoscut drept Guru Rinpoche. În timpul domniei regelui Trisong 
Detsen, marele maestru a supus forţele nefaste ostile răspândirii buddhismului în Tibet, a 
răspândit învăţătura buddhistă a Vajrayânei în această țară şi a ascuns numeroase tezaure 
spirituale spre folosul generaţiilor viitoare. Este venerat ca Al Doilea Buddha a cărui venire a 
fost prezisă de către cel dintâi, Buddha Săkyamuni, pentru a da învăţăturile speciale ale 
Vajrayânei. 

Palatul Atot-Triumfător — rnam rgyal pho brang, palatul zeului Indra. 

Palatul Luminii de Lotus — padma'od kyi pho brang, palatul lui Padmasambhava din 
tărâmul buddhic al Gloriosului-Munte-de-Culoarea-Aramei. 

Palmo (călugăriţa) — dge slong ma dpal mo, călugăriță indiană celebră care a răspândit 
practica Nyung-ne (postul de legământul tăcerii timp de o zi) şi a obţinut suprema realizare 
prin practica lui Avalokitesvara. 

Palyul (mănăstirea) — dpal yul, una dintre cele şase mari mănăstiri ale şcolii Nyingmapa. 
pângărită (acţiune) — zag bcas, skt. săsrava, realizată cu cele trei concepte ale subiectului, 
obiectului şi acţiunii. 

Paradisul celor Treizeci şi Trei — gsum cu rtsa gsum, skt. Trâyastrimsa, un tărâm al 
zeilor din Lumea Dorinţei, sălaşul lui Indra şi al celor treizeci şi doi miniştrii ai săi. Vezi trei 
lumi. 

paradisul Tuşita — dga’ ldan, (al patrulea nivel) tărâm al zeilor Lumii Dorinţei, în care 
Buddha Sâkyamuni a avut o renaştere finală înainte să apară în această lume. În prezent 
Maitreya, viitorul Buddha, se află în paradisul Tuşita predicând Mahăyâna. Vezi trei lumi. 
patru activităţi - phrin las bzhi, patru tipuri de activitate îndeplinite de fiinţele realizate 
pentru a-i ajuta pe ceilalți şi pentru a elimina circumstanţele nefavorabile: pacificarea (zhi ba), 
creşterea (sgyas pa), reglarea (dbang) şi supunerea violentă (drag po). 

patru bucurii — dga’ ba bzhi, skt. caturânanda, patru experienţe subtile crescânde ale 
beatitudinii dincolo de sentimentele obişnuite, legate de practica celei de-a treia împuterniciri 
sau a înțelepciunii. 

patru concentrări —- bsam gtan bzhi, skt. caturdhyăâna, patru niveluri ale absorbției 
meditative, al căror fruct este renaşterea în patru feluri de tărâmuri ale zeilor din Lumea 
Formei. Totuşi ele pot fi folosite de asemenea pe calea iluminării. 

patru demoni — bdud bzhi, vezi nota 230. Vezi de asemenea demon. 

patru elemente — 'byung ba bzhi, skt. catur / pafica bhută, pământ, apă, foc şi vânt sau aer, 
ca principii ale solidităţii, lichidităţii, căldurii şi mişcării. 

patru împuterniciri - dbang bzhi, împuternicirea recipient, împuternicirea secretă, 
împuternicirea înţelepciune şi împuternicirea cuvântului preţios. 

patru întunecări — sgrib bzhi, întunecările i) emoţiilor negative, ii) întunecările karmice, iii) 
întunecările conceptuale şi iv) întunecările tendinţelor habituale. Vezi întunecări. 

patru kâya - cele trei kāya şi svâbhăâvikakâya, ngo bo nyid kyi sku, kāya naturii aşa cum 
este, reprezentând inseparabilitatea primelor trei. 

Patru Mari Regi — rgyal chen rigs bzhi, skt. caturmahârâjakayika, patru zei care în mod 
tradițional sunt protectori ai celor patru direcţii. Tărâmul lor este primul dintre cele şase 
tărâmuri ale zeilor din Lumea Dorinţei. Vezi trei lumi. 

patru mari şuvoaie ale suferinţei — sdug sngal gyi bo chen po bzhi, naşterea, boala, 
bătrâneţea şi moartea. 

patru metafore — 'du shes bzhi. A vă considera pe voi înşivă ca fiind bolnavi, pe prietenul 
spiritual ca fiind un medic, dharma ca fiind remediul şi practicarea instrucţiunilor sale ca 
modul de tratament. 

patru moduri de a atrage fiinţele — bsdu ba'i ngos po bzhi, skt. catuhsazmgrahavastu, cele 
patru moduri prin care un bodhisattva atrage discipoli: 1) fiind generos (sbyin pa, skt. dâna), 
2) vorbind într-o manieră plăcută (snyan par smra ba, samânărthată), 4) acţionând în 
conformitate cu ceea ce predica (don pyod pa, arthacaryă). 

patru sau şase secţiuni ale tantrei — rgyud sde bzhi sau drug, clasificarea tantrelor fie în 
patru grupe: Kriyă, Caryă (sau Upa), Yoga şi Anuttara (această clasificare este obişnuită în 
şcolile Noii Traduceri); sau în şase grupe: Kriyă, Upayoga, Yoga, Mahâyoga, Anuyoga şi Atiyoga 
(de obicei în Vechea Tradiţie). 

patru stări fără formă - gzugs med bzhi, patru concentrări numite spaţiu infinit (nam 
mkha? mtha’ yas, skt. Gkâsânantya), conştiinţa infinită (nam shes mtha’ yas, 
vijňānāśānantya), nimic câtuşi de puţin (ci yang med pa, akimcanya), nimic existent, nici 
non-existent ('du shes med ’du shes med min, naivasamjñāsamjñā); patru tărâmuri ale zeilor 
corespunzând acestor patru concentrări. 

patru virtuți nemărginite — tshad me dbzhi, skt. caturaprameya, iubirea nelimitată 
(byams pa, skt. maitri), compasiunea (snying rje, karuņā), bucuria (dgaba, muditā) şi 
egalitatea de spirit (btang snyoms, upeksa). 

patru viziuni — snang ba bzhi, patru stadii succesive din practica thâgal a Marii Perfecţiuni: 
i) dharmată care apare efectiv (chos nyid mngon sum), ii) sporirea experienţelor şi apariţiilor 
(nyams snang gong 'phel), iii) atingerea ultimă a cunoaşterii (rig pa tshad phebs), iv) 
epuizarea fenomenelor dincolo de minte (chos zad blo 'das) 

percepţie pură — dag snang, „percepţia întregii lumi şi a conţinutului ei ca un tărâm buddhic 
pur, ca proiecţie a corpurilor buddhice (kâya) şi înţelepciunilor.” DICT. 

percepții — snang ba, ceea ce apare în ochii fiecărui individ conform propriilor tendinţe sau 
propriei dezvoltări spirituale. NT, citându-l pe Patrul Rinpoche, vorbeşte despre trei feluri de 
percepții: 1) percepții amăgitoare, care apar în conştiinţa fiinţelor celor şase tărâmuri datorită 
neînţelegerii; ele sunt numite percepții amăgitoare impure ale universului şi ființelor. 2) 
percepțiile interdependenţei (rten brel), iluzii magice (sgyu ma), corespunzând celor opt 
asemănări ale iluziei care nu sunt percepute ca fiind reale (vezi pag. 252); acestea sunt 
percepțiile bodhisattva-şilor celor zece nivele în starea lor post-meditativă (rjes thob). 3) 
percepțiile autentice, desăvârşite ale înţelepciunii; atunci când a fost realizată starea naturală a 
toate, fiinţele şi universul apare ca manifestare a corpurilor buddhice (kâya) şi înțelepciunilor. 
perfecțiunea transcendentă — pha rol tu phyin pa, skt. păramită. Cele şase metode de 
antrenament în bodhicitta aplicată. Ele sunt transcendente deoarece sunt însoţite de 
înţelepciunea vacuităţii. Vezi de asemenea şase perfecţiuni transcendente. 

Piţaka - vezi Tripiţaka. 

Piţaka, (a patra) — sde snod bzhi pa, piţaka Secretei Mantrayâna. 

postura cu şapte elemente a lui Vairocana - rnam snang chos bdun, skt. 
saptadharmavairocana, cele şapte elemente ale posturii ideale de meditaţie: picioarele 
încrucişate în postura vajra, spatele drept, mâinile în postura meditaţiei, ochii privind în lungul 
nasului, bărbia uşor întoarsă spre interior, umerii bine depărtaţi (precum aripile unui vultur” şi 
vârful limbii atingând palatul. 

postura mergând - mnyam pa'idor stabs, postură stând în picioare cu picioarele alăturate 
dar cu dreptul uşor mai înainte (simbolizând nerăbdarea de a ajuta celelalte fiinţe). 

postura regală — rgyal po'i rol stabs, postura şezând cu piciorul drept pe jumătate întins, iar 
cel stâng tras spre sine. 

postura vajra - rdo rje dkyil krung, skt. vajrâsana, postură de meditaţie cu picioarele 
încrucişate şi picioare aşezate pe coapse. 

Potowa, (Geshe) — po to ba (1031-1105), unul dintre cei Trei Fraţi, cei mai de seamă trei 
discipoli ai lui Drom Tânpa (întemeietorul şcolii Kadampa). 

practicant impermeabil - chos dred, lit.. purtător al Dharmei. „Cineva care nu a fost 
îmblânzit de Dharma, care cunoaşte Dharma dar nu o practică, astfel încât mintea a devenit 
inertă ...” DICT. Cineva care are doar o înţelegere intelectuală, fără nici o experienţă reală, dar 
consideră că ştie totul despre Dharma. 

prâtimokşa -— so sor thar pa, lit. eliberare individuală. Legămintele eliberării individuale sunt 
cele opt categorii de legăminte predicate în Vinaya, de la legământul simplu de o zi până la 
legămintele complete ale călugărilor deplin hirotonisiţi. Vezi trei legăminte. 
pratyekabuddha - rang sangs rgyas, „cineva care a atins sfârşitul samsârei fără ajutorul 
unui maestru spiritual. Prin studiul naturii originii interdependente, el realizează absenţa 
existenței adevărate a sinelui şi realizează pe jumătate absenţa existenţei adevărate a lumii 
fenomenale.” DICT. 

pregătire, parte principală şi încheiere - sbyor dngos rjes gsum, cele trei metode 
supreme ale oricărei practici: 1) începând prin verificarea că există o motivaţie plină de 
compasiune, 2) practicând fără concepte materialiste, şi 3) sfârşind prin dedicarea meritului 
pentru iluminarea tuturor fiinţelor. 

preliminarii — sngon 'gro. Vezi cinci sute de mii de preliminarii. 

preta — yi dvags, AT. spirit flămând, spirit, fantomă înfometată. 

preţioasa împuternicire cuvânt — tshig dnbang rin po che, a patra împuternicire „care 
elimină impurităţile corpului, cuvântului, minţii şi tendinţelor habituale, conferă capacitatea 
de a medita asupra Marii Perfecţiuni naturale şi seamănă seminţele pentru obţinerea 
înţelepciunii vajra şi a svabhavikakâya.” DICT. 

preţiosul baldachin - rin po che gdugs, unul dintre cele opt semne auspicioase, acesta 
corespunde capului lui Buddha şi simbolizează protecţia faţă de acţiuni negative. 

Preţiosul Maestru din Oddiyâna - o rgyan rin po che, unul dintre numele lui 
Padmasambhava. 

prieten spiritual — dge ba gshes gnyen, skt. kalyânamitra, un sinonim pentru învățătorul 
spiritual. 

principiul cauzei şi efectului — las rgyu "bras, lit. acţiune, cauză şi fruct. Proces prin care 
fiecare acţiune produce un efect corespunzător. Vezi karma. 

prosternare — phyag 'tshal ba, gest de venerație, în care fruntea, cele două mâini şi cei doi 
genunchi ating pământul. 

protector al dharmei -— chos skyong, skt. dharmapăla. Protectorii dharmei protejează 
învățătura împotriva atenuării sau denaturării. Protectorii sunt uneori emanaţii ai Buddha- 
şilor sau Bodhisattva-şilor, iar alteori duhuri, zei sau demoni care au fost subjugaţi de către un 
mare maestru spiritual şi legaţi sub jurământ. 

protectori — vezi protectorii Dharmei. 

protectorii celor Trei Familii - rigs gsum mgon po, bodhisattva-şii Mafijusri, 
Avalokitesvara şi Vajrapâni. cele trei familii sunt respectiv cele ale corpului, cuvântului şi 
minţii lui Buddha. 

protuberanţa din creştetul capului — gtsug tor, skt. ușnisa, o proeminenţă pe capul unui 
Buddha, una dintre cele treizeci şi două însemne majore. 

Puchungwa, (Geshe) — phu chung ba, unul dintre cei Trei Fraţi. 

punct de vedere greşit - log lta, skt. mithyâdriști, AT: credinţă greşită, în particular o 
viziune care conduce la cursuri ale acţiunii care determină mai multă suferinţă. 

puritate primordială — ka dag, natura stării de Buddha, prezentă în toate fiinţele, puritate 
care nu poate fi niciodată distrusă. 

rupakâya — gzugs sku, corpul formei, care include sambhogakâya şi nirmânakâya împreună. 
rakşasa -— srin po, un fel spirit malefic care se hrăneşte cu carne umană. 

Ratnasambhava - rin chen 'byung gnas, Buddha Familiei Ratna. Vezi cinci familii. 
Realizare - 1) dngos grub, skt. siddhi. „Fructul la care se aspiră şi care este obţinut prin 
practica instrucţiunilor.” DICT. Realizările obişnuite pot fi simple puteri supranaturale, dar în 
această carte termenul „realizare” se referă aproape întotdeauna la realizarea supremă, care 
este iluminarea. 2) sgru pa. În contextul recitării mantrelor, vezi abordare şi realizare. 
realizări obişnuite — thun mong gi dngos grub, puteri supranaturale ce vin din meditaţie, 
neexclusive buddhismului, ci comune de asemenea tuturor căilor. Vezi realizare. 

recipientul marelui tezaur - gter chen poi bum pa, unul dintre cele opt semne 
auspicioase. El corespunde gâtului lui Buddha şi simbolizează învăţăturile care îndeplinesc 
toate dorinţele. 

recitarea vajra -— rdo rje bzlas pa, recitarea mantrelor în armonie cu inspirarea, reținerea şi 
expirarea suflului. 

refugiu — 1) skyabs yul, obiect în care se ia refugiul. 2) skyabs 'gro, practica luării refugiului. 
regele, supusul şi prietenul -— rje 'bangs grogs gsum, regele Trisong Detsen, marele 
traducător Vairotsana şi dâkini Yeshe Tsogyal. 

Repa Shiwa O — ras pa zhi ba 'od, unul dintre principalii discipoli ai lui Milarepa. 

Rinchen Zangpo - rin chen bzang po (958-1055), cel mai faimos traducător al celei de-a 
doua răspândiri a buddhismului în Tibet, la începutul Noii Tradiţii. 

rişi — drang srong, 1) înţelept, pustnic, sfânt, în particular faimoşii înţelepţi ai mitologiei 
indiene, care aveau o longevitate enormă şi puteri magice. 2) denumirea unei constelații. 
Roata Dharmei - chos kyi 'khor lo, dharmacakra, simbolul învăţăturii lui Buddha. a 
întoarce roata Dharmei înseamnă a predica Dharma. În cursul vieţii sale, Buddha a dat trei 
serii majore de învățături, la care se face referire ca prima, a doua şi a treia întoarcere a roții 
Dharmei. 

roată — 'khor lo, skt. cakra, unul dintre centrele de energie din diferite puncte de pe canalul 
central, din care radiază mici canale subtile mergând spre toate părţile corpului. În general se 
consideră că sunt patru sau cinci astfel de roţi. 

sūtra — mdo, un text concis rostit de către Buddha; una dintre cele Trei Piţaka. Vezi 
Tripițaka. 

sangha — dge 'dun. În sens larg aceasta se referă la toţi practicanţii învăţăturii lui Buddha. 
Poate avea un sens mai restrictiv în funcţie de context, referindu-se la călugării hirotonisiţi, 

arhaţi, bodhisattva-şi etc. 

Sankara — bde byed, exemplul unui om a cărui puternică pasiune şi ură l-a făcut să-şi ucidă 
propria mamă. El s-a căit şi purificându-şi acțiunile negative, a renăscut într-un tărâm 
favorabil. 

samsāra - 'khor ba, ciclul existenței în care cineva este împins la nesfârşit de emoții negative 
şi forța karmică a propriilor acțiuni de la o stare a renaşterii la alta. 

Samvarasara — bde mchog snying po, unul dintre numele lui Maâjusri. 

Sadāprarudita -— rtag tu ngu, un bodhisattva al cărui nume înseamnă „Veşnic Lăcrimând,” 
datorită numeroaselor lacrimi pe care le-a vărsat în căutarea sa pentru a primi învățăturile 
asupra înțelepciunii transcendente. 

Śākyamuni — sha kya thub pa, Buddha al epocii noastre, care a trăit în jurul secolul al V-lea 
î.e.n. 

Sakyapa - sa skya pa, una dintre şcolile Noii Tradiţii, întemeiată de Khön Kânchok Gyalpo 
(1034-1102). 

Samantabhadra - kun tu bzang po, 1) Buddha original (Adibuddha), cel care nu a căzut 
niciodată în iluzie, Dharmakâya Buddha reprezentat ca o siluetă goală, de culoare albastru 
închis precum cerul, în uniune cu Samantabhadri, ca un simbol al cunoaşterii-vacuitate, pură, 
natura absolută veşnic prezent şi neîngrădită. Este sursa descendenţei transmiterilor tantra ale 
şcolii Nyingma. 2) Bodhisattva Samantabhadra, unul dintre cei Opt Mari Fii Apropiaţi, 
recunoscuţi pentru modul în care, prin forța concentrării sale, înmulţea în mod miraculos 
ofrandele pe care le făcea. 

samaya — dam tshig, lit. promisiune. Legături sacre între învăţător şi discipol şi de asemenea 
între discipoli, în Vajrayâna. Cuvântul sanscrit samaya poate însemna: acord, angajament, 
convenţie, principiu, îngrădire, etc. Deşi există numeroase obligaţii amănunțite, cea mai 
importantă samaya constă din a considera corpul, cuvântul şi mintea învățătorului ca fiind 
pure. 

sambhogakâya - longs spyod rdzogs pa'i sku, Corpul Desăvârşitei Bucurii, aspectul luminos 
spontan al stării de Buddha, perceptibil numai de către fiinţele înalt realizate. 

Samye - bsam yas, prima mănăstire din Tibet, situată în valea Tsangpo, la sud-est de Lhasa, 
construită în vremea regelui Trisong Detsen. Numele înseamnă „extraordinar.” 

Samye Chinpu - bsam yas mchims phu, numele nunui grup de sihăstrii situate pe coasta 
muntoasă ce străjuieşte mănăstirea Samye, unde numeroşi mari maeştri buddhişti au obţinut 
realizarea. 

Sântarakşita — zhi ba mtsho, numit de asemenea Abatele Bodhisattva. Acest mare erudit 
(pandita) indian al şcolii Mahăyâna a fost abatele universităţii buddhiste din Nalanda şi autor 
al mai multor comentarii filozofice precum Podoaba Căii de Mijloc (dbu ma rgyan, skt. 
Madhyamakălamkăra-kărikă). A fost invitat în Tibet de către regele Trisong Detsen pentru a 
consacra locul primei mănăstirii tibetane la Samye şi a hirotonisit primii călugări tibetani. 
Sântideva - zhi ba lha (secol al VII-lea), marele poet şi mahăsiddha indian, care i-a surprins 
pe călugării mănăstirii sale din Nalanda cu faimosul său poem asupra practicii bodhicittei, 
Bodhicaryăvatâra (spyod 'jug), sau Calea lui Bodhisattva. 

Saraha - sa ra ha, mahăsiddha indian, autor a trei cicluri de dohă. 

Săriputra - sha ri'i bu, unul dintre cei mai de seamă discipoli Srăvaka ai lui Buddha 
Săkyamuni. 

Sarvanivăranavişkambhin - sgrib pa rnam sel, unul dintre cei Opt Marii Fii Apropiaţi ai 
lui Buddha Săkyamuni. 

Săstra — bstan bcos, un comentariu la învăţăturile lui Buddha. 

Sattvavajra - sems dpa’ rdo rje, un nume dat lui Vajrapāņi. 

Śāvaripa - sha ba ri pa sau ri khrod dbang phyug, unul dintre cei optzeci şi patru 
mahāsiddha din India. Era un vânător dintr-un trib din dealurile Bengalului şi împreună cu 
cele două soţii ale sale a devenit un discipol al lui Năgârjuna. 

Secreta Mantrayâna - gsang ngags kyi theg pa, o ramură a Marelui Vehicul care foloseşte 
tehnicile speciale ale tantrelor pentru a urma mult mai rapid calea iluminării pentru beneficiul 
tuturor fiinţelor. Sinonim cu Vajrayâna. 

semizeu -— lha ma yin, skt. asura. Una dintre cele şase categorii de fiinţe, având invidia ca 
emoție predominantă. 


386 


semnificaţia expeditivă - drang don, skt. neyārtha. Semnificaţia expeditivă se referă la 
învăţăturile care intenţionează să călăuzească fiinţele nerealizate spre adevărul semnificației 
reale. 

semnificaţia reală - nges don, skt. nitârtha, expresie directă a adevărului din punctul de 
vedere al ființelor realizate. Vezi de asemenea semnificaţia expeditivă. 

Shang Rinpoche -— bla ma zhang rin po che (brtson 'grus grags pa) (1121-1193) un mare 
lama Kagyupa, întemeietor al ramurii Tsalpa Kagyu. 

shapkyu - zhabs kyu, lit. cârligul bazal. Un semn de forma unui cârlig care este aşezat sub 
consoane pentru a reprezenta sunetul u. 

Sharawa - sha ra ba (yon tan grags) (1070-1141), numele unui geshe Kadampa, discipol al 
lui Geshe Potowa. 

Shiibu Palgyi Senge — shud bu dpal gyi seng ge, unul dintre cei douăzeci şi cinci discipoli ai 
lui Padmasambhava. 

siddha - grub thob, lit. cel care au obţinut realizările. O persoană care a obţinut fructul 
practicii Secretei Mantrayâna. 

Smritijiâna — (secolele X-XI), faimos maestru şi pandita indian care a contribuit la 
traducerea în tibetană şi corectarea anumitor tantra şi comentarii. Moartea sa în Tibet, 
marchează începutul perioadei Vechilor Traduceri. 

So, Zur şi Nub - so zur gnubs, numele de familie a trei mari maeştri care au fost primii 
deținători ai descendenţei Nyingma Kahma (transmisia lungă de la maestru la discipol a 
învățăturilor Nyingma, ca opusă descendenţei Terma sau a tezaurelor spirituale ascunse, 
descoperite ulterior, uneori cu multă vreme mai târziu). Numele lor complete au fost So Yeshe 
Wangchuk, Zur Shakya Jungne şi Nub Chen Sangye Yeshe. 

Songtsen Gampo - srong btsan sgam po (617-698), al treizeci şi treilea rege al Tibetului şi 
unul dintre cei trei mari regi religioşi. În vremea sa au fost construite primele temple 
buddhiste. 

spaţiul absolut — chos dbyings, skt dharmadhătu, AT: spaţiul realităţii. Din punctul de 
vedere al realizării, toate fenomenele apar ca spaţiul vacuităţii. 

Srăvaka - nyan thos, un adept al vehiculului rădăcină al buddhismului al cărui scop este să 
obţină eliberarea de suferințele samsârei ca un arhat. Spre deosebire de adepţii Marelui 
Vehicul, adepţii Srâvaka nu aspiră la iluminarea totală spre binele tuturor ființelor. 
Srăvakayâna - nyan thos kyi theg pa, vehiculul adepților Srâvaka. 

Sri Simha - dpal gyi seng ge (secolul al IV-lea), al treilea învățător uman din descendența 
transmisiei învățăturilor Marii Perfecțiuni, discipol al lui Mañjuśrīmitra. 

Śroņa (Śroņajāt) - gro byin skyes, un cântăreț la vină care a devenit discipol al lui Buddha şi 
a obţinut capacitatea de a vizita alte tărâmuri, în special pe cel al ființelor preta. 

stiipa — mchod rten, lit. suport al ofrandei, reprezentare simbolică a minţii lui Buddha. Cel 
mai tipic monument buddhist, care are adesea o bază largă de formă pătrată, o porţiune 
mijlocie rotundă şi o porţiune superioară înaltă de formă conică, încoronată de un soare şi o 
lună. Monumentele stūpa conţin adesea relicve ale fiinţelor iluminate. Ele variază ca mărime 
de la mici modele de lut până la vastele stiipa de la Borobudur din Indonezia şi Bodha din 
Nepal. 

stadiul generării — bskyed rim, skt. utpattikrama „yoga meditaţiei prin care se purifică 
propriile ataşamentele habituale față de cele patru feluri de naşteri şi în care se meditează 
asupra înfăţişărilor, sunetelor şi gândurilor ca având natura zeităților, mantrei şi înţelepciunii.” 
stadiul perfecțiunii — rdzogs rim, skt. sampannakrama. 1. „cu caracteristici” (mtshan 
bcas), este meditaţia asupra canalelor şi energiilor corpului, vizualizate ca un corp vajra. 2. 
„fără caracteristici” (mtshan med), este faza meditaţiei în care formele vizualizate în stadiul 
generării sunt dizolvate, iar practicantul rămâne în experienţa vacuității. 

starea intermediară -— bar do, skt. antarâbhava, termen folosit pentru diversele stadii ale 
experienţei dintre moarte şi renaşterea următoare, cu o interpretare largă care include diverse 
stări ale conştiinţei din viaţă. Se disting patru stări intermediare: 1) starea intermediară 
naturală a acestei vieţi (rang bzhin skyes gnas bar do), 2) starea intermediară a momentului 
morţii (chi khai bar do), 3) starea intermediară a realităţii absolute (chos nyid bar do) şi 4) 
starea intermediară a devenirii (srid pa'i bar do); sau, pentru a face şase stări intermediare, se 
pot adăuga încă două stări particulare din cuprinsul primeia: 5) starea intermediară a visului 

(rmi lam bar do) şi 6) starea intermediară a concentrării meditative (bsam gtan bar do). 
starea intermediară a devenirii — srid pai bar do, starea intermediară în cursul căreia 
forța karmei propulsează individul spre următoarea-i renaştere din samsăra. AT: starea 
intermediară a posibilităţilor, starea intermediară a existenţei. 

starea intermediară a realităţii absolute - chos nyid bar do, starea intermediară în 
cursul căreia realitatea absolută se manifestă ca forme pure ale aspectului paşnic sau mânios, 
conform propriilor tendinţe habituale. 

starea naturală — gnas lugs, skt. prakziti, lit. calea stăruinţei, „Natura sau condiţia a toate.” 
DICT. 

stăpânul locului — sa bdag, skt. bhūmipati, un spirit care ocupă un anumit loc. 

Stindardul Atot-Triumfător - phyog las rnam pa rgyal bai rgyal mtshan, unul dintre 
cele opt semne auspicioase. El corespunde corpului lui Buddha şi simbolizează 
indestructibilitatea învățăturii sale. 

studiu -— thos pa, lit. ascultare. Conform tradiţiei, ascultarea învățăturilor era principalul mod 
de învățare în Tibet. Înainte de a studia orice text este important să se primească transmiterea 
orală prin ascultarea efectivă a cuvintelor învățătorului. Termenul „studiu” trebuie prin urmare 
înțeles mai degrabă ca fiind mai mult decât simpla lectură a unui text. 

Sublimul Plin de Compasiune - 'phags pa thugs rje chen po, unul dintre numele date lui 
Avalokiteśvara (Chenrezi), bodhisattva al compasiunii. 

Sugata — bde bar gshegs pa, lit. cel dus spre fericire: un Buddha. „Cineva care folosind fericita 
cale a vehiculului bodhisattva-şilor a atins fructul fericit: desăvârşita stare de Buddha.” DICT. 
sul galben - shog ser, bucată de hârtie (nu neapărat galbenă) pe care sunt scrise textele din 
tezaurele spirituale. 

Sunakşatra -— legs pai skar ma, vărul lui Buddha, care, deşi şi-a petrecut douăzeci de ani ca 
însoțitor al lui Buddha şi cunoscându-i toate învăţăturile pe de rost, a fost totuşi incapabil să 
vadă vreo însuşire bună în el. A murit la scurtă vreme după ce l-a părăsit pe Buddha şi a 
renăscut ca o fiinţă preta. 

suprema realizare — mchog gi dngos grub, vezi realizare. 

sursa binelui — dge ba'i rtsa ba, skt. kusalamula, acţiuni pozitive care sunt asemeni unor 
rădăcini (rtsa ba) ale meritului sau binelui (dge ba). 

Suvarnadvipa (Domnul din) — gser gling pa, un maestru buddhist, Dharmakirti, care a 
trăit în Sumatra în secolul al X-lea. Atisa îl considera a fi cel mai important dintre învățătorii 
de la care a primit învățături privind bodhicitta. 

svabhavikakaya - ngo bo nyid kyi sku, Corpul Naturii Esenţiale; cel de-al patrulea kâya, 
aspectul inseparabilităţii primelor trei, dharmakâya, sambhogakâya şi nirmânakâya. 

şapte atribute ale regalității — rgyal srid sna bdun, skt. saptaratna, şapte posesiuni ale 
unui monarh universal, fiecare având o semnificaţie simbolică. Ele sunt preţioasa roată de aur, 
preţioasa nestemată care îndeplineşte dorinţele, preţioasa regină, preţiosul ministru, preţiosul 
elefant, preţiosul cal şi preţiosul general. 

şapte nobile bogății - 'phags pa nor bdun, skt. saptadhanam, credinţa, disciplina, 
generozitatea, învăţătura, conştiinciozitatea, modestia şi înţelepciunea. 

şapte ramuri — yan lag bdun, skt. saptânga, o formă de rugăciune care cuprinde şapte părți: 
prosternarea, ofranda, mărturisirea, bucuria, rugămintea adresată învăţătorilor, de a roti roata 
Dharmei, rugămintea adresată acestora de a nu trece în nirvâna şi dedicaţia de merit. 

şase clase de fiinţe - 'gro drug, vezi şase tărâmuri ale existenţei. 

şase conştiinţe - rnam shes thsogs drug, skt. sadvijňānakāya, lit. şase adunări ale 
conştiinţei, însemnând adunarea unui obiect al simțului, a unui organ de simţ şi a unei 
conştiinţe. 

Şase Nestemate - rgyan drug, cei şase mari comentatori ai învățăturilor lui Buddha: 
Năgârjuna, Aryadeva, Asanga, Vasubandhu, Dignăga şi Dharmakirti. 

şase perfecţiuni transcendente - pha rol tu phyin pa drug, skt sad păramită: 
generozitatea transcendentă (sbyin pa“ pha rol tu phyin pa, skt. dâna-pâramitâ), disciplina 
transcendentă (tshul khrims gyi pha rol tu phyin pa, sila-pâramită), răbdarea transcendentă 
(bzod pa“ pha rol tu phyin pa, ksânti-păramită), sârguinţa transcendentă (brtson 'grus kyi 
pha rol tu phyin pa, virya-pâramită), concentrarea transcendentă (bsam gtan gyi pha rol tu 
phyin pa, dhyâna-păramită) şi înţelepciunea transcendentă (shes rab kyi pha rol tu phyin pa, 

prajiia-păramită). Vezi de asemenea perfecțiunea transcendentă. 

şase tărâmuri ale existenţei — gro drug, skt. șadgati, şase modalităţi ale existenţei 
determinate şi dominate de o anumită otravă mentală: tărâmurile infernului (mânia), fiinţelor 
preta (avariţia), animalelor (confuzia sau ignoranţa), oamenilor (dorinţa), semizeilor sau 
asura-şilor (invidia) şi zeilor (mândria). Ele corespund percepţiilor amăgite produse de karma 
ființelor şi percepute ca realitate. Se vorbeşte de asemenea despre cinci tărâmuri (gro Inga, 
skt. paficagati), considerând zeii şi semizeii într-un singur tărâm. 

tangka - thang ka, o pictură tibetană pe pânză făcută sul. 

Tangtong Gyalpo - thang stong rgyal po (1385-1509), faimos siddha tibetan care a călătorit 
extrem de mult prin China, Tibet şi alte ţări răsăritene, a construit numeroase temple şi poduri 
din metal şi a întemeiat mănăstiri la Derge şi prin alte locuri. 

tantra — rgyud, text bazat pe puritatea originală a naturii minţii, al cărui fruct este realizarea 
acestei naturi. Textele rădăcină ale învățăturilor Vajrayâna. 

tantric - legate de tantra, de Vajrayâna. 

Tară - sgrol ma, bodhisattva feminină născută dintr-o lacrimă a lui Avalokitesvara; 
manifestare feminină a marii compasiuni. 

tathăgata — bde bzhin gshegs pa, cel care a atins adevărata natură, un Buddha. 

tărâm - vezi şase tărâmuri. 

tărâm pur — dag paï zhing, un loc sau o lume manifestată de către un Buddha sau de către 
un mare Bodhisattva prin calităţile spontane ale realizării sale. Acolo, fiinţele pot progresa spre 
iluminare fără a mai cădea înapoi în tărâmurile inferioare ale samsărei. De asemenea, orice loc 
fără deosebire, atunci când este perceput ca o manifestare pură a înțelepciunii spontane. 
Tărâmul Bucuriei — dga’ ldan, vezi paradisul Tuşita. 

Tărâmul Pur al Beatitudinii -— bde ba can, skt. Sukhăâvati, Tărâmul Buddhic al lui 
Amităbha. 

tărâmul-celor-ce-se-bucură-de-emanaţiile-celorlalţi — gzahn 'phrul dbang byed, skt. 
Paranirmitavasavartin, al şaselea şi cel mai înalt nivel al zeilor Lumii Dorinţei, în care zeii 
savurează lucrurile produse în mod miraculos de ceilalţi zei. Vezi cele trei lumi. 

tărâmurile inferioare - ngan sog, infernurile, tărâmurile ființelor preta şi ale animalelor. 
tendinţe — vezi tendinţe habituale. 

tendinţe habituale — bar chags, skt. vāsanā, tipare habituale ale gândului, cuvântului sau 
acţiunii create de ceea ce cineva a făcut în vieţile trecute. AT: obiceiuri, înclinații, impregnări. 
tenma - rten ma bcu gnyis, doisprezece zeități feminine care au luat, în faţa lui 
Padmasambhava, legământul de a proteja Dharma. 

tezaur — vezi tezaur spiritual. 

tezaur spiritual — gter ma, învățături, împreună cu statui şi alte obiecte, care au fost ascunse 
de către Padmasambhava, Yeshe Tsogyal şi alţii în pământ, stânci, lacuri şi arbori sau chiar în 
locaţii mai subtile precum în spaţiu sau în minte, spre binele generaţiilor viitoare, iar apoi 
redescoperite în mod miraculos de către încarnări ale discipolilor lui Padmasambhava, 
descoperitorii de tezaure. 

theurang - the'u rang, un soi de spirit cu înfăţişarea unui mic pitic, având un singur picior. 
Tilopa - ti lo pa, unul dintre cei optzeci şi patru mahâsiddha din India, învățătorul lui 
Naropa. 

Tingdzin Zangpo (Nyang) — myang ting 'dzin bzang po (secolul al IX-lea), mahâsiddha 
tibetan, discipol al lui Vimalamitra (de la care a obţinut în întregime învăţăturile Esenţei- 
inimă) şi al lui Padmasambhava. Se spune că a fost primul tibetan care a obţinut corpul 
curcubeu al marelui transfer (ja” lus 'pho ba chen po), cea mai mare realizare a Marii 
Perfecţiuni, 

tirthika - mu stegs pa, un susţinător al unor vederi filozofice extreme precum nihilismul şi 
eternalismul. Adesea folosit pentru a desemna şcolile gândirii filozofice şi religioase din India 
care erau opuse buddhismului. 

Tonpa (Geshe) (1005-1064), un alt nume al lui Drom Tânpa. 

torma -— gtor ma, un obiect ritual, adesea modelat din făină şi unt, care poate fi simbolul unei 
zeități, o mandala, o ofrandă sau ocazional o armă pentru a lupta împotriva forţelor nefaste. 
torma cu apă — chu gtor, o ofrandă făcută cu apă, lapte şi grâne. 

Trakpa Gyaltsen - grags pa rgyal mtshan (1147-1216), unul dintre cei cinci mari învăţaţi ai 

şcolii Sakya, care sunt cunoscuţi drept Sakya Gongma. 

transferul — 'pho ba, 1) trecerea dintr-un loc în altul, prin transmigrare (după moarte). 2) 
practică pentru dirijarea transferului conştiinţei în momentul morții. 

trei alimente albe — dkar gsum, lapte, unt şi lapte bătut, care sunt considerate, conform 
tradiţiei, alimente foarte pure. 

trei alimente dulci — mngar gsum, zahăr, melasă şi miere. 

trei concepte — 'khor gsum, skt. trikâya, lit. cele Trei Corpuri: cele trei aspecte ale stării de 
Buddha: dharmakăya, sambhogakâya şi nirmânakâya. 

Trei Fraţi — sku mched gsum, cei trei principali discipoli ai lui Drom Tânpa: Potowa, 
Chengawa şi Puchungwa. 

trei legăminte - sdom pa gsum, skt. trisazmwara, legămintele Prătimokşa, preceptele 
bodhisattva-şilor şi legămintele samaya ale Secretei Mantrayâna. 

trei lumi — 1) khams gsum, lumea dorinţei, lumea formei şi lumea fără formei. Prima conţine 
fiinţele din tărâmurile infernale, preta, animal, uman şi al semizeilor, şi unele dintre tărâmurile 
zeilor. Celelalte două sunt tărâmuri ale zeilor, cu o experienţă rarefiată care este rezultatul 
anumitor tipuri de concentrare intensă (vezi concentrări lumeşti). 2) Tradusă de obicei prin 
sa gsum, skt. tribhavana, lit. cele trei niveluri, 1) deasupra pământului (sa bla), ii) pe pământ 
(sa steng) şi iii) sub pământ (sa '0g); acestea sunt numite respectiv tărâmurile zeilor, fiinţelor 
umane şi fiinţelor nâga. 

trei mandala — dkyil 'khor gsum, mandalele corpului, cuvântului şi minţii ca manifestări ale 
naturii primordiale: formele ca zeitate, sunetele ca mantra şi gândurile ca înţelepciune. 

trei metode supreme - dam pa gsum. Vezi pregătirea, partea principală şi 
încheierea. 

trei otrăvuri — dug gsum, cele trei emoţii negative ale confuziei, ataşamentului şi aversiunii. 
Vezi cinci otrăvuri. 

Trei Rădăcini - rta gsum, lama., rădăcina şi sursa binecuvântărilor; yidam-ul, sursa 
realizărilor şi zeitățile dăkini (sau protectorii), sursa activităţilor. 

trei răstimpuri — dus gsum, skt. trikăla, trecut, prezent şi viitor. 

Treizeci şi Cinci de Buddha - sangs rgyas so Inga sau bde gshegs so Inga, cei Treizeci şi 
Cinci de Buddha ai Mărturisirii, reprezentând omniprezenţa celor ce sunt Buddha, gata de a 
purifica fiinţele de păcate în toate cele treizeci şi cinci direcţii ale spaţiului (cele patru direcții 
principale, cele patru direcţii intermediare, apoi cele opt şi şaisprezece subdirecţii, centrul, 
nadirul şi zenitul). 

Tripițaka - sde snod gsum, Cele trei colecţii ale învățăturilor lui Buddha, Vinaya, Sūtra şi 
Abhidharma. Învățăturile Vajrayâna sunt uneori considerate drept cea de-a patra piţaka. 
Tripiţaka înseamnă „cele trei coşuri,” numite astfel deoarece foile din frunză de palmier pe care 
scripturile au fost scrise iniţial erau strânse şi depozitate în coşuri. 

Trisong Detsen -— khri srong sde'n btsan (790-844), al treizeci şi optulea rege al Tibetului, al 
doilea dintre cei trei mari regi religioşi. Datorită eforturilor sale au venit marii maeştrii din 
India şi au consacrat ferm buddhismul în Tibet. 

tsampa — tsam pa, făină făcută din orz prăjit sau din alte cereale. Produs alimentar de bază în 
Tibet. 

tsa-tsa — tsa tsa, mică formă din lut a unei stupa, a unui Buddha sau a altei figuri, făcută cu 
ajutorul unei matrițe. 

tulku — sprul sku, traducerea tibetană a termenului sanscrit nirmânakâya, folosit de asemenea 
ca un titlu onorific şi termen general pentru încarnările recunoscute ale unui lama, care sunt 
descoperite de obicei în copilărie şi crescute pentru a moşteni descendența şi adesea 
organizaţiile monastice ale predecesorilor lor. 

ţinut de frontieră - mtha’ ’khob, o regiune în care învăţăturile sunt necunoscute. 

vacuitate — stong pa nyid, skt. sunyată, absenţa existenţei adevărate din toate fenomenele. 
Vairocana — rnam par snang mdzad, Buddha al familiei Buddha. Vezi cinci familii. 
Vairotsana - bai ro tsa na, cel mai mare traducător al Tibetului şi unul dintre primii şapte 
călugări care au fost hirotonisiţi în Tibet. A fost unul dintre principalii discipoli ai lui 
Padmasambhava şi ai lui Sri Simha. 

Vaisăkha - sa ga zla ba, a patra lună din calendarul lunar tibetan. În cea de-a cincisprezecea 
zi a acestei luni, Buddha s-a născut, a obţinut iluminarea şi a trecut în nirvâna. 

Vaisravana - unul dintre cei Patru Mari Regi (al căror tărâm al zeilor este primul din Lumea 
Dorinţei), gardian al nordului şi zeu al averii. 

vajra — rdo rje, AT: diamant, trăznet adamantin. Simbol al înţelepciunii neschimbătoare şi 
indestructibile simbolizând compasiunea, mijloacele iscusite, cunoaşterea. Este asociat 
întotdeauna cu clopotul, dril bu, skt. ghantă, simbol al înţelepciunii, vacuităţii. Pentru forma 
lui vajra vezi ilustraţia lui Vajrasattva care ţine vajra în mâna dreaptă şi clopotul în cea stângă. 
Vajra Bucuriei — dgyes pa rdo rje, un nume al lui Garab Dorje. 

Vajra Surâsului — bzhad pa rdo rje, un alt nume al lui Garab Dorje. 

Vajra Yogini — rdo rje rnal 'byor ma, o formă sambhogakâya feminină a lui Buddha. 
Vajradhara -— rdo rje 'chang, lit. deţinătorul sceptrului (vajra). În Noua Tradiţie, el este 
Buddha primordial, izvorul tuturor tantrelor. În Vechea Tradiţie, Vajradhara reprezintă 
principiul Învăţătorului ca deţinător iluminat al învățăturilor Vajrayăna. 

Vajradhâătvisvari — rdo rje dbyings 'phugs ma, una dintre consoartele Buddha-şilor celor 
Cinci Familii. 

Vajrapâni — phyag na rdo rje, unul dintre cei Opt Mari Fii Apropiaţi. 

Vajrasattva - rdo rje sems dpa’, Buddha care întruchipează cele O Sută de Familii. Practica 
lui Vajrasattva şi recitarea mantrei sale sunt în mod special eficace pentru purificarea 
acţiunilor negative. În descendența Marii Perfecţiuni el este Buddha sambhogakâya. 
Vajrayâna -— rdo rje theg pa, vezi Secreta Mantrayâna. 

vânt — 1. vezi energie. 2. una dintre cele trei umori conform medicinei tibetane. Vezi de 
asemenea bila, flegma. 

Vechea Tradiţie — rnying ma pa, adepţii primelor învățături ale Mantrei Secrete propagate 
în Tibet de către marele maestru Padmasambhava din secolul al VIII-lea. Patrul Rinpoche 
aparținea aceste şcoli. 

Vechile Traduceri - snga 'gyur, denumire dată primelor învățături traduse din limba 
sanscrită şi propagate în Tibet, cele ale celor Vechi sau ale Tradiţiei Nyingmapa, ca opuse 
învățăturilor care au fost traduse şi răspândite începând cu secolul al X-lea şi care au dat 
naştere Noii Tradiţii a buddhismului tibetan. 

vehicul — theg pa, skt. yâna, mijloacele pentru a călători pe calea spre iluminare. 

vină — un instrument muzical indian, cu corzi, la care se interpretează prin ciupire. 

Victorios — rgyal ba, skt. jina, un Buddha. 

Vidyădhara - rig 'dzin, deţinătorul cunoaşterii. „Cel care prin mijloace profunde deţine 
zeitățile, mantrele şi înţelepciunea marii beatitudini.” DICT. În tradiţia Nyingmapa există patru 
nivele de vidyâdhara: (i) deplin maturat (rnam smin), (i) stăpân al duratei vieţii (tshe dbang), 
(iii) mahâmudră (phyag chen) şi (iv) realizat spontan (lhun grub). 

Vikramasila — una dintre cele mai faimoase universităţi buddhiste din India, distrusă în 
secolul al XII-lea. 

Vimalamitra — dri med bshes bnyen, unul dintre cei mai învăţaţi maeştri buddhişti indieni. A 
plecat în Tibet în secolul al IX-lea, unde a predicat considerabil şi a compus şi tradus 
numeroase texte din limba sanscrită. Chintesenţa învăţăturii sale este cunoscută drept Vima 
Nyingtig, una dintre învăţăturile Esenţei-inimă ale Marii Perfecţiuni. 

vinaya — “dul ba, unul dintre cele Trei Piţaka, conţinând învăţăturile despre disciplina 
monastică şi etică în general. 

Vipasyin - rnam par gzigs, primul dintre cei şase Buddha care l-au precedat pe Buddha 
Săkyamuni. 

Virupa -— unul dintre cei optzeci şi patru mahâsiddha din India. Un important izvor al 
învățăturilor tradiţiei Sakyapa. 

viziune -— lta ba, skt dristi, 1) punct de vedere, credinţă. 2) punctul de vedere autentic, 
adevărata cunoaştere a stării naturale a tuturor fenomenelor. 

yakşa — gnod sbyin, o categorie de spirite. 

Yama - gshin rje, Domnul Morţii. 

Yamântaka - gshin rje bshed, formă mânioasă a lui Mafijusri. 

Yeshe Tsogyal — ye shes mtsho rgyal, consoarta mistică şi principala discipolă a lui 
Padmasambhava. Ea l-a slujit în mod desăvârşit şi l-a ajutat să-şi răspândească învăţăturile, 
în special ascunzând tezaurele spirituale care urmau să fie redescoperite mai târziu spre binele 
discipolilor viitori. 


391 


yidam - yi dam, skt. devată, istadevată, o zeitate reprezentând iluminarea, într-o formă 
masculină sau feminină, paşnică sau mânioasă corespunzător propriei naturi individuale a 
discipolului. Yidam-ul este sursa realizărilor. Vezi trei rădăcini. 

yoga - rnal 'byor, practică, lit. o metodă de unire (byor) cu starea naturală (rnal ma). 

yogī sau yogini — rnal 'byor pa sau rnal 'byor ma, cineva care practică yoga, un practicant 
spiritual. 

zece direcţii — phyogs bcu, cele patru puncte cardinale, cele patru puncte intercardinale, 
zenitul şi nadirul. 

zei — lha, fiinţele unuia dintre cele şase tărâmuri, dominat de mândrie. Pentru a evita confuzia, 
am tradus lha prin „zeitate” atunci când acesta se referă la un Buddha sau la o zeitate a 
înţelepciunii. 

zei fără perceţie — 'du shes med paï lha, zei din Lumea Fără Formei. 

zei şi demoni — lha ’dre, se referă în general la toate diferitele categorii de duhuri, fie 
benefice (lha), fie vătămătoare (dre). 

zeitate — lha, skt. deva, acest termen desemnează un Buddha sau o zeitate a înţelepciunii, sau 
uneori o zeitate a bunăstării sau un protector al Dharmei. Vezi de asemenea zei. 

zeitatea bunăstării — nor lha, o zeitate care este îmblânzită pentru a spori averea. 

zeitățile luminii clare — 'od gsal gyi lha, skt. Abhăsvara, cel mai înalt nivel al zeităților celei 
de-A Doua Concentrări (din Lumea Formei). 

Bibliografie 
I. Texte citate de Patrul Rinpoche 


Calea lui Bodhisattva — Bodhicaryăvatăra, byang chub sems dpa'i spyod pa la jug pa, 
faimos tratat al lui Sântideva descriind calea unui bodhisattva. 


Cinci Învăţături ale lui Maitreya — byams chos sde Inga, cinci texte predicate de către 
Buddha Maitreya lui Asanga în paradisul Tușita: Abhisamaya-alamkăâra (mngon rtogs 
rgyan), Mahăâyâna-sutra-alamkâra (mdo sde rgyan), Madhyânta-vibhanga (dbus mtha’ 
rnam byed), Dharma-dharmată-vibhanga (chos dang chos nyid rnam 'byed) şi Uttara- 
tantra-śāstra (rgyud bla ma). 


Cinci Tratate asupra Căii de Mijloc - dbu ma rig pa'i tshogs, cinci tratate asupra 
filozofiei Mādhyamika de Nāgārjuna: Prajňā-mūla-mādhyamika-kārikā (dbus ma rtsa ba 
shes rab), Yukti-sastikā-kārikā (rigs pa drug cu pa), Vaidalya-sūtra (zhib mo mam'řthag), 
Śūnyatā-saptati-kārikā (stong nyid bdun cu pa), Vigraha-vyavartani-kārikā (rtsod pa bzlog 
pa). 


Comentariu amănunțit asupra Semnificațiilor Condensate - dgongs 'dus mam 
bshad, comentariu scris de către Jigme Lingpa asupra ciclului de practici numit bla ma dgongs 
“dus de Sangye Lingpa. 


Comoara care Îndeplineşte Dorinţele — yid bzhin mdzod, denumirea abreviată a părţii 
a doua din cele Şapte Tezaure (mdzod bdun) de Longchenpa (vezi mai sus). 


Culegerea Spuselor Bine-Chibzuite — Udânavarga, ched du brjod pa'i tshoms. Acesta 
este echivalentul Mahâyâna al scrierii pali Dhammapada, şi conţine învăţăturile care au fost 
date în mod spontan de către Buddha cu scopul păstrării doctrinei, mai curând decât ca 
răspuns la întrebările anumitor persoane. 


Dohā (de Saraha) — Dohâkosa, do ha mdzod. 
Dohā (de Virūpa) — Dohâkosa, do ha mdzod. 


Esenţa-inimă - snying thig, chintesenţa învățăturilor din secţiunea instrucţiunilor 
esenţiale (man ngag sde) din Marea Perfecţiune. Principalele sale descendenţe ale transmiterii 
sunt cele ale lui Vimalamitra şi ale lui Padmasambhava. Cele mai cunoscute esenţe-inimă sunt 
bi ma snying thig, mkha’ 'gro snying thig şi klong chen snying thig. 


Esenţa-inimă a Spaţiului vast — klong chen snying gi thig le, un tezaur redescoperit de 
către Jigme Lingpa, una dintre cele mai faimoase învățături esență-inimă. Publicată de către 
Lama Ngödrup pentru Sfinţia Sa Dilgo Khyentse Rinpoche, la Paro, Bhutan, în 1972, în 4 
volume. 


Găsirea Adăpostului faţă de Iluzie — sgyu ma ngal gso, un tratat al lui Longchenpa 
arătând că toate fenomnele corespund celor opt similitudini ale iluziei. A treia carte din 
Trilogia Păcii, ngal gso skor gsum. 


Găsirea Odihnei în Natura Minţii — sems nyid ngal gso, o lucrare a lui Longchenpa. 
Prima carte din Trilogia Păcii, ngal gso skor gsum. 


Ghirlanda Nestemată - Ratnâvali, rin chen phreng ba, nume al unei śāstra scrisă de 
Năgârjuna. 


Hevajra tantra - Hevajra-tantra-răâja, rgyud brtags gnyis. 


Inserarea Firului-de-larbă — 'pho ba 'jag 'dzugs ma, o rugăciune de Nyi Da Sangye, 
recitată în practica transferului. 

Instrucţiunile asupra bodhicittei scrise pe piatră cu aur — byang sems rdo la gser 
zhun, probabil textul numit rdo la gser zhun aparţinând Secţiunii Minte (sems sde) a Marii 
Perfecţiuni, din Culegerea Tantrelor Nyingma (mying ma rgyud 'bum). 


Înţelepciunea Transcendentă în Opt Mii de Stanţe - Astasāhasrikā-prajñā- 
pāramitā, shes rab kyi pha rol tu phyin pa brgyad stong pa (prescurtată ca brgyad stongpa). 


Înţelepciunea Transcendentă pe Scurt — Prajiiapăramită-sameayagatha, phar phyin 
bsdus pa, nume al unei śāstra de Aryasura. 


Jātakas — skyes rabs, o secţiune a învățăturilor lui Buddha în care el îşi spune povestea 
vieților anterioare. 


Legămintele celor Cinci Familii — rigs lnga’i sdom pa, denumire a unei tantra. 
Mărturisirea Căderilor — ltung gshags, o altă denumire pentru Sūtra în Trei Părți. 
Nestemata Esenţială — snying po'i rgyan, o tantra. 

Nirvâna Sutra — Mahăparinirvâna-sutra, mya ngan las 'das pa'i mdo. 


Norul Nestematelor —- Ratnamegha-sutra, mdo sde dkon mchog sprin, o sūtra despre 
care se consideră că a fost prima tradusă în tibetană (de către Tânmi Sambhota). 


Opt Mari Stanţe Minunate - ngo tshar ba'i tshig chen brgyad, opt exclamaţii prin care 
tantrele Marii Perfecţiuni exprimă natura fundamentală a marii perfecţiuni omniprezente. 


Opt Stanţe ale lui Langri Thangpa - glang thang pa'i tshig brgyad ma, opt stanţe 
asupra practicii bodhicitta a antrenamentului minţii. 


Practica Dharma care Eliberează Spontan Ataşamentele Habituale — chos spyod 
bag chags rang grol, o secţiune din zhi khro de Karma Lingpa. 


Preţioasa Cale Supremă — lam mchog rin po che, un text de Gampopa. 


Puternicul Secret — gnyan po gsang ba, prima denumire dată sutrei pe care regele Lha- 
Thothori Nyentsen se spune că a descoperit-o pe acoperişul palatului său (în 433 e.n.). a fost 
numită ulterior Sūtra a O Sută de Invocări şi Prosternări. În general ea face de asemenea 
referire la apariţia diferitelor obiecte, printre care se afla această sūtra, anunțând începutul 
buddhismului înTibet. 


Raționamentul Bine Explicat — Vyâkhyă-yukti, rnam bshad rig pa, denumire a unei 
Sâstra a lui Vasubandhu. 


Rugăciunea Faptelor Bune - Bhadracaryâpranidhâna, bzang spyod smon lam, o 
rugăciune spusă de către Buddha în Avatamsaka-Sutra, phal po che şi recitată aproape 
întotdeauna la sfârşitul ritualurilor. 


Rugăciunea în Şapte Stanţe -— tshig bdun gsol 'debs, cea mai faimoasă rugăciune 
invocându-l pe Padmasambhava şi cântată pentru prima oară de către dâkini în momentul 
naşterii Mestrului. Ea are mai multe nivele ale semnificației şi conţine esenţa tuturor 
învățăturilor. Vezi nota 247. 


Rugăciunea Muntelui de Culoarea Aramei - zangs bdog dpal rii smon lam, o 
rugăciune pentru a renaşte în tărâmul buddhic al lui Padmasambhava. 


Rugăciunea Tărâmului Fericirii (Sukhâvati) — bde ba can gyi smon lam, o rugăciune 
pentru a renaşte în tărâmul pur al lui Buddha Amitâbha. Cea mai faimoasă este cea scrisă de 
către Karma Chakme. 


Sutra a O Sută de Acţiuni — Karmasataka-sutra, mdo sde las brgya pa. 

Sutra a O Sută de Inwvocaţii şi Prosternări — Saksi-pura na-sudraka-namă-sitra, 
dpang skong phyag brgya pa, denumire a unei sūtra din Kangyur care pare să fie prima carte 
buddhistă care a apărut în Tibet (pe acoperişul palatului regelui Lhathothori Nyentsen, la 
mijlocul secolului al V-lea). A fost tradusă în tibetană de către Thânmi Sambhota. 


Sutra Imaculată — dri ma med pa'i mdo. 
Sutra în Trei Părţi — Triskandha-sutra, phung po gsum. 


Sutra Lunii Făclie - Candrapradipa-sutra, zla ba sgron mei mdo, o altă denumire 
pentru Sūtra Regelui Concentrării, Samâdhirâja-sutra, ting 'dzin rgyal po. 


Scrisoare de Consolare — Sokavinodana, mya ngan bsal ba'i springs yig, o Săstra de 
ASvaghoşa. 


Sfaturi către regele Surabhibhadra -— rgyal po bde spyod la gdams pa, o denumire 
alternativă pentru Suhzilekha (bshes sbring) sau Scrisoare către un Prieten a lui Năgărjuna.. 
(Vezi nota 36). 


Sūtra care Rezumă Dharma în Mod Desăvârşit — Dharmasangiti-sutra, chos yang 
dag par sdud pa'i mdo. 


Sūtra cerută de Sâgaramati — Sâgaramati-paripricchă-sutra, blo gros rgya mtshos 
zhus pa'i mdo. 


Sutra Diamant Tăietor — Vajracchedika-sūtra, rdo rje gcod pa. 

Sutra Inimii Soarelui — nyi mař snying po'i mdo. 

Sūtra Instrucțiunilor către Rege — Rājāvavādaka-sūtra, rgyal po la gdams pa. 

Sūtra Înţeleptului şi Nesăbuitului — Damomiirkha-siitra, mdzangs blun gyi mdo. 

Sutra Marii Eliberări — thar pa chen po’i mdo. 

Sutra Rânduită ca un Arbore — Ganghavyūha-sūtra, sdong po bkod pa, secţiune din 
Avatamsaka Sūtra, phal po che. 


Sūtra schiţată ca un Cufăr cu Nestemate — Arya-ratna-kăra ndavyuha-sitra, mdo 
sde za ma tog bkod pa, în Mani Kahbum a lui Songtsen Gampo. 


Sutra Semnificaţiei Condensate — mdo dgongs pa 'dus pa, una dintre cele patru tantra 
rădăcină ale Anuyoga. 


Sutra Sublimei Dharma a Amintirii Clare — Saddharmanu-smrityu-pasthâna-sitra, 
dam pati chos dran pa nye bar bzhag pa'i mdo. 


Şapte Stanţe asupra Refugiului — skyabs 'gro bdun bcu pa. 


Şapte Tezaure — mdzod bdun, un set de lucrări ale lui Longchenpa: 1) Preţiosul Tezaur al 
Spaţiului Absolut, chos dbyings rin po chei mdzod; 2) Preţiosul Tezaur care Îndeplineşte 
Dorinţele: un Comentariul la Instrucţiunile Esenţiale ale Marelui Vehicul, theg pa chen po“ 
man ngag gi bstan bcos yid bzhin rin po che'i mdzod; 3) Preţiosul Tezaur al Vehiculului 
Suprem, theg pai mchog rin po che'i mdzod; 4) Preţiosul Tezaur al Instrucţiunilor Esenţă, 
man ngag rin po chei mdzod; 5) Preţiosul Tezaur al Cuvintelor şi Semnificaţia care 
Iluminează Cele Trei Sălaşuri ale Neîntrecutei Esenţe Luminoase Diamantine Secrete, gsang 
ba bla na med pa 'od gsal rdo rje snying poi gnas gsum gsal bar byed paii tshig don rin po 
chei mdzod; 6) Preţiosul Tezaur al Doctrinelor Filozofice care Iluminează Semnificaţia 
Tuturor Vehiculelor, theg pa mtha’ dag gi don gsal bar byed pa grub pa'i mtha’ rin po cheii 
mdzod; şi 7) Preţiosul Tezaur al Stării Naturale, gnas lugs rin po che'i mdzod. 


Şiragul lui Ati — a ti bkod pa, o tantra. 

Tantra Esenţei Secrete - Guhyagarbha-tantra, rgyud gsang ba“ snying po, denumită 
de asemenea dpal gsang bai rgyud, tantra rădăcină a Mahâyoga. 


Tantra Mărturisirii Imaculate — dri med gshags pai rgyud. 


Tantra Profundei Înţelegeri a Instrucţiunilor asupra tuturor Practicilor 
Dharma - chos spyod thams cad kyi man ngag mngon par rtogs pai rgyud. 


Tantra Şiragului de Samaya - Samaya-vyiiha, dam tshig bkod pai rgyud, o tantra 
comună deopotrivă pentru Mahâyoga and Anuyoga. 


Tantra Uniunii Soarelui şi Lunii — nyi zla kha sbyor. 


Tezarurul Virtuţilor Preţioase — yon tan rin po che'i mdzod, faimosul tratat al lui Jigme 
Lingpa, în care acesta expune întreaga calea buddhistă, de la învăţăturile Srâvakayâna până la 
Marea Perfecţiune. 


Torța Celor Trei Metode - Nayatraya-pradipa, tshulgsum sgron me, denumire a unei 
Sâstra compuse de către Tripiţakamâla. 


2. Lucrarea de referinţă pentru Note şi Glosar 


rdzogs pa chen po klong chen snying thig gi sgnon'gro'l khrid yig kun bzang bla mai shal 
lung gi zin bris (Note la lucrarea Cuvintele Desăvârşitului Meu Învățător). Ngawang Pelzang 
(ngag dbang dpal zang), alias Khenpo Ngakchung, care a fost discipolul apropiat al lui 
Nyoshul Lungtok Tenpai Nyima, el însuşi discipol apropiat al lui Patrul Rinpoche. Text tibetan 
republicat de către Thubten Nyima, Zenkar Rinpoche, la Minorities Publishing House, 
Chengdu, China. Această colecţie de note explicative, care dezvoltă în detaliu aspecte selectate 
din textul de faţă este tradus în engleză sub direcţia lui Alla Zenkar Rinpoche (şi cu 
participarea membrilor organizaţiei Padmakara Translation Group) şi este aşteptată să fie 
publicată în cursul anului 1988 de către Dipamkara, 367A Holloway Road, London N7 ORN, 
U.K. 


3. Lucrările lui Patrul Rinpoche 


Heart Treasure of the Enlightened Ones (thog mtha'bar gsum dge ba“ gtam lta sgom 
spyod gsum mnyams len dam pa'i snying nor), Patrul Rinpoche, comentat de Dilgo Khyentse, 
(traducere de Padmakara Translation Group), Boston, Shambhala, 1992. Include o scurtă 
biografie a lui Patrul Rinpoche. 


Kun-Zang La-May Zhal Lung, Patrul Rinpoche (traducere de Kazi Sonam Topgay), 
Upper Montclair (New Jersey), Diamond Lotus Publishing, 1989-1993. 3 volume. 


Le Chemin de la Grande Perfection, traducerea franceză a lucrării kun bzang bla mai 
shal lung, Padmakara Translation Group, Peyzac-le-Moustier, Editions Padmakara, 1987, a 
doua ediţie 1997. 


Opere Complete ale lui dPal sprul Orgyan 'Jigs med Chos kyi dBang po, (text 
tibetan), reproduse dintr-un set de manuscrise proaspăt caligrafiate, editat de către Thubten 
Nyima, Zenkar Rinpoche, şi publicat de către Office for the Kangyur and Tangyur, Chengdu, 
China, 1988. 


Operele Complete ale lui dPal sprul Orgyan 'Jigs med Chos kyi dBang po, (text 
tibetan), reprodus din colecţia xilografiată a Sfinţiei Sale Dudjom Rinpoche de către Sonam 
Kazi, 6 Volumes, Gangtok, 1971. kun bzang bla mai shal lung se află în Volumul 5 al acestei 
colecţii. thog mtha’ bar gsum dge ba'i gtam lta sgom spyod gsum mnyams len dam pa'i 
snying nor (Tezaurul-Inimă al Celor Iluminaţi, un Discurs Virtuos la Început, Mijloc şi la 
Sfârşit) se află în volumul 6, paginile 195-209. 


396 


Propitious Speech from the Beginning, Middle and End (thog mtha’ bar gsum dge 
ba'i gtam ha sgom spyod gsum mnyams len dam pati snying nor) Patrul Rinpoche, (traducere 
de Thinley Norbu), Jewel Publishing House, 1984. 


rdzogs pa chen po klong chen snying thig gi sgnon 'gro"i khrid yig kun bzang 
bla mai shal lung, (text Tibetan în format de volum broşat legat). Editat de către Thubten 
Nyima, Zenkar Rinpoche, si khron mi rigs dpe skrun khang (Ethnic Minorities Publishing 
House), Chengdu, China, 1988. 


Tantric Practice in Nying-ma, Khetsun Sangpo Rinbochay (traducere de Jeffrey 
Hopkins), Ithaca, Gabriel/Snow Lion, 1982. (Pregătită după învăţăturile orale bazate pe 
Kunzang Lamai Shelung a lui Patrul Rinpoche). 


4. Biografii ale lui Patrul Rinpoche 


Praise to Patrul Rinpoche, (rgyal-ba'“i myu-gu chos-kyi dbang-po rjes-su dran-paii 
ngag-gi 'phreng-ba bkra-shis bil-ba'i ljong bzang kun tu dga”-baii tshal), Jamyang Khyentse 
Wangpo (jams-dbyangs mkhyen-brtse'i dbang-po.) Anexat la vol. 6 al Operelor Complete 
paginile 245-250. 


The Dew-Drop of Amșita (mtshungs bral rgyal-ba'i myu-gu o-rgyan jigs-med chos-kyi 
dbang-po" rtogs-brjod tsam gleng-ba bdud rtsi zil thig), Al Treilea Dodrup Chen, Tenpai 
Nyima (mdo-grub bstan-paii nyi-ma), vol. 4 al Operelor Complete, paginile 101-136, publicată 
de Dodrup Sangye, Gangtok, Sikkim, 1972. 


The Elixir of Faith (o-rgyan jigs-med chos kyi dbang-po'i rnam-thar dad-pa:i gsos sman 
bdud rtsi'i bum bcud), Khenpo Kunpel (mkhan-chen kun-bzang dpal-ldan), vol. 2 al Operelor 
Complete (sung-'bum) al mKhan-chen Kun-bzang dPal-ldan, paginile 353-484. Publicat de 
către Sfinţia Sa Dilgo Khyentse Rinpoche, Bhutan, 1986. Făcut accesibil în traduceri englezeşti 
şi franţuzeşti de către Padmakara Translation Group sub titlul Viaţa şi Învățăturile lui Patrul 
Rinpoche. 


5. Izvoare secundare 


Această listă cuprinde lucrări citate numai în note şi glosar şi nu s-a intenţionat să fie o 
bibliografie completă a lucrărilor relevante. 


Dzogchen Innermost Essence Preliminary Practice, Jigme Lingpa (traducere de 
Tulku Thondup), Dharamsala, Library of Tibetan Works and Archives, 1982. 


Enlightened Courage, Dilgo Khyentse, Peyzac-le-Moustier (France), Editions Padmakara, 
1992. 


Great Path of Awakening, Jamgon Kongtrul (tranducere de K. McLeod), Boston, 
Shambhala, 1987. 

Tseringma 


Este o tradiţie în cărțile tibetane să aibă 
imaginile Protectorilor Dharmei la sfârşit. 

